
Cuvant inainte 


Volumul VII al Anuarului Institutului de Investigare a Crimelor Comunismului si Memoria 
Exilului Románesc, cu titlul Identitate, social si cotidian in Romania comunistá, vine in conti- 
nuarea primelor cinci aparitii ale publicatiei (2006, 2007, 2008, 2009, 2010-2011), propunand 
o analiză a regimului comunist din România dintr-o perspectivă prea putin sau chiar deloc 
prezentă în literatura de specialitate. Principala ipoteză în jurul căreia sunt concepute textele 
cuprinse în volum este cea a continuitátilor, a conditionárilor reciproce care însoțesc diferenţele 
dintre regimurile dictatoriale ce au guvernat România în secolul al XX-lea. Volumul propune o 
renunțare la limitările cronologice care fac din anul 1945 un moment adamic, o tabula rasa a vechii 
societăţi româneşti, zorii noii lumi ivindu-se din praful celei care tocmai sucomba. O analiză 
mai atentă a evoluţiei legislative, instituţionale, a diferitelor corpuri profesionale sau simple 
destine individuale arată impactul derapajelor antidemocratice începând cu elaborarea şi adop- 
tarea la 24 februarie 1938 a unei noi Constituţii care sporea semnificativ prerogativele regale, 
desfiinţarea partidelor politice la 30 martie 1938 şi, spre sfârşitul aceluiaşi an, constituirea 
partidului unic, sub titulatura Frontul Renaşterii Naţionale. Venirea la putere a mareşalului Ion 
Antonescu şi proclamarea „statului national-legionar” au reprezentat tot atâtea lovituri aduse 
democraţiei româneşti. În ciuda scurtei coabitări, sfârşitul anului 1940 avea să reprezinte o 
nefericită repetiţie pentru epurările şi asasinatele pe criterii politice de după 1948. Ruptura de 
mişcarea legionară nu a însemnat o revenire la democraţie, ci mai degrabă o etapă intermediară, 
între regimul lui Carol al II-lea şi regimul comunist. Un element clar de continuitate între cele 
două regimuri dictatoriale a fost legislaţia antisemită, ritmicitatea şi consecventa măsurilor 
nelăsând să se vadă o schimbare de regim. Mult mai gravă prin repercusiuni a fost deportarea 
evreilor din Basarabia şi Bucovina în Transnistria. 

Momentul 23 august părea să aducă întoarcerea la un regim democrat. După doar câteva 
luni, instalarea unui guvern procomunist, câştigarea de către Blocul Partidelor Democrate a 
alegerilor din noiembrie 1946, eliminarea treptată a partidelor politice din opoziţie şi, în cele 
din urmă, abdicarea forţată a regelui Mihai au reprezentat principalele etape care au condus la 
instaurarea celui de-al treilea regim dictatorial în mai puţin de un deceniu. 

Textele reunite în acest volum abordează direcţii variate de analiză a regimului comunist 
în contextul mai larg al istoriei totalitare româneşti în secolul al XX-lea. O primă abordare este 
cea de natură biografică. Studiile de caz cuprinse în acest volum - „Mihail Roller (1908-1958). 
O scurtă biografie” (Ştefan Bosomitu, Mihai Burcea), „Alexandru Bârlădeanu - schiţă biografică” 
(Florin S. Soare), „Ştefan Voitec. Destinul unui intelectual de stânga. Viaţa politică din România 
anilor 1920-1948” (Cristina Roman) —, prin noutatea cercetărilor întreprinse, nu doar acoperă 
un deficit de informaţie. Perspectiva pe care autorii studiilor au folosit-o pentru a reconstitui 
diferitele destine individuale evidenţiază tocmai acele elemente de context sociopolitic specifice 
diferitelor regimuri dictatoriale care au influenţat decisiv alegerile personale şi parcursul politic 
ale unor importanţi lideri comunişti. Ce ar fi devenit Mihail Roller, Ana Pauker ori Gheorghe 

Gheorghiu-Dej fără capitalul politic dobândit în timpul încarcerării sau în perioadele petrecute 
in U.R.S.S.? 

Georgiana Lesu, in articolul ,,Trecutul din prezent. Memorie si istorie in amintirile lui 
Dumitru Popescu”, abordeazá metoda biograficá dintr-o perspectivá ineditá, si anume analiza 
de discurs a surselor memorialistice. Tot o analizá de discurs este si cercetarea Corinei Dobos, 
„Copiii primesc numele de Nicolae... Exercitiu de interpretare lacanianá”. Cercetarea are la 
bazá un corp de 38 de scrisori din perioada 1967-1968, prin care diversi cetáteni il invitau pe 
secretarul general al Partidului Comunist Román, Nicolae Ceausescu, cunoscut pentru atitudinea 
sa profund anticlericalá, sá fie nasul de botez al copiilor lor. Studiul demonstreazá transformarea 
lui Nicolae Ceausescu sau, dupa caz, a Partidului Comunist Román in tata simbolic. Se confirma 
astfel perpetuarea unei societáti patriarhale, profund religioase, in care figura paterná este 
asociatá puterii si libertátii depline, in plan social si mai ales politic. 

O a doua directie de abordare a elementelor de rupturá, dar mai ales de continuitate intre 
cele trei regimuri totalitare este istoria sociala, in special studiile referitoare la urbanismul 
románesc, evolutia acestui domeniu si legáturile sale stranse cu procesul de industrializare. Dupa 
cum demonstrează foarte convingător Irina Tulbure în articolul său, „De la politicile sociale la 
politica socialistă. Locuinta socială, factor de continuitate în practica de arhitectură şi urbanism 
din România”, evoluţia instituţională, paradigmatica, dar şi epistemică a urbanismului este un 
argument care vine în sprijinul ipotezei că istoria recentă a României trebuie privită şi înţeleasă 
mai curând din perspectiva continuității între diferitele regimuri dictatoriale care s-au succedat. 
Politica locuinţelor sociale a rămas practic neschimbată în primele şase decenii ale secolului trecut, 
fiind privită în primul rând ca măsură de protecţie socială. În continuarea acestor prime concluzii 
vine articolul Marei Mărginean, „Reconstrucţia în România postbelică. Aspecte urbanistice, 
1945-1948”, privind proiectul de refacere a României, convertit de liderii comunişti în expresia 
ideologizării capitalului economic şi a instrumentalizării sale, prin recuperarea instituţiilor cu 
responsabilităţi în domeniu care au funcţionat în perioada interbelică. Ultimul capitol al politicii 
de urbanizare comuniste, planul de sistematizare al României pentru oraşe şi sate, este analizat 
în articolul lui Beatrice Scutaru, „Mobilizarea asociativă franceză în favoarea unei Românii în 
criză (anii '80 şi '90)”. Utilizând deopotrivă surse de istorie orală şi documente de arhivă, 
articolul prezintă iniţiativele şi campaniile internaţionale, în special cele ale exilului românesc, 
menite să stopeze planul de sistematizare început de regimul Ceausescu. Iniţiată de exilul 
românesc parizian, Operation Villages Roumains a reuşit să mobilizeze întregul spaţiu european, 
asigurând adoptia, până în decembrie 1989, a practic jumătate dintre satele româneşti, legături 
care, odată stabilite, aveau să se consolideze în perioada de tranziţie. Despre mobilizare şi 
rezistenţă în timpul regimului Nicolae Ceauşescu vorbeşte şi Bogdan Jitea în articolul său, 
„Disidenţa în cinematografia ceauşistă. Gruparea «Mircea Daneliuc»”. La începutul anilor '80, 
în plină epocă ceauşistă şi în plin protocronism cultural, în cinematografie se produce feno- 
menul surprinzător al unei scurte perioade de ,,dezghet” ideologic. Fenomenul a fost posibil 
prin apariţia unei mişcări reformiste la nivelul corpului cineaştilor, grupată în jurul lui Mircea 
Daneliuc, care, printr-o strategie activă, implicând luări de poziţie în cadrul Asociaţiei Cineaş- 
tilor, memorii repetate adresate conducerii de partid şi de stat, întâlniri cu responsabilii politici 
din domeniul cinematografiei, reuşeşte o schimbare de paradigmă în cinematografia românească 
a deceniului nouă. 

Ultima parte a volumului cuprinde cinci recenzii de carte, apariţii importante prin contribuţia 
lor ştiinţifică : Lavinia Betea, Cristina Diac, Florin-Răzvan Mihai, Ilarion Tiu, Viaţa lui Ceausescu. 
Ucenicul partidului, Editura Adevărul, Bucureşti, 2012 (Alin Mureşan), Ana Selejan, Adevăr şi 
mistificare în jurnale şi memorii apărute după 1989, Editura Cartea Românească, Bucureşti, 2011 

(Clara Mares), Ana Maria Zahariade, Arhitectura în proiectul comunist. România 1944-1989, 
Editura Simetria, Bucuresti, 2011 (Corina Dobos), Cath Collins, Post-Transitional Justice. Human 
Rights Trials in Chile and El Salvador, The Pennsylvania State University Press, 2010 (Raluca 
Grosescu), si Jeffrey A. Engel (ed.), The Fall of the Berlin Wall. The Revolutionary Legacy of 
1989, Oxford University Press, 2009 (Dan Drághia). 

Aparitia volumului VII al Anuarului Institutului de Investigare a Crimelor Comunismului si 
Memoria Exilului Románesc nu ar fi fost posibilá fara dedicarea si profesionalismului arátat de 
autori, cárora tin sá le multumesc. O contributie majorá a avut-o intregul corp de cercetátori al 
1.1.C.C.M.E.R., mereu dispuşi sá ofere sugestii şi indicaţii pertinente. Nu in ultimul rând, 
gândul nostru se îndreaptă şi către toţi cei care, de-a lungul timpului, au făcut posibile existenţa 
şi continuitatea acestui proiect editorial. 


Luciana M. Jinga 


STUDII 


Stefan Bosomitu, Mihai Burcea 


Mihail Roller (1908-1958). O scurtă biografie 


Peu de gens se souviennent aujourd 'hui le nom de Mihail Roller. A ce sujet, on parle encore 
a voix basse, comme d'un «fantôme rouge», qui hantait une fois la historiographie roumaine. 
Peu de choses ont été écrites a propos de Mihail Roller au cours des derniéres vingt années. 
Et à chaque fois dans le même paradigme, en insistant sur le rôle négatif qu'il a joué dans 
la culture roumaine. 

On connaît peu sa biographie. Notre étude vise à combler juste cette lacune. Mihail Roller 
était un membre du Komintern dans le vrai sens du mot, pendant sa carriére politique il a 
été membre des partis communiste allemand, francais et roumain. Contrairement à de nom- 
breux autres militants, son adhésion et son engagement a la cause communiste n'était ni 
formel, ni conditionné. Sa biographie est exemplaire, montrant l’intransigeance et le fana- 
tisme qu'il a mis au service de la cause communiste pendant le siécle dernier. 


Mots-clés: biographie, communisme, militantisme, adhésion, historiographie 


Într-o „autobiografie de instituţie”! din 1949, Mihail Roller îşi relata succint 
„devenirea” în raport cu partidul comunist : 


partidul m-a crescut, m-a ridicat şi m-a învăţat mereu. Cu ajutorul partidului am primit 
ocazia [...] să învăţ în U.R.S.S. [...]. De la mine trebuie să se ceară mult, deoarece 
partidul mi-a dat foarte mult. Iubesc partidul cu care simt că m-am pătruns în toată firea 
si existenţa mea. [...] Eu pot sá înlătur greşelile mele. Trebuie numai să lupt, şi am sá 
lupt cu ajutorul partidului să devin un cât mai bun ostaş al cauzei noastre internationaliste?. 


Există mult adevăr în relatarea lui Roller. Spre deosebire de mulţi alţi activişti 
comunişti, adeziunea şi angajamentul lui la cauza comunistă nu au fost nici formale, 
nici condiţionate. Biografia lui este una exemplară, ilustrând intransigenta şi fanatis- 
mul cu care a fost servită cauza comunistă în secolul trecut. 

Despre Mihail Roller s-a scris puţin în ultimele două decenii, de fiecare dată în 
aceeaşi paradigmă’. Accentul a căzut mai degrabă pe „rollerism” si mai putin asupra 
biografiei lui Mihail Roller. Studiul nostru încearcă să suplinească tocmai această 
lipsă. 

În 6 mai 1908, în micul târg Buhuşi din nord-estul Moldovei, se năştea Mihail, 
unul dintre cei patru copii ai familiei unui funcţionar evreu din localitate - Benzion 
Roller. Despre viaţa timpurie a tânărului Mihail se ştiu foarte puţine amănunte. A 
urmat şcoala primară în localitatea natală, pe care o absolvă abia în 1918, întârziat 
fiind de cursul Marelui Război care răvăşise întreaga Europă vreme de patru ani. 
Studiile secundare le-a făcut apoi la Piatra-Neamţ şi Bacău, cele două oraşe ceva 
mai dezvoltate din proximitatea târgului său natal. Până în 1925, atunci când a 


1. Despre „autobiografiile de instituţie”, vezi: Bernard Pudal, Claude Pennetier, „Ecrire son 
autobiographie (les autobiographies communistes d'institution, 1931-1939)”, în Geneses, 
23, 1996, pp. 53-75; Claude Pennetier, Bernard Pudal, Autobiographies, autocritiques, 
aveux dans le monde communiste, Belin, Paris, 2002, passim. 

2. „Autobiografie” (17 iunie 1949), Arhivele Nationale Istorice Centrale (în continuare : A.N.I.C.), 
Colecţia Dosare de partid ale membrilor de partid cu stagiu în ilegalitate care au încetat 
din viață (în continuare : fond 53), dosar R/65 (Mihail Roller), f. 37. 

3. Exemplificatoare în acest sens sunt studiile Vladimir Tismăneanu, „Mihail Roller”, în 
Lumea secretă a nomenclaturii. Amintiri, dezvăluiri, secrete, Editura Humanitas, Bucureşti, 
2012, pp. 218-221; Liviu Pleşa, „Mihail Roller şi «stalinizarea» istoriografiei româneşti”, 
in Annales Universitatis Apulensis, Series Historica, 10/1, 2006, pp. 165-177; sau referintele 
multiple din volumul Florin Constantiniu, De la Ráutu si Roller la Musat si Ardeleanu, 
Editura Enciclopedica, Bucuresti, 2007. 

terminat liceul, tánárul Mihail nu a fost preocupat de chestiuni legate de politica, 
nefacand parte din nicio organizatie. Era pasionat mai degraba de sport, asa cum 


avea sá noteze peste ani într-o ,,autobiografie”’. 


Prin Europa 


În 1925, după absolvirea liceului, Mihail Roller ia în considerare posibilitatea de 
să îl susţină financiar. Mihail avea în schimb sprijinul fratelui său mai mare, Simon. 
Acesta se angajase să îl ajute cu jumătate din salariul lui lunar de funcţionar. Roller 
pleca astfel la Berlin, unde avea să se înscrie la Institutul Politehnic. În Germania 
Republicii de la Weimar, tânărul Roller avea să aibă primele contacte cu mişcarea 
muncitorească. În tara, citise, se pare, câteva broşuri propagandistice care îl vor fi 
familiarizat cu discursul stângii extreme. La Berlin a avut însă şansa unui contact 
direct cu comunismul european. Partidul Comunist German (KPD) era în acei ani 
un partid sfâşiat de lupte interne, însă încă în legalitate. Mai mult decât atât, conta 
şi în politica acelor ani. Comuniştii germani reuşiseră să câştige 63 de mandate la 
alegerile din primăvara anului 1924, şi doar 45 la cele din decembrie 1924’. 
Berlinul anilor 1920 era un oraş în plină dezvoltare, efervescent şi cosmopolit. Încă 
resimtind efectele Primului Război Mondial, tineretul german căuta să dobândească 
o identitate proprie. Una dintre modalităţile prin care reuşea să îşi găsească un scop 
al existenţei era şi adeziunea la Partidul Comunist?. O opţiune pe care inclusiv 
Roller avea să o imbrátiseze. La Berlin, Roller a primit „botezul focului”, par- 
ticipând pentru prima dată la manifestatiile de stradă ale KPD-ului. Un coleg de 
la Institut - I. Korn, avea să îl recomande un an mai târziu pentru adeziunea în 
partid“. Din 1927, Roller a făcut parte dintr-o celulă comunistă. Nu a ocupat nicio 
funcţie de răspundere, îndeplinindu-şi doar sarcinile care îi reveneau în calitatea 
lui de simplu membru. 

În 1928, Mihail Roller a părăsit Germania, plecând la Paris pentru a-şi continua 
studiile politehnice. În buzunar avea o cerere de transfer adresată Partidului Comu- 
nist Francez. La Paris, situaţia era profund diferită faţă de cea din Germania. P.C.F. 
era un partid cosmopolit. În cadrul acestuia, funcționau chiar „ramuri” organizate 


1. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 15. 

2. Ernst Nolte, Războiul civil european. 1917-1945. National-socialism şi bolşevism, Editura 
Corint, Bucureşti, 2005, pp. 119-125. 

3. Pentru o descriere mai detaliată a vieţii cotidiene a tineretului cu simpatii de stânga din 
Berlinul anilor 1920, vezi: Richard Bodek, „The Not-So-Golden Twenties : Everyday Life 
and Communist Agitprop in Weimar-Era Berlin”, in Journal of Social History, vol. 30, nr. 1, 
1996, pp. 55-78. 

4. ,,Chestionar” (17 mai 1949), A.N.I.C., fond 53, dosar R/65 (Mihail Roller), f. 8v. 

pe criterii etnice - M.O.E. (main d’ceuevre étrangère), devenite ulterior M.O.I. 
(main d’ceuvre imigrée)!. Roller a fost repartizat la secţia românească a M.O.E., 
unde a lucrat pe linie sindicalá. La Paris, Roller avea sá intampine dificultáti majore 
din punct de vedere financiar. Ajutorul bánesc care îi revenea prin bunávointa 
fratelui său a încetat să îi mai parvină regulat, drept pentru care acesta a fost nevoit 
să îşi caute şi slujbe minore, care îl ajutau să supravieţuiască. Timp de trei ani de 
zile, Roller a lucrat pe un şantier de construcţii, într-o fabrică, a fost chelner şi a 
spălat vase la diferite restaurante?. În acelaşi timp, Roller îşi îndeplinea cu conştiin- 
ciozitate şi sarcinile pe linie de partid. A făcut propagandă în rândul studenţilor 
pentru atragerea acestora în U.F.E. (Union Fédérale des Etudiants), organizaţie 
creată din iniţiativa P.C.F.*. Tot din 1928, Roller a devenit şi colaborator al publi- 
caţiei Deşteptarea, o gazetă comunistă in limba română care apărea la Detroit, in 
Statele Unite ale Americii“, unde publică mai multe articole sub pseudonimul 
„Bistriţeanul”5. 1929 a fost unul dintre cei mai dificili ani ai existenţei lui Mihail 
Roller. Aflat încă în capitala Franţei, acesta făcea din ce în ce mai greu faţă 
lipsurilor materiale. Timp de şase luni de zile nu a avut decât posibilitatea unei 
singure mese pe zi, fapt ce i-a şubrezit serios sănătatea. În aceste condiţii, a hotărât 
să se întoarcă în România pe parcursul vacanței de vară“. La întoarcerea in ţară, 
Roller intră pentru prima dată în contact cu mişcarea comunistă din România. Din 
Franţa, el aducea o sumă de bani M.O.P.R.-ului, dar şi instrucţiuni din partea 


1. Despre organizaţiile de tip M.O.E./M.O.I., vezi detalii în: Annie Kriegel, „La dimension 
internationale du PCF”, in Politique étrangère, nr. 5, 1972, pp. 639-669; Karel Bartosek, 
René Gallissot, Denis Peschanski (dir.), De lexil à la résistance. Réfugiés et immigrés 
d'Europe centrale en France. 1933-1945, Presses universitaires de Vincennes/Arcantăre, 
Paris, 1989; Stéphane Courtois, Denis Peschanski, Adam Rayski, Le sang de l'étranger. 
Les immigrés de la MOI dans la Résistance, Fayard, Paris, 1989. 

2. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 16. 

3. Uniunea Federală a Studenţilor (Union Fédérale des Etudiants) a fost înfiinţată în data de 
14 iulie 1926, la Paris, din initiativa Federatiei Tineretului Comunist (Fédération des jeu- 
nesses communistes), organizatie coordonatá de cátre Partidul Comunist Francez. Scopul 
U.FE. era acela de a prefigura sindicalismul în rândul studenţilor, însă organizaţia se va 
dovedi a fi mai degrabă ,,revolutionara”, decât presindicală. Pentru mai multe detalii, vezi: 
Jacques Varin, „Les étudiants communistes, des origines 4 la veille de Mai 1968”, in 
Matériaux pour l’histoire de notre temps, nr. 74, aprilie-iunie 2004, pp. 37-49. 

4. Publicaţia săptămânală Deşteptarea apare, începând cu 1921, la Detroit, ca organ de presă 
al Federaţiei Socialiste a Românilor din America, secţia Română a Partidului Muncitoresc 
din America. Publicaţia nu avea decât un tiraj de 500 de exemplare, sfârşind prin a deveni 
o publicaţie lunară în anii 1930; vezi: Vladimir F. Wertsman, „Romanians”, în Dirk 
Hoerder, Christiane Harzig (eds.), The Immigrant Labor Press in North America, 1840s- 
-1970s : An Annotated Bibliography, vol. 2: Migrants from Eastern and Southeastern Europe, 
Greenwood Press, New York, 1987, pp. 492-497. 

5. ,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 17. 

6. Ibidem. 

biroului cominternist de la Berlin!. La plecare, a primit alte instructiuni, de aceasta 
dată din partea P.C.dR.-ului, pentru grupul comuniştilor romani de la Paris. Reîntors 
în capitala Franţei, activitatea lui Roller s-a intensificat, fiindu-i încredințate sarcini 
de răspundere. În curând, avea să fie numit secretarul grupului comuniştilor români 
din Franţa, fiind însărcinat cu păstrarea legăturilor cu M.O.E. al P.C.F., cu biroul 
Cominternului de la Berlin, cât şi a legăturilor directe cu P.C.dR.?. 


Activist al P.C.dR. 


La sfârşitul anilor '20, Partidul Comunist din România era frământat de lupte 
interne. Suprematia şi-o disputau două grupări: cea a comuniştilor „autohtoni”, 
care îl aveau ca exponent pe Marcel Pauker (Luximin), şi cea a grupului condus 
de către secretarul general al P.C.dR., Vitali Holostenco (Barbu). Situaţia tensionată 
din cadrul partidului a provocat implicarea directă a Cominternului în rezolvarea 
disputei. O Hotărâre a Comitetului Executiv al Cominternului, din august 1930, 
punea capăt conflictelor intestine: Vitali Holostenco era destituit din funcţia de 
secretar general, în timp ce exponentii celeilalte facţiuni aveau să fie, la rândul lor, 
epurati. Un comitet de conducere provizoriu? a asigurat interimatul vreme de un 
an şi jumătate, până când situaţia P.C.dR.-ului avea să fie clarificată, în cadrul Con- 
gresului al V-lea al partidului, desfăşurat la Gorikovo (decembrie 1931). Congresul 
al V-lea reprezintă un moment important din istoria „ilegală” a partidului, întrucât 
avea să „consfinţească stalinizarea P.C.dR.”*. În funcţia de secretar general a fost 
numit Alexandru Danieliuk-Stefanski (Gorn), membru la acea dată al Partidului 
Comunist Polonez, în timp ce în cadrul Comitetului Central aveau să fie promovate 
nume noi: Bela Brainer, Elena Filipovici, Nicolae Goldberger, Eugen Iacobovici, 


1. Biroul pentru Europa Occidentalá (Berlin) a fost fondat in 1928, cu scopul de a intari con- 
trolul Moscovei asupra partidelor comuniste din Europa de Vest. Pentru mai multe detalii, 
vezi: Pierre Broué, Histoire de l'Internationale communiste : 1919-1943, Fayard, Paris, 
1997; Kevin McDermott, Jeremy Agnew, The Comintern : A history of international com- 
munism from Lenin to Stalin, Macmillan, Londra, 1997; Serge Wolikow, Aux origines de 
la galaxie communiste : l'Internationale, în Michel Dreyfus, Bruno Groppo, Claudio Ingerflom, 
Roland Lew, Claude Pennetier, Bernard Pudal, Serge Wolikow (eds.), Le siécle des com- 
munismes, Les éditions de 1'Atelier, Paris, 2000, pp. 119-216; Serge Wolikow, L'Internationale 
communiste (1919-1943). Le Komintern ou le réve déchu du parti mondial de la Révolution, 
Les éditions de 1'Atelier, Paris, 2010. 

2. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 17. 

3. Din acest comitet de conducere provizoriu fáceau parte Eugen lacobovici, Vanda Nicolschi 
(pe numele adevărat Seiva Averbuch - mai multe detalii despre biografia Vandei Nicolschi, 
vezi nota 1, p. 24) şi Elena Filipovici ; vezi: Vladimir Tismăneanu, Fantoma lui Gheorghiu- 
-Dej, Editura Humanitas, Bucureşti, 2008, p. 46. 

4. Ibidem, p. 49. 

Vanda Nicolschi sau Lucretiu Pátráscanu. Conducerea partidului a rámas insá in 
continuare divizatá, existánd cel putin douá ,,centre de putere” : Biroul Politic, aflat 
la Berlin şi condus de către Alexandru Danieliuk-Stefanski, şi Secretariatul ,, interior”, 
din care faceau parte Bela Brainer, Gheorghe Stoica, Dora Rotman, Alexandru 
Sencovici, Lucretiu Pátráscanu, Vanda Nicolschi sau Nicolae Goldberger. 

În acest context încă tulbure, în 1931, partidul a insistat pentru „repatrierea” 
lui Mihail Roller. Ca un adevărat comunist, care nu căuta să înţeleagă rosturile 
dispoziţiilor care îl vizau, Roller s-a supus deciziei, întorcându-se în România. E 
posibil ca opţiunea lui să fi fost influenţată şi de dificultăţile financiare cu care se 
confrunta în Occident. A crezut probabil că în România îi va fi mai uşor să îşi 
găsească un rost. Avea o „carte de vizită” care-l putea indreptati să gândească 
astfel. Partidul avea nevoie de astfel de oameni - cu un anumit nivel intelectual şi 
cu stagii în partidele comuniste din Occident. În România, legătura cu Comitetul 
Central al P.C.dR. i-a fost asigurată de către Seiva Averbuch’, cea care i-a trasat 


1. Nicolschi Leib Vanda, pe numele adevărat Averbuch Leib Şeiva (n. 27 februarie 1902, com. 
Telenesti - Orhei, Republica Moldova - d. 14 octombrie 1986, mun. Bucureşti), absolventă 
a Liceului particular de fete din Chisinau (1917-1920), membra de partid din 1921, de 
profesie textilistá. In ultimul an de studii a fost cooptatá intr-un ,cerc revolutionar”, fiind 
incadratá si in Comsomol. Primul document intocmit de Sigurantá care atestá implicarea ei 
în activităţi „subversive” datează din 19 noiembrie 1921, atunci când inspectorul-sef al 
Sigurantei ieşene îşi ruga superiorii de la Bucureşti să dispună urmărirea sus-mentionatei, 
deoarece aceasta ar fi fost „implicată într-un complot comunist din Kişinău, în legătură cu 
organizaţiile teroriste”. La acea dată lucra în cadrul aparatului tehnic al Comitetului Regional 
Basarabia al P.C.dR., având şi o casă conspirativă în Chişinău în care aveau loc diverse 
şedinţe ilegale. Va fi arestată în toamna lui 1921 în comuna sa natală, după ce părăsise 
capitala Basarabiei ca urmare a unui val de arestări care avuseseră loc în rândurile comuniştilor. 
Câteva luni mai târziu, pe 17 mai 1922, Consiliul de Război al Comandamentului Militar 
al Basarabiei o va condamna pe Şeiva Averbuch la un an de închisoare pentru „complicitate 
la crimă contra siguranţei statului”, pedeapsă pe care a executat-o la Închisoarea Centrală 
din Chişinău şi la Penitenciarul Plátáresti-Ilfov (infracţiunea fusese săvârşită pe un teritoriu 
aflat sub stare de asediu). După scoaterea P.C.dR. în afara legii (1924), Vanda a activat în 
organizaţia de tineret comunistă a judeţului Iaşi (în aceeaşi perioadă lucra ca textilistă la 
fabrica de textile Copou din localitate). În anul 1926 au avut loc masive arestări în rândurile 
comuniştilor din toată ţara, ceea ce a condus la chemarea ei la Bucureşti pentru a lucra în 
cadrul aparatului C.C. al U.T.C.dR. ca responsabilă pentru regiunile Muntenia şi Oltenia. 
După ce în perioada 1927-1928 s-a reîntors la Iasi pentru a activa pe linie de tineret şi 
sindicat, din toamna anului 1928 a fost „aleasă” în C.C. al U.T.C.dR. Un an mai târziu — la 
Congresul al III-lea al U.T.C.dR. - a fost promovată în funcţia de secretar al C.C. al 
U.T.C.dR., după care a fost trimisă la Moscova pentru a urma o şcoală leninistă de partid. 
De asemenea, la Moscova, Vanda Nicolschi era reprezentanta tineretului român în Comitetul 
Executiv al Internaționalei Tineretului Comunist. După revenirea în ţară (noiembrie 1930) 
a fost cooptată în Secretariatul C.C. al P.C.dR., lucrând asiduu pentru pregătirea Congresului 
al V-lea al P.C.dR. care s-a desfăşurat in 1931 în patria sovietelor. La această întâlnire a 
comuniştilor români, Vanda Nicolschi a fost aleasă în absenţă membră în C.C. al P.C.dR. 
şi în Biroul Politic, care pe atunci îşi avea sediul la Berlin (ulterior, după venirea naziştilor 

primele sarcini pe linie organizatoricá. Tánárul Roller a fost repartizat sá lucreze 
la sectorul Agitprop al Comitetului Central, de unde a fost cooptat in echipa 


la putere, conducerea P.C.dR. s-a mutat la Praga). Cativa ani mai tarziu (iunie 1933) a plecat 
la Praga cu un paşaport fals, iar dupa circa un an de zile a fost arestată alături de soţul său 
la Praga, fiind ulterior predată autorităţilor române pentru cercetări. La Siguranţă a declarat 
că a desfăşurat activitate ilegală în mişcarea comunistă încă din 1921. Totodată, în cadrul 
anchetei, a refuzat să declare cum a obţinut paşaportul pentru a pleca în Cehoslovacia, însă 
acest lucru nu a scăpat-o de detenţie. A fost trimisă în judecată împreună cu soţul său pentru 
trecere ilegală a frontierei (contraventie la Legea paşapoartelor), primind o condamnare de 
6 luni de închisoare, pe care au executat-o la Penitenciarul Corectional Văcăreşti şi la 
Penitenciarul de Femei Mislea (sentinţa a fost dată de către Secţia a 4-a de la Tribunalul 
Ilfov în ziua de 7 august 1934). După ispăşirea pedepsei (eliberată pe 15 martie 1935) va 
pleca la Viena pentru a lua parte la Congresul al VII-lea al Internaționalei Comuniste in 
calitate de secretar al C.C. al P.C.dR. (funcţie deţinută până în vara anului 1936). Revine 
la Viena în aceeaşi vară, fiind arestată în octombrie acelaşi an de poliţia austriacă. În cadrul 
anchetei şi-a declinat identitatea spunând că este de naţionalitate cehoslovacă şi că a venit în 
capitala Austriei în interes personal. A fost condamnată la 9 luni de închisoare pentru trecere 
ilegală a frontierei, pedeapsă pe care a executat-o în sistemul penitenciar austriac. După 
expirarea pedepsei (iulie 1937) a fost expulzată în Cehoslovacia, după care a fost chemată 
în U.R.S.S., acolo unde a fost instiintatá că a fost exclusă din P.C.dR. sub acuzaţia că nu 
s-ar fi conformat ordinelor Cominternului (propunerea de excludere venise din tara; va fi 
reîncadrată în partid odată cu înrolarea voluntară în Divizia „Tudor Vladimirescu”). În 
perioada 1938-1941 a locuit în U.R.S.S., lucrând la un colhoz de lângă Moscova şi la Casa 
Internaţională de copii din Ivanovo, unde a depus „muncă de reabilitare”. În martie 1943 a 
fost mobilizată la Regiunea N.K.V.D. din Ivanovo, fiind trimisă de către superiorii săi în 
Lagărul de prizonieri nr. 165 care găzduia militari români, pentru a desfăşura propagandă 
politică. În toamna anului 1943 s-a înrolat ca voluntară în prima divizie de voluntari români 
constituită pe teritoriu sovietic : Divizia de panduri „Tudor Vladimirescu” (în ziua înrolării 
a primit gradul militar de sublocotenent şi funcţia de şefă a clubului Diviziei, pe care a 
deținut-o până în august 1945). A fost ofiţer activ, fiind trecută în rezervă la scurt timp după 
încheierea celui de-al Doilea Război Mondial - mai 1945 (în această unitate a fost colegă 
cu Gheorghe Stoica, Mihail Burcă, Mihail Boico, Dumitru Petrescu, Petre Borilă, loan Rab 
etc.). După 6 martie 1945 a activat în cadrul Confederaţiei Generale a Muncii, unde a deţinut 
funcţiile de şefă a Secţiei de educaţie şi cultură şi membră în Biroul executiv (iun. 1945 — 
1951), precum şi în cadrul Comisiei Controlului de Stat, unde a ocupat funcţiile de vice- 
preşedinte (1951 - mart. 1956) şi prim-vicepresedinte (mart. 1956 - ?). La data pensionării 
(1965) locuia pe strada Herăstrău nr. 38 şi activa în cadrul Comitetului Central al Crucii 
Roşii, îndeplinind funcţia de vicepreşedinte (i s-a acordat o pensie lunară de 3.000 de lei). 
În 1978, Vanda Nicolschi locuia vizavi de Palatul Primăverii (reşedinţa lui Nicolae Ceauşescu), 
pe Bulevardul Primăverii nr. 49, şi beneficia de o pensie, stabilită prin decret, de 4.680 de 
lei. În 1925 s-a căsătorit cu un important membru din conducerea ilegală a P.C.dR., Ițic 
Ştrul, alias „Dori Goldstein”, de care a divorţat în 1935 (în perioada în care a fost căsătorită 
cu acesta a purtat numele de Seiva Leib Goldstein). Vanda Nicolschi a avut un fiu - Ion 
Nicolschi - care în 1964 era elev al Şcolii superioare de ofiţeri de aviaţie „Aurel Vlaicu” 
din Buzău (aerodromul Boboc). A.N.I.C., fond 53, dosar Nicolschi Vanda - N/104, vol. I 
şi II. A.N.I.C., fond 95, dosar nr. 65, passim.; A.N.I.C., fond C.C. al P.C.R. - Secția 
organizatorică (dosare anexă), dosar nr. 73/1954, ff. 32-35. 

însărcinată cu publicarea gazetei ilegale Scdnteia'. În redacţia de la Scânteia, 
Mihail Roller a lucrat împreună cu „Stela”? sau cu Alexandru Sencovici?. Legătura 
cu structurile superioare ale partidului i-a fost asigurată de către Nicolae Goldberger’, 
la acea vreme membru al Biroului Politic şi al Secretariatului P.C.dR. 


1. „Autobiografie” (17 iunie 1949), A.N.I.C., fond 53, dosar R65 (Mihail Roller), f. 17. 

2. Desi nu se precizează, e posibil ca Stela să fie Stela Radosovetkaia, viitoarea soţie a lui 
Alexandru Moghioros. Stela Moghioros, pe numele de fată Estera Radoscovetcaia (n. 3 sep- 
tembrie 1909, Bender, Republica Moldova), membră de partid din 1927. A fost căsătorită 
cu Alexandru Moghioros, pe numele adevărat Magyorosi Alexandru (n. 23 octombrie 1911, 
oraşul Salonta Mare, jud. Bihor - d. 1 octombrie 1969, mun. Bucuresti), fost membru al 
C.C. al PM.R./P.C.R. (21 octombrie 1945 - decembrie 1968), al Biroului Politic al C.C. 
al P.M.R. (23 februarie 1948 - 21 iulie 1965) şi al Comitetului Executiv al C.C. al P.C.R. 
(21 iulie 1965 - decembrie 1968). După decesul soţului, prin Decretul nr. 20 din 28 ianuarie 
1970, Stelei Moghioroş i-a fost acordată o pensie lunară de 6.000 de lei. În anii ’70-’80, Stela 
Moghioros a avut două domicilii în zona de nord a Capitalei : strada Grădina Bordei nr. 33 
şi Bulevardul Primăverii nr. 6, A.N.I.C., fond Consiliu de Stat - Decrete, dosar nr. 20/1970. 

3. Alexandru (Francisc) Sencovici (n. 30 iulie 1902, Dej, jud. Cluj - d. 10 noiembrie 1995, 
Bucureşti), de profesie Lăcătuş mecanic. Studii: şase clase elementare, şcoala profesională 
de maiştri mecanici. Membru al P.C.dR. din 1925. Arestat în mai multe rânduri în perioada 
ilegalităţi partidului. A ocupat următoarele funcţii : secretar al Comitetului de partid Oradea 
(1927) ; secretar al Comitetului regional Cluj al P.C.dR. (1932); membru (1936) şi secretar 
al Comitetului teritorial Ardeal al P.C.dR. În 1935, a fost trimis pentru un stagiu de şase 
luni la Moscova, la Comintern. După 1944, a îndeplinit funcţii în aparatul de partid şi de 
stat: secretar al Confederaţiei Generale a Muncii (1945); adjunct al ministrului Muncii şi 
Prevederilor Sociale (1948-1949); ministrul Industriei Usoare (1949-1957; 1961-1969) ; 
ministrul Industriei Bunurilor de Consum (1959-1961). Vezi : Florica Dobre (coord.), Membrii 
C.C. al PC.R. 1945-1989. Dicţionar, Editura Enciclopedică, Bucureşti, 2004, pp. 533-534. 

4. Nicolae Goldberger (n. 1 mai 1904, com. Someş-Odorhei, jud. Sălaj - d. 19 septembrie 
1970, Viena, Austria), de profesie cizmar. La începutul anilor '20 a participat la organizarea 
sindicatelor roşii, iar din 1923 a devenit membru al partidului comunist. În 1931 a participat 
ca delegat al P.C.dR. la Congresul al V-lea al partidului de la Gorkovo, U.R.S.S. Un an 
mai târziu a fost promovat în Biroul Politic şi mai târziu în Secretariatul C.C. al P.C.dR., 
funcţii pe care le va deţine până în 1936 (în 1935 a participat la Congresul al VII-lea al 
Cominternului al cărei membru era). Pentru activitatea sa politică ilegală a fost arestat şi 
condamnat, executándu-si pedepsele la Jilava şi Doftana (1926-1929 şi 1936-1940). În peri- 
oada 1940-1941 a fost membru în Comitetul de ajutorare a deţinuţilor politici antifascişti. 
În 1941 a fost arestat şi internat în Lagărul de internaţi politici de la Târgu Jiu, de unde va 
fi transferat mai târziu în lagărele transnistrene de la Vapniarka şi Grosulovo (va fi eliberat 
pe 23 august 1944). După întoarcerea armelor şi instaurarea regimului de democraţie populară, 
a deţinut mai multe funcţii în aparatul de partid şi de stat: secretar al Comitetului regional 
Cluj al P.C.R. (?); instructor al C.C. al P.C.R. (?); adjunct al şefului Direcţiei de pro- 
pagandă a C.C. al P.M.R. (?); şef al Direcţiei organizatorice a C.C. al PM.R. (?); rector 
al Institutului de Ştiinţe Sociale de pe lângă C.C. al P.M.R. (1956-1958); membru al 
Consiliului Ştiinţific şi director adjunct al Institutului de Istorie a Partidului de pe lângă C.C. 
al P.M.R. (1958-1970); membru titular al Academiei de Ştiinţe Sociale şi Politice a R.S.R. 
(?); membru în C.C. al P.C.R. (12 august 1969-19 septembrie 1970); deputat de Reghin 

Dupá doi ani in care a lucrat la sectorul Agitprop al Comitetului Central, lui 
Roller i-au fost repartizate sarcini pe linie organizatoricá, fiind numit instructor in 
organizatia Sectorului Rosu al Capitalei. Pentru cáteva luni, a lucrat aláturi de Clara 
Cuşnir! — secretarul organizaţiei Capitalei, reuşind sá editeze publicaţia 15-16 Februa- 
rie şi să organizeze unele manifestații la Atelierele C.F.R. Grivita?. Tot în această 
perioadă, Mihail Roller a intrat în atenţia Sigurantei, în contextul descoperirii 
unei tipografii clandestine în Capitală’. Din cercetările conexe acestui caz, Inspecto- 
ratul General de Poliţie din Chişinău semnala şi faptul că „inginerul Roller Mihail 
din Bucureşti, cunoscut comunist, întreţine corespondenţă în limba rusă pe adresa : 
A. Faingold din Chişinău, str. Bolgarscaia, nr. 71-19”. În acest context, Mihail 
Roller avea să fie arestat prima oară, în toamna anului 1933. În urma perchezitiilor 
domiciliare, în locuinţa lui Roller nu s-a găsit nici un material compromitátor?. Mai 
mult, în cadrul anchetei care a urmat, Roller a avut o comportare „bună”, refuzând 
să dea vreo declaraţie. Drept pentru care, după două-trei săptămâni, a fost eliberat“. 

Prima arestare a fost urmată de o perioadă în care Roller nu a mai putut activa 
în cadrul partidului. După ce a fost eliberat, el era considerat suspect, astfel încât 
i-a fost necesară o vreme pentru restabilirea legăturii cu partidul, legătură care s-a 
realizat doar atunci când comuniştii au fost siguri că nu trădase la Siguranţă. 

Din toamna anului 1933, vreme de trei ani, Roller avea să lucreze în teritoriu pri- 
mind diferite misiuni şi implicându-se în activitatea regionalelor de partid Moldova, 


în M.A.N. (1952-1957). În 1964, Nicolae Goldberger şi soţia sa - Fany Goldberger (n. 25 de- 
cembrie 1913, mun. Piatra Neamt, jud. Neamţ) - locuiau in Bucuresti, pe strada Herăstrău 
nr. 5. Soții Goldberger au avut 2 fii: Ion şi Gheorghe. Vezi Anale de istorie, Institutul de 
studii istorice şi social-politice de pe lângă C.C. al PC.R., nr. 5/1970, p. 188; Florica 
Dobre (coord.) op. cit., p. 300. 

1. Clara Cusnir-Mihailovici (n. 5 mai 1903, Balti, Republica Moldova - d. 1987, Bucureşti). 
Membru al Partidului Comunist din România încă din perioada ilegalităţi. Studii secundare 
la Bălţi, studii universitare la Moscova. Istoric marxist, cu preocupări referitoare la mişcarea 
comunistă în anii de după Primul Război Mondial. Director al Institutului de Istorie a 
Partidului de pe lângă C.C. al P.C.R. (1951-1953), director al Muzeului de istorie a Partidului 
Comunist, a mişcării revoluţionare şi democratice din România (1955-1965). Pentru mai 
multe detalii, vezi : Ştefan Ştefănescu (coord.), Enciclopedia istoriografiei româneşti, Editura 
Ştiinţifică şi Enciclopedică, Bucureşti, 1978, p. 116. 

2. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 18. 

3. A.N.I.C., Colecţia Dosare personale ale luptătorilor antifascişti întocmite de către Minis- 
terul de Interne, 1917-1944 (în continuare : fond 95), dosar nr. 11666 (Mihail Roller), f. 7. 

4. Ibidem. 

5. Perchezitia domiciliară a avut loc în data de 30 octombrie 1933, fiind efectuată de către Ioan 
Sion, comisar din cadrul Corpului Detectivilor din Direcţia Generală a Poliţiei. Merită 
menţionat faptul că, în locuinţa din str. Fluerului, nr. 49, Mihail Roller locuia împreună cu 
Sara Zighelboim, cea care avea să îi devină soţie. Vezi: A.N.I.C., fond 53, dosar R/66, 
vol. I (Sanda Roller), f. 14. 

6. „Autobiografie” (17 iunie 1949), A.N.I.C., fond 53, dosar R/65 (Mihail Roller), f. 18. 

Oltenia şi Dunărea de Jos‘. La Iasi, Roller pleacá in toamna anului 1933, cu 
misiunea de a coordona comitetul judetean la P.C.dR. Aici o cunoaste pe Ida Felix’, 
cu care are mai multe întâlniri conspirative. Tot la Iasi, Roller se imbolnaveste de 
plămâni în iarna grea 1933-1934, în condiţiile în care locuise pentru câteva luni 
într-un garaj neîncălzit?. În primăvară, revine la Bucuresti pentru a-şi trata afecțiunea 
căpătată în cursul iernii. Nu poate sta prea mult departe de activitatea clandestină, 
astfel încât cere partidului să fie „repartizat” într-o regiune unde îşi putea trata 
boala, dar unde se va putea face şi folositor. Este trimis astfel în regiunea muntoasă 


1. În ilegalitate, partidul comunist dispunea de un nucleu central, la Bucureşti, care forma 
Biroul Politic, Comitetul Central şi alte asociaţii sau organizaţii centrale. Pentru intensificarea 
şi sistematizarea acţiunilor sale din teritoriu, partidul a decis împărţirea simbolică a României 
în doisprezece regionale, care activau după instrucţiunile Comitetului Central. Cele 12 
regionale erau: Muntenia (cu sediul la Bucureşti), Moldova de Sus (cu sediul la Iaşi), 
Dunărea de Jos (cu sediul la Galaţi), Bucovina (cu sediul la Cernăuţi), Basarabia de Nord 
(cu sediul la Chişinău), Basarabia de Sud (cu sediul la Cetatea Albă), Dobrogea (cu sediul 
la Constanţa), Oltenia (cu sediul la Craiova), Banat (cu sediul la Timişoara), Ardealul (cu 
sediul la Braşov), Braşovul (cu sediul la Braşov) şi Regionala Văii Jiului (cu sediul la Deva) ; 
vezi A.N.I.C., fond Documente elaborate de organele represive despre activitatea P.C.R. şi 
a organizaţiilor de masă revoluţionare (în continuare : fond 50), dosar nr. 237, ff. 11-12. 

2. Ida Felix (n. 28 iulie 1908, mun. Iaşi, jud. Iaşi), membră a P.C.dR. din 1931. A activat în 
cadrul organizaţiilor comuniste din Moldova, preponderent la Iaşi. A fost arestată de două 
ori în 1930, fiind condamnată doar la plata unei amenzi penale de 10.000 de lei (A.N.I.C., 
fond C.C. al P.C.R. - Cancelarie. Dosare anexe, dosar nr. 236/1956, f. 28). În 1934, a fost 
arestată din nou. Judecată de către Consiliul de Război al Corpului 4 Armată şi condamnată 
la 2 ani de închisoare şi la plata unei amenzi de 10.000 de lei. Şi-a ispăşit pedeapsa în 
penitenciarele Mislea, Dumbrăveni şi Văcăreşti. Avea să petreacă mai mult de 2 ani în 
închisoare, o parte a amenzii penale pe care o primise fiind transformată ulterior în zile de 
închisoare (vezi: A.N.I.C., fond 95, dosar nr. 7638 [Ida Felix], dosar nr. 7638/52 [Ida 
Felix], dosar nr. 7638/2104 [Ida Felix], dosar nr. 7638/14396 [Ida Felix]). În 1941, dispare 
de la Iaşi, unde era ţinută sub supraveghere, şi pleacă la Galati, unde se implică în organizarea 
Regionalei „Dunărea de Jos”, sub numele conspirativ Marta Marcovici. În august 1941 a 
fost arestată din nou şi internată în Lagărul de la Târgu Jiu. În 1942 a fost transferată în 
lagărul de la Vapniarka, iar apoi în cel de la Grosulovo. În martie 1944 a revenit la Târgu 
Jiu, de unde a fost eliberată după 23 august 1944. Până în 1950, a ocupat mai multe funcţii 
în cadrul aparatului de partid: membru în Comitetul regional Iaşi al P.C.R., instructor al 
Comitetului Central pentru regiunea Galaţi, membră în Comisia Controlului de partid de pe 
lângă C.C. al P.C.R./P.M.R. Din 1950 a lucrat în cadrul Ministerului Afacerilor Externe, 
ocupând funcţiile de director adjunct (1949 - 15 iulie 1951) şi director al Direcţiei cadre din 
M.A.E. (15 iulie 1951 - 1 decembrie 1958). A fost căsătorită cu Iagher Iacob, consilier 
tehnic la Ministerul Industriei Lemnului (iulie 1955) cu care a avut 2 copii: Ada şi Beluta 
Felix. Se pare că, în anii '30, Ida Felix a mai fost căsătorită, deoarece în dosarul personal 
de la M.A.E. figurează că ar mai fi avut un copil: Carol Felix (n. 1934, mun. laşi). În 
1950, Ida Felix locuia pe strada Pictor Negulici nr. 13 din Bucureşti (A.N.I.C., fond C.C. 
al PC.R. - Cancelarie. Dosare anexe, dosar nr. 236/1956, ff. 28-30). 

3. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 19. 

din nordul Olteniei, unde se ocupá de reorganizarea comitetelor locale din zona. 
Venea însă frecvent la Bucuresti, întrucât era nevoit sá raporteze periodic asupra 
activităţii pe care o desfăşura în teritoriu. Una dintre aceste vizite avea să iasă 
oarecum din tipare, Alexandru Sencovici relatând-o în 1949, într-o ,,referinta”. 

Convocat la Bucureşti, Roller a participat la o şedinţă conspirativă unde a 
prezentat un raport asupra activităţii sale. După ce a primit instrucţiuni legate de 
misiunile sale viitoare, Roller trebuia să plece cât mai curând înapoi în provincie. 
Doar că peste câteva zile, superiorii săi erau informaţi că acesta este încă în 
Bucureşti. Chemat pentru a da explicaţii în legătură cu această situaţie, Roller ar 
fi încercat să îşi justifice prezenţa în Bucureşti şi suma de bani pe care o primise 
la plecare (7.000 de lei) cu o povestire teribilă, care implica urmăriri cu maşini pe 
străzile Bucureştiului şi agenţi ai Sigurantei care erau pe urmele lui. Deşi a fost 
privit cu suspiciune, responsabilii partidului ar fi trecut cu vederea întâmplarea : 
„fiind un tovarăş tânăr inginer, noi parcă n-am avut drept să ne îndoim de adevărul 
celor spuse de el”. În urma acestei întâmplări însă, Roller s-ar fi ales cu o nouă 
poreclă - Sherlock Holmes!. 

În vara anului 1934, Roller revenea pentru câteva luni la Bucureşti, unde avea 
să lucreze la colegiul de presă al Comitetului Naţional Antifascist?, coordonând 
editarea unor publicaţii legale: Cuvânt nou (Braşov), Clopotul (Botoşani), Ecoul 
(Iasi)*. În această perioadă, Mihail Roller a fost însărcinat şi cu organizarea unor 
cursuri scurte pentru membrii de partid. El a fost cel care, timp de aproximativ o 
lună, a ţinut diferite prelegeri unui grup de membri de partid. Cea care avea să îi 
devină soţie, Sara Zighelboim, l-a ajutat pe Roller la organizarea cursurilor, asi- 
guránd conspirativitatea tuturor celor care soseau în locaţiile stabilite”. Unul dintre 
cei care au audiat prelegerile susţinute de către Roller în 1934 a fost şi Grigore 
(Gellu) Naum‘. 


1. „Referinţă a lui Alexandru Sencovici” (16 iunie 1949), A.N.I.C., fond 53, dosar R/65 
(Mihail Roller), f. 41. 

2. În 1934, în cele câteva luni cât a activat în cadrul Comitetului Naţional Antifascist, Roller 
avea să îi cunoască pe Grigore Preoteasa şi Nicolae Ceauşescu, care erau însărcinaţi cu 
conducerea organizaţiei de tineret a Comitetului. Vezi: „Referinţă a lui Mihail Roller despre 
Grigore Preoteasa” (22.11.1949), A.N.I.C., fond 53, dosar P/158 (Grigore Preoteasa), 
ff. 51-52. 

3. Publicaţia Clopotul a fost înfiinţată în 1933 de către Scarlat Callimachi şi apărea la Botoşani. 
Conform mărturiilor acestuia, consemnate într-o „Autobiografie” (23 iunie 1962), publicaţia 
era „o gazetă democrată independentă [...] [si] lupta împotriva partidelor fascisto-legionare 
de la noi, împotriva persecuțiilor barbare la care a fost supus Partidul Comunist din România 
[...] şi publica manifeste ale Partidului şi momente din lupta muncitorimii române, condusă 
de Partid”, A.N.I.C., fond 53, dosar C/6 (Scarlat Callimachi), ff. 10-12. 

4, „Autobiografie” (17 iunie 1949), A.N.I.C., fond 53, dosar R/65 (Mihail Roller), f. 20. 

„Autobiografie” (17 iunie 1949), A.N.I.C., fond 53, dosar R/66, vol. I (Sanda Roller), f. 26. 

6. Gellu Naum (reprezentant de marcă al suprarealismului românesc), fiul poetului Andrei 
Naum şi al Mariei, s-a născut la 1 august 1915 în Bucureşti. Şi-a început studiile de filosofie 

Tot legat de aceasta perioadá si de activitatea lui din cadrul Comitetului National 
Antifascist, există o relatare a lui Scarlat Callimachi referitoare la un incident 
petrecut în seara de 20 septembrie 1934, în cadrul unei întâlniri a membrilor 
Comitetului National Antifascist din Sectorul 2 Negru al Capitalei, unde ar fi 
participat şi Mihail Roller. La şedinţă, care se desfăşura la sediul Comitetului din 
str. Foişor nr. 9, ar fi participat nume importante ale comunismului românesc din 
perioada interbelică. Scarlat Callimachi îi menţionează pe Matei Socor, Mihail 
Vulpescu, Grigore Apreotesei (Preoteasa), Gellu Naum, Nicolae Ceausescu', Mihail 
Roller sau Mişu (Smil) Marcovici?. Şedinţa ar fi fost întreruptă de intervenţia unui 


la Universitatea din Bucureşti în anul 1933, dar nu le-a terminat din pricina deselor sale 
arestări şi ciocniri cu autorităţile pe tema activităţii sale comuniste (în special cu Siguranţa). 
La momentul 1934, Naum făcea parte din aşa-numita asociaţie culturală „Amicii U.R.S.S.”, 
populată cu intelectuali de stânga (antifascişti) care doreau consolidarea relaţiilor cu Uniunea 
Sovietică. Finantatá din fondurile Cominternului, această asociaţie a fost la rândul ei interzisă 
în 25 noiembrie 1934 de către guvernul Tătărescu. Cu toate acestea, din grupul care frecventa 
„Amicii” făceau parte intelectuali de marcă ai perioadei interbelice româneşti : Iorgu Iordan, 
N.D. Cocea, Alexandru Sahia, Petre Pandrea, Tudor Bugnariu, Marcel Iancu, Zaharia 
Stancu, Demostene Botez şi multi alţii. În anul 1938, Gellu Naum reuşeşte să plece la Paris 
şi îşi continuă studiile de filosofie la Sorbona. Tot cu această ocazie intră în contact şi cu 
grupul suprarealiştilor conduşi de André Breton. La momentul 1941, Naum se află printre 
cei care pun bazele unui important grup de suprarealişti la Bucureşti (Gherasim Luca, Dolfi 
Trost, Virgil Teodorescu, Paul Păun). Naum a luptat şi în cel de-al Doilea Război Mondial 
pe Frontul de Est, o experienţă care l-a marcat teribil. După ce, în 1947, grupul suprarealiştilor 
bucureşteni se destramă şi după ce realismul socialist devine politica culturală oficială a 
statului, lui Naum nu-i mai rămâne decât să scrie cărţi pentru copii, să traducă sau să publice 
câteva cărţi proletcultiste. După destinderea regimului, Naum începe să publice şi parte din 
poeziile suprarealiste de sertar (începând cu 1968). După 1989, Gellu Naum călătoreşte în 
străinătate, acolo unde ţine mai multe prelegeri şi primeşte câteva premii internaţionale. Se 
stinge din viaţă pe 29 septembrie 2001, la Bucureşti, după ce îşi petrecuse mare parte din 
viaţă, împreună cu soţia sa Lyggia, în localitatea Comana, Giurgiu (îi mulţumim colegului 
nostru, Marius Stan, pentru că ne-a furmizat aceste detalii biografice). 

1. Prezenţa lui Nicolae Ceauşescu ca membru al Comitetului Naţional Antifascist a fost pusă 
sub semnul întrebării de unii istorici, aceştia afirmând că s-ar face, de fapt, o confuzie de 
nume. Mihai Pelin considera episodul ca fiind „un fals [istoric] dintre cele mai autentice 
[...] [menit] a pompa cât de cât cu prestigiu o tramă existenţială eminamente anostă” (vezi : 
Mihai Pelin, „Ruleta rusească”, Cuvânt înainte la volumul : Moartea lui Grigore Preoteasa. 
Catastrofa de pe aeroportul Vnukovo (1957). Amintirile lui Mihai Novicov, Editura Eveni- 
mentul românesc, Bucureşti, 1998, pp. 5-24). În realitate, episodul e cât se poate de autentic, 
fiind validat de mai multe surse arhivistice. Cea mai solidă dovadă o reprezintă un tabel nomi- 
nal care îi cuprindea pe cei arestaţi în seara zilei de 20 septembrie 1934. Printre aceştia - 
Ceauşescu Nicolae, în vârstă de 17 ani, de profesie cizmar, domiciliat în str. Canonicul 
Bunea nr. 6, Bucureşti, originar din comuna Scorniceşti, jud. Olt, A.N.I.C., fond 95, dosar 
nr. 14481/15020 (Nicolae Ceauşescu), ff. 73 şi 79. 

2. A.N.I.C., fond 95, dosar nr. 100 (Scarlat Callimachi), vol. I, f. 95, apud A.N.I.C., fond 
53, dosar C/6 (Scarlat Callimachi), ff. 43-44. 

echipaj de Politie, dar si de un grup de simpatizanti ai Gárzii de Fier. In ciuda 
opozitiei, toti cei prezenti ar fi fost arestati, dusi la sectie si retinuti pentru 24 de 
ore, fara a li se lua declaratii scrise. Desigur, Callimachi sustine ca ar fi fost si 
agresati în timpul arestării şi al reţinerii. Aceste detalii se regăsesc într-o scrisoare 
deschisă pe care Callimachi o adresase publicaţiei Credinţa în data de 25 septembrie 
1934. Mai mult decât atât, informaţiile sunt confirmate şi de către alte documente. 
Un tabel care îi cuprindea pe toţi cei arestaţi în seara de 20 septembrie 1934 din 
imobilul situat în str. Foişor nr. 9 (mai precis, 21 de persoane), dar şi un referat 
întocmit de către comisarul de Poliţie Anton Ananiu atestă prezenţa la întâlnire a 
unui oarecare Mihail Rolter, de profesie inginer!. Deşi Roller nu menţionează 
episodul în nici una dintre autobiografiile pe care le redactează ulterior, e puţin 
probabil ca numitul Rolter să fie altcineva. 

Un an mai târziu, după un nou stagiu de câteva luni în Oltenia, Roller este 
rechemat la Bucureşti, unde a fost numit instructor al Comitetului Central, 
responsabil cu organizaţiile de masă ale partidului. În această perioadă îi 
cunoaşte şi lucrează cu Ana Pauker, Gheorghe Stoica (Moscu Cohn), Smil 


1. A.N.I.C., fond 95, dosar nr. 14481/15020 (Nicolae Ceausescu), ff. 78v-79. 

2. Gheorghe Stoica, pe numele adevărat Moscu Cohn (n. 20 iulie 1900, mun. Dorohoi, jud. 
Botoşani - d. 10 august 1976), băiat de prăvălie şi ucenic la A.E.G. Bucureşti (1913-1916) ; 
membru fondator al P.C.dR. ; membru al C.C. al Tineretului Socialist Unificat (1918-1921) ; 
secretar al C.C. al U.T.C.dR. (1924-1926) ; a satisfăcut serviciul militar între 1923 şi 1925, 
perioadă în care a suferit o condamnare politică de 4 luni de închisoare, pedeapsa executând-o 
la Penitenciarul Galata - Iasi; reprezentant al C.C. al U.T.C.dR. în Biroul Politic al C.C. 
al P.C.dR. (1927-1928); delegat al P.C.dR. la Comintern (1926-1927 şi 1931-1935); a 
urmat cursurile Şcolii leniniste de pe lângă Comintern (1928-1930). În urma absolvirii 
acestei şcoli de partid, a fost trimis în România unde va îndeplini funcţiile de instructor de 
partid şi de sindicat la Cluj, Timişoara, Arad, Chişinău şi Bucureşti (1930-1931). Totodată, 
la revenirea în ţară, a fost cooptat ca membru în Secretariatul C.C. al P.C.dR. (1931-1932 
şi 1934-1935). În ajunul grevelor petroliştilor şi ceferiştilor (ianuarie-februarie 1933), 
Gheorghe Stoica deţinea funcţia de secretar al Consiliului General al Sindicatelor Unitare. 
Lui Gheorghe Stoica i se atribuie intrarea în mişcarea ilegală comunistă a lui Gheorghiu-Dej. 
După „rebeliunea” de la Atelierele C.F.R. Griviţa din Bucureşti, a fost condamnat în 
contumacie la 20 de ani de închisoare. Pentru a scăpa de executarea sentinţei a fost trimis 
la Praga ca reprezentant al P.C.dR. pe lângă Partidul Comunist Francez (1933-1934). Până 
la plecarea în Spania a mai îndeplinit funcţiile de reprezentant P.C.dR. la Profintern-Moscova 
(1935-1937) şi instructor al C.C. al P.C.dR. (1937). În 1938 a fost trimis de partid ca 
luptător în Brigăzile Internaţionale, fiind încadrat cu gradul de locotenent (martie 1938). A 
făcut parte din Batalionul Divizionar (în octombrie 1938 i s-a acordat gradul de căpitan). 
După încetarea ostilităţilor şi retragerea voluntarilor în Franţa (februarie 1939), Gheorghe 
Stoica s-a refugiat în U.R.S.S. alături de alti interbrigadişti, fiind trimis ca muncitor la 
Fabrica de vagoane din Kalinin - U.R.S.S. (1939-1941). După izbucnirea războiului s-a 
înrolat voluntar în Armata Roşie. A fost trimis ca lucrător cu munca politică în rândul 
prizonierilor români din lagărele sovietice, iar la constituirea Diviziei de voluntari „Tudor 
Vladimirescu” (octombrie 1943), i s-a acordat gradul militar de căpitan şi funcţia de locţiitor 

Marcovici! sau Constantin Agiu?. Împreună cu cel din urmă, Roller a participat, 
in vara anului 1935, la mai multe runde de negocieri cu reprezentanti ai Partidului 


politic al Regimentului 3 si ulterior de loctiitor politic al diviziei (mai precis comandant 


secund E.C.P. al Diviziei). Dupá terminarea razboiului va reveni in tara cu divizia, fiind 
trecut ín rezervá cu gradul militar de locotenent-colonel (1945) ; secretar al regionalei P.C.R. 
Dobrogea (1946-1949); membru supleant (23 februarie 1948 - 27 mai 1952) şi membru plin 
al C.C. al P.M.R. (27 mai 1952 - 28 noiembrie 1974); membru în C.P.Ex. al C.C. al P.C.R. 
(1968-1974) ; preşedinte al Comisiei Centrale de Revizie (28 noiembrie 1974 - 10 august 
1976). În 1948 i s-a acordat gradul de general-maior, incredintándu-i-se o funcţie în M.F.A. 
Nu va rămâne prea mult timp în cadrul armatei, deoarece după un an de zile a fost trimis 
în funcţia de secretar general al Confederaţiei Generale a Muncii (1949-1950). Din cauza 
suspiciunilor care planau asupra foştilor interbrigadişti şi maquisarzi, a fost trecut un an mai 
târziu pe o funcţie de mai mică importanţă: preşedinte al Consiliului Sindicatului din 
regiunea Bucureşti (1950). În anii următori va reveni în prim-planul vieţii politice, primind 
o serie de funcţii pe măsura trecutului său biografic : prim-secretar al Comitetului orăşenesc 
de partid Bucureşti (1950-1953); ambasador extraordinar şi plenipotenţiar al R.P.R. în 
R.D.G. (1953-1956); şef al Direcţiei cadre, al Secţiei Bunuri de consum şi al Secţiei 
administrative a C.C. al P.M.R. (1956-1957); deputat în M.A.N. şi secretar al Prezidiului 
M.A.N. (1957-1961) ; director al Direcţiei generale pentru problemele organelor locale ale 
administraţiei de stat/Comitetului de Stat pentru Problemele de Muncă şi Salarii (1965-1969) ; 
director al Direcţiei Generale pentru Consiliile Populare (1969-?); membru al Consiliului 
de Stat (1965-1976). Florica Dobre (coord.), op. cit., pp. 549-550; A.N.I.C., Colecţia 53, 
dosar S/234 (Gheorghe Stoica), passim; A.N.I.C., fond C.C. al P.C.R. - Secţia cadre, 
dosar S/976, passim. 


. Smil Marcovici (n. 1893, mun. Iaşi, jud. Iaşi - d. 10 noiembrie 1940, Penitenciarul Doftana, 


jud. Prahova). Activist comunist din perioada ilegalitatii partidului. A făcut parte din Secre- 
tariatul C.C. al P.C.dR., alături de Ana Pauker, Dimităr Ganev şi Nicolae Pârgaru. Arestat 
în 1935, Smil Marcovici a fost inculpat şi condamnat în cel mai mare proces intentat 
comuniştilor din perioada interbelică - procesul de la Craiova (1935). Totalul pedepselor 
acordate de către Consiliul de Război al Corpului I Armată a însumat 155 de ani de 
închisoare. Smil Marcovici a decedat sub dărâmăturile Doftanei, în toamna anului 1940 
(Lavinia Betea, Cristina Diac, Florin-Răzvan Mihai, Ilarion Tiu, Viaţa lui Ceausescu, vol. I, 
Ucenicul partidului, Editura Adevărul, Bucureşti, 2012, pp. 106-107, n. 63). 

Constantin Agiu (n. 5 noiembrie 1891, com. Cetate, jud. Dolj - d. 19 februarie 1961, mun. 
Bucureşti), de profesie tâmplar ; membru al Partidului Social Democrat (1915 - ?). A fost 
implicat în procesul din Dealul Spirii, fiind condamnat la 8 ani de închisoare pe care i-a 
executat la Penitenciarul Special Doftana (a fost eliberat în 1929, când a beneficiat de 
prevederile unui decret de amnistie). Ulterior a fost implicat şi în alte procese politice în 
urma cărora a primit mai multe pedepse (a fost închis la Jilava, Văcăreşti, Doftana etc.). În 
anii '30 a deţinut funcţiile de secretar al C.C. al Ajutorului Roşu şi secretar al Comitetului 
regional Oltenia al P.C.dR., iar în perioada celui de-al Doilea Război Mondial a fost însăr- 
cinat cu îndrumarea Apărării Patriotice. În aprilie 1944, a fost însărcinat de P.C.dR. să conducă 
negocierile cu P.S.D. în vederea creării Frontului Unic Muncitoresc. După 6 martie 1945 a 
deţinut mai multe funcţii pe linie politică şi de stat: subsecretar de Stat la Ministerul Agricul- 
turii şi Domeniilor (6 martie 1945 - 18 martie 1946); subsecretar de Stat Departamentul 
Cooperaţiei (26 noiembrie 1946) şi la Departamentul Agriculturii şi Domeniilor (30 decem- 
brie 1947 - 13 aprilie 1948); vicepreşedinte al Frontului Plugarilor (aprilie 1945 - ?); 

Social Democrat, din însărcinarea P.C.dR.-ului!. La sfârşitul anului 1935 lui Roller 
i s-a încredinţat o nouă misiune, fiind trimis la Galaţi pentru a se implica în 
activitatea regionalei „Dunărea de Jos”?. Din nou, în vara anului 1936, este chemat 
la Bucureşti pentru a lucra în cadrul Comitetului pentru Apărarea Detinutilor 
Antifascisti, în vederea pregătirii procesului de la Craiova, în care erau învinuiți 
Ana Pauker si alti comunisti?. 

Dupá trei ani de activitate in teritoriu, lui Roller i se permite sá se stabileasca 
definitiv la Bucuresti, fiind cooptat în cadrul M.O.P.R.-ului (Ajutorul Roşu). În 
anii care au urmat, Roller va fi avut vreme şi pentru studiu, căpătând o pasiune 


deputat de Ialomiţa în Adunarea Deputaţilor (19 noiembrie 1946 - 28 martie 1948); secretar 
general al Asociaţiei Fostilor Ilegalişti şi Arestati Politici. A fost incinerat la Crematoriul 
„Cenuşa” din Bucureşti. Gheorghe Crişan, Piramida puterii. Oameni politici şi de stat, 
generali şi ierarhi din Români (23 august 1944 - 22 decembrie 1989), vol. I, ediţia a Il-a 
revăzută şi adăugită, Editura Pro Historia, Bucuresti, 2004, p. 18; Gh. Griviteanu, „Con- 
stantin Agiu (1891-1961)”, în Anale de istorie, Institutul de Studii Istorice şi Social-Politicie 
de pe lângă C.C. al P.C.R., nr. 3, 1970, pp. 127-129. 

1. La aceste tratative au mai participat, din partea P.C.dR.-ului şi a organizaţiilor sale de masă, 
următorii : Petre Constantinescu-laşi, Scarlat Callimachi, Constantin Tiulescu, Matei Socor, 
Nicolae Alexe, Dudu Lăzureanu, Alexandru Lepădatu, vezi: Florian Tănăsescu, „Colabo- 
rarea dintre comunişti, socialişti şi social-democrati în acţiunile de clasă şi antifasciste din 
România în anii 1933-1934”, în Analele de istorie, nr. 6, 1974, pp. 38-50. Informaţia este 
confirmată şi de către Mihail Roller, într-o relatare din 1949: „Autobiografie” (17 iunie 
1949), A.N.I.C., fond 53, dosar R/65 (Mihail Roller), ff. 20-21. 

2. ,,Autobiografie” (17 iunie 1949), A.N.I.C., fond 53, dosar R/65 (Mihail Roller), f. 22. 

3. În data de 12 iulie 1935, Ana Pauker, împreună cu alţi doi membri ai Secretariatului P.C.dR. 
erau arestaţi în urma unui flagrant organizat de Siguranţă. Au urmat alte arestări, numărul 
comuniştilor care aveau să fie trimişi în judecată ajungând la 19. Procesul s-a judecat un an 
mai târziu, în luna iunie 1936, la Craiova. Interesul pentru acest proces a fost semnificativ, 
în apărarea comuniştilor înscriindu-se nu mai puţin de 24 de avocaţi, dintre care şapte erau 
din străinătate. Printre aceştia s-a aflat şi Isabelle Blum Grégoire, fiica lui Leon Blum şi 
membră a Parlamentului belgian. Pentru mai multe detalii referitoare la proces, vezi: Robert 
Levy, Ana Pauker. The Rise and Full of a Jewish Communist, University of California Press, 
Berkeley, 2001, pp. 49-52 (volumul a apărut şi în traducere românească : Gloria şi decăderea 
Anei Pauker, Editura Polirom, Iasi, 2002). 

4. Organizaţia Ajutorul Roşu (M.O.P.R./Apărarea Patriotică) era structurată, după modelul 
Partidului Comunist, in mai multe resorturi : tehnic, financiar, juridic, agitaţie şi propagandă. 
Cel mai activ şi cel mai expus dintre resorturi era cel tehnic. Cei care activau în cadrul 
acestui resort se ocupau de asigurarea legăturilor, de casele conspirative, de organizarea din 
punct de vedere tehnic a şedinţelor Apărării, de procurarea de acte de identitate pentru 
activistii ilegalizati, de tipărirea materialelor propagandistice, de organizarea de legături cu 
deţinuţii din închisori şi lagăre, de transportarea instrucţiunilor şi a materialelor de partid 
ş.a. Resortul juridic includea avocaţii care, de obicei, pledau pro bono în procesele intentate 
de stat activiştilor comunişti. Resortul financiar se ocupa cu strângerea de fonduri pentru 
cei inculpati în diferite procese, dar mai ales pentru cei aflaţi în închisoare. Pentru mai multe 
detalii, vezi: Olimpiu Matichescu, Apărarea Patrioticá, Editura Ştiinţifică, Bucureşti, 1971. 

pentru istoria mişcării muncitoreşti din România. Din însărcinarea M.O.P.R.-ului, 
Roller a lucrat o vreme în arhiva Ligii Drepturilor Omului (L.D.O.) din România, 
asociaţie care a funcţionat din 1923 până în 1929, când a fost dizolvată. Misiunea 
lui era aceea de a redacta şi a publica o broşură de propagandă, care să treacă de 
cenzură. Astfel ar fi apărut volumul Din istoria drepturilor omului, o lucrare 
prefațată de Constantintin Rădulescu-Motru!. Încă din ,Introducere”, acesta sugerează 
faptul că broşura nu avea „intenţia de a expune idei originale, nici studii doctrinare”, 
ci „să-i redea, fără a-i face critica, activitate desfăşurată de Liga Drepturilor Omului, 
între 1923-1929, astfel cum rezultă din arhivele acestei organizatii”?. Lucrarea, 
structurată în şase capitole, aborda subiecte referitoare la : libertatea de conştiinţă, 
libertatea de opinie, violenţa în politică sau apelul către o amnistie generală, 
politică, militară şi agrară. 

Brosura lui Roller a intrat imediat în atenţia agenţilor Sigurantei. O notă semnala 
apariţia lucrării încă din 14 mai 1937. Tipărită la Tipografia „Ateneu” din str. 
Doamnei nr. 14, cartea apăruse deja în unele librării din capitală şi se găsea spre 
vânzare şi la „colportorii publicaţiilor comuniste”*. Cercetările ulterioare ale agen- 
tilor Sigurantei au relevat faptul că Roller depozitase un număr mare din exemplarele 
lucrării lui la librăria „Cultura”, din Calea Dudesti nr. 36, proprietatea lui Carol 
Hapoianu, dar şi într-un anticariat din Calea Văcăreşti nr. 50-52. Mai mult decât 
atât, Siguranţa înclina să creadă că la finanţarea lucrării ar fi contribuit cu o sumă 
consistentă şi baptiştii din Capitală, Roller închinând un capitol al lucrării sale 
sectei baptiste*. Conform recenzorilor Sigurantei, numeroasele exemple pe care le 
oferă Roller, pe care le expune şi evită să le analizeze, aveau un caracter mai degrabă 
propagandistic, încercând să facă apel „la sentimente şi prea putin la rațiune”. Drept 
pentru care, „autorul trebuie considerat mai degrabă tendentios decât un idealist 
naiv”. Interzicerea lucrării a venit astfel firesc. Justificarea unei astfel de decizii a 
fost expusă într-un referat amplu : 


1. Preţul cărţii (30 lei) o face accesibilă maselor largi ale cititorilor care de cele mai 
2. Creează noţiuni cu totul confuze asupra libertăţii individuale, care libertate chiar de 
ar fi utilizată numai de individ şi nu de organizaţii de stânga, încă ar duce la o stare de 
anarhie ; 3. Slăbeşte încrederea şi deci respectul faţă de autoritatea de stat, care este 
arătată în culorile cele mai nefavorabile ; 4. Cultivă starea de nemulţumire a maselor 
pe care apoi se poate grefa orice mişcare, mai ales una cu caracter extremist”. 


Mihail Rollea (pseudonim al lui Mihail Roller), Din istoria drepturilor omului, Bucureşti, 1937. 
Ibidem. 

A.N.I.C., fond 95, dosar nr. 11666 (Mihail Roller), f. 8. 

Ibidem, f. 22. 

Mai multe detalii, în „Recenzia” întocmită de către Biroul de Studii al Sigurantei sau al 
Cenzurii Militare (documentul nu precizează cu exactitate despre ce instituţie e vorba), 
A.N.LC., fond 95, dosar nr. 11666 (Mihail Roller), ff. 9-21. 

Cercetările Sigurantei au mai relevat şi faptul că lucrarea, care „conţinea pasagii 
cu caracter extremist”, era cumpărată „numai de persoane suspectate de Poliţie 
[...] pentru comunism”!. Mai mult decât atât, în urma cercetărilor s-a descoperit 
faptul că lucrarea apăruse fără a primi acceptul Cenzurii, drept pentru care a fost 
interzisă, dispunându-se confiscarea tuturor exemplarelor aflate în vânzare. 

Experimentul pe care Roller îl încercase, de a publica o broşură propagandistică 
care să treacă de Cenzură, eşuase. Însă documentarea pe care o făcuse în arhiva 
L.D.O. îi relevase lui Roller o sumă întreagă de oportunităţi. În paralel cu publicarea 
broşurii Din istoria drepturilor omului, Roller a început să lucreze la un alt volum, 
cu un subiect care îl interesa infinit mai mult. În mod ciudat, Siguranţa părea să 
fie la curent cu intenţia lui Roller de a publica un nou volum. O notă din 6 octom- 
brie 1937 semnala faptul că Roller pregătea o nouă lucrare, dedicată grevei generale 
din 1920, costurile de editare urmând să fie suportate de către comunişti. La nici 
o lună de la această notă, Siguranţa înregistra deja apariţia volumului 1920. Con- 
tributii la istoria socială a României, la tipografia Atelierele Grafice Leopold Stainberg 
din Piatra-Neamt?. Cercetările ulterioare au relevat faptul că şi această lucrare 
apăruse fără autorizaţia Cenzurii, drept pentru care a fost, la rândul ei, interzisă. 
Lucrarea lui Roller reprezenta un scurt istoric al mişcărilor muncitoreşti din 1920, 
când în România a fost înregistrată o grevă generală (20-28 octombrie). Structurată 
în trei capitole (I. „În ajun” ; II. „Declararea grevei generale” ; III. „Greva”), 
urmate de câteva concluzii, lucrarea lui Roller îşi propunea să arate „cu maximum 
de obiectivitate [...] cauzele care au determinat greva generală, felul în care a 
decurs, tăriile şi slăbiciunile manifestate, toate acestea pentru a lumina un moment 
din frământările sociale de la noi, cu scopul de a ajuta la rezolvarea acutelor 
probleme actuale”. 7920 nu poate fi neapărat considerată o broşură, fiind mai 
degrabă un volum, însumând 165 de pagini. În ciuda postulatului obiectivitatii, 
invocat în introducere, lucrarea rămânea una propagandistică, îndemnând la luptă: 


După expunerea făcută mai sus, nu ne va fi greu să tragem anumite învăţăminte, din 
marea luptă pe care a dus-o muncitorimea noastră. Departe de noi intenţia de a folosi 
aceste invátáminte ca mijloc de acuzare sau de învrăjbire. Oricât de transant le vom 


1. „Notă” (23 septembrie 1937), A.N.I.C., fond 95, dosar nr. 11666 (Mihail Roller), f. 25. 
. „Notă” (25 noiembrie 1937), A.N.I.C., fond 95, dosar nr. 11666 (Mihail Roller), f. 41. 
3. Greva generalá din octombrie 1920 a beneficiat de o posteritate aparte in istoriografia 
comunistá, fiindu-i dedicate mai multe studii: Nicolae Goldberger, Greva generalá din 
România - 1920, Institutul de Studii Istorice şi Social-Politice de pe lângă C.C. al P.C.R., 
Bucureşti, 1970; Constantin Mănescu, Nicolae G. Munteanu, „Greva generală din 1920 — 
moment însemnat în dezvoltarea mişcării noastre muncitoreşti”, în Anale de istorie, XVI, 
nr. 5, 1970, pp. 46-58 ; Ion lacos, „Contribuţii privind greva generală din octombrie 1920”, 
în Studii. Revistă de Istorie, tom 23, nr. 6, 1970, pp. 1073-1088; de asemenea, VI, nr. 5, 
1960, al Analelor Institutului de Istorie a Partidului de pe lângă C.C. al P.C.R. este dedicat 
în exclusivitate evenimentelor din octombrie 1920 (îi mulţumim colegului nostru, Dan 
Drăghia, care ne-a semnalat aceste lucrări). 

sublinia, ele nu vizeazá decát un singur lucru: evitarea pentru viitor a greselilor 
fáptuite, scoaterea in evidentá a slábiciunilor manifestate, si ca urmare logicá, folosirea 
acestei mari experiente in folosul multimii muncitoare, care in conceptia noastrá cinstit 
naţională trebuie sá servească progresului Romániei!. 


Eforturile editoriale ale lui Mihail Roller din 1937-1938 au adus de la sine un 
interes sporit al Sigurantei în cazul său. În 1937, era semnalat ca făcând parte 
dintr-un comitet tehnic care fusese însărcinat de către Comitetul Central al P.C.dR. 
cu propaganda în rândul muncitorilor din Capitală. Pentru a asigura o oarecare 
conspirativitate asupra acţiunilor lor, comuniştii hotărâseră ca educarea muncitorilor 
în „spirit revoluţionar” să se realizeze în cadrul unor excursii organizate?. Tot în 
această perioadă, alte note ale Sigurantei precizau că Roller părea să fie una dintre 
persoanele care fac legătura dintre Comitetul Central al P.C.dR. si M.O.P.R., dar 
şi că face parte din redacţia cotidianului de stânga Lumea Românească, publicaţie 
semnalată ca fiind „organ de presă camuflat comunistá”?. 

În 1938, Roller este din nou arestat, alături de alte 18 persoane suspectate de 
activitate comunistá, printre care Sorin Toma‘, Ana Toma? si Aurel Rotenberg’. Cu 


1. Mihail R. Rollea (pseudonim : Mihail Roller), 1920. Contribuţii la istoria socială a României, 
Piatra-Neamţ, 1937. 

2. „Notă” (30 iunie 1937), A.N.I.C., fond 95, dosar nr. 11666 (Mihail Roller), f. 23. 

„Notă” (24 august 1937), A.N.I.C., fond 95, dosar nr. 11666 (Mihail Roller), f. 24. 

4. Sorin Toma (n. 23 aprilie 1914, Bucureşti) a urmat studii superioare de matematică şi limba 
franceză. A activat în cadrul mişcării comuniste încă de la vârsta de 18 ani, mai întâi ca 
membru al U.T.C.dR. (1932), iar mai apoi ca membru al P.C.dR. (1933). A fost arestat de 
două ori în anii '30 (1934 şi 1938). În 1940 a dezertat din armata română si a plecat în 
U.R.S.S. În anii celui de-al Doilea Război Mondial, a luptat în Armata Roşie. Din 1945 a 
fost încadrat în Divizia a II-a de Voluntari „Horia, Cloşca şi Crişan”, alături de care s-a 
întors în România. Din 1946 a fost cooptat în echipa Scânteii, al cărei redactor-şef devine 
în 1947. Între 1949 si 1960 a fost membru al C.C. al P.M.R. În 1960 a fost demis din funcţii 
şi supus unei anchete finalizate cu excluderea sa din partid în 1963. A fost reabilitat în 1970 
(Florica Dobre [coord.], op. cit., pp. 578-579). Din 1980, Sorin Toma a emigrat în Israel. 
Mai multe detalii, în volumul său autobiografic: Sorin Toma, Privind înapoi. Amintirile 
unui fost ziarist comunist, redactor-şef al „Scânteii ” din 1947 până în 1960, Editura Com- 
pania, Bucureşti, 2004. 

5. Ana Toma (pe numele de fată: Grossman) (n. 9 octombrie 1912, mun. Botoşani, jud. Botoşani — 
d. 1992, mun. Bucureşti). Membru al P.C.dR. din 1932. A ocupat mai multe funcţii în cadrul 
aparatului de partid: membru al aparatului tehnic al C.C. al P.C.dR. (1932-1935); membru 
al Comitetului local Bucuresti al Ajutorului Roşu, instructor al C.C. al P.C.dR., responsabil 
al aparatului tehnic al C.C. al P.C.dR. (1944). Arestată în 1938, a fost eliberată după o 
detenţie de două luni. După 1944, a activat în cadrul aparatului C.C. al P.M.R., la Cancelaria 
Secretariatului şi la Secţia Administrativ-politică. Consilier (1947-1948), secretar general la 
Ministerul Afacerilor Externe (1948-1952) şi ministru adjunct al Afacerilor Externe (1950-1952), 
Arhiva M.A.E., fond Dosare personale 1951-1990, dosar T1 (Ana Toma), passim. 

6. Aurel Rotenberg (Ştefan Voicu) (n. 9 ianuarie 1906, mun. Bucureşti - d. 1992, mun. 
Bucureşti). Profesia de bază : ziarist. Membru al U.T.C.dR. din 1923 şi membru al P.C.dR. 


U 


MIHAIL ROLLER (1908-1958). O SCURTA BIOGRAFIE 37 


totii intraserá in atentia Sigurantei inca de la sfársitul anului 1937, cand Politia 
Capitalei interceptase mai multe manifeste ale P.C.dR. Primele manifeste, des- 
coperite in 18 decembrie 1937, indemnau populatia Bucurestiului sá voteze, la 
proximele alegeri din 22 decembrie 1937, listele Frontului Democratiei Unite, 
aliantá electoralá care cuprindea Partidul Táránesc Radical, Frontul Plugarilor, 
M.A.D.O.S.Z. s.a.'. Ulterior, au fost interceptate si alte manifeste de acest fel. 
Primele cercetári ín acest caz au dus la identificarea unui cerc de suspecti, printre 
care Aurel Rotenberg si Mihail Roller’. După câteva luni de supraveghere, în data 
de 18 martie 1938 au fost intreprinse perchezitii la domiciliul tuturor suspectilor. 
În strada Bravilor, la nr. 12, la locuinţa lui Mihail Roller, în dimineaţa acelei zile 
s-a prezentat comisarul Vasile Mărculescu, însoţit de detectivii Haralambie Lepădatu 
şi Ilie Stoenescu, care au găsit mai multe materiale compromiţătoare : broşuri de 
propagandă, exemplare de manifeste ale P.C.dR., un număr din Scânteia (6 ianuarie 
1938), literatură interzisă, cât şi un manuscris la care lucra Roller, cu însemnări 
despre mişcările muncitoreşti din România în perioada 1899-1909. Chiar şi în 
aceste condiţii, şi spre deosebire de celelalte persoane arestate în această cauză, 
Roller a refuzat sá dea orice declaraţie verbală sau scrisă în legătură cu proveniența 
sau scopul materialelor găsite la domiciliu său“. 

Ca urmare a acestor evenimente, Roller a fost închis la Jilava pentru câteva luni, 
urmând să fie inculpat într-un proces. Despre perioada petrecută în penitenciarul 
Jilava în 1938, o interesantă relatare ne-o oferă Sorin Toma, în lucrarea sa auto- 
biografică : 


Jilava nu era teribila Doftana, dar, ca loc de detenţie, nu dezmintea standardele [...]. 
„Camera” noastră era, de fapt, un tunel de beton, lung de vreo 20 de metri, cu două 
priciuri de lemn de ambele părţi, de la un capăt la altul. Pe ele dormeam. Numai în 
„curte” — foarte îngustă - răzbea, timp de o oră-două, o rază de soare. Ca sá ne mai 
încălzim cât de cât şi să respirăm puţin aer curat, şedeam cu schimbul, doi câte doi, pe 


din 1932. Membru în Sindicatul ziariştilor (1923-1928), membru al Ajutorului Roşu şi al 
Blocului Democrat (1932-1940). A fost arestat în mai multe rânduri, fiind condamnat de 
trei ori. În iunie 1940, a fost internat în Lagărul de la Târgu Jiu (o notă a Sigurantei din 
1941 îl semnala internat în lagăr - A.N.I.C., fond 95, dosar nr. 1664/15743 [Leon Rothem- 
berg], f. 5), de unde a fost eliberat după 23 august 1944. Ulterior, a fost activist al Secţiei de 
Propagandă şi Agitaţie a C.C. al P.M.R. (1945) ; redactor-şef la Scânteia (1946) ; redactor-şef 
la Lupta de clasă (din 1955); membru al Consiliului Naţional al Radioteleviziunii Române 
(din 1971) şi vicepreşedinte al Academiei de Ştiinţe Sociale şi Politice. Membru supleant al 
C.C. al PM.R. (1955-1960) şi membru al C.C. al PM.R./PC.R. (1960-1984), vezi: 
Florica Dobre (coord.), op. cit., p. 624. 

1. A.N.I.C., fond 96, dosar nr. 6618/1, f. 1. 
»Proces-verbal din 3 ianuarie 1938” si ,,Proces-verbal din 8 ianuarie 1938”, ibidem, ff. 4 
si 7. 

3. Ibidem, ff. 26-26v. 

4. Ibidem, f. 50. 


38 STEFAN BOSOMITU, MIHAI BURCEA 


pervazul lat al unicei ferestre - aceasta era deschisă, dar baratá cu gratii groase. Pe 
aceeasi fereastrá venea si putiná lumina. Nu intámplátor am pomenit de aer. La 26 de 
oameni, aveam, pentru 24 de ore, două cáldári cu apă de băut. Alte două căldări - asa 
numitele „tinete” — serveau pentru toate necesităţile fizice. Unul dintre deținuți - Roller — 
care de multi ani suferea de o boală gravă („diabet insipid”) seca de unul singur o căldare 
de apă şi tot singur umplea o tinetă întreagă (subl. n.). Aşadar, era cu neputinţă să ne 
potolim setea. Dar nu numai atât. Cea de-a doua tinetă se umplea repede, iar conţinutul 
ei se revărsa pe planseu, încărcând aerul cu o duhoare irespirabilă. Cât despre hrană - 
dacă se putea numi astfel... —, s-o înghiţi nu-ţi venea, s-o laşi nu-ţi îngăduia foamea, 
pe care oricum nu aveam cum s-o potolim. Merindele pe care se osteneau să ni le aducă 
de la Bucureşti părinţii, soțiile, prietenii erau respinse sistematic la „control”, sub tot felul 
de pretexte [...]. Micul nostru colectiv avea o compoziţie variată. Siguranţa adusese o 
seamă de activişti mai mult sau mai puţin cunoscuţi: Costică Agiu, unul dintre membrii 
fondatori ai partidului; Grigore Răceanu, conducător sindical de frunte (mai târziu, 
unul dintre secretarii Comitetului Central) ; Baruh Berea, tot unul dintre „bătrâni”, 
conducător al Ajutorului Roşu ; Mihail Roller şi Ştefan Voicu, care aveau, de asemenea, 
un stagiu foarte îndelungat. 


Procesul grupului de comunişti arestaţi în 1938 s-a judecat la Consiliul de 
Război, Mihail Roller fiind achitat. După ieşirea din închisoare, Roller a continuat 
să lucreze în Comitetul Central al M.O.P.R.-ului. În curând avea să i se încredin- 
teze o misiune importantă, fiind trimis la Paris, la şedinţa Comitetului Executiv al 
M.O.P.R.-ului, unde urma să prezinte raportul organizaţiei româneşti”. Alegerea 
lui Roller pentru această misiune tinuse seama şi de faptul că acesta, grav bolnav, 
necesita un tratament adecvat în străinătate. După o şedere de câteva săptămâni la 
Paris, şi după ce a refuzat operaţia pe care i-o propuseseră medicii francezi, Roller 
s-a întors în România prin Praga, unde s-a oprit pentru a raporta şi Biroului Politic 
al P.C.dR. din exil. 

După ce s-a reîntors de la Paris, Roller nu şi-a continuat decât sporadic activitatea 
în cadrul partidului. Boala sa se agravase, drept pentru care, pentru o vreme, a fost 
internat în mai multe spitale din Capitală. Întrucât starea sănătăţii sale nu se 
ameliorase, in 1939 a încercat din nou să obţină viză pentru a pleca în Franţa, la 
tratament. De această dată, autorităţile franceze de la Bucureşti au refuzat să îi 
acorde viza. În 1940, după cedarea Basarabiei în urma ultimatului sovietic, Roller 
a cerut permisiunea partidului de a pleca în Uniunea Sovietică“. Pentru Mihail 
Roller aveau să urmeze şase ani de plini de aventuri, de neprevăzut, dar şi de 
necazuri. Alături de el, pleca în Basarabia şi Sara Zighelboim Roller, care îi 
devenise între timp soţie. 


1. Sorin Toma, Privind înapoi. Amintirile unui fost ziarist comunist, redactor-şef al „Scânteii ” 
din 1947 până în 1960, Editura Compania, Bucureşti, 2004. 

2. „Autobiografie” (17 iunie 1949), A.N.I.C., fond 53, dosar R/65 (Mihail Roller), f. 24. 

Ibidem. 

4. Ibidem, f. 26. 

Sara 


Sara Zighelboim era o figură cunoscută in mişcarea comunistă în deceniul al 
patrulea. Această notorietatea nu i se datora ei aproape deloc, ci mai degrabă 
fraţilor ei - Meyer!, Strul? şi Avram’, cunoscuţi activişti ai mişcării clandestine, 
dar şi relaţiei acesteia cu Mihail Roller. Sara se născuse la data de 16 decembrie 
1912 în comuna Copanca-Tighina, în Basarabia, într-o familie de evrei. După Primul 
Război Mondial, familia Zighelboim s-a mutat la Buhuşi, probabil în căutarea unui 
trai mai bun. Aici, toţi fraţii Zighelboim aveau să îşi găsească locuri de muncă la 
fabrica de textile din localitate. În 1926, condiţiile financiare precare ale familiei 
au fortat-o pe Sara, în vârstă de doar 14 ani, să înceapă să lucreze la aceeaşi fabrică 
de textile“. Aici, Sara a intrat in contact pentru prima dată cu mişcarea muncitorească. 
A participat la întrunirile sindicale, la marşurile organizate de 1 mai şi a contribuit 
cu mici sume de bani la fondurile pe care Ajutorul Roşu le strângea în fabrici. Aceste 
activităţi, departe de a fi considerate fără importanţă, i-ar fi adus Sarei o concediere 
de la fabrica din Buhuşi, în 1930. Doi ani mai târziu, aceasta alegea să plece să îşi 
caute norocul la Bucureşti, după ce fusese concediată din nou, de la o fabrică de 
textile din Bacău. Se prea poate ca decizia ei să fi fost influenţată şi de reîntoarcearea 
în ţară a lui Mihail Roller, pe care e posibil să îl fi cunoscut la Buhuşi în anii pre- 
cedenti. Această ipoteză e plauzibilă în contextul în care, in 1933, Mihail Roller şi 
Sara Zighelboim erau semnalati în documentele Sigurantei ca locuind deja împreună. 

La Bucuresti, Sanda Roller s-a angajat ca textilistă la Fabrica de tesatorie „Mioara” 
din şoseaua Iancului, unde a lucrat timp de doi ani”. Tot în această perioadă, a 


1. Mayer Zighelboim (n. 1904, com. Copanca, Tighina, Basarabia), de profesie lucrător tex- 
tilist, a activat în mişcarea comunistă clandestină. A participat la numeroase greve, inclusiv 
la cele de la Atelierele C.F.R. Griviţa, din ianuarie-februarie 1933. Arestat, a fost pus în 
libertate din lipsă de dovezi; A.N.I.C., fond 95, dosar nr. 26042. 

2. Ştrul Zighelboim (n. 1908, com. Copanca, Tighina, Basarabia), de profesie tesator, a activat 
în cadrul mişcării comuniste clandestine. A fost arestat în mai multe rânduri, în 1932, 1934 
şi 1939. A plecat în Basarabia (6 iulie 1940), după cedarea provinciei către Uniunea Sovietică ; 
A.N.I.C., fond 95, dosar nr. 11381/15814; dosar nr. 11381/14877 ; dosar nr. 11381/2326 ; 
dosar nr. 11381; dosar nr. 121546. 

3. Avram Zighelboim (n. 1915, com. Copanca, Tighina, Basarabia), de profesie lucrător texti- 
list, a activat în mişcarea comunistă clandestină. A fost arestat în mai multe rânduri: 1933, 
1934, 1935 şi 1939. A fost condamnat în 1935 şi în 1939 la câte un an de închisoare; 
A.N.I.C., fond 95, dosar nr. 27493/86; dosar nr. 27493; dosar nr. 27493/10; dosar nr. 
27493/15363 ; dosar nr. 27493/15836; dosar nr. 27493/33088; dosar nr. 27493/389 ; 
dosar nr. 27493/216 ; dosar nr. 27555. 

4. „Autobiografie” (f.d.), A.N.I.C., fond 53, dosar R/66, vol. I (Sanda Roller), f. 30. 

5. „Referat de cadre al Sandei Roller” (16 februarie 1951); A.N.I.C., fond C.C. al P.C.R. - 
Secţia Organizatorică - (Dosare-Anexá), dosar nr. 158, f. 34v. 

continuat să rămână in contact cu mişcarea comunistă clandestină. În toamna anului 
1933, a intrat în atenţia Sigurantei, odată cu perchezitia domiciliară a casei unde 
locuia împreună cu Mihail Roller!. Conform unor referinţe ulterioare, Sara avea să 
fie acceptată într-o celulă comunistă în 19342. Ulterior, a activat în cadrul mai 
multor organizaţii „patronate” de către partidul comunist: „Mama si copilul”*, 
„Frontul femeii”* ş.a. Între timp, a continuat să lucreze ca textilistă la diferite 
fabrici din Capitală şi Piteşti - Fabrica „Sfinx” din Bucuresti, Fabrica ,Gávana” 
din Piteşti sau Tesátoriile Renumite din Bucureşti”, fiind semnalată în mai multe 
rânduri de către Siguranţă ca făcând parte din celulele comuniste din aceste fabrici“. 
Sanda Roller amintea, într-o fişă de evidenţă completată pentru Secţia cadre a C.C. 
al P.M.R. (27 noiembrie 1951), şi numele câtorva „tovarăşi” cu care a avut legături 
de partid în perioada ilegalităţi : Goldstein, Moscovici O., Dora Roitman, Constanta 
Crăciun, Lenuta Tudorache si Sorin Toma”. În anii '30, Sara a fost arestată de 
câteva ori, prima dată în 1933, prilej cu care Siguranţa avea să întocmească un 
dosar pe numele sáu*. A mai fost arestată încă o dată în 1938, alături de un grup 
mai mare de suspecți, printre care: Mihail Roller, Sorin Toma, Ana Toma sau 
Constantin Agiu’. Nu a suferit însă nicio condamnare. În 1940, Sara, de acum soţie 


1. „Notă” (30 octombrie 1933), A.N.I.C., fond 96, dosar nr. 6586, f. 92, apud A.N.I.C., 
fond 53, dosar R/66, vol. I (Sanda Roller), f. 12. 

2. A.N.LC., fond 53, dosar R/66, vol. I (Sanda Roller), f. 20. 

3. „Autobiografie” (4.11.1945) A.N.I.C., fond 53, dosar R/66, vol. II (Sanda Roller) ff. 33-34. 

4. „Referinţă a Mariei Pompei” (15.06.1967), A.N.I.C., fond 53, dosar R/66, vol. I (Sanda 
Roller), f. 25. 

5. Referat de cadre al Sandei Roller (16 februarie 1951), A.N.I.C., fond C.C. al P.C.R. - Secţia 
Organizatorică - dosare anexă), dosar nr. 158, f. 34v. 

6. „Notă întocmită de către comisar aj. Florea Radu, din cadrul Oficiului Directiunii Generale 
a Poliţiei” (1935), A.N.I.C., fond 95, dosar nr. 21671/C, ff. 1-2, apud A.N.I.C., fond 53, 
dosar R/66, vol. I (Sanda Roller), ff. 11-12. 

7. „Fişa de evidenţă a ilegaliştilor nr. 14965”, întocmită de Secţia cadre a C.C. al P.M.R. şi 
completată de către Roller Sanda la data de 27 noiembrie 1951, A.N.I.C., fond 95, dosar 
nr. 122350, ff. 84-85. 

8. La Arhivele Naţionale ale României se găseşte un dosar întocmit de Poliţia de Siguranţă pe 
numele Sarei Zighelboim. Acesta conţine o foaie personală completată de un anume comisar 
ajutor Florea Radu la data primei arestări a sus-numitei (29 octombrie 1933) şi o fişă 
alfabetică în care sunt trecute numele şi prenumele arestatei, numărul dosarului, numele şi 
prenumele părinţilor, locul şi data naşterii, ultimul domiciliu şi profesia retinutei. Astfel, 
din foaia personală completată de polițistul Florea Radu aflăm că, la data arestării, Sara 
Zighelboim, de religie mozaică, avea 2 clase de liceu şi locuia în Bucureşti, pe strada 
Fluierului nr. 49. De asemenea, pe acelaşi document figurau amprentele retinutei, se precizau 
semnalmentele acesteia şi motivele arestării: „Din supravegherile făcute asupra-i, rezultă 
că are legături cu cunoscuţi comunişti”. A.N.I.C., fond 95, dosar nr. 21671c, passim. 

9. „Referinţă a lui Constantin Agiu” (8.02.1951), A.N.I.C., fond 53, dosar R/66, vol. II 
(Sanda Roller), f. 22. 

a lui Mihail Roller, pleca cu acesta in Uniunea Sovieticá, de unde nu se va intoarce 
decât peste şase ani. Însă despre această perioadă din viata soţilor Roller vom vorbi 
mai în detaliu puţin mai încolo. 

În 1945, soţii Roller se reîntorceau in România, fiind ,convocati” de către 
conducerea Partidului Comunist. Vreme de câţiva ani, Sara nu a lucrat deloc, 
preferând să stea acasă pentru a avea grijă de cei doi copii ai familiei: Belarissa, 
născută în 1941 (in U.R.S.S.), şi Sonela, care avea să se nască în 19461. Abia din 
1949 a fost încadrată în aparatul tehnic al Comitetului Central, activând până în 
1956 ca instructor în cadrul Sectiilor Industrie Uşoară şi Industrie Grea”. După o 
altă perioadă de pauză, pricinuită de starea de sănătate precară, Sara se reîntorcea 
la muncă în 1958, când era încadrată ca functionará la Institutul de Proiectări 
Energetice. După doi ani, avea să se pensioneze, în condiţiile în care beneficia si 
de o pensie de urmaş, din partea Academiei Romane’. 

La întoarcerea în România, Sanda Roller a fost încadrată legal în cadrul Partidului 
Comunist Român. În toamna anului 1945, anii de activism din trecut nu i-au fost 
recunoscuţi ca vechime în cadrul partidului, ea fiind încadrată ca membru nou. 
Această situaţie nu i-a fost pe plac Sarei, care se considera nedreptatita. Firesc, a 
făcut mai multe adrese cerând ca stagiul ei din anii '30 să îi fie recunoscut ca 
vechime în cadrul partidului. Cercetările făcute de către Comisia Centrală de 
Verificare a Membrilor de Partid, condusă de Constantin Pârvulescu, în 1949 şi 
1951, nu au clarificat însă cazul Sarei. 

Referințele pe care le primeşte în toamna anului 1949 nu îi erau favorabile, ba 
dimpotrivă. Un anume Dumitru Samoilă, secretar al organizaţiei de bază din care 
aceasta făcea parte, nota că: „[Sara] nu răspunde la sarcini desi îşi ia angajamente 
[...] nu îşi însuşeşte critica [...] [si] nu vine regulat la sedinte””. Nici Leon 
Kosublum nu era mai delicat în declaraţii. El o considera pe Sara ca fiind „cam 
îngâmfată”, opinând că „se sprijină pe activitatea tov. Roller Mihail”, ea având un 
„nivel politic putin ridicat”. Concluziile subcomisiei de verificare, redactate într-un 
raport din 11 noiembrie 1949, îi confirmau Sarei calitatea de membru al partidului, 
însă nu îi recunosteau acesteia activitatea din perioada interbelică. Raportul conţinea 
si câteva remarce dure: „deşi m. de P. din ilegalitate rămâne casnică, astfel s-a 
complăcut într-o comoditate mic-burgheză, multumindu-se să participe la şedinţe 
în circa de partid, refuzând chiar munci de răspundere în cazul organizaţiei de 


1. „Chestionar” (17.05.1949), A.N.I.C., fond 53, dosar R/65 (Mihail Roller), ff. 5-9. 

2. ,Autobiografie” (16.03.1967), A.N.I.C., fond 53, dosar R/66, vol. II (Sanda Roller), 

ff. 31-32. 

A.N.I.C., fond 53, dosar R/66, vol. I (Sanda Roller), f. 5. 

„Autobiografie” (16.03.1967), ibidem, f. 32. 

5. „Referinţă a lui Dumitru Samoilă” (30.10.2012), A.N.I.C., fond 53, dosar R/66, vol. II 
(Sanda Roller), f. 24. 

bazá, neavand nici incredere in sine [...]. Este timidá, nivel politic slab si nici n-a 
depus efort pentru a şi-l ridica”!. 

Nici doi ani mai târziu, în urma unei noi verificări, Sarei Roller nu îi vor fi 
recunoscuţi anii de activitate din perioada interbelică drept vechime în cadrul 
partidului. Adresa Comisiei Controlului de Partid confirma verdictul dat de subco- 
misia de verificare din 1949: „Să i se acorde vechime în partid din toamna anului 
1945 dată când a început să activeze în celula de partid”?. Această decizie avea la 
bază concluzii destul de severe referitoare la activitatea Sarei. Activitatea ei din 
perioada interbelică nu putea fi verificată decât parţial. Mai mult, Sarei i se reproşa 
faptul că s-ar fi „eschivat” mereu de la a primi sarcini concrete şi că ar fi invocat 
mereu pretextul şi scuza că are copii mici de care trebuia să aibă grijă. În concluzie, 
se opina că Sara „deşi [...] a fost educată într-un spirit muncitoresc sănătos, nu s-a 
încadrat activ în munca organizată de partid şi s-a mulţumit mai mult cu situaţia 
de soră şi soţie de activişti de partid”?. 

Departe de a fi descurajată de toate aceste insuccese, Sara Roller a continuat să 
spere la o clarificare a situaţiei ei personale. La începutul anului 1967, ea trimitea 
o cerere Colegiului Central de Partid prin care solicita o nouă revizuire a cazului 
ei „în lumina hotărârilor Congresului al IX-lea”?. Pe parcursul anului 1967, cazul 
ei a fost reanalizat, cercetându-se dosarele din Arhiva Comitetului Central şi cău- 
tând să se obţină noi referinţe. Cu toate acestea, decizia partidului din 2 octombrie 
1967 stipula ca Sara „să rămână cu stagiul în partid din anul 1945”°. Decizia nu 


1. „Observațiile Comisiei de Verificare” (11.11.1949), A.N.I.C., fond 53, dosar R/66, vol. II 
(Sanda Roller), f. 32. 

2. „Adresă a Comisiei Controlului de Partid, către Colegiul de Partid P.M.R., Organizaţia 

Bucureşti” (4 iulie 1951), A.N.I.C., fond 53, dosar R/66, vol. II (Sanda Roller), ff. 9-10. 

Ibidem, f. 9. 

4. „Cerere a Sarei Roller, adresată Colegiului Central de Partid” (16.03.1967), A.N.I.C., fond 
53, dosar R/66, vol. I (Sanda Roller), f. 29. La Congresul al IX-lea al P.C.R. (1965) s-au 
luat hotărârile de reanalizare a cazurilor unor ilegalişti şi de acordare a stagiului de ilegalist 
unor persoane care au susţinut cauza muncitorească în perioada interbelică. Aceste hotărâri 
au dus la o creştere exponențială a numărul „ilegaliştilor”, existând în epocă o celebră 
zicalá: „puţini am fost, multi am rămas”. În urma acestei hotărâri, comitetele locale şi 
regionale ale P.C.R. a fost asaltate de cereri în acest sens. A fost nevoie de intervenţia 
conducerii P.C.R. care a aprobat o serie de norme şi instrucţiuni referitoare la modalitatea 
prin care putea fi acordat statutul de „ilegalist”, vezi: „Notă [...] privind stadiul lucrărilor 
de aplicarea Instrucțiunii C.C. al P.C.R. de acordarea stagiului de partid acelor membrii de 
partid care în anii regimului burghezo-mosieresc au desfăşurat activitate în mişcarea revo- 
lutionará”, în Mihnea Berindei, Dorin Dobrincu, Armand Gosu (eds.), Istoria comunismului 
din România, vol. II, Documente Nicolae Ceausescu (1965-1971), Editura Polirom, Iasi, 
2012, doc. nr. 7, pp. 62-67. 

5. „Hotărârea Comitetului orăşenesc P.C.R. Bucureşti” (2.10.1967), A.N.I.C., fond 53, dosar 
R/66, vol. I (Sanda Roller), ff. 20-21. 

a multumit-o pe Sara, care a facut contestatie la aceasta hotărâre!. În cele din urmă, 
câteva luni mai târziu, Sarei avea să-i fie recunoscut stagiul în partid din ilegalitate, 
începând cu anul 1930. 


Toate aceste insistente ale Sarei nu au fost în van. Dincolo de o clarificare a 


situaţiei sale personale, dincolo de ceea ce ar fi putut fi considerat ca o „reparaţie 
morală” vizavi de trecutul şi activitatea ei în cadrul P.C.dR., recunoaşterea vechimii 
în partid încă din perioada ilegalitátil presupunea şi o sumă de beneficii de ordin 
material”. Fără îndoială, o chestiune pentru care merita să ,,lupti”. Ulterior acestei 
recunoaşteri, Sarei aveau să îi fie acordate şi câteva medalii, care consfinteau noul 
său statut”. 


1. 
2: 


»Contestatie” (16.12.1967), A.N.I.C., fond 53, dosar R/66, vol. I (Sanda Roller), f. 16. 
„Hotărârea Comitetului orăşenesc P.C.R. Bucureşti” (23.02.1968), A.N.I.C., fond 53, 
dosar R/66, vol. I (Sanda Roller), ff. 1-2. 

Pe lângă faptul că vechimea în mişcarea muncitorească era contabilizată ca vechime în 
muncă, cuantumul lunar al pensiei crescând astfel exponential, „ilegaliştii” beneficiau şi de 
alte înlesniri : servicii medicale preferentiale în unităţi spitaliceşti speciale, accesul la case 
de odihnă, o situaţie locativá preferentialá (repartizarea în imobile în zonele rezidenţiale), 
plecări în străinătate ş.a. După 1965 s-a produs un oarecare blocaj, în contextul în care 
numărul „ilegaliştilor” a crescut simţitor, ca urmare a hotărârilor luate în cadrul Congresului 
al IX-lea. Este edificatoare o notă adresată Secretariatului C.C. de către Secţia Gospodăriei 
de Partid, împreună cu Ministerul Sănătăţii şi Prevederilor Sociale, prin care se atrăgea 
atenţia asupra faptului că numărul crescând al „ilegaliştilor” a provocat o suprasolicitare a 
reţelei sanitare rezervate nomenclaturii. Vezi: Mihnea Berindei, Dorin Dobrincu, Armand 
Gosu (eds.), op. cit., doc. nr. 27, pp. 161-162. 

Prin Decretul nr. 369 din 21 august 1954, tovarásei Sara Roller, la acea data instructor la 
Sectia Industrie Grea a C.C. al P.M.R., i se conferise deja Medalia ,,Eliberarea de sub jugul 
fascist”, cu „ocazia împlinirii a 10 ani de la eliberarea patriei noastre şi pentru merite 
deosebite în activitatea politică, ştiinţifică, culturală şi economică” (Decretul nr. 369 din 
21 august 1954 pentru conferirea Ordinului „Apărarea Patriei”, Medaliei „Eliberarea de sub 
jugul fascist” şi Medaliei jubiliare „10 ani de la înfiinţarea primelor unităţi ale Armatei 
Populare Române” unor activişti din aparatul de Stat, ministere, instituţii, organizaţii politice, 
economice şi obşteşti, A.N.I.C., fond Consiliul de Stat - Decrete, dosar nr. 6/1954, f. 308). 
Ulterior recunoaşterii vechimii sale în partid (1968), Sarei Roller aveau să îi mai fie acordate 
alte două medalii: prin Decretul nr. 560 din 4 august 1969, tovarăşei Roller M. Sara, 
pensionară, i s-a conferit Medalia „A XXV-a Aniversare a Eliberării Patriei” pentru „merite 
deosebite în lupta împotriva fascismului, în eliberarea ţării, în războiul antihitlerist, în 
instaurarea puterii democrat-populare şi construirea socialismului în Republica Socialistă 
România, cu prilejul celei de a XXV-a aniversări a eliberării patriei” (Decretul nr. 560 din 
4 august 1969 pentru conferirea medaliei „A XXV-a Aniversare a Eliberării Patriei”, A.N.I.C., 
fond Consiliul de Stat - Decrete, dosar nr. 900/1969, f. 55); în fine, prin Decretul nr. 404 
din 2 septembrie 1970, Sarei M. Roller i s-a conferit o altă medalie jubiliară aniversară, 
pentru „merite deosebite în lupta împotriva fascismului, în eliberarea ţării, în războiul anti- 
hitlerist, în instaurarea puterii democrat-populare şi construirea socialismului în Republica 
Socialistă România” (Decretul nr. 404 din 2 septembrie 1970 pentru conferirea Medaliei 

In Uniunea Sovietica 


În 28 iunie 1940, România a primit un ultimatum din partea Uniunii Sovietice, prin 
care se cerea evacuarea administraţiei civile şi a armatei din teritoriul cuprins între 
râurile Prut şi Nistru şi din nordul Bucovinei. Pentru a evita un eventual conflict 
armat, administraţia şi armata românească s-au retras din Basarabia la termenul 
cuvenit, cedând teritoriile Uniunii Sovietice. În mare parte din teritoriul anexat, 
sovieticii aveau să proclame Republica Sovietică Socialistă Moldovenească. La 
Bucureşti, Roller era încă chinuit de boală. Ambasada Franţei de la Bucureşti îi 
refuzase cererea de viză, făcând imposibilă plecarea în Occident pentru tratament. 
În aceste condiţii, Roller a cerut partidului permisiunea de a pleca în Basarabia. 
Motivul oficial pe care avea să îl invoce era legat de faptul că soţia lui, Sara 
Zighelboim, se născuse în Basarabia, într-un sat de lângă Tighina. După ce a primit 
acceptul partidului şi al autorităţilor române, familia Roller a plecat la Chişinău. 
Aici, Mihail Roller a mers la organizaţia locală de partid, cerând să i se dea de 
lucru. La început, a fost privit cu suspiciune. I s-a spus însă că se va încerca 
obţinerea unei confirmări oficiale în cazul său. Până atunci însă, a trebuit să îşi 
găsească un rost, fiind trimis să lucreze la o fabrică din Chişinău!. Necazurile legate 
de sănătatea sa şubredă nu îl vor ocoli nici în Basarabia, în iarna 1940-1941 fiind 
de mai multe ori internat în spital?. În martie chiar, starea sănătăţii lui se inráutátise 
într-atât încât a suferit o sincopă severă, fiind pe punctul de a fi declarat decedat 
de către medici”. Şi-a revenit însă în curând. Gravitatea stării lui de sănătate i-a 
alarmat însă pe cei din conducerea fabricii unde lucra, drept pentru care s-au făcut 
eforturi ca Roller să fie transferat la Odessa pentru tratament, la 1 iulie 1941. 
Izbucnirea războiului pe Frontul de Răsărit a anulat aceste planuri. În acele 
vremuri tulburi, Mihail Roller s-a dovedit a fi un soldat disciplinat al partidului, 
înrolându-se într-un grup de partizani al M.O.P.R.-ului din Chişinău, cu gândul de 
a lupta şi a rezista împotriva atacurilor armatelor germane şi româneşti. Nu a avut 
însă şansa de a-şi demonstra calităţile de soldat sau partizan, întrucât a trebuit să 
se supună ordinului de evacuare, plecând spre Rostov. După un drum istovitor de 
cinci săptămâni, Roller ajungea la Rostov, însă doar pentru a afla că nici acest oraş 
nu mai este sigur, fiind emis un alt ordin de evacuare. De la Rostov, în vara anului 
1941, Roller a ales să plece spre Leninabad, un orăşel din Asia Centrală, din nordul 


„A XXV-a Aniversare a Eliberării Patriei”, A.N.I.C., fond Consiliul de Stat - Decrete, 
dosar nr. 566/1970, ff. 1 şi 8). 

1. „Referinţă a Tatianei Bulan” (4.07.1949), A.N.I.C., fond 53, dosar R/65 (Mihail Roller), 
f. 2. 

2. „Autobiografie” (17.06.1949), A.N.I.C., fond 53, dosar R/65 (Mihail Roller), f. 24. 

3. Ibidem. 


MIHAIL ROLLER (1908-1958). O SCURTA BIOGRAFIE 45 


Republicii Sovietice Socialiste Tadjiká. Dupá o cálátorie care a durat mai multe 
luni, la 6 noiembrie 1941, familia Roller ajungea la Leninabad, unde aveau sá isi 
petreacă următorii trei ani din viaţă. Din nou Roller a încercat sá se pună in slujba 
partidului, căutând să îşi găsească un loc in cadrul organizaţiei locale. Însă, aşa 
cum se întâmplase la Chişinău, lui Roller i s-a sugerat să îşi găsească mai degrabă 
o slujbă, fiind repartizat ca profesor la un liceu din localitate. Se pare că vremea 
trecea cu greu în orăşelul din Asia Centrală. Conform mărturiilor pe care le 
consemnează în autobiografia sa din 1949, câtă vreme s-a aflat la Leninabad, Roller 
a încercat de trei ori să se înroleze în Armata Roşie. De fiecare dată a fost respins 
din motive medicale. Tot de perioada pe care a petrecut-o în oraşul tadjik se leagă 
şi o controversă importantă a biografiei lui Mihail Roller. După ce a revenit în 
România, în 1945, despre Roller s-a spus că urmase şi absolvise Facultatea de 
Istorie, în anii cât fusese în Uniunea Sovietică!. Nu ştim să fi avut şi probe care să 
demonstreze această afirmaţie. Nici detaliile pe care le oferă în autobiografia sa nu 
par sá certifice acest lucru : „în acel timp 1942-1943, am folosit timpul liber şi in 
afara orelor de lucru (profesor fiind), am învăţat, începând de la anul I al facultăţii 
de istorie până la anul IV inclusiv. Într-un an am luat licenţa la Istorie”?. 

În perioada cât a stat la Leninabad, Mihail Roller a încercat de mai multe ori 
să ia legătura cu partidul, trimițând periodic scrisori la Moscova. Avea să primească 
un răspuns abia în toamna anului 1943, când a fost contactat de la Moscova de 
către secretara Anei Pauker, Natalia Scurtu?. Aceasta îl informa, prin intermediul 


1. Conform unor date găsite la Arhivele Militare Române, Liviu Pleşa notează că Roller ar fi 
urmat cursurile Facultăţii de Istorie a Universităţii din Moscova, vezi: AMR, fond Microfilme, 
rola As1-1501, c. 353, apud Liviu Pleşa, „Mihail Roller şi «stalinizarea» istoriografiei roma- 
nesti”, în loc. cit., pp. 165-177. Mihail Roller nu confirmă o astfel de ipoteză în autobiografia 
sa redactată in 1949, vezi: „Autobiografie” (17.06.1949), A.N.I.C., fond 53, dosar R/65 
(Mihail Roller), f. 28. 

2. ,,Autobiografie” (17 iunie 1949), A.N.I.C., Fond 53, dosar R/65 (Mihail Roller), f. 28 

3. Dr. Scurtu Natalia - Corotcov, pe numele de fată Resnic (n. 18 octombrie 1906, Chişinău, 
Republica Moldova - d. 1981), de profesie medic. În 1925 a plecat în Belgia pentru a urma 
cursurile Facultăţii de Medicină. Din 1926 a început să frecventeze cercurile marxiste stu- 
dentesti, fiind primită în Secţia muncitorilor străini din Partidul Comunist Belgian în 1928. 
Doi ani mai târziu, în octombrie 1930, s-a reîntors în ţară (la Soroca), reluând legătura cu 
organizaţia locală de partid. În acest interval de timp a fost arestată de Siguranţa din Soroca 
împreună cu soţul său — Jurov/Gheorghe Corotcov - fiind acuzaţi de spionaj. După arestare, 
soţii Corotcov au fost trimişi la Bucuresti pentru a fi investigati de către procurorii militari 
(din lipsă de probe vor fi puşi în libertate după 15 zile de anchetă). După punerea în liberate 
va pleca la Chişinău, unde va activa pe linie de propagandă şi agitaţie în cadrul Comitetului 
judeţean de partid. În perioada 1931-1933 a fost trimisă la Bucureşti pentru a lucra în 
colectivul redacţiei Tânărul leninist şi în Comitetul Central al Blocului Muncitoresc Ţărănesc. 
La sfârşitul anului 1933 a fost însărcinată cu funcţia de secretar al Comitetului regional 
U.T.C.dR. Bucovina. Pentru activitatea politică clandestină a fost arestată în februarie 1934, 

unei scrisori, că se dăduseră indicaţii referitoare la el şi că trebuia sá plece la 
Moscova cât mai curând!. Au trecut însă câteva luni bune până când Roller avea 
să primească hârtiile care i-au permis să plece, el nefiind semnalat în capitala 


însă va fi pusă în libertate după 4-5 luni de cercetări din cauza faptului că era însărcinată (la 
acea dată lucra ca medic ginecolog la Spitalul israelit din Cernăuţi). Procesul s-a încheiat 
în iunie 1936, Natalia Scurtu fiind condamnată la 3 ani de închisoare şi 30.000 de lei amendă 
pentru infracţiuni la Legea „Mârzescu”, pedeapsă pe care a executat-o în Închisoarea de 
femei de la Dumbrăveni. După eliberarea din închisoare — februarie 1939 - a reluat legătura 
cu mişcarea comunistă ilegală, fiind numită în funcţiile de instructor al C.C. al P.C.dR. şi 
membră în Biroul C.C. al Ajutorului Roşu din România (tot atunci s-a angajat ca medic la 
Spitalul „Iubirea de Oameni” din Bucureşti). Ca urmare a ultimatului sovietic din iunie 1940, 
a urmat directivele partidului plecând în Basarabia sovietizată şi stabilindu-se în Chişinău. 
Aici va fi repartizată în funcţia de directoare a Şcolii de felceri şi moase (pe linie politică a 
lucrat ca loctiitoare a preşedintelui Comitetului Central al Ajutorului Roşu din R.S.S. 
Moldovenească). După invadarea U.R.S.S. de către Germania nazistă s-a retras în Capitala 
R.S.S. Uzbecă, Taşkent, unde a fost cooptată în C.C. al Ajutorului Roşu. La începutul anului 
1943 va fi chemată la Moscova pentru a i se încredința o funcţie „specială” la Comintern. 
În urma desființării Cominternului a fost trimisă să lucreze ca asistentă a Anei Pauker. În 
primăvara anului 1944, după eliberarea Chişinăului, va fi numită responsabilă de cadre la 
Ministerul Sănătăţii din R.S.S. Moldovenească, lucrând în paralel ca medic chirurg la 
Spitalul nr. 1 din Chişinău (18 aprilie 1944 - 5 mai 1945). Va reveni in ţară în septembrie 
1945 cu unităţile celei de-a doua divizii de voluntari „Horia, Cloşca şi Crişan” (la înfiinţarea 
diviziei i s-a acordat gradul militar de locotenent şi funcţia de loctiitoare a comandantului 
batalionului medico-sanitar). După demobilizarea din armată a fost pusă la dispoziţia par- 
tidului. Astfel, în noul regim de democraţie populară a ocupat mai multe funcţii pe linie de 
partid şi de stat: instructoare şi responsabilă a Comisei cinematografice din Secţia de 
educaţie politică a C.C. al P.C.R. (decembrie 1945 - noiembrie 1947) ; directoare a Societăţii 
„Filmul Popular” din Bucureşti (decembrie 1945 - 1947); directoare a Direcţiei cinema- 
tografiei din Ministerul Artelor şi consilier ministerial în acelaşi minister (iunie 1948 - 
1949) ; directoare la Institutul Român pentru Relaţii Culturale cu Stráinátatea (1950 - aprilie 
1951) şi directoare a Direcţiei asistenţei medicale curativo-profilactice din Ministerul Sănătăţii 
şi Prevederilor Sociale şi a Direcţiei ocrotirii mamei şi copilului din Ministerul Sănătăţii 
(aprilie 1951 - noiembrie 1956). În noiembrie 1956 va fi trimisă la specializare in U.R.S.S., 
lucrând până în vara anului 1957 în diferite unităţi medicale. Din iulie 1957 până 1965 (cand 
se va pensiona) va lucra ca medic primar la Maternitatea „Polizu” din Bucureşti. În anii 
'50-'70, Natalia Scurtu a locuit în cartierul Primăverii din Bucuresti, pe strada Crangului 
nr. 14 (în anii ’70 beneficia de o pensie personală lunară de 3.200 lei). În 1947 s-a căsătorit 
cu un coleg din resortul de Cultură şi Artă al C.C. al P.C.R., Dumitru Mustaţă (primul sot, 
Jurov/Gheorghe Corotcov, a fost paraşutat de sovietici în timpul războiului, fiind însă prins 
de autorităţi şi executat fără sentinţă de judecată ; cu acesta a avut o fată, Kira Corotcova, 
născută în iunie 1934). A fost nevoită să divorţeze de el în 1949, deoarece în timpul 
procesului de verificare a membrilor de partid (1948-1950), Comisia Controlului de Partid 
a descoperit unele lucruri „neclare” în biografia sa (Natalia Scurtu a hotărât să divorţeze de 
el la „sugestia” directorului Direcţiei cadre a C.C. al P.M.R., Simion Bughici). A.N.I.C., 
fond 53, dosar S/93 (Natalia Scurtu), vol. I si II. 
1. ,,Autobiografie” (17.06.1949), A.N.I.C., fond 53, dosar R65 (Mihail Roller), f. 28. 

Uniunii Sovietice decát in primavara anului urmátor. La 3 martie 1944, intr-o 
scrisoare adresatá de Ana Pauker lui Gheorghi Dimitrov, aceasta solicita cooptarea 
lui Roller în cadrul unei structuri create după dizolvarea Cominternului - „Institutul 
de Cercetări Ştiinţifice nr. 205”!. Acest Institut preluase, alături de alte două 
Institute similare (nr. 99 şi nr. 100), activitatea Cominternului sub denumiri camu- 
flate. Institutul nr. 205 se ocupa, în principal, cu propaganda radiofonică. Dat fiind 
că activitatea redacţiei române era nesatisfăcătoare, cauza reprezentând-o lipsa 
cadrelor calificate, Ana Pauker propunea convocarea „de urgenţă” a lui M. Roller 
„care dispune de experienţa muncii redactionale”?. În capitala Uniunii Sovietice, 
Roller a stat un an de zile, lucrând alături de Ana Pauker, Vasile Luca, Valter 
Roman, Petre Borilă sau Gheorghe Stoica (Moscu Cohn). În 1945, la paisprezece 
ani de la prima „convocare”, Partidul avea din nou nevoie de el în ţară. Şi de 
această dată, Roller nu a stat prea mult pe gânduri, plecând la Bucuresti. În viata 
lui Roller debuta un ultim capitol. O etapă a vieţii în care avea să atingă culmile, 
dar şi gustul amar al „căderii”. 


După „eliberare” 


La 23 august 1944, Mihail Roller se afla la Moscova. Ecoul evenimentelor petrecute 
la Palatul Regal din Bucureşti, în după-amiaza zilei de 23 august, avea să ajungă 
destul de repede şi la Moscova. Reacţia comuniştilor români de acolo, ca de altfel 
Şi cea a autorităţilor sovietice, nu a fost la fel de entuziastă ca cea a tovarăşilor lor 
din ţară. Fără îndoială că aceştia ar fi preferat ca Armata Roşie să fie cea care ar 
fi „eliberat” Bucureştiul, şi nu acţiunea curajoasă a tânărului rege român. Astăzi ştim 
că, ajunsă peste o lună de zile la Bucuresti, Ana Pauker le-a reprosat tovarásilor 
din ţară implicarea în evenimentele de la 23 august’. 

Imediat după acest moment, mulţi dintre comuniştii români de la Moscova s-au 
grăbit să ceară acceptul diriguitorilor sovietici pentru a reveni în România. Nimeni 
nu-şi permitea să „piardă” confruntarea care se preconiza a începe la Bucureşti. 
Nu e şi cazul lui Mihail Roller, care a preferat să rămână în capitala Uniunii 
Sovietice. Nu avea să revină în ţară decât abia peste un an de zile, numai atunci 
când a fost convocat de către partid. 

La Bucureşti era nevoie de oameni pricepuţi pentru a lucra în resortul propa- 
gandei. Vreme de câţiva ani după reîntoarcerea în România (1945), Mihail Roller 


1. Detalii confirmate de către T. Bulan în 1949, „Referinţă a Tatianei Bulan” (4.07.1949), 
A.N.I.C., fond 53, dosar R/65 (Mihail Roller), ff. 42-43. 

2. Florin Constantiniu, op. cit., p. 24. 

3. „Tatiana Brătescu, fiica lui Marcel şi a Anei Pauker, despre copiii Cominternului”, în Lavinia 
Betea, Poveşti din Cartierul Primăverii, Editura Curtea Veche, Bucureşti, 2010, pp. 104-105. 

a lucrat intens, implicándu-se total in activitatea pe care o desfăşura, refuzând 
concediile si neglijandu-si familia. Zelul de care dádea dovadá era, de multe ori, 
excesiv, drept pentru care avea sá atragá antipatia multora dintre colaboratorii sái 
si nu numai. În 1961, în cadrul unei şedinţe a Biroului Politic al C.C. al P.M.R., 
Dej rememora întâmplările petrecute cu ocazia unei vizite la Moscova, la începutul 
anului 1946. Printre alte detalii, Dej îşi amintea, absolut întâmplător, şi de un 
episod când Stalin i-ar fi atras atenţia în legătură cu chestiunea înlocuirii manualelor 
şcolare: [...] în maşină a sporovăit o mulţime de lucruri. A venit vorba despre 
manualele şcolare. Zice: Dar ce, voi aţi pus pe foc toate manualele vechi? Dar 
de ce faceţi aceasta, dar nu puteţi să le îmbunătăţiţi ? asta e o problemă grea. Pe 
urmă despre lucruri de istorie. Se apucase Roller să facă nu ştiu ce chestie [...]'. 
Iniţial, Roller a ocupat funcţia de responsabil al cercului de studii şi documentare 
din Direcţia Generală a Propagandei si Agitatiei a C.C. al P.C.R?. Ulterior, a 
ocupat funcţia de adjunct cu probleme de ştiinţă şi învăţământ la Secţia de Propa- 
ganda şi Agitatie a C.C. al PC.R. În 1949 a condus Comisia de învăţământ din 
cadrul Secţiei de Agitatie şi Propagandă a Comitetului Central, comisie care a avut 
sarcina de a redacta manualele unice, multe dintre ele traduse din limba rusă”. 


„Fantoma roşie” a istoriografiei româneşti 


Posteritatea lui Mihail Roller nu se datorează activităţii lui din perioada de ilegalitate 
a partidului. Nu se datorează nici stagiilor pe care le-a avut în tinereţe în Partidul 
Comunist German sau Partidului Comunist Francez. Şi nu se datorează nici măcar 
celor şase ani petrecuţi în Uniunea Sovietică, în vremea celui de-al Doilea Război 
Mondial, la Chişinău, Leninabad sau Moscova. Fără îndoială că toate aceste „rea- 
lizări” i-ar fi permis să ocupe un rol în cadrul istoriei „glorioase” a partidului. 
Însă nimic mai mult decât atât. În schimb, influenţa pe care acesta a avut-o ca 
„patron” al istoriografiei româneşti în anii postbelici avea să îi asigure o „cele- 
britate” peste decenii. 

Până în 1947, istoriografia românească nu a resimţit din plin transformările şi 
convulsiile prin care trecea societatea românească. S-au înregistrat atacuri în presă 
şi acuze împotriva unor istorici renumiţi sau a vechilor structuri, însă nu a existat 


1. Elis Neagoe-Pleşa, Liviu Pleşa (eds.), Dosarul Ana Pauker. Plenara Comitetului Central al 
Partidului Muncitoresc Román din 30 noiembrie — 5 decembrie 1961, vol. 1, Editura Nemira, 
Bucureşti, 2006, p. 96. 

2. Gheorghe Crişan, Piramida puterii. Oameni politici şi de stat, generali şi ierarhi din România 
(23 august 1944 — 22 decembrie 1989), vol. I, ediţia a II-a revizuită şi adăugită, Editura Pro 
Historia, Bucureşti, 2004, p. 305. 

3. Liviu Pleşa, art. cit., pp. 165-177. 

o cenzurá generalizata care sá fi paralizat discursul istoriografic. Desi libertatea de 
creaţie era întru câtva îngrădită, au existat destule manifestări culturale indepen- 
dente de canonul marxist-leninist pe care comuniştii încercau să îl impună. În 1947 
însă, intervine o modificare de paradigmă importantă, care avea să producă o 
ruptură cvasitotală şi cvasidefinitivă de vechile structuri, instituţii, concepţii şi 
personalităţi. Este momentul în care România rupea legăturile cu Occidentul şi 
„cultura decadentă” pe care acesta o promova şi privilegia relaţiile culturale cu 
tările „blocului sovietic”, dar mai ales cu Uniunea Sovietică!. 

Ascensiunea lui Roller în cadrul „frontului istoric” a fost consubstantiala 
„asaltului brutal” al noului regim asupra tradiţiilor istoriografiei româneşti. 
Marile nume ale şcolii istorice româneşti aveau să fie eliminate din invata- 
mântul superior (Constantin C. Giurescu?, Nicolae Bánescu?, Victor Papacosteaf, 


1. Pentru o analiză detaliată a evoluţiei istoriografiei româneşti in epoca postbelică, vezi: Serban 
Papacostea, „Captive Clio: Romanian Historyography under Communist Rule”, în European 
History Quarterly, vol. 26/1996, pp. 181-208. 

2. Constantin C. Giurescu (26 octombrie 1901, mun. Focşani, jud. Vrancea - 13 noiembrie 
1977, mun. Bucuresti). Studii superioare la Bucuresti (1922), doctor in Litere (1925) si 
docent in Istorie (1925). Profesor la Universitatea din Bucuresti (1925-1948 si 1963-1975). 
Arestat în 1950, în lotul „demnitarilor”, a fost închis vreme de cinci ani la Sighet (Cicerone 
lonitoiu, Victimele terorii comuniste. Arestati, torturați, întemnițați, ucişi. Dicţionar F-G, 
Editura Maşina de scris, Bucureşti, 2002, p. 229). După eliberare, a fost angajat cercetător 
la Institutul de Istorie „N. Iorga” din Bucureşti (1956-1963). A fost membru al Academiei 
de Ştiinţe Sociale şi Politice (din 1970) şi membru al Academiei R.S.R. (din 1974). Vezi şi 
Ştefan Ştefănescu (coord.), op. cit., pp. 156-157. 

3. Nicolae Bănescu (n. 16 decembrie 1878, mun. Călăraşi, jud. Călăraşi - d. 11 septembrie 
1971, Bucuresti). Istoric, bizantinolog. Studii universitare la Bucuresti. Specializare in limba 
greacá si literatura bizantiná la Múnchen (1910-1912). Doctorat la Múnchen (1914). Profesor 
universitar de bizantinologie la Universitatea din Cluj (1919-1938), apoi la Universitatea din 
Bucuresti (1938-1947). Membru corespondent (1920) si apoi titular (1938) al Academiei 
Române (Ştefan Ştefănescu [coord.], op. cit., pp. 50-51). Anchetat în procesul Societăţii Române 
de Radiodifuziune, nu a fost condamnat. În 1953, a primit însă o condamnare de o lună de 
zile, pentru acuzaţii de ultraj. A fost urmărit sistematic de către Securitate, până la moartea 
sa. În 1964 a fost ales vicepreşedinte al Societăţii Internationale de Bizantinologie (Ioan 
Opriş, Istoricii şi Securitatea, vol. II, Editura Enciclopedică, Bucuresti, 2006, pp. 79-105). 

4. Victor Papacostea (21 ianuarie 1900, mun. Brăila, jud. Brăila - 20 iunie 1962, mun. 
Bucureşti). Istoric şi fruntaş liberal, a absolvit Facultatea de Litere şi Filosofie a Universităţii 
din Bucureşti în 1933. A fost asistent (1934-1937), conferenţiar (1937-1942) şi profesor 
(1942-1947) la Catedra de istorie a Facultăţii de Litere şi Filosofie. A fost fondator şi director 
al Institutului de Studii şi Cercetări Balcanice (1938-1947). Membru al P.N.L. Gh. Brătianu 
(din 1930), a ocupat diferite demnități publice. A fost arestat în lotul „demnitarilor”, la 
6 mai 1950, fiind închis la Sighet. A fost eliberat în 17 septembrie 1955. După eliberare, a 
fost angajat cercetător la Institutul de Istorie al Academiei R.P.R. A mai fost arestat încă o 
dată, pentru câteva luni, între 25 decembrie 1957 şi 29 mai 1958. Vezi: Ioan Opriş, op. cit., 
pp. 143-155. 

Ion Nistor!, Stefan Metes?, loan Lupas”), unii dintre ei gásindu-si sfársitul in 
închisorile regimului: cazul cel mai elocvent fiind cel al lui Gheorghe Brătianu. 
Aceeaşi soartă o va avea şi opera acestora, care va fi trimisă în „fondurile speciale” 


1. Ion Nistor (n. 16 august 1876, com. Vicovu de Sus, jud Suceava - d. 11 noiembrie 1962, 
mun. Bucureşti), istoric şi om politic român. Studii universitare la Cernăuţi (1897-1902). 
Doctor în istorie (1909) şi docent (1911) la Universitatea din Viena. Profesor de istoria 
românilor la Universitatea din Cernăuţi (1912-1940), iar mai apoi la Universitatea din 
Bucureşti (1940-1941). Rector al Universităţii din Cernăuţi (1933-1940). Membru cores- 
pondent (1911) şi membru titular (1915) al Academiei Române (Ştefan Ştefănescu [coord.], 
op. cit., pp. 240-241). Arestat în noaptea 5-6 mai 1950, în lotul „demnitarilor”, a fost 
încarcerat la Penitenciarul Sighet vreme de cinci ani, fără a fi primit vreodată o condamnare. 
Fişa sa matricolă penală este disponibilă pe site-ul http : //www.iiccr.ro/ro/fise_detinuti_ 
politici. 

2. Ştefan Meteş (n. 8 ianuarie 1887, com. Geomal, jud. Alba - d. 30 iunie 1977, mun. Cluj- 
-Napoca, jud. Cluj). Studii secundare la Braşov, studii universitare la Sibiu, Bucureşti şi 
Budapesta. În perioada 1922-1949 a fost director al Arhivelor Statului din Transilvania. A 
ocupat şi unele demnități: deputat în Congresul national bisericesc (1919-1920), deputat în 
Parlamentul României (1919-1922 şi 1931-1932) şi subsecretar la Ministerul de Interne şi 
Ministerul Justiţiei (1931-1932). Membru corespondent al Academiei Române (din 1919). 
Arestat in 1950, în lotul „demnitarilor”, a fost întemnițat până în 1955. Reabilitat ulterior, 
Meteş a fost sărbătorit în 1971, la împlinirea a 85 de ani, când a fost decorat cu „Meritul 
Cultural”. Vezi: Ioan Opris, op. cit., pp. 211-238. 

3. Ioan Lupas (n. 9 august 1880, com. Sălişte, jud. Sibiu - d. 3 iulie 1967, mun. Bucuresti). 
Istoric transilvănean cu studii universitare la Budapesta şi Berlin. Doctor în istorie şi latină 
(1904). Profesor de istoria românilor la Universitatea din Cluj (1919-1946). A organizat, 
împreună cu Al. Lapedatu, Institutul de istorie naţională din Cluj (1920). Preşedinte al 
Institutului (1920-1945). Membru corespondent (din 1914) şi membru titular (din 1916) al 
Academiei Române şi preşedinte al Secţiei istorice (1932-1935) (Ştefan Ştefănescu [coord.], 
op. cit., p. 202). Ioan Lupaş a fost arestat la data de 5 mai 1950 în lotul „demnitarilor”, 
fiind încarcerat vreme de cinci ani în Penitenciarul Sighet. Conform fişei sale matricole 
penale, nu a fost niciodată condamnat (fişa matricolá penală este disponibilă pe site-ul http : // 
www.iicer.ro/ro/fise_detinuti politici). Pentru mai multe detalii referitoare la biografia lui 
Ioan Lupaş, vezi şi Minodora-Maria Cioban Someşanu, Epurări în Universitatea clujeană, 
1944-1958, Institutul National pentru Studiul Totalitarismului, Bucuresti, 2010, pp. 48-71. 

4. Gheorghe Brătianu (n. 3 februarie 1898, com. Ruginoasa, jud. Iaşi - d. 27 aprilie 1953, 
Penitenciarul Sighet, jud. Maramureş). Istoric şi om politic român. Fiul lui Ion (Ionel) I.C. 
Brătianu, în mai multe rânduri prim-ministru al României. Absolvent al Facultăţii de Drept 
a Universităţii din Iasi (1920). Studii la Paris (Sorbonne), concretizate printr-un doctorat 
obţinut în 1929. Profesor de Istoria românilor la Universitatea din Iaşi (1924), iar mai apoi 
la Universitatea din Bucureşti (din 1940). Membru titular al Academiei Române (1942). Este 
înlăturat de la catedră în 1947, fixându-i-se domiciliu obligatoriu. În 1948 i se retrage şi 
calitatea de academician. Arestat la 6 mai 1950, în lotul „demnitarilor”, a fost încarcerat la 
Sighet, fără să primească o condamnare. A murit în închisoare la 27 aprilie 1953. Decesul 
său a fost înregistrat la Sfatul Popular Sighet abia peste patru ani (act de deces nr. 131/ 
20.07.1957). Fişa matricolă penală a lui Gheorghe Brătianu este disponibilă pe site-ul http : // 
www.iiccer.ro/ro/fise_detinuti politici. 

ale bibliotecilor. Mai mult decát atát, au fost suprimate si unele publicatii periodice 
de profil: Revista istorică (fondată de Nicolae Iorga), Revista Istorică Română 
(condusă de C.C. Giurescu), Balcanica (al cărei redactor-şef era Victor Papa- 
costea), sau Revue des Etudes Sud-Est Européennes etc. În locul tuturor acestor 
reviste avea să apară Studii, publicaţie trimestrială al cărei redactor-şef era nimeni 
altul decât Mihail Roller. În aceeaşi notă se pot înscrie şi alte iniţiative ale noului 
regim — înfiinţarea Muzeului Româno-Rus (1947), a Institutului de Studii Româno- 
-Sovietice (1947), sau apariţia publicaţiei periodice Analele Româno-Sovietice:. 

În acest climat are loc şi un alt eveniment extrem de important pentru evoluţia 
istoriografiei româneşti postbelice - apariţia manualului Istoria României (care avea 
să fie redenumit Istoria R.P.R. în ediţiile următoare) coordonat de Mihail Roller”. 
„Manualul lui Roller”, despre care el însuşi afirma că este mai degrabă un tratat”, 
era prima sinteză marxistă de istorie a României. La redactarea manualului lucrase 
o echipă de specialişti, chiar dacă aceştia erau „de mâna a doua”®: pe lángá Roller, 
semnau Dumitru Tudor, Vasile Maciu si Gh. Georgescu-Buzau’. 


1. Inaugurat la data de 26 martie 1947, Muzeul îşi avea localul in Bucuresti, in Casa „Scarlat 
Kretulescu”. Muzeul a fost desfiintat abia in 1963. Pentru mai multe detalii, vezi Florian 
Tănăsescu, „Muzeul Románo-Rus”, in Dan Cátánus (coord.), România, 1945-1989. Enciclo- 
pedia regimului comunist. Institutii de partid, de stat, obstesti si cooperatiste, Institutul 
National pentru Studierea Totalitarismului, Bucuresti, 2012, pp. 374-375. 

2. Inaugurat la 3 iulie 1947, Institutul de Studii Románo-Sovietice isi avea sediul in Calea 
Victoriei nr. 141 (in incinta Palatului Cantacuzino). Condus de un director general, un 
secretar general si un comitet de conducere cu rol consultativ, format din cinci membrii, 
directori ai celor cinci directii ale institului: studii, cursuri, biblioteci si documentare, 
publicatii, administrativá. Printre membrii fondatori ai Institutului se gáseau nume impor- 
tante: patriarhul Nicodim, George Enescu, Gala Galaction, Iorgu Iordan, Andrei Otetea, 
C.I. Parhon, Alexandru Rosetti, Mihail Sadoveanu sau Traian Săvulescu. Gabriel Catalan, 
„Instituţii, practici şi personalităţi la începuturile sovietizării culturii şi istoriografiei româ- 
nesti”, în Anuarul Institutului de Istorie „George Bariț” din Cluj-Napoca, Series Historica, 
tom XLIV, 2005, pp. 439-462. 

3. Publicaţia Analele Románo-Sovietice. Buletin de ştiinţă si filosofie al Institutului de Cultură 
Románo-Sovietic a apărut între 1946 şi 1949. 

4. Mihail Roller (redactor responsabil), Gheorghe I. Georgescu, Dumitru Tudor, Vasile Maciu, 
Istoria României. Manual unic pentru clasa a VIII-a secundară, Editura de Stat, Bucureşti, 
1947. 

5. Mihail Roller, „Sarcini noui în studiul istoriei României”, în Studii. Revistă de stiintá- 
-filosofie-arte, nr. 1/1948, pp. 128-133. 

6. Florin Constantiniu, op. cit., pp. 23 şi urm. 

7. Dumitru I. Tudor (n. 22 mai 1908, com. Isverna, jud. Mehedinţi). Studii secundare la 
Satu-Mare, studii universitare la Bucureşti (1930). Membru al Şcolii române din Roma 
(1933-1935). Doctor în litere şi filosofie (1936). Bibliotecar al Facultăţii de Litere şi Filo- 
sofie, Bucureşti (1930-1931), şi profesor secundar (1930-1947). Şef de lucrări la Muzeul 
National de Antichitáti (1943-1947). Profesor la Catedra de istorie antică şi epigrafie a 
Facultăţii de Litere şi Filosofie a Universităţii din laşi (1947-1954) şi la Catedra de istorie 

»Istoria” lui Roller avea sá cunoascá un oarecare ,,succes” editorial, fiind publi- 
catá in patru ediţii succesive!. „Revoluţia” pe care o presupunea apariţia acestui 
manual avea la bază „concepţia şi metoda ştiinţifică” pe care se întemeia lucrarea ; 
în prefața ediţiei din 1947, Roller afirma: „Istoria de faţă se deosebeşte structural 
de istoriile scrise până astăzi prin concepţia şi metoda ştiinţifică ce îi stă la bază. 
Am înfăţişat dezvoltarea societăţii omeneşti din teritoriul care formează România 
de astăzi şi am căutat ca în diferite epoci să apară în lumina lor toate laturile vieţii 
economice, sociale, politice, militare, culturale şi forţele care aveau misiunea să 
ducă ţara noastră înainte”?. Manualul era prima încercare de a prezenta evoluţia 
istoriei românilor pe temeiul „învăţăturii marxist-leniniste” : periodizarea urma 
succesiunea formațiunilor social-economice - comuna primitivă, sclavagism, feu- 
dalism, capitalism, socialism ; iar lupta de clasă era considerată ca „forţa motrice” 
a dezvoltării societăţii”. „Istoria” lui Roller, „document plin de falsificári şi profund 
antipatriotic”*, nu reprezenta astfel decât prima piesă din acel mecanism care avea 
să înlesnească partidului calea către falsificarea istoriei românilor. 


veche şi arheologie a Facultăţii de Istorie, Universitatea din Bucureşti (din 1954). Membru 
corespondent al Şcolii române din Roma (din 1936), membru al Societăţii numismatice 
române (din 1938) şi al Academiei de Ştiinţe Sociale şi Politice (din 1970); vezi Ştefan 
Ştefănescu (coord.), op. cit., p. 328. 
Vasile Maciu (n. 30 decembrie 1904, mun. Caracal, jud. Olt - d. 1981, mun. Bucuresti). 
Studii superioare la Facultatea de Litere şi Filosofie a Universităţii din Bucureşti (1924-1927). 
A fost profesor secundar la Caracal (1927-1928), Corabia (1928-1929), Găeşti (1929-1931) 
şi Buzău (1931-1944). În 1944, Vasile Maciu a fost numit în funcţia de inspector general de 
control didactic pentru învăţământul mediu, în cadrul Ministerului Învăţământului Public. 
În perioada 1947-1949, a fost profesor secundar la diferite licee din Bucureşti : „Cantemir”, 
„Gh. Lazăr” şi „Sf. Sava”. Din 1949, a fost numit conferenţiar universitar la Facultatea de 
Istorie a Universităţii din Bucureşti, iar din 1963 a devenit profesor. A fost pensionat în 
1974. A mai ocupat următoarele funcţii : şef de secţie la Institutul de Istorie „N. Iorga” din 
Bucuresti (1949-1953); director al Arhivelor Statului (1953-1956) şi decan al Facultăţii de 
Istorie (1956-1958). Arhiva Universităţii din Bucureşti, Direcţia Resurse Umane - Dosare 
de cadre, dosar M 2926 (Vasile Maciu), dosar nenumerotat. 
Gheorghe I. Georgescu-Buzău (n. 16 mai 1909, com. Pleşcoi, jud. Buzău). Studii secundare 
şi universitare la Bucureşti (1943). Bibliotecar la Biblioteca Ateneului Român (1929-1944), 
la Academia Română (1927-1952) şi la Institutul de istorie naţională (1944-1947). Redactor-şef — 
secţia istorie — la Editura de Stat (1945-1948). Cercetător principal la Institutul de Istorie 
„N. Iorga” (1948-1957). Conferenţiar la Facultatea de Istorie a Universităţii din Bucuresti 
(1948-1968) ; Ştefan Ştefănescu (coord.), op. cit., pp. 152-153. 

1. Florin Constantiniu, op. cit., p. 30. 

2. Vezi: ,Prefatá la ediţia I-a”, in Mihail Roller (red.), Istoria R.P.R. Manual pentru învă- 

támántul mediu, Editura de Stat Didactică şi Pedagogică, Bucuresti, 1952, p. V. 

Florin Constantiniu, op. cit., p. 31. 

4. Vladimir Tismáneanu, Dorin Dobrincu, Cristian Vasile (eds.), Raport final. Comisia Prezi- 
dentialá pentru Analiza Dictaturii Comuniste din România, Editura Humanitas, Bucuresti, 
p. 803. 

»Consacrarea” lui Mihail Roller ca istoric avea sá surviná odatá cu promovarea 
lui în rândul membrilor titulari ai noii Academii a Republicii Populare Romane’, 
cu toate că activitatea lui ştiinţifică de până atunci nu îl califica pentru obţinerea 
unei astfel de demnități. Mai mult decât atât, în 1949, Roller a fost numit vice- 
preşedinte al secţiunii de Ştiinţe istorice, filosofice şi economico-juridice, funcţie 
pe care avea să o deţină până in 19552. Această demnitate, dublată de alte funcţii 
în comitete redactionale, i-au permis lui Mihail Roller să controleze „câmpul 
istoriografic” în primii ani după instaurarea regimului democraţiei populare. Istoria 
României reprezentase, în viziunea lui Mihail Roller, „o cotitură pozitivă bine 
determinată în ştiinţa istorică”, iar dezvoltarea ulterioară a disciplinei trebuia să 
urmeze un traseu pe care acesta îl schiţa într-un articol din primului număr al 
revistei Studii”. Roller insista asupra necesităţii dezvoltării unor teme istoriografice 
care fuseseră ignorate sau, în cel mai bun caz, marginalizate : a) „felul de viaţă şi 
de gândire a oamenilor din societatea primitivă” ; b) epoca migraţiilor ; c) „relaţiile 
de producţie şi frământările ţărăneşti”, dar şi „frământările orăşeneşti” ; şi d) „răs- 
coalele şi revoluțiile din secolele XIX şi XX”, prin „introducerea factorului mun- 
citoresc şi a luptelor pe care această clasă le-a dus pentru progresul României”. 

În fapt, aceste noi tendinţe pe care istoriografia românească trebuia să şi le 
asume aveau să fie concretizate în anii următori, odată cu demararea unor mari 
proiecte, fie că vorbim despre ample campanii arheologice, fie despre proiecte care 
vizau publicarea extensivă de colecţii de documente. În ceea ce priveşte campaniile 
arheologice, trebuie remarcat faptul că Roller sugera necesitatea cercetării perioa- 
delor pre- şi postromană. În ceea ce priveşte cea din urmă epocă, acesta insista 
chiar pentru studierea „prezenţei active şi a rolului civilizaţiei Europei răsăritene” 
asupra românilor, făcând referire la „statul bulgar condus de Boris, stat care a 
cuprins şi întreg teritoriul României de azi”, şi la „cnezatele ce s-au format după 
descompunerea statului din Chiev”, în a căror arie de influenţă s-ar fi aflat şi 
teritoriul Moldovei”. Şi celelalte „indicaţii”, schitate de Roller în articolul din 
primăvara anului 1948, aveau să fie abordate de către istoriografia românească în 
anii următori, când vor fi publicate mai multe colecţii de documente. Cele mai 
importante proiecte de acest fel le-au reprezentat colecţia Documente privind istoria 
Romîniei (D.1.R.)°, dar şi iniţiativele prin care a fost întocmit Indicele Colectiilor 


1. Ioan Lăcustă, 1948-1952. Republica Populară şi România, Editura Curtea Veche, Bucuresti, 
2005, p. 60. 

Liviu Pleşa, art. cit., p. 166. 

Mihail Roller, „Sarcini noui în studiul istoriei României”, in loc. cit., pp. 128-133. 
Ibidem, pp. 131-132. 

Colecţia Documente privind istoria Romîniei (D.I.R.) a fost structurată în patru serii, dupa 
cum urmează: Seria A. Moldova, Seria B. Tara Românească, Seria C. Transilvania si Seria 
D, care se preconiza a fi formată din documente referitoare la relaţiile dintre cele trei state 
medievale. Decizia de publicare extensivă a documentelor privind istoria României a fost 


ies 

Hurmuzachi (Documente privitoare la istoria románilor), Uricarul (Theodor 
Codrescu), Studii si documente (Nicolae lorga) si Acte si fragmente (Nicolae 
Iorga). Dincolo de acestea, Roller a coordonat si alte colecţii de documente cu 
privire la: Războiul de independenţă”, Revoluţia de la 18485, răscoala ţăranilor 
din 1888*, răscoala din 19075 sau istoria mişcării muncitoreşti din Romania’. 


Căderea 


În România „populară”, friabilitatea unei poziţii în aparatul de partid, de stat sau 
în oricare alt domeniu era puternic influenţată de uşurinţa cu care această demnitate 
fusese dobândită. Ascensiunea lui Mihail Roller în istoriografia românească venise 
pe fondul unei campanii represive împotriva profesioniştilor disciplinei, care crease 
un vid ce trebuia acoperit. Se bazase deci mai degrabă pe o necesitate şi mai puţin 
pe o sumă de calităţi care să o fi justificat. În astfel de condiţii, e de la sine înţeles 
că ascensiunea lui avea să atingă, în cele din urmă, un punct critic determinat, pe 
persoane, dar, pe de altă parte, şi de o „aşezare” în firea lucrurilor a disciplinei. 
În mod curios, elemente importante din ceea ce s-a vrut a fi edificiul instituţional 
clădit de către Roller aveau să contribuie şi la erodarea poziţiei acestuia”. Publicarea 
extensivă a documentelor istorice, în cadrul diverselor colecţii, a impus formarea 
de echipe de profesionişti eterogene, din care făceau parte atât istorici „roşii”, cât 


luată de Prezidiul Academiei R.P.R. în toamna anului 1948. Au fost constituite trei colective 
de lucru, la Iaşi, Bucureşti şi Cluj, sub coordonarea unui comitet de redacţie alcătuit din : 
Ion lonaşcu, Letiţia Lăzărescu-lonescu, Barbu Câmpina, Eugen Stănescu, David Prodan şi 
Mihail Roller (redactor responsabil). Pentru mai multe detalii, vezi Documente privind 
istoria Rominiei, vol. 1, Introducere, Editura Academiei R.P.R., Bucuresti, 1956. 

1. Vezi Mihail Roller, „Realizări şi sarcini noi pe tărâmul ştiinţelor istorice”, în Studii. Revistă 
de istorie şi filosofie, nr. 4/1949, p. 22. 

2. Mihail Roller (red. responsabil), Victor Cheresteşiu, Vasile Maciu, Solomon Ştirbu (red.), 
Războiul pentru Independenţă, 9 volume, Editura Academiei R.P.R., Bucureşti, 1952-1955. 

3. Mihail Roller (red.), Anul revoluționar 1948 în Moldova, Editura de Stat, Bucuresti, 1950. 

4. Mihail Roller (red.), Răscoala ţăranilor din 1888, Editura Academiei R.P.R., Bucuresti, 
1950. 

5. Mihail Roller (editor), Ráscoala táranilor din 1907, 3 volume, Editura de Stat, Bucuresti, 
1948-1949. 

6. Mihail Roller (editor), Documente din istoria muncitoreascá, 1872-1916, Editura Confe- 
deratiei Generale a Muncii, Bucuresti, 1947. 

7. O analiză amănunţită a cauzelor care au dus la „căderea” lui Mihail Roller în Bogdan Cristian 
lacob, Stalinism, Historians, and the Nation : History-Production under Communism in Romania 
(1955-1966), tezá de doctorat sustinutá la Central University, Budapesta, Ungaria, in 2011 
(în manuscris), pp. 123-135 (autorii acestui articol doresc sá îi mulţumească lui Bogdan 
Cristian Iacob pentru amabilitatea cu care ne-a pus la dispoziţie acest manuscris). 

şi unii dintre cei care erau consideraţi a fi „burghezi”. Proiectul a devenit o 
adevărată „şcoală” pentru istoricii tineri şi a contribuit la acumularea unui capital 
de autoritate simbolic în cazul profesioniştilor disciplinei aflaţi în dizgrație, care 
fuseseră trimişi la „munca de jos”!. În aceeaşi paradigmă se pot înscrie şi campaniile 
arheologice promovate la iniţiativa şi cu sprijinul lui Mihail Roller. Acestea au 
contribuit, în aceeaşi manieră, la ascensiunea unor istorici precum Constantin 
Daicoviciu sau Emil Condurachi. Nu în ultimul rând, poziţia lui Roller avea să fie 
„afectată” şi de eliberarea din închisoare, la mijlocul anilor '50, a unora dintre 
istoricii „burghezi” (Constantin C. Giurescu, Victor Papacostea, Ion Nistor, Ştefan 
Metes?), a căror influenţă în cadrul istoriografiei avea să fie resimţită. 

Toate aceste amănunte şi evenimente au determinat o re-profesionalizare a disci- 
plinei. Foştii „grei” ai istoriografiei româneşti vor fi ,recuperati” şi reintegrati 
gradual. Dacă la început li s-au oferit doar colaborări temporare şi prost plătite, 
reabilitarea lor totală avea să surviná până către sfârşitul anilor '50. Între timp însă, 
influenţa lor simbolică avea să fie resimţită în cadrul istoriografiei româneşti. 

Într-un astfel de context, a părut ca firească apariţia unui conflict intern care 
avea să „ameninţe” poziţia lui Mihail Roller. O escaladare evidentă a tensiunilor 
care măcinau „frontul istoric” survine în toamna anului 1954. Nemultumirile unor 
istorici aveau să ajungă pe masa lui Leonte Răutu, sub forma unui memoriu care 
sintetiza în şapte puncte distincte problemele disciplinei. Răutu nu a întârziat să 
transmită mai departe aceste nemulțumiri, aducându-i-le la cunoştinţă şi lui Roller. 

Acesta a răspuns punctual chestiunilor ridicate de grupul anonim într-o scrisoare 
pe care nu i-o adresa lui Răutu, ci direct superiorului său, Iosif Chisinevschi?. Nota 
era de o lungime considerabilă (14 pagini dactilografiate), iar iritarea lui Roller 
vizavi de situatia in care era pus este vizibilá in fiecare frazá. Tonul sau, inclusiv 
în epistola pe care i-o adresase lui Chisinevschi, era destul de agresiv : „Iov. Răutu 
mi-a comunicat că au fost unele plângeri împotriva mea [...] m-am străduit sa 
răspund [...] Am scris direct [...] aşa cum gândesc, aşa cum văd aceste probleme 
azi. E posibil că am apăsat uneori mai tare pe condei [...] Dar lucrurile trebuie 
spuse cum cred. Şi le-am spus. Mă simt bine, după ce mi-am spus părerea [...]. 
Iartă lungimea < scurtei informaţii > [...]”*. 

În esenţă, memoriul care ajunsese pe biroul lui Leonte Răutu era un atac 
împotriva lui Mihail Roller şi a acolitilor săi, dar şi un rechizitoriu la adresa 
modului în care acesta îşi exercita controlul asupra istoriografiei româneşti. Lui 


1. Bogdan C. Iacob, „Co-option and Control: The Changing Profile of the Historical Front in 
Communist Romania at the End of the Fifties”, în History of Communism in Europe, vol. 
II, Avatars of Intellectuals under Communism, Zeta Books, Bucureşti, 2011, pp. 197-226. 

2. O mare parte dintre ei arestaţi în noaptea de 5-6 mai 1950, în lotul „demnitarilor”, şi închişi 
la Penitenciarul Sighet. 

3. „Scrisoare olografă a lui Mihail Roller, adresată lui Iosif Chişinevschi” (octombrie 1954), 
A.N.I.C., fond 95, dosar nr. 122584, f. 3. 

4. Ibidem. 

Roller i se reproşau următoarele : că este pártinitor faţă de unii cercetători ; că 
exagerează în mod inutil în încurajarea publicării documentelor ; că ar fi influenţat 
acordarea unor premii lui L. Ionescu şi E. Stănescu, fără ca aceştia să le merite ; 
că este autoritar în activitatea sa, decizând de unul singur în privinţa tuturor 
chestiunilor ; că ar fi transformat comitetul de redacţie al revistei Studii într-o 
„ficţiune” ; că „frânează sau cel putin nu încurajează scoaterea unui nou manual” ; 
că ar fi instituit un climat de lucru în cadrul „frontului istoric” în care cercetătorii 
sunt opriţi în a discuta sau a veni cu initiative’. 

În ciuda răspunsului acid al lui Roller, care părea să indice o poziţie încă foarte 
solidă în fruntea câmpului istoriografic, episodul din toamna anului 1954 a constituit 
un prim factor care avea să contribuie la erodarea poziţiei lui. Un an mai târziu, 
el avea să îşi piardă funcţia de vicepreşedinte al secţiunii de Ştiinţe istorice a 
Academiei R.P.R., dar şi funcţia de adjunct al Secţiei de Propagandă şi Agitatie, 
odată cu reorganizarea aparatului Comitetului Central”. Totuşi, cariera lui Roller 
era departe de a se încheia, el fiind numit, în acelaşi an, în funcţia de director 
adjunct a Institutului de Istorie a Partidului, condus de Constantin Pârvulescu. O 
numire care avea să deschidă calea unui nou „proiect” al lui Mihail Roller, proiect 
care avea să îi grăbească „căderea”. 

În 1955, în cadrul celui de-al doilea Congres al P.M.R., conducerea superioară 
de partid a trasat ca sarcină principală Institutului de Istorie a Partidului întocmirea 
unui manual de istorie a P.C.R./P.M.R. În acest scop, pe la sediul institutului s-au 
perindat mai mulţi tovarăşi, foşti participanţi la diferite evenimente marcante din 
istoria mişcării muncitoreşti, pentru a-şi depăna amintirile : delegaţi la Congresele 
partidului în timpul ilegalitatii, martori sau participanţi la grevele de la Atelierele 
C.F.R. Griviţa din ianuarie-februarie 1933, la lovitura de stat de la 23 august 1944, 
potemkinisti, foşti interbrigadisti şi luptători în rezistenţa franceză şi chiar ţărani 
care luaseră parte la răscoalele din 1907. Toate şedinţele in care au fost audiaţi cei 
menţionaţi mai sus au fost înregistrate pe bandă de magnetofon, ulterior mărturiile 
lor fiind dactilografiate?. Aceste depozitii ale „ilegaliştilor” aveau scopul de a 
suplini penuria de surse necesare scrierii istoriei P.C.R./P.M.R. Între alte expuneri, 
cea a lui Constantin Doncea - vechi ilegalist, participant la grevele din 1933 de la 
Atelierele „Griviţa” din Bucuresti, condamnat şi închis alături de Gheorghiu-Dej - 
avea să producă un mic „cutremur”. Frustrat probabil de rolul insignifiant pe care 
partidul i-l oferise după 1944, Doncea regăsea în acele şedinţe de la Institutul de 
Istorie prilejul de a-şi exprima nemulţumirile. În expunerea sa asupra evenimentelor 
de la ,,Grivita” din 1933, Doncea minimaliza rolul pe care Dej îl avusese în toată 
„afacerea”. Afirmațiile sale erau un grav atac la biografia „oficială” a secretarului 


1. Ibidem, ff. 4-17. 

2. Nicoleta lonescu-Gurá, Nomenclatura Comitetului Central a Partidului Muncitoresc Român, 
Editura Humanitas, Bucureşti, 2006, pp. 21-23. 

3. Documentele se regăsesc la A.N.I.C., Colecţia 60 - Amintiri, memorii şi însemnări ale unor 
personalități despre situația economico-socială şi politică din România. 

general al partidului. Mânia ulterioară a lui Dej, la aflarea celor petrecute la 
Institutul de Istorie a Partidului, avea să se îndrepte atât asupra vechiului „tovarăş 
de luptă”, dar şi asupra celui care îi oferise lui Doncea „cuvântul”. 

Declinul lui Roller începea să se întrevadă, iar mulţi dintre cei care îi fuseseră 
fideli îl vor părăsi şi nu vor ezita să îl atace când vor avea prima ocazie. În 1956 
ajungea pe biroul lui Dej un alt memoriu privind situaţia istoriografiei româneşti. 
Semnatarii acestui document, care nu era altceva decât un dur rechizitoriu la adresa 
tendinţelor promovate în istoriografie de către Roller, era semnat de către Andrei 
Oțetea, Constantin Daicoviciu şi Barbu Câmpina. Roller era acuzat în termeni gravi 
de „orientare antinationalá”, pe care o imprimase istoriografiei româneşti, dar si 
de plagiat (!) şi de asumarea tuturor meritelor pentru anumite lucrări pe care el 
doar le coordonase. 

În toată această teribilă poveste a „căderii”, ar trebuie să ţinem seama şi de un 
prezumtiv conflict care îl opunea pe Roller preşedintelui Academiei R.P.R. de la 
acea vreme, Traian Săvulescu. În memoriile sale, Gheorghe Zane scrie că Săvulescu 
ar fi tranşat decisiv conflictul pe care îl avea cu Roller, în cadrul unei întrevederi 
personale cu Dej, în 1957: „Ori el, ori eu”, i-ar fi cerut Săvulescu lui Dej, iar 
acestuia din urmă nu i-ar fi fost foarte greu să aleagă!. 


Un epilog plin de incertitudini 


La sfârşitul anului 1957, România Populară sărbătorea zece ani de existenţă. Câteva 
luni mai târziu, era rândul Partidului Muncitoresc Român să aniverseze aceeaşi 
cifră rotundă. Trecuse doar un deceniu de când comuniştii preluaseră puterea totală 
în România. Un deceniu care păruse unora lung cât un secol. În mai puţin de zece 
ani, P.M.R. cunoscuse câteva perioade de tensiune maximă, urmate de epurări, 
încarcerări, sinucideri şi crime?. Gheorghe Gheorghiu-Dej era personajul principal 
al acestei „odisee”, implicat activ în toate conflictele care măcinaseră partidul. În 
vara anului 1957, acesta reusea să îşi elimine alti doi adversari (Iosif Chişinevschi 
şi Miron Constantinescu), după ce îi îndepărtase şi pe Ana Pauker, Vasile Luca, 
Teohari Georgescu (1952) şi Lucrețiu Pătrăşcanu (1954). Părea că nimeni nu îi mai 
putea ameninţa poziţia supremă din partid. Însă anul 1958 avea să fie un an la fel 


1. Gheorghe Zane, Memorii 1939-1974, ed. Alexandru Bârlădeanu, Daniela Poenaru, Irina G. 
Zane-Marcu, Editura Expert, Bucureşti, f.a., p. 176, apud Florin Constantiniu, op. cit., p. 191. 

2. Sunt bine-cunoscute cazurile lui Andrei Pătraşcu şi Emil Calmanovici, epurati şi închişi, dar 
şi cazurile tragice ale lui Mirel Costea (care se sinucide în detenţie) şi Lucrețiu Pătraşcu 
(executat in 1954 la Penitenciarul Jilava). Vezi Robert Levy, „Naivitate fatală: Tragedia lui 
Emil Calmanovici”, în Despre Holocaust şi comunism, Anuarul I.R.I.R., vol. I, Editura 
Polirom, Iasi, 2002, pp. 262-281 ; Vladimir Tismăneanu, „Sinucideri în înalta nomenklatura 
comunistă. Cazul Mirel Costea”, în Despre comunism. Destinul unei religii politice, Editura 
Humanitas, Bucureşti, 2011, pp. 173-198. 

de tulbure, in decursul cáruia liderul P.M.R. avea sá isi infrunte ,,demonii” tineretii 
sale revolutionare. 

În vara lui 1958, Gheorghiu-Dej se vedea nevoit sá „rezolve” nemulţumirile din 
ce în ce mai vocale ale unora dintre cei mai vechi membri ai partidului. Plenara 
Comitetului Central al P.M.R. din 9-13 iunie 1958 nu a fost decât o „vânătoare de 
vrăjitoare”!, în urma căreia câţiva dintre „veteranii” partidului au fost epuraţi: 
Constantin Doncea, Iacob Cotoveanu, Ovidiu Şandru, Grigore Răceanu, Pavel 
Ştefan şi Vasile Bâgu?. Cu diferite ocazii, aceştia îşi exprimaseră mai multe nemul- 
tumiri, mai ales în legătură cu rolul lor insignifiant în raport cu prestigiul pe care 
ei credeau că îl deţin. Se considerau nedreptatiti şi subapreciati, statutul lor de 
„ilegalişti” neavând nici un fel de însemnătate. 

Pe lângă cei epurati sau doar sanctionati, a existat şi o altă categorie de membri 
de partid care au fost acuzaţi în timpul Plenarei. În mai multe rânduri şi Mihail 
Roller a fost adus în discuţie, reproşându-i-se acţiunile lui de la Institutul de Istorie 
a Partidului, unde îi dăduse prilejul lui Constantin Doncea şi altor ilegalişti să îşi 
exprime puncte de vedere în disonantá cu discursul oficial al partidului: „Tov. 
Roller Mihai a dat posibilitatea la Institutul de Istorie a Partidului unor elemente 
ca Doncea Constantin şi Bâgu Vasile să exprime ideile lor antipartinice pe care, 
deşi le-a sesizat, nu le-a adus la cunoştinţa partidului” (Nicolae Ceausescu)’; si 
„Aici nu s-a vorbit decât foarte puţin despre cazul de la Institutul de Istorie. Vina 
directă o poartă tov. Roller. Acolo s-a dat posibilitatea, s-a creat tribună legală 
pentru ca Doncea, Şandru şi alţii să debiteze părerile lor [...] La Institutul de Istorie 
s-a procedat ca într-un institut burghez, şi fiecare a venit să îşi verse veninul, 
ambițiile” (Leonte Răutu)”. 

Roller primise deci un prim avertisment. Se prea poate că toate aceste acuze, 
de care va fi aflat, fără îndoială, să îi fi grăbit sfârşitul. Însă o asemenea afirmaţie 
nu rămâne decât o presupunere, neputând fi probată sau infirmată. Sfârşitul lui 
Mihail Roller a rămas un subiect asupra căruia persistă destule semne de întrebare. 
Despre moartea lui, survenită, în mod curios, în contextul Plenarei Comitetului 
Central din iunie 1958, s-a spus că ar fi fost, de fapt, o sinucidere?. Această 
supozitie nu poate fi însă dovedită şi sunt destui cei care resping o astfel de ipoteză. 
Atât Sorin Toma, cat si Vladimir Tismăneanu susţin că Roller ar fi suferit, in 
realitate, un atac cerebral sau un atac de cord, care i-ar fi fost fatale. Toma, un 


1. Vladimir Tismăneanu, Fantoma lui Gheorghiu-Dej, ed. cit., pp. 162 şi urm. 

2. Lista celor incrimanti în cadrul Plenarei este mai lungă. O bună parte dintre ei au fost 
sanctionati cu excluderea din partid, alţii doar cu vot de blam cu avertisment sau eliminarea 
din funcţiile pe care le deţineau pe linie de stat şi de partid. Pentru mai multe amănunute, 
vezi stenogramele Plenarei C.C. în volumul Alina Tudor, Dan Cătănuş (eds.), Amurgul 
ilegaliştilor. Plenara C.C. al PM.R. din 9-13 iunie 1958, Editura Vremea, Bucureşti, 2000. 
Ibidem, p. 52. 

Ibidem, p. 173. 

5. Florin Constantiniu, op. cit., pp. 23-25. 

prieten apropiat al familiei Roller, sustine cá atunci cand acesta a aflat despre cele 
dezbátute in cadrul Plenarei din 1958 ar fi facut un endem cerebral care i-a fost 
fatal. Si Vladimir Tismăneanu susţine o ipoteză similară, pe care i-ar fi relatat-o 
tatăl său : „toată povestea cu grupul din 1958 începe, de fapt, la Institutul de Istorie 
a Partidului, când Mihail Roller [...] organizează o serie de înregistrări cu ilegalisti 
[...] Se fac nişte anchete în legătură cu ceea ce se petrecuse la I.S.I.S.P. Tatăl meu 
a considerat întotdeauna că această stare tensionată mai mult ca sigur i-a produs 
lui Roller un atac de cord şi că, de fapt, aceasta ar fi fost cauza morţii sale, şi nu 
presupusa sinucidere”. 

Despre Roller se ştie cu certitudine că suferea de o formă gravă de diabet sau/ 
şi de o gravă tulburare a tubului digestiv. Simptomele bolii erau vizibile încă de 
prin 1938, de când era închis la Jilava. Sorin Toma povesteşte despre înţelegerea 
pe care ceilalţi deţinuţi din celulă o aveau faţă de excesele provocate de boală lui 
Roller: din cele două găleți de apă la care aveau acces toţi deţinuţii de-a lungul 
unei zile, una era destinată „setei” peste măsură a lui Roller. O imagine similară 
a acestei simptomatologii ne-o oferă şi o altă relatare a lui Florin Constantiniu : 
Roller apăruse, la un moment dat, la Facultatea de Istorie a Universităţii din 
Bucureşti, cu intenţia de a susţine o comunicare la cercul ştiinţific al studenţilor 
(1). Înainte de a-şi prezenta textul: „Răscoala din flota română a Mării Negre”, 
Roller ceruse o sticlă de apă pe care a băut-o toată „sorbind din pahar cu o gură 
ce [...] părea o ventuză”?. 

Moartea lui Mihail Roller nu mai este astăzi un mister. Un referat medical 
întocmit de către doctorii care l-au consultat şi care au încercat să îl resusciteze în 
ultimele clipe de viaţă are darul de a face lumină in acest caz?. 

Din „referatul medical” întocmit şi semnat de către dr. Vsevolod Bilyk, directorul 
Direcţiei Medico-Sanitare Speciale din cadrul Ministerului Sănătăţii şi Prevederilor 
Sociale, aflăm că „tov. ROLLER MIHAIL, în vârstă de 50 de ani, a fost internat 
de urgenţă la Secţia Medicală a Spitalului nr. 12, în ziua de 21 iunie 1958, la orele 
6.45, într-o stare de comă profundă”. Din acelaşi referat mai aflăm că: „la orele 
5.30 [...] [Mihail Roller] îşi pierde brusc cunoştinţa şi intră în comă [...] la orele 
6.00 este văzut de tov. Dr. Fronescu Edgar, care a fost chemat de soţie, şi de medicul 
de gardă al Policlinicii 10, Dr. Petrescu Radian”. Primul consult, care are loc la 
domiciliul lui Roller, relevă o „stare de comă profundă, hipotensiune arterială mar- 
cata [...] puls rapid şi neregulat”. Transportat de urgenţă la spital, lui Roller i se 
instituie un tratament simptomatic : „hidratare, tonice vasculare, dezintoxicante gene- 
rale”. De asemenea, este consultat de mai mulţi medici: acad. prof. dr. N.Gh. 
Lupu, acad. prof. dr. Krenidler şi conf. dr. Leon Bercu. 


1. Vladimir Tismăneanu, Cristian Vasile, Perfectul acrobat. Leonte Răutu, mástile răului, 
Editura Humanitas, Bucureşti, 2008, p. 106. 

2. Florin Constantiniu, op. cit., p. Ul. 

3. A.N.I.C., fond 95, dosar nr. 122584, ff. 1-2. 

În ciuda eforturilor medicilor, după câteva ore in care nu a răspuns la tratamentul 
care i-a fost administrat, Mihail Roller moare pe patul de spital. Decesul său este 
înregistrat la ora 9 : 30. În urma autopsiei dr. V. Velciu, s-au constatat următoarele : 
„edem meningo-encefalic intens cu mici puncte hemoragice în encefal (umflarea 
substanţei cerebrale şi a meningelor cu mici hemoragii în substanţa albă a creierului), 
edem pulmonar (plămânii inundati cu serozitate), scleroză pulmonară, uşoară scle- 
roză coronariană”. Medicii au mai notat şi faptul că Roller suferea de mai multe 
afecţiuni : „diabet insipid de cca. 30 de ani, sclero-emfizem pulmonar cu bronşită 
cronică şi bronsiectazii cu micşorarea marcată a capacităţii respiratorii, iar în 
ultimii doi ani hipertensiune arterială moderată şi inconstantă”. Concluziile preli- 
minare ale medicilor stabileau astfel cauza decesului: „bolnavul a sucombat prin 
edem meningo-cerebral supra-acut”. 

Posteritatea lui Mihail Roller rămâne un subiect controversat. Moartea subită, 
la câteva zile după ce fusese înfierat în cele mai înalte foruri ale partidului pe care 
îl servise cu devotament întreaga viaţă, l-a scăpat de „ruşinea” unei „căderi” 
răsunătoare. Ba chiar mai mult, modul şi fastul cu care i-au fost organizate funeraliile 
păreau să nu mai ţină seama deloc de invectivele care îi fuseseră adresate cu câteva 
zile în urmă. Ferparul publicat ziua următoare în Scânteia elogia „trecutul revolu- 
tionar” al lui Roller: „a încetat din viaţă tovarăşul Mihail Roller, vechi membru 
al Partidului Muncitoresc Român, luptător devotat pentru cauza clasei muncitoare 
şi a poporului”!. Alături de anunţul funest, semnat de „un grup de tovarăşi”, 
scrisori de condoleanţe erau publicate şi din partea Prezidiului Academiei R.P.R. 
şi din partea Institutului de Istorie a Partidului de pe lângă C.C. al PM.R. 

Funeraliile lui Mihail Roller au fost organizate în grabă. În cursul dimineţii zilei 
următoare decesului său, trupul defunctului a fost depus la sediul Institutului de 
Istorie a Partidului, din Aleea Alexandru nr. 38. Aici, într-o procesiune solemnă, 
i-au adus un ultim omagiu mai mulţi membri importanţi ai vieţii politice şi acade- 
mice : Nicolae Ceauşescu, Constantin Pârvulescu, Dumitru Coliu, Leonte Răutu, 
Athanase Joja, Simion Bughici, Constanţa Craciu, Petre Lupu, Paul Niculescu-Mizil, 
Sorin Toma, Ghizela Vass, Iorgu Iordan, Mihai Beniuc, Petre Constantinescu-Iasi, 
Constantin Daicoviciu, Al. Graur, V. Malinschi, V. Mârza, Andrei Oțetea, Zaharia 
Stancu ş.a. În cursul după-amiezii aceleiaşi zile, a avut loc şi adunarea de doliu, 
care a avut loc la crematoriul „Cenuşa” din Capitală?. 

Urna cu rămăşiţele lumesti ale lui Mihail Roller este astăzi depusă într-o firidă 
a columbarului Crematoriului „Cenuşa”, alături de cele ale soţiei acestuia şi fiicei 
lor, Sonela, decedată prematur, în 19565. 


1. Vezi Scânteia, 22 iunie 1958. 
2. „Funeraliile tovarăşului Mihail Roller”, în Scânteia, 24 iunie 1958. 
3. Vezi Anexa nr. 6. 

Anexa 1 


Mihail Roller in arestul Sigurantei, 
unde a fost reţinut de câteva ori pentru „propagandă comunistă” 

Anexa 2 


| a 


Anii ’30. În arestul Sigurantei: Sara Zighelboim, viitoare Sanda Roller - soţia lui Mihail Roller 


Î IL AUREAȚI Al PREMLULUI DE STAT PE ANUL 1979 


MIHAIL SADOVEANU “PROF. D. DANIELOPOLU F 
¡poetas ES (a i (din colectivul a arat: 


ocademielan, 
ezita EE cial, dea Sovromtraton) o cl Prea sa a pete 
Premiu casa La, pentra romanni Premiu clasa La, pentru cercetäri A Premiu clasa Ia pentru publicarea Sisal, dela, Sovetan Premia 
docamenor vind „coala tica: cari) raiul în Se mare it Cantal viei” (14-1948) Premiu cier Fs Pair contribatia 
„Mitrea Coco” privitoare la sistemul nervos vegetativ "Terie naut m s mare, ama ala JH: cari racloalol my Ae ate prin oe ( E 


Románia liberá, 13 martie 1951. Laureati ai Premiului de Stat pe anul 1949: 
Mihail Sadoveanu, D. Danielopolu, Ilie Trandafirescu, Mihail Roller, 
Stoian Petrescu, A. Toma si C. Nenitescu 

Anexa 4 


2011. Vila in care au locuit soţii Roller în anii '50 situată in municipiul Bucuresti, sectorul 1, 
strada Paris, nr. 36 (clădirea se află în apropierea „Monumentului Aerului” din Piaţa Quito, 
compoziţie decorativă arhitecturală a sculptorului F.L. Gove, realizată în anul 1937) 


STEFAN BOSOMITU, MIHAI BURCEA 


Anexa 5 


MANISTHRUL SANATATII SI 3262 Zr rar 


PREVEDERILOR SOCIALE 
A 4 42> 


Madico=3: tară sS eter 


REFERAT MEDICAL 


Tov. ROLLER MIHAIL, In vârstă de 50 ani, a fost internat 
de urgenţă la Seotia Medicală a Spitalului Nr. 12, în ziua de 
21 iunie 1958, la orele 6,45 într-o stare de oomá profundA.- 

In seara precedentá, bolnavul a mîncat peşte gătit, pro- 
senting în oursul noptid,dupú relatările sotiel, scaune frecventa. 

La orala 5,50, în timp ce încoroa sá baa apă, face oîteva 
contractid clonice, igi pierdo bruso cunogtinta gi intră în coma.— 

La orala 6,00 este văzut de tov. Dr. Fronosou Edgar, care 
a fost chemat de soltiey si de medicul de gardă al Policlinicii 10; 
tov. Dr. Petresou Radian.— 

La examen s-a constatat o stare de comă profundă, nipo- 
tensiune arterială marcată ( Mx 8 1/2; Mn 4 1/2), puls rapid şi 
neregulat (120 pulsatii pe minut). I se administrează o injactie 
pentru susţinerea circulaţiei si se transportă de urgentá, cu sal- 
varea, la spital.— 


La spital se constată acelaş stare de comă profundă gi 
se instituie un tratament simptomatic @Adratare, tonice vasoulare, 
dezintoxicante genarale).— 


Bolnavul nu reactionaazd la tratament şi sucombá la 
orala 9,30. Bolnavul a fost examinat în timpul internării de 
Acad. Prof. Dr. No Gh» Lupu, Acad. Prof. Kreindler A. gi Conf. Dr. 
Bercu L.— 

La examenul anatomo-patologio efectuat de Dr. Veloiu V., 
s-a constatat un oedom meningo-encofalio intens ou mici punote 
hemoragice în encefal (umflarea substansi carebrale gi a me nin— 
galor cu mici hemoragii în cubstanta albă a oreerului), oedem 
pulmonar (pláminii inundati ou serozitate), soleroză pulmonară, 
uşoară solerozá coronariană ,— t 

S-au recoltat diverse probe pentru examane baoteriologice » 
care sînt în curs. Deasemeni s-au trimis viscera la Seotia de 
toxicologie a Institutului Medioo-legal, pentru analizele res- 

aotive.— 
E, Deasemeni, s-au luat probe de alimente, dela domiailiul 
tovarăşului, analizele ohimioa, bacteriologioa: si wiologioa fiind 
în ours.— 


a. // os 


E 2 2 iz pt 

Tovarágul suferea, ca afecţiuni de bază, de diabat insi- 

pid de cca. 30 ani, sclero-emfizem pulmonar cu bronşită cronică sil 

brongectazii ou micşorarea marcată a capacităţii respiratorii, 

iar în ultimii doi ani hipertensiune arterială moderată si in- 
constantă. — 


Bolnavul a sucombat prin oedem mefingo-cerebral supra— 
acute— 
Precizári asupra cauzelor care au produs acest osdem 


meningo-cerebral supraacut, este posivil sá fie obtinute pe baza 
rezultatelor analizelor ca sînt în curs de efectuare.— 


21 iunie 1958. Referatul medical intocmit de cátre dr. V. Bilyk, director al Directiei 
Medico-Sanitare Speciale din Ministerul Sănătăţii si Prevederilor Sociale. Documentul 
concluzioneazá imprejurárile in care a decedat Mihail Roller in ziua de 21 iunie 1958 

(A.N.I.C., fond 95, dosar nr. 122584, ff. 1-2) 

Anexa 6 


2011. Crematoriul „Cenuşa” din Capitală. Urnele cu cenuşă ale soţilor Roller şi a fiicei lor, 
Sonela, adăpostite într-o firidă a columbarului 


Florin S. Soare 


Alexandru Bârlădeanu - schiţă biografică 


This Study represents an incursion into the biography of one of the most representative 
members of the Romanian Communist Party, which have held positions at the highest level 
in three regimes : Gheorghiu-Dej, Ceauşescu and Iliescu. Marxist economist by training, 
faithful to centrally planned economy, with a political career over 50 years, Alexander 
Bârlădeanu remained one of the few technocrats whose merits in stabilizing the postwar 
economy, or the liquidation of Sovrom (Romanian-Soviet joint ventures), the economic 
openness and resistance to economic integration plans of Moscow in the early ‘60s can be 
recognized. Promoted and then marginalized during Ceausescu's regime, he is involved in 
1989 in one visible action of regime contestation, namely the “Letter of the Six”. But the 
role he played during the events of December 1989 remains quite controversial. After 1989 
he serves as chairman of the Senate, ending a political career of nearly 50 years. 


Keywords: biography, leadership, Romanian Communist Party, technocrat, dissident 


Introducere 


Alexandru Bârlădeanu este una dintre cele mai interesante figuri ale comunismului 
románesc, singura personalitate de prim rang in nomenclatura comunistá care a 
detinut functii la cel mai inalt nivel sub trei regimuri politice. Initial fidel fata de 
Moscova si doctrina leninist-stalinistá, exponent al centrului de emigratie, cel ce a 
transpus in practicá principiul centralismului economic si al planificárii, Alexan- 
dru Bârlădeanu devine ulterior un fidel al lui Gheorghiu-Dej şi al liniei nationale 
promovate de acesta, fiind creatorul politicii economice, unul dintre artizanii 
distantárii de Uniunea Sovietică şi ai respingerii planurilor sovietice de integrare 
economică. Promovat, iar apoi marginalizat, în timpul perioadei ceauşiste, este 
implicat în 1989 în una dintre acţiunile contestatare vizibile la adresa regi- 
mului. Cu un rol controversat în timpul evenimentelor din 1989, fondator al 
Frontului Salvării Naţionale şi membru al Biroului Executiv al Consiliului Pro- 
vizoriu de Uniune Naţională, fostul lider comunist va ocupa în primii doi ani 
de la schimbarea regimului politic a doua funcţie în stat, cea de preşedinte al 
Senatului. 

Până în prezent fostul lider comunist nu a beneficiat de o atenţie specială din 
partea cercetătorilor, aspect ce poate fi explicat în parte prin lipsa unor materiale 
arhivistice, precum dosarul de cadre sau un eventual dosar de urmărire informativă 
în Arhiva C.N.S.A.S. Primul studiu dedicat lui A. Bârlădeanu este cel publicat in 
2000 de către Florin Abraham, în revista Arhivele Totalitarismului, bazat în prin- 
cipal pe interviurile acordate de fostul lider după 1989 şi memoriile unor foşti 
demnitari comunişti!. Un al doilea studiu ce trebuie amintit este cel al lui Dan 
Drăghia?, publicat în 2010 în cadrul unui proiect 1.1.C.C.M.E.R., o biografie ce 
utilizează pentru prima dată informaţii din dosarul de cadre al lui Al. Bârlădeanu. 
Celor două studii menţionate li se pot alătura o serie de referinţe biografice sau 


1. Vezi Florin Abraham, „Alexandru Bârlădeanu (1911-1997)”, în Arhivele Totalitarismului, 
nr. 28-29, 3-4/2000, pp. 222-224. 

2. Vezi o fişă biografică a lui Alexandru Bârlădeanu, semnată de Dan Drághia, pe site-ul http : // 
mineriade. iicer.ro/pdf/BARLADEANU %20Alexandru.pdf, accesat la 11 decembrie 2012. 

intrări în enciclopedii sau dicţionare, publicate de Vladimir Tismăneanu’, Graziela 
Bârlă?, Stelian Neagoe”, Paraschiv Marcu, Florica Dobre* etc. 

Studiul de faţă reprezintă prima biografie detaliată a fostului demnitar comunist, 
realizată în principal pe baza informaţiilor identificate în dosarul de cadre al acestuia 
şi a interviurilor acordate după 1989 Laviniei Betea€ şi lui Sabin Ivan”. Noutatea 
studiului este dată de utilizarea unor fonduri arhivistice precum Cancelarie, Con- 
siliul de Stat sau Fondul 95 şi a lucrărilor de memorialistică publicate dupa 1990 
de foşti membri ai C.P.Ex. 

Deşi documentele deţinute până în prezent permit întocmirea unui material 
relativ consistent, ele sunt încă departe de a fi suficiente pentru o tratare complexă 
a personajului. Faptul că nu s-a identificat un dosar în Arhiva Consiliului Naţional 
pentru Studierea Arhivelor Securităţii face, cu siguranţă, acest studiu mai sărac. În 
pofida acestor limitări, prezenta cercetare urmăreşte reconstituirea traseului politic 
şi profesional al lui Alexandru Bârlădeanu şi a rolului îndeplinit de acesta în ierarhia 
de partid şi de stat. 


Familie şi viaţă privată 


Alexandru Bârlădeanu s-a născut la 25 ianuarie 1911 la Comrat, un mic orăşel în 
Sudul Basarabiei, situat la 100 de km de Chişinău, astăzi capitala regiunii autonome 
Găgăuzia. În privinţa originii etnice, el s-a declarat întotdeauna român, deşi au 
existat de-a lungul timpului o serie de speculaţii despre descendența sa evreiască 
sau chiar rusească. Pe linie maternă provenea dintr-o familie de intelectuali, 


1. Vezi „Biografiile nomenklaturii”, în C.P.A.D.C.R., Raport Final, Editura Humanitas, 
Bucureşti, 2007, p. 768. 

2. Graziela Bârlă, Personalități publice-politice 1995-1996, Editura Holding Reporter, Bucureşti, 
1996, p. 336. 

3. Stelian Neagoe, Oameni politici români. Enciclopedie, Editura Machiavelli, Bucureşti, 2007, 
pp. 70-71. 

4. Paraschiv Marcu, loan Ivanici, Nemuritorii. Academicieni romani, Agentia Nationalá de 
presá Rompress, Bucuresti, 1994. 

5. Florica Dobre (coord.), Membrii C.C. al P.C.R. 1945-1989, Editura Enciclopedicá, Bucuresti, 
2004, p. 505. 

6. Lavinia Betea, Alexandru Bárládeanu despre Dej, Ceausescu si Iliescu. Convorbiri, Eve- 
nimentul Románesc, Bucuresti, 1997. 

7. Sabin Ivan, Radiografii parlamentare. De vorbá cu Alexandru Bárládeanu, Editura EX 
Ponto, Constanta, 1998. 

8. Speculatiile sunt practic încercări de discreditare venite din partea unei parti a presei post- 
decembriste, pe fondul conflictului dintre fostul lider comunist şi prim-ministrul, Petre Roman. 
Conform lui Vladimir Tismăneanu originea română a lui Bârlădeanu este incontestabilă. Vezi 

bunicul său, Pavel, era preot în satul Capaclia (Basarabia), iar mama, Perpetua 
Caitas, învăţătoare. Despre tatăl natural, pe numele său Alexandru, informaţiile 
sunt sporadice. Din datele oferite chiar de Al. Bârlădeanu se cunoaşte faptul că a 
divorţat de Perpetua la un an după naşterea fiului şi, ulterior, a fost deportat din 
Basarabia într-un lagăr din regiunea Krasnoiarsk, unde a şi murit. Considerat 
victimă a terorii staliniste, a fost reabilitat în anii *80. 

Al doilea sot al mamei sale, Gheorghe Psenit, de profesie învăţător, a fost 
comandant al trupelor moldovene din judeţul Tighina (trupe organizate de Sfatul 
Țării pentru a se opune sovietizării Basarabiei). În 1922, familia se mută la Tighina, 
tatăl vitreg fiind numit subprefect. Acesta a decedat trei ani mai târziu, în urma 
unei afecţiuni cardiace. Din acest mariaj a rezultat o fiică, Liudmila, de profesie 
medic, care în 1942, în timpul războiului, aflată la studii în Elveţia, se căsătoreşte 
cu fiul lui Sabin Manuilă (fost director al Institutului Naţional de Statistică şi 
membru marcant al P.N.T.) şi refuză să se întoarcă în ţară. 

În timpul petrecut la Moscova, 1945-1946, Alexandru Bârlădeanu o întâlneşte 
pe Liubovi (Liuba) Cetkina, cetăţean sovietic de origine modestă (fiică de cizmar), 
de meserie tesátoare, cu care se căsătoreşte înaintea plecării din Rusia, în 1946. În 
România, aceasta va deveni asistent de regizor de film. Cuplul a avut doi copii, o 
fiică Irina, născută în 1949, şi un fiu Alexandru (Sandu), născut în 1952. Într-un 
articol publicat în 2011, politologul Vladimir Tismăneanu susţinea că cei doi copii 
au fost adoptați, aceasta fiind, de altfel, o practica des întâlnită în rândul vechilor 
nomenclaturişti!. Sandu Bârlădeanu emigrează în Elveţia, apoi se stabileşte la 
Paris, în anii '88-'89, acordând mai multe interviuri la radio „Europa Liberă”, in 
care critică regimul Ceauşescu. 

După decesul primei soţii, bolnavă de cancer, la sfârşitul anilor '50, Alexandru 
Bârlădeanu are un al doilea mariaj cu actriţa Marcela Rusu, viitoarea soţie a lui 
Aurel (Leibovici) Baranga?. Ultima soţie a fost Michaela Pamfil-Bârlădeanu, cerce- 
tător la Institutul de Lingvistică al Academiei, fosta soţie a lui Ion Gerota, pe care 
o cunoaşte în ziua morţii lui Gheorghiu-Dej, la 19 martie 1965 şi cu care se căsă- 
toreşte abia după pensionare’. 


Vladimir Tismăneanu, Lumea secretă a nomenclaturii. Amintiri, dezvăluiri, portrete, Editura 
Humanitas, Bucureşti 2012, p. 104. 

1. http ://old.cotidianul.ro/copiii_dictatorului-6785.html, accesat la 12 februarie 2011. Vezi şi 
Vladimir Tismăneanu, op. cit., p. 11. 

2. Şerban Rădulescu Zoner, A fost un destin : amintiri, mărturii, dezvăluiri, Editura Paideia, 
Bucureşti, 2003, p. 335. 

3. Lavinia Betea, Partea lor de adevăr. Alexandru Bârlădeanu despre Dej, Ceauşescu şi Iliescu. 
Convorbiri. ; Maurer şi lumea de ieri. Mărturii despre stalinizarea României ; Convorbiri 
„neterminate ” cu Corneliu Mănescu, Editura Compania, Bucuresti, 2008, p. 165. 

Studii 


Primele trei clase primare le urmează în satul Gura Galbenă, iar din clasa a IV-a 
se mută la şcoala din târguşorul Căuşanii Noi, localităţi în care mama sa era 
repartizată ca învăţătoare. În 1921 intră la Liceul de Băieți din Tighina, iar după 
cinci ani se transferă cu bursă la Liceul Internat din laşi, unde studiază până în 
1928, an în care susţine bacalaureatul. Timp de doi ani a lucrat ca funcţionar la 
revizoratul şcolar al judeţului Tighina, apoi s-a înscris la Universitatea Politehnică 
din Bucureşti, la care renunţă din lipsă de bani. Întors la Iasi, a dat meditații şi a 
lucrat ca suplinitor la Şcoala Comercială şi Şcoala de Ucenici. 

Din 1933 se înscrie la Facultatea de Drept din Iasi, unde îl cunoaşte pe profesorul 
Gheorghe Zane, care îi oferă un post de preparator, apoi de asistent la Catedra de 
Economie Politică, până în anul 1940. 

În 1938, tânărului asistent i se respinge intrarea în Baroul Iaşi, fiind acuzat de 
activitate comunistă. În toată această perioadă s-a declarat simpatizant comunist, 
dar nu s-a înscris în partid, după cum o recunoaşte indirect, din teama de a nu-i fi 
afectată cariera universitară. Cert este că Alexandru Bârlădeanu nu şi-a uitat fostul 
mentor, pe care, după eliberarea din detenţie (fusese deţinut politic din cauza 
poziţiei anterioare în cadrul Partidului National-Táránesc) l-a ajutat în obţinerea 
funcţiei de şef de secţie la Institutul de Cercetări Economice al Academiei!. 


Anii studenţiei - apropierea de mişcarea comunistă 
1933-1940 


Trecutul politic al lui Alexandru Bârlădeanu este în prezent destul de incert, oscilând 
între naţional-ţărănism şi comunism. Aflat sub influenţa mentorului său Gheorghe 
Zane, ia contact cu ideile national-taraniste încă din 1933, participând activ la 
întâlnirile organizaţiei de tineret a Partidului National-Táránesc. Corneliu Coposu 
afirma, într-un interviu acordat lui Vartan Arachelian, că Alexandru Bârlădeanu a 
fost chiar membru al organizaţiei de tineret a P.N.T. - filiala Iasi, fiind recrutat 
de profesorul Zane, care, de altfel, îl recomanda ca fiind un tânăr foarte capabil. 
În opinia liderului țărănist, pe atunci preşedinte al organizaţiei de tineret a P.N.T., 
apartenenţa la juniorii partidului a lui Bârlădeanu ar fi putut fi un tip de camuflaj 
pentru a-şi ascunde activitatea comunistă?. Trebuie precizat însă că în dosarul său 


1. Serban Rădulescu Zoner, op. cit., p. 403. 
2. Corneliu Coposu, Dialoguri cu Vartan Arachelian, Editura Anastasia, Bucureşti, 1992, 
p. 67. 

de cadre nu există nici o menţiune privitoare la trecutul său țărănist, iar informaţiile 
deţinute nu o pot certifica. 

Ca şi în cazul unor alti viitori comunişti, intervenţia în forţă a guvernului țărănist 
pentru înăbuşirea grevelor de la Griviţa din 1933 a constituit o justificare pentru 
îndepărtarea treptată a lui Bârlădeanu de P.N.T. şi apropierea de cercurile comuniste. 
Una dintre motivațiile orientării stángiste de mai târziu s-ar regăsi, după cum mártu- 
riseşte, în contextul social politic de după Primul Război Mondial şi în ascensiunea, 
în deceniul trei, a mişcărilor de extremă dreapta!. Majoritatea liderilor comunişti 
de mai târziu îşi vor justifica în autobiografii atracţia pentru comunism prin antile- 
gionarism, simţul dreptăţii faţă de categoriile sociale marginalizate şi, nu în ultimul 
rând, prin atracţia pentru marxism. Cunoscător al limbii ruse, învățată de la vârsta 
de zece ani, creşte sub influenţa unor scriitori ca Tolstoi şi Turgheniev, iar în 
adolescenţă ia contact cu ideile democratice şi antidecadente promovate de revista 
Viaţa Românească. Abia la începutul studenţiei la Iasi, la vârsta de 18-19 ani, 
începe să citească literatura marxistă, după cum el însuşi declara, atras de analiza 
politico-economică şi mai putin de acţiunea politica’. 

Nici în privinţa începutului activităţii comuniste lucrurile nu sunt foarte clare. 
Un Raport din 29 iulie 1933 al Inspectoratului Regional de Poliţie din Basarabia îl 
menţionează pe Alexandru Bârlădeanu ca membru al nou infiintatului Cerc studen- 
tesc din Tighina, ce reunea 11 studenţi, în majoritate evrei, care „sub pretextul 
organizării de conferinţe, serbări sau procese literare” desfăşurau „o puternică 
propagandă comunistá”*, 

Mai târziu, în timp ce era student al Facultăţii de Drept din Iasi, pune bazele 
unei asociaţii a tuturor cercurilor, denumită Asociaţia Studenţilor Uniti sau Asociaţia 
Studenteascá „Centrele Unite”. Activitatea centrului a fost atent monitorizată de 
către Siguranţă, care efectuează în martie 1934 o perchezitie în căminul studenţilor 
basarabeni. Cu această ocazie sunt arestaţi mai mulţi membri, acuzaţi de activitate 
comunistă, iar organizaţia este dizolvată. După ce a stat ascuns timp de două 
săptămâni, a fost în cele din urmă reţinut. Conform declaraţiei semnate cu această 
ocazie, Alexandru Bârlădeanu, student în anul al doilea, nu recunoaşte apartenenţa 
la vreo organizaţie subversivă sau faptul că ar avea cunoştinţă de asemenea fapte, 
negând şi acuzaţia unui coleg că ar fi deţinut o broşură comunistă“. Nu trebuie uitat 
că la momentul respectiv în oraşele mari, industriale, era în vigoare starea de asediu’, 


1. Betea, Lavinia, op. cit., p. 16. 

2. Ibidem. 

3. Arhivele Nationale Istorice Centrale (în continuare A.N.I.C.), fond C.C. al P.C.R. - Secţia 
Cadre, dosar B1929, f. 17. 

4. Ibidem, f. 24 

5. Starea de asediu a fost instituita in februarie 1933 in Bucuresti, Cernáuti, Galati, Iasi, 
Ploiesti, Timisoara, precum si in zonele industriale din judetul Prahova. 

iar detinerea de materiale propagandistice comuniste, care cereau „răsturnarea 
ordinii de stat”, intra atât sub incidenţa legii menţionate, cât şi a Legii Márzescu!. 

În volumul de interviuri al Laviniei Betea, Bârlădeanu relatează episodul perche- 
ziţiei, menţionând faptul că avea ascunsă in fata de pernă o broșură scrisă pe foita 
de ţigară, ce conţinea rezoluţia Congresului al V-lea al P.C.d.R., dar care nu a fost 
descoperită?. Notele întocmite de Siguranţă consemnează în fapt un denunt al unui 
coleg de cameră, ce nu a putut fi demonstrat”. Acelaşi document îl prezintă pe 
Alexandru Bârlădeanu ca un martor de importanţă deosebită, prin prisma fidelității 
informaţiilor oferite cu privire la activitatea comunistă desfăşurată în căminul în 
care locuia în Iaşi”. 

Legat de momentul Congresului al V-lea, Ghiţă Ionescu afirma că, la acea 
dată, în conducerea partidului apărea un nou grup de tineri, printre care Nicolae 
Ceauşescu, Miron Constantinescu, Constanta Crăciun, Sorin Toma si Alexandru 
Bârlădeanu”, lucru negat de acesta din urmă si neconfirmat până în prezent de 
niciun document. 

O notă din 1934 îl menţionează pe acelaşi Bârlădeanu ca membru al Filialei 
Tighina a Asociaţiei Amicii U.R.S.S., care ia fiinţă la 23 octombrie 1934 şi 
consemnează faptul că a fost arestat pentru activitate comunistă. Într-un istoric al 
penitenciarelor din 1967, între deţinuţi politici care s-au perindat pe la închisoarea 
Văcăreşti, ca Gheorghiu-Dej, Alexandru Drăghici, Moghioros şi Chivu Stoica, 
condamnaţi pentru greve, demonstraţii etc., figurează şi numele lui Alexandru 
Barladeanu®, însă şi această informatie poate fi privită cu rezervă, întrucât nu poate 
fi confirmată şi de alte surse. 

În paralel, Alexandru Bârlădeanu a colaborat la ziarul Manifest” alături de 
George Ivascu®, viitorul director al revistei Contemporanul, care, la începutul 
anilor *70, va găzdui în paginile sale articole destul de critice la adresa politicii 
regimului Ceauşescu, semnate de Bârlădeanu. 


1. Legea persoanelor juridice adoptată la 6 februarie 1924 a constituit baza pentru plasarea în 

afara legii a Partidului Comunist din România în luna aprilie a aceluiaşi an. 

Lavinia Betea, op. cit., p. 15 

A.N.LC., fond C.C. al PC.R. - Secţia Cadre, dosar B1929, f. 25. 

Ghitá Ionescu, Comunismul in Románia, Editura Litera, Bucuresti, 1994, p. 71. 

Arhiva Administratiei Nationale a Penitenciarelor, fond Pazá si Regim, dosar FN/1967-1968, 

vol. II, f. 329; vezi si Andrei Muraru (coord.), Dictionarul penitenciarelor din Románia 

comunistá (1945-1967), Editura Polirom, lasi, 2008, p. 528. 

7. A.N.LC., fond C.C. al PC.R. - Secția Cadre, dosar B1929, f. 8. 

8. George Ivascu (n. 24 iulie 1911, Certesti, jud. Vaslui - d. 1988), profesor, istoric şi critic 
literar, publicist; director al Directiei de presá din MAInf., director al revistelor Contem- 
poranul (1946-1948 şi 1954-1971) si România literară (1972); vezi Gheorghe Crişan, 
Piramida puterii, vol. 1, Oameni politici şi de stat, generali şi ierarhi din România (23 august 
1944 - 22 decembrie 1989), Editura Pro Historia, Bucuresti 2004, p. 187. 


SNOOP 


74 FLORIN S. SOARE 


Legăturile cu mişcarea comunistă erau însă mai profunde decât distribuirea de 
manifeste şi deținerea, în podul casei unui coleg, a unei tipografii clandestine. 
Conform autobiografiei semnate în 1946 la intrarea în partid, Bârlădeanu era 
membru al Ligii Antifasciste şi membru al Comitetului Antifascist din Tighina încă 
din 1934-1935, iar în 1936 a devenit membru în comitetul de conducere, secţiunea 
Iaşi, a Frontului Studenţesc Democrat (înfiinţat în 1934) alături de Gogu Rădulescu! 
şi Alexandru Voitinovici?. Totodată, în 1936, în momentul în care autorităţile 
intentează procese unor militanti comunişti, între care şi Petre Constantinescu-laşi, 
acuzat pentru fapte de subminare a statului român, Alexandru Bârlădeanu apare 
într-o notă a Sigurantei ca reprezentant al studentimii, strângând semnături de 
sustinere’. Întreaga activitate comunistă antebelică îi va fi recunoscută după 1965, 
odată cu recalcularea vechimii în partid. 


Perioada războiului 


Momentul iunie 1940 îl găseşte pe Alexandru Bârlădeanu în Basarabia, în casa 
mamei sale, de unde decide să nu se mai întoarcă, părăsind cariera universitară şi 
devenind cetăţean sovietic. Mama şi sora sa hotărăsc să treacă Prutul în România. 

Între iunie 1940 şi iunie 1941 a devenit colaborator al Institutului de Cercetări 
Economice din Chişinău. În acest context, mai multe note ale Sigurantei il plasau 
pe Alexandru Bârlădeanu în rândul simpatizantilor comunişti, numele său apărând 
într-un tabel al persoanelor care au „slujit în slujba sovietelor şi au manifestat 
contra României în timpul ocupaţiei Basarabiei si Bucovinei”*. 

Din cauza unor probleme de vedere a fost declarat inapt pentru serviciul militar 
şi nu a fost încorporat, în timpul războiului fiind evacuat în Kazahstan. Din septem- 
brie 1941 şi până în noiembrie 1942 a îndeplinit funcţia de director de şcoală 
secundară la Akmolinsk, urmând a fi mobilizat ca lucrător minier în minele de 
cărbuni din Karaganda, în perioada octombrie-decembrie 1942. La intervenţia unui 
secretar de partid a fost detaşat ca profesor de matematică la o şcoală din Karaganda 
până în 1943, după care revine la Institutul de Cercetări Ştiinţifice, acum transferat 
în Bugurslan, în zona munţilor Ural. 

Conform unor documente identificate de Gheorghe Buzatu la începutul anilor "90, 
în Arhiva Centrului pentru Păstrarea Documentatiei Contemporane din Moscova, 


1. În perioada 1934-1937 a deţinut funcţia de preşedinte a F.S.D ; vezi Florica Dobre, op. cit, 
p. 505. 

2. Viitor preşedinte al Tribunalului Poporului (1946) şi al Tribunalului Suprem (1954-1967) ; 
vezi Gheorghe Crişan, op.cit., p. 379. 

3. Ibidem, f. 28. 

4. A.N.LC., fond C.C. al PC.R. - Secția Cadre, dosar B1929, f. 29. 

numele lui Alexandru Bárládeanu apare ín anul 1944, aláturi de cel al lui Sorin 
Toma si Constantin Doncea, pe lista celor remunerati de Komintern pentru serviciile 
aduse'. Fostul lider comunist neagă faptul că ar fi fost stipendiat de Internaționala 
Comunistă, admițând însă posibilitatea ca unele sume primite pentru traducerile 
efectuate pentru Agenţia T.A.S.S. să provină din astfel de surse?. 

În acelaşi registru, într-un interviu acordat Laviniei Betea în 2008, fostul minis- 
tru de Interne din anii 1972-1973, Ion Stănescu, îl acuză pe Alexandru Bârlădeanu 
că ar fi fost spion N.K.V.D.?. 

În august 1943, Comitetul Central al Partidului Comunist al Moldovei îl trimite 
la Moscova pentru specializare la Institutul Central Economic „Plehanov”, unde 
lucrează ca asistent la catedra de economie politică (1945-1946), fără a reuşi să-şi 
termine teza de doctorat. Aici îl are coleg pe Vasile Malinschi, viitorul ministru al 
Comerţului Exterior în perioada 1953-1954 şi guvernator al Băncii Naţionale între 
1963 şi 1977. 

În perioada petrecută la Moscova scrie la ziarul Graiul liber (ziar al prizonierilor) 
şi colaborează la redacţia română a postului Radio Moscova (1943-1945). Este 
momentul în care intră în contact cu Leonte Răutu, Mihail Roller, persoane care 
mai apoi îi vor semna recomandările pentru a intra în partid. Argumentul utilizat 
la acea dată de Leonte Răutu preciza faptul că cei din „conducerea sovietică aveau 
o părere excepţională despre el”*, 

Alexandru Bârlădeanu a fost de asemenea profesor la Institutul nr. 99 al C.C. 
al P.C.(b) U.R.S.S. (Şcoala Antifascistă pentru Prizonieri), secţiunea română, cu 
sarcina expresă de a-i „prelucra” pe prizonierii români din U.R.S.S.5. 

Conform unor note din 26 iunie 1944, Bârlădeanu ia cuvântul la Radio Moscova, 
adresându-se intelectualilor români, pe care îi acuza de participare la decăderea 
culturii române, prin activitatea prohitleristă, denuntánd asasinarea profesorilor 
Iorga şi Madgearu. O lună mai târziu, la 31 iulie 1944, este arestat la Chişinău 
de organele germane, pentru că asculta Radio Moscova şi difuza ştirile în rândurile 
ostaşilor germani”. 


1. Gheorghe Buzatu, Românii în arhivele Kremlinului, Editura Univers Enciclopedic, Bucureşti, 
1996, p. 139. 

2. Lavinia Betea, op. cit., p. 22 

3. http: //www.jurnalul.ro/special/special/interviu-cu-ion-stanescu-2008-545989.html, accesat 

la 25 februarie 2011. 

A.N.I.C., Fond C.C. al P.C.R. - Secţia Cadre, dosar B1929, ff. 50-51. 

. Ibidem, f. 61 v. 

A.N.I.C., fond 95, dosar nr. 121535, f. 1. 

A.N.LC., fond C.C. al PC.R. - Secţia Cadre, dosar B1929, ff. 29-30. 

Activitate profesionala 


Începând cu anul 1946, Alexandru Bârlădeanu a fost numit profesor la Institutul 
de Studii Economice (viitoarea ASE), unde ţine un curs despre economia politică 
a capitalismului în viziune marxistă, iar în 1949 devine şeful Catedrei de Economie 
Politică!, funcţie la care va renunţa în 1952 pentru a se dedica în exclusivitate 
activităţii din minister. 

Deşi nu a publicat nicio lucrare, lucru contestat după revoluţie, la data de 2 iulie 
1955, devine membru al Academiei Române, la propunerea lui Mihail Ralea, Iorgu 
Iordan şi Petre Constantinescu-laşi, fiind ales de către academicieni precum Grigore 
Moisil, Traian Săvulescu, Nicolae Profiri, Nicolae Hortolomei, Elie Carafoli?. 
După cum mărturiseşte el însuşi, la baza alegerii sale ca membru a stat o operă cu 
realizări practice, între care reforma monetară din 1947 şi abandonarea sistemului 
de cartele”. Lipsa publicaţiilor ulterioare intrării în Academie este pusă pe seama 
dificultăţilor create de cenzura comunistă în anii de după pensionare. 

A reprezentat România în calitate de expert la Comisia economică a O.N.U. 
pentru Europa, iar în perioada 9 decembrie 1967 - 11 decembrie 1968 a fost 
preşedintele Consiliului National pentru Cercetare Ştiinţifică (C.N.C.S.)*. 

După căderea regimului comunist, a fost membru de onoare al Academiei de 
Ştiinţe a Republicii Moldova, din 19915, copreşedinte al Adunării Constituante 
(1990-1991), director onorific al ziarului Azi, publicaţie a F.S.N. 

La data de 2 februarie 1992, în Adunarea Generală a Academiei Române a fost 
ales vicepreşedinte, funcţie pe care a deținut-o până la 1 februarie 1994, momentul 
retragerii din viaţa publică. 


Vechime în partid 


Membru al P.C.(b) al U.R.S.S., Al. Bârlădeanu se întoarce în România la 16 iunie 
1946 cu acordul partidului şi devine membru al P.C.R., activând în organizaţia de 
bază din Bucureşti. Primeşte, la momentul respectiv, carnetul cu numărul 284. 
Comisia de verificare prezidată de Vasile Vaida€, întrunită la 10 aprilie 1949, 
stabileşte stagiul în partid pentru Alexandru Bârlădeanu începând cu 1946. În urma 


1. Dan Petre, Preşedinţii Adunării Deputaţilor şi ai Senatului României 1862-2004, Editura 
Meronia, Bucureşti, 2004, p. 24. 

. Lavinia Betea, op. cit, p. 25. 

. Ibidem. 

. Florica Dobre, op. cit., p. 93. 

. Dan Petre, op. cit., p. 24. 

. Vasile Vaida (n. 1909 - d. 1987), cizmar, membru al C.C. al P.C.R. între 21 octombrie 
1945 şi 28 decembrie 1955; vezi Gheorghe Crişan, op. cit., p. 367. 

unei reverificări cerute de acesta în august 1950, Comisia Controlului de Partid îi 
recunoaşte stagiul din 1943, moment în care şi-a început activitatea în cadrul 
P.C.(b) U.R.S.S.!. 

Venirea la putere a lui Nicolae Ceausescu, intentia acestuia de a-i fideliza pe 
unii dintre ,greii” partidului, ca si efortul constant de legitimare a acestuia prin 
suprapunerea activitátii partidului in anii ilegalitátii cu existenta unui front antifascist 
au facut ca lui Alexandru Bárládeanu sá i se recunoascá vechimea in partid incepand 
cu anul 1935, primind carnetul cu numárul 00000052. 


Funcţii în cadrul partidului 


Întors în ţară din delegaţia prezentă la Conferinţa de Pace, candidează la alegerile 
din noiembrie 1946 în judeţul Baia, pe listele Blocului Partidelor Democratice. 
Conform propriei declaraţii, refuză semnarea proceselor-verbale falsificate şi se 
retrage de pe listă, în locul său fiind ales candidatul țărănist loan Huditá?. 

Este cooptat în Comitetul Central al P.M.R. abia la 28 februarie 1955. Odată 
cu promovarea de către Gheorghiu-Dej a unei noi direcţii în politica externă, în 
strânsă legătură cu politica economică, direcţie continuată în primii ani şi de 
Nicolae Ceauşescu, Alexandru Bârlădeanu începe parcurgerea unui adevărat cursus 
honorum în cadrul partidului: membru supleant al Biroului Politic al C.C. al 
P.M.R. (23 noiembrie 1962 - 22 martie 1965), membru al Biroului Politic al C.C. 
al P.M.R. (22 martie - 22 iulie 1965), membru al Prezidiului Permanent al C.C. 
al P.C.R. (23 iulie 1965 - 12 august 1969), membru al Comitetului Executiv al 
C.C. al P.C.R. (23 iulie 1965 - 12 august 1969). În 1989, ca urmare a semnării 
„Scrisorii celor şase”, este exclus din partid de către Secretariatul Comitetului de 
Partid al Sectorului 1. 


Activitate publică 


Întoarcerea în ţară şi depunerea adeziunii de intrare în PCR marchează începutul 
ascensiunii sale politice, care avea să-l ducă spre cele mai importante funcţii pe 
linie de partid şi de stat, aflându-se în permanenţă în cercul decizional al puterii. 
Privit de la început ca un specialist format în Uniunea Sovietică, lui Alexandru 
Bârlădeanu i s-au încredinţat funcţii în domeniul economiei, aflându-se mai tot 


A.N.LC., fond C.C. al PC.R. - Secţia Cadre, dosar B1929, ff. 12-13. 
. Lavinia Betea, op.cit., pp. 24-25. 

. Ibidem, p. 77. 

. Florica Dobre, op. cit., p. 92. 

timpul in preajma lui Dej. Trebuie mentionat si meritul lui Gheorghiu-Dej de a fi 
promovat in functii din sectorul economic o serie de tehnocrati care vor contribui 
la stabilizarea economiei postbelice. Pozitiile la nivel inalt detinute de Bárládeanu 
i-au permis acestuia implementarea unor programe care au facut trecerea spre 
economia planificata. 

Îşi începe activitatea ca adjunct al şefului de secţie la Direcţia economică a 
Comitetului Central al P.C.R., condusă de Petre Báláceanu!. Fără a avea un rol 
important, a făcut parte din grupul de experţi economici ai Comisiei guvernamen- 
tale române, alături de Bucur Schiopul, George Pascu şi Herbert Zillber, la Con- 
ferinta de Pace de la Paris (1946-1947). De asemenea, participă, alături de Gh. 
Gheorghiu-Dej, I. Gh. Maurer, Simion Zeiger şi Alexandru Alexandrini’, la încheie- 
rea unui nou acord economic cu U.R.S.S., în februarie 19475. Reîntors în ţară, 
este adus de către Gheorghiu-Dej (proaspăt ministru) în funcţia de secretar general 
la Ministerul Economiei Naţionale“, pe care a deținut-o între noiembrie 1946 şi 
martie 1948. În această calitate a fost implicat, alături de Ion Gh. Maurer, Aurel 
Vijoli, Gh. Gaston Marin şi adjunctul ministrului de Finanţe sovietic, în elaborarea 
„stabilizării” monetare din 19475, măsură cu un vădit caracter de clasă. 

În 1948, în vederea „întăririi” Ministerului Comerţului, Alexandru Bârlădeanu 
este solicitat expres de către Vasile Luca pentru a prelua funcţia de ministru adjunct 
la Ministerul Comerţului Exterior. Ocupă acest post până în septembrie 1948, 
moment în care este numit ministru al Comerţului Exterior“. Încă de la început se 
confruntă cu numeroase probleme, generate în special de Legea privind nationali- 
zarea întreprinderilor industriale, bancare, de asigurări, miniere şi de transporturi 
din iunie 1948, măsură care duce la blocarea relaţiilor comerciale cu state ca 
Anglia, Franţa, S.U.A., Italia, Israel, Germania, Olanda, Belgia, Suedia. Gheorghe 
Apostol recunoaşte meritul lui Bârlădeanu în redresarea comerţului exterior prin 
tratative şi înţelegeri pentru plata unor despăgubiri, prin intermediul exporturilor 
de produse industriale şi agricole, eşalonate pe o perioadă mai lungă”. Chiar în 
şedinţa Secretariatului C.C. al P.M.R. referitoare la situația din Ministerul Comer- 
tului Exterior pe linie politică externă şi probleme de economie, Bârlădeanu expune 
pe un ton cât se poate de tranşant o serie de probleme punctuale în activitatea 
ministerului : lipsa cadrelor, dificultatea cu care se aprobă plecările în străinătate, 


1. Vezi Gheorghe Crişan, op. cit., p. 42. 

2. La acea dată ministru secretar de stat la Departamentul Finanţelor din partea P.N.L. (23 august 
1945 - 7 noiembrie 1947); cf. ibidem, p. 21. 

3. Cristina Păiuşan, Narcis Dorin Ion, Mihai Retegan, Regimul comunist din România. O cro- 

nologie politică (1945-1989), Editura Tritonic, Bucureşti, 2002. 

În 1947 îşi schimbă denumirea în Ministerul Industriei şi Comerţului. 

Lavinia Betea, op. cit., p. 91. 

A.N.I.C., fond Consiliul de Stat — Decrete, dosar nr. 11/1948 vol. II, f. 109. 

Gheorghe Apostol, Eu si Gheorghiu-Dej, Ediţie de casă. Regie proprie, 1998, p. 172. 

dependenta de activitatea celorlalte ministere (lipsa productivitatii), necesitatea 
stabilirii unui plan pe mai multi ani, elaborarea unor másuri de standardizare a 
calităţii mărfurilor pentru export etc.!. Bârlădeanu semnalează în primul rand lipsa 
unei separări între politica externă şi politica economică a statului, care „pentru a 
păstra caracterul principial politic, [...] a îngreunat sarcinile economice?”. 

Poziţiile membrilor Biroului Politic erau la acea dată împărţite : în timp ce Ana 
Pauker îi lua apărarea ministrului în funcţie, solicitând detaşarea lui Gogu Rădulescu 
şi aducerea sa pe postul de adjunct la Ministerul Comerţului Exterior”, tonul 
tranşant al ministrului Comerţului nu avea cum să-l lase indiferent pe Gheorghiu-Dej 
şi, cu atât mai mult, pe dogmaticul preşedinte al Comisiei de Stat a Planificárii, 
Miron Constantinescu. De altfel, raporturile dintre Ministerul Comerţului Exterior 
şi Consiliul de Stat al Planificării nu au fost dintre cele mai bune, lucru cauzat în 
parte si de relaţiile reci dintre Bârlădeanu şi Miron Constantinescu“. Acesta din 
urmă a formulat critici sistematice” cu privire la activitatea ministrului Comerţului 
Exterior, atât punctual, pe probleme economice, cât şi pe probleme de eficienţă a 
conducerii ministerului, care era „dezorganizat din cauză că tovarăşul Bârlădeanu 
e mereu plecat®”. 

Este criticat în mai multe rânduri şi de Gheorghiu-Dej, munca sa fiind catalogată 
drept „sectaristă”. De exemplu, în şedinţa Secretariatului CC din 27 martie 1950’ 
lui Bârlădeanu i se impută faptul că nu a luat în seamă propunerea de a trimite la 
specializare şi de a înfiinţa şcoli pentru cadrele din comerţul exterior, iar, în şedinţa 
din 31 martie, Dej revine cu aceleaşi critici cu privire la lipsa unui plan de organizare 
mai bună a relaţiilor economice cu China: „Noi am discutat să intocmiti un plan. 
Trebuie să-l luăm pe Bârlădeanu şi să-l frecăm, lucrează foarte sectar”8. Doi ani 
mai târziu, acelaşi Gheorghiu-Dej acuză cu o mare duritate activitatea ministerului 
si în special a ministrului : „să facem o critică foarte aspră lui Bârlădeanu care s-a 
lăsat prizonierul specialiştilor vechi, a tot felul de speculanti care trăiesc acolo, 
s-au înconjurat cu elemente caracteristice şi el însuşi a contribuit, n-a vrut să aplice, 
n-a fost de acord cu punctul de vedere al partidului pentru a ridica oameni, noi 


A.N.I.C., fond C.C. al PC.R. - Cancelarie, dosar nr. 70/1949, ff. 5-8. 

. Ibidem, f. 5. 

. Ibidem, f. 13. 

. Lavinia Betea, op. cit., p. 72. 

. Cu privire la disputele dintre Barladeanu si Miron Constantinescu, vezi ,,Sedinta Secre- 
tariatului C.C. al P.M.R. din 21 septembrie 1949, cu privire la planul de import-export pe 
anul 1950 şi asigurarea planului de export pe anul 1949”, A.N.I.C., fond C.C. al P.C.R. - 
Cancelarie, dosar nr. 80/1949, ff. 4-17. 

6. Vezi ,,Stenograma Sedintei Biroului Politic al C.C. al P.M.R. privind Proiectul Planului de 

Stat pe anul 1950”, A.N.I.C., fond C.C. al P.C.R. - Cancelarie, dosar nr. 68/1949, f. 6. 

7. A.N.ILC., fond C.C. al PC.R. - Cancelarie, dosar nr. 23/1950, ff. 14-24. 

8. Ibidem. 

cadre. De ce n-am facut? Am pierdut cel putin 4 ani. Meritá sa fie bátut numai 
pentru asta”!. 

Un alt episod delicat, care ar fi putut avea repercusiuni grave asupra ministrului 
în funcţie, s-a consumat în 1952, când Gogu Rădulescu, adjunct la Ministerul 
Comerţului Exterior (MCE), a fost acuzat de „deviere de dreapta” într-un scandal 
legat de subminarea economiei. Bârlădeanu este aspru criticat de către Gheorghiu- 
-Dej pentru faptul că a luat apărarea adjunctului său?. Episodul este relatat de către 
fostul ministru, care vorbeşte de plătirea unor polite între Miron Constantinescu si 
Gogu Rădulescu, critici care s-au răsfrânt indirect şi asupra sas. În scurtă vreme, 
Gogu Rădulescu a fost arestat şi anchetat, ca probe fiind aduse o serie de interceptări 
telefonice“. Convorbirile telefonice ale lui Alexandru Bârlădeanu sunt puse sub 
ascultare ; la fel, cele ale Anei Pauker, ale lui Vasile Luca, Teohari Georgescu, Ion 
Gheorghe Maurer, Valter Roman, această practică a Securităţii fiind inaugurată încă 
din 1948 şi intens folosită în anii următori. De întreaga operaţiune răspundea 
aşa-numita Unitate „T” a Direcţiei Tehnice a Securităţii”. 

Pe lângă activitatea sa de la MCE, se implică în discutarea proiectului de 
program pentru reorganizarea învăţământului superior din 1952, pledând pentru 
desfiinţarea majorităţii institutelor de cercetare (de exemplu, Institutul Pedagogic 
de Matematică, Institutul Arhivistic, Institutul de Metalurgie Prelucrătoare) şi a 
facultăţilor care oferă pregătire juridică. Pornind de la obiectivul major asumat de 
Ministerul Economiei, de a pune în aplicare planurile de integrare economică, 
acesta susţine în permanenţă acordarea unui rol important contabilităţii ca parte a 
sistemului economiei planificate în detrimentul altor specializări: „să nu creăm 
oameni filosofi economici”’. 

Începând cu 1954, devine vicepreşedinte şi prim-vicepreşedinte al Comitetului 
de Stat al Planificării, făcând parte din delegaţia română ce a dus tratative la 
Moscova cu sovieticii cu privire la „răscumpărarea” sovromurilor®, militând, de 


1. Vezi ,,Stenograma sedintei Biroului Politic al C.C. al P.M.R. din 23 iunie 1952”. Este aceeasi 

sedintá in care Ana Pauker este demisá din functia de ministru al Afacerilor Externe si se 

decide ca Vasile Luca, Ana Pauker si Teohari Georgescu să-şi facă autocritica; A.N.I.C., 

fond C.C. al P.C.R. - Cancelarie, dosar nr. 56/1952, ff. 3-42. 

A.N.I.C., fond C.C. al P.C.R. - Cancelarie, dosar nr. 56/1952, ff. 3-42. 

Lavinia Betea, op. cit., p.106. 

Ibidem, p. 107. 

Ibidem, p. 102. 

Vezi „Stenograma şedinţei Biroului Politic al C.C. al P.M.R. din data de 7 octombrie 1948, 

pentru discutarea proiectului de program al învăţământului superior”, vezi A.N.I.C., fond 

C.C. al PC.R. - Cancelarie, dosar nr. 41/1948. 

7. Ibidem. 

8. Florian Banu, Asalt asupra economiei României - De la Solagra la Sovrom (1936-1956), 
Editura Nemira, Bucuresti, 2004, pp. 168-169. 

asemenea, in plan intern pentru desfiintarea regimului de cartele (1954) si a cotelor 
obligatorii din agriculturá (1956)'. 

La data de 15 mai 1954 este eliberat din functia de ministru al Comertului 
Exterior? si numit succesiv in functiile de vicepresedinte, prim-vicepresedinte si 
preşedinte al Comitetului de Stat al Planificării (între 1954 şi 1955, respectiv 1955 
şi 1957). De asemenea, a participat în repetate rânduri, ca expert din partea 
României, în Comisia Economică a Organizaţiei Naţiunilor Unite. Bârlădeanu con- 
duce delegaţii guvernamentale în Franţa, S.U.A., Elveţia, Italia, Marea Britanie, 
Belgia, Olanda. După 1959 sunt restabilite relaţii economice cu R.EG.*. În acelaşi 
timp, relaţiile cu sovieticii se răcesc treptat, aducându-se nu de puţine ori critici în 
privinţa exploatării sovietice prin intermediul sovromurilor. 


Reprezentant al României la C.A.E.R. (1957-1964) 


Gheorghiu-Dej iniţiază distantarea de Uniunea Sovietică în primul rând prin deschi- 
derea economică spre Occident, artizanul acestei politici fiind considerat Bârlădeanu 
care, alături de Maurer, în ciuda animozitátilor existente între cei doi”, împărtăşesc 
aceeaşi viziune în politica externă. 

În 1957 este numit reprezentant al României la C.A.E.R., funcţie pe care o 
îndeplineşte până în 1964, în 1960 fiind ales membru al Comitetului Executiv al 
organismului menţionat. 

În 1959 Alexandru Bârlădeanu elaborează împreună cu un grup de economişti 
o schiţă de program de dezvoltare pe 15 ani, în care era conturat profilul economic 
al României. Viziunea expusă în documentul menţionat este esenţială pentru intele- 
gerea politicii economice a statului din anii '60-'70, bazată pe subordonarea agri- 
culturii, industriei, dezvoltarea extensivă şi intensivă a industriei grele, investiţii 
în tehnologia de vârf, definitivarea colectivizării etc.°. 


1. Petre Dan, Preşedinţii Adunării Deputaţilor si ai Senatului României 1862-2004. Mică 
enciclopedie, Editura Meronia, Bucureşti, 2004, p. 25. 

2. „Decret al Prezidiului M.A.N. nr.185 din 15 mai 1954 privind eliberarea tov. Bârlădeanu 
Alexandru din funcţia de Ministru al Comerţului Exterior şi tov. Gaston Marin din funcţia 
de Ministru al Energiei Electrice şi Industriei Electrotehnice”, A.N.I.C., fond Consiliul de 
Stat — Decrete, dosar nr. 4/1954 vol. I, f. 176. 

3. A.N.I.C., fond C.C. al PC.R. - Sectia Cadre, dosar B1929, f. 8. 

Lavinia Betea, op. cit., p. 116. 

5. Vladimir Tismăneanu, Arheologia Terorii, ed. a III-a, Editura Curtea Veche, Bucuresti, 
2008, p. 267. 

6. Dan Cătănuş, Tot mai departe de Moscova... Politica externă a României în contextul 
conflictului sovieto-chinez 1956-1965, 1.N.S.T., Bucuresti, 2011, p. 256. 

La începutul anilor '60 Bârlădeanu a avut de gestionat o problemă delicată, 
generată de intenţia Kremlinului de a face din C.A.E.R. un instrument pentru 
integrarea economică a statelor comuniste, prin introducerea principiului diviziunii 
muncii şi crearea unui organism suprastatal de planificare (planul E.B. Valev)'. 
Atitudinea, contrară intereselor economice sovietice, pe care Alexandru Bârlădeanu 
o adoptă în repetate rânduri, culminând cu poziţia exprimată în cadrul Comitetului 
Executiv al C.A.E.R. la 15 februarie 1963, îl face pe Hruşciov să ceară demiterea 
ministrului român?. Acesta este însă promovat în poziţia de membru supleant al 
Biroului Politic, iar poziţia sa este aprobată de Plenara Comitetului Central al 
PM.R. din 5-8 martie 1963°. 

În noul context, această distantare de Uniunea Sovietică în plan economic s-a 
făcut pe trei paliere : distantarea de C.A.E.R., dezvoltarea de proiecte comune cu 
Iugoslavia şi achiziţionarea de tehnologie din Vest, culminând, în plan politic, cu 
„Declaraţia cu privire la poziţia Partidului Muncitoresc Român în problemele 
mişcării comuniste şi muncitoreşti internaţionale adoptată de Plenara lărgită a 
C.C. al PM.R. din aprilie 1964”, la redactarea căreia Răutu şi Bârlădeanu au 
contribuit direct’. 

Fără a i se subestima importanţa, declaraţia din aprilie 1964 a constituit, pentru 
vechea gardă dejistă, argumentul ultim în conturarea aşa-numitului „mit al grupării 
naţionale”, a existenţei unui grup în frunte cu Gheorghiu-Dej care i-a înlăturat pe 
moscoviți din fruntea partidului, putând astfel să afirme suveranitatea şi chiar 
independența României faţă de Uniunea Sovietică”. 


1. Vezi Florian Banu, Liviu Táranu, Aprilie 1964 - „Primăvara de la Bucureşti”. Cum s-a 
adoptat „Declaraţia de independenţă a României ?”, Editura Enciclopedică, Bucuresti, 
2004. 

2. Vladimir Tismăneanu, Stalinism pentru eternitate. O istorie politică a comunismului româ- 
nesc, Editura Humanitas, Bucureşti, 2005, p. 217. Pentru disputele din cadrul C.A.E.R. la 
începutul anilor 60, vezi şi Mihai Retegan, Război politic în blocul comunist. Relaţii 
româno-sovietice în anii '60. Documente, Editura Rao, Bucuresti, 2002, şi Mihai Retegan, 
Alexandru Duţu, Război politic în blocul comunist. Relaţii româno-sovietice : documente, 

despre stalinizarea Romániei, Editura loan Slavici, Arad, 1995; Lavinia Betea, Alexandru 
Bârlădeanu despre Dej, Ceauşescu şi Iliescu. Convorbiri, Evenimentul Românesc, Bucuresti, 

1998; Paul Niculescu Mizil, De la Comintern la comunism national. Despre Consfátuirea 

Perioada ceausista 


Jocul abil al lui Ceausescu din primii ani ai preluárii conducerii a facut ca Alexandru 
Bârlădeanu, ca şi alti reprezentanţi ai gărzii dejiste, să fie valorizati, oferindu-li-se 
functii importante si distinctii. Pe linie de partid, devine membru plin al Biroului 
Politic (22 martie - 23 iulie 1965)!, membru al Prezidiului Permanent si al Comi- 
tetului Politic Executiv - C.P.Ex. al C.C. al P.C.R. (23 iulie 1965 - 12 august 
1969), iar pe linie de stat, din 1966 pana in 1968, vicepresedinte al Consiliului de 
Miniştri şi preşedintele Consiliului National pentru Stiinta’. 

Aflat în plin proces de consolidare a puterii şi depunând eforturi constante de 
legitimare, Nicolae Ceauşescu începe treptat să se debaraseze de membrii vechii 
gărzi, în special din raţiuni de delegitimare a predecesorului, şi mai ales de cei 
care creau opoziţie sau măcar puneau la îndoială măsurile iniţiate. 

La împlinirea vârstei de 55 de ani, Alexandru Bârlădeanu îi înaintează pentru 
prima dată lui Ceauşescu demisia invocând motive de sănătate, solicitare pe care 
acesta o respinge. După mai multe disensiuni, a fost eliberat treptat din funcţiile 
pe linie de stat? (preşedinte al Consiliului National Ştiinţific, vicepreşedinte al 
Consiliului de Miniştri) şi apoi de partid (membru al Prezidiului C.P.Ex., membru 
al C.C.). Motivele acestei lente debarasări de unul dintre membrii C.P.Ex. rezidă, 
după cum Bârlădeanu mărturisea, în orgoliul crescând al liderului politic care, 
treptat, manifesta intoleranta faţă de orice poziţie sau punct de vedere neconform 
cu viziunea sa. Amintim aici momentul adoptării decretului împotriva avortului din 
1966, pe care chiar Bârlădeanu îl consideră primul pas în ruptura cu Ceauşescu. 
Raportându-ne la momentul deciziei restrictionárii avorturilor, se pot observa unele 
inexactitati între interviul acordat Laviniei Betea şi stenogramele sedintelor C.P.Ex. 
În primul rând, au existat două şedinţe ale C.P.Ex., care s-au soldat cu adoptarea 
în final a Decretului nr. 770/1966, Bârlădeanu fiind prezent la ambele discuţii”. Cu 


Bucuresti, 2002 ; Paul Niculescu Mizil, O istorie trăită. Memorii, vol. II, Editura Demo- 
cratia, Bucuresti, 2003. 

1. Vezi „Stenograma şedinţei Plenare a Comitetului Central al P.C.R. cu privire la alegerea 
secretarului general al C.C. al P.C.R., la numărul şi componenţa organelor executive ale 
C.C. al P.C.R. din 23 iulie 1965”, A.N.I.C., fond C.C. al P.C.R. - Cancelarie, dosar nr. 
102/1965, ff. 4-8. 

2. Florica Dobre (coord.), op. cit., p. 92. 

3. „Decretul 1120 din 4 decembrie 1968 privind eliberarea tovarăşului Alexandru Bârlădeanu, 
vicepreşedinte al Consiliului de Miniştri şi preşedinte al Consiliului National al Cercetării 
Ştiinţifice”, în Buletinul Oficial nr. 157, 11 decembrie 1968; „Decretul 44 din 27 ianuarie 
1969 privind eliberarea tovarăşului Alexandru Bârlădeanu din funcţia de vicepreşedinte al 
Consiliului de Miniştri”, în Buletinul Oficial, nr. 12, 27 ianuarie 1969. 

4. Vezi „Stenograma Sedintei Comitetului Executiv al C.C. al P.C.R. din 2 august 1966 - 
A.N.I.C., Fond C.C. al P.C.R. - Cancelarie”, dosar nr. 102/1966, ff. 14-26, şi „Stenograma 

wets a 


doua sedinte, pozitia sa nu a fost nicidecum una critica. Singurele critici aduse 
preconizatei măsuri aparţin lui Maurer, persoană cu care Alexandru Bârlădeanu 
pare a se identifica la mai bine de 25 de ani de la adoptarea ei. 

Poate cea mai vizibilá opozitie manifestatá de Bárládeanu a fost cea legatá de 
viziunea asupra economiei, deoarece a pledat in permanentá pentru o reformá 
economicá autenticá ce viza descentralizarea decizionalá, promovarea cointeresárii, 
stabilirea unui raport rational între acumulare si consum etc.'. În 1966 a fost invitat 
la Academia Franceză, unde a ţinut conferinţa cu tema „Reflexiuni asupra unor 
probleme economice ale României”, în care ridica problema cointeresării materiale 
în industrie şi agricultură?. 

Ultimele vizite importante efectuate au fost în Franţa, la 27 iulie 1967, ca 
membru al delegaţiei guvernamentale române şi în Statele Unite, în iunie 1968. 
Înaintea acestei ultime vizite a mai avut loc un episod extrem de tensionat, cu un 
schimb dur de replici între Ceauşescu şi Bârlădeanu pe tema retragerii indemnizaţiei 
academicienilor. Virulenta poziţiei exprimate l-a înfuriat atât de tare pe Ceausescu, 
încât a cerut sancţionarea oponentului. 

În 1968, la vârsta de 57 de ani, Alexandru Bârlădeanu se pensionează şi se 
retrage la Breaza, păstrând în continuare legături numai cu Gheorghe Apostol. 
Retragerea nu a însemnat şi ieşirea din viaţa publică, continuând să scrie, în anii 
1970-1971, în revista Contemporanul articole critice la adresa politicii economice 
a statului, dar şi la adresa lui Ceauşescu. Pentru aceste motive, este chemat de Emil 
Bodnăraş la sediul Comitetului Central, unde i se comunică hotărârea prezidiului 
de a-i limita orice activitate publicistică’. 


Scrisoarea celor şase 


Frustrările vechii elite dejiste acumulate în toată această perioadă de marginalizare 
pe fondul unei erodări crescute a poziţiei lui Ceauşescu pe plan internaţional 
defulează la 10 martie 1989, când şase activişti din „vechea gardă” - Alexandru 
Bârlădeanu, Gheorghe Apostol (fost membru al Comitetului Executiv al C.C. al 
P.C.R.), Silviu Brucan (fost redactor-şef la Scânteia), Corneliu Mănescu (fost 
ministru de Externe), Grigore Răceanu (fost ilegalist) şi Constantin Pirvulescu 
(membru fondator al P.C.R.) — întocmesc o scrisoare deschisă, făcută publică de 


Sedintei Comitetului Executiv al C.C. al P.C.R. din 27 septembrie 1966”, A.N.I.C., fond 
C.C. al PC.R. - Cancelarie, dosar nr. 127/1966, ff. 21-24. 

1. Dan Petre, op. cit., p. 25. 

2. Florin Abraham, art. cit., pp. 222-224. 

3. Lavinia Betea, Alexandru Bárládeanu despre Dej..., ed. cit., p. 178. 

posturile B.B.C., „Europa Liberă” şi Vocea Americii în data de 14 martie 1989, 
în care denunţă întreaga politică internă şi externă promovată de liderul de la 
Bucuresti’. 

Reacţia lui Ceausescu a venit prompt, încă din 13 martie fiind convocată o 
şedinţă a Comitetului Politic Executiv în care sunt infierati cei şase semnatari, 
numiţi „derbedei politici, declasati şi moral, şi politic”, iar acţiunea este catalogată 
ca „trădare”?. În privinţa lui Alexandru Bârlădeanu, Ceauşescu afirmă că acesta 


>» 


„se afla de mai mult timp în anchetă” pentru că „în ultimii ani se transformase în 
vânzător a tot felul de lucruri” şi „lucra cu un grup de borfasi”*. Conform propriei 
declaraţii, pentru a fi redus la tăcere, Securitatea recurge la o înscenare. Fişa sa de 
cadre consemnează faptul că în vara anului 1988, Bârlădeanu vinde un scrin unui 
cetăţean român ce primise dreptul de a se stabili în Germania. În urma tranzacţiei, 
a fost acuzat de încălcarea Legii nr. 3/1972 cu privire la activitatea de comerţ inte- 
rior (tranzacţie ilicită a unor bunuri ce fac parte din patrimoniul cultural-national) 
şi a Legii nr. 23/1971 privind apărarea secretului de stat în RSR, pe motiv că a 
intrat în legătură cu cetăţeanul vest-german Bujaker Alexandru, agent al serviciilor 
de spionaj ale R.F.G.*. De asemenea, i se impută faptul că „a cultivat şi incitat 
concepţiile şi atitudinea sa retrogradă, duşmănoasă, antipartinică şi membrilor 
familiei”5. Este vorba de fiul său Alexandru, stabilit la Paris, care ataca regimul în 
diferite interviuri acordate la radio „Europa Liberă”. Fără a se face menţiunea 
„Scrisorii celor şase”, acelaşi document preciza ca acesta „şi-a creat şi întreţinut 
legături în ţară şi în exterior şi cu alţi agenţi ai unor ţări occidentale, ai unor 
organizaţii reacționare, elemente duşmănoase făcând comentarii ostile referitoare 
la realizările obținute de poporul nostru”. 

Represaliile nu au întârziat. În urma şedinţei C.P.Ex. din 13 martie 1989, fostul 
ministru este ridicat de către Securitate, anchetat în mai multe rânduri, iar în aprilie 
1989 i se pune în vedere părăsirea în termen de 48 de ore a locuinţei şi i se impune 
domiciliu obligatoriu într-un bloc din Vatra Luminoasă”. Pe linie de partid este 


sancţionat de Secretariatul Comitetului de Partid al Sectorului 1 cu excluderea, fiind 


1. Vezi şi Ion Jianu, Gheorghe Apostol şi scrisoarea celor şase, Editura Curtea Veche, Bucuresti, 
2008. 

2. „Stenograma şedinţei Comitetului Politic Executiv al C.C. al P.C.R. din ziua de 13 martie” 

a fost publicată in Mircea Răceanu, Infern ’89. Povestea unui condamnat la moarte, ed. 

a Il-a, Editura Curtea Veche, Bucureşti, 2009, pp. 546-551. 

Ibidem. 

4. „Fişă de cadre Alexandru Bârlădeanu, 1989”, publicată în Gheorghe Buzatu, Agresiunea 

comunismului in România, vol. II, Documente din arhivele secrete: 1944-1989, Editura 

Paideia, Bucureşti, 1998, p. 182. 

Ibidem. 

Ibidem. 

7. Lavinia Betea, Alexandru Bârlădeanu despre Dej..., ed. cit., p. 187. 

acuzat că „a săvârşit abateri deosebit de grave de la prevederile statutului partidului, 
ale legilor statului, de la normele eticii şi echităţii socialiste, ale moralei şi conduitei 
comuniste, incompatibile cu calitatea de membru al Partidului Comunist Român, 
de cetăţean al R.S. România în prezent fiind în cercetarea organelor de stat pentru 


fapte penale”. 


Epilog 


Marginalizarea pentru mai bine de 20 de ani a lui Alexandru Bârlădeanu nu a 
însemnat sfârşitul carierei politice a fostului lider, care, după episodul „Scrisorii 
celor şase” revine în plan public cu ocazia evenimentelor din 1989. După aproximativ 
260 de zile de domiciliu obligatoriu, în ziua de 22 decembrie se deplasează la 
televiziune, din proprie iniţiativă conform declaraţiilor sale, unde intră în direct, 
prezentat fiind de Teodor Brateş ca „academicianul veteran al mişcării noastre 
revoluţionare” şi cel care „a ţinut sus steagul luptei pentru libertate, pentru adevă- 
ratul socialism, şi a avut de suferit”?. 

Alături de Silviu Brucan, Alexandru Bârlădeanu este cel care gândeşte structura 
puterii postdecembriste, face propuneri cu privire la organizarea instituţiilor de stat 
şi la modificarea legislaţiei, asigurând totodată conservarea fostei administrații 
comuniste. Aducerea în prim-plan a unor membri de partid marginalizati în timpul 
regimului Ceauşescu avea în primul rând rolul de a evita, la nivel public, prezentarea 
evenimentelor în desfăşurare ca anticomuniste. Discursul lui Bârlădeanu de la 
televiziune din data de 22 decembrie este elocvent: „Vreau să mă adresez în primul 
rând acuma membrilor de partid. Partidul Comunist Român, de 20 de ani s-a făcut 
incapabil şi inapt să guverneze. Pentru că partidul s-a predat în mâinile unui singur 
tiran”, încheindu-se cu mesajul „Nu distrugeti nimic ce este al nostru, al tuturora ! că 

În ziua de 22 decembrie 1989 apare în sediul Comitetului Central alături de Ion 
Iliescu, Silviu Brucan, Petre Roman, Stefan Guse, Nicolae Militaru etc., contribuind 
la redactarea Proclamaţiei pentru ţară şi devenind din acel moment membru al 
Consiliului Frontului Salvării Naţionale“. Rolul său în timpul evenimentelor din 
1989 rămâne unul neclar. La data de 7 decembrie 2004 a fost dispusă reluarea 
cercetărilor în Dosarul Revoluţiei, prin Rezoluţia nr. 97/P/1990 din 7.12.20045, 


1. Gheorghe Buzatu, op. cit., p.182. 
2. Vezi înregistrare video Televiziunea Română, 22 decembrie 1989, http : //mariusmioc.word 
press.com, accesat la 23 februarie 2011. 
. Ibidem. 
. Nestor Rates, România : revoluția încâlcită, Editura Litera, Bucuresti, 1994, p. 69. 
5. Vezi o copie a documentului la adresa web http : //www.luju.ro/static/attachments/article/833/ 
Rezolutie %20Dan % 20 Voinea % 20din %207.12.2004.MARK.pdf. 

care contine o lista de 102 persoane puse sub invinuire, intre care si Alexandru 
Bârlădeanu. Rezoluţia a fost infirmată in 2009, însă dosarul a rămas nesolutionat. 

După 1989 primele tensiuni între Bârlădeanu şi noua conducere politică apar 
cu ocazia deciziei de transformare a FSN-ului în partid politic. Cu toate acestea, 
va deveni membru fondator al acestei formaţiunii politice şi va face parte din 
Biroului Executiv al C.P.U.N. (9 februarie - 11 mai 1990). În perioada 1990-1992 
ocupă funcţia de preşedinte al Senatului! şi pe cea de copreşedinte al Adunării 
Constituante. 

Emblematic pentru primii ani de după prăbuşirea regimului ceauşist este con- 
flictul între cele două aripi ale FS.N., una conservatoare, reprezentată de Alexandru 
Bârlădeanu, şi una reformistă, susţinută de prim-ministrul, Petre Roman şi Adrian 
Severin’. Divergentele s-au manifestat în privinţa liberalizării preţurilor şi a priva- 
tizării unor sectoare ale economiei, criticile formulate de către fostul lider comunist 
în această perioadă ducând la excluderea sa din F.S.N. în 1991. Un an mai târziu, 
se retrage din viaţa publică, petrecând o mare parte din timp la biblioteca Acade- 
miei. Alexandru Bârlădeanu se stinge din viaţă la 13 noiembrie 1997, la vârsta de 
86 de ani. 

Economist de formaţie marxistă, fidel principiilor economiei de stat centralizate, 
cu o carieră politică de peste 50 de ani, Al. Bârlădeanu rămâne unul dintre puţinii 
tehnocrati, figură proeminentă a partidului, care, trecut prin trei regimuri politice, 
a reuşit să se adapteze şi să acceadă la funcţii la cel mai înalt nivel. Cu multe detalii 
încă necunoscute din biografia sa, în special în privinţa activităţii desfăşurate la 
Moscova în anii războiului, lui Alexandru Bârlădeanu i se pot recunoaşte merite în 
privinţa stabilizării economiei postbelice, lichidării Sovromurilor, deschiderii eco- 
nomice către Occident şi a rezistenţei faţă de planurile de integrare economică ale 
Moscovei de la începutul anilor '60. Rămâne însă destul de controversat rolul jucat 
de acesta în timpul evenimentelor din decembrie 1989. Elocvent este faptul că după 
1989 primele trei funcţii în statul român au fost ocupate de foşti membri ai Comi- 
tetului Central al P.C.R., Ion Iliescu, Alexandru Bârlădeanu şi Dan Martian, ceea 
ce evidenţiază continuitatea fostelor structuri şi explică în mare traseul sinuos al 
României postdecembriste. 


1. „Hotărârea nr. 4 din 18 iunie 1990 pentru alegerea domnului senator academician Alexandru 
Bârlădeanu în funcţia de preşedinte al Senatului”, în Monitorul Oficial, nr. 85, 20 iunie 
1990. 

2. Asistent al prim-ministrului pentru Reformă şi Relaţia cu Parlamentul ; vezi Gheorghe 
Crişan, op. cit., p. 357 

3. Vezi Lavinia Betea, „Război între Senat şi Guvern: Bârlădeanu versus Petre Roman”, http : // 
jurnalul.ro/vechiul-site/acum-20-de-ani/razboi-intre-senat-si-guvern-barladeanu-versus-petre- 
roman-567684.html, accesat la 5 ianuarie 2013. 

Angajamentul semnat de Alexandru Bárládeanu in 1965, moment in care primeste 


carnetul de membru al partidului cu numárul 0000005 


.C., fond C.C. al P.C.R. - Secţia Cadre, dosar B/1929, f. 7 

Autobiografie Alexandru Bárládeanu (19 iunie 1946) 
Sursa: A.N.I.C., fond C.C. al P.C.R. - Secţia Cadre, dosar B/1929, ff. 43-44 

Data eliberării carnetului 


Semnătura personal, 


Fotografie Alexandru Bârlădeanu şi carnetul provizoriu de membru P.M.R. (1946) 
Sursa: A.N.I.C., fond C.C. al P.C.R. - Secţia Cadre, dosar B/1929, f. 35 


Gheorghe Gheorghiu-Dej, Petru Groza, Walter Ulbricht, Alexandru Bârlădeanu (la masă, 


dreapta), Iosif Chişinevschi, Chivu Stoica la Consiliul de Miniştri, cu prilejul semnării 
declaraţiei comune şi a unor acorduri între R.P.R. şi R.D.G. (22 septembrie 1950) 


Sursa : fotografia #GA095, Fototeca online a comunismului românesc (12.12.2012) 

Alexandru Bárládeanu (stánga jos) la Congresul al IX-lea al P.C.R. 


Sursa: fotografia #A033, Fototeca online a comunismului románesc (12.12.2012) 


Alexandru Bárládeanu (stánga) pe aeroportul Otopeni 
la plecarea lui Jon Gh. Maurer in Grecia (31 august 1966) 


Sursa : fotografia #A340, Fototeca online a comunismului românesc (12.12.2012) 

Alexandru Bárládeanu si Ion Gh. Maurer la intoarcerea din Grecia (3 septembrie 1966) 


Sursa: fotografia #A353, Fototeca online a comunismului románesc (12.12.2012) 


Alexandru Bárládeanu primeste un grup de industriasi si oameni de afaceri americani (25.10.1966) 


Sursa: Fotografia +Y183, Fototeca online a comunismului românesc (12.12.2012) 

Alexandru Bárládeanu in studioul Televiziunii Romane in 22 decembrie 1989 


Sursa : captură-înregistrare video, Televiziunea Română, 22 decembrie 1989, http : //mariusmioc. wordpress.com, 
accesat la 23 februarie 2011 


Alexandru Bárládeanu impreuná cu Silviu Brucan si Petre Roman in sediul 
Comitetului Central al Televiziunii Romane in 22 decembrie 1989 


Sursa: captura din documentarul realizat de Harun Farocki si Andrei Ujica, Videograms of a Revolution (1993) 


Georgiana Lesu 


Trecutul din prezent. Memorie si istorie 
in amintirile lui Dumitru Popescu 


Secretary of the Central Committee of the Romanian Communist Party, Rector of Stefan 
Gheorghiu Academy and member of the Executive Committee until the fall of the regime, 
Dumitru Popescu is a very special character of the Romanian communist scene. He was 
known as the conductor of the propaganda and one of the main architects of Ceausescu’s 
cult of personality, being nicknamed “God” due to his unlimited powers and authority. His 
memoirs reveal a personal vision regarding the regime, which becomes interesting as it 
reflects a panoramic perspective upon the Romanian communism, seen from the top of its 
hierarchy. The present study focuses on the narrative technique of the discourse, the author’s 
Style, as well as the arguments and methods used as an attempt to reconsider the character’s 
entire political evolution. Beyond the professional and political path of the character, we 
are rather interested in his retrospection and ability to relate to his own past. Dumitru 
Popescu is thus one of the main actors and witnesses in a regime that often makes the topic 
of memorialistic works. He reveals to the reader events and interesting facts behind the 
curtains, as well as a personal perspective upon the intricate mechanisms of a doctrine. 


Keywords: biography, leadership, Romanian Communist Party, propaganda, discourse, 
memory 


Numárándu-se printre genurile literare mereu infloritoare, memorialistica este 
un ráspuns oferit fascinatiei de a pátrunde in viata cuiva. Prin expunerea propriei 
vieti, autorii acceptá sá se prezinte in ochii publicului. O fac uneori din dorinta de 
a-si alátura un cititor pártas la experienta lor de viata, iar alteori din nevoia de 
eliberare, din motive ce tin de acceptarea propriei persoane. Astfel de scrieri sunt 
cele care îl ajută pe narator în relaţia cu sine, oferindu-i sentimentul de împăcare, 
ajutându-l în ultimă instanţă să-şi construiască o identitate. Scrisul are astfel un 
efect cathartic, stimulând autorul să se regăsească, să-şi exprime regretele şi să 
construiască o alternativă a realităţii uşor acceptabilă. 

Din aceste considerente, ne oprim atenţia asupra scrierilor memorialistice ale 
lui Dumitru Popescu, personaj controversat al comunismului românesc. El publică 
o serie de volume începând din anii '90 şi finalizând cu ciclul Cronos autodevo- 
rându-se, publicat după anul 2000, de Editura Curtea Veche. Memorialistică fictio- 
nalizată, volumele lui Dumitru Popescu pot fi cu uşurinţă interpretate în registru 
literar, întrucât autorul face uz de talentul de care dispune pentru a contura într-un 
final o naraţiune ce porneşte de la experienţa sa de viaţă şi pe care o încadrează 
într-un context istoric devenit astăzi atât de interesant. 

Dumitru Popescu este unul dintre liderii comunişti pe care momentul 1989 îi 
surprinde în funcţii de conducere şi care, în contextul evenimentelor postdecem- 
briste, este arestat şi condamnat în cadrul lotului Comitetului Politic Executiv. Îşi 
începe cariera în structurile puterii încă din anii de studenţie, atunci când este 
cooptat în redacţia revistei Contemporanul, pentru ca apoi să urmeze un periplu 
prin numeroase posturi-cheie, răspunzând periodic de presă sau de cultură. Ocupă 
aşadar funcţia de redactor-şef al Scânteii Tineretului, de director al Agerpres, de 
vicepreşedinte în Ministerul Culturii - pe atunci se numea Consiliul de Stat pentru 
Cultură şi Artă -, de redactor-şef al Scânteii, urmând ca din 1969, cu ocazia 
Congresului al X-lea al P.C.R., să fie numit secretar şi ales în Comitetul Politic 
Executiv ca membru plin. Se ocupă în continuare de presă şi de cultură, iar din 
1981 preia funcţia de rector al Academiei „Ştefan Gheorghiu”, acolo unde se afla în 
1989. Este şi unul dintre personajele temute în epocă, fiind supranumit „Dumnezeu”. 
Originea denumirii nu este cunoscută cu certitudine, dar trebuie pusă în legătură 
cu prerogativele largi de care dispunea şi cu strictetea cu care punea în aplicare 
directivele partidului în ceea ce priveşte politicile culturale. Zvonuri neconfirmate 
fac referire la o discuţie purtată la Casa Scânteii în cadrul unei şedinţe cu ziarişti 
din presa centrală, ocazie cu care Dumitru Popescu, într-un exces de autoritate, ar 
fi afirmat: „Eu sunt tatăl vostru, eu sunt mama voastră, eu sunt Dumnezeul 

vostru ! ”!. La scurtă vreme după prăbuşirea regimului este arestat şi condamnat la 


detenţie ; in 1996, în ultima zi a mandatului prezidenţial, Ion Iliescu îl gratiazá?. 

Propunem asadar un periplu prin viata unuia dintre demnitari pentru a observa 
propria manierá de raportare la regim si másura ín care se foloseste de tehnici de 
motivare, de justificare a unui trecut trăit în structurile puterii. În acest sens, 
utilizăm literatura teoretică referitoare la memorialistică pentru a valorifica din 
acest izvor istoric mai mult decât elementul de inedit sau informaţia propriu-zisă. 
Avem în vedere tehnici precum relativismul, omisiunea sau motivaţia de natură 
patriotică pentru a ne raporta la text, încercând să îl privim prin ochii naratorului. 
Aducem în discuţie şi măsura în care Dumitru Popescu participă la construcţia 
cultului personalităţii lui Nicolae Ceauşescu, acuză care a fost reiterată deseori la 
adresa lui. Rămas în amintire ca autor al expresiei „Ceauşescu ne e baci”, persoana 
acestuia a fost asociată deseori cu aceea a dictatorului, fiind considerat un privilegiat 
în relaţiile cu liderul român. Încă mai este cunoscut pentru duritatea cu care punea 
în aplicare directivele în domeniul culturii şi pentru dificultatea cu care subordonații 
relationau cu el. Încercăm să prezentăm măsura în care naratorul îşi construieşte 
o imagine publică, ezită să redea anumite aspecte din trecutul lui sau rememorează 
faptele într-o manieră trecută prin filtrul prezentului vorbirii. 

Lucrările memorialistice vin să aducă o nouă perspectivă de interpretare, să 
răspundă tuturor acuzelor pe care le primeşte şi să creioneze imaginea unui dem- 
nitar care şi-a exercitat atribuţiile cu profesionalism şi cu implicare, fără a abuza 
de privilegiile funcţiilor. El merge pe ideea conform căreia regimul nu poate fi 
acuzat în plenitudinea lui, motiv pentru care este necesară o interpretare ponderată, 
care să pună în balanţă atât meritele, cât şi culpele celor 45 de ani de comunism. 
Vorbim astfel despre ceea ce Tzvetan Todorov numea „utilizarea exemplară a 
memoriei”, referindu-se la folosirea trecutului în vederea legitimării prezentului, 
la acea formă de memorie cu potenţial eliberator, care ajută la construirea unei 
identități atât individuale, cât şi colective. În definitiv, nu urmărim să „verificăm” 
personajul, să vedem unde se regăseşte adevărul în scrierile sale, ci să ilustrăm mai 
degrabă modul în care se raportează la propria viaţă, să observăm tehnicile prin 
care naraţiunea lui vine sá îi ofere o scuză - atât pentru el, cât şi pentru public. 
Prin evidenţierea câtorva principii pe baza cărora oamenii îşi structurează propriul 
trecut, se raportează la el şi înţeleg să îşi expună viaţa în scris, vom ilustra o 
manieră de a privi textul de factură memorialistică, încercând să obţinem ceva mai 
mult decât informaţiile expuse explicit de autor. 


1. Ion T. Morar, L-am întâlnit pe Dumnezeu, http : //old.cotidianul.ro/editorial | am intilnit _ 
pe_dumnezeu-10330.html, 30.05.2012. 

2. Dumitru Popescu, Cronos autodevorándu-se... Memorii, vol. V: Reductia celulará, Editura 
Curtea Veche, Bucuresti, 2007, p. 386. 

Memoria - între adevăr si ficţiune 


Functie psihicá de bazá, memoria face posibilá fixarea, conservarea, recunoasterea 
şi reproducerea informaţiilor şi trăirilor!. Este în primul rând organizată şi mediată 
social, astfel încât povestirile unei vieţi devin construcţii psihologice care corespund 
unei anumite faze de dezvoltare a individului dintr-o anumită societate şi epocă?. 
Nu putem aşadar vorbi despre o garanţie a adevărului, ci, dimpotrivă, despre selec- 
tie, memoria fiind în permanenţă supusă distorsiunilor?. Mai mult chiar, există o 
lungă tradiţie filosofică care o plasează într-un ţinut al imaginarului, unul dintre 
cele mai cunoscute exemple fiind cel al lui Spinoza, argumentat în a sa Etica*. Paul 
Ricour expune pe larg această capcană a imaginarului, pe care o vede ca fiind o 
slăbiciune a memoriei. Datorită procesului de selecţie, reconstituirea integrală a 
trecutului este imposibilă şi probabil chiar înspăimântătoare. În definitiv, memoria 
reprezintă o etichetă pentru acele capacităţi cognitive prin care fiinţa umană reţine 
informaţii, cel mai adesea în scopul îndeplinirii unor obiective din prezent“. Trecutul 
este în permanenţă reconstituit în interesul prezentului”, această tehnică nefiind 
neapărat una ce intenţionează să manipuleze, ci mai curând să folosească trecutul 
pentru a înţelege prezentul şi lumea în care traim®. Prezentul scrierii determină 
aşadar trecutul pe care ni-l amintim, manieră de instrumentalizare deseori întâlnită 
în rândurile intelectualilor”, motiv pentru care o avem în vedere în scopul înţelegerii 
memorialisticii lui Dumitru Popescu. 


1. Andrei Cosmovici, Psihologie generală, Editura Polirom, Iasi, 1996, p. 134. 

2. Jefferson A. Singer, Pavel Blagov, „The Integrative Function of Narrative Processing : 
Autobiographical Memory, Self-Defining Memories, and the Life Story of Identity”, în 
Denise R. Beike, James M. Lampinen, Douglas A. Behrend (eds.), The Self and Memory, 
Psychology Press, New York, 2004, p. 132. 

3. Michael Schudson, „Dynamics of Distortion in Collective Memory”, în Daniel L. Schacter 
(ed.), Memory Distortion : How Minds, Brains, and Societies Reconstruct the Past, MA: 
Harvard University Press, Cambridge, 1995, p. 348. 

4. Simona Mitroiu, Urmele uitării. În căutarea reperelor identitare, Editura Universităţii „Alexan- 
dru Ioan Cuza”, Iaşi, 2010, p. 75. 

5. Paul Ricoeur, Memoria, istoria, uitarea, traducere de Ilie Gyurcsik şi Margareta Gyurcsik, 
Editura Amarcord, Timişoara, 1990, p. 73. Tot el mai vorbeşte despre coeficientul de adevăr 
pe care îl putem atribui amintirilor, observând că nu putem oferi o valoare de adevăr acelor 
narratios cu bătaie lungă (ibidem, p. 341). 

6. Simona Mitroiu, op. cit., p. 74. 

7. Jessica J. Cameron, Anne E. Wilson, Michael Ross, „Autobiographical Memory and Self- 
-Assessment”, in Denise R. Beike, James M. Lampinen, Douglas A. Behrend (eds.), op. cit., 
p. 209. 

8. Michael Schudson, art. cit., p. 351. 

9. Ibidem, p. 352. 

Memoria capátá apoi glas prin intermediul scriiturii, acesta fiind momentul in 
care trecutul este narativizat, devenind astfel interesant. În acelaşi timp, narativi- 
zarea creează o poveste despre trecut, o istorie pe care o spunem atât celorlalţi, 
cât şi nouă!. Printr-o astfel de poveste individul devine narator şi îşi construieşte 
credibilitatea apelând la autoritatea experientelor?. Se ajunge astfel la o relationare 
cu cititorul, care atribuie experienţele relatate unei persoane în carne şi oase, 
construind o relaţie bazată pe încredere mutuală”. Naratorul reuşeşte deseori să 
câştige încrederea cititorului, deşi însăşi definiţia narativizării faptelor implică 
ideea de ficţiune. Prin simpla traducere în cuvinte, faptele sunt transformate, nu 
mai reprezintă o experienţă trăită, ci una formată din cuvinte. Dacă o întâmplare 
este unică, modalităţile de a o descrie şi de a o aşterne pe foaie sunt numeroase“. 

Astfel de narativizări sunt cele care asigură o anumită continuitate între trecut 
si viitor, aducând, alături de senzaţia de confort, un simţ al apartenenţei si, nu în 
ultimul rând, ideea unei identități”. Narativizárile sunt cele care definesc rolul 
individului în lume?, ele fiind initiate de dorinţa de autocunoastere, de a oferi un 
sens propriei vieţi prin crearea unui personaj care, altfel, nu ar exista”. Vorbim 
aşadar despre încercarea de a oferi un sens propriei vieţi, creând o poveste care să 
explice şi să justifice un comportament în anumite circumstanţe. Aceasta întrucât, 
atunci când individul este nemulţumit de sine, caută explicaţii pentru a construi o 
poveste acceptabilá?. Aceeaşi dorinţă de a da un sens propriei vieţi face ca persoa- 
nele care s-au simţit întotdeauna împăcate cu ele însele să nu simtă nevoia de a-şi 
relata viata’. 

Un ultim aspect pe care îl avem în vedere în interpretare este funcţia memoriei 
de a crea identitate. O memorie de tip autobiografic aduce în faţa noastră o poveste 
despre noi înşine, pe baza căreia ne construim o imagine de sine! şi care ne ajută 


1. Simona Mitroiu, op. cit., p. 94. 

2. Sidonie Smith, Julia Watson, Reading Autobiography. A guide for Interpreting Life Narratives, 

University of Minnesota Press, Minneapolis, 2010, p. 27. 

Ibidem, p. 32. 

Mario Vargas Llosa, Adevárul minciunilor, Editura Humanitas, Bucuresti, 2005, p. 9. 

5. Steven Jay Lynn, Judith Pintar, Jane Stafford, Lisa Marmelstein, Timothy Lock, ,,Rendering 
the Implausible Plausible : Narrative Construction, Suggestion, and Memory”, in Joseph de 
Rivera, Theodore R. Sarbin (eds.), Believed - In Imaginings. The Narrative Construction of 
Reality, American Psychology Association, Washington, DC, 1998, p. 127. 

6. Ibidem. 

7. Janina Bauman, ,Memory and Imagination: Truth in Autobiography”, in Thesis Eleven, 
70, 8/2002, p. 28. 

8. Joseph de Rivera, „Relinquishing Believed-In Imaginings: Narratives of People who Have 
Repudiated False Accusations”, in Joseph de Rivera, Theodore R. Sarbin (coord.), op. cit., 
p. 172. 

9. Ibidem, p. 33. 

10. Simona Mitroiu, op. cit., p. 94. 

sá creionám o relatare coerentă pentru a descrie si a explica cine suntem!. În jurul 
raportului dintre uitare si memorie se construieste astfel identitatea?, motiv pentru 
care povestile create de oameni vin sá le construiascá viata, sá le dea un sens, un 
scop si sá ii lege de spatiul si de cultura in care s-au manifestat?. 

Forma de expunere literará ín care resursele memoriei par cel mai bine fructificate 
este autobiografia“. Acest tip de literatură atrage îndeosebi pentru că satisface 
curiozitatea umană cu privire la viaţa altor persoane, la modul în care trăiesc, 
gândesc şi simt. Este de fapt un interes specific uman cu privire la viaţa altora şi 
care poate fi înţeles prin asemănarea - păstrând proporţiile - cu bárfa, al cărei 
echivalent literar este?. În ceea ce priveşte autobiografiile oamenilor de stat din 
fostele ţări comuniste, din moment ce majoritatea deciziilor erau luate în afara 
şedinţelor, ne aşteptăm ca din textele lor să aflăm informaţii din spatele uşilor 
închise€, motiv pentru care astfel de scriitură se „vinde”. În genere, numim autobio- 
grafie naraţiunea retrospectivă pe care cineva o construieşte atunci când pune accent 
pe propria viaţă, îndeosebi pe propria personalitate”. Bazate fiind pe memorie, 
autobiografiile nu pot avea pretenţia adevărului, ele nu reprezintă autorităţi indiscu- 
tabile. Atunci când memoria eşuează, nu devin altceva decât nişte teorii despre 
propria viaţă, trecute prin filtrul experienţelor personale. Deosebindu-se de jurnal, 
autobiografia este mai susceptibilă de a cădea în capcana imaginarului, dată fiind 
distanţa în timp faţă de momentul acţiunii. Cu cât acţiunea e mai îndepărtată, cu 
atât distorsiunea e mai mare®. Dacă memoria are rolul de a crea identitate, auto- 
biografia este, la rândul ei, o autoevaluare, o examinare a conştiinţei în scop public, 
uneori ca reacţie la atacurile venite din partea cuiva”. Lavinia Betea vorbeşte despre 
„tendinţa de faţadă” care trebuie luată în considerare în interpretarea unui interviu. 

Această tendinţă se referă la teama de a fi apreciat negativ de istorie şi de publicul 
cititor, motiv pentru care unele informaţii sunt omise sau expuse pe un ton nuantat, 
cu scopul de a elimina anumite culpe. 


Privilegii sau bune intenţii ? 


Rezumând finalmente discuţia la Dumitru Popescu şi la scrierile acestuia, urmărim 
să îi trasăm parcursul profesional, aşa cum reiese din documente şi cum îl prezintă 
el însuşi, dintr-o perspectivă postdecembristă, influenţată de evenimentele revolu- 
tionare şi de anii de detenţie petrecuţi la Jilava. Avem in vedere o prezentare fata 
în faţă a două forme de raportare la trecut, autobiografia din dosarul de cadre şi 
memoriile scrise pentru public. Vorbim despre două tipuri de rememorare ce 
servesc, fiecare în parte, unor scopuri diferite, adaptate momentului scrierii. Dacă 
dosarul de cadre şi autobiografiile pe care ni le furnizează aduc o relatare „de la 
fata locului”, din anii in care acestea îi erau solicitate frecvent pentru a accede în 
diferite funcţii, acest tip de autobiografie apare ca o formă de reiterare a discursului 
puterii - redă o anumită formă de implicare şi de adeziune la regim prin rescrierea 
trecutului personal într-o manieră conformă şi acceptată de ideologie’. Pe de altă 
parte, rememorările postdecembriste se situează în contextul anticomunismului 
anilor '90, motiv pentru care scriitura este una cu tendinţe justificatoare şi într-o 
oarecare măsură nostalgică. 

Privim astfel autobiografia personajului din două perspective : una aflată sub 
influenţă ideologică (informaţii menite să mulţumească structurile de Partid) şi o 
alta scrisă pentru public (maniera în care naratorul alege să îşi privească propriul 
trecut şi să ofere explicaţii publice). Informaţia expusă în lucrările memorialistice 
nu trebuie totuşi raportată la un referential ontic — nu ne punem problema adevărului 
ei, ci mai degrabă să o interpretăm ca expresie a unor reprezentări şi practici 
cultural-simbolice ale personajului in discutie?. La fel, autobiografiile grupate în 
dosarul de cadre nu pot fi privite decât din perspectivă critică, întrucât ele sunt 
scrise cu un scop bine determinat şi adresate unui public dinainte cunoscut. Vom 
utiliza aşadar informaţia prezentă aici pentru a o pune faţă în faţă cu cealaltă formă 
de rememorare, care, la rândul ei, pare să aibă un scop bine determinat. De astă 
dată este adresată unui public mai larg, lipsit - cel putin teoretic — de expectante 
ideologice, motiv pentru care naratorului i se oferă şansa de a aşterne pe foaie o 
poveste susceptibilă de a fi mai aproape de adevăr, de propriile opinii. 


1. Andi Mihalache, „Memoria epocii Gheorghiu-Dej : literatura autobiografică şi posteritatile 
compensatorii ale comunismului românesc”, în Anuarul Institutului de Investigare a Crimelor 
Comunismului şi Memoria Exilului Românesc, vol. V-VI, 2010-2011, Editura Polirom, Iasi, 
2011, p. 180. 

2. Lavinia Betea, art. cit., p. 50. 

Conform autobiografiei din dosarul de cadre, Dumitru Popescu se naste la 18 
aprilie 1928 in orasul Turnu Mágurele, si este crescut doar de mamá, o croitoreasá 
fără atelier!. Copilăria sa, nu tocmai fericită, apare in propriile declaraţii ca un 
imbold pentru depăşirea condiţiei. Se prezintă pe sine ca fiind un copil studios, 
respectuos, ce nu îşi asumă atitudini politice?. Relatările privitoare la perioada 
studiilor îi oferă posibilitatea de a face câteva observaţii referitoare la şcoala bur- 
ghezá, moment în care discursul şi perspectiva asupra vieţii sale devin influențate 
ideologic. Predarea este considerată ca având un caracter mistic şi monarhist’, anii 
războiului aducând o perspectivă nationalist’ şi fascistă“ marcată de propagandă 
desántatá împotriva Uniunii Sovietice?. Aceasta este şi perioada în care ia contact 
pentru prima oară cu soldaţii sovietici, pe care îi vede ca buni prieteni“, in contra- 
dictie totală cu imaginea pe care regimul Antonescu încerca să o creioneze. Redat 
şi în volumul Am fost si cioplitor de himere, contactul cu soldaţii ruşi este prezentat 
în acelaşi registru. Situaţia diferă însă când vine vorba de pătrunderea în oraşul 
natal a trupelor sovietice învingătoare, de intrarea sub autoritatea Diviziei „Tudor 
Vladimirescu” şi de instaurarea unui comunism violent, dominat de lupta de clasă: 
„Apoi ruşii învingători ! [...] Spirt alb, grămezi de ceasuri, violuri [...] După ei, 
divizia Tudor Vladimirescu pune stăpânire pe oraş [...]. Luptă de clasă? Intimi- 
darea oraşului, pregătirea lui pentru a fi dominat? Treceau succesiv pe străzi şi 
distrugeau : comuniştii, ţărănişti, liberalii”’. 

De astă dată este folosită o tehnică a generalizării pentru a reda maniera în care 
viaţa oraşului a fost degradată, cu acuzaţii ample atât împotriva comuniştilor, cât 
şi împotriva reprezentanţilor celorlalte forte politice. 

După ce a absolvit liceul comercial din Turnu Măgurele în 19475, se îndreaptă 
spre Academia de Înalte Studii Comerciale şi Industriale, singura instituţie la care 
mai funcţiona sistemul de admitere pe bază de examen”. Amintirile din primii ani 
de studenţie îi prilejuiesc rememorarea unei perioade extrem de dificile pentru un 
tânăr venit la Bucureşti fără nici o sursă de venit - o adevărată provocare. Abia 
după doi ani de studenţie primeşte dreptul de a dormi într-unul dintre căminele 


1. Arhivele Nationale ale României (în continuare A.N.R.), fond C.C. al P.C.R. - Secţia 
Cadre, dosar P/1149, f. 5 (documente care mi-au parvenit prin bunăvoința domnului Adrian 
Cioflâncă). 

Ibidem, f. 37. 

Ibidem, f. 5. 

Ibidem, f. 7. 

Ibidem, f. 8. 

Ibidem. 

Dumitru Popescu, Am fost si cioplitor de himere, Editura Expres, Bucuresti, 1993, p. 19. 
A.N.R., fond C.C. al PC.R. - Secția Cadre, dosar P/1149, f. 5. 

Dumitru Popescu, Cronos autodevorándu-se... Memorii, vol. 1, Aburul halucinogen al cer- 
nelii, Editura Curtea Veche, Bucuresti, 2005, p. 54. 

Academiei şi de a lua masa la cantină!, moment din care se poate dedica cu adevărat 
studiului. Tot în perioada studenţiei se înscrie in brigăzile studenţeşti pentru şan- 
tierul naţional Salva-Vişeu, moment pe care îl consideră primul contact cu lumea 
nouă, o lume bine organizată, disciplinată, dar de o brutalitate extremă. El observa 
atunci cum se încerca eliminarea categoriilor morale ca mila, înţelegerea, grija 
prietenească?. Aceste din urmă aprecieri vin să întregească o perspectivă post 
factum asupra evenimentelor, într-o încercare de a demonstra că nu a aprobat 
regimul în toate aspectele acestuia. 

Intrarea în presă are loc încă din anii studenţiei, aflându-se printre studenţii 
remarcati de şeful catedrei de materialism dialectic şi istoric, Iosif Ardeleanu, 
redactorul-şef al revistei Contemporanul”. Funcţiile pe care ajunge să le deţină aici 
sunt, după cum el însuşi le enumeră într-un document autobiografic : şef de secţie, 
apoi coordonator de secţie, membru în comitetul de conducere al revistei”. Redatá 
în scrierile memorialistice, perioada petrecută aici înregistrează şi aspecte mai puţin 
plăcute. Prezenţa lui în redacţie nu pare să fi fost una chiar fericită, întrucât, înainte 
de plecarea de la Contemporanul i se „organizează” o şedinţă. La sfârşitul dis- 
cutiilor ajunge să fie considerat duşman de clasă strecurat în redacţia ideologică a 
Comitetului Central”. „Înscenarea” pusă la cale de Horia Liman, cunoscut pam- 
fletar al vremii, îl face să îşi dorească să părăsească redacţia, fiindu-i propus un 
post la Ministerul Culturii. Motivul pentru care îl refuză este birocraţia socială : 
„Orice, dar nu funcţionar de minister. Nu mă puteam vedea cu manecute”®. 

Documentele de arhivă sunt cele care prezintă pe alocuri imaginea pe care şi-o 
crease în rândul colegilor de redacţie. Spre exemplu, într-un referat din 1955 este 
acuzat de superficialitate, suficientá, îngâmfare, pasivitate. În spiritul vremii, auto- 
rul referatului consideră că personajul în cauză nu a făcut suficiente eforturi pentru 
aprofundarea problemelor, pentru a se ridica din punct de vedere cultural şi ideologic 
la nivelul cerinţelor Contemporanului. Cu toate acestea, conchide autorul, tovarăşul 
Popescu îşi însuşeşte defectele şi se luptă sá le învingă’. Nu este însă singura 
apreciere de acest gen. Într-un alt referat, întocmit cu ocazia analizării cererii de 
primire în rândul candidaţilor de partid, sunt evidenţiate lipsurile acestuia. Printre 
ele, tendinţa de îngâmfare în urma obţinerii unor succese în muncă, firea închisă 
care nu îi permite să se apropie suficient de mult de colectiv, alături de tendinţa de 
a rezolva singur unele sarcini, muncind „sectar”, şi lipsa preocupării de a promova 


Ibidem, p. 75. 

Dumitru Popescu, Am fost şi cioplitor de himere, ed. cit., p. 20. 
Dumitru Popescu, Cronos autodevorándu-se..., vol. I, ed. cit., p. 83. 
A.N.R., fond C.C. al PC.R. - Secția Cadre, dosar P/1149, f. 12. 
Dumitru Popescu, Am fost şi cioplitor de himere, ed. cit., p. 54. 
Ibidem, p. 56. 

A.N.R., fond C.C. al PC.R. - Secția Cadre, dosar P/1149, f. 89. 

tinerii din redactie!. Întâlnim şi un moment de autocritică, ocazie cu care îl auzim 
pe Dumitru Popescu prezentându-se tovarăşilor, în încercarea de a-şi justifica anu- 
mite aspecte comportamentale în privinţa cărora a primit reproşuri. La şedinţa de 
discutare a cererii acestuia de a fi primit în rândurile candidaţilor la statutul de 
membru de partid, el încearcă să explice motivele care stau la baza atitudinii 
rezervate pe care o manifestă faţă de colegi. Recunoaste astfel tendinţele de îngâm- 
fare, pe care le pune în seama individualismului ce îl caracterizează. Recunoaşte 
că are lipsuri în pregătirea ideologică, din cauză că citeşte la întâmplare, iar 
atitudinea sectară ce i se reproşează o pune pe seama lipsei de răbdare pentru 
calificarea celor nou-veniti în redacţie. În plus, manifestă reţinere faţă de unii 
tovarăşi întrucât temperamentul său îl determină să fie mai rece şi să nu fie obişnuit 
cu mulţi prieteni?. La finalul discuţiilor, Dumitru Popescu arată că îşi însuşeşte 
observaţiile şi, mai mult decât atât, se bucură că participă la o întâlnire în care, 
pentru prima dată, i se arată clar cât de mult lipsurile sale îi afectează munca. Se 
angajează să ţină cont de discuţiile din cadrul şedinţei, utilizându-le chiar ca pe un 
material de lucru. Observăm astfel maniera în care autobiografiile ajung să ser- 
vească regimului, cel puţin la nivel declarativ, întrucât personajul se pliază pe ceea 
ce se dorea de la el, pe ceea ce ar fi fost acceptabil să afirme. 

Vorbim aşadar despre un personaj care nu se consideră privilegiat, nu scapă, la 
rândul lui, de criticile vremii şi se vede nevoit să joace un rol într-o piesă pusă în 
scenă in bine-cunoscutul cadru ideologic al vremii. Memorialistica lui nu mentio- 
nează astfel de momente, dar se axează pe ideea conform căreia a acţionat cât de 
bine se putea, că nu a fost neapărat un „om al regimului”, ci a încercat mai degrabă 
să îşi facă meseria în limitele care i-au fost impuse şi care nu îl multumeau nici pe el. 

Refuzând postul de la Ministerul Culturii, este trimis în 1957 pentru un an de 
studii la „A.A. Jdanov”, şcoala superioară a Comitetului Central, pentru a-şi 
perfecționa cunoştinţele ideologice şi pentru a-şi împrospăta lecturile. Fiind vorba 
de o instituţie de învăţământ stigmatizata astăzi, Dumitru Popescu motivează accep- 
tarea ofertei prin dorinţa de a nu rata o şansă rară, cum era aceea de a se dedica 
exclusiv studiului, de a beneficia de un an de lectură, linişte şi reculegere intelectuală 
după o perioadă de cinci ani de „iureş”?. Acceptă astfel cu rapiditate şansa - 
simțind nevoia de a-şi spori zestrea culturală —, dar se loveşte de ceea ce el numeşte 
„dogmatismul cursurilor”, de lipsa de calitate a materiei predate şi de lipsa de 
pregătire a profesorilor. De altfel, discrepanta dintre schematismul cursurilor impuse 
odată cu reforma învăţământului din 1948 şi prelegerile elaborate ale profesorilor 
din perioada interbelică o remarcă încă din perioada studenţiei în cadrul Academiei 


Ibidem, f. 101. 
Ibidem, f. 106. 
Ibidem, f. 11. 
Dumitru Popescu, Am fost si cioplitor de himere, ed. cit., p. 56. 

de Înalte Studii Industriale şi Comerciale!. Cu această ocazie, Dumitru Popescu 
vorbeşte şi despre duritatea cu care a fost modelată generaţia lui, într-o încercare 
de a reda şi momentele dificile prin care a trecut, în ciuda privilegiilor de care a 
beneficiat în cadrul structurilor de putere : 


Generaţia mea a fost consumată până la cenuşă. A ars într-o vâlvătaie neîntreruptă, 
într-un foc devastator. În plus, în epocă ne timora si ne inhiba o intransigentá de tip 
monahal. Se încerca, la turație maximă, maşina de modelare a „omului din alt aluat”, 
vorba lui Stalin, adică din fier. Ca să ajungi de fier trebuia să pierzi orice materie umană 
şi orice substanţă nematerială. Aşa fusese programat, la dimensiune colectivă, destinul 
membrilor de partid, al comuniştilor?. 


ÎI vedem aşadar încercând să redea aspectele dificile pe care întreaga generaţie 
a tinerilor de atunci le avea de înfruntat. Este o încercare de a se încadra în context, 
de a demonstra că greutăţile vremurilor nu l-au ocolit. 

Nu reuşeşte însă să finalizeze stagiul de un an la Şcoala Superioară „A.A. Jdanov” 
întrucât, după numai 6 luni, este numit redactor-şef la Scânteia Tineretului. Acest 
moment este redat tocmai pentru a ilustra modul în care funcţia i-a fost oferită pur 
şi simplu, luându-l prin surprindere şi fără ca el să fi făcut vreun demers în acest 
sens. Este chemat la Ceauşescu, şeful direcţiei organizatorice a Comitetului Central 
pe vremea aceea, care îi propune - în urma fişei negative care i se întocmeşte pe 
perioada studiilor la „Jdanov”3 - să accepte noul post la Scânteia Tineretului, 


1. Ibidem, p. 26. 

2. Ibidem, p. 27. 

3. Perioada studiilor la „Jdanov” este descrisă de Dumitru Popescu ca fiind una în care, în loc 
să imbrátiseze schema comunistă, mai degrabă se distanțează de ea, devenind conştient de 
inadvertenta dintre doctrina în funcţiune la momentul respectiv şi marxismul originar. Este 
dezamăgit de „caricatura de marxism” predată la „Jdanov”, acolo unde lecţiile erau mai 
simpliste, mai obscure chiar şi decât articolele de propagandă din Contemporanul (Dumitru 
Popescu, Cronos autodevorándu-se..., vol. I, ed. cit., p. 120). Nemulțumit de calitatea 
cursurilor, se angajează în discuţii contradictorii cu profesorii. Acesta este şi motivul pentru 
care a bănuit că fişa lui a fost una negativă. La întâlnirea cu Ceauşescu este chestionat în 
legătură cu nemulţumirile referitoare la profesorii şi cursurile de la „Jdanov”. Cu această 
ocazie, Dumitru Popescu redă o scenă interesantă, menită să anticipeze puţin imaginea pe 
care intenţionează să i-o creioneze lui Ceauşescu. Atunci când îi explică nemulţumirea legată 
de prezenţa în cursuri a unor capitole întregi copiate din manualele sovietice, acesta îi oferă 
mánios replica: „«Şi te-ai mulţumit sá sesizezi, să discuti în seminarii? De ce n-ai luat 
iniţiativa sá determini, cu ajutorul studenţilor, modificarea cursurilor ?» [...] Mi-a tras o 
săpuneală zdravănă. A apreciat că nu mi-am făcut până la capăt datoria” (Dumitru Popescu, 
Am fost şi cioplitor de himere, ed. cit., p. 59). Este un prim pas spre conturarea imaginii 
de om dur a lui Ceauşescu, de revoluţionar pasionat, convins că posibilitatea de a schimba 
lumea stă în mâinile noastre. Deseori, pe parcursul volumelor memorialistice, deşi intră în 
contradicţie cu persoana lui Nicolae Ceauşescu, Dumitru Popescu nu ezită să reamintească 

alături de alegerea în biroul Comitetului Central al UTM’. Dumitru Popescu, în 
anul plecării de la Contemporanul, nu era nici măcar membru de partid ; nu avea 
decât calitatea de candidat la statutul de membru de partid obţinută în 1953. Însuşi 
Ceauşescu se miră de starea dosarului şi dispune soluţionarea rapidă a problemei, 
finalizată după numai o zi, conform propriilor relatări menite să justifice atât propu- 
nerea lui pentru un astfel de post, cât şi acceptarea acestuia. O astfel de cerere prin 
care solicită intrarea în rândul membrilor de partid este întâlnită în arhive. Într-o 
cerere depusă în anul 1955, la finalizarea stagiului de candidatură, Dumitru Popescu 
afirmă că îşi doreşte fierbinte să devină membru PMR, rugând organizaţia de bază 
a Contemporanului să îi acorde înaltul titlu. Afirmând că este pe deplin conştient 
de lipsurile pe care le are şi care i-au fost arătate în şedinţa organizată pentru 
discutarea candidaturii lui, el se angajează să lupte împotriva lor şi să îşi însuşească 
toate calităţile comunistului de tip leninist?. 

În 1960 ia sfârşit perioada petrecută la Scânteia Tineretului, fiind mutat, în urma 
unei hotărâri a Congresului U.T.M., în funcţia de director al Agenţiei Române de 
Presă, acolo unde lucrează până la jumătatea anului 19625, timp în care beneficiază 
şi de statutul de consilier prezidenţial de presă”. Imaginea pe care o păstrează 
referitor la Agerpres şi pe care alege să o ilustreze în scrierile memorialistice este 
aceea a unei instituţii decăzute, a unui mediu gazetăresc mediocru, unde din nou 
încearcă să facă tot posibilul pentru a eficientiza munca şi pentru a îmbunătăţi 
imaginea pe care România şi-o furniza din proprie iniţiativă peste hotare. Aminteşte 
astfel o parte dintre aspectele pozitive ale activităţii lui, cum ar fi orientarea spre 
acest sector a redactorilor cei mai inteligenţi şi talentaţi, îmbogățirea tematicii 
buletinelor şi contactele cu marile publicaţii occidentale”, toate pentru a construi 
o imagine pozitivă ţării şi presei româneşti peste hotare. 

Odată finalizat şi stagiul la Agerpres este mutat din nou, de astă dată la cunoscutul 
C.S.C.A., vechiul Minister al Culturii, a cărui denumire este schimbată în Comitetul 
de Stat pentru Cultură şi Artă. Preşedinte era în acea vreme Constanţa Crăciun, 
personaj controversat al comunismului românesc, care se lansează, după spusele 


despre ardoarea cu care preşedintele se dedica funcţiei, ţării, despre convingerilor acestuia, 
deşi recunoaşte că de multe ori nu erau chiar cele mai bune, îndeosebi începând cu a doua 
jumătate a anilor ’70, când se nasc şi „ciocniri” între cei doi. Acest episod este utilizat şi 
pentru a reda cât de timpuriu se plasează Ceauşescu pe poziţii antisovietice, ca şi cum această 
atitudine ar face parte mai degrabă din felul lui de a fi, reprezentând ceva mai mult decât o 
poziţie politică ce ulterior s-a dovedit a fi de bun augur. 

Ibidem, p. 60. 

A.N.R., fond C.C. al PC.R. - Secția Cadre, dosar P/1149, f. 60. 

Dumitru Popescu, Am fost şi cioplitor de himere, ed. cit., p. 85. 

Dumitru Popescu, Cronos autodevorándu-se... Memorii, vol. IL: Panorama răsturnată a 
mirajului politic, Editura Curtea Veche, Bucureşti, 2006, p. 17. 

5. Dumitru Popescu, Am fost şi cioplitor de himere, ed. cit., p. 87. 

lui Dumitru Popescu, in calitate de comandant al miscárii strejeresti infiintate de 
Carol al II-lea'. Având în vedere importanţa noii funcţii, personajul simte încă o 
dată nevoia să îşi justifice opţiunea, să prezinte motivele pentru care o acceptă. 
Deşi primeşte cu uimire vestea, recunoaşte că l-a bucurat gândul că va avea ocazia 
de a lucra într-un domeniu mai curat, ca va avea o activitate mai comodă, pe care 
o descrie franc astfel: 


În plus, munca era mai comodă şi mai curată, nu-mi cerea să-mi petrec nopţile în aerul 
toxic al tipografiei, cu degetele pătate de tuş, mă obişnuia cu lojile pluşate, vernisajele 
selecte ale expozițiilor, acurateţea glisantă sau onctuoasă a interpretilor de marcă şi cu 
doamnele scenei, ce dădeau vieţii un fast şi o perspectivă solemnă, sărbătorească, 
înecată în eleganţă şi rafinament’. 


Nu ezită să vorbească şi despre unul dintre privilegiile pe care i le aducea noul 
post, contactul cu marii artişti ai vremii”. Deşi aduce în discuţie şi îngrijorarea pe 
care a resimtit-o la momentul respectiv, este interesant că alege drept justificare 
pentru opţiunea făcută un aspect legat de temperament, de spiritul sportiv care 
considera că îl caracterizează, alături de dorinţa de a-şi încerca puterile peste o 
anumită stachetá?. 

EI prezintă totuşi cititorilor cum avea să se lovească curând de implicaţiile unui 
se plimba în voie pe străzi, sau de a putea lipsi fără grija că în lipsa lui îl caută de 
urgenţă „Nr. 1”. La toate acestea se adaugă şi obligativitatea mutării în cartierul 
Primăverii, zonă rezidentialá care îi displăcea profund atât datorită amplasării, cat 
şi stilului sobru de viaţă”. Primeşte aşadar postul, fiindu-i încredinţată răspunderea 
asupra direcţiei teatrelor, a muzicii, a artelor plastice şi a relaţiilor externe®. 

Întrucât după 1989 primeşte nenumărate reprosuri ce vizau funcţiile pe care le-a 
deţinut şi puterea de care a dispus în plan cultural, el încearcă, rememorándu-si 
trecutul, să explice lectorului parcursul său, să expună motivele pentru care a 
acceptat anumite funcţii şi condiţiile în care a beneficiat de privilegii. 

Şi de astă dată aduce în prim-plan contribuţiile sale la ridicarea nivelului culturii 
româneşti din funcţia pe care a deținut-o. Dacă anii petrecuţi la Agerpres nu sunt 
chiar cei mai fericiţi, perioada de la Consiliul Culturii este descrisă pe un ton mai 
optimist, întrucât se întinde pe o perioadă de relativă destindere ideologică. Sunt 
ani în care Dumitru Popescu consideră că partidul nu mai exercită un control atât 


Dumitru Popescu, Cronos autodevorándu-se..., vol. II, ed. cit., p. 42. 
Ibidem, p. 81. 

Ibidem, p. 59. 

Ibidem, p. 146. 

Ibidem, p. 147. 

Dumitru Popescu, Am fost şi cioplitor de himere, ed. cit., p. 100. 

de strans in cultura, in care aerul devine mai respirabil iar artistii se apropie de 
structurile politice. Íncep sá apará mai multe cárti in limbi stráine, iar vechea 
nomenclaturá culturalá este inlocuitá de oameni de artá. Vorbeste despre aducerea 
in Románia a celebrei formatii teatrale britanice Royal Shakespeare Company care 
joacă Regele Lear şi Visul unei nopți de vară, despre turneele in Occident ale 
Filarmonicii „George Enescu”, despre trimiterea expozițiilor de artă în străinătate!. 

Politica de cadre a partidului şi obsesia pentru rotaţie nu îi permit să rămână 
prea mult timp nici la Consiliul Culturii, astfel încât este numit redactor-şef al 
Scânteii, în ultimele zile ale anului 1964, în urma propunerii făcută personal de 
către Gheorghiu-Dej. Întoarcerea în presă îl bucură, având încă o dată posibilitatea 
de a-şi exercita profesia de bază. Aceasta este şi perioada în care devine membru 
al Comitetului Central, cu ocazia Congresului al IX-lea, întrucât funcţia nou-primită 
presupunea acest statut?. 

Acum, aflându-se într-un domeniu în care considera că se poate mişca cu o mai 
mare uşurinţă şi pentru care a fost pregătit, gradul lui de implicare devine cu atât 
mai mare. În cel de-al doilea volum al memoriilor, perioada de preluare a funcţiei 
la Scânteia este acoperită integral şi descrisă în acelaşi registru ca şi funcţiilor 
anterioare. Dumitru Popescu se vede în postura unui manager competent şi com- 
petitiv care îşi urmăreşte îndeaproape angajaţii pentru a aduce ziarul la nivelul 
dorit. Iniţiativa de a „renova” Scânteia este ajutată şi de cursul istoriei întrucât, la 
scurt timp după preluarea funcţiei, survine moartea lui Gheorghiu-Dej. Din momen- 
tul în care Ceauşescu preia puterea, atmosfera este cu totul alta, mai deschisă, mai 
liberă, propice înnoirii. În scurt timp, eforturile de la Scânteia dau roade, astfel 
încât ziarul se transformă, în viziunea lui Dumitru Popescu, într-o publicaţie în 
care predomină spiritul critic, o publicaţie care nu mai face concesii fata de climatul 
social de suficientá şi automultumire instalat de-a lungul timpului. Mai mult decât 
atât, critica încurajată a atins chiar şi structuri superioare ale regionalelor de partid 
şi pe prim-secretarii acestora, care anterior erau „intangibile ”5 "Toată această muncă 
a putut fi realizată cu ajutorul unei noi generaţii de jurnalişti, pe care noul redactor- 
-sef o promovează. El afirmă că în perioada de patru ani pe care a petrecut-o la 
şefia Scânteii a angajat aproximativ 60 de tineri de diferite specialităţi, aleşi dintre 
şefii de promoţii şi dintre cei mai capabili absolvenţi ai învăţământului superior“. 

Apogeul carierei lui este atins în 1969, la Congresul al X-lea, atunci când este 
numit secretar şi intră în C.P.Ex. ca membru plin. Este o perioadă pe care o 
asimilează cu apogeul politicii comuniste româneşti din cei 25 de ani ai conducerii 
lui Ceauşescu, moment după care începe coborâşul lent atât în cariera lui, cât şi 


Ibidem, p. 101. 
Ibidem, p. 107. 
Dumitru Popescu, Cronos autodevorándu-se, ed. cit., vol. II, p. 101. 
Ibidem, p. 102. 

în politica ceauşistă. În perioada 1969-1971 se ocupă de presă şi de cultură, în 
calitate de secretar fără răspundere de stat directă. Ulterior, între 1971 şi 1976 
ocupă funcţia de preşedinte al Consiliului Culturii, urmând ca între 1976 şi 1981 
să conducă numai compartimentul de presi’. După 1981 este numit rector al 
Academiei „Ştefan Gheorghiu”, perioadă pe care el o va vedea ca pe o retragere 
din viaţa politică. Acesta este momentul în care afirmă că a devenit conştient de 
intrarea într-o nouă epocă, motiv pentru care se refugiază în literatură. În anii 
dictaturii, Dumitru Popescu îl analizează pe Ceauşescu, cu scopul de a-i valorifica 
personajul în literatură, astfel încât romanul acestuia, intitulat Pumnul şi palma, 
este unul inspirat din viaţa politică?. 

El vorbeşte în continuare despre prezenţa în C.P.Ex. ca fiind doar un paravan 
pentru publicarea cărţilor de critică socială, mai ales în condiţiile în care nu vedea 
funcţia ca pe o sursă suplimentară de venit, nefiind remunerat pentru aceasta. Îşi 
aminteşte că Leonte Răutu, antecesorul său la rectoratul Academiei, avea un salariu 
de 12.000 de lei, pe când el era recompensat cu 9.000 de lei. Fără a primi vreo 
indemnizaţie pentru activitatea din C.P.Ex., Dumitru Popescu îşi situează salariul 
la nivelul unui conducător de centrale sau al unui director, dar nu unul al unei 
întreprinderi mari”. Tonul autojustificator îşi face încă o dată simțită prezenţa, mai 
ales în condiţiile în care printre principalele zvonuri postdecembriste referitoare 
la membrii C.P.Ex. era şi cel legat de avantajele funcţiei lor, de beneficiile materiale 
de care dispuneau. 

Activitatea de la „Ştefan Gheorghiu” este descrisă pe larg în volumul al IV-lea 
al memoriilor, ocazie cu care Dumitru Popescu mizează încă o dată pe elementul 
de noutate pe care încearcă să îl aducă într-o instituţie învechită. Vorbeşte în 
nenumărate rânduri despre conflictele cu profesorii, despre încercările de a-i con- 
vinge să renunţe la predarea unor materii fără viziune, înguste şi schematice, despre 
faptul că Academia ar fi trebuit să devină o şcoală de ştiinţa conducerii şi nimic 
altceva“. În acest sens, el iniţiază un proiect de reevaluare a programelor de studii, 
folosind documentaţia pe care o alcătuieşte în timpul unei vizite la cea mai presti- 
gioasă şcoală internaţională de management, în Lausanne. În urma acestui demers, 
catedrele încep un proces, anevoios, ce-i drept, de înnoire, de deschidere, care, 
speră Dumitru Popescu, poate fi cel care a stat la baza şcolii de politologie înfiinţate 
după 198%. 

Un alt aspect interesant de urmărit în activitatea acestuia la Academie este 
modul în care asculta prelegerile profesorilor. Motivată de el prin dorinţa de a-i 


Dumitru Popescu, Am fost si cioplitor de himere, ed. cit., p. 170. 

Ibidem, p. 224. 

Ibidem, p. 262. 

Dumitru Popescu, Cronos autodevorándu-se... Memorii, vol. IV: Angoasa putrefactiei, 
Editura Curtea Veche, Bucuresti, 2006, p. 20. 

5. Ibidem, p. 22. 


= ON 


112 GEORGIANA LESU 


observa pe profesori în timpul cursurilor şi de a le analiza prelegerile, aceasta 
operaţiune era pusă în practică prin intermediul unui interfon care se putea conecta 
la aparatele de înregistrare din sălile de predare. Secretul nu a putut fi însă păstrat 
în totalitate, astfel încât se răspândeşte cu rapiditate informaţia conform căreia 
rectorul trage cu urechea). Iată cum justifică el dorinţa de a fi la curent cu structura 
cursurilor, a prelegerilor ţinute în faţa studenţilor : 


Cerusem cursurile şi manualele tipărite - unii se eschivau să mi le dea sub pretext că 
sunt în „actualizare” -, dar şi operaţia lecturii avea să dureze. Simteam nevoia să-i 
observ, măcar pe cei mai proeminenţi, în principala lor formă de manifestare, predarea 
la catedră, însă mă abtineam să mă instalez în aule ca să-i ascult, fiindcă prezenţa mea 
ar fi tulburat atmosfera normală a cursurilor, distrăgând atenţia auditoriului şi imprimând 
magistrilor un ton fals, alterându-le naturaletea spontană a demonstraţiei”. 


Un gest care astăzi poate fi considerat reprobabil este motivat prin dorinţa de a 
intra în intimitatea instituţiei, a cursurilor, pentru a urmări maniera de predare şi 
stilul discuţiilor purtate, toate având drept scop ultim sesizarea disfunctionalitatilor 
şi îmbunătăţirea programei de studiu. Deşi afirmă că a depus eforturi însemnate 
de a restructura instituţia, funcţia în sine este cea care îi compromite imaginea. 
Academia „Ştefan Gheorghiu” rămâne totuşi instituţia de învăţământ care se confundă 
cu regimul, fiind considerată un mijloc de validare a acestuia şi care dispune de 
instrumentele ce îl legitimează?. 

Momentul 1989 îl găseşte aşadar la conducerea instituţiei, ocazie cu care, 
prevestind evenimentele sumbre ce aveau să urmeze după şedinţa din 17 decembrie, 
se îngrijeşte personal de trimiterea tuturor studenţilor acasă, pentru a elimina 
posibilitatea recrutării lor de către Ceausescu în scopul „apărării socialismului” : 
„prima grijă a fost să golesc Academia”*. Astfel se încheie activitatea lui Dumitru 
Popescu în structurile puterii, odată cu regimul care, prăbuşindu-se, ia cu sine o 
parte din vechea clasă de privilegiați. 

Am urmărit aşadar parcursul biografic al personajului văzut în cea mai mare 
parte prin propriii ochi şi pus fata in faţă cu documentaţia de arhivă. Ne referim 
la declaraţii ale sale din perioada în care era unul dintre membrii nomenclaturii şi 
în care îşi modela afirmaţiile în funcţie de cerinţele momentului. În condiţiile în 
care dosarul de cadre cuprinde o serie de autobiografii oferite de el în anumite 
momente din viaţă, ne este prezentată o viziune subiectivă, care se încadrează într-un 
context istoric bine definit. Memoria lui funcţionează după aceiaşi parametri, cu 


1. Ibidem, p. 13. 
Ibidem, p. 12. 

3. Mihăiţă Lupu, „Funcționarea Academiei «Ştefan Gheorghiu» sau ce putem recupera in 
folosul mobilităţii elitelor actuale din România”, în Anuarul Institutului de Investigare a 
Crimelor Comunismului în România, vol. II, Editura Polirom, Iaşi, 2007, p. 269. 

4. Dumitru Popescu, Am fost şi cioplitor de himere, ed. cit., p. 386. 

precizarea că amintirile vin să servească unor scopuri diferite în cele două perioade 
ale rememorării. Dacă autobiografiile oferite oficial spun ceea ce partidul aşteaptă 
de la el, rememorările de după 1989 vin cu răspunsuri la întrebările pe care societatea 
i le adresează in mod indirect. El încearcă să îşi motiveze adeziunea şi prezenţa în 
structurile puterii pe o perioadă atât de lungă prezentând deopotrivă atât opoziţia 
pe care a exercitat-o — în măsura în care a fost posibilă - politicii ceauşiste, cât şi 
aspectele pozitive dintr-un regim politic atât de blamat în prezent. Nu în ultimul 
rând, vine cu informaţii de culise, cu ineditul din spatele scenei, care atrage şi are 
rolul de a furniza publicului exact ceea ce se aşteaptă de la el. Afirmă deschis că 
a crezut sincer în misiunea comunismului, la fel ca mulţi dintre cei care pun de 
bunăvoie umărul la structurarea acestei noi societăţi. În plus, alegerea lui este 
motivată şi printr-un soi de fatalitate, întrucât cursul vieţii îl duce spre structurile 
puterii, el fiind atras nu din proprie iniţiativă, ci mai mult datorită naturii profesiei. 
Luat de pe băncile facultăţii, îşi urmează cu dedicație meseria, considerând că nu 
a făcut decât să îşi îndeplinească sarcinile cu profesionalism în toate funcțiile pe 
care le-a ocupat. 


Subiectivitatea rememorărilor 


Dacă procesul rememorării aduce cu sine nemulțumiri la adresa propriei persoane, 
individul încearcă să găsească întotdeauna justificări plauzibile pentru a-şi motiva 
acţiunile. Nu este astfel de mirare că Dumitru Popescu, la fel ca mulţi dintre foştii 
demnitari ai regimului comunist, se foloseşte de şansa oferită de memorii sau de 
interviuri pentru a-şi justifica opţiunile şi pentru a se debarasa de imaginea pe care 
societatea i-a construit-o : aceea de privilegiat, de beneficiar al puterii, de corupt 
în cele mai multe cazuri. 

Putem considera că a vorbi despre privilegiile demnitarilor este o tautologie, 
întrucât ele sunt de domeniul evidenţei. Deşi situaţiile diferă de la caz la caz, iar 
de cele mai multe ori tocmai aceste privilegii sunt cele care le „răpesc” indivizilor 
libertatea, ei rareori se raportează la propria persoană ca la nişte privilegiați ai 
regimului, fiind de părere că eforturile pe care funcţia exercitată le presupune sunt 
suficiente. În Uniunea Sovietică, nici unul dintre privilegiatii anilor *30 nu părea 
să conştientizeze faptul că ar fi făcut parte dintr-o clasă aparte!. O altă situaţie 
specifică apare atunci când, într-un context revoluţionar, vechea elită se transformă 
în clasă persecutată. În astfel de momente, ei devin atât de absorbiți de ideea 
persecuției, încât nu mai dispun de resursele recunoaşterii vechilor privilegii’. 


1. Sheila Fitzpatrick, Everyday Stalinism. Ordinary Life in Extraordinary Times. Soviet Russia 
in the 1930s, Oxford University Press, 2000, p. 103. 
2. Ibidem, p. 104. 

Acesta este unul dintre motivele pentru care nu ne putem increde in autobio- 
grafii, cu atát mai mult in cele ale oamenilor de stat apartinánd fostului regim. 
Narativizándu-si viata, el o trec prin filtrul amintirilor si al contextului social 
prezent, care le cere sá ráspundá anumitor cerinte. O transforma astfel intr-o 
poveste acceptabilá pentru propria persoaná. Un demers care poate fi inteles daca 
tinem seama de aspiratia umaná prin excelentá, aceea a dorintei de a fi altceva sau 
altcineva, diferit de indivizii care suntem in realitate!. 

În interpretarea unei astfel de naratiuni nu putem să nu luăm în seamă distanţa 
dintre timpul real şi cel al unei ficțiuni, care apare întotdeauna ca un abis. Timpul 
romanesc - ne referim aici la timpul în care este plasată naraţiunea - nu este in 
definitiv decât un artificiu ce are rolul de a obţine anumite efecte psihologice?. În 
plus, naraţiunea nu urmăreşte aceeaşi structură temporală prezentă în realitate. 
Naratorul se poate folosi frecvent de anacronisme, acele porţiuni de text care apar 
în naraţiune mai devreme sau mai târziu decât poziţia lor normală în desfăşurarea 
evenimentelor. Avem aşadar de-a face cu dezvăluiri întârziate, analeptice, şi dezvă- 
luiri premature, proleptice?, ambele cu scopul de a participa la demonstraţia con- 
struită de narator. Aceeaşi demonstraţie care, ca orice naraţiune, poate ajuta la 
punerea în lumină a destinului unui grup, al unei persoane, sau la evidenţierea 
unităţii sinelui. Narațiunea nu povesteşte pur şi simplu schimbări ale unor stări, ci 
dispune de marele avantaj de a le interpreta ca părţi ale unei întregi semnificaţii. 
Este folosită astfel - în cazul relatărilor propriei vieţi, dar nu numai - în scop 
terapeutic, pentru împăcarea cu sine, pentru a obţine sentimentul apartenenţei la 
un grup, al integrării într-o anumită perioadă istorică, al integrităţii, al împăcării 
cu propriul trecut. lar distorsiunile prezente in naratiuni reprezintă minciunile cu 
care ne identificăm, cele care ne consolează şi ne despăgubesc pentru nostalgiile 
şi frustrările acumulate”. 

Memoriile foştilor demnitari ai comunismului românesc pot fi cu uşurinţă inter- 
pretate în această cheie, ei fiind cei care se folosesc de textele proprii pentru a 
obţine un drept la replică în faţa corului acuzator format după evenimentele din 
1989. Ei nu se pot debarasa de ideile în care au crezut şi cărora le-au dedicat o 
viata întreagă, nu pot accepta cu uşurinţă ca asupra unei întregi existente să fie 
aruncat oprobriul public. Dumitru Popescu însuşi vorbeşte despre imposibilitatea 
renegării unei vieţi, despre dificultatea de a accepta nemulţumirile legate de trecut : 


1. Mario Vargas Llosa, op. cit., p. 12. 

E vorba de nostalgia propriei vieţi consumate. Aceasta nu poate fi blamată. Orice fiinţă 
umană are dreptul să-şi adune o brumă de zestre din propria-i existenţă, cu care să 
dispară. Dacă îi iei posibilitatea de a se bucura de relicvele propriei existente, l-ai 
anulat! E mai rău decât dacă l-ai fi ucis! Omul nu poate să se derobeze de tot ceea ce 
a însemnat viata lui. El nu poate sá declare: Toată viata mea a fost falsă, greşită, real. 


El marşează şi pe aspectele pozitive din comunism, încercând să vină cu o altă 
perspectivă de interpretare, una opusă stilului foarte acuzator al anilor '90. Unul 
dintre momentele definitorii ale comunismului românesc este, în opinia lui, Con- 
gresul al IX-lea, desfăşurat în 1965, punct considerat a fi crucial în destinul 
României. Este o ocazie de care personajul se foloseşte pentru a da o şansă comunis- 
mului, pentru a expune şi câteva puncte forte ale sistemului, alături de progresele 
înregistrate în acei ani. Vorbeşte aşadar despre curentul spre urbanizare dezvoltat 
la sat, despre numărul mare de înscrişi în învăţământ şi despre numărul mare de 
angajaţi care se mută în oraşe şi îşi întemeiază familii urbane’. El afirmă cu 
deschidere că, în perioada de dinaintea Congresului, pregătind lucrările cot la cot 
cu Ceauşescu, realizează importanţa evenimentelor şi caracterul epocii care se 
deschidea în faţa lor: 


Asistam la o articulare coerentă, metodică, limpede şi definitivă a programului unei 
întregi epoci. Că a numit-o „de aur”, aceasta s-a datorat proastei inspiratii metaforice, 
stângăciei lui proverbiale în mânuirea vocabularului românesc. În capul său, aceasta 
însemna intervalul istoric al scoaterii României din lumea a treia - umilă, dependentă 
şi dezorientată - pe care bogatii planetei o manipulează cum vor şi exclusiv în interes 
propriu’. 


Este vorba despre anii in care Ceausescu este vázut cu ochi buni, in care 
Dumitru Popescu acceptá de bunávoie si cu incredere sá meargá aláturi de noul 
conducător, punándu-si toate speranţele într-o nouă orientare politică. Creioneaza 
astfel imaginea celui ce se lasă păcălit de ideea inaugurării unei noi epoci, la fel 
ca populaţia numeroasă ce aplaudă cu sinceritate discursul de la balcon, în 1968. 
Este momentul în care Ceauşescu reuşeşte să câştige simpatii faţă de o politica 
considerată de Dumitru Popescu a fi una de „raționalitate principialá”*. Ei se 
percep ca promotori ai unui nou curent, al militantismului pentru dreptul exprimării 
unui punct de vedere critic faţă de socialism, manifestat încă din perioada 1966-1968”. 
Sunt cei care subscriu la politica ceauşistă din primii ani şi care văd procesul de 

industrializare si abilitatea lui Ceausescu de a promova Románia pe plan extern ca 
principalele merite ale acestuia. Deşi recunoaşte că nu a fost una lipsită de greşeli, 
schema industrializării României este apreciată, întrucât porneşte de la o intenţie 
bună, patriotică!. În ceea ce priveşte politica externă, nu este trecut cu vederea 
meritul liderului român de a denunta practicile kominterniste, pronuntandu-se pentru 
dreptul fiecăruia de a „gândi cu capul propriu”? şi de a fi cel care reuşeşte să ducă 
la bun sfârşit eliberarea de sub povara sovietică. Această performanţă a lui Ceauşescu 
este pusă şi pe seama abilității lui de manipulare, domeniu în care Dumitru Popescu 
îi atribuie un merit absolutt. Sunt anii care coincid cu activitatea lui la Scânteia, 
astfel încât poate profita din plin de valul politic pentru a liberaliza ziarul. 

Tot în acelaşi registru, Ceauşescu este prezentat ca un personaj ce ajunge să 
aibă un cuvânt de spus între marii şefi de stat ai lumii” şi care, în 1968, are curajul 
de a se opune colosului sovietic. Vorbeşte astfel despre un moment în care sovieticii 
nu ar fi îndrăznit să atace România, ştiind că ar fi întâmpinat opoziţie. Dumitru 
Popescu menţionează mândria pe care a resimtit-o în acele momente şi despre faptul 
că erau dispuşi să reziste până la final : 


Să punem mâna pe armă şi să rezistăm cât ne ţin puterile, dar să afirmăm demnitatea 
poporului româns. 


Dacă acesta este considerat chiar şi în istoriografie un moment ce stă la baza 
unei perioade de oarecare deschidere, iar Dumitru Popescu redă starea de optimism 
resimţită atunci, nu acelaşi lucru se poate spune despre cel de-al XI-lea Congres 
al P.C.R., un eveniment controversat atât în ceea ce priveşte biografia personajului, 
cât şi evoluţia cultului personalităţii lui Nicolae Ceauşescu. Este faimosul congres 
în cadrul căruia Gheorghe Cioară propune, în numele organizaţiei de partid a 
Capitalei, numirea lui Ceauşescu pe viaţă în funcţia de secretar general”. Dumitru 
Popescu susţine în cadrul acestui Congres un discurs aparte, rămas în amintire prin 
odioasa expresie „Ceauşescu ne e baci”. Datorită acestei expresii şi a activităţii 
desfăşurate de el, Vladimir Tismăneanu îl consideră megafonul cultului lui Nicolae 

Ceauşescu, cel care îl legitimează!. Discursul, de dimensiuni moderate, face apel 
la mari personalităţi istorice ca lulius Cezar sau Alexandru Macedon, aduce apoi 
punctul de interes spre eroii istoriei româneşti, pentru a ajunge finalmente la 
Ceauşescu : 


Acum îl avem pe Nicolae Ceauşescu. De 10 ani ne este baci, cum se spune în cronicile 
noastre despre conducătorii de neam. Elogiile pe care i le aducem nu sunt inventate. 
Corespund şi prea corespund adevărului. Atunci, de ce ne-am reţine sá le facem ??. 


Este într-adevăr un moment delicat în evoluţia personajului care, lucrând în 
preajma liderului, îi observă din timp tendinţele spre exces de autoritate, astfel 
încât cu greu poate fi acuzat de naivitate”. Este perioada în care începe să observe 
cum liderul se confunda cu persoana soţiei sale“ şi în care distantarea dintre ei 
începe să fie din ce în ce mai acută. În plus, personajul consideră că Elena 
Ceauşescu a demarat o serie de atacuri la adresa sa, între cei doi manifestându-se 
fără disimulare o antipatie reciprocă : 


Găsea ceva anarhic în mine o incompatibilitate funciară cu disciplina de partid, că faţă 
de ea sunt ironic, dispretuitor, arogantă, că nu manifest receptivitate la indicaţii, că le 
eludez sau le alterez, că nu cer aprobare, că mă ghidez după propria mea judecată. Nu-i 
plăcea nici cum scriu, cum vorbesc. După ce luam cuvântul pe la câte o consfătuire 
culturală, mă gratula cu un „Nu se înţelege nimic din ce spui tu”. Nu zicea că nu înţelege 
ea, ci că eu nu reuşesc să mă fac înţeles. Opacitatea şi dezordinea din mintea ei le 
atribuia minţii mele. Insinua ca şi în documente, în „materialele tovarăşului” strecor 
idei personale greşite, denaturánd concepţiile secretarului general“. 


1. Vladimir Tismăneanu, Cine a fost Dumitru Popescu-Dumnezeu ? Marele pontif al religiei 

dumnezeu-marele-pontif-al-religiei-politice-ceausiste/, accesat la 20.05.2012. 

2. Scánteia, nr. 10039, 29 noiembrie 1974, p. 9. 

tist, Editura Curtea Veche, Bucureşti, 2006, p. 116. 

În ceea ce priveşte relaţia cu soţia preşedintelui, Dumitru Popescu se înscrie la 
rândul lui între numeroşii participanţi la guvernare cărora nu le sunt nici până în 
ziua de azi clare resorturile de care s-a folosit Elena Ceauşescu pentru a ajunge să 
deţină o influenţă atât de puternică asupra soţului sáu!. Îşi exprimă surprinderea 
faţă de acordarea titlului de savant de renume mondial, de maniera în care Academia 
Marii Britanii sau Academia Suedeză o premiază, în condiţiile în care era limpede 
că îi lipseşte orice aplecare spre stiintá?. 

Pe de altă parte, drept replică la reproşurile primite în legătură cu relaţia 
apropiată ditre el şi Ceauşescu, nu ezită să vorbească şi despre faptul că între ei 
s-au produs ciocniri, acesta din urmă acuzându-l că se foloseşte de poziţia în 
C.P.Ex. pentru a-şi publica lucrările”. La rândul lui, Dumitru Popescu îl înfruntă, 
explicându-i faptul că nu poate conduce o presă cu cálus la gură“. Ne apare astfel 
imaginea unui personaj preocupat de principiul libertăţii de exprimare, de dreptul 
presei de a se ghida după propriile-i directive, care îşi susţine totodată punctul de 
vedere. Dumitru Popescu reuşeşte să construiască o explicaţie referitoare la raportul 
de putere dintre el şi Ceauşescu, pentru a deturna acuzele conform cărora ar fi fost 
un privilegiat în ochii dictatorului. Ne sunt astfel prezentate scene în care perso- 
najul se consideră certat pe nedrept sau în care vizitele la Cabinetul nr. 1 nu erau 
dintre cele mai plăcute : 


Când intram în cabinet la iniţiativa lui, mă aşteptam ca, sub influenţa vreunui zvon, 
să-mi facă o critică (i se întâmpla să se avânte în aprecieri severe, fără să verifice şi 
fără să asculte în prealabil versiunea mea, iar când lucrurile se lămureau, uita cu 
desăvârşire să-şi ceară scuze sau să-i blameze pe zvonişti, măcar de formă). 


Nu ezită să îi scoată însă în evidenţă şi calităţile politice, atunci când ele se 
manifestau. ÎL prezintă astfel ca pe un bun manager politic, care emitea asertiuni 
fine, care depăşea vechiul schematism al împărţirii lumii în două tabere şi care se 
îndepărta de ideologia moscovită pe care el o vedea ca fiind îngustă. Este conturată 
imaginea unui lider deschis către Occident, care se pronunţa pentru diversitatea 
opiniilor, care îşi păstra siguranţa de sine în momentele cruciale, care nu se bâlbâia 
şi nu prezenta ezitări. Vorbeşte despre un lider prezent mereu deasupra celorlalţi, 
un lider cu viziune, care intuieşte totdeauna direcţia“. Dumitru Popescu intuieste 
însă dificultatea caracterului lui Ceauşescu datorită deselor ocazii pe care le are de 
a lucra împreună. Îi descoperă astfel o oarecare îngustime a orizontului de gândire. 


= 

Un defect capital în viziunea acestuia era faptul că îi îngusta propriul orizont. Fără 
a-l considera un obtuz, Dumitru Popescu este deranjat totuşi de gândirea fixă a lui 
Ceauşescu. Considera meritoriu faptul că dispunea de un cerc al spiritului elastic, 
dar, cu toate acestea, mereu acelaşi, devenind într-un final înăbuşitor. Personajul 
relatează cum, de multe ori, încerca să îi aducă în faţa ochilor şi o nouă perspectivă 
sau să abordeze subiecte considerate până atunci neconforme, lovindu-se de mirarea, 
îngrijorarea şi, într-un final, împotrivirea acestuia!. 

Tot în acelaşi registru încearcă să explice motivele pentru care nu a manifestat 
opoziţie şi nu şi-a expus deschis părerile, deşi acum declară că era conştient de 
derapajele comportamentale ale liderului care îl afectau uneori în mod direct. 
Vorbeşte astfel despre inutilitatea unui demers de acest fel întrucât nu ar fi putut 
determina o schimbare într-un partid îngropat în cutume şi țintuit într-o reprezentare 
istorică simplificată, ghidat de o mentalitate structurată pe lozinci. Un partid care 
„prefera să se ducă de râpă decât să se privească în oglinda istoriei reci, neiertă- 
toare”?. O altă explicaţie este oferită în volumul Am fost si cioplitor de himere, 
ocazie cu care invocă lipsa unui precedent: „Nu i-a spus nimeni vreodată: «eşti 
un bou», «esti un bandit», «eşti un tiran». Să deschid eu seria? Efectul era impre- 
vizibil”?. Afirmațiile sunt expuse într-o manieră sinceră şi lăsate la latitudinea 
cititorului, pentru a fi interpretate după propriile dorinţe şi aşteptări — ca acte de 
laşitate sau ca dovezi de pragmatism. 

În acelaşi timp, într-un registru oarecum ironic, vorbeşte şi despre neplăcerile 
aduse de funcţiile deţinute, despre obligativitatea mutării în cartierul rezidenţial sau 
despre viaţa sobră de la Snagov, acolo unde nomenclatura îşi petrecea weekendurile 
alături de Ceauşescu. În calitate de secretar al C.C., dispunea de posibilitatea 
închirierii unei clădiri, privilegiu la care renunţă în a doua jumătate a anilor '70, 
întrucât prezenţa în preajma lui Nicolae Ceauşescu chiar şi în weekenduri devenise 
o servitute. Era convocat la reşedinţa acestuia pentru discuţii, partide de volei sau 
plimbări, lucru care îi displăcea profund. Folosind drept pretext boala de coloană, 
reuşeşte să obţină dispensa de a rămâne în Bucureşti la sfârşit de săptămână, 
reluând drumurile către Snagov abia în anii '80, atunci când Ceauşescu nu mai era 
prezent în zonă, el fiind mai mereu de găsit la Casa Poporului“. Personajul mai 
aduce în discuţie şi încercările pe care le întreprinde pentru a-i ajuta pe artişti. Pe 
lângă cazul cunoscut al pictorului Țuculescu, el îl mai ajută şi pe Eugen Barbu 
atunci când este debarcat din postul de redactor-şef al revistei LuceafăruP şi, nu 

fiind acuzat de plagiat, în cazul romanului Incognito. Mircea Zaciu notează audienta scriitorilor 

in ultimul rând, acceptă sá il retipáreascá pe Alexandru Rosetti pentru a-l ajuta 
financiar”. 

Ín ceea ce 11 priveste, Dumitru Popescu reitereazá ideea conform cáreia, din 
funcţia pe care a detinut-o, a încercat pe cât posibil să îi ajute pe artişti, precum 
şi să contribuie la o amplă dezvoltare a culturii româneşti, axându-se nu numai pe 
autorii locali, dar şi pe nume mari ale culturii universale. El participă din plin la 
punerea în circulaţie a unor scriitori reprezentativi din toate limbile?, imbogátind 
piața literară românească. În plus, el prezintă viziunea proprie conform căreia 
artiştii se folosesc în genere de relaţiile cu puterea pentru a supravieţui ca oameni, 
astfel încât, cei cu adevărat valoroşi ar fi putut crea opere de calitate în orice regim’. 
Mergând pe principiul că, de cele mai multe ori, cultura a fost un critic al utopiilor 
socialiste*, Dumitru Popescu se justifică susţinând că a sprijinit-o pe cât a fost 
posibil, ajutându-i pe artişti să se desfăşoare liber. Această afirmaţie este cu atât 
mai interesantă cu cât persoana lui a rămas în memorie ca fiind cel temut de către 
oamenii de artă, cel care dispunea de puteri sporite, care trasa direcţii şi decidea 
după bunul plac ce poate merge spre publicare şi ce trebuie interzis. 

Finalmente, în acelaşi registru autojustificator prin care încearcă să demonstreze 
că nu s-a bucurat numai de privilegiile regimului, Dumitru Popescu face o comparaţie 
între liderii comunişti atât de blamati şi protipendada postdecembristă. El scoate 
în evidenţă faptul că toţi conducătorii comunişti au murit săraci, nici măcar Stalin 


la „Dumnezeu” pentru a-l apăra sau acuza, după caz, pe scriitor (Mircea Zaciu, Jurnal, 
vol. 1: 1979-1981, Editura Dacia, Cluj-Napoca, 1993, p. 91). Folosindu-se de statutul de 
membru al C.C., care nu poate fi discutat sau anchetat fără aprobarea secretariatului sau 
chiar „de mai sus”, el stârneşte profunde antipatii în cadrul Uniunii Scriitorilor (ibidem, 
p. 18). Faptul că Eugen Barbu nu era tocmai bine văzut în cadrul Uniunii reiese şi din sursele 
documentare publicate. Astfel, în Cartea Albă a Securităţii regăsim o notă în care scriitorii 
sunt nemulţumiţi de veniturile exagerate pe care le realizează acesta, opinie împărtăşită de 
un număr mare dintre ei. Este clasat de către colegi chiar în rândul milionarilor, ei făcând 
referire la vila pe care o deţinea la Poiana Țapului, precum şi la câştigurile fabuloase pe 
care le obţine (Document nr. 72, „Fişă privind pe scriitorul Eugen Barbu, redactor-şef la 
revista Săptămâna”, în Cartea Albă a Securităţii. Istorii literare şi artistice. 1969-1989, 
editată de Serviciul Român de Informaţii, Presa Românească, Bucureşti, 1996, p. 77). Eugen 
Barbu merge la Dumitru Popescu, cerându-i sprijinul, explicându-i situaţia dificilă în care 
se află. Deşi vede plagiatul şi nu îl consideră corect, el nu îi face proces de intenţie, plecând 
de la premisa că scriitorul este bine intenţionat. Ajung de comun acord la soluţia publicării 
în România Literară a unei scrisori către cititori, prin care Eugen Barbu să îşi ceară scuze. 
Ulterior, după evenimentele din 1989, în închisoare îi parvin veşti conform cărora Eugen 
Barbu ar fi demarat o campanie denigratoare la adresa lui, probabil ca o refulare a umilintei 
trăite cu ani în urmă. Încă o dată, avem de-a face cu o perspectivă influenţată de perioada 
de detenţie (Dumitru Popescu, Cronos autodevorándu-se..., vol. III, ed. cit., pp. 321-328). 
Ibidem, p. 111. 

nu a fost milionar, iar clasa privilegiată în comunism nu a acumulat în jumătate de 
secol cât a strâns cea nouă în câţiva ani!. În plus, situaţia lui apare cu atât mai 
dramatică cu cât, deşi a fost acuzat că ar fi beneficiat de pe urma regimului, nu a 
putut lăsa copiilor lui nici o situaţie stabilă, ba dimpotrivă, i-au fost sechestrate 
toate bunurile si a trăit cu o pensie cât a unei bucătărese de cantina’, dispoziţie 
venită, se pare, din partea lui Petre Roman?. Comparându-se cu alţi privilegiați ai 
regimului, acesta afirmă cu regret: 


Copiii lui Preda au moştenit de la tatăl lor o casă, ai mei, de la mine, nimic. Urmaşii 
lui îl vor pomeni prin timp, fiindcă s-a materializat în viaţa lor prin ceva concret şi 
important, ai mei nu, fiindcă am fost uşuratic şi superficial faţă de viitorul lor, ima- 
ginându-mi că-l pot lăsa în întregime în mâinile grijulii ale societăţii paternaliste, pentru 
care nu mai conta decât zestrea inteligenţei, educaţiei şi culturii”. 


Aceasta este imaginea unui lider comunist redată prin prisma propriilor naratiuni, 
expusă aşa cum autorul încearcă să o prezinte în ochii publicului şi interpretată 
prin punerea în legătură cu alte surse şi prin intermediul literaturii teoretice care 
tratează maniera de raportare la memorialistică. Avem de-a face cu o subiectivitate 
a rememorărilor, folosită în scop justificator şi care redă o imagine diferită asupra 
comunismului românesc. Deşi conformă cu realitatea în ceea ce priveşte datele de 
bază ale evenimentelor narate, imaginea expusă este totuşi alta, una din interior, a 
celui care încearcă să tempereze acuzele, mergând pe ideea bunelor intenţii. Se 
vorbeşte aşadar despre exercitarea profesiei cu responsabilitate şi eficienţă indiferent 
de sistemul politic căruia aparţine şi despre acceptarea poveştii unei vieţi expuse 
public, care aduce cu sine explicaţii asupra resorturilor unui sistem atât de mult 
blamat şi discutat în viaţa publică românească. 

La finalul unei cercetări pluridisciplinare observăm cum şi Dumitru Popescu 
mizează pe un discurs autojustificator, pe încercarea de a aduce în faţa scenei 
momentele bune din viaţa lui şi de a-şi explica opţiunile în faţa acuzelor care-i sunt 
aduse. Deşi rememorează sistematic perioade din viaţa sa, aşezându-le alături de 
informaţii extrem de interesante pentru cercetătorul aplecat asupra perioadei comu- 
niste, personajul pare să se rezume la o simplă expunere, fără a demonstra că ar 
fi conştient de importanţa acţiunilor sale şi de măsura în care ele contribuie la 
construcţia stării de tensiune dintr-o societate totalitară. Responsabilitatea pe care 
a deținut-o asupra presei şi a culturii este prezentată în detaliu, mai mult factologic 
si tehnic, autorul aducând în fata cititorului întreaga activitate din redactii, de la 
Ministerul Culturii sau de la Academia „Ştefan Gheorghiu”. El se prezintă însă 

numai prin prisma initiativelor pozitive pe care reuseste sá le ducá la bun sfársit si 
a muncii depuse pentru a improspáta si a imbunátáti publicatiile. Multora dintre 
acuzele vehemente indreptate impotriva sa nu le ráspunde decát fugitiv, atingánd 
subiectul partial, fara a prezenta cititorului in mod concret másura in care se simte 
responsabil de elogierea dictatorului. Momentul Congresului al XI-lea nu este 
explicat în detaliu, el nu încearcă să precizeze motivele pentru care a acceptat să 
rostească în mod gratuit discursul atât de laudativ la adresa lui Nicolae Ceauşescu. 

În plus, nu întâlnim nici o replică adresată celor care păstrează în amintire 
imaginea lui Dumitru Popescu, aceea a unui personaj extrem de dur, ce deţinea 
drept de viaţă şi de moarte în domeniul cultural, al unui superior care cu greu se 
declara mulţumit şi de care subordonații se temeau deseori. Nu întâlnim nici o 
menţiune referitoare la supranumele de „Dumnezeu”, atribuit tocmai din aceste 
considerente şi cu care a rămas în amintirea celor alături de care a lucrat. Nu face 
referire nici la faimoasa replică pe care se zvoneşte că ar fi adresat-o ziariştilor : 
„Eu sunt Dumnezeul vostru ! ”, nici măcar pentru a o infirma. Astfel de omisiuni 
sunt întâlnite frecvent în literatura de tip memorialistic, fiind de fapt unul dintre 
aspectele care o definesc. Am asistat aşadar la o naraţiune expusă printr-o sumedenie 
de inlántuiri ale evenimentelor, dar care scapă din vedere factorul de cauzalitate. 
Dumitru Popescu nu face vreo legătură între activitatea depusă de el şi anumite 
consecinţe negative, cum ar fi aplicarea de directive arbitrare în cultura vremii. 

Se foloseşte totodată şi de perspectiva post factum asupra evenimentelor, apelând 
la comparatia cu evoluţia societăţii în postcomunism. Atunci când scoate în evidenţă 
nedreptatile la care este supus cetăţeanul în noua structură socială, el mută centrul 
de interes de pe responsabilitatea şi vina lor în construirea unui sistem totalitar spre 
reproşurile care pot fi adresate noilor lideri politici. 

Am trecut aşadar printr-o serie de materiale de mare întindere prin care perso- 
najul îşi expune public întreaga viaţă şi activitate în structurile puterii, ocazie de 
care se foloseşte finalmente pentru a explica o întreagă existenţă, atât în ochii 
cititorului, cât şi pentru propria persoană. Scrierea memorialistică îşi atinge astfel 
scopul, ajutându-l să revină asupra unui parcurs şi să-l rememoreze într-o manieră 
prin care să devină cu uşurinţă acceptabil. Am încercat să redăm prin ochii narato- 
rului o viziune aparte asupra evoluţiei României în anii de dictatură si să aducem 
totodată un nou mod de raportare la un izvor istoric. Având în vedere particularitatile 
memoriei, am analizat literatura de tip autobiografic în complexitatea ei, fără a 
emite de la aceasta pretenţii de adevăr. Ne-am raportat aşadar la scrierile în discuţie 
ca fiind reprezentări ale unor evenimente şi nu realităţi de sine stătătoare. Dacă 
trecutul este strâns legat de felul în care ni-l amintim şi nu de desfăşurarea lui în 
realitate, literatura lui Dumitru Popescu ne-a servit astfel pentru a creiona în nuanţe 
diferite o întreagă perioadă istorică. 

Am urmărit, in ultimă instanţă, să redăm o viaţă de om aşa cum acesta şi-o 
reaminteşte, plecând de la premisa conform căreia nimeni nu se poate debarasa de 
întreaga sa existenţă. 


Cristina Roman 


Stefan Voitec. Destinul unui intelectual de stánga. 
Viata politica din Romania anilor 1920-1948 


The study is a beginning of a research project. Our research approach was to focus on the 
intellectual and politician Stephen Voitec. The politician Stephen Voitec was one of the 
Social Democratic Party leaders in the interwar and postwar part. During Dej and Ceausescu’s 
communist regimes he was one of the leaders of the Communist Party holding important 
political and ministerial functions. We watched and analysed his entire political activity 
since its inception. We wanted to emphasize the important aspects of its activity from the 
first appearances on political scene, continuing to break the Social Democrats and the 
Communist Party framing, analysing trends and its involutions in the Communist Party and 
his successful political motivations in the Ceausescu regime. We surprised in our study the 
context in which there have been significant changes in the political options and career of 
the intellectual Stephen Voitec. Archival sources were really helpful in our research. To this 
was added of course the related bibliography. 

Până la momentul instaurării dictaturii regelui Carol al II-lea în februarie 1938, 
regimul politic din România a avut un caracter democratic, funcţionând pe baza 
Constituţiei din 1923. Creaţie a Partidului Naţional Liberal aflat la guvernare, noua 
Constituţie adoptată de Parlament în 1923 recunostea o serie de drepturi şi libertăţi 
democratice şi menținea principiul democratic al separării puterilor în stat, stabilit 
în legea fundamentală din 1866. Dar, deseori, de-a lungul anilor '20-'30, democraţia 
a funcţionat condiţionat deoarece guvernanţii, temându-se de amploarea pe care ar 
fi putut să o ia nemulţumirile populare, au decretat pe timp de pace starea de 
necesitate. Astfel, era limitată practicarea unei serii de drepturi democratice, ca: 
dreptul la libera circulaţie, la întrunire, libertatea cuvântului (instaurarea cenzura). 
Erau legiferate dreptul autorităţii de a folosi armata împotriva cetăţenilor turbulenti, 
de a aresta fără mandat, de a viola proprietatea în scopul cercetării cauzelor. 

În decembrie 1918, guvernul liberal din Vechiul Regat, confruntat cu revoltele 
muncitoreşti, a recurs la forţa militară. Au fost arestaţi militanti socialişti, au fost 
închise sediile organizaţiilor muncitoreşti, iar starea de asediu, care fusese instituită 
în 1916, în perioada participării României la Primul Război Mondial, a fost prelun- 
gită. Sub presiunea socialiştilor, Ministerul de Interne a hotărât în ianuarie 1919 
redeschiderea sediilor Partidului Socialist, a permis reaparitia oficiosului partidului, 
ziarul Socialismul, şi a admis libertatea întrunirilor. La 14 ianuarie 1920, guvernul 
de coaliţie condus de Alexandru Vaida-Voevod, vicepreşedintele Partidului Naţional 
Român din Transilvania, a ridicat starea de asediu şi cenzura de pe teritoriul 
Vechiului Regat. Pentru a preveni izbucnirea unor noi mişcări sociale, guvernul a 
satisfăcut o serie de revendicări ale muncitorilor. 

Guvernarea condusă de generalul Alexandru Averescu, preşedintele Partidului 
Poporului, instalată în martie 1920 a reintrodus starea de asediu şi cenzura. Ca 
urmare a acestor măsuri, în octombrie 1920 a fost declanşată greva generală. A 
fost suspendat ziarul Socialismul, au fost arestaţi o serie de militanti socialişti, au 
fost închise sediile Partidului Socialist. În condiţiile crizei economice mondiale din 
anii '30, guvernele tárániste din noiembrie 1930 - aprilie 1931 şi din ianuarie- 
-noiembrie 1933 au introdus două dintre cele trei „curbe de sacrificiu” care au 
însemnat reducerea salariilor şi a pensiilor. După introducerea celei de a treia curbă 
de sacrificiu în ianuarie 1933 mişcările sociale s-au amplificat. Ceferiştii din mai 
multe oraşe şi petroliştii din Prahova au declanşat greve. La 3 februarie 1933 s-a 
instituit din nou starea de asediu şi cenzura pentru o perioadă de şase luni în 
principalele centre muncitoreşti. Revoltele muncitorilor de la Atelierele C.F.R. 

»Grivita” si ale petrolistilor din Prahova au fost reprimate prin interventia armatei 
si organizatiile comunistilor au fost dizolvate. 

Starea de necesitate a fost reintrodusá in 1938 cand regimul dictatorial al lui 
Carol al II-lea a debutat in februarie cu decretarea stării de asediu pe întreg 
cuprinsul ţării. Autorităţile militare aveau dreptul de a face perchezitii „oriunde şi 
oricând va cere trebuinta”, de a „cenzura presa şi orice publicatiuni”, de a „dizolva 
orice adunări, oricare ar fi numărul participanţilor şi oriunde s-ar întâlni”!. Dicta- 
tura regală instaurată în 1938 şi cea militară a generalului Ion Antonescu, instalată 
în regim de război, în 1940, au menţinut starea de necesitate pe teritoriul României 
restrângând sau anulând libertăţile democratice. 

Conform Constituţiei din 1923, regimul politic din România interbelică a fost 
unul democratic, dar partidele aflate la putere au folosit starea de asediu ca mijloc 
de a-şi apăra autoritatea şi a se menţine la guvernare. Criza economică şi mani- 
festările partidelor de extremă stângă şi dreaptă din acea perioadă au determinat pe 
politicienii liberali şi ţărănişti să apeleze la introducerea stării de necesitate pentru 
ca stabilitatea ţării să nu fie pusă în pericol. 

Ori de câte ori, până la instaurarea dictaturii carliste în '38, Partidul Naţional 
Liberal sau Partidul Naţional Țărănesc aflate la guvernare au instituit starea de asediu, 
cei afectaţi de consecinţele produse de aceasta au fost socialiştii şi comuniştii, pen- 
tru că ei erau consideraţi vinovaţi de producerea revoltelor sociale. De nenumărate 
ori, liderii socialişti şi-au exprimat dezacordul şi îngrijorarea faţă de introducerea 
în anii '20-'30 a stării de necesitate în timp de pace. Ştefan Voitec publica în 
septembrie 1934, în ziarul Proletarul, articolul „Regimul exceptional continuă”. El 
îşi exprima punctul de vedere în privinţa instituirii frecvente a stării de asediu de 
către guvernanti: „Cenzura, starea de asediu, prigoana, abuzurile, represiunile, anu- 
larea celor mai elementare drepturi cetăţeneşti sunt în România auxiliarele aşa 
zisului regim constituţional sub care trăim cu consensul şi în profitul tuturor parti- 
delor care se reazemă pe actuala rânduială socială”?. Constantin-Titel Petrescu, la 
conferinţa susţinută în 27 septembrie 1936, despre „Situaţia internă şi externă”, 
acuza guvernul de incapacitate susţinând că este un regim fascizant şi antimuncitoresc 
care se menţine la conducere prin permanentizarea cenzurii şi a stării de asediu’. 

Autorităţile considerau că Partidul Socialist şi Partidul Comunist doreau răsturna- 
rea regimului politic democratic. De fiecare dată când au avut loc mişcări sociale 
guvernările liberală sau táránistá au cenzurat presa şi au închis sediile celor două 
partide. Doctrinele şi programele politice ale celor două partide se adresau îndeosebi 
„clasei muncitoare”. Era firesc ca politicienii socialişti şi comunişti să susţină 


1. Monitorul Oficial, nr. 34, din 11 februarie 1938. 

2. Proletarul, nr. 77, din 16 septembrie 1934, p. 1. 

3. Arhiva Consiliului National pentru Studierea Arhivelor Securităţii (în continuare A.C.N.S.A.S.), 
fond Documentar, dosar nr. 2112, f. 58. 

necesitatea satisfacerii de cátre guvernanti a revendicárilor protestatarilor si sa 
participe la aceste mişcări. Dar nu socialiştii şi comuniştii erau cei care provocau 
aceste conflicte sociale. Sigur, pentru a-şi mări numărul de militanti destul de mic 
şi pentru a câştiga voturi, Partidul Social-Democrat şi Partidul Comunist interve- 
neau în desfăşurarea mişcărilor sociale, amplificându-le. Cauzele protestelor sociale 
erau însă nivelul de trai scăzut al muncitorilor, criza economică din anii '30, másu- 
rile autoritariste adoptate de guvernanţii liberali sau ţărănişti. 

Atât liberalii, cât şi ţărăniştii, în perioadele când au guvernat, s-au preocupat 
îndeosebi de menţinerea la putere şi mai puţin de îmbunătăţirea nivelului de trai. 
Este adevărat că nici condiţiile economice şi sociale din România anilor interbelici 
nu au ajutat cele două partide să-şi pună în aplicare doctrinele. Liberalismul prac- 
ticat de Partidul Naţional Liberal în perioada interbelică s-a deosebit de cel din 
Europa de Vest. În Vest a existat o burghezie liberală care a realizat reformele 
sociale şi economice. În România, burghezia, care apăruse abia în a doua jumătate 
a secolului al XIX-lea, nu a putut îndeplini un obiectiv asemănător şi atunci statul 
a fost cel care a preluat sarcina de a dezvolta economia românească. Sub guvernările 
liberale economia a fost coordonată într-un mod autoritar, care a adus beneficii 
doar oligarhiei financiare şi industriale şi nu a satisfăcut celelalte categorii sociale. 
Liberalii au încurajat industrializarea, au dezvoltat infrastructura, au modernizat 
transporturile, dar nu a fost de ajuns pentru ca marea masă a populaţiei să poată 
beneficia de un nivel de trai care să îi asigure existenţa. 

Înființat în 1926 în urma fuziunii Partidului Ţărănesc din Vechiul Regat şi a 
Partidului Naţional Român din Transilvania, Partidul Naţional Ţărănesc s-a bucurat 
de susţinere populară. Liderii ţărănişti promiteau reforma agrară, descentralizarea 
administrativă, o autonomie a administraţiei locale. Dar national-táránistii s-au 
preocupat prea mult de realizarea telurilor lor politice înaintea celor economice şi 
nu au reuşit să răspundă necesităţilor imediate ale ţăranilor. Această situaţie a 
derivat şi din vederile politice diferite ale celor doi lideri ai săi. Ion Mihalache avea 
un program țărănesc şi dorea să creeze un stat țărănesc, în timp ce Iuliu Maniu era 
adeptul unei politici care, prin obiectivele sale, era legată de clasa mijlocie. 

Pe fondul unei economii aflată într-o lentă stare de dezvoltare, al unor guvernări 
care nu s-au preocupat suficient de îmbunătăţirea nivelului de trai, al nemulțumirilor 
populaţiei, al frământărilor politice s-a consolidat în perioada interbelică mişcarea 
social-democrată, ale cărei origini le regăsim în deceniul anterior revoluţiei de la 
1848, când Theodor Diamant, care provenea dintr-o familie de boiernaşi, l-a cunoscut 
la Paris pe socialistul utopic francez Charles Fourier şi a devenit un adept al ideilor 
de asociere ale acestuia. Influenţa exercitată de socialişti în viaţa politică românească 
interbelică a fost modestă. Socialiştii nu au avut nici organizarea, nici resursele sau 
alegătorii necesari pentru a constitui o provocare pentru partidele tradiţionale. Unul 
dintre obstacolele în calea succesului mişcării socialiste în România interbelică a fost 
tradiţia. Majoritatea românilor considerau în acea perioadă socialismul nepotrivit 

condiţiilor lor. Ei concepeau România ca o ţară agricolă şi nu acceptau modelul 
capitalist de dezvoltare. Acea parte a clasei mijlocii formată din negustori şi mici 
industriaşi care totuşi acceptau faza capitalistă de dezvoltare a ţării opta pentru 
modelul liberal occidental, nu pentru cel socialist colectivist. 

Persistenta tradiţiei a limitat atracţia socialismului în rândurile ţărănimii. Țăranii 
l-au asociat cu proprietatea colectivă, care le ameninţa valorile comunităţilor săteşti. 
Modelul capitalist de dezvoltare industrială era respins de lumea arhaică în obiceiuri 
şi în practici de la sate. Tradiţia „eminamente agricolă” a economiei româneşti, 
dezvoltarea târzie şi lentă a industriei nu au permis naşterea unui electorat social- 
-democrat. 

Efectele războiului, victoria revoluţiei bolşevice din 1917 din Rusia au influenţat 
considerabil evoluţia mişcării socialiste româneşti. Constantin-Titel Petrescu nota 
în lucrarea sa Socialismul în România că: „oboseala şi deziluziile războiului, 
incapacitatea organizaţiei burghezo-capitaliste, vinovată de deslántuirea si condu- 
cerea războiului, accentuaseră tendinţele revoluţionare ale maselor populare, care se 
întorceau de pe front complet radicalizate. Mişcarea din ţara noastră, fatal, suferise 
aceste influenţe din afară”!. Înfiinţarea Internaționalei Comuniste (Kominternul) în 
martie 1919 la Kremlin a schimbat cursul socialismului în România. Până la dispa- 
ritia sa în anul 1943, Kominternul a avut un rol esenţial în organizarea comuniştilor 
români. La 1921, Partidul Socialist era aproape rusificat, tinzând să devină un fel 
de anexă în România a Partidului Bolşevic Comunist din Rusia. Între cele 21 de 
condiţii pentru afilierea partidului la Internaționala Comunistă impuse delegaţiei 
socialiste româneşti prezentă la al II-lea Congres al Kominternului, desfăşurat în 
iulie-august 1920 la Petrograd şi Moscova, se găseau şi cele conform cărora: 
membrii de partid care respingeau condiţiile trebuiau excluşi, orice partid trebuia 
să recunoască ruptura completă cu reformismul, social-democratii reformisti tre- 
buiau înlăturați. 

Congresul Partidului Socialist început la 8 mai 1921 a hotărât transformarea 
sa în Partidul Comunist din România (P.C.dR.) şi afilierea lui la Internaționala 
a IIl-a?. La Congresul al II-lea al Partidului Comunist, desfăşurat la Ploieşti între 
3 şi 4 octombrie 1922, a fost adoptat statutul partidului, conform căruia Partidul 
Comunist din România era o secţiune a Internaționalei Comuniste?. Socialistii care 
s-au opus afilierii la Internaționala Comunistă au creat în iunie 1921 Federaţia 
Partidelor Socialiste din România”. În 1927, la Congresul Federaţiei, s-a hotărât 
crearea unui nou Partid Social-Democrat (P.S.D.) prin reunirea tuturor partidelor 


1. Constantin-Titel Petrescu, Socialismul în România 1835 - 6 septembrie 1940, Biblioteca 
Socialistă, Bucureşti, 1944, pp. 313-314. 
2. Ioan Scurtu, Istoria României în anii 1918-1940. Evoluţia regimului politic de la democraţie 
la dictatură, Editura Didactică şi Pedagogică, Bucuresti, 1996, p. 65. 
. Ibidem, p. 66. 
4. Ibidem, p. 63. 

socialiste regionale într-o singură organizaţie politică. Noul partid care îi avea la 
conducerea sa pe vechii fruntaşi socialişti Ilie Moscovici şi Constantin-Titel Petrescu, 
urma linia marxistă, dar se distanţa de comunişti opunându-se preluării pe cale 
revoluţionară a puterii şi optând pentru o trecere graduală desfăşurată într-un cadru 
politic democratic la societatea socialistă. 

În urma divergenţelor de idei dintre grupările care activau în cadrul Partidului 
Social-Democrat, privind direcţia politică pe care ar fi trebuit să o adopte P.S.D., 
în iulie 1928 s-a produs scindarea acestuia. Dezaprobând curentul social-democrat 
reformist şi ideea colaborării cu partidele burgheze, pe care le promova gruparea 
de dreapta în fruntea căreia se afla Constantin-Titel Petrescu, gruparea de stânga, 
adeptă a trotkismului şi reprezentată de dr. Litman Ghelerter, Ştefan Voitec şi 
Zaharia Tanase, s-a despărţit de partid formând Partidul Socialist al Muncitorilor 
din România!. Printre obiectivele noului partid figurau : unificarea tuturor forţelor 
muncitoreşti, unificarea sindicală muncitorească, înființarea Internaționalei unice?. 
Organul de presă al partidului era ziarul Proletarul’. Acesta avea să apară până în 
1934, când a fost interzis de guvern“. La Partidul Socialist al Muncitorilor au aderat 
mai târziu şi alti vechi militanti socialişti în frunte cu Gheorghe Cristescu, desprinşi 
din Blocul Muncitoresc Ţărănesc”. În 1930 Partidul Socialist al Muncitorilor din 
România şi-a schimbat denumirea în Partidul Socialist Independent“. 

În februarie 1933, în Partidul Social-Democrat s-a produs o nouă scindare, în 
urma desprinderii unei grupări condusă de socialiştii de stânga adepţi ai „refacerii 
unităţii clasei muncitoare”, Constantin Popovici şi Nicolae Moscáuteanu, care in 
martie 33 au creat Partidul Socialist din România”. În august 1933 acest partid a 
fuzionat cu Partidul Socialist Independent. Noua formaţiune politică rezultată s-a 
numit Partidul Socialist Unitar”. Preşedintele noului partid era dr. Ghelerter, iar 
secretari erau Ştefan Voitec şi Constantin Popovici. Unul dintre obiectivele sale a 
fost „realizarea unităţii integrale a mişcării muncitoreşti”. Partidul Socialist 
Unitar a funcţionat până în 1937, când gruparea disidentă a revenit la Partidul 
Social-Democrat”. 


. Constantin-Titel Petrescu, op. cit., p. 409. 

. Ibidem. 

Ibidem. 

. Ibidem, p. 410. 

. Organizatie legalá aflatá sub conducerea Partidului Comunist. A fost creatá in anul 1925 de 
Partidul Comunist cu scopul de a-i servi ca formă de colaborare cu celelalte partide ; vezi 
Ioan Scurtu, op. cit., p. 67. 

in timpul dictaturii regale instauratá in 1938, in conditiile in care, conform 
Decretului-lege din martie '38, partidele erau dizolvate, P.S.D.-ul condus de Titel 
Petrescu a reuşit să îşi continue activitatea în ilegalitate. Dar aceasta a fost redusă, 
rezumându-se doar la dezbateri teoretice. Şi în perioada dictaturii militare a gene- 
ralului lon Antonescu, instaurată în 1940, Partidul Social-Democrat, ca şi celelalte 
partide, a continuat să existe, dar a avut o activitate restrânsă în jurul oficiosului 
partidului Lumea Nouă. 

Procesele şi crimele dictate de Stalin în anii 1936-1937 împotriva generaţiei 
leniniste din care a făcut parte şi Constantin-Titel Petrescu, anexarea Basarabiei şi 
a unei parti din Bucovina de către sovietici in 1940 l-au determinat pe preşedintele 
P.S.D. să privească cu neîncredere către Partidul Comunist din România ai cărui 
lideri erau strâns legaţi de politica lui Stalin. Dizolvarea Kominternului în 1943, 
dar şi conjunctura politică din România legată de regimul antonescian aflat la putere 
şi de implicarea României în al Doilea Război Mondial l-au determinat pe Titel 
Petrescu să accepte diversele alianţe postbelice cu Partidul Comunist (Frontul Unic 
Muncitoresc în mai 1944 şi Frontul National Democrat în octombrie 19441). El a 
acceptat ca Partidul Social-Democrat să încheie alianţe cu Partidul Comunist cu 
condiţia ca fiecare dintre cele două parti să îşi păstreze identitatea politică. Atunci 
când această condiţie nu a mai fost respectată, în calitate de preşedinte al P.S.D., 
Titel Petrescu a refuzat colaborarea cu comuniştii. 

Începând din martie 1945, ajunşi la guvernare, comuniştii au iniţiat campania 
de lichidare a partidelor democratice (Naţional Liberal, Naţional "Țărănesc şi Social- 
-Democrat). Perspectiva alegerilor din 1946 şi, legat de aceasta, teama Partidului 
Comunist faţă de şansele Partidului Social-Democrat de a câştiga scrutinul electoral 
alături de partidele „istorice” i-au determinat pe comunişti să ia încă din 1945 o 
serie de măsuri care să provoace dezbinarea P.S.D.-ului şi, în final, asimilarea lui 
de către P.C.dR. Serviciul Special de Informaţii (S.S.I.) a fost direct implicat în 
stabilirea şi punerea în practică a unui plan special care avea ca scop dezmembrarea 
Partidului Social-Democrat. Conform unui raport al Serviciului Special de Informaţii 
asupra activităţii P.S.D.-ului, începând din luna iunie a anului 1945 şi până în 
februarie 1946 activitatea Partidului Social-Democrat a fost atent urmărită. S.S.I. 
a acţionat pe mai multe direcţii : întărirea reţelei informative din P.S.D., sprijinirea 
aripei stângi din Partidul Social-Democrat reprezentată de Lothar Rădăceanu şi dr. 
Ghelerter care erau susţinători ai guvernării Groza şi ai Frontului Unic Muncitoresc, 
încurajarea socialistului Ştefan Voitec de a se alătura grupării stângii din P.S.D. ; 
organizarea unei acţiuni concertate la nivelul întregii tari cu scopul slăbirii poziţiei 
deţinută în partid de Constantin-Titel Petrescu?. 


1. Victor Frunză, Istoria comunismului în România, Editura Humanitas, Bucuresti, 1990, 
pp. 264 şi 267. 
2. A.C.N.S.A.S., fond Documentar, dosar nr. 2106, ff. 37, 220, 221 şi 533. 

Scindarea Partidului Social-Democrat nu s-a produs in 1945. La Plenara C.C. 
a P.S.D. din 1-3 decembrie 1945 a fost adoptatá Rezolutia privitoare la prezentarea 
pe liste separate in alegeri. Social-democratii considerau la acel moment cá realizarea 
partidului unic muncitoresc in conditiile de atunci rámánea doar un deziderat al 
viitorului. Constantin-Titel Petrescu obtinea la Plenara din decembrie '45 un succes 
de scurtă durată asupra aripii deviationiste de stânga din partid. Rezoluţia adoptată 
nu era definitivă. O hotărâre privind participarea Partidului Social-Democrat la 
alegerile parlamentare urma să se adopte la Congresul din martie 1946. 

Ruptura din cadrul P.S.D.-ului s-a produs la Congresul din martie 1946. Una 
dintre metodele utilizate de comunişti pentru a determina dezmembrarea Partidului 
Social-Democrat a fost şantajul cu „dosarul”. Două exemple în acest sens sunt 
fruntaşii socialişti Lothar Rădăceanu şi Ştefan Voitec. O condiţie în menţinerea 
celor doi în posturile ministeriale deţinute în guvernul Groza a fost aceea de a se 
conforma în respectarea ,,directiei” dictate de Partidul Comunist. Orice abateri ale 
lor de la linia trasată de P.C.dR. provoca apariţia „dosarelor” cu diverse materiale 
compromiţătoare. În ceea ce îl priveşte pe Lothar Rădăceanu (Lothar Wiirzer), 
acesta era de origine etnică germană, iar în timpul celui de al Doilea Război 
Mondial obținuse o serie de beneficii ca rezultat al unor servicii pe care le-a adus 
regimului hitlerist din Germania. Dacă Rădăceanu s-ar fi opus participării P.S.D. 
pe liste comune cu comuniştii la alegeri, unificării P.S.D. cu P.C.R. şi, în final, 
asimilării socialiştilor de către comunişti, el risca să fie catalogat drept „fascist 
infiltrat în mişcarea muncitorească”. În cazul lui Ştefan Voitec, acesta a fost reporter 
de război pe Frontul de Răsărit şi a colaborat în perioada '41-'44 la revista de 
propagandă Der Soldat'. Articolele publicate de el erau adresate soldaţilor de pe 
front şi susțineau războiul contra Uniunii Sovietice. Dacă Voitec ar fi criticat 
acţiunile Partidului Comunist de lichidare a social-democratiei, ar fi fost demascat 
drept un „duşman înrăit”. Acestea erau condiţiile în care aripa Rădăceanu- Voitec 
a votat la Congresul din '46 pentru participare la alegeri pe liste comune cu Partidul 
Comunist. Imediat după Congres, Constantin-Titel Petrescu s-a retras din P.S.D. 
şi a format un nou partid (Partidul Social Democrat Independent). În urma falsificării 
alegerilor din 1946 de către comunişti, P.S.D.I. a trecut în opoziţie alături de 
P.N.L. şi P.N.T. Cele trei partide au avut o strânsă colaborare în perioada 1946-1947 
în lupta împotriva dictaturii comuniste. În cursul anului 1947 Partidele Liberal şi 
Țărănesc au fost lichidate, la sfârşitul aceluiaşi an regele a fost alungat. 

Primele semne de inghitire de către Partidul Comunist a Partidului Social-Demo- 
crat au apărut încă din toamna lui 1947. La Congresul al XVIII-lea al P.S.D. din 
octombrie 1947, operaţiunea de ,,curatire” a P.S.D. de ultimii opozanți (Ion Burcă, 
Mironescu Mera) ai asimilării partidului de către P.C.R. era încheiată. Noile 


1. Arhivele Naţionale Istorice Centrale (în continuare A.N.I.C.), fond 95, dosar nr. 122399, 
f. 6. 

organe de conducere ale Partidului Social-Democrat alese la Congres aveau ca 
sarciná realizarea asa-zisei unificári cu Partidul Comunist. 

Încă din luna ianuarie 1948 au fost alese la nivel local organele de conducere 
ale partidului unic, au fost alesi delegatii la Congresul de unificare din februarie 
si au fost unificate organizatiile de tineret ale celor douá partide'. Congresul avea 
doar sá constate unificarea P.S.D. cu P.C.R. si formarea Partidului Muncitoresc 
Román. În Rezoluţia adoptată la Congresul de unificare din 21-23 februarie 1948 
se spunea: ,,Congresul felicitá cu insufletire clasa muncitoare si, odatá cu ea, 
întreg poporul muncitor, cu prilejul traducerii în viaţă a vechii názuinte a proletaria- 
tului din România - înfăptuirea unităţii sale organice în cadrul Partidului Muncitoresc 
Român”?. Încă de la bun început se stabilea că în noul partid nu putea intra oricine, 
ci doar dacă avea „origine sănătoasă” : „Rândurile partidului nostru trebuie păzite 
de elemente reacționare, de cei ce au activat în rândurile legionarilor, de carieristi 
şi afacerişti”5. „Fracţiunile”, „grupuleţele”, „abaterile şi greşelile” nu mai erau 
permise. „Cadrele pregătite ideologiceşte”, care aveau să se ocupe cu educaţia 
politică şi propaganda, trebuiau să fie vigilente şi să apere organizaţiile de partid 
de astfel de situaţii. 

Ştefan Voitec, unul dintre socialiştii care au făcut pact în 1948 cu Partidul 
Comunist consimtind la dizolvarea Partidului Social-Democrat, a ţinut să precizeze 
în deschiderea Congresului faptul că: „Înlăturarea elementelor de dreapta din 
rândurile social-democrate, au contribuit să păşim, cu o clipă mai devreme, şi noi 
cei dintâi, la actul pe care îl desăvârşim la acest impunător Congres”?. Din rândul 
„elementelor de dreapta” a căror înlăturare din P.S.D. a grăbit asimilarea social- 
-democratilor de către comunişti a făcut parte şi Constantin-Titel Petrescu, bunul 
amic al lui Ştefan Voitec. În timp ce Voitec fuzionase cu Partidul Comunist, în 
primăvara anului 1948 prietenul său Constantin-Titel Petrescu era arestat de auto- 
ritátile comuniste. 


Înainte de 1945. Etapa trotkistá 


Absolvent al Şcolii Politehnice din Bucureşti, Ştefan Voitec a practicat mai multe 
meserii. A fost profesor suplinitor la Gimnaziul „Sf. Iosif” din Bucuresti, a lucrat 
ca funcţionar la Banca de Credit Mărunt a socialistului dr. Ghelerter, a fost biblio- 
tecar la biblioteca muncitorească de la redactiile ziarelor Adevărul şi Dimineata”. 


„ Victor Frunză, op. cit., p. 345. 

Încă din timpul studentiei, in 1918, s-a inscris in Partidul Socialist, iar in 1919 
a fost ales seful tinerilor socialisti. Tánárul socialist Stefan Voitec s-a implicat la 
inceputul carierei sale politice in publicistica de partid, lucrand in redactiile ziarelor 
Socialismul si Proletarul. A colaborat de asemenea la Lumea Noud si Libertatea. 
În anii ’20 Voitec l-a cunoscut pe Constantin-Titel Petrescu. Între cei doi s-a creat 
o relaţie de prietenie, care l-a ajutat pe Stefan Voitec să se formeze ca om politic. 
În 1923, Voitec a colaborat alături de Constantin-Titel Petrescu şi alti fruntaşi 
social-democrati la crearea „Ligii drepturilor omului”. După cum susţinea Con- 
stantin-Titel Petrescu în ancheta de la Securitate din martie 1953, el a fost cel care 
l-a susţinut în noiembrie 1944 pe Ştefan Voitec să obţină funcţia de ministru la 
Ministerul Învăţământului Public?. 

Voitec a avansat încă de tânăr în ierarhia de partid: în 1926 a devenit secretar 
al Partidului Socialist? ; în 1933 a fost numit secretar general al Partidului Socialist 
Unitar*; începând din 1937 a fost membru al Comitetului executiv al P.S.D., în 
timpul dictaturii antonesciene, când partidele au fost desfiinţate, a participat în 
calitate de secretar al Comitetului de acţiune al Partidului Social-Democrat la 
şedinţele secrete ale acestuia”, la 23 august 1944 a făcut parte din Sfatul P.S.D.-ului®. 

Ştefan Voitec a fost adept al liniei de stânga în cadrul Partidului Social-Democrat. 
În 1928, împreună cu dr. Ghelerter, Zaharia Tănase şi alţi socialişti, care făceau 
parte din aripa de stânga a P.S.D.-ului, s-au desprins din partid şi au format Partidul 
Socialist al Muncitorilor. Acest partid şi-a schimbat titulatura de două ori: in 1930 
s-a numit Partidul Socialist Independent, iar, în 1933 a devenit Partidul Socialist 
Unitar. 

Socialiştii independenţi unitarişti susțineau politica biroului international al 
grupărilor socialiste independente şi unitariste care îşi avea centrul la Paris şi era 
condus de Leon Troțki”. Idealurile teoreticianului rus Leon Davidovici Troțki erau : 
distrugerea civilizaţiei burgheze, a statului de drept, a ţărănimii „individualiste”, 
revoluţia mondială cu orice risc, distrugerea birocratismului şi a statului polițienesc 
bolşevic, un nou partid, o nouă internaţională. Troțki este unul dintre eroii revo- 
lutiei ruse şi unul dintre fondatorii regimului bolşevic la a cărui instalare şi întărire 
a contribuit. Conflictul dintre el şi Stalin s-a produs pe fondul luptei pentru putere 
dintre facțiunile din cadrul Partidului Comunist (bolşevic) din Uniunea Sovietică. 
Troțki respingea sistemul birocratic-dictatorial stalinist, dar teoria „revoluţiei 


. Ibidem, f. 9. 

permanente”! (un manifest în favoarea violenţei neîngrădite împotriva tuturor celor 


decretati drept capitalişti inamici ai revoluţiei) susţinută de el era tot o formă de 
totalitarism. 

În anii 30, Ştefan Voitec coresponda cu Biroul Internaţional al Tineretului Revo- 
lutionar de la Paris? şi cu Biroul International al Uniunii Socialiste-Revolutionare 
de la Londra. Aceştia îi trimiteau invitaţii pentru a participa la diverse reuniuni şi 
conferinţe ale lor sau îl informau despre diverse proiecte. În septembrie 1937 a 
primit din partea Biroului International al Uniunii Socialiste-Revolutionare de la 
Londra o scrisoare însoţită de două proiecte de înfiinţare a unui Ziar Internaţional 
şi a unui Fond de Ajutorare Roşu Internaţional“. Era invitat ca în cazul în care 
dorea să sugereze modificări sau voia să propună noi proiecte să le comunice. 
Socialiştii independenţi unitarişti, din rândul cărora a făcut parte şi Voitec, doreau 
aplicarea liniei politice trotkiste la situaţia din România de la sfârşitul anilor ’20 - 
mijlocul anilor '30. Ei susțineau unificarea tuturor forţelor muncitoreşti într-un nou 
partid de unitate muncitorească bazat pe un socialism ,,intransigent”, care respingea 
„colaborarea de clasă”, pacea socială şi „sectarismul prăpăditor”. Obiectivul lor 
era înfrângerea ,,reactiunii” şi cucerirea succesivă a puterii prin „dictatura proleta- 
riatului”. S-au opus la acea vreme unificării cu comuniştii pentru că ei percepeau 
Partidul Comunist din România epocii interbelice ca pe o creaţie a Kominternului, 
a cărui politică era dictată de comuniştii de la Moscova. 

În vremea regimului antonescian, Ştefan Voitec a colaborat la revistele de front 
Sentinela şi Der Soldat, editate de Serviciul de Propagandă al Marelui Stat Major”. 
Articolele semnate de el cu gradul de „Caporal” sau „Sergent T.R.” erau mobili- 
zatoare pentru soldaţii români care luptau în războiul din răsărit. În articolul 
„Trecut basarabean - vechimea Chişinăului” din Sentinela din august 1941, Voitec 
scria: „Azi dezrobitoarea armată română împlineşte dorinţa atât de inaltatoare si 
româneşte mărturisită acum 24 de ani de românul transnistrean Toma Jalbá: «Sá 
nu ne lăsaţi fraţilor în gheara ruşilor, că dacă voi ne veţi uita, apoi noi nu vom uita 
tara mamá»”*, 


1. Conform teoriei trotkiste a „revoluţiei permanente”, revoluţia, odată dezlántuitá, va trebui 
să-şi urmeze cursul până la completa prăbuşire a capitalismului şi înscăunarea regimului 
socialist în lumea întreagă vezi Sterie Diamandi, Eroii revoluției ruse : Lenin, Troțki, Stalin, 
Editura Cugetarea, Bucureşti, p. 205. 

La guvernare. La Ministerul Educatiei Nationale 


Ín calitate de Ministru al Educaţiei Nationale, în perioada noiembrie 1944 — decem- 
brie 19471, Ştefan Voitec a fost cel care a iniţiat primele măsuri ce vizau reformarea 
învăţământului românesc după model sovietic. Ministeriatul său a creat bazele 
pentru reforma învăţământului ce avea să se realizeze în anul 1948. Prezenţa 
armatei sovietice ocupante pe teritoriul României a impus încă din '44 trecerea la 
epurarea învăţământului de elemente „antidemocratice”. Articolul „Şcoala pe dru- 
muri noi”, publicat în oficiosul Partidului Social-Democrat, Libertatea din 3 decem- 
brie 1944, prezenta pe larg măsurile pe care ministrul Educaţiei Naţionale, Ştefan 
Voitec, le adoptase în ceea ce priveşte epurarea manualelor de materialul didactic 
fascist şi antidemocratic, curăţarea lor de toate paginile „pline de ură” împotriva 
popoarelor din Uniunea Sovietică, interzicerea din manualele şcolare şi cursurile 
universitare a unor autori ca Brátescu-Voinesti şi Rădulescu-Motru, consideraţi 
„antidemocratici”, epurarea corpului profesoral?. După cum afirma autorul articolu- 
lui, acestea erau câteva dintre obiectivele programului „de democratizare a invátá- 
mântului” pe care Stefan Voitec l-a prezentat la învestirea sa ca ministru şi pentru 
aplicarea căruia ar fi avut „mânile libere a 

În iulie 1945, Comisia Aliată de Control din România a trimis ministrului 
Educaţiei Naţionale o adresă prin care i-a solicitat întocmirea unui raport asupra 
îndeplinirii acelor prevederi din Convenţia de Armistitiu care se refereau la învă- 
tamant*. Ministrul Ştefan Voitec trebuia să informeze Comisia Aliată despre modul 
în care Ministerul Educaţiei a acţionat până la acel moment în privinţa epurării 
elementelor fasciste şi profasciste în rândul corpului profesoral şi al elevilor şi să 
arate cum s-a realizat înlocuirea manualelor profasciste, a programelor analitice 
din perioada interbelică, a hărților geografice vechi’. 

În ceea ce priveşte înlocuirea manualelor şcolare vechi, un exemplu este manualul 
de Istorie a României de clasa a XI-a realizat de o echipă condusă de istoricul 
marxist Mihail Roller. Prima ediţie a manualului a apărut în 1947. Manualul era 
prima încercare de prezentare a societăţii formată în spaţiul românesc pe baza 
„învăţăturii marxist-leniniste”, iar lupta de clasă era considerată drept „forţa 
motrice” a dezvoltării societăţii. Din motive politice, prima ediţie a manualului lui 
Roller nu a fost atât de revoluţionară pe cât era socotită la vremea respectivă. 
Atunci, în România, funcționau încă un regim monarhic, partide politice. Echipa 
coordonată de Roller îşi propusese să pregătească terenul istoriografic în vederea 

totalei schimbări a prezentării trecutului national îndată ce condiţiile politice aveau 
să permită acest lucru. De aceea, în manualul din '47 evenimentele legate de Primul 
Război Mondial nu sunt ignorate, este tratată obiectiv participarea românească la 
conflagratia mondială, sunt amintiţi regii Carol şi Ferdinand, sunt amintite rolurile 
jucate de I.C. Brătianu în timpul Războiului de Independenţă şi de Iuliu Maniu în 
realizarea unirii Transilvaniei cu tara‘. 

Referitor la epurarea corpului profesoral universitar efectuată în 1947, trebuie 
amintit faptul că în toamna acelui an, invocând motive bugetare, Ministerul Educaţiei 
Naţionale a desfiinţat aproximativ 250 de posturi didactice universitare?. Cu această 
ocazie au fost epurati o serie de istorici indezirabili ca Gheorghe Brătianu, Ioan 
Hudita, Victor Papacostea, Constantin C. Giurescu. Înlocuirea manualelor şcolare 
din perioada interbelică, epurarea corpului pofesoral, desfiinţarea autonomiei uni- 
versitare au fost o parte dintre sarcinile pe care comuniştii care deţineau Ministerul 
Educaţiei Nationale şi le-au impus să le îndeplinească în perioada *45-*47, 

Originile politice ale lui Ştefan Voitec erau socialiste, astfel că din programul 
său de „democratizare a învăţământului” nu au lipsit obiectivele de natură socială, 
cum ar fi: gratuitatea învăţământului secundar liceal, asigurarea în limita fondurilor 
disponibile a locuinţelor, hranei, asistenţei medicale, cursurilor pentru studenţii cu 
mandatului său de la minister, în Partidul Social-Democrat s-au înscris un număr 
mare de profesori şi învăţători. Pentru a-şi crea o bază de susţinere, din rândurile 
lor a făcut numiri în posturile din minister, dar şi în cele ale organelor locale de 
conducere din învăţământ. Voitec şi-a dat seama de rolul important pe care învă- 
ţătorii îl aveau în conducerea micilor comunităţi de la sate şi din provincie. A creat 
o Organizaţie Centrală a Invátátorilor Socialisti cu ajutorul cáreia numárul invátá- 
torilor in P.S.D. a crescut la mijlocul anilor ’40°. Fruntasii învăţătorilor reuniti în 
Organizatia Centralá a Invátátorilor Socialişti au avut un rol important ín organizarea 
in tará a cadrelor Partidului Social-Democrat. 


Pregátirea sciziunii din cadrul 
Partidului Social-Democrat (1945-1946) 


În 1945, Ştefan Voitec a fost considerat de comunişti ca fiind persoana cea mai potri- 
vită pentru a fi folosită în acţiunea lor în vederea distrugerii unităţi P.S.D. prin 
înlăturarea din partid a grupării reformiste în fruntea căreia se afla Constantin-Titel 


1. Vlad Georgescu, Politică şi istorie. Cazul comuniştilor români 1944-1977, Editura Humanitas, 
Bucureşti, 2008, pp. 30-32. 

2. Dinu C. Giurescu, De la Sovromconstructii nr. 6 la Academia Română : amintiri, mărturii, 
Editura Meronia, Bucureşti, 2008, p. 126. 

3. A.N.I.C., fond 95, dosar nr. 122399, f. 12. 

Petrescu. Era cunoscut faptul că Voitec, împreună cu gruparea dr. Ghelerter, pro- 
dusese în 1928 o sciziune a Partidului Social-Democrat condus de Constantin-Titel 
Petrescu. În acelaşi timp se ştia că Ştefan Voitec se întorsese în 1937 în partidul 
condus de Constantin-Titel Petrescu, cu care se înţelegea foarte bine, fiind prieteni. 
În schimbul colaborării la îndepărtarea din partid a lui Constantin-Titel Petrescu, 
comuniştii i-au promis în 1945 lui Voitec că îi vor da conducerea P.S.D.-ului!. În 
februarie 1946, la locuinţa lui Lothar Rădăceanu, mai multi fruntaşi socialişti s-au 
reunit pentru a pregăti înlăturarea lui Constantin-Titel Petrescu la Congresul P.S.D. 
ce urma să aibă loc în martie. În intervenţia sa de la acea întâlnire, Ştefan Voitec 
a spus: „În vederea acţiunii ce am hotărât să o întreprindem împreună cu Lothar 
Rădăceanu, împotriva lui Titel Petrescu şi a acolitilor săi, am luat contact cu un 
număr mare de fruntaşi social-democrati din învăţământ, care s-au arătat a fi gata 
să se alăture acţiunii noastre”?. Titel Petrescu declara la Securitate în 1953 în 
legătură cu scindarea partidului produsă în martie 1946 că ştia că Voitec era de 
stânga şi ceea ce l-a surprins a fost atitudinea adoptată de Lothar Rădăceanu, pe 
care îl ştia că avea o orientare de dreapta în partid şi credea că a adoptat o linie 
politică de stânga din oportunism?. Atât Voitec, cât si Rădăceanu şi-au manifestat 
oportunismul în parcurgerea etapelor carierelor lor politice. Dar începuturile în 
politică ale lui Ştefan Voitec ne arată că acesta a fost mai apropiat ideologic de 
comunişti decât Lothar Rădăceanu. 

În septembrie 1945 Ştefan Voitec a făcut parte din delegaţia guvernamentală 
care, în frunte cu prim-ministrul Petru Groza, a făcut o vizită la Moscova. În anii 
'40-'50, orice decizie majoră la nivel de politică internă a P.C.R. era adoptată de 
conducerea partidului numai la ordinul sau cu aprobarea Moscovei. Şi în cazul 
unificării cu social-democratii, lucrurile au stat la fel. Ştefan Voitec, în calitate de 
reprezentant al social-democratilor, a primit la Moscova o serie de indicaţii în ceea 
ce priveşte orientarea politică pe care P.S.D. urma să o adopte în continuare. 

Din declaraţiile pe care le-a făcut cu diverse ocazii după întoarcerea de la 
Moscova se desprind câteva concluzii. El fusese cel desemnat de Stalin pentru a 
realiza din partea social-democratilor unificarea cu comuniştii. În octombrie 1947, 
referindu-se la competiţia dintre el şi colegul său de partid Lothar Rădăceanu 
pentru realizarea unificării P.S.D. cu P.C.R. Ştefan Voitec declara : „Singurul care 
va realiza unitatea sunt eu, fiindcă am discutat şi aşa s-a hotărât încă de acum doi 
ani la Moscova cu Stalin şi cu Molotov”*. Aliantele dintre P.S.D. şi P.C.R. (Frontul 
Unic Muncitoresc şi Frontul National Democrat) trebuiau să fie menținute. În 
septembrie 1945, Voitec afirma în cercurile de apropiaţi că : „Retragerea Partidului 


A.C.N.S.A.S., fond Documentar, dosar nr. 2106, f. 221. 

Social-Democrat din FND i-ar aduce prejudicii considerabile”!. Social-democratii 
urmau sá participe la alegerile din 1946 numai pe liste comune cu comuniştii. In 
declaratiile fácute la organizatia P.S.D. din Craiova in martie 1946, el spunea: 
»Opozitia noastrá fatá de cartelare ar putea fi interpretatá ca un act de ostilitate 
impotriva rusilor”?. 


Fuziunea cu comunistii 


Stefan Voitec a acceptat alianta cu comunistii pentru cá isi dádea seama ca in 
condiţiile de la mijlocul anilor '40, când opoziţia politică nu avea libertate de 
manifestare, P.S.D. nu ar fi putut să funcţioneze decât alături de comunişti. Partidul 
Comunist era cel care avea puterea de decizie în viaţa politică a acelor ani. În 
funcţie de el se formau sau se desfăceau alianţe, se infiintau sau se desfiintau 
partide. În ianuarie 1946, într-o întâlnire avută cu Constantin-Titel Petrescu, Voitec 
susţinea că: „Faţă de evoluţia situaţiei politice interne, nu mai poate fi vorba ca, 
în viitoarele alegeri, Partidul Social-Democrat să candideze pe liste separate”?. La 
o întâlnire cu prietenul său dr. Vainer după scindarea partidului din martie '46, el 
îi mărturisea acestuia că: „Nu este exclus ca Titel Petrescu să revină în partid. 
Titel Petrescu îşi dă seama că politiceşte este distrus şi fără nicio perspectivă pe 
linia pe care merge”*. 

După vizita la Moscova din 1945, Voitec ştia că nu mai există cale de întoarcere 
în privinţa asimilării socialiştilor de către comunişti. Dar a sperat ca acest lucru să 
se facă în condiţii cât mai bune pentru fruntaşii social-democrati, astfel încât aceştia 
să nu aibă de suferit. În august 1947 susţinea că: „Va încerca să obţină o situaţie 
cât mai bună pentru membrii de bază ai P.S.D.-ului. În privinţa membrilor de rand 
ai P.S.D., aceştia vor avea o situaţie de inferioritate faţă de membrii P.C.R., dar 
împotriva acestui lucru nu are nimic de facut”>. 

A încercat să îşi folosească influenţa pe care o avea în rândul liderilor P.C.R. 
pentru a stăvili elanul comuniştilor de a lichida cât mai repede Partidul Social- 
-Democrat. S-a opus campaniei de represiune dusă de comunişti împotriva „elemen- 
telor de dreapta duşmănoase şi necinstite” din P.S.D. şi a militat pentru menţinerea 
unităţii partidului în fruntea căruia se afla împreună cu Rădăceanu după scindarea 
produsă în martie 1946. Din funcţia de ministru pe care o deţinea în guvern a 
încercat să îi protejeze pe colegii săi din Partidul Social-Democrat. A intervenit la 

ministrul de Interne Teohari Georgescu pentru a fi eliberati acei social-democrati 
retinuti in mai 1947 cu ocazia valului de arestári operate de autoritátile comuniste 
in primávara acelui an. in conditiile concedierilor masive decise de guvern ca 
urmare a stabilizárii din 1947', Voitec a facut demersuri pentru reangajarea unor 
functionari membri ai P.S.D. care fuseserá comprimati in mod arbitrar. A evitat 
pe cat a fost posibil sá facá concedierile cerute de comunisti la Ministerul Educatiei 
Nationale pe care il conducea. 

A dorit o apropiere a celor douá aripi care activau in Partidul Social-Democrat : 
gruparea de dreapta, condusá de membrul Comitetului Central Ion Burcá (adepta 
a luptei pentru supravieţuire a mişcării socialiste), şi cea de stânga, avându-l in 
frunte pe Misa Levin, şeful secţiei de propagandă (susținătoare a unificării cu 
Partidul Comunist în orice condiţii). S-a opus unei asimilări rapide şi totale a 
social-democratilor de către P.C.R. În august 1946, împreună cu social-democratul 
dr. Iagnov a propus înfiinţarea unei Federatii Studentesti Socialiste în locul Frontului 
Democrat Universitar, care se găsea la acel moment sub influenţa aproape completă 
a comuniştilor”. La sfârşitul lunii august 1947, în discuţia pe care a avut-o cu un 
ziarist despre posibilitatea înfiinţării Partidului Unic Muncitoresc, Ştefan Voitec îi 
spunea: „În momentul de faţă comuniştii duc o luptă aprigă împotriva partidului 
nostru. Alegerile sindicale au fost bine venite pentru că aveau ocazia să ne absoarbă 
massele muncitoreşti. Totuşi aceasta nu le-a reuşit în totul”?. 

La Congresul al XVIII-lea al P.S.D. din toamna lui 1947, Voitec s-a străduit să 
teoretizeze în discursul său necesitatea lichidării P.S.D.-ului ca o condiţie obligatorie 
pentru realizarea „regimului democratic şi a societăţii socialiste”. Împreună cu 
Lothar Rădăceanu a fost ales secretar general al Partidului Social-Democrat. 

În 30 decembrie 1947 Ştefan Voitec şi-a încheiat mandatul de ministru al Edu- 
caţiei. După abdicarea forţată a regelui Mihai la 30 decembrie 1947 şi proclamarea 
Republicii Populare Române, a fost ales un Prezidiu (cu rol prezidenţial) pentru a 
conduce tara. La conducerea acestui Prezidiu s-a aflat Constantin I. Parhon. Voitec 
a fost ales între membrii Prezidiului“. Pentru Ştefan Voitec începea o nouă etapă 
în evoluţia sa politică. Democraţia politică în România luase sfârşit odată cu ani- 
hilarea opoziţiei politice în vara lui '47 şi cu desfiinţarea monarhiei ca formă de 
guvernământ, la 30 decembrie acelaşi an. Partidul Social-Democrat avea să fie 
înghiţit de comunişti prin aşa-zisa unificare, care urma să se producă două luni mai 
târziu, în 1948. 

Congresul de unificare a Partidului Social-Democrat cu Partidul Comunist Român 
din februarie 1948 a avut ca rezultat crearea pe baza ideologiei marxist-leniniste a 


1. Paul H. Sthal, Serban Voinea (1894-1969). Contribuţii la istoria social-democratiei romá- 

unui nou partid, Partidul Muncitoresc Roman (P.M.R.). Voitec a fost ales in orga- 
nele de conducere ale noului partid. Era membru al C.C. al P.M.R. şi membru al 
Biroului Politic al C.C. al P.M.R. Începând din aprilie 1948, pentru o perioadă de 
un an, a îndeplinit funcţia de vicepreşedinte al Consiliului de Ministri'. 


Căderea în dizgrație 


Pentru a sfârşi cu social-democratia, comuniştii au simulat unificarea în 1948, 
aducând organizaţiile ambelor formaţiuni politice sub aceeaşi conducere, după care 
au declanşat campania excluderilor, fiind vizati cu precădere foştii membri ai P.S.D. 
Pretextele pentru excluderi din P.M.R. au fost foarte uşor de găsit. Din numărul 
total al membrilor Partidului Muncitoresc Român mai mult de jumătate erau consi- 
derati „elemente exploatatoare, duşmănoase şi străine de clasa muncitoare, elemente 
necinstite”. Acţiunea de curăţare a noului partid a început în noiembrie 1948, la 
peste jumătate de an de la realizarea unificării. Într-un raport al Securităţii asupra 
situaţiei prezenţei elementelor de dreapta în Partidul Muncitoresc Român după 
1948, se menţiona că: „Unele elemente de dreapta după Congres văzând că C.C. 
al PM.R. nu era dispus la concesii şi ştiindu-se compromişi au fugit în străinătate. 
În anii 1950-1951 s-a constatat că elemente social-democrate de dreapta în special 
cele excluse din partid s-au izolat unul faţă de celălalt datorită pe de o parte 
arestărilor care s-au efectuat în rândurile lor, iar pe de altă parte eliberării altora 
pe care îi consideră informatori”?. 

Încă din 17 februarie 1948, înainte de producerea unificării, într-o discuţie avută 
cu socialistul Harris Moscovici, Ştefan Voitec anticipa trecerea sa treptată pe un 
plan politic minor. La acea vreme Voitec deţinea în stat funcţia de membru în 
Prezidiu şi era secretar general al P.S.D.-ului. El era nemulţumit că nu are nicio 
influenţă în partid, că nu are nicio posibilitate de a-şi impune propria linie, se temea 
că nu va intra în C.C. al partidului rezultat după unificare şi până la sfârşit va 
rămâne o figură de ornament. Începând din august 1948 până către sfârşitul anului 
1955, Voitec s-a aflat sub stricta supraveghere a organelor Securităţii. Numele său 
de cod de urmărit era „Vasile”. Marginalizarea sa a început în aprilie 1949, când 
era înlăturat din funcţia de vicepreşedinte al Consiliului de Miniştri şi numit pre- 
şedinte al Comitetului pentru Organizarea Cooperativelor de Consum. În 1952 
Voitec a fost îndepărtat de la conducerea Cooperaţiei. Înlăturarea sa de la Cooperatie 
ar putea fi pusă în legătură cu epurarea din mai '52 a grupării ,,deviationiste de 
dreapta” Pauker-Luca-Georgescu. Vasile Luca fusese până în 1952 ministru al 

Finantelor si din pozitia ministerialá pe care a detinut-o a controlat si comertul si 
cooperatia. Dupá plecarea din fruntea Centrocoopului, Stefan Voitec nu a mai 
deţinut o funcţie in stat până in 1955. Atunci a revenit în guvern, fiind numit 
Ministru al Comerţului Interior. 

Au fost câţiva factori care au contribuit la izolarea sa politică în perioada amin- 
tită. A fost unul dintre liderii facțiunii trotkiste din P.S.D. De pe această poziţie, 
la sfârşitul anilor *20 - mijlocul anilor '30, a dus o vie propagandă antistalinistá 
opunându-se la acea vreme unificării socialiştilor cu comuniştii, pentru că partidul 
comunist era o organizaţie ilegală aflată sub influenţa Kominternului. În perioada 
1941-1944, în timpul regimului antonescian, a fost înrolat la Marele Stat Major, 
lucrând la Presă şi Propagandă. În acei ani a fost crainic la radio la ora militară şi 
a semnat articole la revista Sentinela, încurajând războiul dus împotriva Uniunii 
Sovietice. Voitec a fost prieten cu socialiştii consideraţi de comunişti „elemente 
de dreapta” indezirabile pentru că au avut îndrăzneala de a se opune lichidării 
P.S.D.-ului de către P.C.R. I-a ajutat pe unii dintre ei să plece din ţară (dr. I. Daniel 
a fost ajutat în iunie 1950 să obţină paşaport pentru a pleca în Franta!), iar în cazul 
altora a intervenit pentru a fi eliberaţi din puşcării (intervine în noiembrie 1948 
pentru Pavel Pavel’, iar în aprilie 1951 pentru Leopold Filderman?). Un alt factor 
care ar fi putut contribui la izolarea sa o vreme ar putea fi prietenia din trecut cu 
social-democratul Constantin-Titel Petrescu. În urma anchetárii la Securitate in 
1953 a lui Constantin-Titel Petrescu, locotenentul Enoiu care efectuase ancheta 
declara despre fruntaşul socialist că este „un duşman înrăit al regimului”*. 


Începuturile reabilitării 


Moartea lui Stalin în 1953, denuntarea crimelor lui Stalin de către Nikita Hrusciov 
şi proclamarea de către Congresul al XX-lea al P.C.U.S. din 1956 a „revenirii la 
normele leniniste ale vieţii interne de partid” au determinat şi în România o relativă 
liberalizare în partid. În aceste condiţii, din decembrie 1955 Ştefan Voitec revenea 
în organele de conducere ale partidului, de data aceasta ca membru supleant în 
Biroul Politic al C.C. al P.M.R.?. În octombrie 1955 primea din nou funcţii în stat 
întorcându-se în guvern în calitate de Ministru al Comerţului Interior“. Din noiembrie 

1956 până în martie 1961 a deţinut pentru a doua oară în cariera sa politică funcţia 
de vicepreşedinte al Consiliului de Miniştri!. În martie 1957 a fost numit la Ministe- 
rul Industriei Bunurilor de Consum, în fruntea căruia a stat până în aprilie 1959. 
În 25 martie 1961 a fost numit preşedinte al Marii Adunări Naţionale (M.A.N.) a 
R.P.R. şi vicepreşedinte al Consiliului de Stat al RPR?. Preşedinte al Consiliului 
de Stat a fost ales de M.A.N. Gheorghiu-Dej. Prin modificarea Constituţiei în 
1961, era înfiinţat ca organ al puterii de stat Consiliul de Stat, care înlocuia 
Prezidiul Marii Adunări Naţionale. Consiliul de Stat era subordonat M.A.N. 


În timpul regimului ceauşist 


După 1965, din raţiuni populiste, noul lider al Partidului Comunist, Nicolae Ceau- 
şescu, a decis reabilitarea fruntasilor social-democrati interbelici. Reabilitarea ilega- 
liştilor care fuseseră excluşi sau marginalizati de către Gheorghiu-Dej a făcut parte 
din politica lui Ceauşescu de renegare a moştenirii dejiste. În rândurile acestora au 
fost incluşi şi membrii partidelor socialiste şi social-democrate. În aprilie 1968 a 
avut loc şedinţa Secretariatului C.C. al P.C.R. în care s-a luat în discuţie regle- 
mentarea cuantumului pensiilor acordate ilegalistilor, în urma creşterii artificiale a 
numărului acestora (simpatizanți comunişti, socialişti etc.)*. 

Ştefan Voitec s-a adaptat rapid la noul regim comunist instalat în 1965, după 
moartea lui Gheorghiu-Dej. Noul curent al „comunismului naţional” din politica 
românească şi „autonomia” pe care Ceauşescu o afişa în raport cu Moscova erau în 
asentimentul lui Voitec. În anii '30 el respinsese ideea unificării social-democratilor 
cu comuniştii pentru că fundamentul doctrinar pe care se formase P.C.dR.-ul era 
importat de la bolşevici, deci nu avea nimic în comun cu realităţile româneşti. 
Voitec considera că: „Principiile Partidului Comunist nu îşi au aceleaşi origini cu 
cele ale Partidului Social-Democrat. Ele au fost importate. În timpul ilegalitatii şi 
in special atâta timp cât a existat Internaționala de la Moscova, principiile ei au 
rămas străine sufletului poporului. Abia după 23 august 1944 s-a căutat o acomodare 
la specificul sufletului românesc şi situaţiilor specifice ale României”?. 

Pe toată perioada regimului ceauşist Ştefan Voitec a făcut parte pe linie de partid 
din organele centrale de conducere. A fost membru al Comitetului Executiv al C.C. 
al P.C.R. din iulie 1965 până în noiembrie 1974 şi membru al Comitetului Politic 
Executiv al C.C. al P.C.R. începând din noiembrie 1974 până la moartea sa în 

decembrie 1984'. Iar in ceea ce priveste functiile detinute in stat, si le-a mentinut 
pe cele obţinute in 1961 în timpul lui Gheorghiu-Dej : cea de preşedinte al Marii 
Adunări Naţionale a R.S.R. şi de vicepreşedinte al Consiliului de Stat al R.S.R. 
Din 1967 preşedinte al Consiliului de Stat era ales Nicolae Ceauşescu. Ştefan Voitec 
s-a menţinut în fruntea Marii Adunări Naţionale până în 1975. 

De pe poziţiile pe care le-a deţinut în partid şi în stat începând de la sfârşitul 
anilor *60, Voitec a participat la discutarea, adoptarea şi validarea unei legislații 
care, prin încălcarea democraţiei politice, a libertăţilor şi drepturilor fundamentale 
ale omului, a întărit regimul dictatorial al lui Ceauşescu. Marea Adunare Naţională 
şi Consiliul de Stat au adoptat legi şi decrete care au instituit: numeroase măsuri 
restrictive, de control sporit, represiune, îngrădire şi supraveghere a potenţialilor 
oponenți ai regimului. 

Preocupat dintotdeauna de statutul său în ierarhia de partid şi de păstrarea 
slujbei deţinute, Voitec a fost în general tipul subordonatului, al executantului de 
ordine. Intervenţiile sale în timpul şedinţelor Comitetului Executiv al C.C. al 
P.C.R. sau ale Comitetului Politic Executiv al C.C. al P.C.R. erau rare, iar cand 
se produceau susțineau ce spunea secretarul general. Nu a adoptat vreodată atitu- 
dinea unui disident în interiorul P.C.R. Asculta şi se conforma directivelor condu- 
cătorului partidului. Un exemplu în acest sens este şedinţa Comitetului Executiv al 
C.C. al P.C.R. din 21 august 1968, convocată în urma invadării Cehoslovaciei de 
către sovietici, a intervenit o singura dată în discuţie spunând printre altele : „Sunt 
absolut de acord cu toate măsurile propuse de tovarăşul Nicolae Ceauşescu”?. 


Concluzii 


Ştefan Voitec, care a funcţionat ca politician atât în timpul regimurilor demo- 
cratice interbelice, cât şi în vremea celor trei dictaturi (carlistă, antonesciană şi 
comunistă), declara în 1949 că a trebuit să meargă cu comuniştii pentru că are şase 
fraţi si o mamă bătrână ce trebuiesc intretinuti?. El avea o situaţie familială extrem 
de grea pentru că soţia şi fiica lui erau bolnave. Asta ar putea fi una dintre 
explicaţiile pentru care a fost permanent preocupat să ajungă în vârful ierarhiei 
politice şi a fost de acord din 1945 să colaboreze cu comuniştii în orice condiţii. 
O altă explicaţie pentru insistența manifestată de el de-a lungul timpului de a deţine 
permanent funcţii de conducere în partid şi în stat ar putea fi dorinţa sa de a face 
carieră politică. Apărarea statutului pe care îl dobândise în lumea politică conta 

mai mult pentru el decât păstrarea unei prietenii. In 1948, când Constantin-Titel 
Petrescu, de care il lega o veche prietenie, era arestat, Voitec spunea cá nu putea 
interveni pentru ca s-ar fi compromis politic. 

Lansarea in toamna anului 1945 a unor discutii cu comunistii in vederea unei 
colaborári pe termen lung cu perspectiva unei fuziuni intre P.S.D. si P.C.R. s-a 
produs după călătoria întreprinsă la Moscova cu o delegaţie guvernamentală. În 
urma discuţiilor cu Stalin, Ştefan Voitec a înţeles că, în condiţiile politice de atunci, 
Partidul Social-Democrat nu va mai putea să funcţioneze singur pe scena politică, 
iar în viitorul apropiat avea să fie înghiţit de către comunişti printr-o aşa-zisă 
unificare. Aşadar, lichidarea Partidului Social-Democrat prin unificarea sa cu Par- 
tidul Comunist fusese decisă la Moscova în '45. Ştefan Voitec şi Lothar Rădăceanu 
au fost doar mijloace folosite de sovietici pentru a-şi atinge scopurile. 

Orientarea sa politică de stânga l-a apropiat ideologic pe Ştefan Voitec de comu- 
nişti. Acest lucru şi-a pus amprenta asupra decizilor pe care le-a adoptat de-a lungul 
carierei sale politice. Greutățile materiale, dar şi oportunismul l-au determinat sá 
acţioneze în funcţie de conjunctura politică încercând să nu îşi piardă funcţiile 
deţinute pe linie de partid şi de stat. 


Irina Tulbure 


De la politicile sociale la politica socialista. 
Locuinta socială!, factor de continuitate 
in practica de arhitecturá si urbanism din Romania 


Due to political reasons, any continuity between the interwar practices and those of the 
communists was firmly denied between 1944-1989. Moreover, the same approach remained 
dominating after 1989 in the historiographical discourse, emphasizing the apparent oppo- 
sition between the two political regimes. Although, despite the political ideology, the main 
ideas of the professionals proves that there is a stripe of continuity consistent enough that 
only found and ending at the beginning of the '60. The new line in the social housing 
policies was urged not only by Hrusciov’s new political vision, but also by a radical change 
of view that came from the professionals. Therefore, the housing policies implemented in 
the 20 century Romania can be regarded as a continuous process. This begins with the 
first official initiatives in 1910, followed by a mature legislative corpus between the two 
wars and with the coagulation of all previous initiatives in a national plan at the beginning 
of the '40. The fifties meant for the housing policies the addition of the socialist component. 
Despite the accumulations and ideological changes, the central core of the social housing 
policies remained more or less on the same, promoting ideas such as : individual versus 
collective housing, traditional expression or modern appearance, housing as a measure for 
social protection, etc. 


Keywords: housing, politics, social protection, continuity, interwar, communist regime 


1. Chiar daca pe parcursul perioadei studiate sintagma locuintá socialá nu este utilizatá ca atare, 
in prezentul articol ea cumuleazá referirile la diversele variante de denumiri ale locuintelor 
care au intrat sub incidenta unor politici dirijate de cátre stat. Pentru o definitie tehnicá a 
politicilor de locuire, precum si o scurtá istorie a acestora, vezi Nicolae St. Noica, Politici 
de locuire in Romania. Íntre istorie si actualitate, Editura Masina de scris, Bucuresti, 2003. 


Din motive politice lesne de inteles, orice posibilá continuitate a perioadei 
interbelice cu ceea ce a urmat a fost negatá de literatura de specialitate de dupa 
1944, cu atât mai mult după 1989, iar opoziţia între cele două regimuri politice a 
făcut ca fenomenul rupturii ireversibile după 1944 să pară plauzibil. Cu toate 
acestea, practica efectivă, corpul profesional preocupat de chestiune, teoriile emise 
de către acesta şi chiar parte din textele legislative fac dovada continuității în 
demersul locuinţei sociale, de la începutul secolului al XX-lea şi până la sfârşitul 
anilor '50. Discontinuitatile în cadrul acestor politici sunt cele referitoare la discursul 
politic, aducând mai curând nuanţe şi nu transformări radicale în practica profesio- 
nală. Schimbarea majoră în ceea ce priveşte locuinţa socială s-a datorat, la începutul 
anilor '60, nu numai redirectionarii generale a discursului politic hrusciovist, dar 
şi schimbării opticii profesionale asupra construcţiei locuinţei de masă. Astfel se 
poate vorbi de o evoluţie ascendentă, al cărei moment incipient poate fi considerat 
cel al primelor iniţiative oficiale, urmat de încercări de formulare a necesităţilor 
imediate până la Primul Război Mondial ; de construirea unui aparat legislativ şi 
de maturizarea lui, spre sfârşitul perioadei interbelice ; de transformarea tuturor 
iniţiativelor într-o unică atitudine centralizată la începutul anilor '40 şi de adăugarea 
componentei socialiste, la începutul anilor '50. Cu toate aceste acumulări cantitative 
şi transformări calitative, nucleul central al chestiunii conţine aceleaşi idei majore, 
printre care : locuinţa individuală versus locuinţa colectivă, expresia tradiţională în 
fata celei moderne, locuinţa ca măsură de protecţie socială etc. 


România primilor ani ai secolului al XX-lea a fost o societate în formare, aflată 
în căutarea propriilor direcţii de dezvoltare. Fără a intra în detaliile sofisticate ale 
subiectului, de remarcat este conturarea cadrului legislativ, orientat către social, 
impulsionat ferm şi constant de diverse elite profesionale. Acesta avea ca fundament 
ideea-nucleu a formării Statului naţional şi a identităţii naţionale. Se poate presupune 
că această idee a fost cea care a făcut ca opţiunea societăţii să marşeze către 
tradiţional în defavoarea curentului de modernizare ce străbătea Europa acelor ani. 

Preocupările pentru locuinţa socială s-au aflat la incidenţa între trei factori 
majori: Statul, profesioniştii şi beneficiarii. Statul reprezintă organismul adminis- 
trativ capabil să regleze şi să centralizeze iniţiativa prin aparatul legislativ şi măsu- 
rile financiare. Profesioniştii reprezintă grupul de teoreticieni şi tehnicieni angrenati 
sau nu în administraţia de Stat, dar care au funcţia de a impulsiona şi susţine 
iniţiativa de Stat. Prin beneficiari se înţelege, în sens larg, grupul extins atât al 
întreprinzătorilor, cât şi beneficiarii de fapt (funcţionari publici sau particulari, 
muncitori, în fine, toate celelalte categorii sociale vizate). Până în anii '50 există, 


DE LA POLITICILE SOCIALE LA POLITICA SOCIALISTA 147 


prin prisma triadei Stat-profesionisti-beneficiari, trei momente: un prim moment 
în care beneficiarii! sunt „liderii” şi care se desfăşoară până la începutul anilor '20, 
în lipsa unui cadru legislativ consistent ; un al doilea moment, în care profesioniştii 
îşi impun părerile prin elaborarea şi fixarea cadrului legislativ specific şi care se 
sfârşeşte cu „preluarea conducerii” triadei de către stat (al treilea moment) odată 
cu dictatura regală a statului legionar, când acesta îşi asumă frâiele politicilor 
sociale. Chiar dacă şi până în primii ani ai secolului al XX-lea există o serie de 
legi şi regulamente privitoare la oraş, în perioada dintre cele două războaie, cadrul 
legislativ specific arhitecturii şi oraşului devine mult mai nuantat şi articulat şi mult 
mai cuprinzător şi extins în teritoriu. Urmând ca prin platforma-program de dreapta, 
la sfârşitul anilor "30, iniţiativa legislativă să aparţină Statului şi sá se realizeze in 
conformitate cu viziunea sa ideologică exprimată, de exemplu, prin cerința expresă 
pentru un „caracter naţional” al construcţiilor sau prin asumarea unor măsuri 
radicale în ceea ce priveşte construcţia, precum utilizarea forţei de muncă voluntară 
(brigăzile de tineret). 

După monopolizarea puterii politice de către comunişti, întreaga societate româ- 
nească a fost supusă unui proces de transformare, pentru care cheia fundamentală 
era eliminarea tuturor elitelor ce formau viaţa politică, socială şi economică. Aşa 
cum rezultă din documentele politice, principalele orientări ale politicii socialiste 
erau îndreptate în două direcţii majore: industrializarea şi ridicarea nivelului de 
trai al masselor muncitoare. Dirijarea pe direcţie politică a fost posibilă prin 
schimbarea generalizată a majorităţii celor care deţineau funcţii de conducere în 
sectoarele economice, private (şi naţionalizate) şi administrative. Totuşi, până în 
1948, o parte din profesionistii angrenati în sistemul anterior au fost păstraţi şi se 
poate presupune că, odată cu aceştia, şi o parte din ideile coagulate în perioada 
interbelică au avut un oarecare ecou. În ceea ce priveşte construcţia locuinţelor 
sociale, care era unul dintre cele mai importante angajamente politice ale noului 
regim, structurile existente înainte de 1944 au reprezentat un cadru instituţional şi 
profesional intermediar până la concretizarea noilor organisme. 


O iniţiativă comunală pentru locuinţe ieftine şi sănătoase 


Chiar dacă se poate vorbi şi de preocupări şi iniţiative anterioare, momentul-reper 
luat în considerare în prezentul demers este anul 1910, când interesul pentru locuința 
socială a fost „oficializat” în România prin constituirea Societăţii comunale de 


1. În acest context termenul „beneficiari” desemnează întreprinzătorii, instituţiile care începeau 
să asigure locuinţe pentru angajaţi, în foarte rare cazuri locuinţe în proprietate, dar mai ales 
cu chirie sau „de serviciu” şi mai puţin pentru „păturile nevoiaşe”. Construcţia de locuinţe 
poate fi înţeleasă în această perioadă ca un rezultat al industrializării. 

locuinţe ieftine din Bucuresti (S.C.L.I.B.)'. Scopul societăţii, declarat prin lege, 
era „îmbunătăţirea mijloacelor de trai prin înlesnirea procurării de locuinţe ieftine 
şi sănătoase populatiunii nevoiaşe a Capitalei”?. Atribuţiile societăţii erau diverse, 
de la parcelarea, construirea sau repararea de locuinţe aflate pe terenurile aparţinând 
societăţii (în scopul vânzării) sau altor proprietari, la facilitarea de împrumuturi 
ipotecare şi emiterea de asigurări de viaţă sau împotriva incendiilor. Până la Primul 
Război Mondial, legislaţia referitoare la S.C.L.I.B. a fost completată prin reglarea 
atribuţiilor iniţiale ale societăţii, a statutului beneficiarilor şi suprafeţelor terenurilor 


avute în vedere. Astfel că, din 1913, societatea avea dreptul de a construi 


locuinţe individuale sau colective în scopul de a fi vândute în urma unor angajamente 
speciale încheiate cu colectivitatile cu caracter permanent, ca: autorităţile publice, 
stabilimente industriale, societăţile de binefacere şi în genere orice instituţie care doreşte 
să înlesnească personalului său ocuparea de locuinţe igienice. În cartierul de lucrători 
şi funcţionari ce s-ar forma astfel, societatea va putea de asemenea construi localuri 
pentru biblioteci, serbări, farmacie etc.?. 


În 1910 beneficiarii particulari ai societăţii erau muncitori, meseriaşi şi functio- 
nari, iar în 1913 aceştia erau muncitori cu braţele şi funcţionari publici sau privaţi. 
lar dacă în 1910 suprafaţa maximă a fiecărei parcele pe care societatea putea 
construi pentru beneficiarii săi era de 200 mp, în 1913 aceasta se mărea la 800 mp. 
Alături de legislaţia referitoare direct la construirea de locuinţe ieftine au fost emise 
în aceeaşi perioadă o serie de legi care să faciliteze achiziţionarea de locuinţe. În 
1909 era emisă Legea pentru înființarea băncilor populare de meseriaşi şi a coope- 
rativelor de producţie, consum, construcție şi comerț, care prevedea faptul că aceste 
societăţi puteau cumpăra imobile urbane sau rurale, numai împrejurul oraşului, 
pentru construirea de locuinţe ieftine ca locuinţe proprii, dar şi pentru plasarea 
economiilor lor. Iar în 1913 se înfiinţa Casa funcționarilor publici ai Ministerului 
Industriei şi Comerţului, între scopurile căreia erau menţionate susţinerea financiará 
a membrilor ei pentru cumpărarea sau construirea de case de locuit în comunele 
în care aceştia funcționau ca titulari, dar şi construirea de locuinţe pe terenurile 
Casei în vederea închirierii sau vinderii acestora membrilor ei prin anuitati platibile 


1. Cincinat Sfintescu, „Societatea Comunală pentru locuinţe eftine şi realizările ei”, în Urba- 
nismul, 1933, p. 269. 

2. Constantin Hamangiu, Legi uzuale 1909-1910, Suplimentul III 1910, Bucureşti, 1910, p. 614. 
Alături de legea de înfiinţare a societăţii, în acelaşi an era emisă Legea pentru construirea 
de locuinţe ieftine şi sănătoase (publicată în Monitorul Oficial [M.O.], nr. 254, 13 februarie 
1910). 

3. Lege pentru modificarea art. 4, 7; art. 8, alin III; art. 10, 16 şi 24 din legea relativă la 
construirea de locuinţe ieftine în Bucureşti, publicată în Legi uzuale 1913-1919, Bucureşti, 
1919, p. 61. 

4. Lege publicatá ín M.O., nr. 214, 20 decembrie 1909. 

in maxim 40 de ani. Facilitatile oferite de cátre Stat pentru construirea de locuinte 
erau scutirea totală de impozite pentru o perioadă de 10 ani, pe parcursul următorilor 
10 ani procentul crescând treptat până la 50%. 

S.C.L.I.B. fusese înfiinţată la iniţiativa primăriei Bucureştiului, aceasta urmând 
să finanţeze o parte din cheltuielile edilitare ale societăţii şi fiind indreptatita să 
cedeze acesteia terenuri destinate parcelării!. La baza iniţiativei de înfiinţare a 
societăţii stătea, pe de o parte, sensibilizarea societăţii la ideea de modernizare şi 
urbanizare prin dreptul la o locuinţă proprie igienică şi, pe de altă parte, impulsio- 
narea Statului de a include acest drept între prevederile sociale elementare?. Membri 
ai societăţii erau arhitecţi, ingineri sau constructori, persoane care au rămas active 
pentru mult timp în practica profesională prin apartenenţa la alte asemenea asociaţii 
sau antreprize şi care s-au aflat totodată în mijlocul dezbaterilor teoretice referitoare 
la construcţia de locuinţe sociale. În acelaşi timp, aceştia pot fi consideraţi ca 
formând nucleul profesioniştilor ce vor adăuga în anii următori locuinţei sociale nu 
numai o scară economică şi legislativă abstractă, ci şi una urbană, nu numai o 
dimensiune igienică pragmatică, ci şi una estetică, arhitecturală. 

Pe aceste coordonate s-au realizat în Bucureşti primele parcelări ale S.C.L.I.B. 
Din perioada anterioară Primului Război Mondial datează parcelările de pe străzile 
Clucerului, Rahova, Dristor sau Grant (pentru Regia Monopolurilor de Stat - 
R.M.S. şi C.F.R). Parcelările realizate în primii ani de existenţă ai S.C.L.I.B. 
beneficiau de fâşii înguste de teren, limitându-se în acest fel la construcţia de 
locuinţe, fără a include în organizarea de ansamblu parcele pentru construcţii de 
utilitate publică (zone verzi, biserici, şcoli etc.). Proprietarii acestor parcelări erau 
la început mari instituţii care ofereau locuinţe angajaţilor lor (în cele mai multe 
cazuri spre închiriere). Datorită sistemului dificil de creditare, majoritatea bene- 
ficiarilor finali făceau parte din categoria funcţionarilor şi mai puţin din cea a 
muncitorilor’. 


1. Cincinat Sfintescu, art. cit., p. 271. 

2. În 1914, într-un material publicat de către S.C.L.I.B., puteau fi citite următoarele : „Şi cu 
toate acestea cei care ar avea dreptul să strige mai tare nu zic nimic. Mergeţi şi vedeţi 
locuințele celor cu venit mai mic de 200 lei lunar. N-au pe nimeni. Mai rău încă, se pare 
că nici ei nu-şi dau seama de mizeria in care trăiesc. Si ce focar de boli, mortalitate si 
degenerare fizică şi morală ! ”.***, Chestiunea locuințelor economice şi activitatea Societátei 
Comunale din Bucureşti, Bucureşti, 1914, pp. 3-13. De reținut este faptul că în acelaşi an 
era emisă Legea pentru inlesnirea emisiunilor de obligatiuni destinate la clădirea de locuințe 
ieftine şi sănătoase, publicată în M.O., nr. 26, 6 mai 1914. 

3. Înscrierea locuinței în sistemul general de măsuri sociale se afla la început si evoluția sa pe 
parcursul primei jumătăți a secolului al XX-lea poate fi lesne comparată cu cea a altor tipuri 
de prevederi sociale. Relevant in acest sens este un articol din Arhiva pentru Ştiinţă si 
Reformă Socială, semnat de M. Sanlielevici (fost şef al serviciului de Actuariat si Statistică 
la Casa Centrală a Meseriilor, Creditului si Asigurărilor Muncitoresti) în 1919. Articolul, 
expunánd situația caselor de asigurări si pensii, definea două tipuri extreme ale acestor 

Pentru aceasta prima etapa meritá luate in considerare cateva dintre caracteris- 
ticile dimensiunilor arhitecturale ale locuinței sociale. Locuinţele construite pe 
aceste parcelări erau locuinţe cuplate, parter sau cu un nivel deasupra parterului, 
realizate după proiecte tip'. De asemenea, era evitată construcţia de blocuri colec- 
tive de locuinţe, poziţia românească fiind bazată pe concluziile Congresului inter- 
naţional pentru locuinţe ieftine de la Viena din 1910, care adoptase dezideratul de 
construire de locuinţe familiale, amplasate pe parcele individuale, blocul colectiv 
fiind admis ca excepţie”. Proiectele tip iniţiale aveau mai multe variante pentru 
locuinţe parter (cu suprafeţe construite între 48 şi 76 mp şi cu 2, 3 sau 4 camere) 
şi o variantă pentru o locuinţă individuală (cu o suprafaţă totală de 110 mp şi 4 
camere)”. Totuşi, în cazuri excepţionale, S.C.L.I.B. a proiectat şi construit înainte 
de Primul Război Mondial locuinţe în blocuri colective (parter şi un nivel). Acestea 
grupau patru apartamente într-o singură unitate, fiecare apartament beneficiind de 
acces separat”. Indiferent de tipul de construcţie sau suprafaţa acesteia, aspectul 
exterior tindea către o expresie tradiţională, cu elemente din repertoriul formal al 
curentului neoromânesc. 


Arhitectii în mijlocul societăţii 


După 1918 economia, industria şi cultura capătă o problematizare naţională. În 
acest nou context, arhitectura, ca dimensiune expresivă a formulei unităţii naţionale, 
devine o preocupare a întregii elite româneşti, implicată activ în construirea unei 
identități nationale. Dezbaterea asupra arhitecturii s-a extins in acest fel în afara 
limitelor profesiunii. În aceeaşi măsură corpul profesional, prin reprezentanţii săi, 
se implica din ce în ce mai mult în problemele societăţii devenind un factor activ 
al acesteia. Astfel că, indiferent de opţiunea estetică — şi perioada interbelică a fost 
marcată de o varietate de forme arhitecturale -, socialul a fost nucleul unitar al 
preocupărilor arhitecţilor. Între 1920 si 1940, o abundență de publicaţii din diverse 
domenii, cu teme culturale, sociale, tehnice sau economice vedeau lumina tiparului, 
chestiunea socială şi cea a nationalului fiind prezente in toate. De la periodice ca 
Arta şi Oraşul, Adevărul artistic şi literar, Oraşul, Boabe de grâu, Contimporanul 
sau Arhiva pentru Stiinta şi Reformă Socială, Progresul Social, la Arhitectura, 


sisteme : unul „patriarhal”, ce oferea priorităţi angajaţilor ca garanţie a îndeplinirii scopului 
întreprinderii şi unul „social”, care avea ca scop în sine îngrijirea funcţionarilor, ca „obli- 
gatiune morală şi socială a întreprinderii”. 

1. Sensul acestor proiecte tip era mai curând unul economic, de reglare a cheltuielilor, a 
împrumuturilor şi scutirilor de impozite, decât unul estetic, urbanistic sau de uniformizare. 

2. Cincinat Sfintescu, art. cit., p. 271. 

Ibidem, pp. 280-281. 

4. Ibidem, p. 283. 

Simetria, Urbanismul sau Buletinele Societăţii Politecnice publicau articole dedi- 
cate locuinţei, oraşului, esteticii noi, modernizării, toate într-o mare efervescenţă 
de idei şi într-o ţinută de elită. Arhitectii erau prezenţi în paginile tuturor acestora 
ca autori ai diverselor cercetări sau ca purtători de cuvânt oficiali sau ai unor 
asociaţii profesionale. Problema urbanismului, a urbanizării şi sistematizării ora- 
şelor a fost avută în vedere în general în mai toate publicaţiile, dar studiul de caz 
cel mai frecvent al dezbaterilor teoretice şi „laboratorul experimental” al practi- 
cienilor a fost Bucureştiul. 

Între dilemele referitoare la locuinţă la care avea de răspuns profesiunea în urma 
tumultului de idei şi soluţii din perioada 1920-1938, două s-au dovedit a fi cele 
mai dificile : cea referitoarea la estetica locuinţei (modernă sau tradiţională) şi cea 
referitoare la alcătuirea locuinţei (individuală sau colectivă). Ambele chestiuni 
rezultând din incidenţa a doi factori : tradiţie (societate tradiţională) şi modernizare 
(societate modernă). lar, după cum se va vedea, cele două semne de întrebare au 
rămas încă mult timp, schimbarea radicală producându-se abia după 1960, prin 
construcţia de locuinţe de masă în blocuri colective de înălţimi mari în cartiere 
periferice, relativ autonome faţă de centrul oraşului. 


Maturizarea cadrului legislativ privind locuința socială 


Între 1918 şi 1938, preocupările teoretice şi legislative pentru prevederi sociale 
ajung la un stadiu de maturitate, motivaţia constând în mare măsură în dimensiunea 
naţională pe care acestea o capătă şi în apariţia unor noi categorii de protejaţi. lar 
evenimentele majore care au generat acest context au fost încheierea războiului şi 
înfăptuirea „Marii Uniri”. Astfel că, în urma decretării încheierii demobilizarii 
generale a armatei!, în anul 1921, au fost emise o serie de documente legislative 
prin care se luau diverse măsuri de protecţie socială. La sfârşitul aceluiaşi an, 
primăriile erau autorizate prin lege să vândă din proprietăţile lor loturi în suprafeţe 
maxime de 500 mp pentru invalizi, văduve de război şi orfani”. Loturile erau 
plătibile prin anuitati în termen de 20 de ani, fiind inalienabile timp de 8 ani, cu 
obligaţia ca aceştia să înceapă construcţia casei”. Necesitátile de teren pentru 
împroprietărirea demobilizatilor erau in parte susţinute din fonduri şi proprietăţi 


1. Decret privitor la fixarea datei de 31 martie 1921 pentru terminarea demobilizării generale 
a întregii armate, publicat în M.O., nr. 275, 18 martie 1921. 

2. Lege privitoare la autorizarea comunelor urbane de a vinde din domeniile lor invalizilor, 
văduvelor de răsboi cu orfani de răsboi şi funcţionarilor loturi de case plătibile în rate, 
publicată în M.O., nr. 159, 18 octombrie 1921. 

3. Ca o dovadă a incapacității financiare a acestor categorii de a construi, legea a fost ajustată 
în 1927, termenul de inalienabilitate a loturilor crescând la 15 ani, terenurile putând fi 
ipotecate pe perioade de la 20 la 40 de ani în scopul construirii de locuinţe. 

ale Ministerului de Rázboi, acesta fiind autorizat sá cedeze in acest scop terenuri 
primăriilor!. 

În 1921 se înfiinţa Reconstrucţia”, ca societate anonimă pe acţiuni de creditare 
şi organizare a industriei construcţiilor. Aceasta avea ca scop finanţarea şi aprovi- 
zionarea cu materiale de construcţie şi eventual executarea reconstrucției unor 
imobile, refacerea clădirilor, procurarea de locuinţe ieftine şi confortabile catego- 
riilor nevoiaşe şi mijlocii de la oraşe (în special familiilor numeroase) etc. 

În continuarea acestui demers, a fost clarificată şi ajustată legislaţia anterioară 
şi, de asemenea, au fost luate noi măsuri prin care Statul susţinea construcţia de 
locuinţe şi crearea de noi organisme de aplicare a legii şi de intermediere între stat 
şi diferitele categorii de beneficiari. Pentru a impulsiona şi sprijini în general 
activitatea de reconstrucţie, printr-o lege emisă de Ministerul Muncii şi Ocrotirilor 
Sociale, Statul acorda începând cu 1921? avantaje diverselor categorii de „investitori” 
(societăţilor, asociaţiilor de construcţii, cooperativelor şi particularilor) cu obligaţia 
de finalizare până în 1927-1928. În acelaşi timp legea prevedea măsuri de igienizare 
la scară urbană prin asumarea angajamentului Statului de a vinde terenurile virane 
celor interesaţi de a construi locuinţe“. Alături de acestea legea conţinea măsuri 
referitoare la organizarea teritoriului de către municipalitate”. Tot prin aceeaşi lege, 
statul impunea fabricilor şi stabilimentelor industriale cu un capital mai mare de 5 
milioane de lei să construiască locuinţe pentru personal. 

Legea din 1921 pentru încurajarea construcţiei de locuinţe aducea deopotrivă 
măsuri stimulative şi coercitive : statul oferea scutiri de impozite pe o perioadă de 
10 ani pentru construcţiile ridicate în oraşe între 1921 şi 1926 şi preţuri reduse şi 
întâietate pentru transportul materialelor de construcţie, dar percepea taxe supli- 
mentare pentru terenurile neconstruite (virane) şi un procent de 1% din chirii 
pentru alimentarea fondului de construcţii pentru funcţionari şi muncitori. 

Alte două măsuri semnificative de încurajare a construcţiei de locuinţe prevăzute 
prin această lege au fost decizia de înfiinţare de Societăți cooperative pentru meseriaşi, 


1. În 1924, prin Legea nr. 189 (publicatá in M.O., nr. 166, 1 august 1924), Ministerul de 
Război ceda comunei Râmnicu Vâlcea un teren in suprafaţă de 5 ha şi unul de 8.560 mp, 
pentru împroprietărirea demobilizatilor, şi primăriei Bucureştiului un teren în suprafaţă de 
97.000 mp, în acelaşi scop. lar în 1925, prin Legea nr. 63, Ministerul de Război ceda 
primăriei Constanta o suprafaţă de 9.652 mp pentru împroprietărirea demobilizatilor şi 
construirea unui cămin pentru invalizi şi a unei şcoli (M.O., nr. 94, 1 mai 1925). 

2. Decret-Lege privitor la instituirea unei societăţi anonime pe acţiuni ,,Reconstructia” pentru 

creditarea şi organizarea industriei constructiunilor, publicat în M.O., nr. 57, 15 iunie 1920 

şi Lege pentru înfiinţarea societăţii „Reconstrucţia” (publicată în M.O., nr. 63, 24 iunie 

1921). 

Lege pentru încurajarea construcțiilor de locuințe publicată în M.O., nr. 87, 23 iulie 1921. 

Lege pentru încurajarea..., art. 3. 

5. Primăriile erau obligate să determine străzile şi arterele ocoalelor centrale şi comerciale, 
care ar fi beneficiat în acest fel de regim diferit de construcţie. 


= 

funcţionari şi pensionari publici şi decizia de înfiinţare a unei Case pentru încurajarea 
construcţiilor şi pentru construcţia de locuinţe ieftine pentru funcţionari, pensionari 
publici, ofiţeri în rezervă, demobilizati şi muncitori, ambele organisme presupunând 
implicarea statului prin facilităţi financiare. Înfiinţarea societăţilor cooperative a 
fost una dintre oportunităţile construcţiei de locuinţe în blocuri colective (asociaţii 
de proprietari), iar Casa pentru încurajarea construcțiilor (viitoarea Casă a Con- 
structiilor) a reprezentat începutul unei initiative de centralizare la nivel national. 

Tot în anul 1921, a urmat organizarea a două alte instituţii la nivel naţional: 
Direcţia generală a asistenţei sociale, cu o direcţie specială având ca obiect organi- 
zarea serviciilor şi mijloacelor pentru punerea în aplicare a legii pentru încurajarea 
construcțiilor! şi Directiunea lucrărilor de reclădire urbană (în cadrul Ministerului 
Lucrărilor Publice), ale cărei atribuţii erau: „studiul, proiectarea, conducerea şi 
controlul lucrărilor de refacere a clădirilor din oraşele dăunate de război, precum 
şi studiul sistematizării acelor oraşe”. 

Casa Construcţiilor, prevăzută prin legea din 1921, a fost înfiinţată abia în 1927, 
în urma emiterii Legii 80 pentru încurajarea construirei de locuinţe de orice fel’. 
Odată cu această lege scutirile de impozite prevăzute iniţial pentru categorii mai 
restrânse erau extinse pentru toate tipurile de beneficiari. Legea aducea însă o serie 
de măsuri de control în vederea menţinerii unui preţ scăzut al locuinţelor, astfel 
că, pentru a beneficia de avantajele oferite de stat, beneficiarii erau obligaţi să 
utilizeze anumite categorii de materiale (ieftine), puse la dispoziţie sub îndrumarea 
specialiştilor, şi să construiască după proiecte tipizate, supuse spre avizare organis- 
melor tehnice ale Ministerului Muncii. De asemenea, erau extinse măsurile restric- 
tive privind surplusul de teren prin obligarea proprietarilor care posedau mai mult 
de două terenuri virane de a începe construirea sau parcelarea siturilor şi punerea 
lor în vânzare până la începutul anului 1930; în caz contrar, acestea urmau a fi 
supraimpozitate*. Prin legea din 1927, dintre beneficiarii creditati de către Casa 
Construcţiilor, aveau prioritate funcţionarii definitivi sau pensionarii publici, indife- 
rent de categorie, invalizii şi văduvele de război, apoi alte categorii. 

Casa Construcţiilor sau Casa Autonomă a Construcţiilor (C.A.C.) era în fapt 
un organism similar cu S.C.L.I.B., rolul său fiind extins la nivel national. În atri- 
butiile consiliului C.A.C., din care făceau parte profesionişti din diferite domenii, 
intra şi stabilirea condiţiilor pe care o locuinţă trebuie să le îndeplinească pentru a 


1. Publicată în M.O., nr. 141, 27 septembrie 1921. 

2. Emitentul legii era Ministerul Muncii, Cooperaţiei şi Asigurărilor Sociale, M.O., nr. 95, 3 mai 
1927. Înfiinţarea efectivă a Casei Construcţiilor s-a făcut în 1930, sub denumirea de Casa 
Autonomă a Construcţiilor (Legea nr. 128 pentru înfiinţarea unei Case autonome a construc- 
tiilor, publicată în M.O., nr. 116, 30 mai 1930). 

3. Nu oricare a doua proprietate, teren viran, urmau a fi supraimpozitate, ci doar terenurile cu 
o suprafatá mai mare de 1.000 mp (in orase de peste 50.000 de locuitori) si mai mare de 
2.500 mp (in orase de sub 50.000 de locuitori). 

fi „economică” si igienică. Atribuțiile C.A.C. erau similare cu cele ale S.C.L.I.B., 
noutatea adusă prin legea din 1930 privind clasificarea tipurilor de locuințe ce 
urmau a fi construite : locuințe de tip popular (cel mult 3 încăperi de locuit, 
bucătărie, cămară, baie, pivniţă, pod, magazie cu o suprafață de maxim 80 mp), 
locuințe de tip economic (cu maxim 5 încăperi de locuit si dependințe, cu o 
suprafaţă de maxim 140 mp). Una dintre menirile stabilirii acestor tipuri era 
formularea unor categorii de impozite diferențiate în consecință. 

O ultimă serie de schimbări semnificative ale cadrului legislativ privind locuința 
socială s-a produs la începutul anului 1939, printr-o nouă lege de organizare a 
Casei Construcţiilor, când lista atribuţiilor acesteia a devenit mult mai concentrată 
si mai clara’. Prin aceeaşi lege erau aduse o serie de modificări în ceea ce priveşte 
suprafeţele locuinţelor. Suprafaţa maximă a locuinţei de tip popular creştea la 
100 mp (parter şi etaj), cu scutire de impozite pe termen de 20 de ani din momentul 
în care construcţia devenea locuibilă ; iar suprafaţa maximă a locuinţei de tip 
economic creştea la 200 mp, scutirea de impozite fiind acordată pe termen de 15 ani 
în aceleaşi condiţii. La acestea se adăuga menţiunea că instituţia putea construi 
case bloc, dar numai cu apartamente de tip popular şi economic. 

Beneficiarii politicilor pentru locuinţe sociale erau în primul rand asiguratii cu 
o vechime de cel puţin 3 ani şi cu vârste între 25 şi 55 de ani, funcţionarii publici 
definitivi civili ai instituţiilor publice de Stat, ţinut, judeţ, municipiu şi comună, 
cu o vechime de minim 5 ani neintrerupti. 

Statul urma să acorde o subvenție de 20.000.000 de lei pe anul 1939-1940", iar 
Ministerul Muncii urma să prevadă în bugetul „Fondul Muncii”? o subvenție anuală 
de 25.000.000 de lei, iar ţinuturile, judeţele, municipiile şi comunele urmau să 
acorde subvenţii „în măsura mijloacelor lor, precum şi terenuri potrivite pentru 
construirea de cartiere muncitoreşti şi de funcţionari, sau terenuri înzestrate cu 
lucrări edilitare”. Prin aceeaşi lege se înfiinţa „Fondul de alimentare a construcţiilor 
muncitoreşti”, întreţinut prin contribuţii suplimentare provenite de la patronii cu 
mai mult de 5 salariaţi”. 

Pe parcursul aceleiaşi perioade, asigurările sociale cuprindeau din ce în ce mai 
multe tipuri de prevederi, iar una dintre preocupările centrale era asigurarea locuinţelor 
sau terenurilor construibile pentru beneficiari. Sistemul de asigurare socială era 
construit prin intermediul Caselor de asigurări. Una dintre primele case de asigurări 


1. Legea nr. 364 pentru organizarea Casei Construcţiilor, publicată în M. O., nr. 76, 30 martie 1939. 

2. După cum rezultă din documente ulterioare, fondul promis de către Stat nu a fost atribuit 

Casei Construcţiilor. 

Fondul Muncii era instituit prin Decretul-Lege nr. 49, publicat în M.O., nr. 74, 30 martie 1938. 

4. Legea nr. 364 pentru organizarea Casei Construcţiilor, publicată în M.O., nr. 76, 30 martie 
1939. 

5. Erau scutite de contribuţii întreprinderile care construiseră în ultimii 5 ani colonii muncitoreşti 
pentru ce puţin 25% din angajaţi. 


U 

a fost cea a Căilor Ferate Române, iar evoluţia sa ca instituţie a urmărit îndeaproape 
evoluţia de ansamblu a caselor de asigurări. Între scopurile generale ale regula- 
mentului pentru înfiinţarea Casei Muncii C.ER.' din 1920 se numărau întreţinerea 
de „locuinţe igienice”, băi, şcoli, internate, grădiniţe, ateliere de confecţionat 
haine, magazine de consum, brutării, măcelării, grădini de zarzavat, spitale poli- 
clinici, depozite de medicamente (în centrele mari), sanatorii în staţiunile balneare 
şi climaterice, instituţii pentru orfani pentru folosinţa personalului C.F.R. În acest 
moment nu se avea încă în vedere ca locuinţele să fie în proprietatea personală a 
angajaţilor. Regulamentul din 1923 pentru Organizarea Casei Muncii C.F.R. pre- 
vedea posibilitatea ca instituţia să poată înlesni construirea de locuinţe „cari să 
rămână în plină proprietate a personalului C.F.R. definitiv”, iar locuinţele pe care 
Casa Muncii urma să le construiască şi să le întreţină să fie grupate în cartiere, 
construcţia pe terenuri izolate fiind o exceptie?. În 1926, cu ocazia modificării 
aceluiaşi regulament, erau făcute o serie de adăugiri cu privire la construcţia de 
locuinţe, care urmau a fi proiectate de serviciul tehnic al Casei Muncii C.F.R., 
după diferite „tipuri”, existând o mare flexibilitate în alegerea acestora de către 
beneficiari’. 

Functionarii care puteau beneficia de aceste avantaje erau cei care aveau un teren 
în proprietate, o vechime de angajare de minim 5 ani si cel mult 10 ani până la 
pensionare. În 1927, bugetul era atribuit aproape în totalitate pentru „Constructiuni 
de locuinţe, dormitoare, şcoli, dispensării, spitale, policlinici, biserici, sanatorii, 
cumpărări de terenuri, întreţinerea şi repararea constructțiunilor”*. În acelaşi an era 
legiferat regulamentul Cooperativei C.F.R. pentru construcția de locuințe. Durata 
de existență a cooperativei era nelimitată. Scopul acestei cooperative era de a 
cumpăra terenuri şi de a construi locuințe (la cererea membrilor) pentru a fi 
atribuite în plină proprietate funcționarilor C.F.R., de a acorda împrumuturi mem- 
brilor pentru construirea de locuinţe, de a procura materiale de construcţii, de a 
cumpăra imobile pentru funcționari. Cu această ocazie a fost înființat un Fond de 
constructiuni, cu posibilitatea de a fi alimentat si din împrumuturi provenite de la 
Cassa Muncii. Locuințele, izolate sau în grupuri, urmau a se construi după planuri 


1. Decret-Lege privitor la înființarea unei Case a Muncii pe lângă directiunea generală a căilor 
ferate române, publicat în M.O., nr. 15, 23 aprilie 1920 şi Lege pentru organizarea Casei 
Muncii CFR, publicată în M.O., nr. 93, 30 iulie 1921. 

2. Regulamentul legii pentru organizarea casei muncii C.F.R., publicată în M.O., nr. 23, 2 mai 
1923. 

3. Regulamentul pentru modificarea art. 2 din regulamentul Cassei Muncii C.F.R., publicată 
în M.O., nr. 167, 29 iulie 1926. 

4. Legea nr. 28 pentru modificarea bugetului Casei muncii C.F.R. pe 1926, publicată în M. O., 
nr. 64, martie 1927. 

5. Regulamentul nr. 34 al cooperativei C.F.R. pentru constructiuni de locuințe (Art. 61 din 
Legea de organizare si exploatare a C.F.R. din 4 februarie 1927), publicat în M.O., nr. 117, 
31 mai 1927. 

si devize realizate de serviciul Tehnic al Cooperativei. De asemenea, urmau a fi 
înfiinţate filiale pe lângă fiecare sediu de Direcţia de Exploatare C.F.R., federali- 
zate de Centrala Cooperativei de Construcţii, cu sediu central şi direcţie unică în 
Bucureşti. În 1930 a fost înfiinţată Casa Autonomă pentru ocrotirea şi ajutorarea 
personalului căilor ferate române, ce urmărea asigurarea de credite ieftine în scopul 
cumpărării de terenuri de construcţia de locuinţe în proprietate personală!. 

Odată cu anul 1921 problema locuinţei era văzută ca măsură de protecţie socială, 
extinsă la dimensiunea urbană, dar şi o chestiune de Stat. Treptat, prin obligaţiile 
şi noile restricţii, prin crearea unor fonduri „de Stat” speciale şi prin impunerea 
unei simplificări a proiectului aduse de legea pentru organizarea Casei Construcţiilor 
din 1939, locuința socială devenea pentru prima dată o iniţiativă centralizată. Prin 
consolidarea în paralel a unui segment special, legislaţia privitoare la Casa Muncii 
C.F.R. şi la Cooperativele de Construcţie, a constituit premiza formării unei categorii 
aparte de beneficiari şi a unui organism, care a rezistat oricăror schimbări politice. 


Socialul şi locuinţa ca mijloc de educare 


În acelaşi timp anii ’20 au însemnat stabilirea fundamentelor sociologiei româneşti 
şi începutul demersurilor practice în domeniu. In 1921 se înființa la Bucuresti 
Institutul Social Român, care avea drept scop „să cerceteze problemele sociale ale 
României şi să ajute la cunoaşterea şi dreapta lor deslegare”?, având ca sursă 
Asociaţia pentru Ştiinţă si Reformă Socială, înfiinţată la Iasi în 1918 şi al cărei 
director era Dimitrie Gusti. 

Pornind de la o serie de idei fundamentate prin studiu teoretic, Gusti a pus bazele 
unei sociologii experimentale axată pe cercetările multidisciplinare de teren. Acestea 
aveau şi finalitáti pragmatice, reprezentând fundamentul al unor acţiuni de educare 
a naţiunii şi demersuri legislative cu efecte sociale. Unul dintre aceste demersuri, 
aflat la intersecţia între domeniul sociologiei şi cel al arhitecturii şi urbanismului, 
era locuinţa socială. În fapt, dimensiunile sociale ale locuinţei muncitoreşti depă- 
şeau, în viziunea profesioniştilor, indiferent de formaţie, limitele arhitecturii şi 
urbanismului sau ale construcţiei şi oraşului transformându-se într-un instrument 
de educare socială: „Din punct de vedere social va trebui ca locatarii unor astfel 
de locuinţe să fie continuu supravegheați, disciplina în case şi cartier, căci, libertatea 
trebuie înţeleasă cu toate restrángerile cerute de viata in comun”?. 

Politicile pentru locuinţe ieftine muncitoreşti erau menite să se transforme în 
adevărate politici sociale de educare urbană. Se considera că locuitorii au nevoie 


1. Legea nr. 91, publicată în M.O., nr. 96, 3 mai 1930. 

2. Emanoil Bucutá, „Institutul Social Român”, în Boabe de Grau, nr. 8-9, 1931, p. 370. 

3. Gheorghe Vârtosu, „Locuinţe pentru populaţia nevoiasá şi problema comasărilor”, in Biblio- 
teca urbanistică, nr. 49-50, Bucureşti, [1935], p. 81. 

de sprijin moral pentru a se adapta conditiilor de viata in oras. Totodatá existau 
propuneri de a construi locuinţe colective (temporare) pentru „elementele asociale”, 
în scopul educării. Cu atât mai mult, spre sfârşitul anilor '30, scopul demersului 
pentru locuinţele sociale putea fi rezumat, în aceeaşi viziune, la „ascensiunea 
materială a omului sărac, a lucrătorului”, „ridicarea nivelului său moral” şi con- 
fortul muncii acestuia într-un cadrul natural şi, în consecinţă, aportul său voluntar 
la „propăşirea ţării”!. 

Emanciparea societăţii prin modernizarea locuinţei privea deopotrivă mediul 
urban şi pe cel rural. Astfel că, la sfârşitul anilor '30, Serviciul de Arhitectură al 
Ministerului Agriculturii publica o serie de 10 Caiete care cuprindeau „planuri, 
îndrumări şi cercetări”. Director al publicaţiei era Florea Stănculescu, iar redactorul- 
-şef Ştefan Peterneli?. Caietele erau menite să constituie o sursă de inspiraţie pentru 
proiectele de sistematizare rurală şi pentru locuinţe şi construcţii agricole. Pentru 
aceasta, Caietele propuneau o serie de proiecte tip, concepute în urma cercetărilor 
de teren, astfel încât modernizarea să fie făcută în raport cu specificul local’. 

Locuinţele rurale urmau a fi construite după o serie de planuri-,„ model” propuse 
de către arhitecţii Ministerului Agriculturii, coordonate şi adaptate regiunii de către 
arhitecţi asociaţi primăriilor. Conceptul de ,,model” era preferat celui de plan „tip” 
tocmai pentru că acesta desemna o „matrice teoretică”, adaptabilá la contextul 
particular, lăsând în acest fel o oarecare dezvoltare liberă a locuinţei : 


Nu putem da o casă tip sau o casă model, pentru că ele variază de la sat la sat. Putem 
da însă aspectele unei sănătoase locuinţe şi normale pentru îmbunătăţirea în viitor a 
acestor locuinţe. [...] lar regiunea caracteristică, sau de înrudire a realizărilor de locuinţă, 


1. Ibidem, p. 82. După 1944, aceste idei se vor fi transformat în propaganda comunistă bazată 
pe opoziţia dintre clase şi „ridicarea nivelului material şi cultural” al maselor muncitoreşti. 
În fapt, în introducerea lucrării, autorul nu nega afinitatea către stânga politică, dând ca 
exemplu pentru rezolvarea problemei locuinţelor muncitoreşti hoff-urile vieneze, viziunea 
sovietică de etapizare economică şi planurile de amenajare ale periferiei Parisului (ibidem, 
p. 4). 

2. Florea Stănculescu este cunoscut ca fiind directorul unei alte publicaţii de arhitectură, 
apărută la sfârşitul anilor '20, revista Căminul, Ştefan Petreneli fiind unul dintre arhitecţii 
prezenţi în comitetul de redacţie. Scopul declarat al revistei Căminul era unul pragmatic, de 
a populariza arhitectura locuinţei şi toate chestiunile referitoare la construirea unei locuinţe. 
Câţiva ani mai târziu, în 1935, apărea o lucrare, sub forma unui ghid extins pentru cel care 
dorea să îşi construiască o locuinţă: Locuinta urbană, directive în concepție şi realizare. 
Autori ai publicaţiei erau Ioan Sechelarie, Victor Vijoli şi Mircea Moroianu, prefața fiind 
semnată de Cincinat Sfintescu. Lucrarea conţinea de la explicaţii generale, idei teoretice şi 
descrieri de materiale de construcţii până la date concrete privind devizul construcţiei, 
onorariile arhitecţilor şi o serie de liste cuprinzătoare cu arhitecţi, antreprenori, instalatori 
recunoscuţi oficial etc. 

3. Florea Stănculescu, „Satul Românesc” în Ministerul Agriculturii şi Domeniilor, Serviciul 
de Arhitectură, Construcţii Rurale, Satul Românesc, Caietul IV-V, p. 12. 

nu se manifestă după granite de plăşi sau judeţe, ci după văi, cursuri de apă sau suprafaţa 
bătută a unor interese [...]'. 


Ideea de lansare a unui model ideal de locuinţă, care să fie preluat şi dezvoltat 
în mod natural prin imitație, adresată unei anumite categorii a populaţiei, a fost din 
ce în ce mai mult pusă în aplicare spre sfârşitul anilor '30. Astfel că, în 1937, un 
proiect de mari dimensiuni era prevăzut pentru nordul Bucureştiului: Stadionul 
Olimpic şi Cartierul Străjeresc, alături de o zonă special amenajată ca loc de des- 
făşurare a expozițiilor nationale. Amenajarea întregului ansamblu era parte a unei 
iniţiative majore de asanare a nordului Bucureştiului. Sistematizarea presupunea 
exproprierea unei suprafeţe considerabile de teren şi a unui număr de aproximativ 
1.000 de locuinţe precare?. Cei care urmau a fi expropriati în acest scop primeau 
în schimb o locuinţă aflată în noul cartier amenajat. Această iniţiativă era menită 
să remedieze neajunsurile celor două instituţii care se ocupau de construcţia de 
locuinţe ieftine (S.C.L.I.B. şi Casa Construcţiilor). Acestea erau criticate pentru a 
nu fi capabile de a asigura locuinţe tocmai pentru populaţia săracă, ci doar pentru 
categoriile cu venituri medii. Pe de altă parte, crearea unei „comune-model” ar fi 
asigurat coagularea în timp a unei formule de locuinţă „tipic bucuresteaná”?. Locuinta 
şi cartierul de locuinţe deveneau atât un mijloc de educare publică, prin preluarea 
iniţiativei de către autorităţi, cât şi de autoeducare, prin libertatea permisă de 
conceptul de „model”, care presupunea propagarea acestuia într-o formă naturală, 
liberă ca iniţiativă individuală. 


Stil modern sau national ? 


După unificarea politică şi teritorială a României din 1918, societatea românească 
s-a angajat din plin în desfăşurarea proiectului naţional. După Primul Război 
Mondial misiunea elitelor era aceea de a face ca nationalul să reverbereze în toate 
dimensiunile societăţii. Construirea identităţii naţionale venea însă în paralel cu 


1. Florea Stănculescu, „Case Model”, în Ministerul Agriculturii şi Domeniilor, Serviciul de 
Arhitectură, în Construcții Rurale, Locuinţe ţărăneşti, Caietul III, p. 19. 

2. Gazeta Municipală, nr. 278, 20 iunie, 1937, pp. 3-6. 

3. Motivația avea ca fundament următoarea afirmaţie : „La periferie mai cu seamă, se imită 
fiindcă oamenii nu au un model mai frumos de casă. După prima Lună a Bucureştilor a fost 
o adevărată epidemie de case în stilul celor din cartierul vechi din parcul Carol I. Acelaşi 
lucru s-ar întâmpla şi acum, dacă s-ar creia comuna model, cu case model româneşti”. lar 
opţiunea pentru locuinţa individuală era indiscutabilá: „Pe lângă stil se va respecta şi 
grupajul, ceea ce va face ca toate casele să fie o mândrie a edilitatii bucureştene. Locuinta 
va fi individuală. Bucureşteanul, mai ales de la periferie, nu este născut să trăiască în 
comun”, ibidem. 

intentia de emancipare culturalá a poporului. Ín 1921, se infiinta Casa culturii 
poporului', al cărei scop declarat era 


Să trezească şi să dezvolte gustul pentru cetire în popor, sporind cunoştinţele oamenilor 
despre lucruri şi fapte, să innobileze şi să înalțe vieata, să formeze gustul pentru frumos 
al poporului ; Să dezvolte iubirea de patrie şi de neam prin scrieri, cuvântări, fapte, 
serbări comemorative, escursii, reprezentări artistice, să facă educatiunea cetáteneascá 
a poporului şi să cinstească faptele mari de virtute cetăţenească ; Să facă educaţia fizică 
şi sanitară, precum şi pregătire pre şi post regimentară a poporului ; Să dezvolte simţul 
gospodăresc al oamenilor, încurajând şi premiind silintele lor gospodăreşti; Să cola- 
boreze cu societăţile de cultură pentru popor, să coordoneze şi să încurajeze activitatea 
lor, ajutándu-le şi subventionándu-le?. 


După zece ani de la acest moment, într-un articol al revistei de cultură Boabe 
de grâu, era făcută o rezumare a activităţii caselor naţionale, care, în 1930, ajun- 
seseră la un număr de 600. Acestea erau văzute completând centrul de greutate al 
satului, alături de şcoală şi biserică”. 

În ceea ce priveşte discursul arhitectural, acesta era echilibrat de doi poli opuşi : 
opţiunea pentru național, conturată în arhitectura de factură neo-românească, şi 
opţiunea pentru funcțional, exprimată în arhitectura de factură modernistă. Epu- 
rarea decorativă a fost unul dintre fundamentele modernismului, ori, dimpotrivă, 
dimensiunea decorativă a arhitecturii traditionale a constituit unul dintre punctele 
tari ale nationalului în arhitectură. Această opoziţie a născut partea aparentă a 
conflictului între modern şi tradiţional“. 

Tot Florea Stănculescu a fost unul dintre cei care a remarcat faptul că încercarea 
de a crea un „stil” era sortită pieirii atâta timp cât conceperea stilului era una 
artificială şi nu o evoluţie firească în timp. Printr-o atitudine precaută, în acest 
context autorul scotea în fapt profesiunea în afara unui demers idealist, punând 
arhitectura pe o poziţie de manifestare ulterioară procesului de formare a societăţii 
şi nu în aceea de condensator social”. Totuși trebuie ţinut cont de faptul că formarea 


Lege pentru Casa culturii poporului, publicată în M.O., nr. 173, 3 noiembrie 1921. 
Ibidem. 

După 1948, nucleul comunităţii (rurale sau urbane) s-a limitat la construcţiile sociale. 
Florea Stănculescu, „Stil românesc şi stil modern”, în Arhitectura, nr. 1, 1935, p. 14. 
Atribuirea rolului de condensator social arhitecturii se datorează constructivistilor ruşi din 
gruparea O.S.A. Aceştia vedeau arhitectura ca o carcasă conţinând funcțiuni specifice noii 
societăţi (socialiste), capabilă de a schimba societatea odată cu utilizarea cotidiană (una 
dintre lucrările de referinţă ce explică viziunea grupării O.S.A. este Anantole Kopp, Ville 
et Revolution, Antropos, Paris, 1976). Societatea românească a perioadei interbelice nu 
împărtăşea nicidecum ideile revoluţionarilor ruşi, dar, cu toate acestea, în dezbaterea din 
mediul românesc se poate vorbi de atribuirea unui rol similar locuinței sociale. 


eo Se 

întregii generaţii care a profesat în primii ani de după 1944 s-a construit într-un 
astfel de context cultural, aflat într-un permanent balans între tradiţie şi modernitate. 
Maturizarea profesională a întregii generaţii de arhitecţi a coincis, într-un fel, cu 
maturizarea acestor idei, incipiente în anii '20-'30. 

Marcel lancu a fost unul dintre cei mai activi susţinători ai modernismului în 
România. Încă din 1925 a publicat în paginile revistei Contimporanul o serie de 
articole care dezbăteau arhitectura modernă!. În cadrul acestora, Marcel Iancu 
vorbea despre noile coordonate ale arhitecturii moderne : o arhitectură lipsită de 
decoraţii estetizante inutile, bazată pe economie şi „standardizare”, şi, mai mult 
decât atât, o arhitectură a socialului?. Coordonatele locuinței sociale făceau din 
aceasta o „maşină de locuit” ale cărei caracteristici formale se subordonau unor 
noi referinţe : „Suprafaţă, Volum, Materie şi Spaţiu”. În afara lirismului Şi pasiunii 
de care textele lui Marcel Iancu dau dovadă, aceste referinţe presupuneau crearea 
cu adevărat a unei arhitecturi noi, care ar fi presupus abandonarea nu numai a 
expresiei arhitecturale tradiţionale, ci şi a tehnicilor constructive tradiţionale. Ori, 
societatea românească se pretindea a fi una profund tradiţională, în primul rând ca 
mod de viaţă. Şi dacă se presupunea că ar fi fost greu de acceptat „modernizarea” 
prin locuinţa colectivă, atunci o neconcordantá similară putea fi identificată in 
acceptarea modernului ca expresie. 

În 1937, Casa Construcţiilor realizase pentru muncitori o serie de locuinţe tip 
în ansamblul Vatra Luminoasă. Chiar dacă lipsite de elemente decorative, nu se 
poate totuşi spune că locuinţele reprezentau o reală inovaţie, în termeni de organizare 
funcţională sau în ceea ce priveşte tehnicile constructive. După cum a fost arătat 
anterior, dată fiind necesitatea reducerii costurilor în 1939, Casa Construcţiilor 
cerea avizarea unor grupuri de construcţii înşiruite în locul celor cuplate, aflate în 
cadrul aceleiaşi parcelări, iar primăria aproba avizul, cerând însă ca arhitectura 
locuinţelor să fie „românească”. Rezultatul final a fost pe cât se poate de interesant : 
o construcţie care nu avea pe deplin caracteristicile unei locuinţe individuale, dar 
care nu putea fi numită nici locuinţă colectivă (prin păstrarea tuturor acceselor 
separate), cu o arhitectură care făcea trimitere la arhitectura tradiţională, având 
totuşi caracteristici ale modernismului. 


1. Contimporanul a fost doar una dintre revistele în care publicat Marcel Iancu, arhitectura 
modernă fiind în preocuparea mai multor reviste interbelice. Nicolae Lascu, „Arhitectura 
în eseurile lui Marcel Iancu”, în Centenar Marcel lancu 1895-1995, Editura Simetria, 
Bucureşti, 1996, p. 212. 

2. Vezi în acest sens Marcel Iancu, „Arhitectura de Mâine”, în Contimporanul, nr. 60, sep- 
tembrie 1925, p. 67, republicat în Centenar Marcel Iancu 1895-1995, p. 223. 

3. Centenar Marcel lancu 1895-1995, ed. cit., pp. 226-227. 

O initiativa centralizata 


La 17 septembrie 1940, Presedintia Consiliului de Ministri, la ordinul Maresalului 
Antonescu, cerea printr-o adresá Casei Constructiilor studierea rezolvarii problemei 
locuintelor pentru functionarii publici de toate categoriile (civili si militari) si 
elaborarea unui plan general de organizare a unei campanii de construire a locuin- 
telor ieftine!. Chestiunile care trebuiau sá îşi găsească un răspuns se refereau la : 
1) posibilitatea de a găsi terenuri pentru locuinţe ; 2) condiţiile pentru procurarea 
materialelor ieftine, dar de calitate ; 3) întocmirea de planuri tip şi a devizelor prin 
Casa Construcţiilor secondată de serviciile tehnice ale administratiilor locale ; 
6) condiţiile de amortizare a investiţiilor ; 7) formularea unui tip de locuinţe care 
să îndeplinească următoarele condiţii : confortabil, încăpător, salubru, estetic (stil 
naţional) şi ieftin. 

După trei luni de zile Casa Construcţiilor înainta istoricul realizărilor şi cu 
aceeaşi ocazie semnala faptul că Statul nu îşi respectase promisiunile prevăzute prin 
legea din 19397. Planul de activitate al Casei Construcţiilor pentru 1941-1942 viza 
terminarea parcelării Vetrei Luminoase şi două grupuri comerciale, un grup cultural 
cu ateneu popular, bibliotecă, dispensar, grădiniţă de copii, cinematograf, locuinţe 
muncitoreşti pe terenurile de câte 200.000 mp din Şoseaua Vergului şi Berceni, în 
tara fiind vizate următoarele oraşe: Ploieşti, Braşov şi Galati. 

Memoriul referitor la activitatea Casei Construcţiilor era însoţit de o cerere din 
partea arhitectului Nicolae Aprihăneanu, directorul instituţiei, către Ministrul Muncii, 
de a aproba modificarea unor articole referitoare la Legea Casei Construcţiilor. 
Aceste modificări vizau radicalizarea măsurilor referitoare la locuințele sociale, o 
mai mare implicare din partea Statului şi, de asemenea, o mai mare libertate de 
acţiune a instituţiei. Se cerea astfel obligaţia Statului şi a Ministerelor să finanţeze 
construcţia de locuinţe, obligaţia municipalitatilor să pună gratuit terenuri la dis- 
poziţia Casei Construcţiilor, în caz contrar, instituţia având dreptul de a expropria 
pe cauză de utilitate publică terenurile necesare şi de a le comasa conform art. 21 
din Legea de organizare a Municipiului Bucureşti. Se impunea, de asemenea, 
obligativitatea ca municipiile şi comunele să execute, direct sau prin mandatari, 
lucrările edilitare şi, în caz contrar, executarea de către Casa Construcţiilor a 
lucrărilor plătibile de către municipalități şi primării în proporţie de 50%. Alături 


1. A.N.I.C., fond MLPCTS, dosar nr. 1748, vol. I. 

2. Fondul pentru locuinte aprobat in bugetul statului pe anul 1939 nu fusese in realitate acordat, 
în bugetul anual ulterior acesta lipsind în totalitate. În aceeaşi măsură, obligativitatea Sta- 
tului, judeţelor şi comunelor de a atribui terenuri pentru construirea de locuinţe sociale nu 
fusese respectată. 

de acestea, directorul Casei Constructiilor solicita scutiri importante de taxe pentru 
materiale si o reducere de 50% din partea C.F.R. 

Mareşalul Antonescu solicita în primăvara anului 1941 soluţionarea problemei 
prin conceperea unui plan national de Stat pentru locuinte!. În urma elaborării 
documentaţiei de către o comisie formată special? în cadrul M.L.P. - C.T.S., o 
nouă rezoluţie a fost dată de Mareşalul Antonescu. Prin aceasta era reluată impor- 
tanta conceperii planului national pentru locuinţe, ce trebuia pregătit astfel încât 
începerea efectivă a construcţiei să poată fi pusă în aplicare odată cu terminarea 
războiului”. 

Modificarea cea mai importantă adusă de demersul din anii 1940-1942 era 
redefinirea tipurilor de locuinţe sociale supuse facilitatilor centralizate. Se propuneau 
trei tipuri de locuinţe : populare, ieftine şi economice, după veniturile beneficiarilor 
finali. Cele populare aveau o suprafaţă construită de 60 mp, fiind executate din 
materiale ca ţiglă, tâmplărie uşoară, pardoseală de scânduri şi o înălţime de 2,50 m. 
Era semnalat faptul că pentru această categorie era de preferat locuinţa individuală. 
Locuinţele ieftine urmau să aibă o suprafaţă maximă de 80 mp, fără parchet, cu 
instalaţii strict necesare, pardoseală de lemn, zidărie de beton sau cărămidă, ţiglă, 
tâmplărie uşoară şi o înălţime de 2,70 m, în timp ce locuinţele economice aveau o 
suprafaţă maximă de 125 mp, iar materialele utilizate urmau a fi parchet, zugrăveli, 
mozaic, cu o înălţime maximă a camerelor de 2,70 m, puse în operă cu o tâmplărie 
mai solidă, instalaţii sanitare complete, de calitate superioară. Acestea din urmă 
erau recomandate pentru construirea de blocuri de dimensiuni reduse pe anumite 
terenuri virane din capitală, costul lor reducându-se datorită existenţei reţelelor 
edilitare. 

În ceea ce priveşte locuinţa individuală şi cea colectivă întrebarea rămânea încă 
deschisă in 1942. În Referatul din 15 februarie 1941* al Comisiei de pe lângă 
Consiliul Tehnic Superior se menţiona faptul că 


1. A.N.I.C., fond M.L.P.C.T.S, dosar 1748, vol. I. 

2. Comisia însărcinată de M.L.P. era formată din: preşedinte Nicolae Caranfil ; membri : ing. 

St. Mihăescu, prof. arh. Duiliu Marcu, Cr. Cerchez, ing. D. Stoica, ing. I. Tomescu, arh. 

Gh. Negoescu. În fapt au fost elaborate mai multe memorii, unul dintre acestea fiind semnat 

de către Duiliu Marcu, care publicase cu aproape douăzeci de ani în urmă în Arhiva pentru 

reformă şi ştiinţă socială (nr. 1, 1921, pp. 46-75) un articol intitulat „Statul şi criza locuin- 
telor”. Ideile conţinute în acest articol sunt cele pe care Marcu le dezvoltă în Memoriul cerut 
de Mareşal. În 1920 articolul venea, alături de alte asemenea, ca un comentariu şi o critică 

a măsurilor pe care le propunea proiectul de lege şi apoi legea din 1921 pentru încurajarea 

construcţiei de locuinţe ; legea fiind considerată nerealistă. 

A.N.LC., fond M.L.P.T.C.S., dosar nr. 1748, vol. I. 

4. În 1941, prin decizie ministerială, a fost înfiinţată o Comisie, al cărei preşedinte era ing. N. 
Caranfil. Aceastá Comisie va elabora un Memoriu referitor la problema locuintelor ieftine, 
concluziile finale si inceperea aplicárii acestora au fost fácute, probabil, abia in 1942, odatá 
cu Legea 561/1942 asupra organizarii Casei Constructiilor. 


U 


DE LA POLITICILE SOCIALE LA POLITICA SOCIALISTA 163 


în tara noastră marea masă populară urbană este deja pregătită pentru o structură socială 
cu obiceiuri colectiviste [...] numai o minoritate absolută trăeşte astăzi într-o mentalitate 
pur individualistă. Astfel că nu vedem pentru care motive această categorie socială nu 
s-ar putea adapta fără prea multe rezerve, de la situaţia în care se găseşte astăzi, la o 
convietuire bine organizată în comun, în imobile block, in care existenţa ar fi în orice 
caz mai agreabilă, dacă bineînţeles nu s-ar da acestor blockuri o extindere exagerata’. 
În continuare, era detaliat felul în care aceste block-uri „moderate”? ar trebui 
compuse: grupări de 4 până la 6 şi chiar 8 apartamente, în jurul unei intrări 
comune, organizate pe parter şi maxim două etaje. Aceste construcţii ar fi preferabile 
pentru terenurile mai scumpe, din interiorul oraşelor, în timp ce „locuinţa individuală 
populară” (grupări de 2 sau 4 unităţi pe o parcelă) ar fi potrivită pentru cartierele 
noi, coloniile muncitoreşti, aşezate pe foste terenuri agricole. Memoriul din 1942, 
semnat de Duiliu Marcu, punea însă problema locuinţelor colective sub semnul 
întrebării şi propunea o soluţie mult mai precaută în care blocurile, în proporţie de 
20%, reprezentau „exemple de laborator”. 

Cea de a doua chestiune acută, de natură formală, referitoare la caracterul 
arhitecturii locuinţei era semnalată prin câteva observaţii legate de folosirea speci- 
ficului „naţional” şi „regional” în concepţia arhitecturală a locuinţelor muncitoreşti 
în opoziţie cu „influenţele apusene”?. În plus, era propusă organizarea unui depar- 
tament, organ tehnic al guvernului, care să „întocmească programe, să organizeze 
concursuri de locuinţe tip - să execute modele, să întocmească statistici — şi sá 
elaboreze toate studiile necesare din timp”. 

În aceeaşi perioadă, orientarea de dreapta a scenei politicii româneşti aducea în 
prim-plan alte teme în societatea românească : cultul muncii şi motivul recurent al 
nationalului înscris în noi dimensiuni. În contextul distrugerilor provocate de cutre- 
murul devastator din 1940, statul a luat iniţiativa reconstrucției câtorva dintre 
aşezările afectate. Astfel că, în 1942, s-a luat hotărârea reconstrucției oraşului 
Panciu „sub înaltul patronaj al Conducătorului Statului Maresal I. Antonescu, de 
către Ministerul Lucrărilor Publice şi al Comunicatiilor”?. Legea privitoare la 


1. A.N.LC., fond M.L.PT.C.S., dosar nr. 1748, vol. I, Referat, 15 februarie 1941, ff. 68-112. 

2. Daca in 1910 Congresul de la Viena adoptase constructia de preferintá a locuintelor indivi- 
cladirilor inalte si sá se studieze avantagiile lor, chiar daca s-ar opune obstacole de ordin finan- 
ciar, sentimental sau al reglementărilor de construcţie” (A.N.R.-A.N.I.C., fond M.L.P.C.T.S., 
dosar nr. 1748, vol. II, Memoriu privind soluţionarea problemei locuinţelor de tip minimal 
întocmit de Prof. Dr. Arh. Duiliu Marcu, f. 147). 

3. A.N.I.C., fond M.L.P.T.C.S., dosar nr. 1748, vol. II, Memoriu privind soluţionarea pro- 
blemei locuinţelor de tip minimal întocmit de Prof. Dr. Arh. Duiliu Marcu, ff. 149 şi 153. 

4. Ibidem. 

5. Legea nr. 244 pentru reconstrucţia oraşului Panciu, distrus de cutremur, publicată în M. O., 
75, 28 martie 1942. 

reconstrucţia oraşului prevedea faptul că „Oraşul Panciu cu suburbanele sunt si 
rămân aşezări cu caracter românesc şi creştin, cu excluderea oricărui element 
evreesc”!. Pentru reconstrucţia oraşului a fost aprobat in 1942 un plan de siste- 
matizare, pentru care fuseseră necesare exproprieri şi comasări. Cei care urmau să 
primească despăgubiri în urma exproprierilor erau doar proprietarii de origine 
română. Pentru încurajarea construirii de locuinţe în oraş erau acordate scutiri de 
impozite asemănătoare celor prevăzute prin legile din perioada 1920-1930, adău- 
gându-se la acestea o serie de alte scutiri de impozite şi taxe pentru întreprinderi 
şi ateliere. În acelaşi an era atribuit un fond special pentru reconstrucția oraşului”. 
Legea conţinea o serie de alte măsuri de „revitalizare” a oraşului, incluzând con- 
struirea „chiar gratuit” de către M.L.P.C. a unui număr restrâns de locuinţe, după 
anumite criterii de preferinţă, în principiu referitoare la participanţii la război şi la 
familiile acestora. 

În urma unei alte calamitáti era refăcut satul model Antonesti. În 1944, imobilele 
ce urmau a fi construite erau atribuite preferenţial familiilor numeroase, invalizilor 
şi văduvelor de război, sau celor decoraţi în război, fie prin angajarea acestora în 
programul de gospodărire şi muncă întocmit pentru satul model Antonesti, fie prin 
plata unei sume anuale. Alte imobile urmau a fi vândute persoanelor care îşi luau 
angajamentul de a se implica în organizarea şi funcţionarea şcolii satului şi a 
cursurilor de vară pentru învăţătoare şi învăţători”. 

Evoluţia chestiunii locuinţei sociale de la începutul anilor '40 capătă noi dimen- 
siuni: asumarea componentei nationale, gestionarea centralizată de către Stat, 
exclusivismul în ceea ce priveşte categoriile de beneficiari, munca voluntară ca 
posibilă substituire a finanţării şi obligativitatea conformării arhitecturii la o este- 
tică oficială. 


Intre două lumi 
Între 1944 şi 1948, deşi construirea locuinţelor sociale s-a bazat în mare parte pe 


concepţiile coagulate în perioadele anterioare, întreg demersul teoretic a fost modelat 
prin noile dimensiuni politice şi lăsat în aşteptare. Categoriile de locuinţe din perioada 


1. Ibidem. 

2. Legea nr. 562, publicată în M.O., nr. 176, 31 iulie 1942. 

3. Legea nr. 419 pentru situaţia juridică a imobilelor din satul Antoneşti, comuna Corbeni, 
judeţul Argeş, publicată în M.O., nr. 187, 12 august 1944. 

4. Evreii erau excluşi ca beneficiari ai politicilor pentru locuinţe sociale ca în cazul oraşului Panciu 
(vezi nota 1 de mai sus) sau cu alte ocazii : o lege care acorda credite de stat pentru cumpărarea 
de apartamente din blocurile construite prin Casa Corpului Didactic excludea posibilitatea 
evreilor de a fi beneficiari (Legea nr. 859, publicată în M.O., nr. 278, 26 noiembrie 1942). 

interbelicá (economicd, populará, ieftind) au dispárut, fiind inlocuite treptat de un 
unic concept: locuinta muncitoreascá, care desemna, in fapt, locuinta individualá. 
Ca in mai toate domeniile vietii sociale si politice postbelice, schimbárile privind 
locuința socială s-au produs progresiv. În textul uneia dintre lucrările Congresului 
Asociaţiei Generale a Inginerilor Romani (A.G.I.R.) din 1945, se puteau citi încă 
o parte din ideile anterioare: „Ar trebui, pentru rezolvarea acestei importante 
chestiuni să se ţină concursuri pentru proecte complecte, inclusiv devizele respective 
şi să se pună în practică la scară mică şi cu titlu de experienţă, câteva tipuri bine 
alese, după cari să se poată creia tipurile definitive necesare”. Articolul explica 
în linii foarte generale măsurile care trebuiau luate şi care presupuneau centrali- 
zarea şi finanţarea de către Stat a întregii iniţiative şi, fireşte, aplicarea modelului 
sovietic, fără ca acesta să fie în fapt definit sau detaliat. 

Nici în 1945 chestiunile referitoare la estetica locuinţei şi la modul de locuire 
nu erau clarificate : 


Urbanistul modern a mai lansat şi formula „Maşina de locuit”. Nu aceasta trebuie să 
fie casa pentru om, ci adăpostul vieţii şi a tuturor názuintelor lui. „Maşina de locuit” 
goleşte de orice conţinut moral casa omului, numai reprezintă nici o permanenţă în viaţa 
colectivă a oraşului şi implicit însăşi celula socială devine trecătoare. [...] Dacă această 
locuinţă va trebui să fie individuală sau colectivă, gradul de evoluţie al oraşului respectiv 
va fixa raportul între aceste două formule. În nici un caz locuinţa colectivă nu va putea 
infirma (vreodată) locuinţa individuală. Însă între lipsurile de tot felul care le moştenim 
după acest război, locuinţa colectivă este mai aptă să rezolve mult mai bine problemele 
noastre.? 


Astfel, o certitudine este faptul că, cel puţin din raţiuni economice, locuinţa 
colectivă era considerată ca o posibilă alternativă, un fel de „rău necesar”, ca 
ultimă şansă de ieftinire a locuinţei sociale. 

În ceea ce priveşte posibilitatea procurării terenurilor necesare pentru locuinţele 
sociale, ideile incipiente în Legea din 1927, reluate la începutul anilor '40, s-au 
radicalizat după 1944. În 1945, într-un memoriu semnat de ing. T.A. Radulescu’, 
autorul propune o soluţie suficient de radicală, bazată pe mecanismul exproprierii, 
în scopul de a rezolva problemele referitoare la extinderea „dezordonată” a oraşului 
Bucuresti şi la „ieftinirea” terenurilor de construcţie în teritoriul intravilan al ora- 
şului. După cum rezultă din textul memoriului aplicarea soluţiei pentru Bucureşti 


1. Ion Davidescu, „Problema locuinţei populare” în Lucrările celui de al XVI-lea Congres 
AGIR, cu participarea organizatiunilor profesionale tehnice, Bucureşti, 1945, p. 1.6 

2. Octav Doicescu, „Despre Reconstrucţie” în Simetria, nr. VI, 1945, republicat în Octav 
Doicescu, Despre Arhitectură : scrieri, cuvântări, Editura Tehnică, Bucureşti, 1983, pp. 116-117. 

3. Inginerul Rădulescu, autor al mai multor articole din revista Urbanismul, fusese în 1935 
coautor al planului-director de sistematizare a oraşului Bucureşti. 

urma a fi, in viziunea autorului, un experiment ce putea fi extins ulterior la intreg 
teritoriul tarii. Solutia propusá de Radulescu viza exproprierea a douá categorii de 
terenuri: cele virane din interiorul orasului, care urmau a fi date ,,in folosintá, in 
loturi, celor ce vor si au putintá sá construiascá”, si exproprierea terenurilor 
neconstruite extravilane (până la linia forturilor), ce urmau a fi păstrate într-o prima 
etapă ca terenuri agricole. Exproprierile urmau a fi gestionate printr-un organism 
autonom de Stat sau Comunal (Casa Autonomă a Terenurilor), plata către cei 
expropriati fiind amortizată într-o perioadă de 50 de ani. Fireşte, radicalismul solu- 
tiei nu leza întru totul dreptul la proprietatea privată, aşa cum au făcut-o măsurile 
de după 1948 privind naţionalizarea. Totuşi, măsura rămânea una extremă. 

Instituţiile interbelice şi-au continuat activitatea încă o perioadă. În martie 1949! 
Casa Construcţiilor era desfiinţată. Atribuţiile sale au trecut în sarcina Ministerului 
Muncii şi Prevederilor Sociale, iar sumele încasate în urma contractelor existente 
ale Casei Construcţiilor au fost transferate către bugetul Statului?. Astfel, diverse 
articole ale Legii nr. 561, din iulie 1942, de organizare a Casei Construcţiilor au 
fost modificate până în anul 19495. Atribuţiile privind proiectarea au fost preluate 
după 1949 de atelierele Institutului de Proiectări Construcţii (1.P.C.), iar cele privind 
antrepriza erau preluate de întreprinderile de construcţii înfiinţate în acelaşi an. 

În perioada 1944-1948 a existat o suficient de mare diversitate a locuinţelor 
sociale. Initiativele au presupus fie continuarea şi modernizarea prin reconstrucţie 
a unor proiecte din perioada interbelică (ansamblul de locuinţe din Griviţa Roşie 
sau Vatra Luminoasă, Bucureşti), fie construcţia de blocuri de locuinţe colective în 
ansambluri concepute după noile principii urbanistice“ (P.T.T., Ferentari in Bucuresti, 
Steagul Roşu, la Braşov), fie continuarea şi evoluţia ansamblurilor de locuinţe aflate 
în zonele industriale, cu un caracter semirural. 

Hunedoara a fost unul dintre „laboratoarele” cele mai importante ale perioadei 
1944-1948 şi totodată demonstraţia continuității practicilor şi teoriilor referitoare 
la locuinţa socială. Construcţia Oraşului Muncitoresc de la Hunedoara a fost prile- 
jul cu care au fost făcute primele studii de eficientizare a construcţiilor de locuinţe 
Şi reaşezarea categoriilor interbelice : locuinţe individuale, locuinţe în blocuri colec- 
tive şi locuinţe în cămine muncitoreşti. Initiativele păstrau încă ideea proiectului- 
-, model” adaptabil şi transformabil în funcţie de necesităţi. O locuinţă individuală 


1. Decret nr. 100 pentru desfiinţarea Casei Construcţiilor, publicat în Buletinul Oficial (B.0.), 
nr. 10, 19 martie 1949. 

2. Colectiune de legi, decrete, hotărâri şi deciziuni, Editiune Oficială, Editura de Stat, Bucuresti, 
1949, Vol. 1 - 31 Martie, p. 29. 

3. Legea nr. 400 din 25 iunie 1943, articolul 64; Legea nr. 42 din ianuarie 1945, art. 14; 
Legea nr. 412 din mai 1945, art. 10; Legea nr. 171 din martie 1946, art. 5, 47, 58; Legea 
nr. 317 din septembrie 1947, art. 6; Legea nr. 281 din octombrie 1948, art. 16; Legea 
nr. 8 din ianuarie 1949, articolul 47. 

4. În acel moment noile principii urbanistice se referă la cele preluate din Charta de la Atena, 
aceasta fiind tradusă în limba română în 1945. 

pe 2 niveluri putea fi conceputá ca formánd o singurá unitate de locuit, pentru o 
familie de 6-7 persoane, sau separatá ín douá unitáti pentru familii mai mici. 

Interesant este faptul cá proiectele pentru intreaga regiune Hunedoara au fost 
fundamentate printr-un studiu de sistematizare regională realizat printr-o campanie 
documentară susţinută de un grup interdisciplinar format din arhitecţi, urbanisti, 
geografi, demografi, economişti şi ingineri de diverse specialităţi. O parte dintre 
studii erau îndreptate asupra locuinţei tradiţionale şi aceasta pentru că, susțineau 
specialiştii de atunci, locuinţa tradiţională reprezenta unul dintre punctele principale 
ale planului de sistematizare regională. Unul dintre arhitecţii care au participat la 
aceste studii a fost Florea Stănculescu, acesta rămânând ulterior în domeniul cer- 
cetării arhitecturii tradiţionale. 

În 1944-1945 se înfiinţa, la imboldul lui Dimitrie Gusti, preşedinte al Academiei, 
Consiliului National al Cercetării de Ştiinţifice!. În domeniul urbanismului şi siste- 
matizării erau în elaborare pentru anul 1948 studii semnate de profesionistii peri- 
oadei interbelice : „Legislaţia urbanistică” (I. Davidescu); „Igienă şi urbanism” 
(T.A. Radulescu); „Despre specificul urbanismului Românesc” (C. Sfintescu) ; 
„Îmbunătăţirea casei noastre ţărăneşti şi Probleme în sistematizări rurale”, „For- 
marea şi tipologia satelor noastre”, „Înscrierile realizărilor rurale în peisaj”, „Impe- 
rative de solutionat in plănuirea şi sistematizarea satelor” (F. Stănculescu). 


Ridicarea nivelului cultural şi de trai... 


Promovarea unei legislații privitoare la construcţia de locuinţe individuale, cu 
ajutor din partea Statului, a fost reluată abia după 1951 (Hotărârea Consiliului de 
Miniştri nr. 758), când Consiliul de Miniştri hotăra creditarea „muncitorilor, 
tehnicienilor, inginerilor şi funcţionarilor” pentru construirea de locuinţe indivi- 
duale. Garantarea împrumuturilor era făcută de către întreprinderile angajatoare. 
Beneficiarii erau obligaţi să contribuie cu un avans de 30%, plata sumei şi a 
dobânzilor urmând a fi încheiată într-o perioadă de 8-12 ani, iar scutirile de 
impozite erau pe o perioadă de 2 ani de la terminarea construcţiilor. Una dintre 
atribuţiile primăriilor era cea cerută de către Casa Construcţiilor în 1941, de a 
acorda terenuri gratuite celor care doreau să construiască. Atribuirea de terenuri 


1. Iniţiativa data din 1932, fiind preluată in 1937 de către Academia Română, când aceasta 
formează o comisie în scopul motivării necesităţii unui Consiliu Ştiinţific şi organizării lui. 
Proiectul a fost însă abandonat şi reluat în 1941 printr-o nouă încercare de a crea un Institut 
de Cercetări Ştiinţifice. În 1945 Consiliul funcţiona cu 12 membri ai Academiei, 5 ai 
Guvernului, delegaţi de preşedintele C.M., secretarul general al Academiei de Medicină şi 
O personalitate ştiinţifică aleasă de Academie (Academia Română, Buletinul informativ, 
ştiinţific şi administrativ, Bucureşti, 1948, pp. 11-16). 

2. Colecţie de legi, decrete, hotărâri şi deciziuni a Consiliului de Miniştri (C.H.D. C.M.), 
Ediţie Oficială, Editura de Stat, Bucureşti, 1951, vol. 1-31. 

urma a fi fácutá in apropierea amplasamentului intreprinderii la care beneficiarul 
era angajat. 

Ca urmare a H.C.M. nr. 758, Ministerul Constructiilor a elaborat si publicat 
în tiraj de masă proiecte tip pentru case de locuit. În anul 1951 urmau a fi proiectate 
trei tipuri de locuinţe : două individuale cu una şi cu două încăperi şi o locuinţă 
cu două apartamente a câte două încăperi. Toate cele trei tipuri erau prevăzute cu 
bucătărie, cămară, closet şi instalaţie electrică. 

În 1953, era emisă o nouă hotărâre care privea atât construcţia de locuinţe 
individuale, cât şi colective, în asociaţii de proprietari (în coproprietate)! Minis- 
terele, instituţiile şi organizaţiile centrale din oraşele mari şi centrele industriale 
aglomerate şi marile unităţi industriale erau obligate să construiască, pentru mun- 
citori şi funcţionari, blocuri de locuinţe cu mai multe niveluri. Pe lângă acestea, 
Statul urma să subventioneze prin credite şi materiale de construcţie cele două 
categorii de locuinţe. Tipurile de locuinţe ce se puteau construi astfel erau : blocuri 
de clădiri cu apartamente în centrele populate şi locuinţe individuale izolate sau 
grupate pe lângă diverse industrii şi exploatări forestiere, miniere, petrolifere şi 
altele similare. Aportul personal al beneficiarilor, prin avans, trebuia să fie de peste 
10% din valoarea creditului, plata sumei urmând a se face în termen de 10-15 ani 
pentru locuinţele din mediul sătesc şi în termen de 15-20 de ani pentru locuinţele 
din mediul orăşenesc. Scutirea de impozite creştea la 10 ani în mediul rural şi 
15 ani în mediul urban. Terenurile urmau a fi atribuite de către primării, de 
preferinţă în cartiere cu lumină şi reţele edilitare existente. Alegerea terenurilor 
urma a fi făcută ţinând cont de perspectivele de dezvoltare ale centrelor respective 
şi ale cartierelor. În cazul în care Sfaturile Populare nu deţineau terenuri, între- 
prinderile şi instituţiile de stat erau obligate să pună la dispoziţia Sfaturilor Populare 
terenurile pe care le aveau în proprietate. Pentru aşezări noi (exploatări forestiere, 
miniere, petrolifere) izolate urmau a se sistematiza parcelări de minimum 20 locuinţe 
individuale. Comitetul de Stat pentru Arhitectură şi Construcţii (C.S.A.C.), ca nou 
organism instituţional apărut, aviza atribuirile de terenuri. Construcţiile se puteau 
face şi pe terenuri în proprietatea titularilor, iar construirea de blocuri putea fi 
făcută de către titularii creditului, în regia întreprinderii din care făceau parte sau 
prin întreprinderi de construcţii. 

Construcţiile urmau a fi executate în conformitate cu proiectele tip din catalogul 
Ministerului de Construcţii şi al Industriei Materialelor de Construcţii, iar C.S.A.C. 
era însărcinat să asigure elaborarea şi aprobarea unor proiecte tip corespunzătoare 
până cel târziu în martie 1954. 

Materialele de construcţii erau direcționate de Comitetul de Stat al Planificării 
(C.S.P.) şi C.S.A.C. ministerelor şi întreprinderilor de construcţie ale acestora, 


1. Hotărârea nr. 4015 privind construcţia de locuinţe pe baza cooperării între locatari şi 
construcţia de locuinţe individuale prin credite acordate de stat, publicată în C.H.D. C.M., 
nr. 76, 9 decembrie 1953. 

fiind procurate din comert si resurse locale (Sfaturile Populare aveau rolul de a 
dezvolta industria localá de materiale de constructie) sau din economiile de 
materiale realizate de intreprinderile socialiste, cu avizarea C.S.P. Ministerele, 
institutiile si intreprinderile sustineau cererile, se ocupau de adaptarea la teren a 
locuintelor, ofereau ajutor tehnic si materiale, asigurau transportul acestora din 
urmá, controlau constructia propriu-zisá de locuinte. 

O schimbare semnificativá a fost cea privitoare la categoriile de beneficiari 
prioritari ai constructiilor de locuinte. Astfel, in 1951, printr-o hotáráre a Consi- 
liului de Miniştri privitoare la stimularea morală si materială a stahanovistilor şi 
fruntaşilor în muncă, aceştia, printre alte avantaje, primeau întâietate la acordarea 
locuinţelor muncitoreşti şi a creditelor pentru locuinţe!. În urma decretului din 
19527, care stabilea norma sanitară şi norma locativă, erau subliniate alte categorii 
preferentiale, care aveau dreptul la suprafeţe suplimentare de locuit: „eroii muncii 
socialiste”, cei decoraţi cu ordinele R.P.R., „oamenii de ştiinţă emeriti”, „artiştii 
poporului”, „artiştii emeriti ai artei”, profesori şi învăţători emeriti, membri ai 
Academiei R.P.R., ai institutelor de ştiinţă, profesorii, conferentiari din invata- 
mântul superior, cei cu funcţii de răspundere, militarii activi, medicii şi dentiştii 
care profesează la domiciliu, micii meseriaşi, bolnavii. Spre deosebire de cei 8 mp 
uzuali, aceste categorii avea dreptul la o suprafaţă suplimentară de maxim 10 mp, 
sau chiar 20 mp în cazuri speciale, putând fi pusă la dispoziţia beneficiarilor sub 
forma unei încăperi suplimentare. 

În 1952, din rândul beneficiarilor de locuinţe se detaşau alte categorii speciale : 
muncitorii ceferişti şi minerii (din Valea Jiului). Aceştia reprezentau o categorie 
aparte, care beneficiau de măsuri speciale de protecţie socială privitoare la locuinţe. 
Faptul nu era întâmplător şi nu reprezenta o măsură gratuită, ci una menită să 
stimuleze dezvoltarea respectivelor profesii. Explicaţia constă în faptul că marele 
proiect de industrializare avea în vedere, într-o primă etapă, dezvoltarea industriei 
extractive (cu precădere din Bazinul carbonifer al Văii Jiului) şi crearea unei reţele 
de transport feroviar pentru pregătirea celei de a doua etape de industrializare, cea 
bazată pe industria de prelucrare a resurselor. Totuşi, cu toată această schimbare 
de decor politic, practica se afla într-o consistentă continuitate cu cea din perioada 
interbelică, continuând, într-un cu totul alt context politic, sistemul caselor de 
asigurări şi construcţii de locuinţe C.F.R., inaugurat în perioada interbelică. 

În 1953, categoriile speciale de beneficiari vizati pentru creditarea în scopul 
construirii de locuinţe în proprietate personală erau: muncitorii, tehnicienii, ingi- 
nerii şi funcţionarii din mediul orăşenesc şi sătesc, membrii Gospodăriilor Agricole 
Colective (G.A.C.) care nu aveau casă de locuit şi tinerii căsătoriţi, membri ai 
G.A.C., învățătorii, medicii şi personalul sanitar din mediul sătesc. Acordarea 


1. H.C.M., nr. 1015 publicată în B.O., nr. 102, 9 octombrie 1951. 
2. Decretul nr. 78, publicat în B.O., nr. 17, 5 aprilie 1952. 

creditelor urma a fi fácutá dupa anumite prioritáti, intr-o ordine in care stahanovistii 
si cei decorati si laureati cu premii de Stat se aflau inaintea celor care locuiau in 
locuinte insalubre. 

Daca in 1945 minimul suprafetei necesare pentru un locuitor, stipulat prin 
Congresele internationale, era 10 mp', in 1952, în România era definită prin decret 
o suprafatá minimalá de 8 mp, indiferent de várstá, aceasta reprezentánd norma 
sanitară”. Alături de aceasta se introducea noţiunea de suprafață locativá, ca 
totalitatea încăperilor, inclusiv bucătării, băi, vestiare, culoare, spălătorii sau alte 
dependinţe cuprinse în orice clădiri din oraşe şi centre industriale care servesc drept 
locuinţe. 

Astfel, între 1948 şi 1956, demersul pentru locuința socială păstrează o parte 
din caracteristicile interbelice, prin continuarea construcţiei de locuinţe individuale 
creditate de stat şi construite pe terenuri individuale sau prin împroprietărire. 
Acestora li se adaugă alte două tipuri de locuinţe, ambele aparţinând categoriei de 
locuinţe colective : locuinţele în coproprietate şi cele în blocuri de locuinţe colective, 
categorii anunţate prin memoriile Planului național pentru locuinţe de la începutul 
anilor '40. Primul caz era reprezentat de construcţii de dimensiuni relativ mici, 
executate nu întotdeauna după planuri tip şi dispuse adaptării şi ajustării la nece- 
sitátile de context. Aceste construcţii erau de cele mai multe ori situate în cadrul 
oraşelor, pe terenuri aparţinând întreprinderilor sau cerute de acestea pentru anga- 
jati. Blocurile de locuinţe colective erau cele care ar fi urmat să constituie marea 
masă a construcţiilor oraşului socialist, fiind organizate în cvartale, construite dupa 
„secţiuni tip” (planuri şi suprafeţe standard) şi amplasate după criterii aparte în 
oraşul socialist. 

În România, estetica oficială a arhitecturii în anii '50 a fost realismul socialist. 
Însă, cu câteva excepţii, reprezentate de proiectele demonstrative din capitală sau 
zonele industriale, realismul socialist a adoptat o formulă regională, păstrând o 
scară domestică a locuinţei, fie ea şi colectivă, mai degrabă aproape de o expresie 
tradiţională decât de una riguros clasicizantá?. 

Proprii socialismului au fost noile categorii prioritare de beneficiari, selectate 
pe criterii politice. Acest fapt nu reprezintă însă o noutate, dacă sunt luate în 
considerare discriminările rasiale de la începutul anilor '40. Chiar dacă se poate 
vorbi de continuitate în practică, prin corpul profesional, rolul „educativ” pe care 
locuința socială îl avea în perioada interbelică se transformă radical prin politizare. 
Dacă se poate vorbi încă de locuinţă ca „mijloc de educare”, atunci sensul a fost 
schimbat în „educare politică”. 


1. Ion Davidescu, art. cit., p. 1.6. 
2. Decretul nr. 78, publicat in B.O., nr. 17, 5 aprilie 1952. 
3. A se vedea in acest sens proiectele de la Návodari, Medgidia, Galati, Resita, Hunedoara etc. 

Fireşte, nu se poate admite că în România a existat o politică unitară pentru 
locuinţele sociale pe tot parcursul primei jumătăţi a secolului al XX-lea ; iar acest 
fapt se datorează schimbărilor de orientare politică. În acelaşi timp, prin conti- 
nuitatea corpului profesional (in mare parte), evoluţia locuinței sociale trebuie 
văzută ca un proces neîntrerupt prin care s-a încercat un răspuns la o serie de 
întrebări invariabile, formulate încă de la începutul secolului (individual-colectiv, 
traditional-modern etc.). Prezentul demers a încercat să schiteze faptul că în com- 
ponenta politicilor de locuire au intrat elemente variabile, provenind din câmpuri 
profesionale diferite : arhitectură, urbanism, igienă, sociologie, dar şi politică. De 
asemenea, a încercat să arate faptul că, pe durata de referinţă, locuința socială a 
fost deopotrivă un instrument de emancipare socială şi urbană, dar, într-o bună 
măsură, şi un instrument de propagandă politică şi un mijloc de modelare a socie- 
tatii (privilegii pentru obţinerea unei locuinţe, excluderea unor categorii din rândul 
beneficiarilor etc.). 


Mara Mărginean 


Reconstructia in Romania postbelica. 
Aspecte urbanistice, 1945-1948 


This article investigates the urban development models sketched by the Council of Ministers 
and the National Council of Scientific Research affiliated to the Romanian Academy. By the 
end of the World War II the two institutions, which were equally responsible of Romania’s 
reconstruction, carried out programs of analysis, prognosis and construction countrywide, 
which were based on theoretical concepts formulated by architects, urban planners or 
economists. Urbanization, closely linked to industrialization and the transformation of 
social relations based on formative strategies articulated by the decisional power, questions 
how lucrative activities may be influenced by the spatial structure of cities on one hand, 
and, on the other hand, how local power centers are hierarchically organized. Using 
archival materials and press articles, this article argues that the engagement with postwar 
Romania’s reconstruction project became the expression of the ideologisation of the eco- 
nomic capital by recovering institutions with responsibilities in the field that have previously 
functioned in the interwar period. As the central theme of these ideas was initially shaped 
by the interwar debates about modernizing the state under a centralized administrative 
system, the activity of the two institutions starting with 1945 became a source of legitimacy 
for all players, whether they were representatives of the old political class or they came 
from the ranks of the Communist Party. 


Keywords: urbanization, Romanian Communist Party, industrialization, continuity, 
interwar 


Într-o adresă trimisă Consiliului National al Cercetării Ştiinţifice (C.N.C.S.) in 
1946, urbanistul-şef al oraşului Timişoara, o persoană cu o oarecare vizibilitate 
printre colegii de breaslă, atât în plan intern, cât şi la nivel internaţional, aborda 
problema urbanizării în termenii unei „forme de sociologie aplicată”!. Realizând 
o analiză detaliată a funcţiei spaţiului urban în societatea românească postbelică, 
acesta a sintetizat o serie de idei despre interdependenta dintre forma de organizare 
a oraşului şi dinamica economică. Proiectul pe care acesta îl aducea în atenţia 
reprezentanţilor Academiei Române urmărea îmbunătăţirea nivelului de trai al comu- 
nitátii timişorene. Conform unei situaţii publicate de redacţia Buletinului Societății 
Arhitecţilor Români la finele anului 1945, oraşul de pe Bega ar fi avut, alături de 
Bucureşti, cea mai dificilă situaţie a spaţiului locativ la nivel de ţară, în condiţiile în 
care în fiecare cameră ar fi locuit, în medie, aproximativ şapte persoane. Adresa timi- 
şoreanului către forul Academiei Române venea ca urmare a unor articole apărute 
în Buletinul Societăţii Arhitecţilor Români, care analizau activitatea C.N.C.S.-ului 
în domeniul constructiv?. Deşi intervenţia lui este ilustrativă pentru felul în care 
aparatul administrativ al ţării se raporta la problematica urbanului în ansamblul 
său, dovedind o bună familiarizare cu noţiunile şi conceptele de specialitate ale 
momentului, ceea ce atrage atenţia este preocuparea sa pentru identificarea unor 
soluţii urbanistice concrete cu aplicabilitate imediată la specificul local timişorean. 
Cum trebuie organizată viata urbană? Care sunt funcțiunile oraşului ? În ce măsură 
funcţionarea unui oraş devine parte a unui proiect naţional de dezvoltare pe termen 
lung ? Astfel de aspecte sunt cu atât mai relevante cu cât, la sfârşitul celui de-al 
Doilea Război Mondial, mai puţin de zece procente din clădirile oraşelor României 
erau afectate de bombardamente”. Chiar dacă restul spaţiului construit rămăsese 
intact, războiul zdruncinase profund soliditatea comunităţilor, iar imediat după 
nizare economico-socială şi culturală a ţării, astfel încât fiecare regiune să fie 
integrată în totalitate în sistemul naţional românesc. 


1. Arhiva Academiei Române (în continuare A.A.R.), Bucureşti, fond Consiliul Naţional al Cer- 
cetării Ştiinţifice (în continuare C.N.C.S.), dosar Z 105/1946, vol. I, f. 312. 

2. Este vorba de o sinteză a unei comunicări ştiinţifice a unui membru al C.N.C.S.-ului, Aurel 
Beles, intitulată „Concepții moderne în construcţia locuinţelor”, în Buletinul Societăţii 
Arhitecţilor Români, 7/1946, p. 11 (pentru detalii vezi infra nota 1, p. 94). 

3. Arhivele Naţionale Istorice Centrale (în continuare A.N.I.C.), fond C.C. al PC.R. - Secţia 
Economică, dosar nr. 54/1945, f. 4. 

Acest articol analizeazá felul in care o serie de concepte teoretice referitoare la 
procesul de reconstructie postbelicá publicate in presa vremii au fost preluate si 
angajate de activitatea Consiliului de Ministri si a Consiliului National al Cercetarii 
Ştiinţifice, afiliat Academiei Romane’. În intervalul cuprins între 1945 şi 1948, cele 
două instituţii au avut atribuţii complementare în ceea ce priveşte refacerea, deru- 
land în toată tara programe de analiză, prognoză şi construcţie urbană prin care au 
valorificat ideile formulate de specialişti - arhitecţi, urbanisti sau economişti. 
Abordările spaţiului construit nu au reprezentat un aspect marginal al refacerii, ci 
pilonul central în jurul căruia s-au produs interacţiunile dintre puterea decizională 
şi populaţie. Importanţa politicilor urbanistice în articularea programelor de dez- 
voltare rezidă în interdependenta dintre aspectul, simbolistica şi implicaţiile func- 
tionale ale oraşului ca mecanism coagulant al comunităţilor umane. Procesul de 
urbanizare, strâns legat de industrializare şi de transformarea relaţiilor sociale pe 
baza unor strategii formative ale puterii decizionale, problematizează, pe de o parte, 
felul in care activităţile lucrative pot fi influențate de structura spaţială a oraşelor 
şi, pe de altă parte, modalităţile de organizare şi ierarhizare geografică a centrilor 
de putere locali. În cele ce urmează, vom construi pe acest raţionament pentru a 
evidenția faptul că angajarea cu proiectul refacerii României postbelice a devenit 
expresia ideologizării capitalului economic şi a instrumentalizării acestuia, prin recu- 
perarea instituţiilor cu responsabilităţi în domeniu care au funcţionat în perioada 
interbelică. Astfel, un proiect de dezvoltare urbană, iniţial conturat de dezbaterile 
interbelice despre modernizarea statului pe baza unui sistem administrativ centra- 
lizat, a devenit sursă de legitimare a tuturor actorilor, fie că aceştia au fost repre- 
zentantii vechii clase politice, fie că proveneau din rândurile comuniştilor?. 

Pornim de la premisa că în intervalul 1945-1948, o perioadă a tranziţiei prin 
excelenţă, programele de refacere ale statului român au prezentat un grad ridicat 
de incoerentá. Modelele constructive vehiculate au fost rezultatul întrepătrunderii 
dintre ecourile tradiţiei interbelice, a ezitărilor apărute pe parcursul anilor războiului 


1. Materialul documentar pe care se bazează acest studiu este deţinut de Arhivele Nationale 
ale României şi de Arhiva Academiei Române, fondurile celei de-a doua instituţii fiind 
consultate în primăvara anului 2009, când arhiva se afla în proces de reorganizare. Pentru 
funcţionarea Consiliului Naţional al Cercetării Ştiinţifice, vezi Dorina N. Rusu, Pagini din 
istoria Academiei Române (1866-1948) : acte, donații, discursuri, portrete şi evocări aca- 
demice, Editura Academiei Române, Bucureşti, 2007; idem, Istoria Academiei Române : 
repere cronologice, Editura Academiei Române, Bucureşti, 1992. 

2. Dezbaterile din perioada interbelică dintre modernisti şi traditionalisti au vizat formularea 
unor programe de modernizare a statului. Pentru analiza asupra dezbaterilor modernişti- 
-traditionalisti vezi Juliana Maxim, „The New, The Old, The Modern: Architecture and its 
Representations in Socialist Romania”, teză de doctorat, Massachusetts Institute of Techno- 
logy, 2006, pp. 32-37; Carmen Popescu, „Modernitatea în context”, în Carmen Popescu 
(coord.), (Dis)continuitáti. Fragmente de modernitate românească în prima jumătate a seco- 
lului al 20-lea, Simetria, Bucureşti, 2010, pp. 11-100. 

şi a ideilor radicale de transformare care sunt de regulă formulate in momentele 
ulterioare instaurării păcii!. În vreme ce astfel de interferenţe conceptuale sunt 
specifice unei realităţi imediate postconflict, programul de refacere demarat la 
sfârşitul celui de-al Doilea Război Mondial a transpus, de o manieră particulară, 
tensiunile emergente în societatea românească deopotrivă la nivel politic şi econo- 
mico-social. Din punct de vedere politic, intervalul 1944-1948 a precedat instaurarea 
la putere a regimului comunist, iar acţiunile comuniştilor de acaparare a pârghiilor 
decizionale au ilustrat o practică constantă de transpunere la nivelul societăţii 
româneşti a cât mai multor modele de sorginte sovietică”. Cu toate acestea însă, 
perioada nu poate fi analizată exclusiv prin prisma presiunii unilaterale a acestora 
asupra structurilor instituţionale existente ; din contră, fiecare actor implicat a 
urmărit menţinerea centrilor de influenţă, iar acţiunile lor au delimitat expresia 
raportărilor dintre un set de expectante ideologice şi constrângeri variate”. Astfel, 
dezbaterile asupra modelelor urbanistice care ar fi putut sta la baza reconstrucției 
au reflectat o serie de teme recurente în societatea românească încă din perioada 
interbelică, precum regionalizarea în raport cu centralismul administrativ, interven- 
tionismul factorilor decizionali versus iniţiativa privată, individualism versus colec- 
tivism sau traditionalism versus modernism. Ceea ce părea o simplă interogatie 
teoretică despre ideologia reconstrucției a devenit, în scurt timp, un element central 
în argumentatia politicienilor, fie că ne referim la comunişti sau la reprezentanţii 
partidelor istorice, ambele părţi formulându-şi proiectele în funcţie de un pre- 
zumptiv program de îmbunătăţire a nivelului de trai a maselor largi. O astfel de 
problematizare implică mai multe paliere de analiză. În ce măsură conceptele 
referitoare la muncă şi practici sociale devin elemente centrale în articularea mode- 
lelor de dezvoltare urbană la finele celui de-al Doilea Război Mondial? Cum au 
interpretat factorii de decizie modelele spaţiale prin prisma propriilor proiecţii 


1. Scott Kirsch, Colin Flint, „Introduction: Reconstruction and the Worlds that War Makes”, 
in Reconstructing Conflict : Integrating War and Post-War Geographies, Ashgate, Farnham, 

2. Evenimentele produse intre 1944 si 1948 au fost amplu dezbátute de istoriografia romana si 
de cea internationalá. Vezi, mai recent, Vladimir Tismaneanu (coord.), Stalinism Revisited : 
The Establishment of Communist Regimes in East-Central Europe, Central European Uni- 
versity Press, Budapest & New York, 2009; Norman Naimark, Leonid Gibianskii (coord.), 
The Establishment of Communist Regimes in Eastern Europe, 1944-1949, Westview Press, 
Boulder, Colo., 1997; Virgiliu Târău, Alegeri fără opțiune. Primele scrutinuri parlamentare 
din Centrul şi Estul Europei după cel de-al Doilea Război Mondial, Eikon, Cluj-Napoca, 
2005 ; Dennis Deletant, România sub regimul comunist, Fundaţia Academia Civică, Bucureşti, 
2010; Mihaela Teodor, Anatomia cenzurii. Comunizarea presei din România, 1944-1947, 
Editura Cetatea de Scaun, Târgovişte, 2012 ; Dumitru Şandru, Comunizarea societăţii româ- 
nesti în anii 1944-1947, Editura Enciclopedică, Bucuresti, 2007. 

economico-politice legate de dinamica ulterioara a statului? Care au fost actorii 
implicati in derularea acestor proiecte si cum si-au formulat acestia propriile prio- 
ritati in raport cu limitárile inerente asociate reconstructiei, precum disponibilitatea 
resurselor financiare sau inconsistentele institutionale ? 

Pentru a ráspunde la aceste intrebári, a cáror consistentá semanticá s-a intrepa- 
truns, am structurat materialul urmátor ín trei párti principale. Initial vom realiza 
o scurtá analizá teoreticá a filiatiei modelelor de constructie urbaná care au stat la 
baza modelului aplicat in Románia postbelicá, prin evidentierea relatiei dintre 
spatiul construit si practicile lucrative. Apoi, vom detalia principalele idei vehiculate 
in Románia la sfársitul celui de-al Doilea Rázboi Mondial, astfel incát sá conturám 
atmosfera intelectualá a momentului si, ín felul acesta, sá abordám urbanitatea ca 
nucleu al unor prezumptive programe nationale de dezvoltare comunitará econo- 
mico-culturale. Acest articol va concluziona prin evidentierea felului ín care, la 
nivel institutional, conceptele constitutive ale urbanului au articulat demersul facto- 
rilor decizionali de consolidare a autoritátii, delimitánd premisele ín jurul cárora 
s-au cimentat lecturile ulterioare ale spatiului urban ca depozitar al experientelor 
cotidiene, in contextul proiectului socialist de modernizare. 


Activitati lucrative si modele de organizare a spatiului 


Mediul construit reflectá ideologia comanditarului si are, de asemenea, un rol 
formativ in rándul locuitorilor, generánd o serie de experiente si subiectivitati. În 
terminologia lui Henri Lefebvre, producţia spaţială implică o reconsiderare a rapor- 
tului dintre tehnologie, putere şi cunoaştere!. În felul acesta, imaginarul geografic 
care „permite indivizilor să conştientizeze rolul «spaţiului» şi al «locului» în creio- 
narea propriei biografii” transformă mediul construit într-un depozitar al relaţiilor 
sociale, atâta timp cât activităţile lucrative articulează practicile cotidiene?. În urma 
industrializării şi a mobilităţii forţei de muncă spre localităţile nou-create, stilul de 


1. Henri Lefebvre, The Production of Space, Blackwell Oxford, U.K., Cambridge, Mass., 1991 ; 
Sebastiân Cobarrubias, John Pickles, „Spacing Movements. The Turn to Cartographies and 

2009, p. 24; Arturo Escobar, , Culture Sites in Places: Reflection on Globalism and 
Subaltern Strategies of Localization”, in Political Geography, 20/2001, pp. 139-174; Ian 
Convery, Gerard Corsane, Peter Davis, „Introduction: Making Sense of Place”, in Ian 
Convery, Gerard Corsane, Peter Davis (eds.), Making Sense of Place: Multidisciplinary 
Perspectives, Boydell & Brewer, Woodbridge, Rochester, 2012, pp. 1-8; Pamela Ballinger, 
„Beyond the «New» Regional Question? Regions, Territoriality, and the Space of Anthro- 

viata al populatiei se modifica treptat, valorile traditional rurale fiind inlocuite cu 
altele noi, de facturá urbana. Aceste schimbári survin ca urmare a strategiilor 
educationale derulate de autoritáti, subiecte la randul lor ale progresului tehnologic, 
a gradului de penetrare si claritate a discursului public. Ínsá procesul este unul 
circular atáta timp cát capitalizarea muncii industriale joacá un rol central deopotrivá 
in creionarea raporturilor dintre individ si societate si dintre economie si dinamica 
administrativá a statului. Cu alte cuvinte, integrarea individualá in comunitatea 
nou-constituitá, inclusiv prin apartenenta la clasá, este expresia unor ,,postulate 
politice si culturale care confirmá deopotrivá o identitate socialá si o pozitie socialá 
definită de relaţiile de productie”’. Pe de altă parte, credinţa indubitabilá a auto- 
ritatilor în beneficiile sociale ale tehnologiei, ca instrument aflat la dispoziţia 
statului pentru a reformula valenţele identitare ale populaţiei, a delimitat „între- 
pătrunderea contradictorie dintre viaţa cotidiană şi ordinea socială”?. 

De exemplu, răspândirea la scară europeană a modelului „oraşului-grădină” — 
iniţial gândit de arhitectul englez Ebenezer Howard, ulterior reformulat de urbanişti 
pe parcursul primului deceniu al perioadei interbelice, ca urmare a dialogului 
profesional purtat sub egida Congresului International de Arhitectură Modernă 
(C.I.A.M.) - a vizat soluţionarea grabnicá a problemei spaţiului locativ şi creionarea 
unui model de ordine socială pornind de la implicaţiile imediate ale industrializării 
şi ale urbanizării”. Programele de construcţie de locuinţe în serie, derulate pretu- 
tindeni în Europa (Germania, Olanda, Cehoslovacia sau Uniunea Sovietică), prin 


Anthropology, număr special „Region, Regional Identity and Regionalism in Southeastern 
Europe. Part I”, Klaus Roth, Ulf Brunnbauer (coord.), 11/2007, pp. 59-60. 

urmau să fie dispuse concentric în jurul unui centru administrativ şi economic. Principiul 
economic care a stat la baza proiectului a fost creşterea valorii pământului prin încurajarea 
migraţiilor. Din punct de vedere social, proiectul răspundea încercărilor moderniste de a 
oferi la preţuri accesibile locuinţe pentru muncitori industriali educați, bine hrániti şi 
acceptabil îmbrăcaţi. Proiectul s-a dorit o soluţie împotriva spiritului individualist promovat 

participarea internationalá a unor echipe de arhitecti si girate din punct de vedere 
politic de regimurile socialiste, au propus proiecte de urbanizare in care locuintele 
individuale primau. Dispuse concentric in jurul unui obiectiv industrial, astfel de 
unitáti de locuit ar fi trebuit sá faciliteze populatiei un acces echitabil la functiunile 
vietii urbane, prin reglementarea nu numai a calitatii spatiului locuit, ci si a trans- 
portului si circulatiei in interiorul oraselor, a modalitátilor de petrecere a timpului 
liber sau a activitátilor lucrative. Ca atare, orasele ideale ar fi trebuit sá fie de 
dimensiuni medii, sá fie compuse preponderent din locuinte individuale, amplasate 
in spatii verzi si intr-un raport de echitate fata de un centru administrativ. Din punct 
de vedere tehnologic, un astfel de proiect a necesitat extinderea pe scará larga a 
metodelor constructive moderne, precum folosirea materialelor prefabricate, si 
dezvoltarea unor sisteme de comunicatie si transport la nivel local si zonal care sá 
integreze spatiul urban in functionalitatea economico-socialá a regiunii'. 

Obiectivul filosofiei constructive a fost delimitarea valorii muncii in raport cu 
urbanizarea, pe de o parte, şi înţelegerea modernizării ca rezultantă a unui statut 
social definit inclusiv prin proprietate, pe de altă parte. Din punct de vedere 
economic, proiectul urma să reglementeze valoarea pământului şi a proprietăţii prin 
creşterea numărului de nou-veniti şi îmbunătăţirea poziționării lor pe scara socială. 
Aceste strategii ar fi consolidat puterea decizională prin generarea coeziunii sociale 
ca urmare a apariţiei şi dezvoltării unei culturi de masă articulate la rândul său de 
proiectul politic de progres. 

Reconfigurarea oraşului avea să fie realizată pe baza analizelor şi sugestiilor 
făcute de o serie de specialişti, dintre care sociologii aveau rolul central. Expertiza 
lor în înţelegerea mecanismelor sociale ar fi trebuit să ajute arhitecţii să înţeleagă 
de ce anume aveau nevoie locuitorii unei anumite comunităţi pentru un stil de trai 
cât mai bun. „Baza sociologică a locuirii minimale a populaţiei muncitoare”, o 
prelegere ţinută de directorul şcolii de la Bauhaus, arhitectul german Walter Gropius, 
la cel de-al doilea congres C.I.A.M., a susţinut că intrarea femeii în câmpul muncii 
trebuia să fie urmată de o reconsiderare a spaţiului locuinţei prin ,,industrializarea” , 
»Standardizarea” şi „taylor-izarea” procesului constructiv. Din punctul de vedere 
al practicilor sociale, arhitecţii au înţeles relativ repede că mobilitatea forţei de 
muncă avea să afecteze profund relaţiile tradiţionale în interiorul familiei. În condiţiile 

practicii tot mai ráspándite printre femei de a se angaja, devenise imperios necesar 
ca o serie de activităţi casnice, care traditional aparţineau domeniului feminin, 
precum îngrijirea copiilor, educaţia sau prepararea meselor, să fie transferate altor 
organisme - într-un fel sau altul. Transpunerea acestor idei într-un proiect teoretic 
coerent a prins contur abia în 1943, odată cu publicarea Chartei de la Atena, 
manifestul programatic al Congresului Internaţional de Arhitectură Modernă 
(C.LA.M.). Scrisă de arhitectul francez Le Corbusier, ca urmare a numeroaselor 
întruniri ale C.I.A.M. pe parcursul anilor '30, acest document a vizat identificarea 
unor soluţii viabile în contrapondere la situaţia deosebit de dificilă a oraşelor în 
interiorul cărora populaţia industrializată locuia în spaţii strâmte şi mizere şi tot- 
odată minimalizarea tendinţelor tot mai accentuate de individualism, izolare şi 
înstrăinare ale locuitorului oraşului modern deja constatate în interiorul vechilor 
oraşe industrializate atât în ţările europene, cât şi în Statele Unite”. 

Ideile principale au constat in: legiferarea interventionismului statului în progra- 
mele de construcţie prin trasarea unui plan naţional de dezvoltare urbană ; reflectarea 
interesului naţional economic prin strategiile de dezvoltare locale şi regionale ale 
spaţiilor urbane şi constituirea unor sisteme verticale de transmisie decizională după 
modelul „naţiune-regiune-oraş” ; separarea functiunilor în interiorul oraşului ; supu- 
nerea interesului individual interesului public. Identificând în oraş nucleul economic 
al unei regiuni, Charta propunea ca cele patru funcțiuni urbane fundamentale - 
„locuire”, „muncă”, „recreaţie” şi ,,circulatie” - să fie reglementate astfel încât 
„O curbă de creştere va exprima viitorul economic prevăzut pentru oraş. Reguli ce 
nu trebuie încălcate vor asigura locuitorilor buna folosire a locuinţelor, uşurinţa 
lucrului, intrebuintarea fericită a orelor libere. Sufletul oraşului va fi înviorat de 
claritatea planului”?. În scurt timp, aceste concepte abstracte delimitând tehnologicul 
au evoluat treptat într-o arie de noţiuni mai ample şi cu aplicabilitate imediată 
precum „comunitate”, ,,asociatii”, „grupuri”, fiecare dintre acestea fiind expresia 


eae ease 


simpliste sau mecanice ale spatiului construit si, in felul acesta, sá ,dea sens si 
direcţie vieţii sociale”?. 

Reformularea modelelor de dezvoltare urbană a coincis cu proiectul eminamente 
politic al statelor interbelice de coagulare a naratiunilor nationale, prin reevaluarea 
relaţiei societăţii cu trecutul său, respectiv formarea identitatilor sociale paralel cu 


recursul la valoarea legitimatoare a tradiţiei”. În România, de exemplu, pe fondul 

politicilor girate de guvernele liberale pe parcursul anilor 20 si ulterior a efectelor 
crizei economice europene a anilor '30, autorităţile au optat pentru acţiuni de 
protectionism, precum limitarea semnificativă a schimburilor comerciale cu exterio- 
rul. Dinamica industrială astfel articulată a coincis atât cu solidificarea aparatului 
administrativ de stat, cât şi cu ierarhizarea autorităţii centrale în raport cu unităţile 
instituţionale locale şi regionale şi, în felul acesta, a reaşezat funcţionalitatea spa- 
tiilor urbane în peisajul economico-administrativ al tárii'. Însă, în condiţiile modi- 
ficărilor politico-economice survenite în Europa de Est în intervalul imediat următor 
celui de-al Doilea Război Mondial, reperele spatialitatii urbane construite în interbelic 
au constituit punctul de pornire pentru recalibrarea raportului dintre politic şi eco- 
nomic. Aceasta s-a întâmplat pentru că tematica şi obiectivele asociate programelor 
interbelice de modernizare urbană au furnizat un substrat solid regimului comunist 
care a reinterpretat dimensiunea socială/socialistă a arhitecturii moderniste în cheia 
marxist-leninistă. Conceptul „echităţii” a fost substituit unei forme de combatere 
a aşa-zisului caracter de „clasă” al oraşelor interbelice prin „anularea diferenţelor 
dintre sat şi oraş” şi a dezvoltării industriei grele şi a urbanizării, în vreme ce 
aparatul birocratic solid al statului deja constituit în anii anteriori a fost treptat 
absorbit în sfera de influenţă a comuniştilor”. Cu toate acestea însă, conceptualizárile 
emergente din semantica interbelică nu au fost abandonate odată cu instaurarea 
comunismului, ci reinterpretate ideologic în contextul reevaluării strategiilor de 
progres ale statului român după adoptarea noului curs economic în 19535. 

Modele románesti 


La publicarea Chartei Atenei in Romania in 1945, M. Silianu anunta, intr-o inter- 
ventie in Buletinul Societăţii Arhitecţilor Români, apariţia unui cod profesional care 
ar fi garantat arhitecţilor deopotrivă „drepturi şi libertăţi”!. La momentul respectiv, 
arhitecţii români erau pozitionati ambiguu în peisajul cultural al ţării, oscilând între 
căutări estetice şi ingerinte instituţionale, fapt care a pus sub semnul întrebării 
propria lor identitate profesională. Aşa cum remarcau atât M. Silianu, cât şi George 
Matei Cantacuzino, discursul arhitectural al momentului conţinea un amalgam de 
concepte şi idei, în multe cazuri contradictorii, şi care combinau, într-o practică 
originală, tradiţia intelectuală românească din perioada interbelică cu strategiile 
inovatoare ale avangardei europene. Arhitectura avea trei orientări estetice : un stil 
modernist, dominat de căutări funcționaliste, un clasicism stilizat, orientat spre 
forme echilibrate şi reprezentări simetrice, şi o arhitectură tradiţională a formelor 
pur româneşti, practicată de mai multe grupuri de arhitecţi „foarte hotărâți a nu se 
înţelege între ei”?. Silianu a susţinut că prin continuarea procesului de sintetizare 
arhitecţii ar fi putut crea un veritabil stil românesc, ceea ce ar rezolva o problemă 
ce trebuia abordată de mai mult timp”. 

Procesul de reconstrucţie se anunţa o oportunitate excelentă pentru aceştia, 
pentru a avansa o serie de propuneri privind spaţiul construit, implicaţiile sale 
sociale sau reperele profesionale ale arhitecţilor, pe scurt, de a sintetiza un program 
care ar fi putut prinde contur într-un viitor apropiat şi care ar fi clarificat atât 
statutul şi organizarea breslei, cât şi relaţia acesteia cu autorităţile decizionale şi 
cu proiectele de modernizare ale statului. Momentul le era favorabil arhitecţilor din 
mai multe considerente. În primul rând, războiul lăsase în urmă numeroase clădiri 
distruse şi o populaţie care avea nevoie urgentă de locuinţe, acces la dotări edilitare 
şi slujbe. Arhitectura putea să suplinească aceste dificultăţi prin soluţii imediate, 
iar formularea şi demararea unui program coerent de reconstrucţie ar fi transmis 
o doză de optimism populaţiei. Apoi, în atmosfera generală de haos, atât în cercurile 
politice, cât şi în cele culturale, arhitecţii aveau posibilitatea să propună şi chiar să 
obţină consensul majorităţii pentru un program experimental, inovativ, formulat 
în spiritul avangardei modernismului interbelic, care fusese folosit doar izolat în 
România“. În al treilea rând, se intrevedea reaşezarea relaţiilor cu puterea pe cu 


M. Silianu, „Charta Atenei”, în Buletinul Societăţii Arhitecţilor Români, 3, 1945, p. 17. 

. G.M. Cantacuzino, Despre o estetică a reconstrucției, Editura Paideia, Bucuresti, 2001, p. 40. 

3. M. Silianu, „Cadrul actual al problemelor de urbanism şi arhitectură”, în Revistele Tehnice 
A.G.LR. - Arhitectură şi Construcţii 1, martie 1947, pp. 10-13. 

4. Pentru o privire de ansamblu asupra arhitecturii româneşti interbelice, vezi Carmen Popescu, 

Le style national roumain. Construire une nation à travers l’architecture 1881-1945, Presses 

totul alte paliere, prin sporirea importantei acestei categorii profesionale, activitatea 
lor pana la momentul respectiv fiind obstructionatá de ingerinte financiare si blo- 
caje institutionale!. 

Ín acest context au existat douá viziuni de proiectie urbaná care s-au impus la 
nivelul discursului public postbelic románesc si care au construit pe un model de 
urbanitate emergent din conceptul „oraşului-grădină”. Punctul de pornire al acestor 
dezbateri teoretice l-a constituit un modelul de dezvoltare urbană sintetizând cu 
precădere de ideile lui Cincinat Sfintescu despre „superurbanism”, conform cărora 
spaţiul urban ar fi trebuit să beneficieze de o extindere controlată şi menţinerea 
unei densități moderate a locuitorilor cumulate cu locuinţe unifamiliale grupate în 
clădiri de mici dimensiuni”. Ceea ce a particularizat abordările arhitecţilor au fost 
interpretările diferite, alimentate de nuantári ideologice, legate de natura implicării 
statului în proiect, gestionarea resurselor financiare sau potenţialul social al spaţiului 
construit în articularea proiectului economic’. 

Un prim grup de arhitecţi care a publicat în Simetria şi in Revista Fundațiilor 
Regale, cea din urmă condusă de Dimitrie Gusti, au formulat idei care valorificau, 
pe de o parte, modelele teoretice sintetizate în urma cercetărilor sociologice de 
dinainte de război şi, pe de altă parte, experienţa deja notabilă a proiectului moder- 
nizării statului român interbelic. Arhitectii trăgeau un semnal de alarmă asupra 
faptului că în lipsa unei viziuni coerente despre „noul citadin”, „oraşele româneşti 
au tendinţa să-şi reia vechiul aspect de aşezări dezordonate de dinainte de război 
datorită faptului că iniţiativa particulară, stăpânită de un egoism fatal, devine inde- 
pendentă”*. Ca atare, sugerau arhitecţii, oraşul trebuia gândit ca un construct per- 
manent, iar locuinţa individuală, ca o componentă a trinomului locuinţă-oraş-naţiune, 
urma să ofere condiţii de locuit diferite de bloc, o „invenţie hidoasă a unor urbanişti 


Universitaires de Rennes, Rennes, 2004, pp. 340-355; Augustin Ioan, „Arhitectura inter- 
belică şi chestiunea naţională”, în Ana-Maria Zahariade, Mariana Celac, Augustin Ioan 
(coord.), Teme ale arhitecturii din România în secolul XX, Editura Institutului Cultural 
Roman, Bucureşti, 2003, pp. 55-81. Pentru stilul de viaţă în interbelic, vezi Ghizela Cosma, 
„Stilul de viaţă urban în România interbelică”, teză de doctorat, Universitatea „Babeş- 
-Bolyai”, 1998. 

1. Contextul era unul deopotrivă special şi, în condiţiile revirimentului politic al stângii la finele 
celui de-al Doilea Război Mondial, exponentii avangardei interbelice, majoritatea de origine 
evreiască, au fost reprimiti în şcoala de arhitectură. Prezenţa lor în mediul academic a permis 
o mai mare deschidere către experiment şi soluţii inovatoare asociate soluţiilor moderniste. 
Vezi în acest sens Ana Maria Zahariade, Arhitectura în proiectul comunist. România 1944- 
-1989, Simetria, Bucuresti, 2011, p. 23. 

2. Cincinat Sfintescu, Superurbanismul. Ideologie, doctriná, tehnicá, Institutul Urbanistic al 
Romániei, Bucuresti, 1942. 

3. Aceste idei au fost de asemenea in atentia specialistilor inclusiv in anii rázboiului. Vezi in 
acest sens, Carmen Popescu, ,,Modernitatea in context”, in loc. cit., pp. 79-82. 

4. Octav Doicescu, ,,Despre reconstructie”, in Simetria, VI, 1945, p. 138. 

girand fanteziile unor oameni fara imaginatie ”1 În fond, „automatizând deprin- 
derile omului, simplificând până la refuz viața lui se restrânge locuința lui pentru 
a corespunde exclusiv unei funcțiuni fiziologice. Atât este de simplificat si auto- 
matizat omul de locuința modernă încât aceasta a luat si ia forme exterioare de 
ambalaj”?. În raportarea lor cu proiectul de refacere, astfel de idei s-au înscris în 
linia unui „modernism moderat”?, care s-a delimitat de ideea „maşinii de locuit” 
a lui Le Corbusier pe care o considerau expresia unei încercări de a „face un ideal 
din sárácie”* şi generatoare de „accese de egoism şi [...] experienţe golite de 
conţinut moral”?. Fără sá excludă aportul tehnologiei în creionarea proiectelor 
constructive sau să minimalizeze meritul locuinţelor în serie care ar fi putut rezolva 
într-un interval foarte scurt numeroase probleme sociale, arhitecţii din jurul Sime- 
triei au considerat că îmbinarea progresului tehnic cu formele clasice sau specific 
tradiţionale ar fi fost mai potrivită realitátilor româneşti“. 

În 1947, G.M. Cantacuzino a publicat cartea Despre o estetică a reconstrucției, 
un document care a sintetizat întreaga gândire a modernismului moderat integrând-o 
în contextul cultural românesc. Cartea sa urma unei serii de articole publicate în 
presa vremii, în revista Simetria, sau citite la Radioul Public. Teza principală a 
lucrării propunea îmbinarea controlului statului asupra proiectării cu dezvoltarea 
comunităţilor locale pe baza unor valori tradiţionale, împărtăşite de comun acord, 
şi ilustrând aspirații şi o etică socială comune, care să ateste că „România e un 
organism care trebuie unificat nu numai din punct de vedere spiritual, dar şi 
plastic”, preeminenta locuinţei individuale în economia oraşului modern, statutul 
arhitecturii ca practică ce-şi evaluează constant mijloacele de creaţie, sau implicarea 
industriilor în proiectare fără însă a primejdui „dezvoltarea artizanatului şi angajarea 
lui în programul de reconstrucţie, păstrându-se în felul acesta caracterul naţional 
al spaţiului urban”’. 


1. Demostene Botez, „Urbanism”, în Timpul, X (3110), 12 aprilie 1946, p. 1. 

2. Doicescu, „Despre reconstrucţie”, în loc. cit., p. 141. 

3. Ana Maria Zahariade, op. cit., p. 22. 

4. N. Nedelescu, „Despre Le Corbusier”, în Simetria, VII, 1946, p. 138; G.M. Cantacuzino, 
O. Doicescu, „Omul şi oraşul sau urbanismul efemer”, in Simetria, VI, 1945, p. 17. 

5. G.M. Cantacuzino, O. Doicescu, „Omul şi oraşul sau urbanismul efemer”, în Simetria, VI, 
1945, pp. 17 şi 19. 

6. Ei au fost profund influenţaţi de ideile arhitectului francez Auguste Perret, unul din părinţii 
modernismului european, care sustinuse că prin îmbinarea valorilor istorice arhitecturale cu 
tehnologia modernă, pe baza unei metodologii unitare a folosirii prefabricatelor, a utilizării 
sistematice a planimetriei geometrice şi a exploatării inovative a calităţilor betonului, avea 
să se stabilească, astfel, o legătură între formele naturale, simetria clasică şi tehnologia 
moderna. T. Evolceanu, G.M. Cantacuzino, „Artistul şi prezentul”, în Simetria, VIII, 1947, 
pp. 17-19; vezi şi Dennis Sharp, The Illustrated Encyclopedia of Architects and Architecture, 
Quatro Publishing, New York, 1991, pp. 120-121. 

7. G.M. Cantacuzino, op. cit., p. 24. 


RECONSTRUCTIA IN ROMANIA POSTBELICA. ASPECTE URBANISTICE, 1945-1948 185 


Estetica reconstructiei era conditionatá, in viziunea lui Cantacuzino, de existenta 
unei etici sociale. Lucrárile de constructie care urmau a fi proiectate pentru folosul 
mai multor generaţii „nu pot fi făcute pe baza unei imediate rentabilitati şi a unei 
eşalonări rapide a amortizărilor”!. Punând sub semnul întrebării predictibilitatea 
evoluţiilor economice în contextul incertitudinii programelor politice, Cantacuzino 
a atras atenţia că generozitatea unui creator poate intui şi prevedea, prin concepţiile 
sale pe termen lung, soluţiile facile de dezvoltare socială. Legătura dintre modelul 
spaţial ales şi funcţia economică a oraşului a fost clară atâta timp cât, în acord cu 
tiparele modernităţii, modelul economic şi rolul social al industriilor în jurul cărora 
se dezvoltă aşezările urbane au jucat un rol marcant în impulsionarea dinamicii 
oraşelor. El a identificat, în felul acesta, generozitatea cu etica socială, care prin 
„proiecte înțelepte” devenea rodul şi expresia grijii comunităţilor şi a statului fata 
de individ. Statul urma să se implice în program prin acţiuni de planificare şi 
intervenţie instituţională şi dezvoltarea prioritară a unor regiuni sau zone. Ca atare, 
puterea politică şi factorii de decizie urmau să asigure stabilirea unei legături între 
proiectul propriu-zis de construcţie urbană şi proiectele pe termen lung. Programul 
de dezvoltare naţională miza pe multiplicarea la nivelul ţării a unor relaţii şi tipare 
de producţie urbană locală, astfel că progresul ar fi fost rodul industrializării, 
urbanizării intensive şi programelor educaţionale derulate în condiţiile menţinerii 
valorilor tradiţionale. Astfel, Cantacuzino vorbeşte despre un peisaj social constituit 
dintr-un set de valori organizate ierarhic — familie, locuinţă, comunitate urbană, 
structuri regionale şi coeziune naţională. Din punctul de vedere al modelului arhi- 
tectural promovat, teza lui Cantacuzino identifică urbanul ca unitate socioeconomică 
de sine stătătoare, zonificarea spaţiului oraşului şi separarea functiunilor — locuire, 
muncă, circulaţie şi recreatie, în perimetrul urban, sau abordările conceptuale ale 
proiectelor arhitecturale din perspectiva terminologiei momentului —, tehnologie, 
modernizare şi folosirea materialelor prefabricate?. Deşi o astfel de abordare poate 
fi plasată într-un context intelectual mai amplu, atâta timp cât similitudinile dintre 
ideile lui Cantacuzino şi „națiunea culturală” a lui Dimitrie Gusti sunt evidente, 
identificăm de asemenea şi puncte comune cu modelele istoriografice ale geografiei 
interbelice?. De exemplu, cartea lui Richard Hartshorne The Nature of Geography, 
apărută in 1939, angajează o terminologie complexă referitoare la „eficacitate 


1. Ibidem, p. 91. 

2. N. Nedelescu, „Despre Le Corbusier”, în Simetria, VII, 1946, pp. 135-145; T. Evolceanu, 
G.M. Cantacuzino, „Artistul şi prezentul”, în Simetria, VIII, 1947, pp. 17-19. 

3. Spre sfârşitul anilor '30, Gusti era tot mai nemulţumit de opţiunile economice ale guvernelor 
liberale şi a promovat națiunea culturală pornind de la soluţiile pozitiviste ştiinţifice de 
ridicare a naţiunii etnice, anterior teoretizate de Saint Simon, Herder şi Mancini. Națiunea 
nu era gândită ca un cumul de funcțiuni economice, ci ca rodul voinţei unei comunităţi de 
a împărtăşi valori, mizând în felul acesta să se raporteze la naţiune ca un construct modern 
şi emblematic pentru modernizare. Vezi, mai recent, Antonio Momoc, Capcanele politice 

geografică” sau „cauzalitate” pentru a înțelege regionalismul prin prisma legăturii 
dintre unitățile locale si practicile spatiale ale comunităților în sensul interacțiunii 
dintre mediul natural si tradiţiile culturale’. În felul acesta, în contextul industrializării 
interbelice, regiunea a fost privită prin prisma „proceselor de standardizare ”?. 

A existat printre arhitecții români un alt grup care şi-a exprimat destul de coerent 
opţiunea pentru ideile ideologice de stânga, publicând atât în revista Orizont, 
coordonată de Sasa Pană si militantă pentru arta angajată politic, cat si în Buletinul 
Societății Arhitecților Români sau în Timpul. Aceste intervenţii trebuie înţelese în 
contextul politic în care au fost formulate. Atât Timpul, cât şi Buletinul Societății 
Arhitecţilor Români deveniseră platforme publice ale adepților modelului sovietic. 
Astfel, după instalarea în Elveţia a lui Grigore Gafencu în 1941, Timpul îşi pierduse 
statutul de formator de opinie semnificativ, iar spre finele războiului fusese practic 
absorbit în sfera de influenţă comunistă, în paginile sale apărând cu regularitate 
intervenţii critice faţă de activitatea culturală a momentului. Cât priveşte Societatea 
Arhitecţilor Români (S.A.R.), înfiinţată în 1925, soarta acestei organizaţii profesio- 
nale nu a diferit de cea a Societăţii Scriitorilor Români sau a celei a jurnaliştilor ; 
rând pe rând, tot mai mulţi arhitecţi exprimându-şi deschis simpatiile pentru 


ale sociologiei interbelice. Şcoala gustiană între carlism şi legionarism, Curtea Veche, 
Bucureşti, 2010, p. 340. 

1. J. Nicholas Entrikin, „Region and Regionalism”, în John A. Agnew, David N. Livingstone 
(eds.), The SAGE Handbook of Geographical Knowledge, Sage, Londra, 2011, p. 345. 

2. O părere similară a exprimat si J.O. Hertzler: „...forţele şi procesele uniformizatoare au 
atins un nou punct maximal. Mijloacele de comunicare [...] şi-au extins aria de influenţă la 
nivel naţional. Progresul tehnologic [...] a generat intensificarea mobilităţii şi a migraţiei 
[...] Influențe standardizatoare, precum publicitatea, filmul, presa, moda au căpătat o dimen- 
siune universală [...] În pofida acestor factori producând, la nivel naţional, uniformitatea 
comportamentului şi a conştiinţei, regiunile au devenit mai importante din punct de vedere 
economic, demografic, sociologic, psihologic, artistic sau politic”. J.O. Hertzler, „Some 
Sociological Aspects of American Regionalism”, în Social Forces, 18, 1, 1939, pp. 17-18, 
citat in Pamela Ballinger, art. cit., p. 63. 

3. Multe dintre textele publicate in Timpul sunt redactate sub forma unor cronici ale eveni- 
mentelor cotidiene, însă contin aluzii ideologice clar formulate. De fapt, analiza tematică a 
conţinutului acestora evidenţiază o creştere graduală a militantismului procomunist prin 
angajarea unor teme arhitecturale de sorginte sovietică sau a referirilor la pretinsa degradare 
a nivelului de trai al populaţiei urbane. Vezi de exemplu V. Petre, „Mai multă atenţie la auto- 
rizatiile de construcţii”, 23 august 1945, p. 3; V. Petre, „Orori arhitecturale in Bucureşti”, 
19 septembrie 1945, p. 1; Demostene Botez, „Urbanism”, 12 aprilie 1946, p. 1; Petre 
Comarnescu, „Locuinţele viitorului”, 20 aprilie 1946, p. 1; Ilie Liveanu, ,,Constructiile”, 
10 august 1946, p. 1; „Criza mondială de locuinţe”, 13 septembrie 1946, p. 1; Gh. Dinu, 
„Concluzii la o anchetă. Planul de reconstrucţie”, 25 octombrie 1946, p. 1; Alexandru 
Mihail, „Reconstrucţia şi criza de locuinţe”, 7 decembrie 1946, pp. 1 şi 4; V. Petre, 
„Construcţiile moderne de azi vor fi improprii în scurtă vreme”, 18 decembrie 1946, pp. 1 
şi 4; V. Petre, „Un plan cincinal pentru sistematizarea capitalei”, 27 ianuarie 1947, p. 1; 
V. Petre, „Arhitectura şi Urbanismul în U.R.S.S.”, 13 noiembrie 1947, p. 1. 

ideologia de stânga!. De fapt, Buletinul S.A.R. a devenit relativ repede o platformă 
de diseminare a modelelor sovietice arhitecturale, atât prin implicarea comitetului 
redacţional în activităţile A.R.L.U.S., cât şi prin promovarea proiectelor arhitecţilor 
sovietici şi a literaturii de specialitate de limbă rusă. Foarte activi în spaţiul public, 
inclusiv prin implicarea în organizarea expozițiilor şi a altor evenimente culturale, 
după preluarea puterii de către comunişti, îi vom regăsi pe mulţi dintre membrii 
redacţiei Buletinului în fruntea diferitelor structuri de proiectare şi asociaţii pro- 
fesionale recunoscute de puterea politică?. Apropierea de U.R.S.S. şi simpatiile 
pentru producţia arhitecturală sovietică s-au soldat însă cu o angajare paradoxală 
cu modelele urbanistice. Evident influenţaţi de dictonul realist-socialist al „formei 
naţionale în conţinut socialist”, aceştia au considerat că prin valorificarea tradiţiei 
s-ar fi întrezărit posibilitatea de a construi un viitor socialist prin aportul tehnologic 
şi ştiinţific care subsuma o concepție izvorâtă din necesităţi colective”. Însă opţiunea 
acestora pentru modelul „oraşului-grădină” ca fundament al programelor urba- 
nistice, formulată într-o cheie interpretativă aproape identică cu cea a arhitecţilor 
apropiaţi Simetriei, şi nu prin promovarea conceptelor deja materializate în oraşele 
sovietice prin construirea de cvartale de locuinţe şi clădiri publice monumentale 
într-un stil clasicizant, transpune în plan arhitectural incertitudinea existentă la 
nivelul societăţii româneşti în primii ani de după sfârşitul celui de-al Doilea Război 
Mondial. Ca atare, angajarea spaţiului urban în procesul reconstrucției a echivalat 
cu o lectură trunchiată a modelului sovietic, arhitecţii comunişti promovând mai 
degrabă modelele de organizare instituţională şi ierarhizare decizională decât adop- 
tarea în integralitate a esteticii sovietice. O astfel de diferenţă este sugestivă pentru 
că defineşte contextul intelectual al momentului şi delimitează inclusiv cadrul în 
interiorul căruia s-au delimitat acţiunile structurilor instituţionale implicate în pro- 
cesul reconstrucției. 

De exemplu, expoziţia organizată de Ministerul Artelor în mai 1945, „Artă, 
muzică şi democraţie”, le-a oferit arhitecţilor o bună oportunitate să-şi definească 
obiectivele şi concepţiile de proiectare în raport cu puterea şi cu masele. Un 
adevărat manifest, aşa cum îl identifica S.A.R.-ul, documentul-program care a 
însoţit expoziţia propriu-zisă a identificat în construcţia de masă şi pentru mase 


1. Lucian Boia, Capcanele istoriei. Elita intelectuală românească între 1930 şi 1950, Editura 
Humanitas, Bucureşti, 2011, pp. 253 şi 285-294. 

2. Redacţia Buletinului S.A.R. era alcătuită dintr-o serie de tineri arhitecţi instruiți in România, 
dar a căror apartenenţă politică la Partidul Comunist le-a asigurat ulterior un ascendent 
asupra colegilor de breaslă. Printre cei pe care îi vom regăsi ulterior în poziţii influente în 
conducerea statului român se numără nume precum: Nicolae Bădescu, viitorul preşedinte 
al Comitetului de Stat pentru Arhitectură şi Construcţii începând cu 1952 ; Gheorghe Petraşcu, 
unul din arhitecţii foarte activi în trasarea proiectului urbanistic din centrul industrial de la 
Hunedoara; George Macovei, viitorul arhitect-şef al oraşului Bucuresti în timpul regimului 
lui Gheorghe Gheorghiu-Dej ; M. Alifanti, unul dintre proiectantii Casei Scânteii. 

3. V. Petre, „Arhitectura şi urbanismul în U.R.S.S.”, în Timpul, 13 noiembrie 1947, p. 1. 

principalul obiectiv al proiectelor postbelice, semnatarii atrăgând atenţia, totodată, 
asupra necesităţii stabilirii unor raporturi statutare între arhitecţi şi stat, asupra 
definirii unui model de dezvoltare urbană care să se contrapună „dezvoltării haotice 
a oraşelor româneşti”, a „cartierelor înfiinţate prea departe de locurile de muncă” 
şi a „terenului faramitat fără socoteală numai din nepriceperea şi pofta vinovată de 
câştig a unora”’. 

Imediat după război s-au evidenţiat câteva nume care, fiind adepţi declaraţi ai 
practicilor constructive din Uniunea Sovietică, au argumentat că nicio lucrare de 
arhitectură nu poate fi separată de proiectul naţional de dezvoltare economică, de 
caracterul de masă al arhitecturii şi de ingerinta de a integra fiecare clădire in 
silueta generală a oraşului’. Interventionismul statului ca expresie a centralismului 
birocratic, a planificării economice, eficientizării şi reglementării strategiilor de 
dezvoltare erau teme centrale în argumentatia lui Silianu. Din punctul său de 
vedere, situaţia din România, unde proiectele reflectau interesele autorităţilor locale 
care acționau în lipsa unor decizii consensuale, putea fi remediată doar prin apli- 
carea schemei de organizare în vigoare în Uniunea Sovietică, conform căreia decizia 
constructivă reprezenta efortul cumulat al implicării politicienilor, arhitecţilor, artiş- 
tilor şi a inginerilor’. Mai mult decât atât, în martie 1947, acelaşi autor remarca 
faptul că, până la momentul respectiv, autorităţile române nu au schiţat un plan 
national de dezvoltare urbană, astfel că absența unui program economic si social 
al prioritatilor ţării, asumat de autoritățile politice, îngreuna sarcina proiectantilor 
de a construi ample ansambluri urbane*. Din punctul de vedere al acestor arhitecti, 
arhitectura ar fi aparținut domeniului economic, si nu celui creator, astfel că 
urmările negative ale practicii de dispersare a resurselor între mai multi actori — fie 
că aceştia erau comanditari particulari sau autorități locale - nu puteau fi minimalizate 
decât prin grabnica naționalizare a industriilor’. 

Pe măsură ce influența reprezentanților comuniştilor la nivelul spațiului politic 
românesc se solidifica, articolele prosovietice regăsite în paginile Buletinului S.A.R. 
au fost tot mai numeroase. Inițial, orice referire la autoritatea guvernamentală era 
făcută într-o notă voalată. De cele mai multe ori, ideile vehiculate recomandau impli- 
carea puterii decizionale in toate etapele procesului de proiectare si de execuţie, 
fără însă să excludă iniţiativa particulară şi dreptul fiecărui comanditar de a se 
pronunţa asupra aspectului arhitectural şi a functiunilor publice ale spaţiului res- 
pectiv. De altfel, reprezentanţii partidului comunist au acţionat într-o notă similară, 


1. „Arhitectura şi urbanismul la expoziţia Artă, muzică, democraţie”, în Buletinul Societății 

militand pentru armonizarea procesului de constructie urbana cu programele econo- 
mice, fara sá propuná másuri radicale prin care realitátile existente sá fie modificate. 
În 1945, de exemplu, Vasile Luca expunea in fata a doi reprezentanti ai legatiei 
americane la Bucuresti viziunea Frontului National Democrat asupra reconstructiei, 
pronuntandu-se pentru accelerarea procesului de industrializare, prin iniţiativă par- 
ticulară şi de stat, ca mobil al creşterii nivelului de trai al populaţiei urbane şi al 
consolidării unui sistem social prin care locuitorii să fie integrați în comunităţi. 
Bineînţeles, o astfel de luare de poziţie faţă de diplomaţii unei puteri occidentale 
trebuie privită cu precauţie, atâta timp cât, în realitate, pe fondul prezenţei trupelor 
Armatei Roşii în România, presiunile făcute de reprezentanţii comuniştilor asupra 
muncitorilor din centrele industriale au vizat tocmai destabilizarea ordinii sociale!. 

În mai putin de un an însă, insistența cu care arhitecţii comunişti militau pentru 
sporirea responsabilitatii statului în derularea proiectelor constructive era argumen- 
tată prin faptul că „problema locuinţelor a încetat a mai fi una de interes privat”?. 
Legitimitatea politică şi ideologică a unei asemenea abordări era revendicată din 
platforma program a Blocului Partidelor Democratice, argumentându-se că, în 
condiţiile situaţiei politice incerte semnalată la momentul respectiv, problematica 
reconstrucției a fost abordată numai tangential: „necesităţile generale în materie 
de construcţii sunt în linii mari semnalate, deşi cam vag şi fără a urmări o preocupare 
urmărită si consecventi”*. Astfel, un memoriu redactat în 1946 atrăgea atenţia 
asupra necesităţii „rezolvării problemelor reconstrucției în cadrul unei planificări 
urbanistice pentru a asigura populaţiei muncitoare condiţii optime de viaţă prin 
soluţionarea justă a functiunilor vitale ale oraşului: locuinţa, munca, circulaţia, 
educaţia si recreatia”*. Punctul de pornire al argumentatiei lor a constituit-o ceea 
ce din punct de vedere ideologic a marcat aşa-zisa diferenţă dintre oraşul capitalist, 
înţeles ca un produs al intereselor claselor dominante, şi cel socialist, care ar fi 
urmărit grija pentru om şi îmbunătăţirea condiţiilor sale de viaţă. Însă aceste idei 
nu au fost formulate separat de contextul epocii. Influenţa Chartei de la Atena a 
fost evidentă, atât în ceea ce priveşte felul în care aceşti arhitecţi au înţeles să 
abordeze problema separaţiei funcţionale în interiorul spaţiului urban, cât şi prin 
observaţiile lor referitoare la dimensiunile oraşelor ; unele spaţii urbane, au susţinut 
aceştia, erau mult prea extinse şi inráutáteau sistemul de circulaţie, iar accesul spre 
centrul oraşului al populaţiei din zonele mărginaşe ar fi fost îngreunat. Însă, spre 
deosebire de o lectură „clasică” a urbanismului modernist, prezenţa între funcțiunile 
oraşului a conceptului de ,,educatie” circumscrie unul dintre principiile centrale 
ale ideologiei marxist-leniniste şi nu poate fi desprins din constructul teoretic al 

oraşului socialist ca garant al echităţii si eticii lucrative a clasei muncitoare rezi- 
dente în centrele urbane. Astfel, anterior instaurării regimurilor comuniste, educaţia 
ar fi constituit un privilegiu al claselor avantajate, şi nu un drept al muncitorilor. 
Asocierea urbanitatii cu strategiile educaţionale a reprezentat, tot din perspectiva 
apropierii de modelul sovietic al cotidianului, o formă implicită de valorizare a 
muncii industriale atâta timp cât sistemul de instrucţie s-ar fi găsit în strânsă 
legătură cu unităţile productive!. 

Ideile mai sus enunțate, publicate în presă, nu au rămas în stadiul unor simple 
analize teoretice ale spaţiului urban românesc postbelic. Din contră, cei activi în 
plan publicistic au fost de asemenea cooptați în componenţa structurilor institu- 
tionale direct responsabile cu derularea proiectului refacerii. Ca atare, transpunerea 
ideilor despre reconstrucţie în iniţiative legislative şi acţiuni concrete de construcţie 
a devenit, la rândul său, expresia lecturilor ideologice ale spaţiului construit al 
fiecărui actor în parte, evidențiind natura dialogului dintre arhitecţi, ca teoreticieni 
ai programului refacerii, şi politicieni, ca factori decizionali asupra programelor 
de investiţii. 


Consiliul Naţional al Cercetării Ştiinţifice şi dinamica 
instituţională a refacerii în primii ani de după război 


»Reconstructia” a fost încredinţată Consiliului de Miniştri care, prin atribuţiile sale 
executive, urma să coordoneze instituţiile responsabile şi să asigure finanţarea şi 
finalizarea programului în timpul cel mai grabnic. Principalii actori institutionali 
s-au aflat fie în subordinea nou-creatului Consiliu Naţional al Cercetării Ştiinţifice, 
afiliat Academiei Române, fie a Ministerului Lucrărilor Publice, Ministerului de 
Interne, Ministerului Artelor etc., prin direcţiile de reconstrucţie, arhitectură şi 
urbanism. Prezenţa unor arhitecţi de prestigiu în componenţa acestor comisii, 
precum Duliu Marcu, Petre Antonescu sau George Matei Cantacuzino, urma să 
asigure proiectului legitimitate profesională. Problemele nu au întârziat să apară; 
activitatea acestor structuri instituţionale, cu atribuţii de multe ori similare, a 
generat numeroase blocaje şi discrepanțe. Incertitudinea semnalată la nivel politic 
a fost dublată de neclaritáti doctrinare în ceea ce priveşte modelul de comunitate 
care urma să fie promovat, precum şi asupra felului în care acesta avea să fie la 
rândul său articulat de programul economic viitor al statului. 

Multe dintre ideile mai sus menţionate, vehiculate în presă în perioada imediat 
postbelică, au stat la baza proiectului reconstrucției girat de Academia Română prin 
autoritatea sociologului Dimitrie Gusti. Consiliul Naţional al Cercetării Ştiinţifice 

a fost infiintat in ianuarie 1945, prin hotáráre a Consiliului de Ministri, urmand sá 
„contribuie la progresul ştiinţelor teoretice şi aplicate prin coordonarea activităţii 
instituţiilor existente, care se ocupă cu problemele ştiinţei în general, inclusiv cu 
cercetarea poporului român, precum şi a activităţii persoanelor, care lucrează şi 
creează în domeniul stiintific”'. Finanţarea C.N.C.S.-ului a fost asigurată de Aca- 
demia Română şi de bugetul de stat?. Prin cele şaisprezece subcomisii care intrau 
în componenţa sa, noua structură urma să definitiveze cadrul de aplicare al desco- 
peririlor ştiinţifice în viaţa de zi cu zi, inclusiv în programul refacerii. Conducerea 
era asigurată de un comitet director condus de Dimitrie Gusti, preşedintele Acade- 
miei Române, şi compus din alţi membri ai Academiei, profesori universitari, 
personal al institutelor de cercetare afiliate universităţilor româneşti şi cinci repre- 
zentanti ai Consiliului de Miniştri. 

În 1946, guvernul a numit în Consiliu, ca membri permanenţi, pe Mihail Ralea 
(Ministrul Artelor), T. Ionescu (Ministrul Minelor), Aurel Potop (Ministru Subsecre- 
tar de Stat la Ministerul Educaţiei Nationale), Bucur Schiopu (Comisar General al 
Preturilor), Simion Oeriu (Preşedinte al Comisiei Române de legătură cu Comisia 
Aliată de Control). Prin includerea reprezentanţilor executivului în conducerea 
Consiliului s-a urmărit coerenţa decizională în interiorul statului. În sensul fluidizarii 
funcţionării instituţionale, Traian Săvulescu, vicepreşedintele C.N.C.S., a propus 
înfiinţarea unui for nestatutar, „Delegaţia restrânsă dintre Consiliu şi Guvern”, 
astfel încât Consiliul de Miniştri să fie informat asupra proiectelor de cercetare 
aflate în derulare, iar Consiliul să fie atentionat asupra necesităţilor guvernului”. 
Componenţa eterogenă a consiliului, constând din reprezentanţi ai mediului acade- 
MIC şi ai clasei politice, ridică o serie de semne de întrebare legate de coerenţa şi 
eficienţa activităţii în domeniul reconstrucției, cu atât mai mult cu cât interacţiunile 
dintre actorii implicaţi au transpus la nivelul Academiei tensiunile semnalate pe 
scena politică. O parte dintre cei mai sus menţionaţi erau apropiaţi ai guvernului 
Petru Groza, iar alţii, precum Mihail Ralea, având un parcurs politic fluid încă din 
perioada interbelică, şi-au consolidat poziţia politică în perioada următoare. Mai 
mult, Traian Săvulescu avea să fie numit preşedintele noii Academii, după restruc- 
turarea acesteia în 19485. 

În domeniul reconstrucției, în cadrul C.N.C.S. au fost înfiinţate două comisii 
cu atribuţii complementare: Comisia pentru Sistematizarea Satelor şi Oraşelor, 
responsabilă iniţial cu cercetarea situaţiei existente la nivelul aşezărilor urbane, şi 
Comisia Materialelor de Construcţii, care se ocupa de studiul şi implementarea 
programelor tehnologice în domeniul construcţiilor. Acestea urmau să-şi focalizeze 

atentia pentru ,,incadrarea efectelor ideologiei contemporane asupra artei si stiintei 
urbanistice”!. Ambele erau conduse de arhitectul Petre Antonescu, în calitate de 
preşedinte, şi de un consiliu adiacent format din D. Pompeiu, Nicolae Karpen- 
-Vasilescu şi Gheorghe Macovei, ca membri de drept. La activitatea comisiilor au 
mai fost cooptați şi Aurel Beles, Dionisie Germani, Emil Nădejde, A. Braniski, 
C. Brumărescu, C.C. Teodorescu, precum şi câţiva profesionişti activi în perioada 
interbelică şi legitimati de statutul de profesori de la Facultatea de Arhitectură din 
Bucuresti precum I. Davidescu, C. Doicescu, M. Pompeiu, Cincinat Sfintescu, 
Floarea Stănculescu?. De asemenea, urmau sá mai fie cooptați şi reprezentanţi ai 
Institutului de Urbanism al Municipiului Bucureşti, Comisiei Superioare de Urba- 
nism a Ministerului de Interne, Consiliul Central Urbanistic al Uniunii Salariatilor 
Comunali, Direcţiei de Urbanism de pe lângă Ministerul Lucrărilor Publice şi a 
Secţiei de Urbanism a Şcolii Politehnice?. Celor două comisii le-au fost afiliate mai 
multe institute de cercetare, precum „Laboratorul de rezistenţă şi încercări de 
materiale” a Şcolii Politehnice Bucureşti, „Laboratorul de încercări” din Ministerul 
Lucrărilor Publice, „Institutul de Beton, Construcţii, Drumuri”, sau „Institutul de 
cercetări” al Uzinelor Malaxa“. 

La momentul înfiinţării, Consiliul materializa un proiect interbelic al lui Dimitrie 
Gusti,care urmărea apropierea rezultatelor cercetării de masele largi ale populaţiei. 
Ideea unei astfel de organizaţii apăruse încă din 1934, datorită „necesităţii ca 
organele statului să dea substanţa pecuniară pentru ca ştiinţa să devină o piatră 
solidă la baza modernizării statului român”. Mai mult decât atât, într-o intervenţie 
publicată in Revista Fundațiilor Regale, Dimitrie Gusti identifica similitudini între 
conceptul vest-european al modernităţii statale şi propria sa viziune asupra socialului 
„ajungându-se astfel la organizarea democraţiei şi implicit la organizarea statului 
pe unităţi sociale prin care lumea de mâine, o împletire între ştiinţă şi viaţa naţiunii, 
un tineret idealist şi realist în plină vigoare ; un sat, un oraş şi o regiune dezvoltată 
maximal din punct de vedere social, economic şi cultural şi încadrate direct, solidar 
şi sintetic în Natiune”®. În contextul acestui proiect, activitatea nou-infiintatului for 
al Academiei Române ar fi trebuit să se materializeze prin formularea unui model 
de dezvoltare urbană care să clarifice gradul de implicare şi responsabilitatile 
autorităţilor statului în derularea programului de refacere. Cincinat Sfintescu, de 
exemplu, la scurt timp de la înfiinţarea C.N.C.$.-ului, atrăgea atenţia că în condiţiile 
legăturii dintre modernitate, progres şi funcţia economică a urbanului „ideea de 

pornire rămâne că satul şi oraşul românesc caută a fi proiectate şi amenajate ca sá 
se poată susţine singure şi dezvolta prin ele însele, adică să se bizuie din ce în ce 
mai putin pe sprijinul direct al Statului. [...] Trebuie să fim lámuriti de la început 
dacă urmărim prin planul urbanistic o planificare, o dirijare sau numai un control”’. 
Comisiile cu responsabilităţi în domeniul urbanizării şi al sistematizării teritoriului 
afiliate C.N.C.S., prin modelele de construcţie urbană pe care le-au propus, au 
urmărit constituirea unei autorităţi unanim recunoscute care să vegheze la buna 
derulare a programului de refacere. 

Comisia pentru Sistematizarea Oraşelor şi Satelor şi-a început activitatea printr-o 
campanie de diagnosticare a situaţiei existente, canalizându-şi atenţia pe trei paliere 
principale : urbanism naţional, centrat pe armonizarea planurilor generale ; urba- 
nism regional, care trebuia să identifice cadrul de dezvoltare socioeconomică a 
aşezărilor pornind de la ideea interdependentei dintre sat şi oraş şi să acorde o 
atenţie particulară aspectelor economice şi culturale ; urbanism local, care, pornind 
de la acţiuni punctuale precum reamenajări, reconstructii sau dezvoltarea unor noi 
spaţii - cartiere, ansambluri rezidenţiale, colonii etc. - urma să formeze celula 
urbană a oraşului ideal al momentului?. 

Programul a fost gândit să se desfăşoare în trei etape. Într-o primă fază, cerce- 
tarea interdisciplinară avea să stabilească cadrul specific de dezvoltare şi, implicit, 
necesităţile de refacere şi dezvoltare ale fiecărei localităţi în parte. Documentarea 
reunea efortul geografilor, istoricilor, sociologilor, economiştilor, inginerilor, medi- 
cilor, arhitecţilor şi specialiştilor în drept administrativ sau legislaţia construcţiilor. 
Într-o etapă ulterioară, pe baza datelor adunate din teren, Comisia urma să defi- 
nitiveze o „doctrină a refacerii” şi să-şi coroboreze soluţiile astfel formulate cu 
cercetările altor comisii din cadrul Consiliului, precum Cercetarea poporului român 
şi a pământului românesc, Problema energetică, Producţia industrială, Materiale 
de construcţii etc. O ultimă etapă a proiectului viza oficializarea demersului prin 
angajarea structurilor puterii executive în sensul redactării cadrului legislativ coerent 
şi a proiectelor urbane de anvergură națională’. 

Bilanţul de un an de la înfiinţarea comisiei a arătat că efortul membrilor s-a 
canalizat pe diagnosticarea situaţiei existente. La sfârşitul lui octombrie 1946, 
comisia a decis să accepte referatele întocmite de unii dintre membrii săi ca punct 
de pornire pentru pachetul de măsuri care urma să fie înaintat guvernului. Este 
vorba despre studiile lui Aurel Beleş, „Principiile de construcţie ale locuinţelor 
în legătură cu condiţiile specifice ale Ţării Româneşti”, I. Davidescu, „Consi- 
deraţii asupra legislaţiei urbanistice în cadrul contingentelor mediului românesc”, 
E. Nădejde, „Rolul administratiilor locale în realizarea proiectelor de sistematizare”, 

T.A. Radulescu, ,,Despre igiená si urbanism”, Cincinat Sfintescu, ,, Despre speci- 
ficul urbanismului románesc”, Floarea Stanculescu, „Îmbunătăţirea casei noastre 
ţărăneşti” şi „Probleme în sistematizări rurale”!. 

Drept urmare, modelul urbanistic care ar fi trebuit conturat avea să reflecte 
specificul climatic, geografic şi cultural al ţării, dar şi nivelul dezvoltării tehnologice 
şi implicit mijloacele tehnice disponibile, cadrul legislativ şi implicarea factorilor 
de decizie în programele de construcţie. Igiena şi accesul la spaţiul verde sau zone 
cu vegetaţie erau direct proporţionale cu cantitatea de lumină şi de soare dispo- 
nibilă fiecărui locuitor, dar şi cu densitatea clădirilor în economia spaţiului urban. 
Recuperând discursiv modelul „oraşului-grădină”, conform căruia străzile şi aleile 
pietonale îndeplineau şi o funcţie socială, s-a propus ca „doctrina refacerii” să 
promoveze o orientare a străzilor nord-sud, o dispunere circulară a locuinţelor 
unifamiliale prin care să se alterneze spaţiile construite cu grădini, parcuri sau alte 
zone verzi’. 

S-a dorit implementarea unui raport de proportionalitate între înălţimea clădirii 
şi lăţimea străzii, astfel că „în cartierele noi e recomandată pentru climatul şi pentru 
latitudinea geografică de la noi ca distanţa dintre clădiri şi lărgimea străzilor să fie 
egală cu cel puţin o dată şi jumătate înălţimea caselor (unghi de vizibilitatea cerului 
56 de grade în loc de 45 de grade)”?. Consiliul a concluzionat că în ceea ce priveşte 
casele înalte cu multe etaje, pentru respectarea normelor igienice, „oricât de multe 
etaje am construi, coeficientul de utilitate a terenului are o limită superioară şi că 
nu putem obţine o suprafaţă de apartamente decât de trei-patru, maximum cinci ori 
mai mare decât utilitatea terenului”*. 

Cunoscut fiind faptul că unul dintre principiile care au stat la baza dezvoltării 
urbane moderne a fost creşterea valorii pământului prin sporirea numărului de 
locuitori, înţelegerea pe care arhitecţii, la jumătatea secolului al XX-lea, au dat-o 
raportului dintre suprafaţa funciară şi dinamica urbană a ilustrat atât concepţii de 
proiectare, cât şi nivelul de dezvoltare tehnologică şi eficientizare economică a 
momentului. Această viziune a jonglat cu concepte precum presiune demografică, 
optim urbanistic, sau scară preferentiald. Ca atare, „Realizarea acestui program 
implică fonduri şi aplicarea de restricţii variate la dreptul de folosire a proprietăţilor 
funciare. Constrangerile pe care le implică asemenea măsuri provoacă nemulțumiri, 
pentru că ating ideea de libertate absolută. Restrictiile la proprietate trebuiesc 
coordonate şi gradate. Se tinde din ce în ce mai mult a se considera proprietatea 

4. Ibidem, p. 149. 

funciará ca o functie socialá si a i se atribui drepturi si indatoriri in raport cu 
utilitatea ei socialá”!. 

Pentru materializarea ,,doctrinei refacerii” erau necesare armonizarea unor pre- 
vederi legislative referitoare la „procurarea de terenuri pentru străzi si pieţe, parcuri, 
autorităţi etc.”, „transformarea sau suprimarea cartierelor insalubre”, şi „stabilirea 
de servituti în construcţie, în vederea igienei, siguranţei, şi esteticii”?. Surprinzător 
poate, în condiţiile preocupării destul de serioase pentru creionarea unui model 
specific naţional, la baza textelor legislative au stat materiale prelucrate din legislaţia 
postbelică în vigoare în Marea Britanie şi Franta?. Într-o primă fază, aveau să fie 
reglementate probleme punctuale precum curţile închise, curţile deschise pe o 
latură, gabaritul, ieşirile din faţadă, procentul construibil, coeficientul de utilizare 
a terenului, amplasamentul caselor care să difere de cele existente şi care să fie în 
acord cu specificul local, „caracterul individual” al poporului român, nivelul gene- 
ral de dezvoltare socioeconomică. Odată clarificate aceste aspecte, puterea legislativă 
a statului trebuia să pună la dispoziţia proiectantilor mijloacele legale necesare prin 
reglementarea regimului exproprierilor, comasările, contribuţia riveranilor la plata 
lucrărilor edilitare locale, achiziţia de terenuri virane, recuperarea directă a plus- 
-valutei, închirierea terenurilor comunale în vederea construcțiilor”. 

Dincolo de specificul academic al proiectului, capacitatea reală a C.N.C.S. de 
a transforma ţara pornind de la un proiect fundamentat ştiinţific a fost condiţionată, 
şi putem spune chiar sanctionatá, de gradul de susţinere decizională a Consiliului 
de Miniştri. Pe de o parte, guvernul şi-a pierdut relativ repede interesul pentru 
activitatea C.N.C.S. Raportul de activitate la un an de la înfiinţare semnala serioase 
probleme financiare, grevând asupra bunei functionári a instituţiei, iar în a doua 
jumătate a anului 1947 numeroase memorii trimise atât regelui Mihai, cât şi guver- 
nului solicitau suplimentarea fondurilor. Pe de altă parte, Consiliul de Miniştri a 
dat relativ repede un semnal cât se poate de limpede că intenţionează să gestioneze 
problema reconstrucției prin intermediul structurilor instituţionale pe care le avea 
în directă subordonare, dimensiunea politică a procesului de refacere devenind 
expresia opţiunilor liderilor comunişti incluşi în structura executivului, precum 
Teohari Georgescu, numit în funcţia de Ministru de Interne, şi Gheorghe Gheor- 
ghiu-Dej, care a exercitat funcţia de Ministru al Comunicaţiilor şi Lucrărilor Publice 
până la sfârşitul lunii noiembrie a anului 1946. Însă această opțiune nu putea să 
facă abstracţie de activitatea de până atunci a C.N.C.S., şi nici să se dispenseze 


1. I. Davidescu, „Consideraţiuni asupra legislaţiei urbanistice, în cadrul contingentelor me- 
diului românesc”, în Buletinul Informativ, Ştiinţific şi Administrativ al Academiei Române - 
Consiliul National al Cercetării Ştiinţifice, vol. I, nr. 1, Bucuresti, p. 154. 

2. Ibidem. 

3. A.A.R., fond C.N.C.S., dosar Z 105/1947, vol. II, f. 379. 

4. I. Davidescu, ,,Consideratiuni asupra legislaţiei urbanistice”, în loc. cit., p. 155. 

de materialul documentar deja realizat pe parcursul perioadei precedente. Din 
contra, problematica refacerii si negocierile teoretice purtate in cei cativa ani scursi 
intre 1945 si instaurarea regimului comunist in Romania a coincis cu infiintarea de 
institutii, cu atributii similare celor afiliate Academiei si care urmau sá functioneze 
in paralel cu cele deja existente, prin intermediul cárora Consiliul de Ministri a 
intentionat sá transfere treptat centrul decizional aferent programului refacerii in 
propria sa sferá de influentá. 

La nivel guvernamental, decizia proiectárii a fost impártitá intre Ministerul 
Lucrárilor Publice, prin Directia Generalá a Constructiilor Publice, si Consiliul 
Tehnic Superior, cat si de Ministerul de Interne, prin Oficiul de Studii si Comisia 
Superioară de Urbanism!. În 1946 s-a înfiinţat, pe lângă Ministerul Comunicaţiilor 
şi Lucrărilor Publice, Direcţia Generală a Construcţiilor Publice şi a Refacerii 
(D.G.C.P.R.), ca „organ central de îndrumare, control şi executare în materie de 
construcţii publice şi urbanism”?. În 30 aprilie 1946 s-a dispus reorganizarea 
Direcţiei, astfel încât toate atribuţiile care anterior cădeau în sarcina Comisariatului 
refacerii să fie transferate D.G.C.P.R. Prin actul de înfiinţare, D.G.C.P.R. urma 
să colaboreze cu celelalte instituţii ale statului responsabile cu refacerea, inclusiv 
cu Comisia de Sistematizare a Satelor şi Oraselor, afiliată C.N.C.S. Pe lângă 
acelaşi minister, tot în anul 1946, s-a constituit Consiliul Superior de Arhitectură 
de pe lângă D.G.C.P.R., compus din Duliu Marcu, Grigore Ionescu, din partea 
Facultăţii de Arhitectură, Titu Evolceanu, decanul Colegiului Arhitecţilor, Radu 
Bordenache, directorul Direcţiei de Urbanism din D.G.C.P.R., I. Davidescu, direc- 
torul planificării şi sistematizării din Primăria Generală a Capitalei, E. Nădejde, 
directorul Oficiului Tehnic din Ministerul Afacerilor Interne, Gheorghe Petraşcu, 
subdirectorul Oficiului de Studii şi Documente din D.G.C.P.R.?. 

Ca atare, componenţa celor două comisii cu atribuţii în activitatea de reconstrucţie 
este ilustrativă pentru etapele succesive de transformare şi alterare a scopului iniţial 
al programului C.N.C.S. Penetrarea graduală a structurilor instituţiei Academiei 
prin persoane simpatizante ale comuniştilor este documentată inclusiv printr-o serie 
de intervenţii publicate în Buletinul S.A.R. Opțiunile S.A.R. nu au fost formulate 
independent de realitatea instituţională a statului român. Soluţiile constructive, aşa 
cum clar a reieşit din intervenţiile unor arhitecţi precum G. Petraşcu, N. Bădescu, 
M. Alifanti, I. Davidescu, V. Urban, E. Nădejde, M. Locarsau, Ghika-Budesti, 
urmau să fie elaborate în funcţie de hotărârile Comisariatului General al Refacerii 
şi ale Ministerului Lucrărilor Publice. Se propunea astfel înfiinţarea unei noi 
comisii care ar fi preluat întreaga sarcină constructivă, urmând să ofere soluţii în 
condiţiile economice dificile care să organizeze spaţiul urban, în funcţie de un 


1. Decret-lege din 3 aprilie 1946, M.O., partea I, A, 3 mai 1946, p. 4440. 
2. Ibidem. 
3. M.O., partea I, B, nr. 50, 28 februarie 1946, pp. 1780-1781. 

proiect national de dezvoltare. Mai mult decát atát, urmand modelul Consiliului 
National al Cercetarii Stiintifice, au propus infiintarea unei Comisii a Materialelor 
de Constructie care sa faciliteze furnizarea cu materii prime pentru santierele de 
construcţii. 


Concluzii 


Activitatea Consiliului Naţional al Cercetării Ştiinţifice legată de reconstrucţia 
postbelică este ilustrativă pentru felul în care societatea românească a înţeles să-şi 
reevalueze propriile modele de organizare socială şi, în acelaşi timp, evidenţiază 
felul în care acţiunile partidului comunist de acaparare a pârghiilor decizionale ale 
statului au influenţat modelele de organizare urbanistică. La sfârşitul anului 1947, 
comuniştii, aflaţi în pragul acaparării integrale a puterii în România, au justificat 
stagnarea în reconstrucţie prin lipsa controlului asupra mijloacelor de producţie. 
Ideea avea să fie reluată şi în anul următor atât de politicieni, cât şi de unii arhitecţi, 
care au susţinut prin referinţe la ideologia marxistă că doar industria grea poate 
asigura modernizarea statului!. Recuperarea ideilor urbanistice interbelice, pentru 
a formula o „doctrină a refacerii”, a circumscris o problematică complexă referitoare 
la strategiile de articulare discursivă a statului-natiune şi a relaţiei acesteia cu 
propria identitate economică, pe de o parte, şi, pe de altă parte, la mecanismele 
angajate de factorii de decizie pentru o reorganizare instituţională în contextul 
solidificării puterii reprezentanţilor comuniştilor. O serie de repere conceptuale, 
precum problematica aspectului urbanistic sau funcțiunile sale socioeconomice, 
care au fundamentat argumentele tuturor celor care s-au implicat în dezbatere au 
vizat să reaşeze relaţia dintre autoritatea decizională şi populaţie prin dezvoltarea 
unor proiecte care promiteau îmbunătăţirea nivelului de trai. În acest context, 
argumentatia conform căreia modelele spaţiale joacă un rol central în articularea 
activităţilor lucrative a primat în retorica autorităţilor comuniste legată de industria- 
lizare, prin dezvoltarea prioritară a unor domenii economice, regăsindu-se în justi- 
ficările teoretice ale proiectelor urbanistice iniţiate în diferite locaţii din România 
imediat după 1948. Acelaşi lucru poate fi spus şi despre principalii actori implicaţi, 
mulţi dintre arhitecţii activi în anii imediat postbelici contribuind semnificativ la 
proiectarea centrelor urbane industriale. Cu toate acestea însă, aşa cum remarca 
recent şi K. Zalecor, arhitecţii est-europeni nu au privit aceste similitudini dintre 
modernismul interbelic şi producţiile asociate realismului socialist în aceeaşi notă?. 
Din contră, abordarea tranziţiei de la avangardă la realism socialist trebuie analizată 


1. A.N.I.C., fond Consiliul de Miniştri, dosar nr. 167/1947, f. 8. 
2. K. Zarecor, op. cit., p. 118. 

prin prisma unei tensiuni dintre un proiect „importat” din U.R.S.S. şi o realitate 
locală care a diferit de la o ţară la alta. Cristalizarea estetică survenită la sfârşitul 
anilor 1940, în sensul impunerii unui canon de reprezentare legitimat şi acceptat 
de autorităţile politice, a fost în primul rând o consecinţă a modalităţii de functio- 
nare a practicilor de receptare. Asimilarea treptată a unor elemente de discurs şi 
de propagandă de sorginte sovietică a avut ca consecinţă modificarea gândirii 
estetice care a evoluat de la un construct creativ la unul eminamente politic. Dintr-o 
perspectivă pragmatică, nu mesajul sau produsul propriu-zis i-a deranjat pe noii 
factori de decizie, ci incapacitatea artei interbelice astfel create de a susţine obiec- 
tivele politice. Atâta timp cât produsele avangardei nu au avut eficacitate în con- 
vingerea autorităţilor că pot să le slujească interesele, modernismul a fost iniţial 
marginalizat şi ulterior înlăturat. Aşa cum remarca recent P. Pietrowski, modalitatea 
de acţiune a comuniştilor a constat în reglementarea raportului dintre text şi imagine, 
ceea ce le servea intereselor lor spre utilizarea sloganurilor şi a limbajului de lemn! 


1. P. Pietrowski, In the Shadow of Yalta, Art and the Avant-Garde in Eastern Europe, 1945-1989, 
Reakticon Books, Londra, 2009, pp. 53-54. 


Corina Dobos 


Copiii primesc numele de Nicolae... 
Exercitiu de interpretare lacaniană! 


The study undertakes a Lacanian discourse analysis of 38 letters sent to Nicolae Ceauşescu, 
Secretary General of the Romanian Communist Party (R.C.P.) in 1968. Most of the senders 
were inviting the agnostic, openly anti-religious Secretary General to baptize their new-borns, 
and even to give them his name “Nicolae”. I argue that these requests indicate Ceausescu’s 
or R.C.P's transformation into the Symbolic Father of the new-borns, together with the 
integrative and prohibitive functions Lacan associates to the parental figure. Moreover, this 
transformation is articulated in the intimate structures of the Romanian citizens, a sign of 
the internalization of the official propaganda. 


Keywords: psychoanalysis, symbolic, Ceausescu, communism, paternalism 


1. Acest studiu a fost publicat intr-o prima forma in limba englezá: Corina Dobos, ,,Letters 
about the Children of the Decree at the end of the ’60s”, International Journal on Humanistic 
Ideology, nr. 1/ 2011, pp. 67-80. 


Politica pronatalistá a regimului Ceausescu, desfasurata intre 1966 si 1989, a 
făcut obiectul unor cercetări sistematice! care au reuşit, prin diversa abordare 
metodologică să pună în evidenţă traumele sociale şi umane implicate de o serie 
de măsuri care grăbite, ideologizate şi ineficiente ce s-au dovedit mai mult represive 
decât stimulative. 

Studiile istorice, antropologice sau demografice dedicate acestui subiect au pus 
în evidenţă principalele trăsături şi consecinţe ale acestei politici care a reuşit să 
invadeze intimitatea cetăţenilor României socialiste şi mai ales să lezeze demnitatea 
şi viaţa foarte multor femei?. A fost pus în evidenţă faptul că măsurile coercitive 
de stimulare a natalității prin restricționarea severă a avortului la cerere din octom- 
brie 1966 şi îngrădirea de facto a accesului la contraceptia modernă, însoţite de o 
serie de prevederi penale ce căutau nu numai să pedepsească, ci şi să prevină avortul 
ilicit au caracterizat această politică de-a lungul celor 23 de ani în care ea a fost 
implementată”. Deşi unele măsuri de modelare şi influențare a comportamentului 


1. Gail Kligman, Politica duplicitátii : controlul reproducerii în România lui Ceauşescu, Edi- 
tura Humanitas, Bucuresti, 1998; Corina Dobos (coord.), Politica pronatalistá a regimului 
Ceausescu. Vol. I: O perspectivá comparativá, Editura Polirom, Iasi, 2010; Luciana M. 
Jinga, Florin S. Soare (coord.), Politica pronatalistá a regimului Ceauşescu. Vol. IT: Insti- 
tutii şi practici, Editura Polirom, Iasi, 2011. 

2. Adriana Baban, Henry P. David, „Voices of Romanian Women. Perception of Sexuality, and 
Partner Relations during the Ceauşescu Era”, în Kirsten Moore, Sondra Zeidenstein (eds.), 
Learning about sexuality: a practical beggining, The Population Council International 
Women’s Health Coalition, New York, 1996; Lavinia Betea, ,,Interzicerea avorturilor (1966- 
-1989) ca fapt de memorie social”, in A. Neculau (coord.), Viata cotidianá in comunism, 
Editura Polirom, Iasi, 2004, pp. 244-264; Lorena Anton, ,,Abortion and the making of the 
socialist mother during Communist Romania”, in Lisa Bernstein si Pamela Monaco (coord.), 
(M)Othering the Nation: Constructing and Resisting Regional and National Allegories 
Through the Maternal Body, Cambridge Scholars Press, Cambridge, 2009; Lorena Anton, 
» The fetus is the socialist property of the whole society: Abortion and Pronatalist Policies 
in Romania’s Golden Era”, in Thanh-Huyen Ballmer-Cao, Isabelle Engeli si Pierre Muller 
(eds.), Les politiques du genre, L'Harmattan, Paris, 2009 ; Lorena Anton, „Abortion during 
Communist Romania: from its official History and its Memory”, in Catherine Baker, 
Christopher J. Gerry, Barbara Madaj, Liz Mellish si Jana Nahodilova (eds.), Nation in 
Formation : Inclusion and Exclusion in Central & Eastern Europe, Studies in Russia and 
Eastern Europe, nr. 1, 2007, UCL-SSEES, Londra, pp. 177-195. 

3. Adriana Baban şi Henry P. David, „Women’s health and reproductive rights. The Romanian 
experience”, in European Journal of Patient Education and Counseling, nr. 28, 2006, 
pp. 235-245 ; Elena Barbulescu, ,,Femeia si avortul in perioada 1966-1989”, in Anuarul de 

reproductiv al populaţiei au avut caracter stimulativ, cuprinzând prevederi fiscale, 
sociale, propagandistice şi culturale, ele au fost insuficiente de-a lungul întregii 
perioade, atât din punct de vedere calitativ, cât şi cantitativ. Mai mult, în ecuaţia 
influenţării comportamentului reproductiv, aceste măsuri stimulative au fost şi au 
rămas mult mai puţin importante decât cele de tip coercitiv. În acelaşi timp, a fost 
pusă în evidenţă importanţa ideologică a acestei politici în naraţiunea national- 
-comunismului în România, implicaţiile naţionaliste ale demografiei ceauşiste. 
Cercetările antropologice au reliefat reţelele informale, strategiile de rezistenţă şi 
adaptare a cetăţenilor în spaţiul de manevră circumscris de aceste două tipuri de 
măsuri, dovedind încă o dată distanţa dintre discursul oficial şi comportamentul 
cetăţenilor!. 

Pe acest bogat şi nuantat fundal istoriografic, cercetarea de fata îşi propune să 
studieze unele aspecte formative ale cetăţeniei asumate şi implicate de biopolitica? 
ceauşistă în proiectul naţional. Pentru aceasta, studiul va întreprinde o analiză 
discursivă a 38 de scrisori adresate de diverşi cetăţeni secretarului general al P.C.R., 
Nicolae Ceauşescu, în perioada 1967-1968. Din punct de vedere metodologic, 
analiza de discurs întreprinsă va face apel la unele noţiuni oferite de psihanaliza 
lacaniană. 

Ipoteza de lucru a studiului este aceea că prin interpretarea acestor scrisori în 
cheie lacaniană se poate surprinde transformarea lui Ceauşescu sau, după caz, a 
Partidului Comunist Român în „tată simbolic”, cu preluarea funcţiilor de integrare 
şi de prohibitie asociate acestei figuri. Această transformare, articulată în structurile 
psihice ale unor cetăţeni români, vorbeşte totodată despre succesul internalizării 
retoricii oficiale. 


Istorie Orală, Presa Universitară Clujeană, Cluj-Napoca, 1999; Cornelia Mureşan, „O 
evaluare a efectelor politicii pronataliste din România”, în Studii şi cercetări din domeniul 
ştiinţelor socioumane, Editura Academiei Române, Bucuresti, 1996, pp. 77-87; Cornelia 
Mureşan, „Impact of Induced Abortion on Fertility in Romania”, în European Journal of 
Population/Revue Européenne de Démographie, nr. 4, 2008, pp. 425-446 ; Vladimir Trebici, 
Geopolitica şi demografia in România, Editura Academiei Române, Bucuresti, 1994. 

1. David L. Hoffmann şi Annette F. Timm, „Utopian Biopolitics. Reproductive Policies, Gender 

Fitzpatrick, Beyond Totalitarianism. Stalinism and Nazism Compared, Cambridge University 
Press, Cambridge, New York, 2008, pp. 87-132 (p. 126); David L. Hoffmann, ,,Mothers 
in the motherland: Stalinist pronatalism in its pan-european Context”, Journal of Social 

2. Pentru aspectele formative ale biopoliticii, vezi Nikolas Rose, The Politics of Life Itself: 
Biomedicine, Power, and Subjectivity in the Twenty-First Century, Princeton University 
Press, 2006. 

Clarificări conceptuale : „tatăl simbolic” lacanian 


„Imaginea tatălui” reprezintă unul dintre cele mai importante arhetipuri ale culturii 
occidentale, iar revalorizarea modernă a mitului oedipian propusă de Freud nu face 
decât să o confirme!. Ca parte a „complexului Oedip”?, mitul lui Oedip constituie 
un element fundamental al întregului corp de gândire psihanalitică dezvoltat înce- 
pând cu secolul al XX-lea. „Numele-Tatălui” (le Nom-du-Pere), „complexul cas- 
trării”, „moartea Tatălui” (la mort du Pere), „Nu-ul tatălui” (le non du pere), „tatăl 
primordial” au devenit concepte psihanalitice de primă importanţă. 

La sfârşitul anilor '40, Jacques Lacan a scos în evidenţă importanţa pe care o avea 
„imaginea Tatălui” în psihanaliza freudiană, iar în deceniile următoare şi-a dezvoltat 
şi nuantat propriile teorii referitoare la această tematică. „Redescoperirea” lacaniană 
a importanţei deţinute de „imaginea tatălui” în economia psihanalizei freudiene a 
dat în epocă posibilitatea unei revalorizări generale a moştenirii freudiene?. 


„Nu-ul Tatălui” (le non du Pere) şi „Numele-Tatălui” (le Nom-du-Pere) : 
de la interdicţie la integrare simbolică 


La începutul anilor '50, Lacan subscria la părerile originale exprimate de Freud 
cu privire la funcţia simbolică pe care „tatăl” o avea pentru familie şi pentru 
comunitate. Această funcţie simbolică era asociată în principal cu interzicerea 
incestului şi cu impunerea Legii. În „numele tatălui” (le Nom-du-Pére) putem 
recunoaşte funcţia simbolică ce, dintotdeauna, de la începturile istoriei, a identificat 
persoana tatălui cu imaginea legii”. 


1. „Complexul Oedip a fost definit de Freud ca o serie de dorinţe de iubire şi de ură pe care 
subiectul le experimentează faţă de părinţii săi, subiectul îl doreşte pe unul dintre părinţi, 
devenind astfel rival al celuilalt părinte. În forma pozitivă a complexului Oedip, părintele 
dorit este părintele de sex opus subiectului, pe când părintele de acelaşi sex îl reprezintă pe 
părintele rival. Complexul Oedip este observabil începând cu cel de-al treilea an de viaţă al 
subiectului, şi durează cam doi ani, când copilul renunţă la dorinţa sexuală pentru părintele 
iubit şi se identifică cu părintele rival. Freud considera că toate structurile psihopatologice 
pot fi asociate cu o disfunctie survenită în complexul Oedip care, din această cauză, a primit 
supranumele de «complexul-nucleu al nevrozelor». Deşi acest termen nu apare în scrierile 
lui Freud până în 1910, originile lui sunt mult mai timpurii; în 1910 se anunţa destinul 
excepţional pe care complexul Oedip îl va înregistra în întreaga teorie psihanalitică ulterioară” 
(Dylan Evans, An Introductory Dictionary of Lacanian Psychoanalysis, Routledge, Londra, 
New York, 1996, p. 130). 

2. Jacques Lacan, Seminarul IV, pp. 204-205, apud Dylan Evans, op. cit., p. 62. 

3. Jacques Lacan, The Psychoses. The Seminar of Jacques Lacan. Book IIT 1955-1956, Routledge, 
Londra, 1993, pp. 315-316 (in continuare, Seminarul IID). 

4. Jacques Lacan, Ecrits, 67, apud Dylan Evans, op. cit., p. 122. 

În această fază, „Lacan folosea omofonia dintre „Numele- Tatălui (le Nom-du- 
-Pére) şi Nu-ul tatălui” (le non du pere) pentru a scoate în evidenţă funcţia (sim- 
bolică) legislativă si prohibitivá a tatălui (simbolic)”*. Ulterior, Lacan a dezvoltat 
alte concepte care i-au permis să îşi nuanteze poziţia faţă de complexitatea funcţiei 
simbolice jucate de „tată”?. Astfel, el a făcut distincţie între tatăl simbolic, tatăl 
imaginar şi tatăl real”, corespunzând celor trei registre (ordres) fundamentale ale 
realităţii psihice : simbolicul, imaginarul şi realul. 

Registrul simbolic, cel de-al treilea registru psihic şi cel mai important din punctul 
de vedere al studierii dinamicii psihice, este domeniul legii, al structurii şi mai ales 
al limbii. Simbolicul este asociat cu figura tatălui în calitate de garant al legii şi 
culturii, care este în mod fundamental opusă „naturii”. Ordinea simbolică se află 
sub imperiul legii şi al interdictiei ce reglementează ,,dorinta” născută în imaginar“. 

„Tatăl simbolic” este definit în relaţie cu funcţia pe care o îndeplineşte”. Prin- 
cipala funcţie a „tatălui simbolic” este cucerirea ordinului simbolic definit ca fiind 
„ceva supraimpus, fără de care niciun fel de viaţă pentru acest subiect deformat 
care este omul nu poate exista”€. Chiar dacă „tatăl simbolic” nu este o persoană 
reală, ci o poziţie ocupată în ordinea simbolică, „se poate întâmpla ca o persoană 
reală să preia această poziţie, prin exercitarea atribuţiilor asociate funcţiei parentale 
[interdicţie şi legiferare]. Nicio persoană reală nu potate ocupa această poziţie pe 
de-a-ntregul”’. 

Pe urmele lui Freud, Lacan a arátat modalitatea in care o rezolvare nonpatologica 
a complexului Oedip se poate realiza numai prin imaginea „tatălui simbolic” si a 
castrării simbolice a copilului, un echivalent al realizării semnificatului „tată” la 
nivel simbolic®. 


Pentru ca fiinţa umană să poată stabili cea mai normală dintre relaţii, cea dintre bărbat 
şi femeie, o a treia parte trebuie să intervină, una care este imaginea a ceva de succes, 
un model de armonie, trebuie să intervină o lege, un lanţ (simbolic), o ordine simbolică, 
[e nevoie de], intervenţia limbajului, adică a tatălui [simbolic]. Nu tatăl natural, ci cel 
ce îndeplineşte funcţiile paternale [ „tatăl simbolic” ]. Ordinea care împiedică coliziunea 
şi explozia întregii situaţii este fundată pe existenţa acestui nume al tatălui”. 


1. Dylan Evans, op. cit., p. 122. 

2. Jacques Lacan, „Introduction to the Names of the Father Seminar”, in October, 1987, p. 88. 

3. Dylan Evans, op. cit., pp. 62-64; Lila J. Kalinich si Stuart W. Taylor, The Dead Father. A 
psychoanalitic inquiry, Routledge, Londra, 2009. 

4. Dylan Evans, op. cit., p. 135. 

5. Eric Laurent, „A new love for the father”, în Lila Kalinich şi Stuart W. Taylor, op. cit., 

pp. 79-90; Dylan Evans, op. cit., p. 62. 

Jacques Lacan, Seminarul IIT, ed. cit., p. 96. 

Dylan Evans, op. cit., p. 63. 

Jacques Lacan, Seminarul III, ed. cit., p. 204. 

Ibidem, p. 96. 

Astfel, prima functiune a ,,tatalui simbolic” este aceea a impunerii legii si a 
reglementárii dorintei (din cadrul complexului Oedip). Impunerea legii a facut 
posibilă formarea şi aproprierea ordinii simbolice ; aceasta poate subzista ca atare 
numai „în afara” subiectului şi strict separată de acesta, dar determinându-i pe 
de-a-ntregul existenţa!. Trecerea dinspre starea de natură înspre ordinea simbolică 
a culturii este marcată de înscrierea subiectului într-o linie de descendență masculină : 


[...] numai atunci când încercăm să înscriem descendența ca prerogativă masculină poate 
interveni în structură orice fel de inovaţie. Numai atunci când vorbim despre descendență 
din bărbat în bărbat o ruptură poate interveni, şi anume, diferenţa între generaţii. Intro- 
ducerea semnificatului, a tatălui, induce astfel ordine în descendență, în seria gene- 
ratiilor’. 


În ordinea culturii, ordine definită prin opoziţie cu cea a naturii, nimic animalic 
nu rămâne în descendența lui Abraham. Acum descendența este una legată de un 
act de vorbire, de transmiterea unei binecuvântări, a asa-numitei berakhak?, astfel 
încât tatăl transmite fiului eficacitatea cuvântului vorbit în toată particularitatea sa’. 
Astfel, „tatăl simbolic” realizează „introducerea unei ordini, a unei ordini matema- 
tice, a cărei structură este diferită de cea a ordinii naturale”. Mai mult, funcţia 
unui nume propriu este necesară chiar la nivelul „tatălui simbolic”€, numele fiind 
„O urmă [...] imprimată pe ceva ce poate fi, dar nu în mod necesar, un subiect 
vorbitor””. Astfel, prin primirea unui nume, subiectul este introdus în ordinea 
simbolică. 

Numele- Tatălui (le Nom-du-Pere), ca semnificat primordial, reuşeşte să dea 
coerenţă unei lumi simbolice fragmentate : „Sunt ceea ce sunt, adică o gaură, nu 
e aşa? O gaură [...] care înghite şi care câteodată scuipă înapoi. Ce scuipă ? 
Numele, Tatăl ca nume”®. Numele Tatălui (le Nom-du-Pére) este prezent în cuvânt”, 
în limbaj, căci ordinea simbolică este exclusiv constituită prin limbaj. 


1. Ibidem, pp. 96-97. 

2. Ibidem, p. 320; Jacques Lacan, art. cit., pp. 90-94. 

3. „EI Shadday este acela care alege, acela care promite, care determină o anumită convenţie — 
transmisibilă într-un singur fel, anume prin binecuvântarea paternă (berakhak), prin care 
poate să îşi transmită numele”, Jacques Lacan, Introduction to the Names of the Father 
Seminar, ed. cit., p. 92. 

Eric Laurent, in op. cit., p. 77. 

Jacques Lacan, Seminarul IIT, ed. cit., p. 320. 

Jacques Lacan, art. cit., p. 88. 

Ibidem. 

Jacques Lacan, Seminarul IV, p. 54, apud Eric Laurent, art. cit., p. 86. 

Jacques Lacan, Le stade du miroir comme formateur de la fonction du Je telle qu'elle nous 
est révélée dans l'expérience psychanalytique, Communication faite au XVI? Congrés inter- 
national de psychanalyse, ă Zúrich, le 17 juillet 1949, http : //perso.orange.fr/espace. freud/ 
topos/psycha/psysem/miroir. htm 

„Tatăl simbolic” îndeplineşte atât o funcţie de includere, întrucât conferă 
identitate subiectului (prin atribuirea numelui îl poziţionează în ordinea simbolică), 
cât şi o funcţie de prohibitie, căci exprimă şi interdicţia Oedipiană, nu-ul din tabuul 
incestului şi al impunerii Legii. Aşa cum vom vedea din scrisorile referitoare la 
»decretei”, în România anilor '60, o parte dintre atribuţiile asociate cu „tatăl 
simbolic” vor fi personificate şi preluate de Ceauşescu. 


Scrisori despre ,,decretei” 


Scrisorile analizate în studiul de faţă provin din fondurile administrate de Arhi- 
vele Naţionale Istorice Centrale, Fondul C.C. al P.C.R., Secţia Cancelarie, 
dosarul 188/1966, care reuneşte mai multe scrisori adresate secretarului general al 
P.C.R. de către cetăţeni de ambele sexe ai Republicii Socialiste România in 1968. 
Am lucrat cu un eşantion reprezentativ de 38 de scrisori prezente în acest dosar, 
alcătuit după criterii statistice (sexul, locul de provenienţă al expeditorului, cereri 
formulate). 

Cele mai multe scrisori sunt autentificate cu ştampilă şi număr de înregistrare 
de la Cancelaria C.C. al P.C.R. 27 dintre acestea sunt însoţite de rapoarte referitoare 
la conţinut şi la modul în care au fost rezolvate diferite solicitări. Aceste rapoarte 
sunt redactate de către diverşi responsabili din organizaţiile judeţene de partid din 
judeţele de provenienţă a scrisorilor şi adresate Cancelariei C.C. al P.C.R., secţia 
Scrisori şi Audienţe. Cu excepţia a patru scrisori în care sunt transmise instrucţiuni 
dinspre Bucureşti în teritoriu, în celelalte cazuri rapoartele informează despre 
rezolvarea la nivel local a diferitelor solicitări formulate în scrisori. 

Dacă folosim drept criteriu diferenţial scopul pentru care aceste scrisori au fost 
scrise, constatăm că 33 dintre cele 38 de scrisori îl invită pe Nicolae Ceauşescu să 
participe la botezul copiilor expeditorilor, copii născuţi în 1968. Cele mai multe 
dintre ele (27) îl invitau pe Ceauşescu să participe în calitate de naş la botezul 
respectivilor copii, iar şase îl invitau la botez, dar fără a specifica în ce calitate. 

În toate aceste 33 de cazuri, invitatiile au fost refuzate politicos ; in cele mai 
multe dintre cazuri, reprezentanţii locali ai P.C.R. s-au deplasat pentru a-i felicita 
pe proaspetii părinţi. Între aceste 38 de scrisori se regăsesc şi două invitaţii la nuntă 
adresate lui Ceauşescu şi familiei sale: una îl invita pe Ceauşescu să fie naşul 
tinerilor căsătoriţi. 

Am fost foarte surprinsă să constat că părinţii ,decreteilor” îl invitau pe Ceau- 
şescu să le boteze nou-náscutii. Invitatiile de participare la un eveniment privat 
important din viaţa expeditorilor erau formulate în termeni surprinzător de calzi. 
O asemenea atitudine ieşea din cadrele binomului represiune-rezistenta, în care 
reflectăm de cele mai multe ori asupra regimului comunist din România. Am 

procedat asadar la schitarea profilului social al expeditorilor, in speranta ca voi 
putea gási o explicatie a acestei atitudini surpinzátoare. 

12 invitatii din cele 33 erau trimise de cátre femei, 16 de cátre barbati, iar cinci 
de către cupluri. Şase astfel de invitaţii provin din oraşe mari ale României (trei 
din Timişoara, una din Deva şi două din Suceava). Cele mai multe dintre ele însă 
au fost trimise din zona rurală şi opt invitaţii din oraşe mici ale ţării (trei din Agnita, 
trei din Lugoj, una din Simleul Silvaniei şi una din Fălticeni). Mai mult de jumătate 
(18) dintre familiile care îl invitau pe secretarul general al P.C.R. să le boteze copiii 
aveau în 1968 mai mult de patru copii, în vreme ce 15 dintre ele aveau patru sau 
mai puţini copii. Am luat în considerare numărul de copii pe care expeditorii 
invitatiilor îl aveau la momentul formulării acestora, ţinând seama de faptul că prin 
Decretul nr.770/1966 avortul la cerere era permis femeilor care aveau cel puţin 
patru copii. Cinci dintre aceste invitaţii menţionează numele celorlalţi copii din 
familie. Două dintre invitaţii sunt însoţite de cereri de acordare a diferitelor tipuri 
de sprijin material. Şapte dintre ele descriu condiţiile de viaţă şi locuire ca nesatis- 
făcătoare, dar nu formulează în mod explict cereri pentru vreun tip de ajutor social. 
Mai există un număr de opt expeditori cărora li se acordă diferite ajutoare materiale, 
chiar dacă acestea nu fuseseră solicitate. În celelalte şaisprezece cazuri nu este 
făcută niciun fel de referire la ajutoare materiale. 

Majoritatea celor ce îl invitau pe Ceauşescu să le boteze copiii erau muncitori, 
calificaţi sau necalificaţi, cu o educaţie foarte modestă (aşa cum o arată caligrafia 
şi frecventele greşeli de exprimare şi de gramatică), care trăiau în localităţi puţin 
urbanizate, cu o situaţie socioeconomicá mai degrabă modestă şi cu familii mai 
degrabă numeroase, cu cel puţin patru copii. Surpinzător sau nu, aceste scrisori 
nu erau scrise pentru a obţine bani sau o altă formă de ajutor material. 

Revenind la textul celor 27 de rapoarte ce însoțesc invitaţiile, remarcăm repetiţia 
(în 26 dintre cele 27) unui detaliu care se va dovedi semnificativ. Dacă în invitaţii 
se foloseau cuvintele „botez”, „naş”, „încreştinare”, în textul rapoartelor insotitoare 
o formulă standard este obsesiv repetată, probabil pentru a evita orice referire la 
o ceremonie religioasă ce nu ar fi fost conformă cu ideologia seculară promovată 
de P.C.R. Astfel, în textul rapoartelor scrise de diferiţi reprezentanţi locali ai 
P.C.R., referirea la botez este făcută (mai bine spus, evitată) cu formulele stan- 
dard: „ceremonia conferirii/acordării numelui”, iar pentru referirea la participarea 
la ceremonia religioasă a botezului sau a nunţii este transformată în participarea la 
„ceremonia civilă”. 

Această explicaţie a unor precautii de tip political corectness poate părea perfect 
rezonabilă, dar nu satisfăcătoare din punct de vedere psihanalitic, disciplină pentru 
care toate actele şi formele de vorbire constituie evenimente de primă importanţă. 
Repetarea obsesivă a impersonalelor „conferirea/acordarea numelui” a constituit 
cheia re-lecturării acestor scrisori în perpectiva deschisă de psihanaliza lacaniană. 
Dincolo de un foarte util exerciţiu de interpretare, utilizarea cheii psihanalitice ne 

poate oferi o perspectivă asupra construirii la nivel microistoric a imaginii lui 
Ceauşescu ca „tată simbolic” al naţiunii. 

În acest punct, abordarea descriptivă şi cantitativă va lăsa loc unei interpretări 
calitative care va încerca să abordeze fiecare scrisoare în parte. Am selectat diferite 
fragmente din scrisori, cel puţin „simptomatice”, dacă nu reprezentative pentru 
baza de date în care au fost incluse cele 38 de scrisori. Am împărţit aceste „scrisori 
simptomatice” după patru criterii, în jurul punctelor de inflexiune din registrul 
simbolic sugerate de conceptele lacaniene, adică al „numelui” şi a „legii” : a) nou- 
-născuţii vor purta numele „Nicolae” ; b) o formă de relaţie personală între nou- 
-născut şi Ceauşescu este explicit formulată ; c) orice tip de relaţie între naşterea 
copilului şi orice fel de lege este explicit formulată ; d) prezenţa lui Ceauşescu la 
botez nu este solicitată în mod expres. Sub fiecare criteriu voi reda fragmentele 
semnificative din respectivele scrisori. În transcrierea documentelor am reprodus 
greşelile de gramatică şi de exprimare considerate ilustrative pentru nivelul educa- 
tional al autorilor lor. 


a) Nou-născuţii vor purta numele de Nicolae (şase scrisori din 33) 

1. C.A., Valea lui Mihai: „...vă rog să binevoiti a accepta să fiţi naşul celui 
de al patrulea copil al meu, care urmează a purta numele D-voastră de «Nicolae»”’. 

2. B.T., Vatra Dornei: „Datorită marelui decret pe care Domnia Voastră la-ti 
ordonat cu atîta juecată sănătoasă noi astăi avem a doilea flăcău mesinul familiei 
noastra care s-a născut pe 28 noimebrie 1967 şi ca să vă dovedim câtă dragoste de 
recunostiintá Vă păstrăm i-am dat numele Domniei Voastre şi îl cheamă Nicolaie. 
La naştere a avut în jur de 4 kgr şi în present este voinic şi frumos”?. 

3. M.T., Mereni: „Prin decretul apărut din 1967 vă exprim aceste cuvinte cu... 
Excelenței D-tră cu soţia mea Ioana T. Muşat am dobândit un băiat tinerel chiar 
numele d-tră Niculae Muşat. Eu vă invit la botez”. 

4. B.A., jud. Timiş: „Rog să binevoiti a mi aproba să mă adresez dvoastră cu 
această scrisoare la invitaţia la Botezul fiului nostru Biro A. Nicole care s-a născut 
pe data de 31 octombrie 1968, şi este al patrulea copil în timp de 5 ani. Ca cetăţean 
al R.S. Romînia am făcut datoria conform decretului în vigoare. Încă o dată vă rog 
să bine voiti a lua parte la Botezul fiulu nostru B.A. Nicolae care va avea loc in 
ziua de 8 Decembrie 1968”. 

5. D.G., Timişoara: „În numele deretului şi al meu şi dragoste faţă de patrie 
şi comunism. Mă face să vă invit am Boteza fiul meu Dinu Nicolaie care sa născut 


ANIC, fond C.C. al PC.R. - Cancelarie, dosar nr. 188/1966, f. 4. 
. Ibidem, f. 66. 
. Ibidem, f. 94. 
. Ibidem, f. 106. 

la data de 17 Noiembrie 1967. [...] Sunt o Mamá la 3 copii si vá rog cu respect 
să nu fiu refuzată”!. 

6. D.E., com. Diosd, jud. Sălaj: „cu onoare vă invit şi vă rog, să primiţi, să 
fiti nas, la al 10-lea copil pe care l-am născut în ziua de 26 ianuarie 1968 şi-l cheamă 


Nicolae. Botezul îl vom tine în ziua de 1 mai 1968”. 


b) O formă de relaţie personală între nou-născut şi Ceauşescu este explicit 
formulată (două scrisori din 33) 

1. A.E., Lugoj: „În 1967 am fost operati de colecistită, mi-au scos fiere afară 
şi am fost însărcinată cu al doilea [copil], medici au vreut ca să îmi facă avort au 
spus că nu mă operează gravidă şi am spus dacă se întâmplă ceva nu răspunde ei 
şi eu am spus că nu vreai casă calc cuvântul Tov. Nicolaie Ceausescu şi al celorlalţi 
conducători şi în 1968 am născut un báietas care vă rog din toată inima cit şi eu 
şi întreaga familie casă veniţi dumneavoastră ca săi puneţi un nume...”?. 

2. D.E., Timişoara: „Vă deranjez cu rugămintea de a binevoi a primi să 
botezați pe cel mai mic fiu al meu. Nu v-aş deranja cu acest fleac dar asta ese o 
dorinţă a mea încă decând eram gravidă cu fetița am spus că daci o sá am băiat am 
să vă pun pe domnia dumneavoastră naş bineînţeles dacă domnia dumneavoastră 
este de acord şi binevoiti de a-mi satisface această dorinţă acuma când mi s-a ivit 


prilejul şi am al treilea copil băiat”*. 


c) Orice tip de relaţie între naşterea copilului si orice fel de lege este explicit 
formulată (şase scrisori din 33). 

1. B.T., Vatra Dornei: „Datorită marelui decret pe care Domnia Voastră la-ti 
ordonat cu atîta judecată sănătoasă noi astăi avem a doilea flăcău mesinul familiei 
boastra care s-a născut pe 28 noimebrie 1967 şi ca să vă dovedim câtă dragoste de 
recunostiintá Vă păstrăm i-am dat umele Domniei Voastre şi îl cheamă Nicolaie. 
La naştere a avut în jur de 4 kgr şi în present este voinic şi frumos””. 

2. M.T., Mereni: „Prin decretul apărut din 1967 vă exprim aceste cuvinte cu... 
Excelenței Dv-trá cu soţia mea Ioana T. Muşat am dobândit un băiat tinerel chiar 
numele d-tră Niculae Muşat. Eu vă invit la botez”. 

3. B.A., jud. Timiş: „Rog să binevoiti a mi aproba să mă adresez dvoastră cu 
acestă scrisoare la invitaţia la Botezul fiului nostru Biro A. Nicole care s-a născut 
pe data de 31 octombrie 1968, şi este al patrulea copil în timp de 5 ani. Ca cetăţean 
al R.S. Rominia am făcut datoria conform decretului în vigoare. Încă o dată vă rog 


. Ibidem, f. 115. 
. Ibidem, f. 149. 
. Ibidem, f. 98. 
. Ibidem, f. 119. 
. Ibidem, f. 66. 
. Ibidem, f. 94. 

să bine voiti a lua parte la Botezul fiulu nostrum B.A. Nicolae care va avea loc în 
ziua de 8 Decembrie 1968”!. 

4. D.G., Timişoara : „În numele decretului şi al meu şi dragoste faţă de patrie 
şi comunism. Mă face să vă invit am Boteza fiul meu Dinu Nicolaie care sa născut 
la data de 17 Noiembrie 1967. [...] Sunt o Mamă la 3 copii şi vă rog cu respect 
să nu fiu refuzată”?. 

5. A.E., Lugoj: „În 1967 am fost operati de colecistită, mi-au scos fiere afară 
şi am fost însărcinată cu al doilea [copil], medici au vreut ca să îmi facă avort au 
spus că nu mă operează gravidă şi am spus dacă se întâmplă ceva nu răspunde ei 
şi eu am spus că nu vreau ca să calc cuvântul Tov. Nicolaie Ceausescu şi al celorlalţi 
conducători şi în 1968 am născut un băieţaş care vă rog din toată inima cit şi eu 
şi întreaga familie ca să veniţi dumneavoastră ca săi puneţi un nume...”?. 

6. B.F., Făget: „La cea dea treia naştere a mea, gîndurile mele se îndreaptă la 
dumneavoastră conducător înţelept al partidului şi Statului nostru Socialist, care 
prin Decretul ce lati dat ati creat drepturi şi condițiuni mai bune mamelor cu mai 


multi copii”*. 


d) Prezenta lui Ceausescu la botez nu este solicitatá in mod expres (trei scrisori 
din 33) 

1. A.E., Agnita: „Vă rugăm din toată inima noastră părintească a lua parte la 
Botezu ficei noastre in ziua de 18 Februarie. Numai cu o felicitare sintem foarte 
multumiti din cauzá cá suntem oameni sáraci si multumesc Partidului cá ne-a creia 
o viaţă d eputem creşte... un număr de copii”>. 

2. D.S.C., Timisoara: „Suntem căsătoriţi din 3 iunie 1966, dorind a avea bucurie 
în căminul nostru format şi toodată dornici de a mări populaţia în scumpa noastră 
R.S.R. [...] vă rugăm insistent de a lua parte la botezul fiicei noastre [...]. Rugăm 
a nu se comunica în scris răspunsul la această invitaţie, deoarece sosirea d-voastră sau 
a altei persoane de a D-voastră ne va face cea mai mare bucurie în familia noastra”®. 

3. A.E., Lugoj: „În 1967 am fost operati de colecistită, mi-au scos fiere afară 
şi am fost însărcinată cu al doilea [copil], medici au vreut ca să îmi facă avort au 
spus că nu mă operează gravidă şi am spus dacă se întâmplă ceva nu răspunde ei 
şi eu am spus că nu vreau casă calc cuvântul Tov. Nicolaie Ceausescu şi al celorlalţi 
conducători şi în 1968 am născut un báietas care vă rog din toată inima cit şi eu 
şi întreaga familie casă veniţi dumneavoastră ca săi puneţi un nume...”’. 


Ibidem, f. 106. 
Ibidem, f. 115. 
Ibidem, f. 98. 
Ibidem, f. 101. 
Ibidem, f. 32. 
Ibidem, f. 112. 
Ibidem, f. 98. 

Concluzii : Ceausescu/P.C.R. ca „tată simbolic” 


Parcurgerea acestor fragmente semnificative după criteriile sugerate de conceptua- 
lizările lacaniene ne lasă să distingem o anumită oscilație a imaginii paterne a lui 
Ceausescu între cele două funcţii asociate, adică între prohibitie şi integrare simbolică. 

Invitarea lui Ceauşescu la botez sugerează funcţia simbolică integratoare pe care 
acesta este chemat să o îndeplinească, deoarece, prin acordarea de nume nou-năs- 
cutilor, Ceauşescu îi introduce pe aceştia în ordinea simbolică. În cinci din cele 
33 de cazuri, la invitaţii sunt ataşate liste cu nume de copii în care pe ultima poziţie 
este menţionat numele celui pe care Ceusescu era invitat să îl boteze. O descendență 
strict simbolică, ce nu are nimic de-a face cu cea biologică : descendența generaţiilor 
conceptualizată de Lacan, a „Numelui care este Tatăl”, este astfel creată între 
nou-născuţi şi Secretatul General al P.C.R. În şase scrisori dintre cele 33 (vezi 
punctul a), Ceausescu este solicitat să îi boteze pe nou-născuţi cu propriul nume, 
„Nicolae”. Faptul că părinţii renunţă la a da un nume din genealogia propriei familii 
în favoarea prenumelui lui Ceauşescu sugerează încercarea de identificare a nou- 
-născutului cu conducătorul ţării, într-o descendentă simbolică: nu numai că nou- 
-născutul este introdus într-o descendență care nu mai are nimic biologic (prin 
acordarea numelui), dar el este situat simbolic în genealogia conducătorului statului. 
Mai mult, faptul că printre părinţii care aleg pentru copiii lor numele Nicolae se 
află şi bărbaţi care nu poartă acest nume este cu atât mai semnificativ, căci prin 
aceasta ei renunţă la un atribut simbolic al masculinitatii şi paternităţii : la nivel 
simbolic, nou-născutul încetează să mai fie fiul lor, devenind fiul lui Ceauşescu. 
Această filiatie simbolică a nou-născutului în raport cu Ceausescu este confirmată 
de fragmentele de scrisoare în care se face o legătură explicită între naşterea 
copilului şi persoana lui Ceauşescu (vezi punctul b). 

Alte trei scrisori (vezi punctul 4) fac referire la „cuvântul” lui Ceauşescu sau 
al altor reprezentanţi ai P.C.R. în mod explicit (vezi punctul d.3) sau implicit (vezi 
punctele d./-d.2). Aceste referiri confirmă rolul integrator al funcţiei „tatălui 
simbolic”, personificat, după Lacan, prin cuvânt, şi care care poate fi asumată fie 
de o persoană reală, fie de o organizaţie. Această personificare a P.C.R. în calitate 
de „tată simbolic” este realizată la nivel simbolic nu numai în invitaţii, ci şi în 
rapoartele insotitoare care certifică faptul că reprezentanţii locali ai P.C.R. au 
transmis mult doritul „cuvânt” (binecuvântarea simbolică) în teritoriu. 

Pe de altă parte, Ceauşescu îndeplineşte şi funcţia prohibitivă a „tatălui sim- 
bolic” asociată cu interdicţia incestului şi instaurarea Legii. În şase scrisori din 
cele 33 se face o asociere explicită între naşterea copilului şi un act legislativ (vezi 
punctul c). Mai mult, în patru cazuri din cele şase, asocierea nou-născutului este 
dublă : nou-născutul poartă numele Nicolae, pe de-o parte, iar venirea sa pe lume 
este explicit asociată cu Decretul 770/1966 (vezi punctele c./-c.4), această dublă 

asociere semnalând dubla funcţie îndeplinită de Ceausescu ca „tată simbolic” : 
garant al legii (le non du pere) şi integrator în ordinea simbolică (le Nom-du-Pere). 
Totodată, asocierea dintre nou-născuţi şi diferite acte legislative indică renunţarea 
parţială şi simbolică la unele dintre atribuţiile paternităţii, nou-născuţii devenind 
astfel „copiii decretului”, adică ,,decreteii”. 

Ceauşescu, respectiv P.C.R., preiau atât funcţia integrativă, cât şi pe cea prohi- 
bitivă, asociate cu „tatăl simbolic”. Această concluzie ne permite să ieşim din 
binomul istoriografic represiune-rezistentá ce caracterizează discursul public post- 
decembrist despre comunism. Mai degrabă, preluarea celor două aspecte ale funcţiei 
„tatălui simbolic” de către Ceauşescu sau P.C.R. sugerează internalizarea de către 
câţiva cetăţeni ai României comuniste a propagandei pronataliste susţinute de regi- 
mul comunist după 1966. 

Fie că au făcut-o din necesitatea de a accepta interzicerea avortului la cerere 
prin rationalizari de tipul „aceşti copii s-au născut în urma decretului, deci nu sunt 
ai nostri” (pentru copiii nedoriți) sau de tipul „aceşti copii vor avea un viitor mai 
bun în cadrul naţiunii socialiste”, asocierea dintre decret, Ceauşescu şi nou-născut 
sugerează „cedarea” de către părinţi a funcţiei de integrare simbolică lui Ceauşescu 
şi/sau P.C.R.-ului, confirmând poziţia formală, culturală a „tătălui simbolic”. Fap- 
tul că jumătate dintre invitaţii sunt scrise de taţii biologici este cu atât mai ilustrativ 
pentru această cedare simbolică. Această renunțare implicită, determinată sau nu 
de o operaţie psihică compensatorie (acceptarea legii), le permite cetăţenilor respec- 
tivi să transforme un eveniment privat, microistoric, într-unul cu valenţe publice 
care poate fi privit la nivel macroistoric. 

Prin „binecuvântarea” lui Ceausescu sau a P.C.R.-ului - „părinţii spirituali” ai 
nou-náscutilor — se realizează integrarea simbolică a acestora în națiunea socialistă, 
cadrele private, tradiţionale de încadrare simbolică (familia, neamul, comunitatea 
locală) fiind astfel depăşite. Proiectarea simbolică a nou-náscutilor în comunitatea 
socială şi naţională pe cale de constituire prin programul naţionalist susţinut de 
Ceausescu şi P.C.R. anunţă întrucâtva destinul ,,decreteilor”, direcționarea loialității 
lor spre „marea familie socialistă” care îşi asumă funcţiile de educaţie şi socializare 
anterior deţinute de familia tradiţională, deplasări care anunţă ,,paternalismul”! 
statului socialist român. 

Dincolo de modestele stimulente socioeconomice acordate de statul român pentru 
susţinerea natalității”, transformarea lui Ceausescu sau a P.C.R.-ului în „tată sim- 
bolic” ţin mai ales de nevoia integrării destinelor individuale într-o ordine simbolică 
superioară care se anunţă eternă. Propaganda pronatalistă a contribuit, fără îndoială, 


1. Katherine Verdery, What was socialism and what comes next ? , Princeton University Press, 
Princeton, 1996, pp.70-79. 

2. Corina Dobos, „Măsurile socioeconomice de stimulare a natalitátii şi susţinere a familiei 
din Romania ceausistá (1966-1989)”, in Corina Dobos (coord.), op. cit., pp. 223-263. 

la emergenta imaginii lui Ceausescu si a P.C.R. ca protectori ai copiilor Romaniei, 
făcând astfel mai uşoară transformarea lor în „tată simbolic” pentru natiunea 
socialistă!. Preluarea funcţiilor „tatălui simbolic” de către cercurile conducătoare 
ale P.C.R. constituie un element important în realizarea coeziunii sociale în jurul 
lui Ceausescu şi al P.C.R., în spaţiul noii naţiuni socialiste. Aceste operaţiuni de 
internalizare a propagandei pronataliste au contribuit fără îndoială la crearea, pentru 
o parte a cetăţenilor României, a unui spaţiu de realizare personală, în limitele 
trasate de retorica oficială. Din punct de vedere istoriografic, această constatare ne 
indică necesitatea constituirii unor modele teoretice alternative de interpretare prin 
care să se poată conceptualiza o istorie alternativă a regimului comunist din Romania’, 
dincolo de binomul rezistentá-represiune?. În cazul politicii pronataliste ceausiste, 
istoriografia a prezentat diferite tehnici de adaptare şi negociere dezvoltate de 
cetăţeni pentru a rezista intruziunii brutale a statului în vieţile lor private, de la 
reţele informale şi tehnici ilicite de avort şi contraceptie până la anecdote (bancuri) 
care le permiteau să depăşească situaţiile coercitive create de autorităţi. 

În concluzie, practicile de adaptare elaborate şi dezvoltate de cetăţenii români 
pentru a face faţă acestor situaţii nu au fost numai de rezistenţă. În spaţiul cotidian 
circumscris de exerciţiile cotidiene de guvernare, o parte dintre cetăţenii României 
au dezvoltat diferite forme de adaptare la realitatea de zi cu zi, internalizând, 
prelucrând şi reuşind să transforme discursul oficial în practici formative personale 
care să le permită integrarea într-o ordine simbolică superioară. Acest demers 
formativ presupune şi elaborarea diferitor modalităţi de integrare simbolică a des- 
tinelor individuale în destinul atemporal al naţiunii prin transfomarea microistoriei 
personale în macroistorie oficială şi prin proiectarea parentală simbolică a condu- 
cerii de stat. 


1. Pentru încercarea fundamentală a regimurilor comuniste de canalizare a energiilor libidoului 
dincolo de graniţele familiei, vezi W.R.D. Fairbairn, „The sociological significance of 
communism considered in the light of psychoanalysis”, Psychoanalytic Studies of the Per- 
sonality, Tavistock Publications Limited, Londra, 1952, pp. 233-246. 

2. Veziin acest sens Michael Geyer, Sheila Fitzpatrick (eds.), op. cit. ; Sheila Fitzpatrick (ed.), 
Stalinism : New Directions, Routledge, Londra, 2000. 

3. Simina Bădică, „Beyond Hunger. Perceptions of and Reactions to Shortages in 1980s 
Romania”, in Anuarul NEC, 2006-2007, pp. 143-173. 


Bogdan-Alexandru Jitea 


Disidenta in cinematografia ceausista. 
Gruparea ,,Mircea Daneliuc” 


In his effort to subordinate the art of cinema to the propaganda purposes, the Ceausescu 
regime has faced opposition from filmmakers who refused the convenient solution of an 
aesthetics compromise. Censored, banned, harassed by Securitate, they avoided ideological 
barriers and made movies that expose hypocrisy and injustice within the communist society. 
In this asymmetric conflict, we have on the one hand the Party-State that controls all 
resources in the film production and is not willing to any ideological compromise, and on 
the other hand we find a handful of filmmakers who believe in the autonomy of the artistic 
act. They embraced active forms of resistance, as in the case of Lucian Pintilie and Mircea 
Daneliuc who have defended their movies from the claws of censorship. In his battle with 
the system, Pintilie fails because his resistance was individual, while Daneliuc succeedes 
through a strategy of collective resistance, becoming the leader of a reformist faction in the 
Romanian cinema. This study aims to show how this group responded to the monopoly 
exercised by the directors of film houses and of the leadership of Filmmakers Association 
(A.C.I.N.). Through an active strategy of heated debates in A.C.I.N., through the repeated 
letters addressed to the Party and State leadership, through meetings with high rank 
Party members, the “Daneliuc group” manages to establish a small ideological thaw in the 
early ’80s. 


Keywords : ideological control, censorship, filmmakers, reformist faction, dissident 


La începutul anilor '80, în plină epocă ceausistá şi în plin protocronism cultural, 
în cinematografie se produce fenomenul surprinzător al unei scurte perioade de 
»dezghet” ideologic. Se realizează o serie de filme necanonice, de un „realism 
nesocialist”, cum îl numeşte Cristian Tudor Popescu!, precum Vânătoarea de vulpi 
(1980), Probă de microfon (1980) şi Croaziera (1981), toate trei în regia lui Mircea 
Daneliuc, O lacrimă de fată (1980) de Iosif Demian, Concurs (1982) de Dan Pita, 
Casa dintre câmpuri (1979) şi Secvente (1982) ale lui Alexandru Tatos. Această 
emulatie de filme îndrăzneţe ce atacau sistemul la rădăcina lui i-a surprins până şi 
pe criticii de specialitate. În finalul cronicii sale la Croaziera, Valerian Sava se arăta 
entuziasmat de ceea ce punea pe seama unui adevărat miracol petrecut în cinema- 
tografia românească. 


La putin timp după ce Mircea Daneliuc a prezentat alte două lucrări de referinţă — 
Proba de microfon şi Vânătoarea de vulpi -, la numai câteva luni după ce am văzut O 
lacrimă de fată de Iosif Demian, într-un an în care şi alte pelicule româneşti au săltat, 
ca prin miracol, deasupra mediei şi mediocritatii, Croaziera ne face să încercăm din 
nou senzaţia celui care, plutind mult timp pe marea fără repere, exclamă: Pământ! 
Frecventa acestor insule de artă cinematografică ne face să credem că ne apropiem de 
continentul filmului românesc. Dacă nu ne aflăm şi pe el’. 


Departe de a fi un „miracol”, această vară indiană din cinematografia ceauşistă 
a fost posibilă datorită acţiunii concentrate a unui grup de cineaşti ce-l are ca figură 
centrală pe Mircea Daneliuc. Fenomenul este similar cu ceea ce se petrecuse în 
cinematografia stalinistă în urmă cu patru decenii. Atunci, o reacţie „de jos” a 
cineastilor, ca urmare a blocajului institutional evident, provocase o serie de 
reforme ale noului şef al cinematografiei, Ivan Bolshakov, în special prin consiliile 
artistice create în 1940. Mişcarea reformistă a fost însă brusc curmată în anul 
următor, când filmul lui Konstantin Yudin, Inimile celor 4, a fost interzis în urma 
unei decizii exclusiv politice. Apreciat într-o primă instanţă de membrii consiliului 
artistic şi de conducerea studioului Mosfilm, filmul cade la cenzură în urma inter- 
ventiei personale a lui Andrei Jdanov, care conducea Comitetul cinematografic 
(organism politic în subordinea C.C. al P.C.U.S.) şi care l-a considerat frivol si 
străin de realităţile sovietice’. 


1. Cristian Tudor Popescu, Filmul surd in România mută, Editura Polirom, Iasi, 2011, p. 235. 
Valerian Sava, „Croaziera”, în Revista Cinema, nr. 5/1981, p. 7. 

3. Jamie Miller, Soviet Cinema. Politics and Persuasion under Stalin, 1.B. Tauris & Co Ltd, 
Londra, New York, 2010, p. 135. 

În cazul cinematografiei româneşti, reacţia grupului „Daneliuc” urmează pattern-ul 
indicat de Katherine Verdery într-un studiu clasic pentru înţelegerea mecanismelor 
culturale din România ceauşistă. Antropologul american porneşte de la observaţia 
că în statele socialiste s-a creat un surplus de intelectuali. Din acest motiv, o parte 
dintre intelectuali se află în situaţia de a avea drumul spre resurse şi influenţă blocat 
de intelectualii cu discurs mai apropiat de regim, de cei cu relaţii personale mai 
bune sau de cei mai în vârstă şi mai cunoscuţi. Nu avem de-a face neapărat cu o 
opoziţie între intelectuali şi Partid, ci mai degrabă cu o competiţie pentru putere 
culturală între diferite segmente ale intelectualitatii, mai bine sau mai prost plasate 
în cadrul sistemului de dominaţie!. Este ceea ce s-a petrecut în cinematografia 
românească din a doua jumătate a anilor '70, când cineaşti talentaţi, precum 
Daneliuc, Tatos, Gulea sau Demian, au ripostat printr-o acţiune organizată la 
monopolul exercitat de directorii caselor de film şi de conducerea Asociaţiei Cineaş- 
tilor (A.C.I.N.). 


În atenţia Securităţii 


Coagularea acestei mişcări de disidentá în cadrul cinematografiei ceausiste intră 
repede în atenţia Securităţii. Lui Daneliuc i se deschide primul dosar de urmărire 
informativă în iulie 1979, sub numele conspirativ „Danton”, deoarece fusese sem- 
nalat că „prin atitudinea pe care o adoptă caută să se erijeze în conducătorul 
regizorilor tineri, vehiculind idei aşa zise protestatare în interesul colectivitátii de 
cineaşti”. Descrierea făcută în raport justifică pe deplin alegerea numelui conspirativ 
după cel al revoluționarului francez din secolul al XVIII-lea. „Din urmărirea infor- 
mativă efectuată pînă în prezent a rezultat că «Danton» este un spirit anarhic, violent, 
catalogat de cei din jur ca ieşit din comun prin modul în care se încearcă să iasă 
din evidenţă pentru a se afirma, pentru a se impune şi a-şi crea o situaţie privilegiată”? . 

O notă informativă din august 1979 referitoare la Daneliuc indică nucleul vii- 
torului grup contestatar. Potrivit sursei „Românul”, regizorul este un om permanent 
nemulţumit, cârcotaş, 


foarte dur şi rău în raporturile sale cu cei din jur. Este în cele mai bune relaţii cu alti 
colegi ai săi şi anume Stere Gulea şi Alexandru Tatos care îi împărtăşesc părerile şi care 
se ajută foarte mult între ei. Se văd mereu atît în oraş cît şi acasă la unul dintre ei. Pînă 
de curînd din acest grup făcea parte şi C. Riman [Emil Riman, directorul Teatrului 
Bulandra - n.n.]. 


1. Katherine Verdery, Compromis şi rezistență. Cultura română sub Ceauşescu, Editura 
Humanitas, Bucureşti, 1994, p. 68. 

2. „MI, IMB - Securitate, Notă analiză, 123/BP/31.08.1979”, Arhiva Consiliului National 
pentru Studierea Arhivelor Securităţii (în continuare A.C.N.S.A.S.), fond Informativ, dosar 
nr. 903, vol. I, Daneliuc Mircea (217518), f. 33. 

Aceeasi sursá dezváluie modul de actiune al grupului, asa cum se manifesta in 
cadrul Asociatiei Cineastilor. La una dintre sedintele A.C.I.N. din vara lui 1979, 
Daneliuc - care tocmai se întorsese din Ungaria - dă exemplul cinematografiei 
maghiare. 


Că ungurii au curaj şi că ei au libertatea să spună tot ce-i doare nu ca la noi unde trebuie 
la două vorbe să spui trei lozinci. Tatos, Gulea şi Vaeni se amuzau şi îl susțineau f. tare, 
lucru ce m-a revoltat şi am luat şi eu cuvîntul spunindu-le că sunt incorecti şi că pînă 
au primit contractele nu au spus nimic, acum după ce au luat banii au gura mare şi 
mincinoasá etc. după care am părăsit sedinta.' 


Un alt informator, sursa „R. Tudor”, coleg de breaslă, membru al A.C.I.N. şi 
probabil dintr-o generaţie anterioară, îi face un portet cineastului insistând pe latura 
contestatară. 


Ca membru al Asociaţiei s-a făcut remarcat destul de repede prin luările la cuvînt în 
adunările din cadrul A.C.I.N. Fac această delimitare avînd în vedere că nu a avut altă 
activitate, iar în relaţiile cu colegii se arăta a fi un om închis, necomunicativ, posac, 
irascibil şi destul de antipatic. În desele sale intervenţii din şedinţe şi-a dezvăluit nu 
odată caracterul său contorsionat, spiritul său anarhic, violent, o nemulțumire recal- 
citrantá, demonstrind că este un individ certat cu disciplina, dificil şi inadaptabil. În 
acest fel a devenit un caz ieşit din comun şi catalogat de toată lumea ca cel mai fipic 
reprezentant al „tinerilor furioși ” [...] Multe dintre punctele sale de vedere exprimate 
în adunările noastre de partid erau considerate ridicole prin absurditatea lor, fiind clar 
pentru toţi ceilalţi că Daneliuc este lipsit de scrupule, că pentru atingerea intereselor 
lui este capabil să treacă peste orice. Din această cauză permanentele lui văicăreli şi 
nemulțumiri exprimate cu duritate în toate împrejurările nu au avut nici un fel de ecou 
în faţa colegilor, nici forurile noastre de conducere nu s-au lăsat impresionate de stilul 
său bătăios. Aş putea afirma chiar contrariul?. 


Sursa avertizează că această atitudine de frondă ar putea să facă prozeliti, iar 
Daneliuc să formeze un grup de presiune în cinematografie, cu potenţial periculos 
pentru regim. 


Văzînd că o asemenea comportare este falimentară, neizbutind să realizeze în acest mod 
nimic din ce şi-a produs, de o bucată de timp a schimbat, surprinzător tactica. Acum, 
deşi urmăreşte tot interesele sale, vorbeşte numai în numele unei pluralitáti umane, de 
creatori de elită şi în acest fel a izbutit să-şi cîştige nişte adepți, cu care cultivă cu 
destulă perseverenţă spiritul de gaşcă. Astfel a reuşit să-i cîştige de partea lui şi pe alti 
regizori ca, Alexandru Tatos, Stere Gulea, Adrian Petringenaru, Mihu lulian, Andrei 


1. „Notă în legătură cu regizorul M. Daneliuc, primită de mr. Strat Vintilă de la sursa 
«Romanul»” (10.08.1979), ibidem, f. 30. 
2. ,,Caracterizare M. Daneliuc a sursei «Radu Serban» din 25.06.1979”, ibidem, f. 28. 


DISIDENTA ÎN CINEMATOGRAFIA CEAUSISTA. GRUPAREA „MIRCEA DANELIUC” 217 


Blaier, Dan Pita şi chiar Sergiu Nicolaescu, secretarul organizaţiei de partid, a început 
să-i cînte în strună. 


O parte dintre cei nominalizați de sursă vor apărea, un an mai târziu, în grupul 
revendicativ din cinematografie. Informatorul atrage atenţia asupra pericolului repre- 
zentat de Daneliuc, un spirit anarhic capabil să cauzeze probleme sistemului. 


Simtind că i-au crescut nesperat de repede acţiunile a început să se erijeze în conducător 
de obşte, vehiculează idei protestare, se afişează ca promotor al unor revendicări, ca 
initiator şi animator al unor acţiuni, zice-se în folosul colectivităţi, în realitate ignoră 
regulile şi legile statului nostru, îndeamnă la anarhie : „Noi sîntem cei care trebuie sá 
facă legea - spune el cu emfază în adunări - pentru că nimeni nu cunoaşte mai bine ca 
noi nevoile cinematografiei noastre” [...] Mircea Daneliuc este adeptul unor libertăţi 
individuale neîngrădite şi sub această pavăză propagă destul de mascat ideia nesupunerii 
individului fata de o colectivitate organizată. 


In încheiere, sursa face recomandări organelor de Securitate în privinţa cazului 
Daneliuc, avertizând în privinţa unui plan destabilizator organizat de „o altă per- 
soană din umbră”. 


Analizîndu-l sub toate aspectele am observat că în dese rînduri a dat dovadă că nu este 
un tip versat, cu o inteligenţă vie, că nu procedează cu diplomaţie camuflată, cu 
echilibru şi abilitate în diferite acţiuni. Aş putea afirma chiar dimpotrivă. În multe 
situaţii este dur, repezit şi deseori face nişte gafe grosolane. Schimbarea de tactică din 
ultima perioadă, felul lui actual de a se manifesta, care trădează o anumită iscusinta în 
a se apropia de oameni, mă determină să cred că acest procedeu nu se potriveşte cu 
temperamentul său, că nu-i aparţine. Presupun că este sfătuit, condus, dirijat de o altă 
persoană din umbră. Cine este persoana ? Ce urmăreşte ? ATENȚIE ! |. 


Dintr-o altă caracterizare a sursei „H.P. Petrescu”, putem bănui cine este mis- 
teriosul personaj : 


Cosmopolit, înclinat mai întotdeauna în fata occidentului Mircea Daneliuc profeteaza 
o artă abastractă, lipsită de semnificaţii adânci filosofice, neangajată, o artă care, zice 
el, să exprime ideile şi gîndurile lui proprii despre lume şi viaţă. Frecventator al 
manifestărilor organizate de bibliotecile „Franceză”, şi „Americană ” de la Bucureşti, 
Mircea Daneliuc devine şi popularizatorul lor în rîndul prietenilor săi. Spirit uşor 
anarhic, cu tendinţe greşite de aşa zisă „liberalizare” a culturii noastre, acest individ 
care ar putea realiza filme bune, angajate, merită o mai serioasă atenţie şi urmărire din 
partea noastră, căci astfel să nu ne mirăm, drumul lui ar putea fi influenţat negativ de 
un Lucian Pintilie [subl. n.], care serveşte mult de exemplu, de model chiar! Să nu 
uităm că anul trecut sau ceva mai în urmă, mama lui a fost în vizită în Franţa, iar el a 


1. Ibidem, f. 29. 

făcut întâi facultatea de franceză la Iasi, şi după aceea I.A.T.C.-ul la Bucuresti. Poate 
că şi aceste indiciii n-ar trebui să ne scape!. 


Grupul nemultumitilor reuşeşte să atragă de partea lor şi pe câţiva dintre cineastii 
generaţiei anterioare — Iulian Mihu, Andrei Blaier sau Lucian Bratu -, ce se considerau 
excluşi de la accesul la influenţă şi resurse. Într-o notă din 1980, informatorul 
R. Tudor avertizează că Iulian Mihu acţiona in această direcţie „din teribilism, 
frondă dar şi din interese personale, pentru a fi privit ca un luptător pentru drep- 
turile cineastilor”. Aceeaşi sursă dezvăluie că apropiaţi grupării erau şi regizorii 
Malvina Ursianu şi Dan Pita, animați de acelaşi spirit de frondá. „Acest spirit 
constă în contestarea valorilor cinematografiei române pe care aceştia o consideră 
«la pămînt», în dorinţa de a se ráfui cu forurile organizatorice ale cinematografiei 
[subl. cu creionul — n.n.] : Casele de Filme, România - Film, Consiliul Culturii, 
ba chiar şi cu secţia de propagandă a C.C. al P.C.R.”?. Grupul îi considera pe 
producătorii delegaţi drept „politruci” şi nu accepta decât la nivel declarativ rolul 
conducător al Partidului în artă, ce se exercita „prin activitatea celor însărcinaţi să 
aplice linia partidului, să indrume politic şi ideologic cinematografia”?. 

Liderul grupării este de acum Mircea Daneliuc care reuşeşte să se impună, după 
cum indică sursa „H.P. Petrescu”, unul dintre colegii de breaslă, 


atît prin forţa talentului său artistic, cît mai ales, prin „buhul” ce i s-a dus, ca fiind un 
„tip dur”, un „contestatar”, „un protestatar”, chiar un individ nonconformist, care 
nu e nici pe departe dispus să ţină seama de cerinţele şi sarcinile formulate faţă de creaţia 
noastră cinematografică, care trebuie să fie în permanenţă tribună de educaţie a poporu- 
lui, să oglindească astfel trecutul nostru de luptă, sacrificiul de care au dat dovadă, nu 
odată, comuniştii, pentru triumful adevărului şi al cauzei generale a poporului‘. 


În tabăra celor ce ţineau seama de aceste cerinţe trasate de Partid se aflau regizori 
precum Sergiu Nicolaescu, Elisabeta Bostan, Mircea Drăgan, Gheorghe Vitanidis, 
Virgil Calotescu, Francisc Munteanu sau lon Popescu-Gopo, care erau situaţi mult 
mai aproape de reţelele puterii, majoritatea având funcţii în cadrul A.C.I.N.°. 
Acelaşi delator „H.P. Petrescu” atrage atenţia asupra scandalului provocat de turbu- 
lentul Daneliuc. „A criticat în repetate rînduri, administraţia, casele de filme, con- 
ducerea C.C.E.S. şi chiar conducerea Asociaţiei Cineastilor că nu susţine tinerii 


regizori, că nu asigură toate condiţiile tinerei generaţii de regizori să se afirme”. 


„Notă, sursa H.P. Petrescu, 008/12.X.1979”, ibidem, f. 37v. 

„Inf. Radu Tudor, nr. 0014/08.03.80”, ibidem, f. 85. 

Ibidem, f. 87. 

„Notă, sursa H.P. Petrescu, 008/12.X.1979”, ibidem, f. 37. 

Ion Popescu-Gopo era preşedintele A.C.I.N., iar Sergiu Nicolaescu secretar de partid al 
organizaţiei de bază a asociaţiei. 

6. „Notă, sursa H.P. Petrescu, 008/12.X.1979”, A.C.N.S.A.S., fond Informativ, dosar nr. 903, 
vol. I, Daneliuc Mircea, f. 37. 


Die OS 

Discuţiile din şedinţele A.C.I.N.-ului se dovedesc sterile, determinând gruparea 
„Daneliuc” să-şi schimbe strategia şi să caute să obţină un dialog nefiltrat cu 
decidentii politici. Până să ajungă la conducerea supremă de partid, Daneliuc şi 
Gulea vor încerca să se adreseze şefului Secţiei de Propagandă Ilie Rădulescu, cel 
care răspundea politic de îndrumarea ideologică a cinematografiei. Acesta urma să 
se întâlnească în octombrie 1979 cu cineaştii, la sediul A.C.I.N. În adnotările 
ofițerului de Securitate pe marginea notei informative a sursei „Ady”, se cere 
verificarea lui Alexandru Tatos şi Iulian Mihu, pentru a se afla care era poziţia 
acestora în raport cu demersul lui Daneliuc şi Gulea. Totodată, se are în vedere 
contactarea lui Sergiu Nicolaescu, secretarul de partid al A.C.I.N., pentru ca 
grupul nemultumitilor să fie neutralizat în situaţia în care ar încerca să participe la 
intálnire!. 


Afacerea scenariilor 


În urma acestei întâlniri de la A.C.I.N., cineaştii nemulţumiţi se hotărăsc să 
redacteze un memoriu ce urma să fie adresat lui Ilie Rădulescu şi lui Cristea 
Chelaru, vicepreşedinte al C.C.E.S. Documentul urmărea să atragă atenţia deci- 
dentilor politici asupra corupţiei sistemice din interiorul caselor de film şi se referea 
cu precădere la „afacerea scenariilor”. Fenomenul scrierii de scenarii de către 
angajaţii caselor de filme, producători delegaţi şi directori deopotrivă, luase amploare 
în ultima perioadă, ducând la o inflaţie de scenarii submediocre, de serie. Aparatul 
de Securitate, interesat să dejoace planurile disidentilor din cinematografie, află de 
redactarea memoriului. Sursa Petrescu este dirijată de către locotenentul-maior 
Baciu pentru a obţine o copie a acestuia?. Documentul este înmânat ofițerului de 
Securitate la data de 19 ianuarie 1980 şi se află în dosarul lui „Danton”. 

În preambulul memoriului se face referire la dosarul de corupţie notoriu al 
directorului Casei de filme 4, Corneliu Leu, aflat la Direcţia Personal şi Învăţământ 
din C.C.E.S., condusă de Dumitru Cacovean. Problemele erau cunoscute de ceva 
vreme, mediatizate în special prin articolele autorului de cronici de film Radu 
Georgescu din paginile revistei „Săptămâna”. Semnatarii memoriului, „un grup de 
regizori, membri activi ai A.C.I.N.”, operează în continuare un adevărat rechizi- 
toriu al situaţiei cinematografiei „socialiste”. 

În primul rând, se atrage atenţia asupra „lipsei unor scenarii valoroase [subl. 
in original], bogate în conţinut şi bine realizate artistic”. Autorii arată că nu au fost 


1. „Notă din 29.09.1979 a sursei «ADY» referitoare la apropiata întâlnire cu secretarul C.C. 
Ilie Rădulescu cu cineaştii din 4 octombrie 1979. Primită de It. Maj. Baciu”, ibidem, f. 35v. 

2. „UM 0800, sursa Petrescu, It. Maj. Baciu, nr. 0013/16.01.1980, Notă informativă”, ibidem, 
f. 65v. 

luate măsuri pentru cooptarea în scrierea scenariilor a „celor mai valoroşi scriitori 
tineri sau din alte generaţii, care să-şi aducă aportul pe măsura puterilor lor la 
dezvoltarea cinematografiei naţionale. Ba din contră, se poate spune că în mod 
suptil [sic ! ] s-a făcut totul să fie îndepărtați de fenomenul cinematografic”. „De 
ce aceasta?” se întreabă autorii memoriului, oferind următorul răspuns: „Pentru 
că tocmai cei care prin obligaţiile lor de serviciu, obţin prin înlăturarea scriitorilor 
competenţi în materie, substanţiale avantaje materiale”. Sunt incriminati direct 
producătorii delegaţi ai caselor de filme (redactori de film), majoritatea lucrând în 
cadrul caselor încă de la înfiinţarea acestora (din 1972). Deşi, în mod normal, 
producătorii delegaţi ar fi trebuit să aibă studii de filologie sau filmologie, o parte 
dintre ei aveau diferite profesii. 


Mulţi dintre ei mimind şi mare talent de scriitori, deşi nu s-au impus prin nimic ca 
atare, şi chiar dacă s-ar fi impus n-ar fi avut nicio importanţă pentru filmul românesc, 
au dat pur şi simplu „năvală” spre scrierea de scenarii, cu gîndul desigur nemărturisit, 
dar bineînţeles realizabil, de a cîştiga bani, de a face afaceri [subl. în original], de a-şi 
populariza numele în faţa a milioanelor de spectatori, cu „opere”, cum vom vedea mai 
jos, minore, lipsite de substanţă, cu „făcături”, proliferînd o literatură de film insigni- 
fiantă, de „bas-6tage”, înjurată aproape fără excepţie, de toţi cronicarii de film români 
şi din străinătate. 


Din acest motiv erau exceptate din planurile tematice nume importante ale 
scenaristicii. 

În cazul planului tematic pentru anii 1981-1982, producătorii figurau fie cu 
semnătură proprie, fie cu „semnătură deghizată”. În acest sens, sunt date ca exemple 
scenariile lui Constantin Stoiciu (producător delegat la Casa de filme 1) care 
apăreau semnate cu numele regizorului Gheorghe Naghi, sau cele ale lui Grid 
Modorcea (de la Casa de filme 3), ce apăreau semnate cu numele soţiei. Memoriul 
dezvăluia că majoritatea producătorilor delegaţi aveau, în medie, câte patru-cinci 
scenarii prevăzute să fie realizate în planurile tematice!. În interviul pe care ni l-a 
acordat, Mircea Daneliuc mi-a dezvăluit cum, după filmul său de debut, Cursa 
(1975), i s-a impus redactorul Beno Meirovici drept co-scenarist, alături de care a 
realizat scenariul la Ediţie specială (1978). Experienţa negativă avută în urma 
acestei colaborări l-a determinat să nu mai accepte să facă filme decât pe baza 
propriilor scenarii?. 

Angajaţii caselor de filme care se pretau la asemenea practici sunt consideraţi 
vinovaţi nu doar pentru blocarea accesului în cinematografie al scriitorilor de 
valoare, ci şi pentru însuşirea ilicită a unor sume de bani, „marea majoritate a lor 
fiind corupti, afaceristi, bisnitari, etc., etc. ...”. Autorii memoriului amintesc decizia 


1. Ibidem, ff. 68-69. 
2. Interviu personal realizat cu regizorul Mircea Daneliuc, Bucureşti, aprilie 2011. 

fostului Centru Naţional al Cinematografiei de a interzice scrierea de scenarii de 
către producătorii delegaţi. Această măsură, tradusă prin îndepărtarea a zece redac- 
tori (producători delegaţi), printre care Petre Sălcudeanu, Dumitru Carabat, Petre 
Luscalov, Paul Anghel, Tudor Popescu, Dimos Bendis, Nicolae Tic sau Nicolae 
Velea, provocase „un serios reviriment în rândul scenariştilor, apărând scriitori noi, 
care au dus cu ei un suflu nou”. 

Trecerea în 1972 la sistemul caselor de filme a reactivat însă „afacerea scena- 
riilor”, cu toate că existau mai multe prevederi legale ce interziceau această practică. 
Prin Dispozitia nr. 490 din 10 iulie 1973 a Consiliului Culturii şi Educaţiei Socialiste 
se interzicea salariaţilor caselor de filme „de a fi coautori sau de a avea orice cola- 
borare remunerată a scenariile elaborate sau filmele realizate în cadrul Casei de 
filme la care sunt salariaţi”. O hotărâre a Secretariatului C.C. al P.C.R. din 24.10.1973 
întărea această normă internă şi consfințea desfiinţarea sistemului de plată a muncii 
din fondul nescriptic. Conform aceleiaşi hotărâri, începând cu data de 25 octombrie 
se interzicea „orice plată a personalului propriu pentru executare după această 
dată, de lucrări pe bază de colaborare în unitățile de radioteleviziune şi cinemato- 
grafie [subl. în original]”!. 

Rentabilitatea economică scăzută a filmelor realizate după scenarii scrise de 
producătorii delegaţi este adusă în discuţie, constituind un argument în plus pentru 
interzicerea acestei practici. În lista cu exemple negative apar semnăturile scena- 
ristice ale directorilor caselor de filme (Dumitru Fernoagă, Corneliu Leu, Eugen 
Mandric), pe lângă cele ale redactorilor angrenati în sistem (Vasilica Istrate, Beno 
Meirovici, Platon Pardău, Dumitru Solomon, Virgil Duda, Grid Modorcea, Dana 
Gavrilovici, Mihai Opriş, Constantin Stoiciu, Mircea Mohor). Până în 1979, cei 
13 producători delegaţi erau creditati pentru scrierea scenariilor a peste 40 de filme, 
majoritatea înregistrând sub media generală de 2.000.000 de spectatori, pentru 
producţiile într-o serie, şi 4.000.000 de spectatori, pentru cele în două serii. 
Exceptii făceau filmele realizate după scenariile Vasilicăi Istrate şi ale lui Mihai 
Opriş, cu precizarea că amândoi erau, de fapt, coscenarişti. Vasilica Istrate semna 
scenariile alături de regizoarea Elisabeta Bostan la filmele acesteia din urmă, în 
timp ce Mihai Opriş colabora cu Eugen Barbu la episoadele foarte populare din 
seria haiducilor. În medie, un producător delegat încasa cam 100 000 lei pentru 
fiecare film, dintre care 65.000 drepturi de bază si 35.000, drepturi de folosinta’. 

Altă problemă semnalată este cea a nepotismului. „Mediocritatea este menţinută 
şi perpetuată de unii directori de Case, care îşi promovează tot felul de neamuri şi 
prieteni fără talent, din motive credem lesne de înţeles”. Ca exemplu este dată 
situaţia planului tematic pe 1981-1982 al Casei de filme 1 în care apăreau nume ca 


1. „UM 0800, sursa Petrescu, It. Maj. Baciu, nr. 0013/16.01.1980, Notă informativă”, 
A.C.N.S.A.S., fond Informativ, dosar nr. 903, vol. I, Daneliuc Mircea, f. 70. 
2. Ibidem, ff. 71-74. 

Rodica Padiná, Stefan lures, Gh. Manole, Mihai Istratescu, Nae Popescu, Ion 
Dumbráveanu, Nicu Stan, Ilarion Ciobanu, Gheorghe Robu, Ioana Holban, Timotei 
Ursu, Anca Arion, Ada Pistiner, Draga Olteanu-Matei, Gheorghe Bunescu, Sasa 
Georgescu, Florian Avramescu, Alexa Visarion, Mihai Dimitriu, Radu Aneste- 
-Petrescu, Dumitru Furdui si Titi Popescu. O alta practicá uzitatá in cadrul caselor 
de filme era cea a ,,serviciului contra serviciu”, prin care producatorii delegati isi 
plasau scenariile la o altă casă decât la cea în care erau încadraţi. În acest sens sunt 
amintite cazul lui Constantin Stoiciu de la Casa de filme 1 cu scenarii la Casa de 
film 3 şi cazurile producătorilor, Dumitru Solomon, Dana Gavrilovici şi Grid 
Modorcea, de la Casa de filme 3 cu scenarii la Casa de filme 1. Schimburile de 
„servicii” ajungeau până la nivelul cel mai înalt al conducerii caselor de filme. 
Directorul Casei de filme 1, Ion Bucheru, a realizat filmul Buzduganul cu trei 
peceti (1977) după scenariul lui Eugen Mandric, director al Casei de filme 3, şi 
intenţiona să incredinteze regia artistică, „nu la un film, ci la două”, fratelui 
acestuia, Emil Mandric!. 

De mediocritatea producţiei cinematografice se făcea vinovată şi pregătirea 
profesională extrem de precară a unor cineaşti : regizori de film, dar şi scenografi, 
pictori de costume sau compozitori. Autorii memoriului critică modul în care 
Comisia de calificative a C.C.E.S. aproba debuturile regizorale. Este dat exemplul 
lui Cornel Todea al cărui film de debut, Adio, dragă Nela ! (1972), realizat cu un 
deviz de 3.000.000 lei, se dovedise un rebut artistic, fiind interzis de la difuzare. 
În ciuda acestui eşec, Corneliu Todea va primi ulterior regia artistică a unui alt 
film, Singur printre prieteni (1979). Un alt caz semnalat este cel al lui Paul Urzu- 
mescu, „complet străin de această meserie”, căruia i se incredintase realizarea unui 
film. Cele două exemple încălcau flagrant o dispoziţie a C.C.E.S. din 5 ianuarie 
1976 ce prevedea ca „periodic şi cel mai târziu odată la 4 ani, Comisia de calificative 
să analizeze activitatea creatorilor de film (regizori, scenografi, pictori de costume, 
etc.) si să hotărască dacă mai pot face filme sau nu”?. 

După această trecere în revistă a principalelor probleme, regizorii semnatari 
formulează o serie de cerinţe concrete cu scopul „eradicării totale a imposturii, 
şarlatanismului, afacerismului, corupţiei, spiritului de căpătuială, şi a celorlalte 
racile ale cinematografiei noastre” : 


1) eliberarea din actualele funcţii a directorilor caselor de filme (cu excepţia lui 
Dumitru Fernoagă, directorul Casei de filme 5) ; 

2) interzicerea lansării în producţie a oricărui scenariu scris de vreun producător 
delegat, „fie pe numele său, fie deghizat” ; 

3) atragerea scriitorilor valoroşi spre scenaristica de film ; 


1. Ibidem, ff. 74-75. 
2. Ibidem, f. 75. 

4) analizarea de către Comisia de calificative a C.C.E.S. a activităţii celor angajaţi 
în producţia de filme (regizori, scenografi, pictori de costume etc.). În funcţie 
de rezultatele obţinute, autorii memoriului cer să se decidă suspendarea pe timp 
limitat sau chiar concedierea cadrelor incompetente!. 


Întâlnirea cu Dumitru Popescu din 7 octombrie 1980 


Memoriul adresat lui Ilie Rădulescu nu dă rezultatele scontate, astfel încât gruparea 
„Daneliuc” se hotărăşte să se adreseze direct conducerii supreme de Partid, solici- 
tând o întrevedere. Strategia era luată în considerare de ceva vreme de către cineastii 
nemulţumiţi. Încă din septembrie 1979, sursa „Ady”, un informator al Securităţii, 
avertiza că în ultimele luni unii membri ai A.C.I.N., precum Mircea Daneliuc, 
Alexandru Tatos sau Iulian Mihu, insistau în şedinţele asociaţiei sau în discuţiile 
particulare ca profesioniştii cineaşti să nu se mai adreseze altui nivel de conducere 
în afară de secretarul general al partidului. Şi asta pentru că, pretextează ei, „e o 
prostie să mai credem că poate ieşi ceva din şedinţe sau din întâlniri cu alte cadre 
de conducere”?. O altă sursă, „R. Tudor”, informează aparatul de Securitate câteva 
luni mai târziu de decizia unei delegaţii de cineasti de a merge în audienţă la 
Nicolae Ceauşescu. 


Tonul îl dau regizorii, cea mai mare parte dintre aceştia, mai ales cei tineri, indemnind 
[subl. cu roşu în original] pe față la rezistență fata de îndrumări, la neacceptarea 
economiilor la prețul de cost, la desconsiderarea disciplinei de muncă, pe motivul că ei 
sînt „creatori ” şi nu funcţionari. În concluzie, regizori ca Daneliuc, Mihu Iulian, Malvina 
Urşianu, Al. Tatos, Dan Pita [numele regizorilor sunt subliniate cu roşu in original] se 
gîndesc intens la realizarea ideii de a cere o audiență colectivă la secretarul general al 
Partidului [sublinieri cu creionul în original]. 


Deşi cererea era adresată lui Nicolae Ceausescu, delegaţia cineastilor a fost pri- 
mită de Dumitru Popescu, secretarul C.C. al P.C.R. Întâlnirea a avut loc pe 7 octom- 
brie 1980 la sediul Comitetului Central. Din partea cineaştilor nemulţumiţi, alături 
de nucleul dur format din Daneliuc, Tatos şi Gulea, îi găsim pe Adrian Petringenaru, 
Mircea Moldovan, Dinu Tănase, Timotei Ursu şi Mircea Veroiu, dar şi pe veteranii 
Lucian Bratu şi Dinu Cocea“. De data aceasta, paleta problemelor ridicate este 
mult mai largă şi mai atent structurată : 


. Ibidem, f. 76. 

»Notá din 29.09.1979 a sursei «ADY»”, ibidem, f. 35v. 

»Inf. Radu Tudor, nr. 0014/08.03.80”, ibidem, f. 92. 

„Notă cu principalele probleame ridicate şi propunerile făcute de regizorii de film la întâl- 
nirea de la C.C. al P.C.R.”, Arhivele Naţionale Istorice Centrale (în continuare A.N.I.C.), 
fond C.C. al P.C.R. - Secţia Propagandă si Agitatie, dosar nr. 32/1980, f. 1. 

. In primul rand, cineastii atrag atentia asupra unui punct nevralgic al cinemato- 


grafiei ceausiste, cel al filmelor de actualitate. Desi teoretic reprezenta prioritatea 
zero a regimului in privinta productiei de filme, putini regizori erau tentati de 
aceasta directie ce necesita o atentie sporitá. În consecinţă, se făceau filme 
„uşoare”, schematice, fără „probleme”, „fără o suficientă eficienţă socială, poli- 
tică şi educativă”. Se cerea implicarea mai activă a „creatorilor” în elaborarea 
planurilor orientative şi în stabilirea prioritatilor, dar şi organizarea periodică 
de concursuri de scenarii. În acest sens, cineastii solicită o mai mare respon- 
sabilizare a factorilor de decizie implicaţi în selectarea şi aprobarea scenariilor. 


. O altă problemă ridicată este cea a sistemului de avizare a decupajelor regizorale 


şi a filmelor care urmau să fie difuzate - în principal luarea deciziilor la niveluri 
superioare, ceea ce îi degreva pe producători de această responsabilitate. Cineastii 
cer simplificarea sistemului de decizie în realizarea filmului „prin desfiinţarea 
verigilor intermediare şi paralele, prin reducerea termenului de avizare a decu- 
pajelor la maximum două luni şi stabilirea unor termene de 2-3 săptămâni după 
terminarea filmului pentru aprobarea difuzării”. Descentralizarea propusă urma 
să fie realizată prin creşterea rolului caselor de filme, în ale căror consilii de 
conducere trebuiau să fie cooptați specialişti (regizori, scenaristi, etc.), şi prin 
numirea unui vicepreşedinte C.C.E.S. care să se ocupe exclusiv de problemele 
cinematografiei. 


. Pentru atingerea pragului de 50-60 de filme pe an cerut de secretarul general, 


cineaştii fac o serie de propuneri de rentabilizare financiară. Între acestea, un 
nou sistem de prestări servicii şi coproductii cu cinematografiile occidentale, 
care putea aduce valuta forte necesară pentru dotarea cu tehnică performantă. 
Se face propunerea ca superproductiilor costisitoare din seria „epopeii nationale 
cinematografice” să treacă de la bugetul Centralei „Româniafilm”, la cel al 
C.C.E.S. sau la cel al statului. 


. În privinţa problemelor legate de producţie, se atrage atenţia asupra cheltuielilor 


disproportionate cauzate de birocratism. Soluţiile formulate vizau mutarea unor 
secţii ale Centrului de Productii Cinematografice (in special a celor care se 
ocupau de postsincronul filmelor) de la Buftea la Bucureşti, în spaţii de pro- 
ductie amenajate pe cheltuiala A.C.I.N., precum şi redistribuirea judicioasă a 
personalului administrativ în producţia de filme. 


. Este criticat sistemul deficitar de plată al celor implicaţi în realizarea de filme, 


inclusiv cel al retribuirii actorilor pensionari. Se fac propuneri de retribuire în 
funcţie de calitatea şi complexitatea filmelor realizate şi de uniformizare siste- 
mului de salarizare pe bază de contract a membrilor echipelor de filmare. Este 
reiterată o idee mai veche, aceea de a se constitui un corp de actori la dispoziţia 
cinematografiei. 


. Cineaştii semnează problema difuzării filmelor pe pieţele internationale, cauzată 


şi de neparticiparea la festivalurile mari de filme din Occident. În acest sens, 

se solicită permisiunea pentru stabilirea de contacte nemijlocite cu cinematogra- 
fiile importante şi organizarea unui festival naţional bienal al filmului artistic, 
cu participare internaţională. 

7. În scopul relansării activităţii A.C.I.N., se solicită transformarea ei în uniune 
de creaţie şi organizarea conferinţei A.C.I.N. (din 1974, nu mai avusese loc 
nici una). Alte propuneri pentru dinamizarea sectorului producţiei de filme 
vizează elaborarea unei noi legi a cinematografiei şi înfiinţarea a încă două case 
de filme (una pentru filmul de cinema şi alta pentru cel de televiziune)!. 


Conform unei note informative extrase din dosarul de Securitate al regizorului 
Alexandru Tatos, Dumitru Popescu considera indreptatite solicitările delegaţiei, 
„apreciind că ele au menirea să contribuie la progresul artei cinematografice, 
declarând că le va înainta conducerii statului şi partidului”?. În perioada următoare 
se face o selecţie între propunerile ce pot fi soluționate de Secţia Propagandă si 
cele ce tin de competenţa C.C.E.S. La 29 noiembrie 1980 se convoacă o şedinţă 
de lucru la C.C.E.S. cu regizorii, directorii caselor de filme şi alte cadre, pentru 
a se discuta problemele semnalate. Ulterior, alte discuţii separate demonstrează 
existenţa în cinematografie a mai multor grupări. 

În primul rând, gruparea ,reactionarilor”, din care făceau parte Ion Popescu- 
-Gopo, Elisabeta Bostan, Sergiu Nicolaescu, Gheorghe Vitanidis, Petre Sălcudeanu 
sau Constantin Pivniceru, se întâlneşte cu conducerea C.C.E.S. în decembrie 1980. 
În interviul pe care mi l-a acordat, Stere Gulea pune atitudinea acestui grup vizavi 
de problemele semnalate pe seama conservării poziţiei lor privilegiate în interiorul 
sistemului cinematografic. 


Au fost după aceea tot felul de întâlniri la nivel mai jos, la minister. Au fost în perioada 
aia de după această întâlnire, pentru că Dumitru Popescu i-a chemat pe aceştia şi le-a 
spus ce să facă. Desigur că se temeau de o anumită extindere sau persuasiune a acestui 
grup [grupul Daneliuc - n.n.]. Dar au existat cozile de topor imediat. Deci oameni care 
beneficiau tot timpul. [...] Unul dintre oamenii care carotau aşa aceste lucruri era 
Nicolaescu. El era secretar de partid la A.C.I.N. Popescu-Gopo era preşedinte, dar el 
era un om slab, care nu vroia să-şi piardă o anumită poziţie. În momentul în care 
accedeau la o anumită poziţie socială începeau să pună batista pe țambal, se derobau. 
Dar Nicolaescu era activ. Poţi să zici că lui Gopo îi era frică, era laş, dar Nicolaescu 
nu era laş, dimpotrivă, era coadă de topor. Mi-aduc bine aminte şi de un altul, sunt 
oameni care nu mai trăiesc, iti pare rău într-un fel, dar era şi Francisc Munteanu. Erau 
oameni care beneficiaseră de tot felul de privilegii ale sistemului. Francisc Munteanu 
nu era un tampit. Era un om deştept. El ştia că devenise cinic, multi dintre ei deveniseră 
cinici. Care făcuseră tot felul de prostioare ca să pape banii şi aveau un cinism care le 


1. Ibidem, ff. 1-3. 
„Secţia a IV-a, Notă referitoare la memoriul din 1980 şi vizita regizorilor la Dumitru 
Popescu”, A.C.N.S.A.S., fond SIE, dosar nr. 45898, vol. II, f. 25v. 

dădea această forma de manifestare în care nu credeau: „Hai bai, lasă-i si pe ăştia, fac 


şi ei pe grozavii, or să vină ei la strungă, îi pun ăştia pe linia care trebuie”!. 


Era apoi, gruparea „moderaţilor”, constituită, printre alţii, din regizorii Malvina 
Ursianu, Dan Pita, lulian Mihu. Desi în anumite momente au sprijinit demersurile 
cineaştilor nemulţumiţi, ei au preferat să se ţină deoparte şi să nu se implice direct 
în conflictul iscat. 

În sfârşit, gruparea „radicalilor” din jurul lui Mircea Daneliuc şi Stere Gulea, 
care e convocată ultima la discuţii. Conform raportului întocmit de Securitate pe 
baza informaţiilor oferite de Tatos, discuţiile se dovedesc sterile. Propunerile cineaş- 
tilor nemulţumiţi se lovesc de inertiile birocratice, „în realitate neschimbandu-se 
nimic şi dimpotrivă sistemul s-a anchilozat şi mai mult, apărînd şi alte trepte 
intermediare, inmultindu-se mijloacele de birocratizare a cinematografiei, care 
împiedică saltul calitativ”?. 

Gruparea „Daneliuc” redactează un nou memoriu adresat conducerii de partid 
în mai 1981. Potrivit raportului de Securitate mai sus menţionat, autorii memoriului 
considerau că între ei şi conducerea politică „s-a interpus din nou acelaşi aparat 
functionáresc şi în consecinţă încearcă prin toate mijloacele să evite un contact 
direct al cineastilor cu conducerea statului si partidului”*. Dintr-o conversaţie tele- 
fonică interceptată de Securitate reiese că la redactarea memoriului contribuiseră 
Daneliuc, Gulea şi un alt coleg, probabil Tatos. În linii mari, memoriul denunţă 
sistemul învechit din cinematografie, care face ca multe scenarii de calitate să fie 
blocate în faza de proiect. Secţia Propagandă este considerată principala vinovată 
de această stare de fapt, prin dreptul de veto pe care-l avea în aprobarea scenariilor. 
„Orice scenariu poate fi practic blocat printr-un singur referat nesemnat al secţiei 
de propagandă, care astfel rivalizează toate celelalte comisii de specialitate care au 
discutat scenariul la diferite momente”. Se cere respectarea promisiunii din partea 
lui Ilie Rădulescu de a limita puterea de decizie a Secţiei Propagandă la cea a unui 
simplu vot consultativ. Daneliuc afirma că memoriul „trebuie să facă în aşa fel, 
încât să pună problema în mod politic”. Se menţionează în acest sens şi o frază-cheie 
din memoriu, care punea accentul pe răspunderea sporită a specialiştilor în producţia 
cinematografică, în detrimentul culturnicilor regimului. „Argumentele atunci când 
ele există nu sunt totdeauna de natură ideologică, noi cerând în repetate rânduri ca 
cei care răspund de cinematografie să fie oameni de specialitate, chiar dacă sunt 


imputerniciti pe linie ideologicá”*. 


1. Interviu personal realizat cu regizorul Stere Gulea, Bucuresti, mai 2011. 
. „Secţia a IV-a, Notă referitoare la memoriul din 1980 şi vizita regizorilor la Dumitru 
Popescu”, A.C.N.S.A.S., fond SIE, dosar nr. 45898, vol. II, f. 25v. 
Ibidem. 
4. „Convorbire telefonică Daneliuc-Gulea, 13.V.1981, MD: 0800/12”, A.C.N.S.A.S., fond 
Informativ, dosar nr. 904, vol. II, ff. 187-189. 

Scrisoarea îi este înmânată lui Ilie Rădulescu la începutul lui iunie de către 


Daneliuc şi Gulea. Într-o audienţă din 6 iunie, Ion Popescu-Gopo, preşedintele 
A.C.I.N., se delimitează de semnatarii memoriului!. Pe lângă Mircea Daneliuc, 
Stere Gulea, Alexandru Tatos, Mircea Moldovan, Adrian Petringenaru, Dinu Tănase, 
Timotei Ursu, Lucian Bratu, care participaseră la întâlnirea cu Dumitru Popescu, 
printre semnatari apar şi Andrei Blaier, Doru Năstase şi Alexa Visarion?. 


Soluţiile la revendicările cineaştilor, formulate atât în cadrul întâlnirii cu Dumitru 


Popescu din 7 octombrie, cât şi în discuţiile ulterioare, sunt cuprinse într-un raport 
al Secţiei Propagandă semnat de Ilie Rădulescu, la puţin timp de la primirea 
memoriului grupării „Daneliuc”. 


1. 


În privinţa reducerii timpului de aprobare a scenariilor, a sistemului de aprobare 
a acestora şi a reducerii termenelor de realizare şi producţie de filme, raportul 
face referire la adoptarea unui întreg set de măsuri legislative ce urmărea să 
reglementeze activitatea din domeniul cinematografiei: Dispozitia C.C.E.S. 
privind unele norme şi regulamente de lucru în producţiile de filme, Regulamentul 
de organizare şi funcţionare a caselor de filme, Regulamentul privind organizarea 
şi funcţionarea echipelor de filmare, Regulamentul privind condiţiile ce trebuiesc 
îndeplinite de cei care realizează prima oară filme artistice, Dispoziţia privind 
acordul global în filmele artistice, Regulamentul privind organizarea şi functio- 
narea Comisiei de acordare a calificativelor la filmele artistice. Cererea inclusă 
în memoriul redactat de Daneliuc şi Gulea ca scenariile să fie văzute doar de 
casa de filme, fără să mai fie necesară aprobarea Secţiei Propagandă, este res- 
pinsá?. Semnătura pentru intrarea în producţie a filmului este acordată de vice- 
preşedintele de resort al C.C.E.S. 


. In urma criticilor activităţii caselor de film, au fost înlocuiţi din funcţii Eugen 


Mandric (directorul Casei de filme 3), Corneliu Leu (directorul Casei de filme 4) 
şi Ion Bucheru (directorul Casei de filme 1). Leu era acuzat într-un dosar de 
corupţie, în timp ce ceilalţi doi se făceau vinovaţi de favoritism. Singurul care 
scapă este şi cel mai vechi dintre toţi: Dumitru Fernoagá, de la Casa de filme 5. 
Tot cu această ocazie, sunt concediate şi alte cadre „necorespunzătoare” de la 
casele de filme. În privinţa cererii ca regizorii şi scenariştii să fie implicaţi în 
mod direct în activitatea de producţie, raportul preciza că s-a luat măsura 
epurării consiliilor de conducere ale caselor de filme. Pe locurile rămase libere 
au fost aduşi regizori şi scenarişti, dar şi activişti de la C.C.E.S. 


. „Raport cu privire la soluţionarea propunerilor formulate de unii regizori de filme cu prilejul 


audienței de la C.C. al P.C.R. din data 7 octombrie 1980”, A.N.I.C., fond C.C. al P.C.R. - 
Secţia Propagandă şi Agitatie, dosar nr. 32/1980, f. 7. 


. „Anexa 2”, ibidem, f. 13. 
. În 1980, Secţia Propagandă analizase 58 de scenarii, iar în primele cinci luni ale anului 


1981, 13 scenarii. 

. Pentru problema scenariilor, raportul amintea cá s-a organizat un concurs la 


care au participat 260 de scenarii, in majoritatea slabe. Sunt retinute doar 35 
dintre ele. 


. Cererea ca planul tematic sá fie in sarcina caselor de filme a fost respinsá. 


Elaborarea planurilor urma sá se facá in continuare de cátre C.C.E.S. pe baza 
propunerilor caselor de filme şi in urma consultării cu A.C.I.N. Proiectul de 
plan se analizeazá in Comisia de cinematografie a C.C.E.S., trece apoi prin 
plenara C.C.E.S., pentru ca ín final sá fie discutat de Biroul Comisiei ideologice 
a C.C. al P.C.R. 


. In privinta bazei materiale, se preciza cá erau in derulare mai multe másuri, 


printre care construirea unei noi instalatii de prelucrare a peliculei la Buftea si 
procurarea de aparaturá pentru sincronizarea filmelor. Raportul atrage atentia 
asupra altor deficiente existente in sistem, si anume nefolosirea rentabilá a 
platourilor de la Buftea, insuficienta mijloacelor de transport pentru echipele 
de filmare, gradul ridicat de uzurá a aparaturii de filmare sau neregulile sesizate 
in programul intrarii in productie a filmelor. 


. Cu privire la organizarea şi activitatea Centralei , Romániafilm”, se lua în calcul 


reducerea a cel puţin 400 de posturi (12%), dintr-un total de 2.557. 


. Raportul oferă date despre situaţia regizorilor angrenati în producţia de filme 


artistice. La acea dată erau 59 de regizori, dintre care 37 exclusiv pe bază de 
contract şi 22 care funcționau pe lângă diferite instituţii (|.A.T.C., Televiziune, 
teatre, Studioul „Al. Sahia”). Producţia de filme (30-32/an) făcea imposibilă 
angajarea lor simultană. Se atrage atenţia asupra faptului că toţi semnatarii 
memoriului realizaseră cel puţin un film în intervalul 1978-1980, Daneliuc fiind 
în capul listei, cu trei producţii. În afara lui Timotei Ursu, ceilalţi regizori aveau 
în 1981 câte un film în producţie. Ce doi initiatori ai memoriului, Daneliuc şi 
Gulea, aveau scenarii în discuţie la C.C.E.S. La protestele lor privind neac- 
ceptarea scenariilor în forma propusă, se făcea precizarea că textele prezentau 
o „viziune deformată asupra realităţii actuale”’. 


O altă problemă semnalată de cineasti privea coproductiile şi prestările de 


servicii. O notă dintr-o anexă la raport menţionează că pentru anul 1981 se prestau 
servicii pentru Franţa? şi erau în curs de realizare trei filme în colaborare cu 
U.R.S.S. Pentru 1982 se aflau în studiu alte propuneri de colaborare cu Franţa 
şi S.U.A. În acelaşi timp, se respingeau propunerile privind înfiinţarea a încă 
două case de film, cele patru fiind considerate suficiente, precum şi cererea ca 


1. 


„Raport cu privire la soluţionarea propunerilor formulate de unii regizori de filme cu prilejul 
audienței de la C.C. al P.C.R. din data 7 octombrie 1980”, A.N.I.C., fond C.C. al P.C.R. - 
Secția Propagandă si Agitatie, dosar nr. 32/1980, ff. 4-7. 

Se făcea referire la Wilhelm Cuceritorul, o producţie istorică realizată în tandem de regizorii 
Gilles Grangier şi Sergiu Nicolaescu. 

superproductiile istorice din genul „epopeii” să nu mai fie realizate din bugetul 
Centralei „Româniafilm”!. 

Mişcarea contestarilor din cinematografie provoacă decidentilor politici o îngri- 
jorare sporită. La mai puţin de două luni de la raport, o notă din filele dosarului 
de Securitate al lui Daneliuc dovedea intenţia de a se continua măsurile de destrămare 
a anturajului lui „Danton” format din Tatos, Gulea, Francisc Munteanu, Iulian 
Mihu, Malvina Urşianu, Andrei Blaier, Manole Marcus, prin contactarea directă 
a lui T. Alexandru, „lăsînd impresia că este informatorul nostru”?. În scurt timp, 
organele de Securitate constată o schimbare de atitudine, „în bine”, a tumultosului 
„Danton”. Sursa „H.R. Petrescu” dirijată pe lângă regizor, apreciază că „toată 
această schimbare în bine a lui Daneliuc, poate fi pusă şi în seama noastră, căci, 
după cum se ştie, l-am urmărit îndeaproape, am avut dese convorbiri cu el pe toate 
temele care-l interesau s.a.m.d.”. La întâlnirea cu Ilie Rădulescu din decembrie 
1980, regizorul nu mai ridică nicio problemă de ordin revendicativ, aşa cum obis- 
nuise în ultima perioadă. „El a dovedit astfel, că nu mai se erijează în lider al 
regizorilor, ci îşi vede doar de problemele lui, ceea ce trebuie să ne bucure”. Noii 
lideri indicaţi de informator sunt Stere Gulea şi Alexandru Tatos, prezentaţi ca 
principalii exponenti ai punctelor de vedere referitoare la „bunul mers al cinema- 
tografiei”5. 

Îmblânzirea „obiectivului” era doar aparentă, dovedindu-se curând a fi o stra- 
tegie a lui Daneliuc de a înşela vigilenta ochiului scrutător al Securităţii. 


Scrisorile deschise 


În cinematografiile structurate după modelul stalinist al hipercentralismului, în care 
deciziile sunt luate exclusiv pe filieră politică, singura metodă a cineaştilor de a-şi 
face auzite cererile era redactarea de scrisori individuale sau colective, transmise 
apoi conducerii de stat sau de partid. În cazul cinematografiei staliniste cineaştii 
recurgeau deseori la această metodă, adresând-se în scris guvernului sovietic (lui 
Molotov) sau direct secretarului general (Stalin). Regizorul Dovjenko este unul 
dintre naivii politici care au căzut în capcana convingerii că dictatorul comunist 
era inocent, că nu ar fi fost corect informat de realităţile universului totalitar ; în 


1. „Anexa 2”, A.N.I.C., Fond C.C. al P.C.R. - Secţia Propagandă şi Agitaţie, dosar nr. 
32/1980, ff. 10-12. 

2. „Ministerul de Interne, IMB - Securitate - 123/BP, Nota analiza în D.U.I. Danton [25.08.1980]”, 
A.C.N.S.A.S., fond Informativ, dosar nr. 903, vol. I, Daneliuc Mircea (217518), f. 116. 
Cel în discuţie era chiar regizorul Alexandru Tatos, care va fi racolat de Securitate ulterior, 
primind numele informativ „Grecu”. 

3. „UM 0800, Sursa: «H.R. Petrescu», Notă, 8 decembrie 1980”, ibidem, ff. 126-126v. 

consecinţă, i-a trimis lui Stalin in mod repetat astfel de scrisori, informându-l 
despre problemele din cinematografia sovietica’. 

Confruntati cu imixtiunea din ce în ce mai agresivă a politicului, cineastii 
români renunţă treptat la iluzia unei schimbări din interiorul sistemului cinema- 
tografic şi adoptă o strategie mult mai activă, căutând să stabilească un dialog direct 
cu conducerea partidului, inclusiv prin intermediul acestor scrisori deschise. În 
interviul pe care ni l-a acordat, Mircea Daneliuc ne-a explicat raţiunea acestei schim- 
bări de tactică. 


Smecheria era ca să-i scrii lui Ceauşescu în numele declaraţiei lui că la noi în ţară nu 
există cenzură, ceea ce era o minciună la fel de mare ca şi cum au mărit ăştia pensiile 
la pensionari sau la profesori. Deci te legai de faptul că el a declarat public că nu există 
cenzură, artiştii singuri au grijă ca lucrurile să nu fie deplasate şi începeai să-i pârăşti 
pe ăia de sub ei: uite ce mi-a făcut Dulea [Mihai Dulea, vicepreşedinte C.C.E.S. - 
n.n.], uite ce mi-a facut Popescu. Si făceai o listă pe care trebuia sá o semnezi cu 
minim cinci oameni. Unii semnau, îşi negau semnătura, trebuia să o iei de la capăt ca 
să o poţi şterge. Şi am făcut la lucruri d-astea, le făceam şi cu ştirea Securităţii. Chemam 
pentru semnare indivizi pe care-i ştiam clar informatori ai Securităţii. Făceam totul ca 
să se ştie, să răsufle, că ce ne interesa pe noi: să intre în panică şi Enache [Petru 
Enache, şef al Secţiei Propaganda — n.n.] şi Dulea că o să afle tovarăşul Ceausescu, sá 
rezolvăm noi acum. Asta era singura chestie care rezulta de aici. Că nu se băga 
Ceauşescu în chestia asta. Nici nu ajungea până la el scrisoarea. Chiar şi când i-am 
cerut o întrevedere ne-a primit Popescu, şi nu Ceauşescu. Deci am făcut vreo patru, 
cinci epistole din astea. Când se îngroşa gluma, erau mai multe filme oprite, ne adunam 
câţiva, cu tot riscul de a fi trádati si...?. 


Un astfel de moment a fost prilejuit de intálnirea din 23 septembrie 1982 de la 
sediul A.C.I.N. dintre membrii sectiei de regie de film si Traian Stefánescu, 
prim-vicepresedinte al C.C.E.S. De data aceasta, aláturi de Mircea Daneliuc, Stere 
Gulea sau Dan Pita, din grup fac parte si liderul moral al acestora, Lucian Pintilie. 
Tema principala a intalnirii se anunta a fi una politica, si anume modalitatea in care 
se reflectá ultimele documente de partid in activitatea cineastilor. Dupá cum se 
afirmă într-o notă a Securităţii, cineastii contestatari „au dorit sá dea o altă turnură 
intilnirii, schimbind-o dintr-un moment de audiere de către conducerea C.C.E.S. 
a unor nemulțumiri profesionale şi personale pe care le aveau”?. 

În scrisoarea prezentată de Pintilie înainte de începerea şedinţei este denuntata 
cenzura draconică operată prin intermediul conducerii caselor de filme ce le impu- 
nea regizorilor tăierea de la montaj a unor replici şi secvenţe de film interpretabile. 


1. Jamie Miller, op. cit., p. 116. 
. Interviu personal realizat cu regizorul Mircea Daneliuc, in aprilie 2011. 
3. „Notă asupra întâlnirii din 23.09.1982 de la sediul A.C.I.N. dintre membrii secţiei regie 
film şi Traian Ştefănescu, prim-vicepresedinte al C.C.E.S.”, A.C.N.S.A.S., fond Informativ, 
dosar nr. 903, vol. I, Daneliuc Mircea (217518), ff. 157-158. 

Cineaştii considerau că în toate situaţiile aceste scene şi replici erau benigne şi 
oferă ca exemple ultimele filme ale lui Lucian Pintilie (D'ale Carnavalului), Stere 
Gulea (Ochi de urs) şi Dan Pita (Concurs). Primele două filme erau în acel moment 
oprite de la difuzare din aceste motive. Scrisoarea a fost înmânată de Pintilie lui 
Andrei Blaier, preşedintele secţiei de regie a A.C.I.N., căruia i s-a solicitat citirea 
ei în şedinţă, întrucât se ştia că urma să participe şi I.T. Ştefănescu. Aparatul de 
Securitate considera că „prin acest procedeu cei în cauză intenționau să creeze o 
opinie de masă în rîndul regizorilor, determinîndu-i pe aceştia să-şi spună punctul 
de vedere”. În consecință, prin intermediul informatorilor din rândul grupului 
conducerea C.C.E.S. este anunţată pentru a lua măsurile „corespunzătoare şi ani- 
hilării intentiilor ce le aveau”, iar planul protestatarilor este dejucat. Ofiţerul de 
Securitate notează la final că „şedinţa s-a desfăşurat conform subiectului propus 
fără aspecte deosebite, cu excepţia luărilor de cuvînt ale regizorilor Stere Gulea şi 
Dan Pita, care au insistat asupra problemelor legate de modificările ce le-au fost 
solicitate de conducerea C.C.E.S. şi casele de film asupra filmelor ce le au în lucru”!. 

Stere Gulea mi-a mărturisit că cel care a cedat presiunilor a fost Andrei Blaier, 
care, după cum am văzut, fusese unul dintre semnatarii memoriului adresat lui Ilie 
Rădulescu în 1981. Temându-se de scandalul pe care Pintilie l-ar fi provocat, Blaier 
a ţinut scrisoarea şi nu a permis prezentarea ei în cadrul întâlnirii?. 

Trădarea care putea oricând să vină din partea colegilor este amintită şi de 
Mircea Daneliuc în volumul său memorialistic, Pisica ruptă. La o întâlnire ulterioară 
cu Mihai Dulea (succesorul lui I.T. Ştefănescu) tot la sediul A.C.I.N., se aştepta 
o discuţie aprinsă pe marginea unui memoriu privind problemele din cinematografie. 
Daneliuc mărturiseşte că se străduise câteva luni împreună cu Gulea şi Tatos pentru 
a redacta memoriul, a obţine semnături din partea colegilor de breaslă şi a-i aduna 
la un loc pe cineasti (pe lângă grupul celor trei sunt nominalizați Andrei Blaier, 
Dan Pita şi Sergiu Nicolaescu) şi pe vicepreşedintele C.C.E.S. Cel care trădează 
este de data aceasta Dan Pita. Regizorul Falezelor de nisip i-a ridicat mingea la 
fileu lui Dulea şi, „periindu-l” în privinţa capacităţii de sacrificiu pentru problemele 
culturii, omoară discuţia. Daneliuc explică trădarea lui Pita prin faptul că acesta 
din urmă avea un scenariu în aşteptare?. Au fost însă şi cazuri în care orgoliul 
personal a impietat asupra acţiunilor grupului. Tot Daneliuc povesteşte episodul 
scrisorii de protest împotriva cenzurii din cultură, pe care o semnează alături de 
Tatos, Petringenaru şi „Papacioc” (probabil Gulea). Pintilie refuză să se alăture 
demersului, nedorind să apară pe aceeaşi listă cu Petringenaru pe care-l considera 
un regizor mediocru”. 


. Ibidem, f. 158. 

. Interviu personal cu regizorul Stere Gulea, Bucureşti, mai 2011. 

. Mircea Daneliuc, Pisica ruptă, Editura Univers, Bucuresti, 1997, pp. 68-69. 
. Ibidem, p. 230. 

În contextul scandalului provocat de oprirea de la difuzare a lui Glissando, 
Daneliuc redactează alte scrisori deschise către conducerea partidului. Conform 
unei note din dosarul de Securitate al lui Daneliuc, acesta se întâlneşte la începutul 
anului 1983 cu Adrian Petringenaru pentru a discuta pe marginea cenzurii exercitate 
de aparatul ideologic asupra filmelor lor şi ale altor regizori : tăierea unor secvenţe 
din filme, nedifuzarea altora etc. Daneliuc îşi exprimă indignarea în privinţa „con- 
ditiilor improprii pe care le creează persoane ca Ştefănescu, Enache si alti factori 
de răspundere din conducerea A.C.I.N.”. Cei doi convin să redacteze un raport 
către Nicolae Ceauşescu prin care să se solicite o audienţă. În filele dosarului este 
transcris conţinutul acestui raport. 


În toamna anului 1980 am fost primiţi de către tov. D. Popescu, din înalta dumneavoastră 
împuternicire [...] [şi la care au mai participat S. Gâdea şi E. Sonea]. Tov. Secretar al 
C.C. ne-a transmis din partea d-voastră personal, indicatia de a supune discuţiei pro- 
blemele importante acumulate şi nerezolvate în domeniul cinematografiei, urmând ca 
cele ce nu vor putea fi rezolvate la nivelul conducerii, să le putem înfăţişa direct in 
audiența pe care am solicitat-o. În concluzia întâlnirii, tov. Ministru Popescu a stabilit 
un termen de cca 3 luni pentru soluţionarea problemelor ridicate de cineasti. 


Se arată că trecuseră doi ani de atunci, dar „această analiză nu a mai avut loc cu 
toate revenirile verbale şi scrise cu care ne-am adresat în mai multe rânduri. Situaţia 
s-a agravat şi mai mult acest timp atât în ceea priveşte calitatea artistică şi educativă 
a filmelor, ca şi nevalorificarea potenţialului uman şi tehnic existent. În momentul 
de faţă şi alţi regizori de film consideră că nu există nici o altă cale de soluţionare 
a problemelor acumulate în cinematografie, decât înalta d-voastră audienţă”. Daneliuc 
propune ca raportul să fie semnat de regizorii Dinu Tănase, Mircea Moldovan, 
Doru Năstase, Dan Pita, Sergiu Nicolaescu, Lucian Pintilie, Constantin Vaeni, 
Iulian Mihu, Malvina Ursianu, Mircea Drăgan şi Lucian Bratu şi să fie depus „şi 
la C.C. şi la un birou de primire a sesizărilor de la populaţie existent lângă 
ambasada Poloniei”. 

În anul următor, după întoarcerea dintr-o călătorie în S.U.A., Mircea Daneliuc 
redactează o nouă scrisoare semnată de regizorii Constantin Vaeni, Alexandru 
Tatos, Stere Gulea. Grupul solicita „o întîlnire a creatorilor din cinematografie cu 
secretarul general al P.C.R., tovarăşul Nicolae Ceauşescu”, pentru a-şi exprima 
nemulţumirile privitoare la îngrădirea libertăţii de expresie artistică din cinemato- 
grafia românească. Într-o notă „Strict Secret” de la dosar se menţionează propunerea 
lui Daneliuc de a se adresa postului de radio „Europa Liberă”, în cazul în care nu 
erau primiţi de şeful statului?. 


1. „24.02.1983 - relatare a întâlnirii între Daneliuc si Petringenaru”, A.C.N.S.A.S., fond 
Informativ, dosar nr. 904, vol. II, ff. 199-199v. 

2. „Notă, 100/0047578 din 29 septembrie 1984, Strict Secret”, A.C.N.S.A.S., fond Informativ, 
dosar nr. I 000904, f. 10. 


DISIDENTA ÎN CINEMATOGRAFIA CEAUSISTA. GRUPAREA „MIRCEA DANELIUC” 233 


Nici unul din aceste demersuri nu a avut succes, iar gruparea „Daneliuc” nu 
se va întâlni niciodată cu dictatorul comunist. Intervenţia brutală din partea lui 
Ceauşescu, prin enuntarea tezelor de la Mangalia în august 1983, curmă brusc 
tendinţa reformistă. Pretextul, oferit de benignul film Faleze de nisip al lui Dan 
Pita, provoacă o reacţie in lanţ în industria cinematografică ceauşistă. Începea o 
nouă perioadă de îngheţ ideologic, din care cinematografia va ieşi abia după prábu- 
sirea violentă a regimului. Rezistența disperată opusă de Daneliuc regimului pentru 
filmul Glissando se soldează cu o victorie à la Pyrrhus. Filmul trece după aproape 
doi ani de conflict deschis, însă Mircea Daneliuc, hărțuit neîncetat de Securitate, 
la limita puterilor, rămâne singur. Potrivit unei note din august 1985, Mircea 
Daneliuc era considerat în continuare capabil „să sávirseascá acțiuni neavenite”, 
fiind „stimulat în activitățile sale necorespunzătoare de către regizorul Lucian 
Pintilie, element care se situează pe o poziție similară”. 

Rezistenţa nu va mai fi de acum înainte una colectivă, gruparea „Daneliuc” 
dizolvându-se treptat. Lipsa de coeziune a membrilor săi, trădările unora dintre ei 
sau măsurile luate de Securitate constituie câțiva factori care explică acest proces. 
Însă pentru câțiva ani, inchegarea unei mişcări reformiste la nivelul corpului cineas- 
tilor a permis realizarea unor producţii cinematografice ieşite din rigidele scheme 
propagandistice. Printr-o strategie activă, de luări de poziţie în cadrul A.C.I.N., 
de memorii repetate adresate conducerii de Partid si de Stat, de întâlniri cu respon- 
sabilii politici din domeniul cinematografiei, s-a creat o bresá în sistemul unilateral 
care a condus la „miracolul” de la începutul anilor ’80. 


1. „Notă 1 VII 1985”, ibidem, f. 25v. 


Beatrice Scutaru 


Mobilizarea asociativă franceză în favoarea unei 
Românii în criză (anii '80 şi '90) 


A la fin des années 1980, Nicolae Ceausescu, autrefois interlocuteur privilégié des Occi- 
dentaux, initie un projet de destruction massive des villages roumains. Projet de longue 
date, la systématisation prévoit la disparition de 7.000-8.000 villages sur les 13.000 existant 
en Roumanie. Expression de la volonté de l’État totalitaire d’avoir un contrôle total sur ses 
citoyens, la systématisation est percue, a l’étranger, comme une attaque de la culture et des 
traditions roumaines. Au dela de la mobilisation des intellectuels de Roumanie, le projet 
est amplement dénoncé sur le plan international. Toutefois, l'absence de mesures concrètes 
contre le plan de systématisation détermine Paul Hermant a agir avant qu'il ne soit pas 
trop tard et créer l’Opération Villages Roumains. Initiée en Belgique, O.V.R. ne tarde pas 
a atteindre la France, la Suisse, les Pays-Bas, le Royaume-Uni, la Norvége et méme la 
Hongrie et la Pologne. Initialement prévu pour la défense des villages en danger de 
démolition, le mouvement connaít un succés qui surprend méme ses initiateurs et donne 
naissance, dans les premiéres années qui suivent la chute de Ceausescu, a une mobilisation 
humanitaire sans précédent. Les rapports entre les collectivités locales francaises et rou- 
maines évoluent et se transforment en véritables relations intercommunales européennes. 


Mots-clés: les années 1980, régime communiste, systématisation, villages, 1"Opération 
Villages Roumains, mobilisation 


Sauvons les villages roumains ! („Să salvám satele româneşti ! ”)! Aceasta este 
fraza care circula in Europa, in mod special in Franta si Belgia, la sfarsitul anilor 
80. În urma mediatizării planului autorităţilor de la Bucureşti de distrugere a unui 
mare număr de sate româneşti, opinia internaţională a cunoscut o mobilizare fără 
precedent. Lupta pentru stoparea planului de sistematizare a început în Europa de 
Vest în 1988 pentru a înceta odată cu schimbarea regimului din România. Crearea 
unor legături intercomunale şi revoluţia româna „în direct” la televiziunea franceză 
au dat naştere unui val umanitar ce i-a surprins până şi pe iniţiatorii mişcării 
Opération Villages Roumains (O.V.R. - Operaţiunea Satele Româneşti). Înainte de 
a prezenta apariţia, organizarea şi activităţile O.V.R., trebuie identificate cauzele 
care au dus la crearea sa. Cauzele succesului mişcării şi evoluţia operaţiunii după 
căderea regimului comunist vor constitui, de asemenea, obiectul acestui studiu, 
realizat pe baza interviurilor acordate de responsabilii asociaţiilor care intretineau 
relaţii cu satele româneşti. Sursele orale au fost confruntate/comparate cu sursele 
scrise şi bibliografia deja existentă. 


Planul de sistematizare a teritoriului României 


Originile planului de sistematizare 


Oficial, sistematizarea trebuia să permita reducerea şi chiar eliminarea inegalitatilor 
existente între sate şi oraşe, apropierea condiţiilor de trai, de muncă şi crearea 
cadrului necesar realizarii unei societăţi omogene, a poporului muncitor. Acest 
program trebuia să asigure dezvoltarea tuturor regiunilor şi localităţilor româneşti, 
datorită repartitiei echilibrate a forţelor de producţie pe teritoriul ţării”. Scopul era 
de a diviza populaţia cât mai echitabil cu putinţă şi de o integra într-o ierarhie 
urbană organizată pe trei nivele : oraşe, centre agroindustriale şi sate. Localitățile 
prea mici sau prea îndepărtate trebuiau eliminate. Regruparea populaţiei rurale era 
un mijloc de a diminua costul modernizării teritoriului şi de a întări controlul asupra 
populației’. 


1. Sauvons les villages roumains, Opération Villages Roumains, 4 p. 

2. Alexandru Budişteanu, „Sistematizarea şi modernizarea, procese cu efect de amploare pentru 
înflorirea satelor patriei”, în Revista economică, nr. 24, 17 iunie 1988, p. 3. 

3. Stéphane Rosière, „Le programme de systématisation du territoire roumain”, în Le Temps 
Modernes, nr. 13, octombrie 1989, pp. 47, 66. 

Prima discutie cu privire la principiile de sistematizare a localitatilor rurale a 
avut loc in cadrul Conferintei Nationale a P.C.R. (6-8 decembrie 1967), pentru a 
fi continuată si dezvoltată în timpul Congresului al X-lea al P.C.R., din 1969'. 
Conferinţa Naţională din 19-21 iulie 1972 împarte satele româneşti în două cate- 
gorii: sate cu perspectivă de dezvoltare şi sate fără perspectivă de dezvoltare?. Pe 
29 octombrie 1974, Marea Adunare Naţională adopta Legea 58/1974 privind siste- 
matizarea teritoriului. Această lege precizează care erau actorii sistematizării şi 
rolul fiecăruia dintre ei. În ceea ce priveşte Municipiul Bucureşti, celelalte municipii 
şi capitale de judeţ, deciziile au fost luate de către consiliile locale de sistematizare. 
Urma apoi să fie informat Comitetul pentru Problemele Consiliilor Populare, Comi- 
tetul de Stat pentru Planificare, Ministerul Agriculturii, Industriei Alimentare şi 
Apelor şi Comisia Centrală de Partid şi de Stat pentru sistematizarea teritoriilor şi 
localităţilor urbane şi rurale. La propunerea Consiliului de Miniştri, deciziile finale 
au fost apoi aprobate de preşedintele Republicii Socialiste România. Pentru celelalte 
localităţi şi viitoarele centre economice şi sociale cu caracter urban, decizia finală 
a fost luată de Consiliul de Miniştri. Implementarea legii şi punerea în aplicare a 
sistematizării au fost asigurate de Comitetul pentru Problemele Consiliilor Populare 
şi comitetele executive ale Consiliilor Populare. O Comisie Centrală de Partid şi 
de Stat pentru sistematizarea teritoriilor şi localităţilor urbane şi rurale a fost creată 
pentru a conduce sistematizarea, pentru a pregăti Programul Naţional de sistema- 
tizare a teritoriului şi localităţilor urbane şi rurale, pentru a conduce activitatea de 
dezvoltarea a proiectelor de sistematizare şi acţiunea consiliilor locale de siste- 
matizare. Consiliile Populare au fost implicate în punerea în aplicare, la nivel local, 
a politicii de partid şi de stat. Comisiile locale de sistematizare au analizat şi şi-au 
exprimat opiniile cu privire la proiectele de sistematizare elaborate pentru fiecare 
teritoriu şi au supravegheat aplicarea, la nivel local, a dispoziţiilor privind siste- 
matizarea?. 

Mai mult de 5.000 de arhitecţi au lucrat, începând de la sfârşitul anilor '70, la 
realizarea acestui plan, trasând perimetrele de distrugere şi înlocuire a clădirilor 
existente“. În 1986, potrivit unui raport al Secţiei Organizatorice a C.C. al P.C.R. 
asupra „sistematizării localităţilor conform normelor de calculare a suprafeţelor de 
teren în limitele perimetrelor construibile”, din cele 13.123 de sate existente, doar 
9.192 trebuiau păstrate, celelalte (3.931) trebuind dezafectate. Era necesar ca locui- 
torii acestora din urmă să se mute în alte localităţi cu perspective mai mari de 


1. Beatrice Scutaru, „La mobilisation associative francaise en faveur d'une Roumanie en crise 
(années 1980 et 1990)”, Universitatea din Angers, lucrare de master coordonată de Yves 
Denéchére, 2008, p. 51. 

2. Stéphane Rosiére, art. cit., p. 58. 

3. Legea nr. 58 din 29 octombrie 1974 privind sistematizarea teritoriului si localitatilor urbane. 

4. Chantal Deltenre-de Bruycker, „Accélération de histoire à Snagov, commune roumaine”, 
in Etudes rurales, nr. 125-126, ianuarie-iunie 1992, p. 91 

dezvoltare economicá si socialá'. De asemenea, suprafata locuibilá a satelor trebuia 
redusá de la 625.259 la 285.839 de hectare, ceea ce inseamna cá 1.863.417 de 
locuinte rámáneau ín afara perimetrului construibil si trebuiau mutate. Acest lucru 
permitea preluarea a 339,419 hectare pentru agriculturá. Raportul mentiona, de 
asemenea, o îmbunătăţire a sistematizării municipiilor şi oraşelor, prin reducerea 
suprafeţei de teren ocupate (275.755 de locuinţe aflându-se în afara perimetrului 
construibil). Rezulta aşadar necesitatea demolării a 2.139.172 de locuinţe. Cu toate 
acestea, raportul constituia doar o etapă în programul de sistematizare, pentru că 
doar cinci judeţe au prezentat, la acea dată, proiecte de sistematizare definitive?. 

Ceauşescu a profitat de Conferinţa Naţională a preşedinţilor Consiliilor Populare, 
din data de 3 martie 1988, pentru a dinamiza proiectul. Şeful de stat era nemulţumit 
de întârzierea survenită în programul sistematizarii localităţilor : 


Au trecut doi ani şi jumătate de la începutul acestui mandat de cinci ani şi trebuie să 
recunoaştem că nu am realizat toate previziunile programului în domeniul planificării 
teritoriale. Prin urmare, trebuie sá actionám cu cea mai mare fermitate si să reducem 
cu căteva sute numărul actual al comunităţilor pentru a crea mari unităţi şi pentru a 
reduce cu aproximativ 50% numărul de sate, renunțând la satele mici, care nu au 
perspective de dezvoltare’. 


Rezultatul acestei şedinţe a fost o intensificare a procesului de sistematizare a 
satelor. 

Sistematizarea oraşelor, preocupare veche a Partidului Comunist Român, fusese 
iniţiată cu mult înainte. Începând cu anii '50, oraşele trebuiau să gazduiascá populaţia 
rurală, care părăsea satele pentru a găsi de lucru în industrie“. Până în anii '70, de 
creşterea populaţiei urbane profitau în special oraşele mari. Prin urmare, autorităţile 
au decis să limiteze creşterea acestor oraşe mari şi să sprijine dezvoltarea centrelor 
urbane mici şi mijlocii, de tipul oraşelor agroindustriale”. 

Oraşul Bucureşti ocupă un loc aparte în procesul de sistematizare, planul fiind 
accelerat după cutremurul din 4 martie 1977. Proiectul Casei Republicii şi al 
cartierului înconjurător, care reuneşte toate clădirile destinate membrilor de partid 


1. Judeţele cele mai afectate de această decizie sunt: Alba (264 sate propuse pentru demolare), 
Argeş (252), Bacău (237), Vâlcea (222), Prahova (206). Cele mai puţin afectate sunt Mara- 
mureş (15), Brăila (19), Braşov şi Bistriţa-Năsăud (20), Covasna (23), Satu Mare (25) şi 
Sibiu (26). 

2. Beatrice Scutaru, op. cit., p. 53. 

3. Fragment din discursul lui Nicolae Ceausescu din 3 iunie 1988, la sedinta Consiliului 
National al Lucratorilor si a Consiliului National al Agriculturii, citat in Mihnea Berindei, 
Anne Planche, ,,Le plan de systématisation et territoire et des localités en Roumanie”, in La 
Nouvelle Alternative, nr. 14, iunie 1989, p. 37. 

4. Stéphane Rosière, art. cit., p. 50. 

5. Alexandru Budisteanu, art. cit., p. 3. 

si de guvern, a fost elaborat in noiembrie 1977. Lucrárile au inceput in 1984. 
Locuitorii din cartierele demolate (care reprezentau un sfert din centrul istoric al 
Bucurestiului) au fost obligati sá-si abandoneze domiciliile, in general locuinte cu 
curte, primind in schimb locuinte in noile cartiere de blocuri. Acest proiect de 
transformare a centrului Bucurestiului avea, potrivit lui Sabin Dragulin, trei obiec- 
tive: schimbarea mentalitatii colective a poporului roman, prestigiul si recompensa. 
Noul cetatean trebuia sá se supuná statului si regimului, nu trebuia sá aibá constiintá 
proprie, morala sau individualitate. Aceastá noua realizare trebuia sá constituie un 
moment de mandrie nationalá, expresie a existentei noului cetátean. Realizarea unui 
astfel de obiectiv trebuia sá fie expresia „victoriei” modelului comunist!. Stephane 
Rosiére consideră însă că „funcţionalitatea oraşului este exacerbată atunci când 
uniformitatea sa îşi privează cetăţenii de repere culturale şi istorice care i-au 
sprijinit întotdeauna, chiar şi inconştient, în fata aparatului de Stat”?. În Bucureşti, 
bisericile sunt, de asemenea, o ţintă privilegiată a planului. Dacă acestea nu sunt 
distruse, ele sunt relocate pentru a fi ascunse în spatele blocurilor. 


Sistematizarea satelor 


Spre deosebire de oraşe, sistematizarea satelor asociază distrugerea satelor cu 
reconstrucţia şi extinderea satelor conservate. Satele româneşti sunt grupate în două 
categorii : sate destinate găzduirii activităţilor agroindustriale şi cele destinate unei 
morţi lente din cauza abandonului”. Cutremurul din 4 martie 1977 a servit drept 
catalizator pentru acest proiect, intervenţiile lui Nicolae Ceauşescu în timpul sesiu- 
nilor C.C. confirmând această afirmaţie. La 11 martie 1977, şeful statului a propus 
ca o parte din satele distruse în urma cutremurului să fie reconstruite în interiorul 
perimetrului de sistematizare a comunelor. Ceauşescu dorea să le transforme în 
sate-model pentru sistematizarea rurală. Această declaraţie a sa dovedeşte că planul 
general de sistematizare rurală, în conformitate cu legea din 1974, nu era încă 
realizat in 19774. 

Îndeplinirea planului de transformare a satelor necesita o lungă perioadă de 
pregătire, faza sa finală putând fi prezentată abia în 1988. Erau prevăzute trei 
termene : 


Până în anul 1990, trebuie să construim un minim de 2 la 3 centre agroindustriale în 
fiecare judeţ ; până în anul 1995, trebuie să dezvoltăm o activitate extinsă de reorganizare 


1. Sabin Drăgulin, „Între istorie şi ideologie”, în Sfera politicii, nr. 85, VIII, 2000, p. 16. 
. Stéphane Rosière, art. cit., p. 53. 
3. Chantal Deltenre-de Bruycker, „Les démolis de Snagov” , în Communications, nr. 52, 1992, 
p. 91. 
4. Beatrice Scutaru, op. cit., p. 57. 

şi modernizare a tuturor oraşelor agroindustriale ; până in anul 2000, construcţia a 558 
de centre agroindustriale va fi finalizată!. 


Programul prevedea o modificare radicală a habitatului rural unde încă mai 
locuia 48,1% din populaţie. În această ultimă fază, Ceauşescu vorbea despre distru- 
gerea a 7.000-8.000 de sate din totalul de 13.000 existente?. Locuitorilor satelor 
distruse urmau să li se ofere locuinţe noi în satele conservate care, la rândul lor, 
trebuiau reconstruite cu locuinţe colective, astfel încât suprafaţa de teren ocupată 
de clădiri să fie redusă la minimum. Printre aceste sate, 558 erau proiectate pentru 
a fi transformate în centre agroindustriale?. Aceste centre erau, de obicei, cele care 
constituiau deja sediul administrativ al comunei. Aspectul centrului trebuia să se 
apropie de cel al oraşelor, însă clădirile să fie mai mici, de obicei de două sau trei 
etaje. Aici sunt concentrate toate serviciile, administraţia, industriile mici, „pentru 
a asigura valorizarea resurselor umane şi materiale locale”. Fiecare serviciu este 
localizat într-o clădire multifuncţională : un centru politico-administrativ ce găz- 
duieşte funcţionarii, o şcoală cu 12 clase, un spital, un centru comercial şi o Casă 
de Cultură. În satele care trebuiau să dispară, orice construcţie nouă sau reparaţie 
(gard, fereastră) era interzisă”. 

Majoritatea persoanelor deplasate - démolis, pentru a împrumuta termenul 
utilizat de Chantal Deltenre-de Bruycker pentru a numi persoanele a căror locuinţă 
a fost demolată - trebuia să elibereze locuinţa in foarte scurt timp (de la trei zile 
la o săptămână, sau o lună pentru cei mai norocoşi). Unii sunt nevoiţi chiar să-şi 
demoleze casa cu propriile mâini pentru a nu plăti buldozerul trimis de municipa- 
litate. Aceşti démolis sunt avertizaţi verbal de către un reprezentant al primăriei 
sau Miliției, fără a li se prezenta nici un document oficial, astfel încât, după 1990, 
a devenit imposibil ca aceştia să poată dovedi existenţa propriei case, iar Statul nu 
poate fi considerat responsabil pentru a plăti despăgubiri de expropriere“. 

Discursurile oficiale justifică sistematizarea prin necesitatea de a recupera teren 
arabil : o casă ocupă 50-60 m?, la care se adaugă constructiile-anexe. Construirea 
unei case cu unul sau două etaje economiseşte teren, deoarece „salvarea fiecărui 
metru şi cultivarea acestuia este o necesitate [...] pentru a pune capăt irosirii 


1. Fragment din discursul lui Nicolae Ceauşescu din 3 martie 1988, la Conferinţa Naţională a 
preşedinţilor Consiliilor Populare, în Scânteia, 4 martie 1988, citată în Mihnea Berindei, 
Anne Planche, art. cit., p. 37. 

2. Ibidem. 

Beatrice Scutaru, op. cit., p. 57. 

4. Legea nr. 58 din 29 octombrie 1974 privind sistematizarea teritoriului şi a localităţilor 

urbane. 

Stéphane Rosiére, art. cit., p. 54. 

6. Chantal Deltenre-de Bruycker, „Les démolis de Snagov”, in Communications, M. 52, 1992, 
p. 95 

terenurilor care constituie proprietatea naţională a întregului popor”!. Însă cu 
0,46 hectare de teren agricol pe cap de locuitor, România se situează, din acest 
punct de vedere, pe locul al doilea în Europa, după Polonia. Adevărata problemă 
a agriculturii româneşti este nivelul scăzut al productivităţii fermelor din sectorul 
cooperatist de stat. Scopul este de a recupera parcelele de teren individuale sau 
terenurile necultivate, care au fost anterior intens cultivate. Populaţia are dreptul la 
o grădină de 80-90 m? de teren pentru fiecare clădire nouă sau de 15-20 m? de 
familie?. 

Un alt argument al propagandei oficiale subliniază necesitatea de a îmbunătăţi 
condiţiile de viaţă în mediul rural. Dar chiar şi presa oficială, care prezintă centrele 
agroindustriale ca modele de urmat, recunoaşte că majoritatea apartamentelor recent 
construite nu oferă niciun confort modern : „acestea sunt lipsite de apă curentă şi 
canalizare, grupurile sanitare comune se află în curte, bucătăriile sunt şi ele comune, 
pe fiecare etaj”. În realitate, sătenii sunt supuşi unor condiţii de trai şi mai dificile 
decât cele pe care le cunoscuseră în locuinţele pe care le ocupau înainte. Ceea ce 
este şi mai grav, odată cu pierderea caselor individuale şi a ceea ce mai rămăsese 
din independenţa lor economică aceştia pierd, de asemenea, esenţa popriei identități. 
Disidentii români de la Paris sunt convinşi că autorităţile de la Bucureşti intenționau 
să „pună capăt ţărănimii insuficient controlate”, care, până la acel moment, reuşise 
să-şi conserve identitatea prin intermediul „tradiţiilor culturale, patrimoniului, rela- 
tiilor sociale şi a solidarităţii bazate pe legături comunitare tradiţionale, precum 
familia, vecinătatea, etnia, parohia”. Astfel, scopul din spatele acestor măsuri ar fi 
fost obţinerea unei omogenizări cât mai mari, a societăţii româneşti, o societate 
„fără trecut sau memorie, fără tradiţii sau religii, fără tradiţii etnice sau culturale, 
societatea cetățeanului nou”. Ataşamentul românilor faţă de propriile case este cu 
atât mai mare cu cât acestea sunt percepute, în contextul colectivizării, ca ultim 
spaţiu de conservare şi de siguranţă. Casa este strâns legată de naşterea unei familii 
şi de soarta fiecăruia dintre membrii săi. Acesta este motivul pentru care demolarea 
casei devine echivalentă cu distrugerea familiei’. 

Demolarea caselor constituie expresia aplicării unui model ideologic tipic unui 
stat totalitar în vederea dovedirii puterii în faţa individului, acesta devenind un 
instrument în mâinile statului. Un regim totalitar trebuie să domine cetăţeanul şi 
pentru aceasta, trebuie să elimine sentimentul de proprietate din conştiinţa umană. 
Proprietatea oferă un sentiment de siguranţă, iar acest sentiment este unul dintre 


1. Chantal Deltenre-de Bruycker, ,,Accélérations de l’histoire à Snagov, commune roumaine”, 
în Etudes rurales, nr. 125-126, ianuarie-iunie 1992, p. 119. 

Mihnea Berindei, Anne Planche, op. cit., p. 36. 

Flacăra, 8 iulie 1988, citat în Mihnea Berindei, Anne Planche, op. cit., p. 37. 

Mihnea Berindei, Anne Planche, op. cit., p. 36. 

Chantal Deltenre-de Bruycker, ,,Accélérations de 1'histoire...” 
-126, ianuarie-iunie, 1992, p. 95. 

cei mai mari dusmani ai regimului totalitar. Acesta este motivul pentru care puterea 
politica trebuie sá se foloseascá de toate mijloacele necesare pentru ca sentimentul 
de sigurantá sá fie inlocuit de insecuritate si instabilitate. Revendicarea casei, 
proprietate de drept a cetáteanului, si faptul de a fi exilat intr-un apartament, asupra 
cáruia locatarul nu detine decát dreptul de utilizare si de unde, in functie de 
interesul regimului, poate fi izgonit ín orice moment, nu pot fi decát traumatizante. 
Sentimentul de dezorientare este un element important pe care toate guvernele 
comuniste au încercat să îl insufle în conştiinţa populatiei’. 


Denuntarea planului de sistematizare 


Acţiunile dezvoltate pe plan intern 


Una dintre cele mai cunoscute personalităţi pentru implicarea împotriva sistema- 
tizării din România este Doina Cornea. După ce s-a mobilizat pe mai multe fronturi 
după 1982, ea reprezintă, la sfârşitul anilor 1980, una dintre figurile-cheie ale 
rezistenţei româneşti pentru Occident. Tocmai acest sprijin internaţional venit din 
partea mass-mediei, clasei politice şi autorităţilor europene o protejează de atacurile 
regimului din România. La anunţul de punere în aplicare a planului de sistematizare 
a satelor româneşti făcut de Ceausescu, la sfârşitul anilor '80, reacţia Doinei Cornea 
nu se lasă aşteptată. În scrisoarea destinată preşedintelui Consiliului de Stat, difu- 
zată de Radio „Europa Liberă” la începutul lui septembrie 1988, reprodusă apoi 
în ziarul Le Monde, Doina Cornea cerea să se oprească dărâmarea şi distrugerea 
satelor ţării, arătând ca: 


Prejudiciile spirituale, sociale şi chiar economice care vor decurge din aceste măsuri 
vor fi mult mai mari [...] Dislocările forţate de populaţie vor duce la descurajarea, 
dezorganizarea şi marginalizarea, în comunele de adoptiune, a sute de mii de familii 
care nu se vor putea adapta noii vieţi impuse. Izgonirea oamenilor de pe aşezările lor 
ancestrale, unde îşi au rostul lor, unde îşi au casele, construite conform cerinţelor lor 
de viaţă şi de activitate, este un sacrilegiu. Stilul rural este unicat: el trebuie protejat 
cu grijă [...] Pentru a justifica această măsură veţi invoca „ridicarea nivelului de trai” 
al ţărănimii. Într-adevăr, ţăranii pot fi ajutaţi, chiar trebuie ajutaţi, dar cu totul altfel. 
Nicidecum dărâmându-le satele, distrugându-le cultura?. 


Ulterior, într-un interviu publicat în 1990, disidenta de origine română afirmă 
următoarele în ceea ce priveşte proiectul autorităţilor române : „Am văzut lovitura 


1. Sabin Drăgulin, art. cit., p. 17. 
2. Doina Cornea, Puterea fragilității, Editura Humanitas, Bucuresti, 2006, pp. 220-223. 

de gratie pe care Ceausescu se pregátea sá o dea poporului roman. Am simtit cu 
adevărat că a vrut sá ne taie de la rădăcină”. Revenind la anul 1988, acesta este 
momentul când Doina Cornea este invitată să participe la Conferinţa asupra Drep- 
turilor Omului din Cracovia (25-28 august 1988), dar autorităţile române refuză 
să-i acorde dreptul de a părăsi tara. În consecinţă, aceasta decide să scrie un text 
pe care îl ascunde într-o păpuşă confecţionată din material textil pentru a-l putea 
trece de cealaltă parte a Cortinei de Fier!. În faţa Catedralei romano-catolice de la 
Cluj, Doina Cornea îl întâlneşte pe jurnalistul Josy Dubié, care acceptă să-i ducă 
scrisoarea în străinătate. Acesta îi cere în acelaşi timp un interviu şi graţie acestuia, 
mişcarea în favoarea satelor româneşti este iniţiată. Difuzarea scrisorii împotriva 
sistematizării de către R.F.E. este urmată de adresa şi numărul său de telefon. 
Conform Doinei Cornea, a doua zi, mai multe persoane bat la uşa sa, spunând: 
„Am venit să vă cerem hârtie şi creion, doamnă. Pentru a semna”?. 

La 15 septembrie 1988, Liga pentru Apărarea Drepturilor Omului din România 
(L.D.O.R.) şi Asociaţia pentru Protecţia Monumentelor Istorice din România se 
alătură scrisorii deschise adresate lui Nicolae Ceauşescu de către Doina Cornea, 
pentru a protesta împotriva punerii în aplicare a programului de sistematizare 
teritorială. Scrisoarea este semnată de 27 de persoane din România. L.D.O.R. 
încearcă să protejeze semnatarii, asigurându-le o cât mai mare vizibilitate în 
Occident; „Având în vedere că gestul lor îi expune la ameninţări şi presiuni din 
partea autorităţilor române, o cât mai mare publicitate pentru soarta lor nu poate 
fi decât benefică”. L.D.O.R. a făcut publice toate informaţiile pe care le deţine cu 
privire la persoanele care au semnat scrisoarea Doinei Cornea. Liga încurajează 
cetăţenii străini să trimită scrisori atât lui Nicolae Ceauşescu, cât şi ambasadelor 
României în Occident. Scrisorile trebuie să fie semnate şi trebuie să exprime 
îngrijorare şi solidaritate pentru soarta acestor semnatari. Important este şi pro- 
testul Bisericii Evanghelice, precum şi cele patru fotografii realizate de scriitorul 
Bujor Nedelcovici, documente reprezentând etapele demolării bisericii Alba Postă- 
vari din Bucureşti. 

Şi alţi intelectuali se opun planului de sistematizare al lui Ceauşescu. Deşi mai 
puţin cunoscuţi decât Doina Cornea, este important să menţionăm câţiva dintre 
aceştia. La sfârşitul anului 1988, Aurel Dragoş Munteanu, eseist şi romancier, 
demisionează din Partid. Într-o scrisoare adresată lui Ceauşescu, acesta îşi explică 
decizia prin refuzul de a „lua asupra mea responsabilitatea morală pe care ar 


1. În acest text, Doina Cornea a făcut o paralelă între situaţia drepturilor omului şi România şi 
cea din alte democraţii populare. Ea încearcă să explice, din punct de vedere istoric, motivul 
pentru care regimul român este cel mai inuman şi insensibil la îmbunătățire. 

2. Sabin Drăgulin, art. cit., pp. 131, 135-142. 

3. B.D.LC., fond L.D.H.R., Cutia nr. 2, dosar nr. 1, Raport de activitate al Ligii pentru 
Apărarea Drepturilor Omului în România, decembrie 1988. 

reprezenta-o sprijinul meu pentru programul de distrugere a localitatilor rurale”. 
Într-un interviu acordat jurnalului Libertatea (17 martie 1989), poetul Mircea 
Dinescu declară : „Faptul că până şi Elveţia neutră a reacţionat la planul de demo- 
lare a mai multor mii de sate nu dispensa intelectualitatea românească de nece- 
sitatea de a face un gest asemănător”!. În primăvara anului 1989, mijloace represive 
foarte importante se mobilizează împotriva sa. Pentru a denunța dificultăţile lui 
Mircea Dinescu, şapte personalităţi ale lumii intelectuale trimit un mesaj preşedin- 
telui Uniunii Scriitorilor?. Tot în luna martie, poetul Dan Desliu adresează la rândul 
său o scrisoare deschisă lui Ceauşescu, acuzându-l de violarea Constituţiei ţării 
căreia nu-i acordă mai multă importanţă decât unei foi banale de hârtie: „În caz 
contrar, scrise el, buldozerele nu ar putea distruge zi şi noapte casele individuale 
ale sătenilor, victime ale planului de sistematizare”>. 

O luare de poziţie în această problemă apare şi în „scrisoarea celor şase”, lideri 
P.C.R., Gheorghe Apostol, Alexandru Bârlădeanu, Corneliu Mănescu, Constantin 
Pârvulescu, Grigore Răceanu şi Silviu Brucan. Semnatarii atrag atenţia asupra 
faptului că „întreg planul de sistematizare a satelor şi mutarea forţată a ţăranilor 
în blocuri de apartamente cu trei etaje contravin art. 36 al Constituţiei, care pro- 
tejează dreptul la o locuinţă proprietate personală împreună cu anexele şi terenul 
pe care se află”?. În textul documentului se mai preciza : „Desigur, însă, predomi- 
nantă acum în sate este teama de a fi sistematizate, şapte sau opt mii de sate fiind 
amenințate de a fi demolate. Pe deasupra tuturor obiectiilor economice, culturale 
şi umanitare pe care le ridică lumea civilizată faţă de acest program, se impune o 
întrebare legitimă : De ce să urbanizati satele dacă nu puteţi asigura condiţii decente 
de viaţă urbană nici în orase”>. 


Mobilizarea românilor în exil la Paris 


În ceea ce priveşte diaspora românească, cei mai activi sunt membrii L.D.O.R. 
Această Ligă, stabilită la Paris, constituie baza pentru Operaţiunea Satele Româneşti 
din Franţa. Trebuie să amintim faptul că, spre deosebire de situaţia de la Paris, 
foarte redusa diasporă românească de la Bruxelles nu se mobilizează. Trebuie totuşi 
precizat că iniţiativa operaţiunii a venit de la un grup de intelectuali belgieni. În 
Statele Unite, unde trăiau aproape 380.000 exilați români, activismul românesc 


Mihnea Berindei, Anne Planche, art. cit., pp. 38-39. 

Catherine Durandin, Histoire des Roumains, Fayard, Paris, 1995, p. 487. 

Mihnea Berindei, Anne Planche, art. cit., p. 39. 

„Scrisoarea celor şase adresată preşedintelui Nicolae Ceauşescu”, apud Dinu Zamfirescu, Și 
noi am condamnat comunismul. Din exilul parizian, Editura Paideia, Bucureşti, 2008, p. 101. 
5. Ibidem, p. 102. 

este discret în chestiunea sistematizării". În iunie 1988, L.D.O.R. lansează primul 
apel împotriva distrugerii satelor româneşti. La 11 iulie 1988, L.D.O.R. adresează 
o scrisoare principalilor şefi de Stat din Occident pentru a denunța scandalul iscat 
de distrugerea satelor şi de încălcarea drepturilor omului în Románia?. Sandra 
Stolojan atrage atenţia asupra evenimentelor din România, în special asupra planului 
de sistematizare. Şefii de stat sunt informaţi asupra faptului că Parlamentul European 
a condamnat deja această acţiune şi li se cere să facă presiuni asupra guvernului 
român pentru a pune capăt acestui „genocid cultural”: „Fără un protest sau o 
intervenţie fermă din partea dumneavoastră, nu există nici o speranţă ca acest plan 
să înceteze”? ; „Liga pentru Apărarea Drepturilor Omului din România solicită 
insistent, în numele solidarităţii dintre popoarele europene şi al demnităţii umane, 
să se intervină pe lângă autorităţile române în scopul încetării imediate a acestei 
operaţiuni de distrugere fără precedent”*. 

În noiembrie 1988, în faţa Ambasadei României la Paris, se organizează o 
demonstraţie cu ocazia aniversării revoltei lucrătorilor de la Braşov şi pentru a 
protesta împotriva distrugerii satelor şi a centrului Bucureştiului. În ianuarie 1989, 
L.D.O.R. participă la emisiunea Résistances, difuzată de televiziunea franceză şi 
la lansarea O.V.R.5. La 25 ianuarie 1989, cu ocazia aniversării lui Nicolae Ceausescu, 
o delegaţie din partea L.D.O.R., căreia i se alătură şi Daniel Jacoby (preşedintele 
Federaţiei Internaţionale pentru Drepturile Omului), se prezintă la Ambasada României 
la Paris pentru a-i remite ambasadorului o listă cu mai multe mii de semnături apar- 
tinând persoanelor care sprijineau acţiunea Doinei Cornea. Însă delegaţia nu este 
primită de reprezentanţii României la Paris. 

În februarie 1989, Sandra Stolojan, preşedinta L.D.O.R., intervine la O.N.U. 
asupra violării drepturilor omului în România. La data de 21 februarie, L.D.O.R. 
este chemată să depună mărturie în faţa unei comisii de parlamentari europeni, 
la Bruxelles. Mihnea Berindei (vicepreşedinte L.D.O.R.), Ariadna Combes 


1. Gautier Pirotte, L’épisode humanitaire roumain. Construction d'une „crise ”, état des lieux 
et modalités de sortie, l Harmattan, Paris, 2006, p. 56. 

2. B.D.I.C., fond L.D.H.R., Cutia nr. 1, dosar nr. 2, Buletin de informaţii nr. 9, aprilie 1988 — 
iunie 1989. 

3. B.D.I.C., fond £.D.H.R., Cutia nr. 3, dosar nr. 10, „Scrisoare din partea Sandrei Stolojan, 
presedintele L.D.H.R., adresatá doamnei Margaret Thatcher (Prime Minister)”, 11 iulie 
1988. Aceeasi scrisoare este trimisá si lui Ronald Reagan, pe 11 iulie 1988, si lui Francois 
Mitterrand, pe 25 iulie 1988. 

4. B.D.I.C., fond L.D.H.R., Cutia nr. 1, dosar nr. 10, Scrisoare de la FI.D.H. nr. 268, marti 
27 septembrie 1988. 

5. B.D.I.C., fond L.D.H.R., Cutia nr. 1, dosar nr. 2, Buletin de informaţii nr. 9, aprilie 1988 — 
iunie 1989. 

6. B.D.I.C., fond L.D.H.R., Cutia nr. 1, dosar nr. 10, Scrisoare din partea F.I.D.H. nr. 287, 
marţi, 7 februarie 1989. 

(vicepresedinte L.D.O.R.), Marie-France Ionesco (fiica lui Eugen Ionescu) si 
dr. Vianu depun márturie. În luna mai 1989, L.D.O.R. retrimite un dosar la 
U.N.E.S.C.O. Acest dosar trateazá problema distrugerii satelor románesti, a 
patrimoniului cultural al poporului román si represiunea care loveste inte- 
lectualii care protesteazá impotriva acestor fapte si impotriva politicii guvernului 
român!. L.D.O.R. oferă exemple precise de intelectuali care sunt victime ale 
represiunii organizate de regimul lui Ceausescu: Aurel Dragos Munteanu, Mircea 
Dinescu, Dan Petrescu, Dan Desliu, Liviu Cangeopol, Anton Uncu, Petre Bácanu, 
Mihai Creangá, G. Bogza etc.?. 

În aceeaşi lună, Liga participă, la Bruxelles, la conferinţa de presă organizată 
de către un parlamentar belgian, bătut în faţa locuinţei Doinei Cornea. Doi membri 
ai Ligii sunt invitaţi să depună mărturie în faţa Congresului Partidului Socialist 
Italian din Milano. A. Nicolescu şi Mihnea Berindei reprezintă Liga la acest 
congres. La 2 iunie 1989, L.D.O.R. este prezentă la Conferinţa Fundaţiei Viitorului, 
unde se citeşte o scrisoare din partea lui G. Andreescu şi Maria Brătianu înmânează 
C.S.C.E.* un dosar referitor la încălcările drepturilor omului („România 1989”). 
La 14 iunie, în cadrul unei conferinţe de presă organizată de L.D.O.R., în asociere 
cu O.V.R., Mihnea Berindei, Ariadna Combes şi Dinu Zamfirescu iau cuvântul. 
Preşedinta L.D.O.R., Sandra Stolojan, prezintă un raport în faţa Federaţiei Interna- 
tionale a Comitetelor Helsinki. În timpul şedinţei Drepturilor Omului a F.I.D.H. 
care are loc la Paris, preşedinta şi vice-preşedinta L.D.O.R. prezintă un raport 
privind situaţia din România”. 


Occidentul se mobilizează împotriva distrugerii satelor româneşti 


În acelaşi timp, relaţiile României cu Occidentul se deteriorează. Însă Occidentul 
reacţionează cu o oarecare încetineală la politica de sistematizare. Criticile cele 
mai aspre apar în lumea germanică (Austria, Republica Federală Germania, 
Elveţia). Politicienii de stânga şi de dreapta, bisericile protestante, secţiunile locale 
ale Ligii Internaţionale a Drepturilor Omului şi alte organizaţii non-guvernamentale 
încearcă să atragă atenţia autorităţilor politice europene (Parlamentul de la Stras- 
bourg, Consiliul Europei) şi internaţionale asupra situaţiei din România. În luna 
mai 1988, Comisia Austriacă pentru Drepturile Minorităţilor trimite un memorandum 


1. B.D.I.C., fond L.D.H.R., Cutia nr. 1, dosar nr. 2, Buletin de informaţii nr. 9, aprilie 1988 - 
iunie 1989. 

2. B.D.I.C., fond L.D.H.R., Cutia nr. 1, dosar nr. 9, „Document privind violările drepturilor 

omului în România, aflat sub jurisdicţia UNESCO”, fără dată. 

CSCE - Commission on Security and Cooperation in Europe. 

4. B.D.I.C., fond L.D.H.R., Cutia nr. 1, dosar nr. 2, Buletin de informaţii nr. 9, aprilie 1988 — 
iunie 1989. 

Conferintei Comisiei pentru Securitate si Cooperare in Europa, care avea loc la 
Viena!. În octombrie 1988, în urma protestelor din partea Occidentului pe parcursul 
acestei conferinţe, guvernul român acceptă ca o delegaţie din Occident să vină în 
România pentru a se informa asupra sistematizării. Şase reprezentanţi ai Parlamen- 
tului European sunt primiţi de Ceauşescu şi prim-ministrul său, Constantin Dăscălescu. 
Ceauşescu încearcă să contracareze mobilizarea mediatică occidentală şi dă inter- 
viuri pentru a furniza explicaţii presei. Dar, în ciuda acestei auto-apărări, campania 
occidentală persistă şi o operaţiune de apărare a satelor româneşti este lansată în 
Belgia si, mai apoi, in Franta?. 

Tot în mai 1988, autorităţile din Germania de Vest condamnă şi ele programul 
de sistematizare a localităţilor din România. Hans Dietrich Genscher, ministrul de 
Externe, declară cu fermitate opoziţia faţă de proiect. În acelaşi timp, principalele 
partide politice şi Bundestagul votează o rezoluţie severă împotriva planului la 
16 iunie 1988. Reacţia din partea R.F.G. este cu atât mai importantă cu cât relaţiile 
economice germano-románe erau foarte dezvoltate : R.F.G. este principalul par- 
tener comercial al României în Europa de Vest. În august 1988, mass-media 
germană află despre viitoarea demolare a unui sat majoritar german, Gottlob. 
Reacţia este imediată: autorităţile din Germania de Vest susţin că R.EG. nu va 
rămâne indiferentă faţă de dispariţia unui patrimoniu cultural care aparţine şi 
istoriei poporului german. Răspunsul autorităţilor române este dat în cadrul unei 
conferinţe de presă, la data de 19 august 1988, acestea susţinând că germanii sunt 
dezinformati cu privire la adevărata natură a proiectului. La 22 august, Agerpress 
afirmă că distrugerea acelui sat nu a fost niciodată plănuită. Reacţiile internaţionale 
par deci să aibă o influenţă asupra autorităţilor de la Bucureşti care nu doresc să-şi 
nemultumeascá partenerii. În ciuda acestor luări de poziţie, operaţiunea O.V.R. nu 
s-a bucurat de susţinere în R.D.G. şi ca urmare nici nu a fost adoptat niciun sat 
românesc. Reacţiile Statelor Unite şi Regatului Unit se fac auzite în septembrie 
1988. Secretarul american de Stat, John Whitehead, vizitează România şi asistă la 
distrugerea unui sat, afirmând ulterior că „este o încălcare deosebit de gravă a 
Drepturilor Omului, de a cere oamenilor să îşi părăsească locuinţele şi să asiste la 
distrugerea propriilor case”. Din acest moment, condamnarea regimului român de 
către Washington se intensifică. Prima dată când Marea Britanie îşi exprimă indig- 
narea cu privire la politica de sistematizare este în vara anului 1988. În urma unei 
condamnări oficiale, de către o publicaţia Foreign Office, în septembrie 1988, Sir 
Geoffrey Howe îi trimite o scrisoare de protest omologului său, Ioan Totu. De-abia 
la data de 6 februarie 1989, Franţa, prin intermediul lui Michel Rocard, prim- 
-ministrul de la acea vreme, critică în mod oficial România pentru întregul său 
demers politic umanitar şi pentru programul de sistematizare, în fata Comisiei 


1. Stéphane Rosiére, art. cit., p. 74. 
2. Catherine Durandin, art. cit., pp. 480-481. 

pentru Drepturile Omului al O.N.U. de la Geneva. Tárile din Vest incep sá-si 
retragă ambasadorii şi reprezentanţii României sunt din ce in ce mai indezirabili!. 
La 19 aprilie 1989, în Belgia, în Camera Reprezentanţilor, deputatul liberal flamand 
Van Hecke înaintează o propunere de rezoluţie prin care condamnă încălcarea 
drepturilor omului şi planul de sistematizare. Acesta cere guvernului său să încerce 
să forţeze guvernul român să respecte drepturile omului şi să reconsidere relaţiile 
cu România, în scopul de a „sublinia încă o dată angajamentul ţării noastre în ceea 
ce priveşte drepturile omului”?. La 21 februarie 1989, la Parlamentul European are 
loc o audienţă publică a diferitelor mărturii depuse de români. Textul lui Eugen 
Ionescu, care era, la acea vreme, foarte bolnav, este citit în fata deputaţilor europeni 
de către fiica sa, Marie-France’. 

La data de 9 martie 1989, Comisia 44 pentru Drepturile Omului a Naţiunilor 
Unite votează o rezoluţie care condamnă România pentru „încălcările grave ale 
drepturilor omului şi ale libertăţilor fundamentale”. Aceasta se referă în principal 
la planul de sistematizare. Comisia decide iniţierea unei anchete privind respectarea 
Drepturilor Omului în România (propunerea Suediei susţinută de Ungaria). În 
acelaşi timp, Conferinţa Permanentă a Autorităţilor Locale şi Regionale din Europa 
(C.P.L.R.E.), a Consiliului Europei, condamnă planul de sistematizare. Această 
rezoluţie invită municipalitatile ţărilor membre ale Consiliului Europei să participe 
la Operaţiunea Satele Româneşti”. La 16 martie 1989, Parlamentul votează o rezo- 
lutie care condamnă violările drepturilor omului în România şi recomandă reexa- 
minarea relaţiilor dintre Comunitatea Europeană şi România. Acesta cere un ajutor 
direct pentru poporul român şi insistă ca preşedintele Ceauşescu, membrii familiei 
sale şi reprezentanţii regimului să fie privaţi de onorurile datorate şefilor de State. 
Tot el invită, de asemenea, oraşele şi satele din Europa sá se alăture Operațiunii 
Satele Româneşti”. 

Confruntati cu această presiune, autorităţile române încearcă să nege gravitatea 
situaţiei. La început, ambasadorii români sunt cei mai activi. Ambasadorul de la 
Bruxelles organizează o conferinţă de presă în care citeşte un text de 42 de pagini, 
o compilaţie a discursurilor lui Nicolae Ceauşescu. Ambasadorul din Elveţia refuză 
să participe la o emisiune de televiziune în semn de protest. Cel din Republica 
Federală Germania declară că „planul sistematizării a fost prost înţeles în Occident, 
din cauza unor erori de traducere”. Se fac de asemenea presiuni asupra primarilor 


1. Stéphane Rosiére, art. cit., pp. 74-75. 

2. Gautier Pirotte, op. cit., p. 39. 

3. Francois Fejtó, La fin des démocraties populaires. Les chemins du post-communisme, Seuil, 
Paris, 1997, p. 319. 

4. Gautier Pirotte, op. cit., p. 39. 

5. Text adoptat de Parlamentul European, cu 77 de voturi pentru, 20 împotrivă şi 23 de abţineri, 
la 16 martie 1989, boíte 2, carton 8, din Fondurile Ligii pentru Apárarea Drepturilor Omului 
din Románia. 

ce sustin O.V.R., prin intermediul comunistilor si a grupurilor de prietenie con- 
stituite in jurul ambasadelor, care pretind sá detiná ,o viziune obiectivá asupra 
realitátilor din România”!. 

Însă toate aceste decizii sunt condamnări simbolice. Reprezentanţii occidentali 
nu doresc să intervină în mod direct în România, aşteptându-se la intervenţia 
trupelor sovietice. William Waldegrave, secretar al Foreign Office, declară : „Este 
clar că nimeni altcineva decât membrii Pactului de la Varşovia şi URSS nu poate 
interveni”. Potrivit lui Jacques Chirac, „România aparţine Pactului de la Varşovia 
şi bineînţeles nu se pune problema pentru noi să intervenim militar (...). Dar 
preşedintele republicii ar fi trebuit să intervină de două zile pe lângă sovietici, 
declarându-le : vă revine vouă să judecaţi dacă puteţi sau nu să interveniti militar”?. 

România este din ce în ce mai izolată pe plan internaţional, criticată de ţările 
din Europa Occidentală şi abandonată de unii dintre aliaţii săi politici. Programul 
de sistematizare a permis comunităţii internaţionale să judece adevărata natură a 


regimului roman’. 


Operaţiunea Satele Româneşti 


Sensibilizarea opiniei publice (decembrie 1988 - decembrie 1989) 


Când vorbim de Operaţiunea Satele Româneşti (O.V.R.), trebuie făcută distincţia 
între mişcarea contestatară şi asociaţie. La început, O.V.R. este o mişcare ce apare 
ca urmare a indignării generate de difuzarea, la televiziunea belgiană, a unui repor- 
taj realizat de jurnalistul Josy Dubié, „Roumanie, le «désastre rouge»” (,,Romania, 
dezastrul roşu”). În acest reportaj, Doina Cornea denunţă sistematizarea şi politica 
lui Ceauşescu. Ca urmare a acestei difuziuni, jurnalistul belgian Paul Hermant şi 
câţiva prieteni decid să acţioneze, în decembrie 1988*. Mihnea Berindei şi Paul 
Hermant stabilesc data apariţiei O.V.R. la 22 decembrie 1988, însă Edith Lhomel, 
cofondatoare a O.V.R.-Franta, situează începuturile mişcării în martie 1988: „Crea- 
rea O.V.R., un concept al relaţiilor cu satele din România, a avut loc în martie 
1988, apariţia sa realizându-se pornind de la dorinţa apărării drepturilor omului şi 
denuntarea situaţiei din oraşe şi sate”5. Chiar dacă data nu poate fi stabilită cu 


1. Mihnea Berindei, „Un elan de solidaritate europeană fără precedent”, în Plus 22, nr. 178, 
XIII, 28 iunie 2005, p. 3. 

2. Alais Destexhe, L’humanitaire impossible ou deux siècles d’ambiguité, Presses de SciencesPo, 

Paris, 1993, pp. 143-144. 

Stéphane Rosière, art. cit., p. 76; Francois Fejtó, op. cit., p. 319. 

Mihnea Berindei, art. cit., p. 1. 

5. Interviu al autoarei cu Edith Lhomel, 2 si 4 aprilie 2008, Paris. 

exactitate, anul 1988 este, cu sigurantá, cel in care mobilizarea impotriva sistema- 
tizării satelor româneşti ia amploare. 

Paul Hermant explică, în 2004, elementele ce au stat la baza acestei acţiuni: 
„Ceea ce ne-a reunit, un anumit număr de circumstanţe, două filme, trei articole, 
patru propuneri lipsite de convingere, un apel al Doinei Cornea, indignarea mani- 
festată de Michel Rocard, o vagă îngrijorare manifestată de U.N.E.S.C.O.”!. Sunt 
doisprezece fondatori ai mişcării, provenind din diferite domenii de activitate: 
jurnalişti, fotografi, avocaţi, arhitecţi, graficieni, economişti etc.?. La început, Eric 
Masquier şi Paul Hermant încearcă să convingă O.N.G.-urile existente să se mobi- 
lizeze împotriva planului de sistematizare a satelor româneşti. Însă încercările lor 
sunt lipsite de succes. Asociaţiile nu doresc să intervină atât timp cât nimic cu 
adevărat grav nu a avut loc în România“. De aceea, Eric Masquier si Paul Hermant 
hotărăsc să îşi mobilizeze propriile resurse şi cunoştinţe şi chiar îşi întrerup, pentru 
o perioadă, activităţile profesionale pentru a se consacra acestei actiuni/cauze. La 
început, obiectivul lor nu e de a da naştere unei operaţiuni de lungă durată, ci de 
a initia mişcarea, O.N.G.-urile şi aleşii locali trebuind să continue operaţiunea. 
Destul de repede însă, o structură permanentă devine necesară, pentru a asigura 
buna desfăşurare a operaţiunii”. 

Prima conferinţă de presă care lansează cu adevărat O.V.R., are loc pe 3 februa- 
rie 1989. Participă cinci reprezentanţi ai unor comune belgiene, Liga pentru Apă- 
rarea Drepturilor Omului din România (L.D.O.R. este reprezentată de Mihnea 
Berindei) şi The International Council of Monuments and Setlements (I.C.0.M.O.S.)°. 
În luna ianuarie a aceluiaşi an, fusese organizată la Paris o întâlnire, Paul Hermant, 
Jean-Pierre Jacqmin, Eric Masquier propunându-i lui Mihnea Berindei să participe 
la organizarea şi lansarea O.V.R. Acesta din urma consideră interesantă ideea 
adoptării satelor româneşti de către sate şi comune occidentale însă are dubii în 
privinţa voinţei primarilor occidentali de a se implica în această acţiune. Mihnea 
Berindei acceptă propunerea, prezentându-le interlocutorilor raportul pe care el 
însuşi l-a realizat cu privire la sistematizarea teritoriului românesc. După spusele 


1. Paul Hermant, Au temps pour moi. Journal intime d'une association d'idées 1989-2004, Les 
Carnets du Dessert de Lune, Bruxelles, 2004, p. 10. 

2. Mihnea Berindei, art. cit., 28 iunie 2005, p. 1. Cei doisprezece „apostoli”, cum îşi spun în 

glumă, sunt: Anne Bontems, Yves-Luc Coureur, Daniel De Beer de Laer, Anne Dégrave, 

Caire Dalliers, Paul Hermant, Jean-Pierre Jacqmin, Vincent Magos, Eric Masquelier, Daniel 

Staelens, Serge Verheylewegen, Daniel Wathelet. Printre persoanele ce adera la O.V.R., 

mentionám : Sabine Missistrano (presedinta Ligii Drepturilor Omului din Belgia), Alexis 

Burlet (presedintele Frontului Unit al Tinerilor Agricultori), Dan Alexe (de curánd refugiat 

in Belgia ; a participat la filmul lui Josy Dubié), Malgorzata Dzierzawska, Olivier Magos, 

Nelu Negrutiu, Francoise Wallemacq, etc. 

Paul Hermant, citat de Gautier Pirotte, op. cit., p. 63. 

= 


MOBILIZAREA ASOCIATIVA FRANCEZA IN FAVOAREA UNEI ROMANII IN CRIZA 251 


lui, la inceput membrii L.D.O.R. nu par interesati de proiect. Dupá putin timp 
însă, Anne Planche!, Edith Lhomel, Dinu Zamfirescu, Lia Constantinescu, Alexandra 
Laignel-Lavastine, Ruxandra Pelazza, Matei Cazacu si Ariadna Combes (fiica Doinei 
Cornea) decid sá participe activ la operatiunea de salvare a satelor románesti. Initial, 
principala activitate constă in a realiza fişe cu informaţii privind satele româneşti 
în pericol. Fişa trebuie să menţioneze numele satului, comuna din care face parte, 
judeţul, dacă este prevăzută distrugerea integrală sau doar parţială şi dacă această 
acţiune este deja în curs. Câţiva dintre membrii L.D.O.R. au întocmit cele 13.123 
de fişe pentru fiecare sat din România. Alte informaţii privesc vechimea monu- 
mentelor istorice şi a bisericilor, populaţia şi principalele ocupaţii agricole’. 

Următoarea etapă este redactarea unui text pentru a informa şi sensibiliza con- 
siliile comunale în legătură cu planul de sistematizare iniţiat în România. Documentul 
începe prin a informa asupra obiectivelor mişcării şi prezintă un scurt istoric al 
acesteia, pentru ca apoi, pe parcursul mai multor pagini, să fie enumerate diferitele 
tipuri de acţiuni care pot fi realizate de către primari şi aleşi locali, dar şi de către 
cetăţeni. Textul este însoţit de imagini ale distrugerilor realizate şi ale noilor blocuri 
ce trebuie să înlocuiască locuinţele dipărute. Prin intermediul imaginilor, dar şi al 
textului membrii O.V.R. încearcă să sensibilizeze opinia publică occidentală: Sil 
est vrai que la foi dépasse des montagnes, souhaitons qu’un peu de solidarité puisse 
sauver des villages [,,Dacá este adevărat că credinţa poate muta munţii, sá sperăm 
cá putiná solidaritate poate salva niste sate”]?. Harta Romániei, dar si hárti ale 
diferitelor judete insotesc acest text, pentru a ajuta cititorul sá vizualizeze teritoriile 
románesti. Nu mai este vorba doar de numele unei tári, Románia, despre care nu 
se stie aproape nimic, ci despre un spatiu geografic concret. Aceastá idee este 
confirmatá de Christine Pelletier, responsabilá a relatiilor internationale a orasului 
Cholet*. Iată cum a ales oraşul Chole partenerul român: „Ne-am deplasat la 
Angers unde am consultat o mare hartă a României, ţară pe care cu greu o puteam 
situa geografic înainte, şi atunci am fost întrebată din ce regiune a ţării vrem să fie 
partenerul nostru”?. 

Alte asociaţii se alătură acţiunii iniţiate de O.V.R., publicând şi distribuind 
documente cu acelaşi obiectiv, de informare şi sensibilizare. Numele unora dintre 
aceste asociaţii sunt suficient de evocatoare cu privire la ideile pe care doresc să 
le transmită, nemainecesitând explicaţii suplimentare : Patrimoines culturels en 
danger - Action Roumanie-Europe [,,Patrimoniu cultural în pericol - Acţiunea 


1. Anne Planche este, alături de Mihnea Berindei, Edith Lhomel şi Alexandrs Laignel-Lavastine, 
unul dintre membrii fondatori ai O.V.R.-Franta. 

2. Mihnea Berindei, art. cit., pp. 1-2. 

3. Operation Villages Roumains. Projet d’intervention de la Coordination Operation Villages 
Roumains et de la Ligue des Droits de l'Homme, 12 p. 

4. Cholet este un oras din vestul Frantei, subprefecturá a departamentului Maine-et-Loire 

5. Interviu realizat de autoare cu Christine Pelletier, 6 februarie 2008, Cholet. 

Románia-Europa”]. Aceasta din urmá asociatie vorbeste chiar de Génocide culturel 
en Europe: la Roumanie (,,Genocid cultural in Europa: Romania”), fraza si 
caracterele cu care este tipáritá (majuscule, bold si mai mari decát restul textului) 
fiind voit exagerate!. 

Obiectivul initial al Operațiunii este de a face ca toate cele 8.000 de sate roma- 
neşti ce se aflau în pericol să fie adoptate de 8.000 de sate sau comune europene. 
Însă cum lista satelor care trebuiau distruse e ţinută secretă, singura soluţie e ca 
toate cele 13.123 de sate româneşti să fie adoptate?. Aceste adoptii trebuiau să 
protejeze satele româneşti, atrăgând atenţia autorităţilor române asupra interesului 
manifestat de opinia internaţională în legatură cu soarta satelor româneşti. 

Pentru a sensibiliza municipalitátile, membrii Operațiunii Satele Româneşti trimit 
câte o scrisoare tuturor primarilor din Franţa, Belgia şi Elveţia, pentru a-şi explica 
acţiunea. Datorită faptului că în Franţa locuiau români şi că unii francezi vizitaseră 
România în anii '70-'80, există o sensibilitate mai mare referitoare la evenimentele 
ce au loc în România. Consiliile municipale occidentale care doresc, adoptă un sat 
românesc printr-o deliberare simbolică, iar această decizie se materializează prin 
trimiterea a sute de cărţi poştale de protest autorităţilor române şi prin mai multe 
campanii de presă?. 

Cu ajutorul fişelor realizate anterior, membrii O.V.R. încearcă să distribuie în 
mod echitabil satele româneşti comunelor europene interesate, în funcţie de profilul 
acestora. Românii din exil încearcă să covingă reprezentanţii comunelor în care 
locuiesc să parrainer* un sat românesc. Se întâmplă chiar ca aceste comune occi- 
dentale să aleagă satul pe care doresc să îl adopte, acesta fiind adesea locul de 
baştină al exilatilor români. Însă numărul mare de cereri şi absenţa informaţiilor 
clare privind satele româneşti îngreunează acţiunile şi distribuţia se face în mod 
aleatoriu. Se ajunge la situaţii în care un oraş mare parraine un mic sat românesc 
sau invers, la cazuri în care relaţiile dintre cele două localităţi nu pot fi de lungă 
durată. Alte dificultăţi se datorează faptului că mai multe sate româneşti au acelaşi 
nume. Când reprezentanţii colectivitatilor europene doresc să viziteze un sat româ- 
nesc, ei întâmpină dificultăţi în a-l localiza şi câteodată contactează altă localitate 
decât cea care le-a fost atribuită”. Alteori, satul nu poate fi localizat pentru că 
numele îi fusese schimbat. Membrii O.V.R. dispun de puţine informaţii, nu întot- 
deauna complete sau de actualitate pentru a realiza fişele satelor româneşti în 
pericol de demolare“. 


Roumanie Europe. Patrimoines culturels en danger, 4 p. 

Gautier Pirotte, op. cit., p. 65. 

Scutaru Beatrice, op. cit., p. 117. 

Am utilizat termenul francez parrainage, deoarece desemnează cel mai bine relaţia unică 
existentă între localitatile occidentale şi cele româneşti : voinţa de a proteja şi sprijini satele 
aflate în pericol. 

5. Gautier Pirotte, op. cit., p. 71. 

6. Interviu al autoarei cu Edith Lhomel (cofondatoare a O.V.R. France), 2 si 4 aprilie 2008, Paris. 

Impactul mediatic al O. V.R. este neaşteptat şi, contrar temerilor manifestate de 
Mihnea Berindei, interesul nu scade cu trecerea timpului. O.V.R. realizează şi o 
expoziţie itinerantă de fotografii ale lui Matt Glass, care prezintă efectele sistema- 
tizării!. Expoziţia este completată cu imagini noi obținute de la diverşi jurnalişti si 
membri O.V.R., cu afişe, panouri, cu reportaje şi dezbateri, cu modele de cărţi 
poştale şi de texte care pot fi trimise autorităţilor române. O.V.R. oferă şi panouri 
cu numele satului românesc parrainé, care pot fi instalate la intrarea în localităţile 
europene pentru o mai bună circulaţie a informaţiei”. 

Atât membrii O. V.R., cât şi reprezentanţii comunelor care au acceptat să parrainer 
un sat românesc se deplasează în diferite oraşe şi comune vecine pentru a informa. 
Un astfel de eveniment are loc la Angers? pe 1 iunie 1989, o discuţie cu titlul 
Roumanie : quelles résistances ? Que faire ? („România : ce tip de rezistenţă este 
posibilă ? Ce poate fi făcut?”) fiind organizată de Caisse d’Epargne Ecureuil. 
Participă Ariadna Combes, Dinu Zamfirescu, Paul Goma şi Alain Michel“. Discutia 
este urmată de o prezentare de imagini realizată de J.Ph. Mesguen, reporter şi 
fotograf. Invitatia la eveniment este însoţită de diverse citate ale unor români, 
cunoscuţi sau anonimi (Paul Goma, un român în exil la Angers, Doina Cornea) : 
Roumanie : pays au voyage impossible, Au secours de la Roumanie”. Diferite 
municipalități şi asociaţii care doresc să cunoască etapele acţiunii de parrainage îi 
cer lui Jean-Marie Roy, viceprimar al comunei Múrs-Erigné”, să împărtăşească 
experienţa comunei sale”. Scopul O.V.R. pare să fi fost atins, acţiunea iniţiată de 
ei continuă să ia amploare datorită implicării personale a cetăţenilor. Chiar dacă 
rolul membrilor O.V.R. este foarte important, fără implicarea directă a locuitorilor 
satelor acţiunea nu ar fi putut lua această amploare. 


Un dévoir d'assistance (22 decembrie 1989 - iunie 1992) 


După căderea regimului Ceauşescu, membrii O.V.R. doresc să concretizeze elanul 
de solidaritate ce s-a manifestat în favoarea României prin stabilirea unor veritabile 
relaţii intercomunale europene. Începând din vara lui 1990, numeroşi locuitori ai 
comunelor franceze, belgiene, elveţiene, britanice călătoresc mii de kilometri 
pentru a descoperi satul care le fusese atribuit. Sunt aduse sute de tone de ajutoare. 


Matt Glass este un fotograf canadian de origine română. 

Mihnea Berindei, art. cit., p. 2. 

Angers este un oraş din vestul Franţei, prefectura departamentului Maine-et-Loire. 

Alain Michel este directorul asociatiei Equilibre-Amitiés-Roumanie din Franţa. 

Roumanie : quelles résistances ? Que faire ?, 1 p. 

Comuna Múrs-Erigné este situată în vecinătatea oraşului Angers. Această comună este prima 
care a acceptat să parrainaire un sat românesc. Cele două localităţi continuă să întreţină 
relaţii şi astăzi. 

7. Interviu realizat de autoare cu Jean-Marie Roy, 19 decembrie 2007, Múrs-Erigné. 

Aceste întâlniri permit stabilirea unor relaţii directe între locuitorii satelor roma- 
neşti ignorate de puterea centrală şi aleşii sau reprezentanţii localităţilor occi- 
dentale. Reprezentanţii occidentali sunt impresionați de primirea calduroasă care 
le-a fost rezervată, în ciuda condiţiilor de viaţă dificile pe care le descoperă în 
aceste sate’. 

Paul Hermant afirmă că acest elan umanitar nu fusese planificat, până şi 
membrii Operațiunii Satele Româneşti fiind surprinşi de amploarea miscarii?. Edith 
Lhomel revine şi ea asupra spontaneitatii elanului umanitar. Reprezentanţi ai comu- 
nelor europene vizitează satele româneşti pe care le adoptaseră şi duc fructul 
colectei realizate. Edith Lhomel insistă şi asupra faptului că ajutoarele sunt duse 
direct în sate, fără a se trece prin Bucureşti, şi aceasta datorită relaţiilor care fuse- 
seră stabilite între comune. Aceasta limitează riscurile unei prea mari acumulări 
de ajutoare în capitală, ceea ce ar fi încetinit procesul de distribuţie: 70% din 
ajutoarele ce ajung în comunele româneşti sunt rezultatul acţiunii iniţiate de Opera- 
tiunea Satele Româneşti. Dar membrii O.V.R. îi sfătuiesc pe reprezentanţii comu- 
nelor occidentale să se ducă în România în special pentru a concretiza relaţia 
simbolică stabilită prin intermediul acelor parrainages, şi nu neapărat pentru a duce 
ajutoare umanitare?. 

Toate comunele care au parrainé un sat românesc, dar nu numai, organizează 
colecte de bunuri pentru a le trimite în România. Primele convoaie umanitare 
pleacă spre România începând cu ianuarie 1990, pentru a continua tot anul. Imediat 
după ce au aflat de evenimentele ce se petrec în România în decembrie 1989, 
comunele încep să se organizeze. Convoaiele încep să plece spre satele româneşti, 
însoţite de aleşi locali şi locuitori ai comunelor occidentale. În Maine-et-Loire?*, 
comunele primesc şi ajutorul filialei locale a asociaţiei Farmacişti Fără Frontiere 
care triază medicamentele donate. Teama că ajutoarele nu vor ajunge la cei cărora 
le sunt destinate, dar şi dorinţa de a întâlni locuitorii satelor parrainés îi motivează 
să se deplaseze in România, acompaniind convoaiele umanitare”. 

O.V.R. încearcă să coordoneze circulaţia convoaielor şi, în septembrie 1990, dă 
sfaturi reprezentanţilor locali: să nu se vorbească de ajutor sau asistenţă, ci de 
parteneriat când este menţionată relaţia cu satele româneşti ; să se evite trimiterea 
de alimente şi îmbrăcăminte pentru a putea trimite, în schimb, materiale folositoare 
şcolilor, dispensarelor, bibliotecilor etc. De asemenea, proiectele trebuie realizate 


1. Edith Lhomel, „Opération Villages Roumains”, in Politique internationale, dosar special 
„La Roumanie au seuil de l’Union européenne”, nr. 105, 2004, p. 107. 

2. Paul Hermant, Au temps pour moi..., p. 13. 

3. Interviu al autoarei cu Edith Lhomel (cofondatoare a O.V.R. France), 2 si 4 aprilie 2008, 
Paris. 

4. Maine-et-Loire este un departament din vestul Frantei situat in Pays de la Loire. 

5. Beatrice Scutaru, op. cit., pp. 120-124. 

in colaborare cu locuitorii satelor. Reprezentantii localitátilor occidentale sunt invitati 
sá incite partenerii románi sá ia initiative, sá aibá un rol activ ín procesul de 
colaborare. Un alt obiectiv este mentinerea unui contact permanent cu locuitorii 
satelor pentru a putea primi si difuza informatiile utile si a se tine la curent cu 
evoluţia proiectelor!. Colectivitátile ocidentale trebuie deci să încerce să cunoască 
nevoile reale şi precise ale partenerilor români, pentru ca relaţiile să poată continua 
si sá se poată dezvolta. 

Odată depăşită starea de urgenţă, comunele decid să contribuie la efortul de 
dezvoltare a democraţiei şi economiei satului românesc cu care intretin relaţii. 
Primele călătorii, care au avut un caracter umanitar, permit observarea situaţiei 
reale a satelor?. În numele cetăţeniei europene, fondatorii O.V.R. consideră că este 
de datoria lor să continue relaţiile iniţiate la sfârşitul anilor '80. Scopul este de a 
da naştere la adevărate schimburi între localităţi, pe cât posibil pe o bază egalitará?. 
Mobilizarea populaţiei europene ia prin surprindere fondatorii mişcării. Chiar dacă 
intervenţia umanitară nu a fost prevăzută sau dorită de O.V.R., momentul este mai 
propice acestor acţiuni decât proiectelor politice“. Un rol deosebit în cadrul acestei 
campanii l-a avut organizaţia Medecins du monde şi fostul ministru francez Bernard 
Kuchner. O.V.R. nu este însă doar o asociaţie umanitară. Înainte şi după 1990, 
membrii săi au dorit să joace un rol politic şi de dezvoltare pentru România. 
Revoluţia din decembrie 1989 şi stoparea politicii de sistematizare forţează O.V.R. 
să îşi redefinească obiectivele. Încercând să prelungească activitatea în România, 
mişcarea decide iniţierea de parteneriate între comunele româneşti şi occidentale. 

Schimbarea regimului politic şi sfârşitul stării de urgenţă îi determină totuşi pe 
unii membri ai O.V.R. să ia în considerare posibilitatea de a opri relaţiile cu 
România. În 1992 mişcarea se scindează, de o parte fiind cei ce doresc să continue 
să lucreze cu România, de cealaltă cei care consideră că alte ţări din Europa merită 
atenţia lor. Aceştia din urmă creează mişcarea Cauze Comune în Iugoslavia, care 
încurajează dezvoltarea de relaţii şi contacte directe între oraşele şi comunele 
europene şi cele din fosta Iugoslavie”. Cei ce doresc să continue să întreţină relaţii 
cu România decid să se organizeze într-o reţea. Ramura franceză a O.V.R. se 
constitue în asociaţie, în conformitate cu prevederile Legii 1901°. 


1. O.V.R., Bulletin de liaison, nr. 21, p. 7. 
. Edith Lhomel, art. cit., p. 106. 

3. Interviu al autoarei cu Edith Lhomel (cofondatoare a O.V.R. France), 2 şi 4 aprilie 2008, 
Paris. 

4. Gautier Pirotte, op. cit., p. 215. 

5. O.V.R., Les rencontres de l’Epau. Premiers Ateliers des communes et associations françaises 
de |’Opération Villages Roumains, Bruxelles, 1992, pp. 119-120. 

6. Interviu al autoarei cu Edith Lhomel (cofondatoare a O.V.R. France), 2 si 4 aprilie 2008, 
Paris. 


256 BEATRICE SCUTARU 


Cheile succesului O. V.R. 


Mobilizarea cetátenilor europeni in favoarea Romániei in acest moment critic a 
cunoscut o intensitate care i-a surprins pana si pe cei mai optimisti dintre membrii 
fondatori. Însă care sunt condiţiile ce au creat contextul propice acestei reactii? 

La sfârşitul anilor '80, România este din ce în ce mai prezentă în presa franceză. 
Dacă Nicolae Ceauşescu a avut şi a întreţinut o imagine pozitivă în Occident în 
anii '60 şi la începutul anilor '70, totul se schimbă după 1977. Situaţia disidentilor 
români, politica internă şi condiţiile de viaţă ale populaţiei româneşti încep să 
intereseze publicul francez. Accelerarea punerii în aplicare a planului de sistema- 
tizare are un rol primordial în procesul de degradare a imaginii lui Ceauşescu. 
Ziarele prezintă imagini cu satele şi oraşele distruse, cu noile locuinţe construite. 
Titlurile articolelor de jurnal nu mai necesită explicaţii : Bucarest: visite a Para- 
nopolis (,,Bucuresti: vizita la Paranopolis”), La Roumanie en danger de mort 
(„România în pericol de moarte”), Roumanie : églises et villages rasés au bulldozer 
(„România : biserici şi sate rase cu buldozerul”) etc.!. 

Revoluţia din decembrie 1989 reprezintă, de asemenea, un moment important. 
De-a lungul unei zile, de Crăciun, numeroase reportaje sunt difuzate de către 
televiziunile franceze. Gautier Pirotte consideră că toate evenimentele au avut loc 
just in time, „la momentul potrivit”?. Surpriza şi interesul francezilor de a urmări 
aceste reportaje la televizor în timpul pregătirilor sărbătorilor de sfârşit de an 
sporeşte pe zi ce trece. Unii au şi astăzi impresia că au văzut căderea regimului 
comunist român şi executarea lui Nicolae Ceauşescu în direct la televizor. 

În timpul Sărbătorilor Crăciunului populaţia occidentală este obişnuită să facă 
diverse donaţii, generozitatea lor fiind mai mare la sfârşit de an. Această situaţie 
explică, în parte, amploarea ajutoarelor trimise în România. Proximitatea geografică 
a ţării şi posibilitatea transportării coletelor cu maşina diminuează costurile şi 
facilitează stabilirea de relaţii directe. În plus, România este o ţară francofonă şi 
francofilă, iar relaţiile dintre Paris şi Bucureşti au fost destul de strânse nu cu mult 
timp în urmă. Ceea ce atrage în mod deosebit atenţia francezilor este descoperirea 
unei „insule de latinitate” de cealaltă parte a Cortinei de Fier. Faptul că această 
descoperire are loc în acelaşi an în care Franţa sărbătoreşte bicentenarul revoluţiei 
din 1789 sporeşte intensitatea reacției populaţiei”. 

Într-adevăr, pentru ca o asociaţie să primească donaţii, este important ca actiu- 
nea sa să fie mediatizată, în special prin emisiuni televizate. Televiziunea face ca 


1. Beatrice Scutaru, op. cit., p. 113. 
Gautier Pirotte, op. cit., pp. 176-177. 

3. Călin-loan Mosut, L’évolution des représentations médiatiques du premier gouvernement 
roumain post-communiste. Approche énonciative et lexicométrique comparée des modes 
d’argumentation dans un corpus d articles de presse francaise (1989-1990), teză de doctorat, 
2004, p. 18. 

informatia sá fie accesibilá tuturor. Donatorii sunt mai generosi atunci cand subiectul 
este tratat la nivel national şi pentru o durată mare de timp’. Evenimentele din 
decembrie 1989 din Románia au fost prezente pe ecranele de televiziune din Franta 
pentru mai multe zile, inlocuind o mare parte dintre emisiunile programate initial. 
Afirmatia lui Philippe Juhem este confirmatá deci de amploarea luatá de actiunile 
umanitare în direcţia României. 

O altă explicaţie este dată de Mihnea Berindei, care consideră că succesul 
O.V.R. se datorează faptului că mişcarea se adresează unei categorii de populaţie 
care nu este, în general, solicitată pentru acest tip de acţiuni. În afară de oamenii 
politici, O.V.R. a atins şi (mai bine zis în special) pe locuitorii satelor şi comunelor 
europene cărora li se cere o implicare personală, directă. Aceştia înţeleg foarte bine 
ce înseamnă un plan de sistematizare sinonim cu distrugerea ultimelor structuri 
tradiţionale, a patrimoniului istoric şi spiritual al românilor sau a minoritatior 
naţionale, de transformare a ţăranilor în simpli muncitori agricoli. Aceasta explică 
importanţa adeziunilor înregistrate în ţările unde autonomia colectivitatilor locale 
este mai dezvoltată (Franţa, Belgia) sau în regiunile unde a fost deja pusă problema 
conservării patrimoniului cultural local (regiunea Bretania din Franţa). O.V.R. 
oferă acestor cetăţeni cadrul unei acţiuni politice, permițându-le să descopere că 
pot face ceva util şi la nivelul lor?. 

O.V.R. privilegiază deci acţiunile la nivel de localităţi : „ideea este de a acţiona 
la nivelul comunelor considerând că un regim centralizat cum era regimul lui 
Ceausescu nu putea suporta aceasta pentru mult timp”. Încă de la început, operaţiunea 
se declară o mişcare politică neafiliată unui partid. Fondatorii privilegiază relaţiile 
inte comune, pentru a asigura o însuşire a politicii de către cetăţeni”. Ideea este 
confirmată şi dezvoltată de Edith Lhomel: intervenţia la nivel local trebuia să 
constituie o alternativă la anonimatul politicii oficiale, limitele eficienţei acesteia 
fiind adesea demonstrate. Crearea unei legături între indivizi este considerată de 
aceasta cheia succesului operaţiunii. Acţiunea trebuie să ajute la crearea unei 
Europe par le bas, a unei veritabile cetăţenii europene“. Această noţiune de cetăţenie 
va sta la baza parteneriatelor intercomunale. Ea este realizată pornind de la principiul 
occidental de democraţie, în cadrul căreia cetăţeanul este principalul iniţiator al 
dezvoltării economice şi democratice a ţării sale. O.V.R. încearcă deci să introducă 
acest concept occidental de democraţie în România, stabilind relaţii între cetăţeni 
şi asociaţii”. 


1. Philippe Juhem, „Parler ici des malheure lointains. Les nécessités des énonces humanitaires 
et leurs effets sur la constitution des angles journalistiques”, în Johanna Siméant, Pascal 
Dauvin (coord.), ONG et humanitaire, Harmattan, Paris, 2004, p. 245. 

Mihnea Berindei, op. cit., 28 iunie 2005, p. 3. 

Paul Hermant, apud in Gautier Pirotte, op. cit., p. 69. 

Edith Lhomel, art. cit., p. Ill. 

Karine Emsellem, „L Opération Vilages Roumains une coopération locale transeuropéenne”, 
in Revue géographique de l'Est, nr. 2, XXXV, 1995, p. 119. 

Europenizarea mişcării 


Aceastá operatiune suscitá un mare interes mediatic; in mai multe tari europene 
sunt create filiale nationale ale O.V.R. Obiectivul acestora este de a trata mai bine 
cererile de parrainage, precum si toate celelalte aspecte legate de relatiile cu 
Romania. 

Pe 16 martie 1989 este creatá, la Geneva, filiala elvetianá a Operatiunii Satele 
Románesti si pe 2 aprilie a aceluiasi an este realizat primul bilant al relatiilor 
initiate: 150 de comune belgiene, 20 franceze, cinci elvetiene si una olandezá au 
adoptat deja un sat románesc la aceastá datá si 200 de alte comune doresc sá 
participe la operatiune. Filiala bitanicá este lansatá pe 10 mai 1989. Filiala olandezá 
este creatá in luna iunie, dar nu devine operationalá decát in septembrie 1989. În 
Danemarca şi Luxemburg, guvernele încearcă să împiedice crearea de filiale, dar 
comunele din aceste ţări iniţiază totuşi relaţii cu satele româneşti. Evoluţia mişcării 
determină crearea, pe 26 iunie 1989, a unei Operaţiuni Satele Româneşti Interna- 
tionale la Bruxelles. Rolul ei este de a coordona Operațiunile nationale şi de a 
răspunde la cererile de parrainage formulate de comune ce aparţin unor ţări unde 
nu sunt organizaţii naţionale. Pe 5 iunie 1989, peste 1.100 de comune europene 
sunt membre ale O.V.R., dintre care 720 în Franţa, 300 în Belgia si 120 in Elvetia', 
în cele trei ţări existând, de asemenea, şi o coordonare pe plan naţional. 

În luna noiembrie apare filiala poloneză, care se organizează în jurul Comitetul 
de la Helsinki, iar pe 15 noiembrie are loc lansarea operaţiunii daneze, la Copenhaga. 
La sfârşitul anului 1989, în jur de 2.200 de comune europene sunt mobilizate - 
aproximativ 30 de milioane de europeni. Majoritatea comunelor sunt franceze : 
1.252 de parrainages realizate şi 300 în curs de realizare. În Belgia sunt 354 de 
comune participante, în Suedia 210, 71 în Marea Britanie şi 60 în Norvegia. În 
aceste tari comunele s-au mobilizat cel mai repede şi în cel mai mare număr. În 
ceea ce priveşte Olanda, la sfârşitul anului 1989, 20 de comune sunt implicate în 
operaţiune. Sunt create filiale în Ungaria şi Danemarca?. 

În cursul anului 1989, numărul de parrainages creşte în toate ţările menţionate 
in total. Însă dacă la începutul anului Belgia era tara cea mai implicată, la sfârşitul 
aceluiaşi an, cel mai mare număr de parrainages poate fi constatat în Franţa. Dacă 
raportăm aceste cifre la numărul total de comune din cele două ţări (589 în Belgia 
şi 36.662 în Franţa), superioritatea implicării franceze trebuie relativizată. 


1. Paul Hermant, Tous les fleuves vont a la mer, Editions de la Démocratie, Bruxelles, 1993, 
volum consultat pe siteul www.ovrf.fr, la 1 octombrie 2012; Mihnea Berindei, art. cit., 


p. 3. 
2. Beatrice Scutaru, op. cit., pp. 93-94. 

Tabelul 1. Evolutia numdrului de parrainages de sate románesti 
de cátre localitátile occidentale in 1989 


Tara ; . Marea i 
Dată Belgia | Elveția Franţa Britanie Norvegia | Olanda 
2 aprilie 1989 150 5 20 - - 1 
5 iunie 1989 300 120 750 - - - 
Sfârşitul anului 354 210 1.252 de adoptii, 300 7 60 20 
1989 in curs de realizare 


Sursa : Gautier Pirotte, L'épisode humanitaire roumain. Construction d'une „crise”, état des lieux et modalités 
de sortie, Harmattan, Paris, 2006, p. 76. 


Operatiunea Satele Románesti Internationalá regrupeaza federatiile nationale din 
Belgia, Franta, Elvetia, Olanda, Marea Britanie si Románia. in perioada care 
urmează elanului umanitar, mişcările nationale iau traiectorii diferite, iar in unele 
tari, precum Danemarca, Ungaria şi Italia (unde localităţi din Sardinia adoptasera 
două sate) mişcarea dispare". 

În Franţa, Operaţiunea Satele Româneşti a fost creată în martie 1993 ; anterior, 
membrii ei erau gazduiti de Liga pentru Apărarea Drepturilor Omului din România 
şi de Médecins du Monde. Elementele care au dus la crearea Operațiunii în Franţa 
sunt nevoia de coordonare, voinţa de a continua relaţiile cu partenerii români şi de 
a putea comunica cu celelalte filiale care fuseseră create în Europa. Rolul principal 
al filialei franceze este de a-şi informa membrii cu privire la tot ce se întâmplă la 
nivel naţional în cadrul reţelei. Pentru difuzarea informaţiei este utilizat un jurnal 
intern, La lettre du Réseau. Operaţiunea are şi un rol de reprezentare pe lângă 
diversele organisme şi instituţii franceze şi europene’. 


Chiar dacă, la început, Operaţiunea Satele Româneşti nu a fost concepută ca o 
acţiune de durată, astăzi ea constitue totuşi unul dintre principalii vectori ai coope- 
rării dintre comunele din România şi cele din Franţa. Scopul ei este de a stabili 
legături personale între două societăţi diferite şi de a contribui la integrarea spaţiului 
românesc în Europa, prin intermediul unor acţiuni de transformare economică, 
socială şi de dezvoltare democratică. Schimburile cu partenerii occidentali ajută la 
deschiderea populațiilor rurale româneşti. Acest ajutor pentru dezvoltare are, poate, 
un rol mai important decât cooperarea bilaterală la nivel statal, deoarece ea actio- 
nează direct la nivel local. 


1. B.D.I.C., fond L.D.H.R., Buletinul de informare numărul 9 privind activitatea Ligii in 
perioada aprilie 1988 - iunie 1989. 

2. Interviu realizat de autoare cu Edith Lhomel, 2 şi 4 aprilie 2008 ; Structures O.V.R. France, 
consultat pe site-ul www.ovrfrance.homelinux.org, la 1 octombrie 2012. 

Alin Muresan 


Lavinia Betea, Cristina Diac, Florin-Rázvan Mihai, 
Ilarion Tiu, Viaza lui Ceausescu. Ucenicul partidului 


Editura Adevărul, Bucureşti, 2012, 415 p. 


Deşi foarte populare în mediile occidentale, biografiile îşi fac cu greu loc în peisajul 
publicistic românesc. Faptul este explicabil nu atât prin lipsa surselor documentare 
(care încep să fie disponibile, chiar dacă nu în totalitate), cât prin lipsa asumării 
unor proiecte de cercetare de magnitudine fie la nivel individual, fie la nivel 
colectiv/institutional. Puţine figuri au beneficiat până acum de biografii pe măsura 
rolului pe care l-au jucat în impunerea şi menţinerea regimului comunist vreme de 
45 de ani. Cu atât mai îmbucurătoare este, din acest punct de vedere, apariţia primei 
parti a trilogiei proiectate „Viaţa lui Ceauşescu” la Editura Adevărul, precum si 
distribuirea ei împreună cu ziarul omonim, care a permis asigurarea unui tiraj şi a 
unei promovări mult peste ceea ce asigură de regulă editurile noastre. 

Volumul semnat de către un colectiv compus din Lavinia Betea, Cristina Diac, 
Florin-Răzvan Mihai şi Ilarion Tiu are subtitlul „Ucenicul partidului” şi recompune 
biografia liderului comunist din copilărie până în momentul instalării sale în func- 
tiile de ministru adjunct al Forţelor Armate şi şef al Direcţiei Superioare Politice 
a Armatei în 1950, acoperind episoadele fundamentale ale formării sale ca om 
(politic) : copilăria, şcoala, sosirea în Bucureşti şi ucenicia, activitatea comunistă, 
detentia, relaţia cu Elena Ceausescu, activitatea politică după 23 august 1944. Dar 
sunt numeroase pagini în care cartea se transformă într-o utilă istorie a Partidului 
Comunist şi accentul se mută dinspre Ceauşescu spre luptele interne, viaţa din 
lagăre, evadarea lui Dej de la Târgu Jiu, conjuncturile care i-au adus la conducerea 
ţării etc. Celelalte două volume preconizate să apară, „Fiul poporului” şi ,,Tiranul”, 
îi vor completa biografia până la finalul vieţii. 

Din punct de vedere tehnic, merită semnalată şi apreciată documentarea serioasă 
şi variată, de la documentele inedite din fondul C.C. al P.C.R. deţinut de Arhivele 
Naţionale până la interviuri cu martori ai evenimentelor, presa vremii şi literatura 

de specialitate. Consultarea arhivei si munca de cercetare au permis imbogatirea 
volumului cu anexe foto-documentare de un real interes, precum acte personale, 
fotografii cu Nicolae si Elena Ceausescu, cu párintii viitorului presedinte, case 
conspirative ori manifestárile publice la care a participat in primii ani de dupa 
rázboi. Toate acestea, precum si indexul de nume, sporesc valoarea cártii si facili- 
teazá accesul la informaţii atât pentru specialişti, cât şi pentru publicul larg. Din 
păcate, prezentarea grafică a volumului nu se ridică la înălţimea conţinutului, fapt 
vizibil mai ales la prelucrarea pozelor şi la designul copertii. 

Principalul merit al cărţii îl reprezintă tocmai aportul informaţional substanţial 
despre Ceauşescu şi demolarea miturilor care s-au construit în jurul său, deopotrivă 
de către propaganda comunistă şi de către cercetători ori folclorul popular. Aflăm, 
astfel, că elevul Nicolae Ceauşescu a fost, în clasele primare, printre fruntaşii la 
învăţătură (în clasa I, de pildă, a avut a treia medie ca mărime), departe şi de 
imaginea de ţăran analfabet care s-a impus după 1990, dar şi de cea de copil 
supradotat confecţionată în comunism. Fără să dezvăluim informaţiile în sine, vom 
aminti că primele sale contacte cu Partidul Comunist şi activităţile din ilegalitate 
sunt de asemenea foarte bine acoperite, nelăsând loc speculațiilor neargumentate, 
iar etapele ascensiunii sale politice sunt urmărite în detaliu. Aşa cum se întâmplă 
în cazul oricărei biografii reuşite, cititorul se imbogateste cu o sumă impresionantă 
de cunoştinţe, în ciuda faptului că înainte să citească volumul poate fi tentat să 
creadă că ştie totul despre un personaj atât de celebru ca Nicolae Ceauşescu. 

Detalii interesante se desprind şi din descrierea vieţii deţinuţilor comunişti din 
închisori, atât despre organizarea Ajutorului Roşu şi a avantajelor de care se bucurau 
ilegaliştii, cât şi despre regimul de detenţie îmblânzit deseori pentru aceştia, prin 
diverse canale. În mod paradoxal, unul dintre cei care a ajutat deţinuţii comunişti 
în plină perioadă de înfometare a fost preotul închisorii, care a strâns ajutoare de 
la săteni pentru a-i ajuta pe „ocnaşi”. Altfel, Emil Bodnăraş este creditat cu cele 
mai multe merite în ceea ce priveşte îmbunătăţirea traiului zilnic datorită relaţiilor 
sale cu conducerea închisorii : dezertorul devenit ulterior ministru al Apărării se 
plimba la braţ cu directorul penitenciarului. 

Pentru cititorul obişnuit este foarte utilă punerea în context a unor evenimente 
şi comportamente (deşi uşor speculativă în primul capitol), dar şi explicarea felului 
în care Partidul Comunist s-a născut în România la intervenţia Moscovei ori consta- 
tarea că el a fost cel mai slab şi nepopular partid de acest gen din Europa. Toate 
personajele amintite în volum beneficiază de note explicative, ceea ce uşurează şi 
mai mult înţelegerea evenimentelor. Nepotrivite în context sunt speculaţiile exagerate 
asupra presupusului episod homosexual din închisoare şi explicarea fidelității con- 
jugale a lui Nicolae Ceausescu prin această traumă. Mult mai credibil pare scenariul 
conform căruia liderul comunist, crescut într-o familie tradiţională de la ţară, con- 
sidera pur şi simplu că monogamia este firească, chiar dacă a trăit câţiva ani buni 
în concubinaj cu viitoarea sa soţie. În rest, cu excepţia unei consideraţii discutabile 

despre dominarea scenei publice de către P.C.R. încă din 1946, autorii reuşesc să 
menţină un ton echilibrat, care dă posibilitatea cititorului să se informeze şi să tragă 
singur concluziile care se impun. 

Cartea este impresionantă prin proporţiile preconizate şi calitatea sa, nefiind 
nici seacă, nici plictisitoare, în ciuda multitudinii de informaţii care ni se oferă. 
Povestea curge firesc şi lectura este plăcută. Sperăm însă că după finalizarea şi 
celorlalte două volume, autorii vor avea în plan şi publicarea unui volum unic care 
să sintetizeze datele principale din acest triptic, pentru a-l face şi mai accesibil 
cititorilor. Una peste alta, apariţia editorială este mai mult decât bine-venită şi 
nădăjduim că va deschide gustul cercetătorilor pentru întreprinderi similare dedi- 
cate altor personaje importante ale comunismului din România. 


Clara Mares 


Ana Selejan, Adevár si mistificare in jurnale 
si memorii apárute dupa 1989 
Editura Cartea Románeascá, Bucuresti, 2011, 223 p. 


În cea mai nouă lucrare publicată la Editura Cartea Românească, Adevăr si mis- 
tificare în jurnale si memorii apărute după 1989, Ana Selejan alege să parcurgă 
memoriile unor scriitori etichetati drept realist-socialişti, unii dintre ei chiar par- 
ticipanti la instaurarea comunismului în România. 

Autoarea analizează zece cărţi având în centru zece personaje care îşi scriu memo- 
riile în chei diferite, pe tonuri diferite, însă toţi având acelaşi scop: justificarea 
unor acţiuni trecute. Traversarea perioadei comuniste de către autorii studiati con- 
stituie firul roşu al lucrării, însă autoarea se întreabă şi în ce măsură memoriile, 
biografiile, amintirile lor reuşesc să redea veridic contextul general, care este 
gradul de mistificare cu care fiecare îşi prezintă faptele şi, mai ales, dacă lucrările 
lor vorbesc şi despre o asumare a vinei, a responsabilităţi pentru aceste fapte. 

Cele zece cărţi anterioare semnate de Ana Selejan, dedicate vieţii literare în 
totalitarism!, oferă autoarei un cadru solid pentru a stabili cu precizie derapajele 
autorilor analizati. Astfel, parcurgem simultan, dar în două lecturi diferite, aceleaşi 
fapte. Cele zece perspective diferite din care putem privi, din punct de vedere lite- 
rar, perioada comunistă sunt furnizate de amintirile lui Miron Radu Paraschivescu, 
Ov.S. Crohmălniceanu, Petru Dumitriu, Victor Felea, Mihai Beniuc, Dumitru 
Micu, Nina Cassian, Sorin Toma, Lucia Demetrius şi Petre Solomon. Noutatea 


1. Ana Selejan, Literatura în totalitarism. 1949-1951. Întemeietori şi capodopere (vol. 1, 1994, 
ed. a Il-a, 2007), Literatura în totalitarism. 1952-1953. Bătălii pe frontul literar (vol. II, 
1995, ed. a II-a, 2007), Literatura în totalitarism. Anul 1954. Anul „gloriosului deceniu” 
(vol. III, 1996, ed. a II-a, 2009), Literatura în totalitarism. 1955-1956. Clasicizarea rea- 
lismului socialist (vol. IV, 1998, ed. a II-a, 2010), Literatura in totalitarism. 1957-1958 (vol. 
V, 1999), Literatura in totalitarism. 1959-1960 (vol. VI, 2000), toate apárute la Editura 
Cartea Românească, Bucuresti. 

volumului semnat de Ana Selejan vine din analiza suplimentară a faptelor şi în 
oglinda arhivelor, pentru că fiecare afirmaţia faptică a autorului este verificată şi, 
adesea, infirmată, în urma documentelor investigate. 

La întrebarea firească ce-i uneşte pe aceşti zece autori, autoarea răspunde suc- 
cesiv : traversarea unei perioade dificile in care libertatea de creaţie a fost cvasi- 
suspendată, dar şi datoria morală a martorului de a relata generaţiilor viitoare o 
experienţă traumatizantă. După lectura cărţii, s-ar mai desprinde şi un al treilea 
răspuns : reflexia în oglinda posterităţii, pentru că fiecare dintre cei zece autori îşi 
doreşte o mai bună plasare pe scena istoriei literare, ceea ce, din punctul nostru de 
vedere, implică şi o conştientizare, chiar dacă de ultim moment, a unor acţiuni 
discutabile. 

Succesiv autorii îşi prezintă sentimentele de neîmplinire (Miron Radu Paraschi- 
vescu, Lucia Demetrius, Nina Cassian, Victor Felea, Petre Solomon), de nemul- 
tumire faţă de ingratitudinea semenilor (Dumitru Micu, Mihai Beniuc), iar alţii 
vorbesc despre comportamentul lor drept unică soluţie: Ov.S. Crohmălniceanu, 
Sorin Toma. Singurul care vorbeşte deschis şi fără rezerve despre vinovăţie şi 
responsabilitate este Petru Dumitriu. 

Demonstrația pe care Ana Selejan o face, slujindu-se de documente de arhivă, 
ne conduce la concluzia că aceste amintiri, în substanţa lor profundă, sunt false, 
pentru că, „omiţând adevăruri şi situaţii compromiţătoare”, întreg ansamblul este 
alterat. Nici măcar spovedania vocală a lui Petru Dumitriu nu sună perfect credibil 
în contextul nostalgiei sale după privilegiile comuniste. 

În mod paradoxal, deşi fiecare autor îşi asumă calitatea de martor al unor 
realităţi, contextul general, politic, istoric nu este un personaj principal în lucrările 
lor. Pentru Nina Cassian, Miron Radu Paraschivescu sau Lucia Demetrius nu 
sistemul era problema, ci oamenii care ajunseseră la conducerea lui, în vreme ce 
Mihai Beniuc, Sorin Toma, Ov.S. Crohmălniceanu sau Petre Solomon ignoră cu 
desăvârşire contextul istoric. Dumitru Micu, Victor Felea şi Petru Dumitriu con- 
stată şi vorbesc despre consecinţele literare sau morale ale acţiunilor regimului 
comunist. Evident, în fiecare caz dozajul diferă în funcţie de personalitatea sau 
intenţiile autorului. 

În căutarea de vinovaţi pentru o viaţă sau o operă neîmplinită, fiecare are un 
răspuns personal: politrucii din redactii (Dumitru Micu, Nina Cassian, Miron 
Radu Paraschivescu), şefii direcţi (Sorin Toma, Mihai Beniuc), deficienţe ale pro- 
priului caracter prea slab, prea labil într-o lume dură (Victor Felea), incapacitatea 
de a se plia perfect pe cerinţele oficiale (Petre Solomon, Lucia Demetrius), foamea 
şi lipsa oricărei alternative (Petru Dumitriu). 

Disecand cu minutiozitate faptele pe care autorii le prezintă peste timp, Ana 
Selejan indică cantitatea de mistificare în adevărurile publicate. Dacă etichetele 
plastice, negre de invidie cu care Miron Radu Paraschivescu sau Victor Felea îşi 
tratează colegii nu sunt excepţionale pentru jurnalele intime, şocantă este minciuna 

grosolană la care se dedă Crohmălniceanu pentru a explica ruptura cu Ion Barbu’, 
dar şi lipsa oricărei responsabilităţi proprii în distrugerea climatului cultural la 
Mihai Beniuc. 

În interviurile pe care Petru Dumitriu le acordă lui Eugen Simion sau lui George 
Pruteanu, autorul îşi recunoaşte vina de a scrie pe placul partidului, indiferent de 
temă. Chiar şi 33 de ani mai târziu, romanul dedicat Canalului Dunăre - Marea 
Neagră, Drum fără pulbere, este încă o rană nevindecată. Surprinzătoare ni se pare 
totuşi maniera nostalgică cu care vorbeşte despre privilegiile pe care scrisul angajat 
i le aduseseră în tinereţe : cochetărie vestimentară, chefuri la Athénée Palace, veselia 
contagioasă, maşina cumpărată din drepturile de autor, Premiul de Stat din care 
putea trăi un an, partidele de tenis cu I.Gh. Maurer, afecțiunea lui Ralea sau Brucan 
(p. 54). Şi atunci ne întrebăm cum se conciliază această nostalgie cu „spaima de 
puşcăria care era România”, spaimă încă resimţită de bătrânul Dumitriu ? 

Deşi cele două volume de interviuri au fost citite în cheie confesivă, ar fi nevoie 
de o a treia: obsesia eşecului literar în lumea liberă. Întrebarea cu care noi am 
încheiat lectura capitolului dedicat lui Petru Dumitriu : este oare regretul de a fi 
fost cine a fost este sincer sau este mult mai profund regretul că nu a putut fi cine 
şi-ar fi dorit să fie după evadarea în Occident ? 

Despre nocivitatea climatului literar vorbeşte Dumitru Micu, fostul redactor al 
Scânteii, care îşi prezintă şi reţeta supravieţuirii în jungla publicisticii comuniste : 
„am adoptat aerul de învățăcel perpetuu, îndatorat oricui îmi semnala o eroare, aer 
cu care reuşisem, până atunci, să îmblânzesc şi cele mai feroce ostilitati” (p. 125). 
Un alt punct demn de menţionat este mărturia directă a lui Dumitru Micu despre 
detaliile procesului tipografic comunist, în special despre intervenţia directă pe text, 
o practică ,,institutionalizata” şi omniprezentă care expulza autorul din propriile texte. 

Nina Cassian este taxată pentru „jurnalul cedărilor estetice”?, iar memoriile lui 
Sorin Toma eşuează în măsura în care autorul se derobează de responsabilitatea 
actelor sale, ba mai mult construieşte o argumentatie complet falsă în ceea ce 
priveşte motivele alegerii lui Tudor Arghezi drept ţintă publică. 

Imaginea noii lumi literare instaurate de comunişti reiese din amintirile Luciei 
Demetrius sau ale lui Petre Solomon. Animati de altruism social, cei doi se zbat 
pe şantierele ţării pentru a „ridica nivelul maselor”, însă dezamăgirea intervine 
când răsplata nu este pe măsura efortului investit. Refugiul este soluţia ambilor 
memorialişti : un teatru de provincie pentru Lucia Demetrius sau o carieră de 
traducător pentru Petre Solomon. Însă paginile Luciei Demetrius despre tandretea 


1. Într-un articol din Viaţa Românească (6/1958), Crohmălniceanu însuşi îl catalogase pe Ion 
Barbu, alături de Lucian Blaga şi Mateiu Caragiale, drept „expresia cea mai virulentă a 
decadentismului”, p. 33. 

2. Memoria ca zestre (trei volume), Editura Institutului Cultural Român, Bucureşti, 2003, 2004, 
2010. 

şi probitatea lui Nicolae Moraru devin indigeste pentru cine cunoaşte rolul nefast 
în relaţia N. Moraru - literatura română. 

În ceea ce-l priveşte pe poetul Petre Solomon, acesta alege să se extragă pe sine 
din peisajul literar pentru a-l popula cu amintiri despre cei pe care îi cunoaşte. 
Întreprindere nobilă, însă lipsesc exact cei pe care îi frecventa şi despre care ar 
fi avut mai multe de spus în contextul istoric care ne interesează: VI. Colin, 
Ov.S. Crohmălniceanu, Nina Cassian. Ana Selejan constată cum Solomon eludează 
situaţii compromiţătoare despre sine, diminuându-şi astfel gradul de veridicitate a 
amintirilor. Fără a le pomeni explicit, chingile realist-socialiste care îl încorsetau 
pe poet îl determină să se refugieze în traduceri, însă pe linia corectă, din punct 
de vedere comunist, fapt ce atrage după sine recompense nesperate: călătorii şi 
lecturi interzise majorităţii colegilor săi. 

Privind în paralel mărturia autorului, dar şi faptele aşa cum reies din docu- 
mentele timpului, volumul Anei Selejan este unic în peisajul critic românesc oferind 
cititorului perspectiva, dar şi analiza documentată a faptelor, scutindu-l astfel de 
efortul răscolirii memoriei sau bibliotecii. 

Personajele cărţii sale străbat o epocă dificil de trăit, cu atât mai dificilă creaţiei 
literare, iar Ana Selejan are eleganța de a le fi recunoscătoare tuturor pentru că au 
optat să îşi publice amintirile. Dincolo de autojustificările sau cosmetizările inerente 
oricărei rescrieri a trecutului, cărţile analizate cuprind şi o serie de fapte care, alt- 
fel, ar fi fost iremediabil pierdute pentru istoria literară. 


Corina Dobos 


Ana Maria Zahariade, Arhitectura in proiectul comunist. 
România 1944-1989 


Editura Simetria, Bucuresti, 2011, 144 p., ed. bilingvá románo-englezá 


„După blocurile gri stăm noi majoritatea/ Sunt mai înalte la şosea sá nu se vada 
foamea.”! „Blocurile gri” sunt greu de ignorat şi de respirat „de către noi majori- 
tatea”, şi totuşi, arhitectura perioadei comuniste cu care acestea se confundă în 
mod iconic reprezintă un subiect destul de puţin studiat sau asumat. Cele câteva 
studii dedicate acestui subiect sunt legate de numele lui Augustin Ioan şi îl tratează 
mai ales din perspectiva relaţiei dintre estetic şi politic? în regimurile dictatoriale. 
Alte volume? propun o abordare preponderent biografică a acestui subiect, prin 
prisma informaţiilor referitoare la diferiţi profesionişti ai perioadei, rămaşi in tara 
sau care au ales calea exilului. 

În acest context, volumul arhitectului Ana Maria Zahariade, profesor de istoria 
şi teoria arhitecturii la Universitatea de Arhitectură şi Urbanism „lon Mincu”, 
Bucureşti (U.A.U.I.M.) abordează tema arhitecturii in România comunistă din 
punctul de vedere al profesiei de arhitect, propunând o reflecţie asupra manierei în 
care proiectul comunist a intervenit asupra profesiunii de arhitect şi a modelat 
breasla în relaţie cu practica de arhitectură. 

Investigarea reorganizării şi evoluţiei „practicii de arhitectură” se dovedeşte o 
opţiune istoriografică potrivită pentru a surprinde dinamica relaţiei dintre „clădiri 


1. Versuri B.U.G. Mafia, „După blocuri”. 

2. Augustin Ioan, Arhitectura şi puterea, Editura Agerfilm, Bucuresti, 1992; Ana-Maria Zaha- 
riade, Augustin loan, Mariana Celac, Hans-Christian Maner, Teme ale arhitecturii din 
România în secolul XX, Editura Institutului Cultural Român, Bucureşti, 2003; Augustin 
Ioan, Power, play and national identity: politics of modernization in Central and East- 
-European architecture : the Romanian file, traducere de Stela Tinney, Editura Institutului 
Cultural Român, Bucureşti, 1999. 

3. Viorica Curea, Arhitecti în timpul dictaturii, Editura Simetria, Bucuresti, 2005; Adrian 
Mahu, Arhitectii şi Exilul, Editura Magic Print, Bucuresti, 2011. 


RECENZII 271 


şi oameni”, dintre formule estetice şi opţiuni etice. Introducerea în scenă a arhi- 
tectilor, a formării şi intereselor lor profesionale, dar şi a sperantelor, iluziilor şi 
dorințelor lor, a ,ratiunilor practice”! care le moduleazá relaţia cu politicul şi le 
influenţează opţiunile in fata „capcanelor istoriei”? permite autoarei re-scrierea 
unei istorii de calitate a profesiei, deschisă la interpretări şi reinterpretări succesive. 
Ca fost arhitect practicant în România comunistă, autoarea aduce nu numai 0 per- 
spectivă de insider, dar îşi asumă şi amara, dar lucida responsabilitate a necesităţii 
re-evalurării şi rescrierii dinspre prezent a propriului trecut profesional, chestiune 
fundamentală pentru definirea rolului de arhitect în lumea liberă postdecembristă 

Cele cinci studii care formează volumul, „schiţe de istorie”? scrise la intervale 
de timp diferite, avansează şi construiesc complementar ipotezele autoarei „despre 
lumea profesională a acestei perioade [comuniste] [...], pe care am trăit-o alături 
de alţi arhitecţi români, o lume a formelor şi a oamenilor, despre care e vorba în 
acest volum”. Cel mai lung şi consistent studiu al volumului, scris în 2004, „Două 
cărţi, Visul comunist şi Dacia 1300: Fragmente de peisaj arhitectural sub comu- 
nism”, creionează principalele etape şi momente care au definit instituţional, orga- 
nizational şi estetic evoluţia „practicii de arhitectură” în perioada postbelică. Câteva 
dintre temele anunţate în acest prim eseu (relaţia arhitecturii „oculte” dedicată 
nomenklaturiştilor în relaţie cu arhitectura publică, destinul postdecembrist al pro- 
fesiunii de arhitect, importanţa statutului profesiunii pentru decriptarea semnificației 
formelor arhitecturale) au fost aprofundate în celelalte patru eseuri care alcătuiesc 
volumul : „Despre tăcere şi cuvinte”, „Citind tăcerea : «Arhitectul fericit»”, „Arhi- 
tectura care nu a existat: «Arhitectura ocultá»”, „Proiectul comunist în beton — o 
istorie a profesiunii”, scrise ulterior. 

Analiza discursivă a celor mai reprezentative lucrări de specialitate din perioada 
postbelică, atât de arhitectură, cât şi de istoria arhitecturii, a diferitor documente 
politice şi legislative, a propriilor amintiri şi a interviurilor cu alti arhitecţi practicanți 
din perioada comunistă îi permit autoarei identificarea a patru momente definitorii 
pentru domeniul practicii de arhitectură, întodeauna aflată sub semnul politicului : 
noiembrie 1952 (atunci când se încheie „naţionalizarea profesiunii”* de arhitect), 
1958-1959 (când are loc respingerea oficială a realismului socialist, procedându-se 
la reluarea limbajului modernist, prin schimbarea viziunii şi a tiparelor formale în 
proiectarea urbană, momentul de naştere al aşa-numitului „urbanism liber”), 1971- 
-1975 (când se conturează sfârşitul modernismului şi al „urbanismului liber” prin 


1. Pierre Bourdieu, Rafiuni practice. O teorie a acțiunii, Editura Meridiane, Bucuresti, 1999. 

2. Lucian Boia, Capcanele istoriei : elita intelectuală românească între 1930 si 1950, Editura 
Humanitas, Bucuresti, 2011. 

3. Ana Maria Zahariade, Arhitectura in proiectul comunist. Romania 1944-1989, Editura 
Simetria, Bucuresti, 2011, p. 9. 

4. Ibidem, p. 6. 

5. Ibidem, p. 82. 

ingerinta politică, prin impunerea controlului total centralizat în proiectarea urbană). 
În această perioadă debutează ceea ce Ana Maria Zahariade a numit „post-moder- 
nism-ul stalinist”!, anul 1971 reprezentând „începutul unui declin care intră pe 
panta de curgere in 1980”?. Anul 1980, care semnalează debutul „re-stalinismului 
absolut”?, este marcat de Legea investiţiilor şi de lansarea lucrărilor pentru noul 
centru civic al Bucureştiului, echivalentul distrugerii sistematice a moştenirii arhi- 
tecturale şi urbane. 

Reperele instituţionale, organizaționale şi chiar opţiunile estetice funcţionează 
în economia volumului Anei Maria Zahariade pentru a puncta osatura cronologică 
şi evenimentialá în cadrul căreia poate fi decriptată devenirea profesiei de arhitect, 
subiectul coerent urmărit, reluat şi dezvoltat în celelalte patru studii, căci ele 
reconstruiesc „povestea unei drame umane: obstructia progresivă a libertăţii de 
gândire şi de exerciţiu a profesiunii de arhitect”*. 

Analiza lucidă a condiţiei de arhitect de-a lungul perioadei comuniste îi permite 
autoarei să depăşească simplismul absolutizării unei relaţii de subordoare între 
arhitectură şi politică şi să surprindă mai multe situaţii paradoxale. Ea concluzionează 
că „arhitecţii nu au fost numai nişte simpli pioni muţi în jocul şahului politic. Ei 
nu au tăcut de-a lungul întregii perioade comuniste”*, existând mereu un „glas” 
profesional! care a încercat să dialogheze cu puterea. 

Acest dialog al arhitecţilor cu puterea, desfăşurat preponderent până în anii 
1980, se profilează în noile condiţii create de noul regim pentru activitatea de 
proiectare, atât din punct de vedere estetic, cât şi organizational. Reorganizarea 
comunistă a activităţii de arhitectură, începută în forţă in 1952, echivalează, prin 
distrugerea activităţii private în domeniu şi înglobarea arhitecţilor în institute de 
proiectare care lucrau centralizat, cu încheierea procesului de „naţionalizarea profe- 
siunii”” de arhitect şi negarea caracterului său liberal. Totusi, arhitecţii reuşesc sá 
îşi creeze un spaţiu de manevră profesională şi personală datorită faptului că „puterea 
avea mare nevoie de ei”* pentru derularea activităţii masive de construcţie, element 
important în cadrul marelui proiect social asumat de noul regim. Această nevoie le 
oferă de lucru arhitecţilor în cadrul institutelor de proiectare, unde găseau condiţii 
»cáldute” din punct de vedere profesional şi sigure din punct de vedere financiar. 

În plus, pentru cei preocupaţi de dimesiunea socială şi estetică a muncii lor, 
există suficiente motive pentru ca arhitecţii să se implice cu buná-credintá şi chiar 

cu entuziasm în proiectul modernist, care deşi nu este recunoscut ca atare, este 
promovat de către regim începând cu 1958 până la începutul anilor 1970. Astfel, 
Ana Maria Zahariade recunoaşte că în această perioadă există un dialog, timid şi 
inegal, între profesiune şi cercurile politice, un anume discurs tehnocrat care reu- 
şeşte să se facă auzit!. 

Unul dintre cele mai subtile elemente ale analizei a fost punerea în evidenţă a 
importanţei pe care iluziile şi speranţele profesionale le-au avut pentru destinul 
breslei în comunism şi, mai apoi, în perioada postdecembristă. În ciuda schimbărilor 
majore ce au survenit în relaţia dintre puterea politică şi breasla arhitecţilor, atât 
pe plan organizational, cât şi estetic, ele nu sunt percepute ca atare de către 
arhitecţi, pentru care iluzia libertăţii şi speranţele de împlinire profesională au 
continuat să existe de-a lungul anilor 1970, astfel încât la sfârşitul acelei decade 
„puţini au fost cei care sá întrevadă cu luciditate fundátura in care intrase profe- 
siunea”?. Persistenta iluziei libertăţii profesionale echivalează cu „ducerea de nas 
a unei comunităţi profesionale care abia începuse să simtă gustul libertăţii şi senti- 
mentul «realinierii» la cultura occidentală”5. Pe plan estetic, s-a înregistrat un caz 
aparte de confuzie amăgitoare între critica occidentală a internationalismului moder- 
nist şi ideologia ceauşistă, ce relua de fapt tema stalinistă a formei naţionale, iar 
această confuzie „a generat în breaslă entuziasm, în loc de prudenţă şi teamă”. 

Mai mult, iluzia a continuat şi după 1989. Astfel, anii 1960 continuau să fie 
evocati nostalgic de către o bună parte dintre membrii comunităţii arhitecţilor ca o 
epocă benefică pentru dezvoltarea profesiunii de arhitect, căci subiectivitatea şi 
fluiditatea amintirii, a memoriei, continuă să opacizeze istoria devenirii şi umilirii 
profesionale, a ceea ce Ana Maria Zahariade a numit „victoria asupra profesiona- 
lismului”5. 

În urma reevaluării relaţiei dintre politică şi arhitectură în perioada comunistă, 
aşa cum este ea reflectată de devenirea profesională, autoarea este capabilă să îi 
reinterpreteze semnificaţia : deşi pot fi stabilite diferenţe sensibile între segmentele 
temporale delimitate de opţiunile estetice şi calitatea construcţiei, ca şi în dialogul 
dintre arhitectură şi sfera politică, arhitectura a fost întotdeauna structurată de 
ingerinta politicului, începând din 1952 şi până în 1989, chiar şi în momentele in 
care se părea că „glasul” profesional primează. Caracterul himeric al acestor 
momente „de libertate” se dezvăluie şi atunci când autoarea face un nou exerciţiu 
de re-interpretare (cu precădere în eseurile „Citind tăcerea: «Arhitectul fericit»” 
şi „Proiectul comunist în beton - o istorie a profesiunii”): asemănarea dintre 

modernismul practicat în Est şi cel occidental este una formală, pentru că atunci 
când alături de clădiri se iau în discuţie şi oamenii şi alternativele lor profesionale, 
această asemănare formală se dovedeşte, şi ea, o iluzie. 

Demersul interpretativ al arhitectului Ana Maria Zahariade este cu atât mai 
surprinzător şi mai bine-venit cu cât se dovedeşte de o sensibilitate istoriografică 
de multe ori absentă chiar din studiile istoricilor de meserie/profesionişti. Trecutul 
este asumat ca fiind rescris de prezent, iluzia dezvăluită şi asumată având consecinţe 
asupra prezentului. Condiţiile profesiunii de arhitect în timpul comunismului se 
dovedesc importante pentru evoluţia urbanismului şi construirii postdecembriste, 
pentru (ne)eleganta si (in)eficienta soluţiilor de construire şi proiectare, dar si 
pentru (ne)implicarea arhitectului în social. După turul de forţă presupus de reeva- 
luarea condiţiei arhitectului şi a profesiei de arhitect în comunism - firul roşu 
urmărit aproape cu încăpățânare de Ana Maria Zahariade, printre ilustraţii şi 
planuri de construcţie, hotărâri, directive şi legi în cele cinci eseuri ale volumului — 
cititorul rămâne impresionat de dragostea pentru meseria de arhitect pe care aproape 
fiecare pagină a acestui volum o degajă. Această pasiune nedisimulată pentru pro- 
fesie şi pentru rolul pe care aceasta este chemată să şi-l asume în lumea postdecem- 
bristă face ca demesul Anei Maria Zahariade să nu producă verdicte morale, ci să 
asume responsabilităţi dureroase, în numele unor standarde etice şi profesionale de 
cele mai multe ori ignorate. 

Volumul prezentat nu e perfect: studiile sunt pe alocuri repetitive, iar argu- 
mentele de multe ori intuitive. Ar fi fost de dorit mai multe microstudii de caz, 
biografice sau tematice, care să susţină faptic naraţiunea, „poveşti şi anecdote 
urbane”, care ar fi făcut lectura mai uşoară şi ar fi implicat mai mult citiorul. Însă 
acest volum, publicat la Editura Simetria în condiţii grafice bune şi însoţit de o 
documentaţie vizuală bogată şi utilă, anunţă multiple piste de cercetare în domeniul 
arhitecturii perioadei comuniste şi lasă să se întrevadă specializarea unor tineri 
cercetători de la U.A.U.I.M. în această direcţie. Coagularea intereselor de cer- 
cetare asupra arhitecturii acestei perioade, confirmată şi de recenta publicare a 
volumului lui Alexandru Panaitescu dedicat arhitecturii Bucureştiului în perioada 
comunistă! sugerează faptul că arhitecţii îşi iau tot mai în serios responsabilitatea 
publică a propriei profesii, a cărei necesitate a fost atât de convingător reclamată 
de studiile A.M. Zahariade. 


1. Alexandru Panaitescu, De la Casa Scânteii la Casa Poporului — Patru decenii de arhitectură 
în Bucureşti. 1945-1989, Editura Simetria, Bucureşti, 2012. 


Raluca Grosescu 


Cath Collins, Post-Transitional Justice. 
Human Rights Trials in Chile and El Salvador 


The Pennsylvania State University Press, 2010 


Cartea lui Cath Collins se construieste in jurul conceptului de ,,justitie de post- 
-tranzitie” (posttransitional justice), care defineste reemergenta másurilor de ges- 
tionare a trecutului dictatorial pe agenda politicá a democratiilor consolidate. Prin 
analiza a douá cazuri din America Latina (Chile si El Salvador), autoarea incearca 
să răspundă la următoarele intrebári: De ce trecutul dictatorial revine în atenţia 
publică a unor democraţii consolidate şi rămâne o chestiune marginală pentru 
altele? Din ce motive şi în ce condiţii configuraţia justiţiei de tranziţie, aşa cum a 
fost ea stabilită în primii ani care au urmat căderii regimului dictatorial, poate să 
se schimbe ? Ce combinaţie de actori, strategii şi condiţii judiciar-institutionale 
favorizează sau împiedică „Justiţia de posttranzitie” ? 

Dacă, la începutul anilor 1990, autori precum Huntigton sau Offe! afirmau că 
există o relaţie invers proporţională între trecerea timpului şi interesul de a pedepsi 
crimele politice comise de regimuri autoritare, câteva cazuri de tranzitii democratice 
au arătat în anii 2000 că, dimpotrivă, odată cu schimbarea contextului politic într-o 
temporalitate mai lungă, justiţia poate deveni mult mai activă în condamnarea 
acestor crime. Chile, Argentina sau Guatemala reprezintă astfel de exemple unde, 
după ani de zile de impunitate judiciară, problema judecării abuzurilor politice din 
fostul regim autoritar a revenit în agenda publică şi a rezultat în procese şi condam- 
nări. Pe de o parte, revirimentul acţiunilor judiciare se explică în aceste tari prin 
faptul că, treptat, autorităţile militare şi-au pierdut influenţa, iar ameninţarea reve- 
nirii la dictatură prin lovitură de stat s-a diminuat. Pe de altă parte, circulaţia 


1. Samuel Huntington, The Third Wave : Democratization in the Late Twentieth Century, Uni- 

elitelor a avut timp sá se producá, atat in mediul politic, cat si in cel judiciar, 
procurorii si judecatorii avánd o alta educatie si un alt etos decat generatia care a 
funcţionat sub dictatură. Nu in ultimul rând, societatea civilă din aceste ţări şi-a 
consolidat puterea şi a militat în cadrul unor reţele globale de apărare a dreptului 
omului, care au făcut lobby pentru declanşarea unor investigaţii în Spania, Franţa 
sau alte tari, pe baza jurisdicției universale. Implicarea factorului international a 
jucat în America Latină un rol important în emergenta unui al doilea val de justiţie 
de tranziţie, la peste 10 ani de la căderea regimurilor dictatoriale!. 

Teza comparatiei lui Cath Collins între Chile şi El Salvador este însă că prin- 
cipalul factor explicativ al apariţiei sau al inexistentei „Justiţiei de posttranzitie” 
este gradul de activism al actorilor politici, civici sau judiciari la nivel national şi 
capacitatea acestora de a mobiliza resurse internaţionale (instituţionale, juridice sau 
simbolice) în vederea acţiunilor judiciare în cadru naţional. 

Astfel, cazul chilian este emblematic pentru modul in care, impulsionati de 
arestarea lui Augusto Pinochet la Londra în 1998, în urma mandatului spaniol emis 
de Baltazar Garzón, judecătorii chilieni au căutat soluţii împotriva impunităţii 
acordate cadrelor armatei prin tranziţia negociată de la finalul anilor 1980. Până 
la acea dată, justiţia penală de tranziţie a fost aproape absentă în Chile, fiind 
înlocuită cu o comisie de adevăr?. O lege de amnistie emisă în 1978 exonera toate 
crimele comise după lovitura de stat din 1973 şi până în acel moment, iar în 1990, 
chiar înainte de preluarea puterii de către forţele democratice, a fost promulgată o 
lege organică care interzicea orice investigare a crimelor regimului militar şi a 
actelor de trădare şi corupţie comise înainte de 19905. Arestarea lui Pinochet a 
schimbat drastic situaţia în Chile. Încurajaţi de întorsătura pe care au luat-o lucrurile 
la nivel internaţional, judecătorii chilieni au început să dea curs plângerilor intentate 
de victime şi de urmaşii acestora. Judecătorul Curţii Supreme, Juan Guzmân, a 


1. Pentru justiţia de tranziţie din America Latină vezi, de exemplu: Barahona Alexandra De 
Brito, Carmen Gonzalez Enriquez, Paloma Aguilar, The Politics of Memory : Transitional 
Justice in Democratizing Societies, Oxford University Press, Oxford, New York, 2001 ; 
Naomi Roth-Ariazza, Impunity and Human Rights in International Law and Practice, Oxford 
University Press, Londra, 1995; Marc Osiel, Mass Atrocity, Collective Memory, and the 
Law, Transaction Publishers, New Brunswick, 1997 ; Sandrine Lefranc, Politiques du Pardon, 
Presses Universitaires de France, Paris, 2002 ; Carlos Santiago Nino, Radical Evil on Trial, 
Yale University Press, New Haven, 1996. 

2. La Comisión Nacional de Vardad y Reconciliación sau Comisia Retting (dupa numele 
coordonatorului său Raul Retting) a funcţionat între 1990 si 1991 în scopul de a investiga 
cazurile de disparitie sau executie a opozantilor politici din timpul dictaturii lui Augusto 
Pinochet. Comisia a publicat numele a 2.279 de persoane care si-au pierdut viata in perioada 
1973-1990. Mai tárziu, numárul real al victimelor a fost estimat la peste 7.000. 

investigat peste 80 de cazuri în decurs de numai un an’. În 2000, justiţia i-a ridicat 
imunitatea parlamentară lui Augusto Pinochet în cazul bine-cunoscutei operaţiuni 
„Caravana Morti”?, iar la finalul aceluiaşi an, fostul şef al statului a fost pus sub 
acuzare. Chiar dacă procesul a fost întrerupt pe motive de sănătate precară a 
inculpatului şi nicio sentinţă nu a fost pronunţată, el a deschis calea unei serii întregi 
de acţiuni judiciare împotriva altor militari de rang înalt, care au fost condamnaţi. 
Judecătorii chilieni au folosit toate breşele codulul penal naţional pentru a evita 
constrângerile amnistiei din 1978 şi a legii organice din 1990, care nu au fost însă 
anulate de către parlament în ciuda militantismului civic activ. De asemenea, 
organizaţiile nonguvernamentale care au activat în domeniul justiţiei de tranziţie 
începând cu 1998 au maximizat expertiza juridică a numeroşi avocaţi naţionali sau 
internaţionali. Aşa cum conchide Cath Collins, valul de iniţiative judiciare apărut în 
Chile după 1998 a fost determinat de un eveniment extern (arestarea lui Augosto 
Pinochet la Londra), dar a fost consolidat de o conjuctură naţională specifică, 
anume transfomarea radicală în uitimii ani a contextului politic şi mai ales a 
justiţiei. Traiectoria „justiţiei de posttranzitie” din Chile trebuie înţeleasă aşadar 
ca un proces mobilizat din interior, de către societatea civilă şi corpul judecătoresc. 

Cazul El Salvador este unul mai complicat decât cel chilian, întrucât după 
aproape 40 de ani de autoritarism militar (1931-1979), ţara s-a confruntat cu un 
război civil de 12 ani (1980-1992), soldat cu 75.000 de morţi şi 9.000 de dispăruţi. 
Spre deosebire de Chile, unde scopul major al tranziţiei a fost democratizarea, în 
El Salvador problema principală era încetarea războiului şi pacificarea societăţii. 
Acordul de pace semnat în 1992 între autorităţile militare şi guerilele de stânga, la 
presiunile şi intervenţia O.N.U., mentionau printre altele crearea unei comisii de 
adevăr sub egida Naţiunilor Unite? şi amnistierea tuturor crimelor comise în timpul 
războiului civil, odată cu publicarea raportului acestei comisii. „Comisii ad-hoc” 
locale erau totuşi permise pentru restructurarea armatei şi eliminarea celor implicaţi 
în încălcări flagrante ale drepturilor omului. Abia în 1998 amnistia a început să fie 
contestată de organizaţiile civice salvadoriene, care au încercat să acţioneze împo- 
triva impunităţii, dar fără o strategie coerentă, care să implice expertiză juridică 
importantă. În 2000, Curtea Supremă de Justiţie a respins acuzaţia de neconstitutio- 
nalitate a amnistiei, aşa cum fusese propusă de organizaţiile de apărare a drepturilor 


1. http: //www.derechos.org/nizkor/chile/juicio/burneo.html (consultat la 16.11.2006). 

2. Operaţiune condusă de către armata chiliană în toamna anului 1973 (între 30 septembrie şi 

omului, niciun proces penal neputând fi intentat pe plan local. Anumite condamnări 
au fost pronunţate în Spania sau Statele Unite, dar justiţia salvadoriană a rămas 
imobilă cu privire la crimele produse în timpul războiului civil. Cath Collins 
conchide că absenţa unei mobilizári civice susţinute la nivel national, reforma lentă 
a sistemului judiciar, precum şi coordonarea procesului de tranziţie şi a justiţiei 
aferente de către Naţiunile Unite au făcut ca zidul impunităţii să nu fie dărâmat în 
El Salvador, asa cum s-a întâmplat în Chile. 

În viziunea lui Collins, ceea ce diferenţiază cele două cazuri este în primul rând 
cultura juridică şi gradul de activism ale societăţilor civile din El Salvador şi Chile. 
Justiţia transnationalá trebuie văzută numai ca un factor adiacent si nu ca elementul 
esenţial al emergentei „justiţiei de posttranzitie”. Justitia transnationalá este pentru 
Collins un epifenomen, care nu se întâmplă „cu adevărat” si nu are efecte palpabile 
decât dacă se dezvoltă pe baza acţiunilor şi revendicărilor existente în plan naţional. 
Cel puţin în ceea ce priveşte sancţionarea drepturilor omului comise de regimurile 
militare din America Latină, autoarea propune o analiză focalizată mai degrabă pe 
dinamica actorilor locali şi a integrării lor în reţelele globale similare decât pe rolul 
justiţiei internaţionale. 

În pofida articulării unei teze convingătoare, construcţia metodologică a lui Cath 
Collins ridică totuşi câteva probleme. Pe de o parte, conceptul de „justiţie de 
posttranzitie” necesită o reflecţie asupra definirii tranziţiei în general şi mai precis 
a momentelor sale de început şi final. Dacă momentul inaugural de ruptură cu 
fostul regim poate fi reperat uşor, cum stabilim însă când se termină o tranziţie ? 
Şcoala tranzitologică propune drept punct final al tranziţiei momentul în care 
majoritatea conflictelor politice, sociale şi economice dintr-o societate sunt reglate 
prin intermediul instituţiilor democratice!. Când se produce acest lucru în Chile ? 
Este vorba despre anii 1993-1995, când armata începe de facto să piardă controlul 
pe care îl deţinea asupra instituţiilor civile? Este vorba de anul 1998, când man- 
datul lui Pinochet ca şef al armatei se termină ? Cu atât mai greu de stabilit sfârşitul 
tranziţiei în El Salvador, unde democraţia nu poate să fie considerată consolidată 
nici astăzi. Problema definirii precise a unui punct final al tranziţiei ridică şi 
problema diferentierii clare între justiţia de tranziţie şi cea de posttranzitie. Dacă 
în cazul spaniol, de exemplu, unde reevaluarea raportului cu trecutul franchist a 
început să se pună la 30 de ani de la căderea dictaturii, este uşor să vorbim despre 
„Justiţie de posttranzitie”, în cazurile chilian sau salvadorian graniţa este una 
incertă. Schimbarea paradigmei în Chile de la impunitate la datoria de a pedepsi 


1. Samuel Huntington, op. cit., pp. 262-263 ; Guillermo O’Donnel, Philippe Schmitter, Tran- 
sitions from Authoritarian Rule. Tentative Conclusions about Uncertain Democracy, The 
John Hopkins University Press, Baltimore, 1989, pp. 3, 6; Adam Przeworski, Democracy 
and the Market. Political and Economic Reforms in Eastern Europe and Latin America, 
Cambridge University Press, Cambridge, 1991, p. 21. 

trebuie văzută mai degrabă ca un proces continuu decât ca două valuri diferite de 
justiţie. Conceptul de „dreptate de post-tranzitie” are în schimb valori heuristice 
în cazul în care este aplicat de exemplu conului sudic european, unde democraţii 
consolidate precum Spania sau Portugalia au reluat problema pedepsirii crimelor 
franchiste şi salazariste la finalul anilor 2000. 

O altă problemă este însăşi comparatia dintre Chile şi El Salvador. Dacă în 
primul caz vorbim despre justiţie survenită în urma unui regim dictatorial care şi-a 
eliminat adversarii politici în primii ani de după preluarea puterii şi a evitat perpe- 
tuarea unui conflict armat, în cel de-al doilea caz vorbim despre justiţie survenită 
în urma unui război civil. Contextul politic este aşadar unul diferit, iar traiectoria 
dreptăţii de tranziţie poate să difere în cele două cazuri nu neapărat din cauza 
gradului de mobilizare civică, ci din cauza setului de preconditii politice şi scopuri 
ale tranziţiei. O comparaţie adecvată, care sá valideze mai bine teza mobilizarii 
civice naţionale ca factor determinant al justiţiei de tranziţie, ar fi fost, de exemplu, 
între ţări care s-au confruntat cu acelaşi context politic (e.g. Chile versus Uruguay 
sau El Salvador versus Guatemala). 

Dincolo de aceste critici, lucrarea lui Cath Collins are meritul de a atrage atentia 
asupra unui aspect mai putin analizat de alti teoreticieni si anume rolul actorilor 
locali, si mai precis al celor civici si judiciari, ca factor determinant al justitiei de 
tranziţiei. 


Dan Drăghia 


Jeffrey A. Engel (ed.), The Fall of the Berlin Wall. 
The Revolutionary Legacy of 1989 
Oxford University Press, 2009, 186 p. 


Deşi odată cu trecerea anilor astfel de evenimente istorice încep sá pălească in 
memoria noastră, probabil că sunt încă mulţi români care îşi amintesc finalul 
procesului soţilor Ceauşescu din 25 decembrie 1989. Fiind legaţi spre a merge 
către plutonul de execuţie, Elena Ceauşescu s-a adresat celor doi soldaţi, dar şi 
sălii: „Vă e frică de popor! Nu ne rupeti mâinile mă copii. E ruşine ! V-am crescut 
ca o mamă...”. Răspunsul unuia dintre soldaţi nu a întârziat să apară: „Jumătate 
din colegii noştri sunt morţi din cauza dumneavoastră. Ai noştri, colegii, fraţii 
nostri! ”!. Chiar dacă starea sub care acționau militarii în cauză, supravegheați din 
sală de către reprezentanţii noii puteri postcomuniste, era una de excepţie şi poate 
că nu neapărat una spontană, replica soldatului poate fi considerată o exhibare a 
sentimentelor marii majorităţi a populaţiei la adresa celor doi foşti conducători ai 
României comuniste, înlăturați de la putere în urma unui şir de evenimente bruste 
şi imprevizibile, cărora nimeni nu le-a putut prevedea cu certitudine apariţia, şi cu 
atât mai puţin desfăşurarea. 

„Istoria o fac liderii” se afirmă de multe ori. Însă „masele o desăvârşesc” se 
mai adaugă adesea. Ca în orice proces dinamic şi în mare măsură incontrolabil, 
aşa cum este şi cazul multora dintre evoluţiile sociopolitice de genul revoluțiilor 
din 1989, realitatea este undeva la mijloc, între lideri şi mase, trebuind analizată 
ca atare. Este şi principala teză volumului de fata, coordonat de istoricul Jeffrey 
Engel? şi apărut în anul 2009, la ceas aniversar al evenimentelor din cursul anului 
1989 ce au dus la căderea comunismului în Europa de Est şi menţinerea lui în 


1. A se vedea stenograma procesului la adresa http : //is.gd/N1ZOsn (consultat 18.01.2013). 

2. Jeffrey A. Engel este profesor asociat al Bush School of Government and Public Services — 
Texas A & M University. Este autorul unor volume precum Cold War at 30,000 Feet : The 
Anglo-American Fight for Aviation Supremacy (Harvard University Press, 2007), Local 

China. La rigoare, volumul prezintá o abordare centratá pe actiunea liderilor in 
spirala acelor evenimente istorice (pp. 6-7). Totusi, prezentárile stránse de 
Engel în carte (patru la număr, plus studiul introductiv - „An Introduction to an 
International History” - care i se datorează) au pregnant în fundal şi acţiunea 
,multimilor” (,,crowds” şi „people” sunt termenii cel mai des folosiţi de Engel 
pentru a desemna acest actor colectiv), reprezentând în fapt o îmbinare de acţiuni 
şi răspunsuri ale celor două seturi de actori (lideri şi „supuşi”) care au modelat 
„povestea” anului 1989. 

Pentru Engel şi, pe urmele sale, în funcţie de ţară, şi pentru ceilalţi autori, 
evenimentele din 1989, deşi în mare parte opera ,,multimilor” (mai ales în sateliții 
comunişti est-europeni), au fost „stârnite” de personalităţile de prim rang ale 
vremii. lar aici este vorba mai ales de către Mihail Gorbaciov în U.R.S.S. şi Deng 
Xiaoping în China, în fapt cei doi lideri care au dat măsura cursului evenimentelor 
atât înainte, cât şi după izbucnirea maselor, prin reformele iniţiate şi apoi prin 
răspunsul la proteste (pp. 9-10). Ceilalţi lideri prezenţi în prim-planul cărţii 
(Helmuth Kohl în primul rând, apoi George H.W. Bush, dar şi Margaret Thatcher 
sau Francois Mitterand) au avut mai degrabă rolul de a prelua şi ghida „vocea 
străzii”, acumulată în prealabil pe fondul problemelor interne ale regimurilor 
comuniste şi amorsată de reformele iniţiate de cei mai puternici doi lideri ai lumii 
comuniste. Avem în faţă prin urmare un volum de politică internaţională în sensul 
cel mai „tare” al cuvântului, care oferă explicaţii cu origini în „momentul 1989” 
pentru arhitectura geopolitică a lumii de azi: emergenta Chinei ca putere mondială, 
expansiunea şi integrarea internă mai accentuată a Uniunii Europene, noul mesianism 
american în slujba răspândirii democraţiei în lume sau replierea Rusiei într-o 
poziţie de suspiciune faţă de lumea occidentală!. 

Tocmai pentru că este o istorie, „de cabinet” am putea spune, a celor mai 
implicaţi lideri mondiali în evoluţiile din 1989, adică a deciziei macro, bazată pe 
multiple aspecte de politică internă şi internaţională (deci inclusiv voinţa ,,multi- 
milor”), cartea se încadrează în acea viziune multidimensională de explicare a 
revoluțiilor anticomuniste care integrează analizei atât criza structurală internă a 
regimurilor (exprimată inclusiv prin revendicări de la bază? şi „obligaţia” de reformă 


Consequences of the Global Cold War (Stanford University Press, 2007) sau The China Diary 
of George H.W. Bush : The Making of a Global President (Princeton University Press, 2008). 

1. Vezi comentariul reţelei academice H-Net la volum, accesibil la adresa http : //is.gd/NUwFEl 
(consultat 18.01.2013). 

2. Pentru o abordare din perspectiva tezei „societăţii civile” se poate vedea: Timothy Garton 
Ash, Foloasele prigoanei. Lanterna Magica (traducere de Corina Popescu, Editura Fundaţiei 
Culturale Romane, Bucuresti, 1997), Jeffrey C. Isaac, , The Meanings of 1989”, (in Social 
Research, nr. 2, vara 1996), Francois Fejto, La fin des démocraties populaires. Les chemins 
du post-communisme (Seuil, Paris, 1997) sau Vladimir Tismáneanu, The Revolutions of 
1989. Rewriting Histories (Routledge, Londra, 1999). 

a liderilor comunişti!), cât şi contextul economic sau politic international”. lar 
fiecare dintre cei şase autori urmează această paradigmă, având totuşi grijă ca, 
acolo unde este cazul, să accentueze importanţa mai ridicată a unuia sau altuia 
dintre factorii de mai sus, analizând evenimentele anului 1989 din fiecare ţară şi 
regiune într-o succesiune dinamică a interacțiunii dintre lideri şi „mulţimi”. 
Interacțiunea actorilor şi dinamismul sunt de altfel elemente fundamentale în 
orice proces contestatar de genul revoluțiilor, iar cele anticomuniste din anul 1989, 
deşi diferite în detaliile lor, nu au fost o excepţie tipologică în masa largă a 
evenimentelor de acest fel”. Chiar dacă nu identificat ca atare, principiul-cheie în 
jurul căruia gravitează abordările din volum este acela de „efect proxim”. În lite- 
ratura contestării, acest concept desemnează transformările suferite permanent în 
cursul unui proces revoluţionar de către elementele componente ale acestuia, fie că 
este vorba în sine de actorii implicaţi sau de revendicárile/cerintele pe care aceştia 
le au unii faţă de ceilalţi. Iar toate aceste transformări, care uneori au loc de la o 
zi la alta, nu reproduc neapărat relaţia dintre actori, ci mai degrabă îi modelează 
atât pe ei, cât şi interacţiunea pe care o stabilesc“. Dacă privim la evenimentele din 
cursul anului 1989 analizate în volum, putem observa cu uşurinţă o multitudine de 
astfel de „efecte proxime”. De altfel, chiar evenimentul declanşator al prăbuşirii 
în lanţ a comunismului în Europa Centrală şi de Est, căderea Zidului Berlinului, 
a fost un astfel de „efect proxim”*: în seara zilei de 8 noiembrie 1989, Günther 
Schabowski, purtătorul de cuvânt al guvernului est-german a anunţat, din greşeală, 
că autorităţile au decis să deschidă graniţa cu Germania de Vest „dacă sunt corect 
informat, imediat” ; deşi comuniştii est-germani se refereau prin aceasta la un 


1. Poate cea mai originală contribuţie din perspectiva „prăbuşirii din interior” a regimurilor 
comuniste o găsim la Stephen Kotkin (cu o contribuţie a lui Jan T. Gross), Societatea 
necivilă, traducere de Cătălin Cindea, Editura Curtea Veche, Bucuresti, 2010. O recenzie 
scurtă, dar cuprinzătoare, a teoriei lui Kotkin găsim la Alina Pavelescu, fiind accesibilă la 
adresa http : //is.gd/Ghd8ul (consultat 18.01.2013). Contribuţii în acest sens mai găsim la 
Tony Judt, Katherine Verdery şi Kenneth Jowitt. 

2. A se vedea analizele unor Konrad Jarausch (People Power ? Towards a Historical Explanation 
of 1989) sau Mark Kramer (The Demise of the Soviet Bloc), Raluca Grosescu, recenzie la 
Vladimir Tismăneanu, Bogdan Iacob (ed.), The End and the Beginning. The Revolutions of 
1989 and the Resurgence of History, C.E.U. Press, Budapesta, 2012, in History of Communism 
in Europe, vol. II, 2012, număr tematic: Communism, Nationalism, and State Building in 
Post-War Europe, ZETA Books, 2012, p. 201. 

3. Vezi sectiunea 7. Revolutionary Trajectories, in Doug McAdam, Sidney Tarrow, Charles 
Tilly, Dynamics of Contention, Cambridge University Press, 2004, pp. 193-226. 

4. Doug McAdam, Sidney Tarrow, Charles Robert Huckfeldt, , Comparative perspectives on 
contentious politics”, ín Mark Irving Lichbach, Alan S. Zuckerman (eds.), Comparative 
Politics. Rationality, Culture, and Structure, Cambridge University Press, 2009, pp. 262-263. 

5. Ruud Koopmans, ,,Protest in Time and Space: The Evolution of Waves of Contention”, in 
David A. Snow, Sarah A. Soule, Hanspeter Kriesi (eds.), The Blackwell Companion to Social 
Movements, Blackwell Publishing, 2004, p. 33. 

proces treptat de liberalizare a regimului vizelor de iesire din tara, a doua zi, pe 9 
noiembrie, zeci de mii de est-berlinezi s-au adunat la punctele de trecere ale 
Zidului, coplesindu-i în scurt timp de cei câţiva soldaţi de graniţă si dărâmând in 
cele din urmă Zidul (p. 57). 

Surpriza căderii Zidului este de altfel ideea principală explorată de James J. 
Sheehan în capitolul intitulat „The Transformation of Europe and the End of the 
Cold War”, care argumentează că transformările suferite de Europa după 1945 
(discreditarea soluţiei războiului pentru a rezolva diferendele dintre state - o pacifi- 
care cu origini în experienţa celui de-al Doilea Război Mondial, crearea instru- 
mentelor europene de colaborare economică şi politică etc.) au fost cele care au 
determinat şi stabilit „orarul” prăbuşirii comunismului în Europa de Est (p. 37). 
Antiteza dintre surpriza evenimentelor din 9 noiembrie şi planul larg în care pla- 
sează autorul prăbuşirea subliniază o altă linie directoare a volumului, şi anume că 
strategiile tuturor actorilor implicaţi, fie aceştia comunişti (Gorbaciov şi Deng) sau 
occidentali, mergeau în direcţia unei reformări treptate a regimurilor comuniste din 
interior şi, în consecinţă, a unei reformulări pe termen mediu şi lung a configurației 
geopolitice în Europa. Lucrurile nu au evoluat însă aşa cum se aştepta şi se dorea 
la nivelul liderilor de vârf, astfel încât toţi actorii implicaţi pe plan european au 
trebuit să îşi reformuleze abordările. În primul rând Helmuth Kohl, care a trecut 
de la rigidul Ostpolitik (pp. 42-43) la încurajarea reformelor in R.D.G. (p. 56) si 
apoi la discursul reunificării (p. 58). Apoi Mihail Gorbaciov, care, în privinţa 
Germaniei, a început prin a se opune reunificării, apoi fiind nevoit să încerce împie- 
dicarea intrării noului stat unificat în Alianţa Nord-Atlantică (p. 90) sau negocierea 
unei formule de integrare într-o Europă largă care să cuprindă şi U.R.S.S. - „o 
Europă de la Vancouver la Vladivostok” —, dar în care „nu era loc pentru aceasta” 
(p. 80). Nu în ultimul rând, Margaret Thatcher s-a opus pe toate căile reunificării 
Germaniei, acceptând cu greu acest lucru la asigurările preşedintelui Mitterand, 
care a oferit garanţiile reconcilierii franco-germane (pp. 60-61). Aşa cum conclu- 
zionează Sheehan, evoluţiile din 1989 şi 1990 au creat o Europă de Vest mai unită 
şi mai integrată, în expansiune către est, însă aflată în permanente frictiuni cu noua 
Federație Rusă şi ţările din spaţiul ex-sovietic (pp. 63-64). 

Un spaţiu problematic (analizat de William Taubman şi Svetlana Savranskaya, 
„If a Wall Fell in Berlin and Moscow Hardly Noticed, Would It Still Make a 
Noise? ”) care a rezultat în urma prăbuşirii din interior a colosului sovietic pe 
fondul unei palete foarte largi de probleme amorsate de reformele ultimului lider 
comunist. lar aici cei doi autori subliniază cu precădere situaţia economică a 
U.R.S.S. (foarte precară la sfârşitul anilor "80, cu datorii mai ales fata de Germania 
de Vest, de unde şi flexibilitatea in problema reunificării - pp. 72-73) şi problema 
naționalităților, care a erupt cu putere mai ales după 19871. La acestea s-au adăugat 


1. A se vedea mai pe larg in Mark R. Beissinger, Nationalist Mobilization and the Collapse of 
the Soviet State, Cambridge University Press, 2002. 


284 RECENZII 


greutăţile externe (războiul din Afghanistan) şi dorinţa lui Gorbaciov de a crea o 
nouă ordine mondială bazată pe colaborare, în condiţiile în care Statele Unite se 
aflau încă în logica unei confruntări dure - politică iniţiată de Ronald Reagan si 
preluată de George H.W. Bush (pp. 78-79). Toate aceste probleme au reprezentat 
un complex de factori greu de gestionat pentru un lider care se afla şi în faţa unei 
semnificative opoziții interne de partid. Astfel, căderea Zidului a fost întâmpinată 
la Moscova cu o „indiferenţă curioasă”, care însemna şi faptul că reformiştii 
sovietici nu au înţeles din primul moment semnificaţia şi urmările unui astfel de 
eveniment (p. 71). De aceea, în privinţa U.R.S.S., lucrurile nu au făcut decât să 
escaladeze, culminând cu puciul eşuat din august 1991 şi prăbuşirea comunismului 
în patria sa de origine. Evolutiile din acei doi ani au lăsat locul unei tari instabile 
şi pline de nostalgie la nivel popular, care a fost Rusia oligarhilor din anii "90, 
transformată pe acest fond de Vladimir Putin, în anii 2000, într-un stat autoritar 
ostil Vestului (pp. 91-92). 

Dar exemplul cel mai bun din carte în privinţa concurenţei cu Vestul pe termen 
lung a fost China lui Deng Xiaoping (Chen Jian, ,,Tiananmen and the Fall of the 
Berlin Wall: China’s Path Toward 1989 and Beyond”), care face notă discordanta 
cu restul ţărilor comuniste prin calea proprie aleasă. Acţiunile lui Deng mai degrabă 
au influenţat decât au fost influențate de căderea Zidului, în special prin faptul că 
evenimentele din Piaţa Tiananmen din mai 1989 au adus prejudicii morale şi 
politice imense comunismului internaţional (este emblematică imaginea studentului 
călcat de tancurile armatei chineze în Piaţă - p. 113), contribuind decisiv la percepţia 
negativă asupra acestuia (p. 97). Spre deosebire de Mihail Gorbaciov, liderul chinez 
a înţeles să păstreze reformele doar pe tărâm economic şi să nu facă niciun fel de 
concesii politice (p. 105). Aceste lucruri nu au scutit China de frământări!, însă, 
din varii motive (reconfigurarea tradiţiei maoiste în termeni naţionali, inclusiv prin 
propagarea ideii că ţara ar putea reveni la statutul semi-colonial de la începutul 
secolului XX - pp. 106, 116 — a fost unul dintre ele), i-au permis totuşi să con- 
troleze reformele. lar când situaţia a scăpat de sub control, Partidul, mai exact 
conservatorii politici grupaţi în jurul lui Deng (p. 113), nu a ezitat să recurgă la 
violenţă pentru a reprima protestele, fără a se abate însă de pe calea reformelor 
economice şi a libertăţilor controlate (p. 115). În acest fel, în numele stabilităţii şi 
ordinii, dar şi cu o faţă mult schimbată pe parcurs, China comunistă a ieşit din 
„momentul 1989” drept cel mai important concurent al hegemoniei americane în 
lume. Lucru care nu poate să şteargă totuşi tragedia Tiananmen şi problemele de 


1. O analiză foarte bună a protestului colectiv in China sfârşitului anilor '80, şi mai ales în 
1989, an care, în fapt, a fost mai lung şi mai intens în proteste decât în estul Europei, găsim 
la Andrew G. Walder, „Collective Protest and the Waning of the Communist State in China”, 
în Wayne Brake, Michael P. Hangan, Leslie Page Moch (eds.), Challenging Authority. The 
Historical Study of Contentious Politics, University of Minnesota Press, 1998, pp. 54-72. 

legitimitate ale discursului chinez din prezent, mai ales cu privire la drepturile şi 
libertăţile omului (pp. 124-126). 

Ultimul capitol al volumului („Dreams of Freedom, Temptations of Power”) 
este datorat lui Melvyn P. Leffler şi are în centru tocmai drepturile şi libertăţile 
omului sau, mai bine spus, retorica acestora în sprijinul promovării modelului 
american de societate în lume. În prim-planul capitolului, deşi nu la fel de persona- 
lizat ca în cazul celorlalte ţări prezentate în volum, îi găsim pe George H.W. Bush 
şi pe consilierii săi cei mai importanţi în materie de politică externă şi militară. 
Cheia de boltă a capitolului, orientat mai degrabă spre moştenirea lui 1989, se 
referă la impulsul primit de politica S.U.A. de la căderea Zidului. Pentru imaginarul 
american, acest impuls a însemnat o confirmare a căii juste alese şi o încredere 
sporită în eforturile de exportare a valorilor americane la un nivel internaţional cât 
mai extins (p. 133). Aceasta a fost de altfel şi esenţa intelectuală a Războiului Rece 
din perspectiva S.U.A., o politică ce îşi făcuse efectele în timp şi care i-a permis 
preşedintelui Bush să nu se implice decât punctual în evenimentele din Europa, mai 
ales în sprijinul reunificării Germaniei şi al intrării acesteia in N.A.T.O. (p. 141). 
Conform noilor direcţii ale politicii americane ce urmăreau construirea unui mediu 
internaţional propice valorilor şi intereselor sale (pp. 147-148), America s-a impli- 
cat imediat şi din plin în zonele unde acestea erau încălcate, aşa cum a fost cazul 
Războiului din Golf. Dar, în lipsa unei puteri contrabalansante, aşa cum era cea 
sovietică, lucrurile s-au dovedit destul de curând a nu fi chiar atât de simple şi de 
uniforme pentru politica americană, confruntată pe plan extern cu probleme mai 
mici, dar mai numeroase. Aşa cum arată autorul, citându-l pe fostul preşedinte 
american Bill Clinton, moştenirea căderii Zidului Berlinului a fost şi este o lume 
„mai liberă, dar mai putin stabilă” (p. 151). lar dacă instabilitatea a crescut odată 
cu trecerea anilor, ea nu a fost compensată şi de o creştere pe măsură a libertăţilor, 
ba dimpotrivă. Dovadă stă raportul Freedom House pe anii 2007 şi 2008, care 
înregistrează scăderi dramatice ale indicelui libertăţii în lume (pp. 159-160). 

La scară mică, aceste lucruri le simţim din plin şi în cazul României. Astăzi, 
la mai bine de două decenii de la Revoluţie, România este în mod formal complet 
integrată lumii euro-atlantice, însă pe plan intern este afectată în continuare de 
urmările evenimentelor din decembrie 1989, pentru a nu mai vorbi de neajunsurile 
sociale şi economice ale unei tranzitii perpetue, cu origini tot în momentul „Decem- 
brie 1989”'. O moştenire deloc linistitoare pentru o ţară care a ieşit din tiparele 
anului 1989 combinând violenţa din China, acolo unde comunismul a rămas la 
putere prin represiune, cu drumul celorlalte ţări din blocul comunist european, 
acolo unde totalitarismul a lăsat locul unor societăţi cu probleme, dar totuşi demo- 
cratice. 


1. A se vedea sondajul I.I.C.C.M.E.R.-C.S.O.P. realizat în perioada noiembrie-decembrie 
2011, care poate fi consultat la adresa http : //is.gd/qNtbUY (19.01.2013). 

Poate tocmai din această cauză, a unicitatii situaţiei, Romania nu se regăseşte 
decât pasager în volumul de faţă. lar atunci când o regăsim este asociată mai 
degrabă Chinei decât restului ţărilor comuniste europene (pp. 180, 184-185), într-un 
moment de graţie al secolului XX, pe care Jeffrey Engel îl consideră definitoriu 
pentru arhitectura internaţională contemporană şi pentru problemele de azi (p. 2). 
Cu alte cuvinte, speranţele anului 1989 privind răspândirea democraţiei în lume au 
lăsat loc unor dezamăgiri majore, arătând încă o dată că istoria, departe de a fi 
predictibilă, este mai degrabă un şir de interacțiuni cu efecte neprevăzute între 
actori foarte diverşi. Aceasta este „învăţătura” de ansamblu a cărţii de fata, şi 
anume că „moştenirea” unui eveniment revoluţionar nu este niciodată cea aşteptată, 
ci mai degrabă cea rezultată aleatoriu dintr-o serie de evenimente originare, mai 
bine sau mai puţin bine gestionate de liderii momentului. 

